
SAMESTELLER SE VOORWOORD 
en 


Die opdrag om 'n oorsig te skryf van die 
honderd jaar waarin die Kuratorium vir die 
Teologiese Opleiding van die Nederduitsch 
Hervormde Kerk van Afrika sy opgelegde taak 
probeer uitvoer het, het vereis dat 'n bepaalde 
minimum literatuur in ag geneem moes word. 
Dit het onder andere behels die notules en 
dokumente van die Kuratorium, die Kommissie 
van die Algemene Kerkvergadering, die 
Algemene Kerkvergadering, die Raad en Senaat 
en Fakulteit Teologie van die Universiteit van 
Pretoria, en die Vergadering van Professore, 
later die Dosentevergadering, oor die tydperk 
1909-2009. Al hierdie notules is beskikbaar in 
die Argiefbewaarplekke van die Nederduitsch 
Hervormde Kerk en die Universiteit van 
Pretoria. Daarby het gekom kerklike en 
universitêre tydskrifte. Ander bronne wat hier 
nie in ag geneem is nie, is die notules en ander 
dokumente van kerklike organe van bystand 


Prof. Dr J.P. Oberholzer 


en rade. In wat volg, is oor die algemeen hierdie 
(en ander) bronne self aan die woord gestel en 
is kommentaar tot 'n minimum beperk (tussen 
vierkante hakies.) 


Die aanbieding in die vorm van 'n kroniek het 
met verloop van tyd homself aan die orde gestel. 
Die Indeks wat bygevoeg is, kan dien as sleutel 
vir tematisering vir wie ookal dit nodig vind.Die 
lys van persone wat die teologiese studie voltooi 
het, is bedoel om insig te gee in die resultate van 
die eeu se werksaamheid. Daarnaas bied die lys 
van persone wat nie die studie afgehandel het 
nie, die versoberende en al te menslike beeld van 
onvervulde voornemens en verlies van tyd en 
geld, of soms ook verandering van rigting. 


Aan die Kuratorium my dank vir die opdrag om 
hierdie taak uit te voer, aan die personeel van die 
Kerk- en Universiteitsargiewe my hartlike dank 
vir vriendelike diens. 


(page number not for citation purposes) 

Article #943 
HTS Teologiese Studies/Theological Studies 


VOORWOORD 


DEUR DIE VOORSITTER VAN DIE KOMMISSIE VAN DIE ALGEMENE KERKVERGADERING VAN DIE 
NEDERDUITSCH HERVORMDE KERK VAN AFRIKA 


Die outeur, professor J.P. Oberholzer, kies om 
sy oorsig oor die honderdjarige bestaan van 
die Kuratorium vir Teologiese opleiding as ‘n 
kroniek te bestempel. 'n Kroniek is 'n verhaal van 
gedenkwaardige gebeurtenisse wat chronologies 
gerangskik word (vergelyk die Verklarende 
Handwoordeboek van die Afrikaanse Taal). In 
hierdie kroniek is die belangrike gebeurtenisse 
in die verloop van honderd jaar inderdaad aan 
die hand van notules en dokumente noukeurig 
nagevors en chronologies neergepen. 


Wanneer daar by wyse van 'n kroniek na die 
verlede gekyk word, is dit moeilik om selektief 
te werk te gaan. Die feite dring hulle in die 
historiese dokumente aan die geskiedskrywer 
op. Of 'n mens daarvan hou of nie, dit is wat 
gebeur het en die gebeure moet weergegee 
word. Geskiedenisse word dikwels subjektief 
en selektief geskryf as 'n poging om die hede 
te legitimeer. Hierdie kroniek stel egter die gebeure self aan die 
woord en ontbloot onderliggende motiewe wat ons dalk liewer sou 
wou verswyg. Dit vertel 'n verhaal van mense wat kinders van hulle 
tyd was en hulleself daarom moeilik kon losmaak van die eietydse 
politieke en teologiese onderstrominge. Dit laat iets deurskemer van 
ideale en persoonlike ambisies wat gelei het tot groepvorming en die 
manipulering van vergaderings. 


Elke mens se lewensverhaal het skadukolle. As ‘n mens dit ontken 
en vermy, vind daar geen groei en verandering plaas nie. Wanneer 'n 
mens egter bereid is om ook die skadukolle oop te vlek en in die oë 
te kyk, hoe pynlik ookal, is dit dikwels die stimulus vir 'n positiewe 
leerervaring en groei. Die kroniek kan ons as Kerk sensiteer om in 
die toekoms nie weer dieselfde foute te maak nie. 


Wanner 'n kroniek gelees word, is dit gewoonlik die negatiewe en 
skokkende gebeure wat die eerste, en soms ook blywende, indrukke 
skep. Om die negatiewe so te laat oorheers, sou egter eensydig wees 
en nie reg laat geskied aan honderd jaar se pogings om, dikwels onder 
baie moeilike omstandighede, vir die Hervormde Kerk predikante 
op te lei nie. Die kroniek vertel ook die verhaal van die Hervormde 
Kerk wat kort na die vernedering, verarming en swaarkry van die 
Tweede Vryheidsoorlog, met geloof en waagmoed die toekoms 
aangedurf het. Die ideaal van 'n eie predikanteopleiding en om nie 
meer langer afhanklik te wees van predikante uit Nederland of uit 
ander kerke nie, was ook deurweek van die oortuiging dat dit nie 
‘n tweederangse kweekskoolopleiding moet wees nie. ‘n Deeglike, 
wetenskaplike universitêre opleiding was ononderhandelbaar. Die 
Kuratorium is reeds in 1909 in die lewe geroep, nog voordat die eie 
teologiese opleiding bestaan het. Dit was juis die Kuratorium se taak 
om aan die ideaal van ‘n eie opleiding gestalte te gee. 


Aan die begin van die teologiese opleiding was die fakulteit 
veelkerklik. Dit is pas later uitgebou tot 'n selfstandige teologiese 
fakulteit vir die Hervormde Kerk. Mettertyd het twee afsonderlike 
afdelings ontstaan, Afdeling A van die Nederduitsch Hervormde 


Dr T.F.J. 


Kerk en Afdeling B van die Nederduitse 
Gereformeerde Kerk. Die kringloop is voltooi in 
2000 met weer 'n veelkerklike fakulteit. 


Hierdie kroniek is ook 'n verhaal van gelowige 
lidmate, ouderlinge, predikante en dosente. Dit 
getuig van hulleliefde vir die kerk, offerbereidheid 
en die oortuigings waarvoor hulle bereid was om 
te werk, te dien en te stry. Die Nederduitsch 
Hervormde Kerk was geseënd met begaafde 
teoloë. Alhoewel die Hervormde Kerk klein in 
getalle is, is teoloë van formaat gelewer wat selfs 
internasionaal presteer het. Alhoewel daar soms 
hewig oor teologiese aksente verskil is, wys die 
historiese dokumente uit dat studente met lof 
getuig van die vormende invloed wat dosente op 
hulle lewe en geloof gehad het. 


a 
Dreyer 


Die Nederduitsch Hervormde Kerk staan nie los 
van die tydsgees en die nuwe teologiese denke 
wat daarmee gepaard gaan nie. Die Hervormde Kerk het nog altyd 
ruimte gemaak vir verskillende teologiese aksente en debatvoering — 
dit is immers die kenmerk van teologiese opleiding aan ‘n universiteit. 
Dit alles is inherent deel van die honderd jaar se gekiedenis en kom 
telkens in die kroniek na vore. Ernstige konfrontasies en selfs ‘n 
tugsaak maak deel uit van vloei en eb van teologiese getye. Deur dit 
alles heen wil die Hervormde Kerk teologies daaraan uitdrukking 
geen om telkens weer opnuut te luister na wat ons in die Woord van 
God hoor. Juis die bereidheid om opnuut te ‘luister’, is noodsaak in 
‘n wetenskaplik-teologiese opleiding. 


Dit is makliker om oor die eerste vyftig jaar van die geskiedenis te 
praat en te oordeel, want ons was nie self deel daarvan nie. Die laaste 
vyftig jaar se geskiedenis laat die wat in ‘n mindere of meerdere mate 
daaraan deel gehad het, egter dikwels met 'n gevoel van ongemak. 
Dit help nie om die ongemak te ontken nie. Dalk kan hierdie 
kroniek daartoe bydra dat ons leer uit die foute en vorentoe met 
groter omsigtigheid sal optree. Dalk kan dit ons, hoe moeilik ookal, 
help om los te kom van eie voorkeure en in die toekoms oor die kerk 
en die teologie te dink en te praat. 


Die kroniek is 'n waardevolle stuk navorsing wat professor 
Oberholzer noukeurig en met groot toewyding opgeteken het. Dit 
kan 'n belangrike bron vir toekomste navorsing word. Hierdie stuk 
geskiedskrywing, bied insigte aan die predikante en teoloë van die 
Hervormde Kerk en veral aan die wat verkies word tot lede van die 
Kuratorium vir Teologiese Opleiding. Uitdagings, vrae, probleme, 
teologiese onderstromings en die spanning tussen die Kerk en die 
teologiese opleiding is nie uniek aan ons tyd nie. Hierdie kroniek 
toon dat dit nog altyd deel was van die Kerk, die Kuratorium en die 
teologiese opleiding, en seker altyd sal wees. Uit die geskiedenis kan 
waardevolle lesse geleer word wat ons kan help om op 'n gebalanseerde 
en verantwoordelike wyse om te gaan met die problematiek van ons 


tyd. 


Sitasie: Dreyer T.FJ., 2010, “Voorwoord deur die voorsitter van die Kommissie van die Algemene Kerkvergadering van die Nederduitsch Hervormde Kerk van 
Afrika’, in ‘Honderd Jaar Kerk en Teologiese Opleiding: ‘n Kroniek van die Hervormde Kerk’, HTS Teologiese Studies/ Theological Studies, suppl. 9, 66(3), Art. 
#943, 1 page. DOI: 10.4102/hts.v66i3.943 

VOORWOORD 
DEUR DIE VOORSITTER VAN DIE KURATORIUM VIR TEOLOGIESE OPLEIDING 


Dit is 'n besondere voorreg om die eerste 
100 jaar van die teologiese opleiding van die 
Nederduitsch Hervormde Kerk op ‘n gepaste 
wyse met hierdie publikasie te gedenk. Min 
van die gekiedenis was behoorlik geboekstaaf of 
selfs bekend en ons is dankbaar dat professor 
J.P. Oberholzer gewillig was om die taak op 
hom te neem. Soos die bronne ontsluit is, 
het die projek gegroei. Wat aanvanklik bedoel 
was as 'n koffietafelboek, het gegroei tot ‘n 
volwaardige stuk geskiedskrywing. 


Hierdie geskiedenis van die Kuratorium van 
die Nederduitsch Hervormde Kerk van Afrika 
is 'n kosbare kleinood. Vir die eerste keer is 
die magdom inligting in een bron versamel. 
Die notules en dokumente van verskeie 
instansies (byvoorbeeld die Kuratorium, die 
Algemene Kerkvergadering, die Kommissie 
van die Algemene Kerkvergadering, die Raad 
en Senaat van die Universiteit van Pretoria, die 
Dosentevergadering van die Fakulteit Teologie) word met mekaar in 
gesprek gebring. Die werk beskik oor 'n indeks en lyste van persone 
van belang vir maklike verwysing. 


Die kroniek-styl van die publikasie is iets besonders. Die storie 
van die Kuratorium vorm deel van die breër verhale van die 
Nederduitsch Hervormde Kerk, die Universiteit van Pretoria en die 
Fakulteit Teologie met as fokuspunt die opleiding van die Kerk se 
predikante. 


Die menslikheid van die Kerk se geskiedenis kom duidelik na vore 
in die verhaal. Professor Oberholzer deins nie daarvan terug om 
ook die skadukant weer te gee nie. Die ongemak wat gepaard gaan 


Dr J. Otto 


met die eerlikheid oor mislukkings en menslike 
flaters, verleen geloofwaardigheid aan die projek. 


Dit is prakties onmoontlik om alles in die notules 
weer te gee. Subjektiewe keuses is noodwendig 
deel van die proses van seleksie. Hierdie kroniek 
is egter myns insiens 'n omvattende versameling 
wat die belangrikste temas in die geskiedenis van 
die afgelope 100 jaar verhelder. 
Geskiedskrywing lewer ‘n bydrae tot die huidige 
tyd. Dit is deel van die tydsgees dat niks so 
belangrik is soos die hede nie. Die verlede, wat 
oop is vir meerdere interpretasies, is dikwels 
'n verleentheid. Die toekoms is duister en 
ongevormd. Mense gaan derhalwe op in die 
‘nou’, wat dikwels as onsamehangende staccato 
episodes ervaar word. Daarteenoor bied die 
geskiedenis 'n groter perspektief. Hoe meer die 
hede gesien word binne die groter samehang 
met die verlede, hoe meer sinvol word die ‘nou’. 
Hierdie kroniek kan bydra tot groter begrip vir huidige tendense. 


‘n Besondere waarde van die kroniek is dat dit die eenheid van denke, 
selfs oor tyd heen, aandui. Hoewel daar al om die drie jaar 'n nuwe 
Kuratorium verkies word, word kontinuiteit tog gehandhaaf deur 
mense wat die vaandel van een Kuratorium na die volgende oordra. 


Hierdie publikasie word met groot dankbaarheid aangebied deur die 
Kerk aan almal, en in die besonder historici, wat die verlede en die 
hede beter wil verstaan. 'n Besondere woord van dank aan professor 
J.P. Oberholzer vir sy toegewyde en deeglike werk. Ons dank en eer 
alle lede van die Kuratorium vir die 100 jaar van diens. Mag ons 
arbeid altyd tot eer van die Here wees. 


Sitasie: Otto, J., 2010, “Voorwoord deur die voorsitter van die Kuratorium vir Teologiese Opleiding’, in ‘Honderd Jaar Kerk en Teologiese Opleiding: ‘n 
Kroniek van die Hervormde Kerk’, HTS Teologiese Studies! Theological Studies, suppl. 9, 66(3), Art. #945, 1 page. DOL: 10.4102/hts.v66i3.945 

VOORWOORD 
DEUR DIE VOORSITTER VAN DIE HERVORMDE DOSENTEVERGADERING 


Met die publikasie, Honderd jaar kerk en 
teologiese opleiding: ‘n Kroniek, word die 
100-jarige bestaan van die Kuratorium vir 
Teologiese Opleiding van die Nederduitsch 
Hervormde Kerk gevier. Dit gaan egter oor veel 
meer as net die handelinge van die Kuratorium 
die afgelope 100 jaar. Die aard van die 
teologiese nadenke van die Kerk en verwante 
gesprekke tydens en besluite van verskeie 
Algemene Kerkvergaderings vorm ook deel van 
die verhaal. 


Die eerste gewaarwording met die lees van 
die kroniek, is: ‘terwyl alles verander, verander 
niks eintlik nie’. Baie sake en vrae waaraan die 
Kerk vandag aandag gee, was reeds sedert 1917 
ter sake. Soos die afgelope 100 jaar, word die 
volgende vrae vandag nog gevra: ‘Behoort die 
kerk se teologiese studente aan 'n universiteit 
of kweekskool opgelei te word? ‘Hoort ‘n 
teologiese fakulteit aan ‘n universiteit?’ “Wat is die status van dosente 
in terme van gemeentewerk?’ 


Die Kuratorium het hierdie vrae oor die afgelope 100 jaar met 
nugterheid benader. Universitêre opleiding is deurgaans as 
belangrik beskou. Dosente is aangemoedig en die ruimte gebied 
om wetenskaplike Bybels-Reformatoriese teologie te beoefen tot 
voordeel van die studente en die Kerk. Die doel van die Kuratorium 
was nog altyd om die Teologiese Opleiding uit te brei. Daarvoor 
moes fondse gevind en nuwe poste geskep word. Die vlak van 
teologiese uitnemendheid wat die Fakulteit bereik het, is mede te 
danke aan die Kuratorium. Die Kuratorium was deurentyd betrokke 
by kurrikulering en het beurse voorsien aan studente van die Kerk 
wat teologie wou studeer. 


Verskeie sake het tussen ‘toe’ en ‘nou’ nie veel verander nie. Soos 
‘toe’, hou die Kuratorium steeds in samewerking met die dosente 
‘n wakende oog oor studente se klasbywoning en lewe — hoewel 
studente vandag, anders as in 1930, darem mag dans! En soos 
‘toe’, is daar soms spanning tussen die Kuratorium en studente. 
Die Kuratorium se intense en opregte belangstelling in die Kerk se 
teologie-studente was egter altyd bo verdenking. Ons bede is dat die 
mooi verhouding en gesindheid steeds sal verdiep. 


Soos 'n goue draad deur die kroniek is die dank wat Kuratorium 
en Algemene Kerkvergadering uitspreek teenoor die dosente 
wat deurentyd akademiese uitsette en werk van hoogstaande 
gehalte gelewer het, soms onder moeilike omstandighede. Die 


Prof. Dr E. van Eck 


Kerk se kontraktuele ooreenkoms met die 
Universiteit moet van tyd tot tyd hersien word 
Opmerklik 
is ook die jarelange samewerking wat daar 
tussen die Nederduitse Gereformeerde Kerk 
en Nederduitsch Hervormde Kerk aan die 
Teologiese Fakulteit bestaan. Uit die kroniek 
word duidelik dat die huidige situasie eintlik 
maar ‘n uitvloeisel is van ‘n fondament wat 
lankal reeds gelê is. Wat ook opval, is die 
groot hoeveelheid proefskrifte wat deur soveel 
predikante van ‘n klein kerkie geskryf is. 
Hiervoor moet die dosente, ondersteun deur 
die Kuratorium, inderdaad die dank ontvang. 
Die Kerk kan trots op hierdie stukkie van sy 
geskiedenis wees. 


soos omstandighede verander. 


Wat die aanstelling van dosente betref, onthul 
die kroniek dat feitlik nie een sonder spanning 
en ernstige meningsverskil verloop het nie. Wat 
die redes hiervoor betref, wil dit lyk asof ander belange as die van 
die evangelie van Jesus Christus soms 'n rol gespeel het. Die kroniek 
bring ook die afgelope 100 jaar se meningsverskille in die debatte 
tydens verskeie Algemene Kerkvergaderings oor die verstaan van die 
ekklesiologie na vore. 


Dit is goed vir die Kerk om met die positiewe en negatiewe uit die 
verlede gekonfronteer te word. Enersyds is die weg na die toekoms 
gebaan en andersyds kan die Kerk leer uit die verlede. Uit die kroniek 
word dit duidelik dat die Kerk moet bly besin ('n kerk van die 
Reformasie bly tog ‘altyd hervormend’!) oor hoe om die evangelie van 
Jesus Christus op ‘n eie unieke manier met woord en daad relevant te 
maak vir die huidige tydsgewrig. Die vraag vandag bly steeds — soos 
oor die afgelope 100 jaar — wat God van ons as gelowiges en kerk 
verwag. Die dosente van die Kerk beskou dit as ‘n voorreg om veral 
op hierdie terrein 'n bydrae te lewer. 


Ons bede is dat die teologiebeoefening in die Kerk in die toekoms van 
krag tot krag sal gaan, en dat die Heer van die kerk die werksaamhede 
van die Kuratorium sal seën. Mag die betrokkenheid van die dosente 
en die Kuratorium by die voornemende predikante van die Kerk hulle 
in staat stel om teologies-krities te kan nadink oor die veranderende 
wêreld. Mag hulle die evangelie van Jesus Christus, getrou aan ons 
tradisie, sinvol en relevant voorleef en verkondig aan ander. 


Die kroniek eer ons voorgangers, maar roep ook op tot 'n 
verantwoordelike lewe voor God in die toekoms. Mag ons almal — 
Kerk, Kuratorium, dosente en studente — dit met oorgawe doen deur 
eensgesind vas te hou aan die Heer van ons Kerk! 


Sitasie: Van Eck, E., 2010, Voorwoord deur die voorsitter van die Hervormde Dosentevergadering’, in ‘Honderd Jaar Kerk en Teologiese Opleiding: 'n 
Kroniek van die Hervormde Kerk’, HTS Teologiese Studies! Theological Studies, suppl. 9, 66(3), Art. #946, 1page. DOI: 10.4102/hts.v66i3.946 

Die aanloop 1909-1916 

Na sporadiese bespreking en gedagtevorming oor die jare 1884-1908, begin die moondikheid van ‘n eie opleiding van 
predikante vir die Nederduitsch Hervormde Kerk vorm kry. Gebrekkige onderwysfasiliteite in die Zuid-Afrikaansche 
| Republiek, die Engelse Oorlog en die armoede van lidmate van die Kerk ná die oorlog strem die proses. Danksy veral die 
figure A.D.W. Wolmarans, Jac van Belkun en H.C.M. Fourie kom daar uiteindelik koers. 


Sitasie: Oberholzer, J.P, 2010, ‘Die aanloop 1909-1916’, in ‘Honderd Jaar Kerk en Teologiese Opleiding: ‘n Kroniek van die Hervormde Kerk’, HTS Teologiese 
Studies! Theological Studies, suppl. 9, 663), Art. #916, 12 pages. DOI: 10.4102/hts.v66i3.916 


e3 1909 


19 Maart 1909 


Die 3áste Algemene Kerkvergadering van die Nederduitsch 
Hervormde Kerk benoem ‘n Kuratorium vir Teologiese Opleiding. 
In die vergadering in sitting te Pretoria het die Kommissie van die 
Algemene Kerkvergadering die name van professor PJ. Muller, 
dominees Jac van Belkum, C.W. du Toit, A. Murray en PW. 
Ennis en ouderlinge J.A. Malherbe van Potchefstroom, A.D.W. 
Wolmarans van Pretoria, J.H.N. Visagie van Middelburg, A. van 
den Broek van Johannesburg, en D.J. Bodenstein van Ventersdorp 
voorgelê, en die vergadering het dit so aanvaar. Daar moes net 
nege lede gewees het volgens die reglement wat voorgelê is, maar 
die Kommissie het tien name voorgedra, en dit is so aanvaar, per 
abuis of om ‘n rede — ons weet nie. Na die vertrek van professor 
Muller later dieselfde jaar was die getal herstel en was dit nie nodig 
om ‘n benoeming in sy plek te maak nie. 


Teen 1909 was daar nog net enkele Voortrekkers aan die lewe. 
Talle van die laaste oorlewendes van die Groot Trek is oorlede in 
konsentrasiekampe. Die kortstondige bestaan en groei en bloei 
van die twee Boererepublieke was nou deel van die verlede. Sewe 
jaar van koloniale regering het groot verandering gebring, veral 
op onderwysgebied. Die twee kolonies in die noorde het in 1907 
selfregering gekry, en ouderling A.D.W. Wolmarans was lid van 
die Wetgewende Raad van Transvaal. In 1908 het die Nasionale 
Konvensie plaasgevind. Kerklik het die toneel ná die oorlog 
ook anders gelyk as voor die oorlog. Die eerste jare was jare van 
rekonstruksie. Verwoeste kerkgeboue is herstel, plaashuise weer 
opgebou en landerye weer bewerk. Gemeentes is gereorganiseer. 
Die paar predikante wat daar was, het hulle beste gelewer, maar 
in die eerste jare was dit net C.W. du Toit, A. Murray en Jac van 
Belkum. 


Die Kerk het in 1909 volgens die opgawes net minder as 12 000 
belydende lede gehad wat bedien is deur 11 predikante. Die 
predikante was. 


C.W. du Toit wat in 1883 uit die Nederduits Gereformeerde 
gemeente Kruisvallei beroep is na Potchefstroom, aanvanklik 
met die kerkvereniging saamgegaan het en saam met die 
prokurasiekommissie teruggekeer het na die Nederduitsch 
Hervormde Kerk, M.J. Goddefroy wat in 1887 uit Holland 'n 
beroep aanvaar het na die gemeente Pretoria en vir etlike jare as 
enigste predikant die heropbou van die kerk ná die kerkvereniging 
volvoer het, en ná verblyf in ‘n krysgevangenekamp in Indië 
teruggekeer het na Holland en eers in 1905 weer terug was in 


Suid-Afrika. 


Jac van Belkum wat in 1891 uit Holland `n beroep aanvaar 
het na Rustenburg. A. Murray wat in 1899 uit die Nederduits 
Gereformeerde gemeente Jacobsdal na Ventersdorp gekom het. 


EL 


L.E. Brandt wat in 1904 uit Holland gekom het na Zoutpansberg. 
PJ. Muller wat in 1904 uit Holland na Pretoria gekom het. 


ES. du Toit wat in 1905 uit die Hugenote Gedenkskool 
na Ventersdorp gekom het, PW. Ennis wat in 1905 uit die 
verenigde kerk in Ermelo na Klerksdorp gekom het en wat deur 
dominee J.G.M. Dreyer beskryf is as die grootste metodis in die 
Nederduitsch Hervormde Kerk, P. van Drimmelen wat die eerste 
lidmaat van die kerk was om in Holland opgelei te word. 


CJ.L. Ruysch van Dugteren wat in 1908 uit Holland na 
Pretoria gekom het as hulp vir doktor PJ. Muller, en K.T. van 
den Heever wat in 1908 uit die verenigde gemeente Christiana 
'n beroep aanvaar het na Makwassie. Dit was dus 'n eiesoorige 
konglomerasie. In Wes-Transvaal was die oud-NG predikante, 
en saam met hulle die Metodisme, oorheersend in die gemeentes 
Potchefstroom, Ventersdorp, Klerksdorp en Makwassie. In 
Oos-Transvaal, Zoutpansberg, Waterberg en Zeerust was die 
Hollandse invloed die sterkste. Jare later sou daar steeds 'n verskil 
in geestesklimaat waargeneem kon word. 


Die besluit oor 'n kweekskool het ‘n voorgeskiedenis van ‘n hele 
aantal jare gehad. Die Kommissie het die vorige dag, 18 Maart 
1909, in sy rapport, uitgebring in opdrag van die vorige Algemene 
Kerkvergadering, hierdie voorgeskiedenis kortliks aangestip. 
Daarvolgens is die opleiding van eie predikante die eerste keer 
voor die vergadering gebring deur ‘n beskrywingspunt van die 
gemeente Mapogsgronde (Roossenekal) op 15 Januarie 1888: ‘De 
vergadering acht het wenschelijk om enige van onze landszonen zoo 
spoedig mogelijk te doen opleiden tot predikanten der Ned Herv Kerk 
in de ZAR.” 


Dominee C.W. du Toit het op die vergadering van 1909 egter 
aangedui dat hy die saak reeds in 1884 op die vergadering te 
Heidelberg aangeroer het. Dat die Kommissie dit verbygekyk het 
in sy oorsig, is miskien daaraan te wyte dat dominee Du Toit meer 
in die algemeen verwys het na die behoefte aan predikante. Sy 
mosie destyds het gelui: “De vergadering neme in oorweging wat er 
kan gedaan worden in de groote behoefte aan leraars in onze kerk’. 
Die vergadering het in 1884 dan ook niks meer gedoen nie as om 
dominee Du Toit te bedank vir sy inset. 


Die Kuratorium is in 1909 in die lewe geroep met die oog op 
die oprigting van 'n kweekskool, 'n gedagte wat in 1899 reeds 
beslag gekry het na 'n beskrywingspunt van Pretoria met die 
bewoording: ‘De Kerkeraad verzoekt de Algemene Kerkvergadering 
om stappen te nemen, tot het oprichten van eene kweekschool tot 
opleiding van predikanten voor de Nederduitsch Hervormde Kerk 
in de Zuid-Afrikaansche Republiek.” Die resultaat was dat die 
vergadering die oprigting van ‘n kweekskool as die lewenskwessie 
van die kerk beskou het en maatreëls getref het om fondse en 'n 
geskikte perseel te bekom. Die Engelse Oorlog het verhinder dat 
hierdie maatreëls werklikheid kon word. Daar moes dus nd die 
oorlog nuut begin word. 

Die beskrywingspunt van Mapogsgronde in 1888 het minstens 
daartoe gelei dat die gedagte van die opleiding van toekomstige 
predikante gevestig is. Die bekrywingspunt is gevolg deur ‘n 
skrywe van M.J. Willemse van Mapogsgronde in De Volkstem van 
25 April 1890, waarin hy die oprigting van “‘n skool vir teologie 
bepleit het. Aanvanklik kon die kerk egter net dink aan opleiding 
in Nederland. Dominee M.J. Goddefroy, die geestelike leier en 
krag van die kerk vanaf sy koms na Suid-Afrika in 1887, het 
trouens telkens beklemtoon dat opleiding van predikante net aan 
‘n universiteit behoort te geskied. Sy woorde in 1888 was: 


Wij moeten een Hoogeschool hebben - geen Kweekschool … een 
kweekschool is tegen ons Ned Herv beginsel. In onze kerk word 
nooit leeraars toegelaten of zij moesten hunne opleiding aan een 
werklijke universiteit gehad hebben. 


Die eerste resultaat van hierdie denke was die teologiese studie van 
die jong onderwyser P van Drimmelen in Utrecht vanaf 1902 met 
geldelike steun van die kerk. Van Drimmelen het in 1895 saam 
met sy ouers uit Nederland na Transvaal gekom en was aanvanklik 
onderwyser aan 'n plaasskool in die distrik Pretoria. Na verdere 
opleiding aan die Gimnasium in Pretoria, verwerf hy 'n onderwys- 
sertifikaat en word onderwyser op Gemsbokfontein in dieselfde 
distrik. Hy neem deel aan die Engelse Oorlog en vertrek in 1902 
na Nederland vir teologiese studie in Utrecht. Hy is op 07 Maart 
1907 georden in die gemeente Zeerust en kon dus as die eerste 
seun van die land’ wat in die Nederduitsch Hervormde Kerk 
predikant geword het, deelneem aan die besprekings op die 
Algemene Kerkvergadering van 1909. 


N4 1888 het die opleiding van predikante ook nog aandag geniet 
op die Algemene Kerkvergadering van 1893 na aanleiding van 
‘n beskrywingspunt van ouderling C.J. Joubert: Door onze kerk 
worden zoodanige maatregelen genomen om onze landszonen op te 
leiden tot leeraaren voor de Ned Herv Kerk.” So ‘n opdrag is aan 
die Kommissie van die Algemene Kerkvergadering gegee, maar 
in die moeilike kerklike omstandighede van destyds was dit nie 
moontlik nie. 


Die onderwysposisie in die Zuid-Afrikaanse Republiek was so 
dat daar vereers geen ander keuse was as opleiding elders nie. 
Dit was óf die kweekskool van die Nerderduits Gereformeerde 
Kerk in Stellenbosch óf die kweekskool van die Gereformeerde 
Kerke in Potchefstroom óf ‘n universiteit in Nederland. In die 
Zuid-Afrikaanse Republiek het die Staatsmodelschool waar ook 
onderwysers opgelei kon word, eers in 1893 tot stand gekom, 
en die Staatsgimnasium, wat kandidate voorberei het vir tersiêre 
studie, in 1894. Die Volksraad het in 1899 besluit op die oprigting 
van ‘n universiteit, maar die oorlog het die uitvoering van die 
besluit verhinder. 


Opleiding in Stellenbosch is soms genoem maar dit het nie in 
die kerk ernstige oorweging geniet nie. Die algemene gevoel in 
die kerk in die negentigerjare was dat dit juis die predikante was 
wat uit die Nerderduits Gereformeerde Kerk oorgekom het wat 
die kerk uitgelewer het met die kerkvereniging (H.S. Bosman, 
LGE Biccard, D.P. Ackerman). Opleiding in Potchefstroom 
was wel 'n moontlikheid wat telkens aan die orde gekom het. Die 
belangrike vir die kerk was egter ‘n eie opleiding, soos dit telkens 
in die debatte in die Algemene Kerkvergadering na vore gekom 
het. A.D.W. Womarans het dit in die vergadering van 1909 so 
bewoord: 


Ons is afhanklik van ander kerkgenootskappe, dit kan nie. Ons 
moet onafhanklik wees … Eie opleiding is nodig om op die steun 
van ons predikante te kan reken … Is dit nie tyd vir ons om voor 
te berei vir die stryd wat kom nie? Moet ons vir die stryd geen 


manne hê wat in ons eie kerk deur ons self opgelei is nie? … Ons 
sal moet stry en daarvoor het ons ons eie manne nodig; as ons stry, 
moet ons manne hé op wie ons kan reken. 


Die Kommissie van die Algemene Kerkvergadering het op 18 
November 1908 ‘n kommissie benoem wat gemeentes moes 
aanmoedig om fondse in te samel vir die stigting en instandhouding 
van ‘n Teologiese Skool. Die lede van die kommissie was dominees 
PW. Ennis, ES. du Toit, LE. Brandt, C.J.L. Ruysch van Dugteren 
en Jac van Belkum. 


Daar was weinig verskil oor die beginsel van eie opleiding, die 
groot struikelblok was fondse. Die armoede van die meeste lidmate 
van die kerk nd die oorlog was 'n harde werklikheid. Verskillende 
broeders het in die Algemene Kerkvergadering van 1909 beswaar 
geopper ‘om die gemeente, onder andere ouderlinge J.J. Swart van 
Venterskroon, J.A. du Toit en W.B.J. Badenhorst van Makwassie, 
W. Breet van Rustenburg, G.J.Z. Helberg van Zoutpansberg, 
diaken E Geyser van Waterberg. Ander het gestel dat gemeentes 
eers geraadpleeg moet word, onder andere diaken S.W.J. Meyer 
van Ermelo en ouderling I.B. Bierman van Heidelberg. Saam met 
A.D.W. Wolmarans het onder andere ouderlinge G.J. Engelbrecht 
en B.J. Steyn van Standerton (Trichardtsfontein), F Boshoff en 
H.J. Geyser van Waterberg, J.J. Prinsloo en N.M. Prinsloo van 
Pretoria, H.C. van der Merwe en S.J. Prinsloo van Krugersdorp 
en A. van den Broek van Johannesburg hulle positief uitgespreek 
oor die voorstelle. Wat die predikante betref, was daar skerp 
verskille oor ‘n eie opleiding. Dominees P.W. Ennis en K.T. van 
den Heever was ten gunste van die voorstelle en het gepleit om 
eensgesindheid. Dominee ES. du Toit het gemeen dat die kerk 
eers gebruik moes maak van die Gereformeerde Kweekskool in 
Potchefstroom totdat die kerk finansieel sterker is. Dominees Van 
Belkum, Ruysch van Dugteren, Brandt en Van Drimmelen was 
entoesiasties oor die vooruitsig op 'n eie kweekskool. Dominee 
Murray het nie aan die bespreking deelgeneem nie. Dit sou later 


blyk dat hy sterk voorbehoude gehad het. 


Die sterkste teenstand het gekom van die twee oudste 
predikante van die kerk, C.W. du Toit en M.J. Goddefroy. Du 
Toit, wat al sedert 1883 predikant van Potchefstroom was, 
aanvanklik met die vereniging saamgegaan het, maar saam met 
die Prokurasiekommissie (soos A.D.W. Wolmarans en ander) 
teruggekeer het na die kerk, was van oortuiging dat die finansies 
van die kerk te sleg was, en het gemeen dat die kerk sy jongmanne 
tien keer goedkoper na Holland kon stuur as om hulle hier op te 
lei. 


Die betoog van dominee Goddefroy was van ander aard. Toe hy 
opstaan om te praat, was die gevoel reeds gelaai teen hom, want 
kort tevore, op 19 Februarie 1909, het in De Volkstem ‘n stuk 
verskyn onder die handtekening van dominee Goddefroy en M.J. 
Geyser wat die gemoedere van ampsdraers en lede van die kerk 
gaande gemaak het. Dit was ‘n rondskrywe bedoel vir voorligting 
van die lidmate van die kombinasie Zoutpansberg - Louis 
Trichardt - Potgietersrus. Dit is deur Goddefroy, konsulent van 
die kombinasie, opgestel nadat die Kommissie van die Algemene 
Kerkvergadering reeds vóór die Algemene Kerkvergadering die 
gevoelens van gemeentes probeer toets het oor die saak. Die stuk 
het soos volg gelui: 


Waarde Broeders en Zusters, Leden van de NH Kerk! 

Een voorstel is ingekomen vanweë de Alg Kommisie der NH 
Kerk om over te gaan tot oprichting van D eigen kweekschool tot 
opleiding van Leeraars voor de Ned Herv Kerk in Zuid-Afrika. 
De Kerkeraad uwer gemeente heeft in deze gewichtige 
aangelegenheid het volgende uitgesproken: 

I. Dat hij in beginsel zich er voor verklaart dat wij ‘n eigen 
opleiding bekomen van Leeraars voor onze Kerk — wat betref 
de teologiese studies. 

II. Dat hij ook meent dat eer tot zoodanige stap worde 
overgegaan, moet worden afgewacht de oprichting van 
de reeds toegezegde Universiteit voor Zuid-Afrika, die na 
Uniftkasie van de verschillende staten van ZA onmiddellik 
door de Goevernement word opgericht, en waar al de 
toekomstige studenten, als zonen van èènzelfde Afrikaanse 
nasie, de beste gelegenheid zullen hebben tot wetenschappelike 
opleiding in de verschillende fakulteiten. 

III. Dat, in elk geval, eerst daarna kan worde beslist wat nog 
nodig mogt zijn voor de voleinding van de studie in de 
teologie van de verschillende kerken in Z Afrika; en tevens in 
hoeverre de kerken daaraan gesamelik of afsonderlik behoren 
tegemoet te komen. 

JV Dat vóór de oorlog slechts vijf diensdoende Leeraars 
werkzaam waren in de Ned Herv Kerk; en dit getal nu 
reeds tot elf is aangegroeid; terwyl verwacht wordt dat twee 
kandidaten zich weldra beskikbaar zullen stellen. 

V Dat de eis van Universitair Onderwijs steeds hoog gehouden 
door de Ned Herv Kerk in Z Afrika onverkort behoort 
gehandhaaf te worden. 

Naar aanleiding en met t oog op deze oorwegingen worden al 

de Gemeenteleden verzocht schriftelik te antwoorden, door hun 

respektieve kerkeraden, op de volgende vragen: 

Acht gij nu de tijd gekomen dat de Ned Herv Kerk overga tot 

oprichting van 'n eie kweekschool? 

Zo jas tot welk bedrag in eens zijt gij bereid voor de oprichting 

en tot welk bedrag zijt gij bereid voor de onderhouding van de 

school bij te dragen? 

Zoo neen: welke zijn uw beswaren? 


Soos dit daar staan, lyk hierdie rondskrywe na baie verstandige 
advies en laat dit duidelik blyk wat Goddefroy se standpunt was: 
“Met die beginsel van eie opleiding geen probleem, maar nie so 
haastig nie. Daar kom 'n universiteit, en die kerk se voorkeur was 
nog altyd opleiding aan 'n universiteit eerder as in 'n kweekskool, 
en buitendien is die predikantenood nie so hoog nie.” Presies wat 
bedoel is met punt (3), is egter nie meteens duidelik nie, soos S.J. 
Botha tereg uitgewys het in sy proefskrif Ds Mariè Joseph Goddefroy 
1848-1920, sy lewe en betekenis. Miskien het Goddefroy die 
Nederlandse model in gedagte gehad waar aan die ryksuniversiteite 
kerklike hoogleraars verbonde was per ooreenkoms tussen staat en 
kerk, en het hy gemeen dat die Afrikaanse Kerke saam betrokke 
behoort te wees by 'n te stigte Fakulteit Teologie. In die lig van sy 
uitsprake in die Algemene Kerkvergadering lyk dit inderdaad so. 


Die publikasie van die rondskrywe in De Volkstem het egter 
groot ongenoeë veroorsaak omdat die redakteur van die blad dit 
goedgedink het om 'n ‘rider’ by te voeg. Die stuk het dus verskyn 
met die volgende inleiding: 


Onzes insiens is de zaak van het hoogste belang. De vraag is: Zal 
de Ned Herv Kerk in Z Afrika zich aanpassen aan de nieuwe 
Z Afrikaanse toestanden, of zal zij als 'n geisoleerde Hollandse 
Kerk, en daarbij nog als 'n huis tegen zichzelf verdeeld, op de 
lange duur in haar isolement te gronde gaan? Door nu door te 
zetten wat sommigen op het oog hebben, wordt de klove altijd 
groter en dieper — en in plaats van kerklike konfederasie en 
kongregasie word het ten laatste konspirasie en kontranitansie — 
tot schade van het Afrikaans-Hollands element. 

De zaken staan nu opn punt. Het is hoog tijd om alle 
partikularisme — op elk gebied, ten onder te houden — zullen we 
ooit de vrucht genieten die ons in de schoot valt. 


Met Goddefroy en Geyser se handtekeninge onderaan het 
dit gelyk of hierdie voorskrif maar deel was van die stuk, en 


was die ontevredenheid van die Kommissie van die Algemene 
Kerkvergadering daarmee goed begrypbaar. Die Komissie het 
in sy verslag aan die vergadering, wat aan die orde gekom het 
ná die behandeling van die voorstelle oor die kweekskool, sy 
ontevredenheid soos volg uitgespreek: 


Ten slotte wenscht uwe Commissie nog onder uwe aandag 
te brengen het hier nevensgaande uittreksel uit de Courant, 
(Volkstem 19 Februarie 1909) een stuk bevattende, onderteekend 
door Ds MJ Goddefroy en MJ Geyser waarin zekere beweringen 
voorkomen die van alle grond ontbloot zijn en welk uwe 
Commissie ten zeerste betreurt, als gedaan wordende met het doel 
den opbou der kerk te benadelen, waar het noodsakelik is dat 
én predikanten én kerkeraden en gemeenten hartelijk behooren 
samen te werken tot den bloei de Kerk. 


Toe Goddefroy dus die woord neem in die debat oor die 
voorgestelde kweekskool, was daar minstens by sommige in die 
vergadering klaar bevooroordeeldheid teen wat hy ook al sou 
sê. En wat hy gesê het, het dan ook nie byval gevind nie. Teen 
die agtergrond van die voorgeskiedenis soos hierbo beskryf, 
sowel as die gespanne verhoudinge tussen hom en verskillende 
persone in die vergadering, is dit ook miskien te verstane dat hy 
onsamehangend gepraat het en hom nie altyd duidelik uitgedruk 
het nie. Dit is nodig dar sy woorde soos dit genotuleer is, volledig 
aangehaal word: 


Ds Goddefroy is tegen dit voorstel [van dominee Brand dat die 
rapport ontvang en puntsgewys behandel word] omdat hij 
het beginsel wil bespreken. Over de wenschelijkheid zal er wel 
geen verschil zijn. Ik heb het uitgesproken vroeger en later, dat 
de eigen zonen des land zullen worden opgeleid. Ik heb getoond, 
dat te meenen. Ik wil laten gevoelen, dat men over eene zaak in 
beginsel kan overeenstemmen, doch in de uitvoering verschillen. 
Men versta mij wel als ik spreek over de Ned Herv Kerk van 
Zuid-Afrika, dan spreek ik niet van de Hollandsche Kerk van 
Zuid-Afrika. Toen ik kwam moet ik hooren er zijn in die kerk 
modernen, en daaronder hebben wij veel geleden. 

De Ned Herv Kerk van Zuid-Afrika, heeft nooit hare kracht 
gezocht in hare isolement, maar in haar Christelijk nationaal 
beginsel. De Kerk heeft zich zoeken uit te breiden en te handhaven 
naar alle zijden van Zuid-Afrika. 

Niet van eene Kerk kan men zegge: in onze isolement is onze 
kracht, in Christus is onze kracht. 

Wat helpt het te zeggen: des Heeren Tempel is hier. Wij zijn nu 
een volk in Zuid-Afrika op politiek en kerkelijk terrein. Waar 
breng dat toe. Toen ik beroepe werd had de Kerk eene geschiedenis 
die ik moest voortzetten. Toen de questie van opleiding kwam 
hebben wij het beginsel van opleiding van eigen zonen op te 
leiden aangenomen, alleen niet gezegd waar ze op te leiden. Wij 
waren niet bang voor de moederkerk in Holland. 

Maar er zijn nu ander verhoudingen tusschen ons Afrikaners. 
Met onze Kerkprincipen in de Transvaal handhaafden wij onze 
taal. 

Wij zjn nu Engelsche onderdanen en moeten nog onze taal 
handhaven. Wij moesten handhaven geen gelijkstelling. Geen 
zendeling ook leeraar voor de blanken. Moet er zending komen, 
dan twee huishoudingen. Dat beginsel moet gehandhaafd 
worden. Wij mogen elkaar niet opdringen, niet willen een 
maken, wat God niet een gemaakt heeft. 

Wij moeten trachten toenadering te krijgen met de andere 
kerken, want er bestaat scheuring meer dan noodig is. Dus er is 
voor mij vandag een andere weg aangewesen. Toen ik na mijn 
terugkomst wit Holland na den oorlog in de Kaap was, hield 
de Kaapsche Kerk haar Synode. De Eerwaarde Neethling vroeg 
mij: wat denkt ge hoe zal het gaan? Ik vroeg hem wordt er in 
Stellenbosch nog Engelsch gepreekt en in Bloemhof nog Engelsch 

geleerd. Ja antwoordde hij, maar het zal ophouden. Toen vatte hij 
mij bij de hand en wij maakten een heilig verbond en ik beloofde 
op mijn woord van trouw, niet te zullen tegenwerken. Wij zijn 
èèn in Zuid-Afrika zeide Neethling toen. Ik geef mijn eere woord 
zeide ik om alles te doen wat mogelik is om elke klove te dempen. 
Het beginsel der Hervorming is: Christen is mijn naam, 
Hervormd mjn lichaam. Daarom mag niemand mij verdenken. 
Luther zeide: Ik kniel neder aan deze zijde van de voetbank, 
die van Rome aan de anderen, maar toch beide op de zelfde 
voetbank. 

Er is gezegt deze questie moet er nu door of ze raakt van de baan. 
Zoo staat het niet. Ik ga wit van het beginsel, wij hebben de 
macht nu niet om het door te zetten. De Kerkeraad kan ook niet 
staan voor wat de Gemeente verplicht is te betalen. 


Dit val op dat dominee Goddefroy dusver nie eintlik aangesluit 
het by wat hy in die gepubliseerde rondskrywe gestel het nie, geen 
verwysing na die te stigte universiteit en die historiese voorkeur vir 
universitêre opleiding nie, ook nie na die predikantetal nie. 


Wat hy wel gedoen het, was om die sluier oor punt (3) van die 
omskrywe effens te lig. Daar moes toenadering tussen die kerke 
kom, in watter opsig en hoe het hy nie uitgespel nie, maar sy 
verwysing na die heilige verbond met die moderator van die 
Kaapse Kerk wys dat die saak hom erns was. Die reaksie van ander 
lede van die vergadering toon dat hulle hom so verstaan het dat 
hy kerkvereniging wil bepleit. Dominee Van Belkum het die vraag 
pertinent gestel: ‘Moet ons van u verstaan dat ons moet verenig?” 
Goddefroy se antwoord was: 


Ik heb met de Kerkeraad der Gereformeerde Kerk ook zulk een 
gesprek gehad. Met alle twee die Kerken heb ik gesproken: het 


beginsel is wij moeten tot elkaar komen op elk punt. 


Die reaksie op sy uitsprake was skerp. Ouderling J.J. Prinsloo 
van Pretoria het dit kort en saaklik gestel: Ons het genoeg gehad 
van stories, ek stel voor om die voorstel van dominee Brand tot 
stemming te bring.” Ouderling W.J. Basson van Heidelberg, N.M. 
Prinsloo van Pretoria en A. van den Broek van Johannesburg het 
hulle teleurstelling uitgespreek met die standpunt van die oudste 


predikant van die kerk. 


Toe dominee Brand se voorstel om die rapport onder behandeling 
te neem uiteindelik tot stemming gebring is, is dit aanvaar met 27 
teenstemme. Die rapport is puntsgewys gestel en tot stemming 
gebring: 
I. Dat er worde daargesteld een Theologische kweekschool, waar 
jonge mannen kunnen worden opgeleid tot herder en leeraar 
voor de Nederduitsch Hervormde Kerk in Zuid-Afrika. 
[Aanvaar op voorstel van ouderling B.J. Steyn, sekondant 
A.D.W. Wolmarans, met sewe teenstemme.] 
II. Dat het worde voorgesteld dat elke kerkeraad jaarlijks voor 
dat doel storte 2/6 (twee shillings en zes dubbeltjes) voor elk 
lidmaat. 


[Die voorstel van A.D.W. Wolmarans, sekondant B.J. Steyn, dat 
die vergadering hom verenig met die prinsipe en die in werking 
stel daarvan uitstel tot 01 Julie 1909, en aan kerkrade opdra om 
hierdie saak in die gemeentes self te reël vir die uitvoering van 
hierdie bepaling, om dan teen 20 Julie ‘n sitting van die Algemene 
Kerkvergadering byeen te roep, word aanvaar met 26 teenstemme. 
Twaalf lede het hulle teenstemme laat aanteken, naamlik W.B.J. 
Badenhorst, J.H. Viljoen en J.A. du Toit van Makwassie, N.J. 
Campher van Klerksdorp, dominee ES. du Toit, dominee C.W. 
du Toit, RA. Breytenbach van Ventersdorp, L.M. Stoop van 
Ermelo, G.J.Z. Helberg, J.J. Mynhardt, H.L. Botha en D.E 
Jacobs van Zoutpansberg. [Die waarde van 2/6 in 1909 kan afgelei 


word van die intekenprys op De Hervormer, wat in 1909 7/6 was.] 


III. Dat elke kerkeraad bij de Bank zal openen een rekening 
waarop te beginnen met 1 Julie 1909 gestort worde een 
bedrag geheel of gedeeltelijk gerekend tegen 2/6 voor elk 
lidmaat per jaar, op welk bedrag door het Curatorium kan 
worden getrokken. De Kerkeraad regele het zoo met de Bank, 
dat hij, wanneer niet het geheel bedrag per kwartaal is 
gestort, eene overtrekking kan krijgen, tot het bedrag, hetwelk 
hij per jaar moet betalen. [Staan oor tot die buitengewone 
sitting in Julie.] 

IV. Dat een Curatorium worde benoemd door Uwe vergadering 
op voordracht der Algemeene Commissie. Mocht Uwe 
vergadering zich daarmede verenigen, dan is de Commissie 
bereid eene voordracht te doen. [Aanvaar] 

V Dat de opleiding zal geschieden in termen van het Reglement 
en het programma hieraan gehecht. [Besluit dat dit tesame 
met die reglemente vir die eksamen van kandidate en 
godsdiensonderwysers voor 31 Maart aan kerkrade ter 
oorweging gestuur word]. 

VI. Goedgekeur [maar in die voorgelegde verslag kom nie 'n 
punt VI voor nie.] 


Daarmee was die saak van 'n eie opleiding dan op sy wankelende 
bene. 'n Kweekskool sou opgerig word en 'n kuratorium benoem 
word, maar fondsvoorsiening was nog nie vas gereël nie. 


15 Mei 1909 

Dominee C.J.L. Ruysch van Dugteren skryf in die eerste uitgawe 
van De Hervormer oor ‘Onze Theologische Kweekskool”. Hy skryf 
onder andere: 


Gij klaagt over armoede, over geldschaarste, over schuld in eigen 
gemeente. Ik zou willen vragen, moet alles, wat we voor die 
Koninkrijk Gods doen, uit een volle beurs geschieden? Hebben 
wij niet een beetje meer van de moed van die arme weduwe 
nodig, die haar laatste geldstukken wierp in de schatkist van den 
tempel? … De dag kome dat wij hebben tal van jonge mannen, 
voortgekomen uit ons midden, kennend ons volksleven, onze 
gewoonten als leraars van onze Ned. Herv. Kerk. … Ziet dan niet 
achterom terwijl gij de hand aan de ploeg slaat. Trekt recht de 
voren. De Vader, die de landman is zal ons zegenen. 


Onder die hoof ‘Kerkelijk Nieuws word uit die Kerkblad van 
die Gereformeerde Kerke aangehaal dat die fonds vir hulle 
kweekskool op 01 Januarie 'n gunstige balans gehad het, en word 
daaraan toegevoeg: 


Waarom is op de laatste Algemeene Vergadering de bijdragen 
van 2s. 6d. per lidmaat per jaar juist het brandpunt van de 
Opleidingsfondsbestrijding geweest? Omdat wij armer zijn dan 
onze Gereformeerde broeders? Of omdat wij niet willen? 


15 Julie 1909 


In die tweede uitgawe van De Hervormer skryf dominee Jac van 
Belkum in sy ‘Brieven van Oom Sarel oor die komende sitting 
van die Algemene Kerkvergadering en oor die teenstand teen 
die oprigting van die kweekskool en sê onder andere: Wanneer 
de Algemene Vergadering mocht besluiten, de kweekschool niet op te 
richten, maar deze adviesen te volgen, dan richt zij een schandpaal 


op voor de kerk.” 
19 Julie 1909 


Die eerste vergadering van die Curatorium voor de kweekschool 
der Nederduitsch Hervormde kerk van Zuid-Afrika het plaasgevind 
op die dag voor die voortgesette sitting van die Algemene 
Kerkvergadering. Die vergadering is gehou in de konsistorie 
van die kerkgebou van Pretoria en is gekonstitueer met dominee 


C.W. du Toit as voorsitter, dominee Jac van Belkum as skriba, en 
broeder J.A. Malherbe as tesourier. Dominees A. Murray en P.W. 

Ennis was afwesig. Daar is kennis geneem dat die opleidingsfonds 
op £342.00 staan. Dominee Van Belkum en ouderling A. van den 
Broek is versoek om 'n begroting en 'n huishoudelike reglement op 
te stel. Die vergadering het die skriba opgedra om die benoeming 
tot eerste hoogleraar vir professor Muller aan te bied, op vaste of 
tydelike basis, en hom te vra of hy, indien hy nie daartoe bereid 
was nie, iemand anders kon aanbeveel. 


20 Julie 1909 


Toe die voortgesette sitting van die 34ste Algemene 
Kerkvergadering open, is ‘n nuwe predikantlid verwelkom, 
dominee J.J. Kuhn van Krugersdorp. Dit vra meteen aandag vir 
die de facto bestaan van 'n kweekskool vir etlike jare reeds, want 
Kuhn was die eerste produk van 'n eie opleiding wat as predikant 
georden is. Later dieselfde jaar sou J.J. Prinsloo Jsn volg. Die 
verhaal van hierdie eerste opleiding is uitvoerig beskryf deur 
C.J. Mans in sy doktorale proefskrif Die Lewe en Werk van die 
Dogmatikus DI Muller. 


PJ. Muller was predikant in Nederland en later hoogleraar aan 
die Gemeentelike Universiteit van Amsterdam. Abraham Kuyper, 
leier van die Antirewolusionêre Party, het in samewerking met die 
Katolieke Volksparty en die radikale Sosialiste, dit egter reggekry 
om 'n besluit van die Gemeenteraad (Stadsraad) van Amsterdam 
te bewerk dat die begroting vir die poste van teologiese professore 
aan die Gemeentelike Universiteit geskrap is, en Muller het dus 
sy pos verloor en is eervol ontslaan met ‘n 'waggeld'. Kuyper 
wou nie ‘n tweede teologiese fakulteit in Amsterdam duld naas 
sy Vrye Universiteit nie. Later het Kuyper, wat toe Minister van 
Binnelandse Sake was, die benoeming van Muller vir 'n pos aan die 
Ryskuniversiteit in Utrecht verhinder. Tydens die Engelse Oorlog 
was Muller uitgesproke en aktief pro-Boer, en toe ouderling 
A.D.W. Wolmarans in 1903 deur die kerkraad van Pretoria na 
Nederland gestuur is met ‘n blanko beroepsbrief, is hy ná ‘n paar 
mislukte pogings om ‘n predikant te werf, verwys na Muller, en 
Muller het die beroep aanvaar. Hy was predikant van Pretoria van 
1804 tot 1809 en voorsitter van die Algemene Kerkvergadering 
van 1907 tot 1909. In die byeenkoms van 05 Juliel906 het hy 
die Kommissie van die Algemene Kerkvergadering meegedeel dat 
'n paar ‘flinke, degelike’ jongmanne hulle bereid verklaar het vir 
opleiding as predikante en het hy aangebied om dit te doen. 


Dit het gevolg op ‘n skrywe van dominee Van Belkum aan 
A.D.W. Wolmarans in April 1905 waarin hy die nood aan 'n eie 
opleiding beklemtoon het. Die Kommissie het die aanbod van 
professor Muller dadelik aanvaar, en dit is deur die Algemene 
Kerkvergadering goedgekeur in April 1907. 'n Studiefonds is in 
die lewe geroep. Dit sou kom uit ses pennies per lidmaat per jaar, 
die kollekte by Dankseggingsdienste, een sjieling uit die geld vir 
elke doopregistrasie en 1/6 vir elke aannemingsregistrasie. Die 
besluit is nie sonder teenstand geneem nie, veral van die kant van 
dominee C.W. du Toit. Maar die opleiding het voortgegaan ten 
spyte daarvan dat professor Muller sy vergoeding eers jare later, 
die laaste paaiement in 1914, sou ontvang. So het dit gekom dat 
daar reeds twee persone gereed was vir die proponentseksamen toe 
die Algemene Kerkvergadering in Maart 1909 die groot debat oor 
‘n kweekskool gehou het. 


Die opleiding het geskied in Muller se studeerkamer en 
het die volledige teologiese kurrikulum omvat. Kandidaat 
Kuhn, oorspronklik lid van die Nederduitsch Hervormde of 
Gereformeerde Kerk, het eksamen gedoen voor die Kommissie 
van die Algemene Kerkvergadering op 14 April 1909 in die 
volgende vakke: Hebreeus OT, Grieks NT, Kerkgeskiedenis, 
Geskiedenis van die godsdienste, Wysbegeerte van die 


Godsdienste, Bybelse geskiedenis, Dogmatiek, Christelike 
sedekunde, Bybelse Godgeleerdheid en Praktiese Godgeleerdheid. 
Die eksaminatore was Muller, Van Belkum, Ennis, Goddefroy en 
Brandt. J.J. Prinsloo Jsn het eksamen afgelê op 19 Julie 1908. 
In sy geval is die vakke effe anders benaam: Uitlegkunde OT, 
Uitlegkunde NT, Kerkgeskiedenis, Etiek, Dogmatiek, Bybelse 
geskiedenis, Geskiedenis van die godsdienste, Geskiedenis van die 
Wysbegeerte, Bybelse Teologie en Praktiese Teologie. Kuhn het 
op 14 Oktober 1908 sy proefpreek gehou, en Prinsloo syne op 
10 November. Albei proefpreke is deur die Kommissie van die 
Algemene Kerkvergadering met groot genoeë gehoor. 


Albei hierdie predikante het steeds groot waardering uitgespreek 
vir die opleiding wat hulle by Muller ontvang het. Hulle het 
albei sterk rolle gespeel in die kerk. Dominee J.J. Prinsloo was 
voorsitter van die Algemene Kerkvergadering van 1939 tot 1948. 
Dit was wel te verwagte dat daar uit ‘n oor die algemeen vyandige 
verenigde kerk (die Nederduitsch Hervormde of Gereformeerde 
Kerk wat deur die kerkvereniging tot stand gekom het) ook 
negatiewe uitsprake gemaak sou word oor hierdie opleiding. 


C.J. Mans verwys na 'n skrywe van 'n dominee Martins van 
Johannesburg waarin hy van die twee persone praat as kwaksalwers 
op geestelike gebied. Dominee Van Belkum het daarop onder 
andere soos volg geantwoord: 


Sta mij toe Uw geheugen een weinig op te frischen, door U het 
ontstaan en de geschiedenis van de stichting van het Stellenbossche 
Seminarie te vertellen. Gij moet dan weten dat in 1858 (juist 50 
jaar nu geleden) na een sukkelen en moeite van 34 jaren het 
theologisch seminarie te Stellenbosch is tot stand gekomen met 
2 Professoren en 4 leerlingen. Nadat de Synode Uwer Kerk … 
Theologicae doctores, uit dat land der wetenschap en beschaving 
[Holland] te vergeefsch had geroepen, heeft zij, en terecht, zij 
verdient nog den dank over haar moed en geloof, twee harer 
eigen leeraren, die bun opleiding als Theoloog in Utrecht hadden 
genoten als professoren benoemd. 

Wat hebben wij nu gedaan? Wij hebben aan een professor uit 
Holland, een leeraar onzer Kerk, opgedragen de jonge mannen, 
die in Transvaal opgeleid wil worden tot het leeraarsambt te 
onderwijzen. 

Dr DI Muller thans predikant der Kerk te Pretoria, vroeger 
Professor in de Theologie te Amsterdam heefd dit gedaan. 

Wat is nu de verschil tusschen uw Stellenbosch Seminarie en 
onze opleiding? Dat gij, begonnen zijt met twee Professoren, een 
leeraar die tegelijk Theologicae Doctor was en een gewoon leeraar 
en met vier studenten? En wij met een Professor die leeraar en ook 
Theologicae Doctor is? Dat gij vier studenten had en wij maar 
twee? Is om dit verschil Uwe opleiding zooveel beter dat gif en 
Uwe broeders volle geleerde theologen zijn en onze jongelieden 
kwakken? Vindt gij dit niet zelf wel een beetje al te bespottelijk? 


Dit val op dat in die gedagtes van dominee Van Belkum die 
opleiding deur Muller as kweekskool gegeld het. 


Gedurende die Maartsitting van die 34ste Algemene 
Kerkvergadering in 1909 het die vergadering ‘n kommissie 
benoem om alles oor die kweekskool te behandel en die 
vergadering van rapport te bedien. Die lede was dominees Jac van 
Belkum, C.W. du Toit, C.J.L. Ruysch van Dugteren, J.J. Kuhn en 
die ouderlinge W.J. Basson van Heidelberg, N.M. Prinsloo van 
Pretoria, N.M.S. Prinsloo van Potchefstroom, en H.L. Geyser van 
Waterberg. Dominee Du Toit het hom blykbaar onttrek, want sy 
naam verskyn nie saam met die ondertekenaars van die rapport 
nie. 


Op die buitengewone sitting van 20 Julie en volgende dae het 
dominee Ruysch van Dugteren die komissierapport voorgedra. 
Die kommissie het ‘na grondig onderzoek van alle bescheiden 

haar ter hand gesteld en gehoord te hebben de afgevaardigden van 
de verschillende gemeenten’ bevind dat nege gemeentes sonder 
voorbehoud gewillig was om die geld byeen te bring, dat nog 
ses gemeentes die oprigting van ‘n kweekskool wil steun en op 
een of ander wyse wil meewerk tot die instandhouding daarvan, 
dat Wolmaransstad en Middelburg by meerderheid van stemme 
besluit het om geen finansiële steun te gee nie maar dat daar 
wel lidmate is wat die saak wil steun, en dat die gemeentes 
Rustenburg, Zoutpansberg en Lydenburg al drie verklaar het 
dat hulle geen finansiële steun wil gee nie. In Rustenburg is 
bowendien ‘n protes in die gemeentevergadering geteken deur 75 
persone, in Zoutpansberg is `n protes voorgestel deur ouderling 
G.J.Z. Helberg, lid van die Algemene Kerkvergadering, terwyl 
in Lydenburg die besluit van die Algemene Kerkvergadering 
oor die 2/6 heffing as onwettig aangemerk is. Ten opsigte van 
hierdie drie gemeentes het die kommissie die opmerking gemaak 
dat die handeling van die betrokke predikante en kerkraadslede 
stry teen alle gebruik en orde: “wanneer toch leden eener 
Vergadering terug gekeerd naar hunne gemeenten, een besluit dier 
vergadering tegenwerken geeft dit aanleiding tot het verwekken van 
ongehoorzaamheid, wanorde en tweedracht in de Kerk. 


Die slotsom waartoe die kommissie gekom het, was dat die grootste 
deel van die kerk die begeerte het om dadelik 'n kweekskool op te 
rig, en die aanbeveling was (a) dat onmiddellik die oprigting van 
'n kweekskool van krag verklaar word met ingang 01 Augustus 
1909, (b) dat kerkrade opgedra word om onmiddellik na O1 
Augustus oor te gaan tot die insameling van die bydraes van die 
gemeentes en dit aan te stuur na die kassier van die Kuratorium, 
die heer J.A. Malherbe te Potchefstroom. 


Weer was daar heftige teenstand uit die vergadering. Dit het veral 
gegaan om wat ‘die belasting’ genoem is. Dominee Goddefroy het 
gesê Middelburg het nie beswaar teen die kweekskool nie, maar 
teen die oplê van belasting deur die Algemene Kerkvergadering. 
Dieselfde beswaar is uitgespreek deur N.J. Campher van 
Klerksdorp, EA. Mare en F. Smit van Roossenekal, en D.J. Jacobs 
van Zoutpansberg. Die Skriba, dominee Van Belkum, het die 
broeders daarop gewys dat Roossenekal reeds in 1889 [lees 1888] 
gevra het vir opleiding en nou beswaar maak oor die 2/6. 


Hij meent dat als de Algemeene Vergadering een besluit neemt 
dit dan geldt voor de gehele Kerk. De Kweekschool is nodig 
niet om vijandig te staan tegenover andere Kerken maar om 
onafhankelijk te worden van eenige Kerk. Er zijn vele aanvragen 
van jongemannen om opgeleid te worden. In de Synode der 
Ned Herv of Gereformeerde Kerk is gezegd de raddraaiers gaan 
in de Hervormde Kerk een school oprichten om vereeniging te 
voorkomen. Laat hun dat zeggen. Ik zeg wij moeten de school 
hebben. Zonder haar gaan wij dood, daarom vindt hij het dwaas 
dat men over 2/6 per lidmaat klaagt. 


Dominee Murray het ontken dat hy teengewerk het, maar 
A.D.W. Wolmarans het hom voor stok gekry omdat hy nie die 
saak in Rustenburg aanbeveel het nie en geswyg het toe die protes 
uitgespreek is. Dit het nou ook geblyk dat dominee Goddefroy 
soos in die geval van die rondskrywe nie geskroom het om deur 
middel van die pers sy teenstand te bevorder nie. Die skriba van 
die kerkraad van Middelburg het naamlik ‘n brief van die skriba 
van die Algemene Kerkvergadering, dominee Van Belkum, gerig 
aan die kerkraad van Middelburg, opgeneem in 'n berig wat hy 
aan De Volkstem gestuur het oor die April-nagmaal in Middelburg. 
Hierdie brief was ‘n antwoord op `n navraag van die kerkraad oor 
die 2/6 heffing vir die kweekskool. Dominee Van Belkum het 
geantwoord dat dit duidelik is dat die Algemene Kerkvergadering 
besluit het dat vanaf O1 Julie 1909 kerkrade verantwoordeik is vir 


2/6 per lidmaat vir die kweekskool. Ouderling Bodenstein van 
Ventersdorp en ouderling Swart van Venterskroon het albei die 
betrokke brief voorgelees in die vergadering, en dit het reaksie 
ontlok van dominee Van Belkum, wat gewys het op artikel 
3 van die Algemene Bepalings, waarin staan dat die Algemene 
Kerkvergadering die hoogste wetgewende en besturende gesag is. 
Die Voorsitter, professor Muller, het ook ernstig geprotesteer het 
teen so ‘n optrede, “met welk protest de gansche vergadering instemt 


behalve ds Goddefroy’. 


Tydens die verdere besprekings het dit weer eens duidelik geword 
dat die Skriba, dominee Van Belkum, en dominee Goddefroy 
van mekaar verskil het oor die kerkregtelike posisie. Goddefroy 
het die reg van die Algemene Kerkvergadering om ‘n reglement 
voor te stel, ontken. Hy het nou ook die gedagtes wat hy in die 
rondskrywe uitgespreek het, herhaal: 


De Kweekschool is nodig maar niet nu. Wij verkeren in 
een tijdperk van overgang. Er is Unifikatie der Kolonien, 
Unifikatie van Kerken en straks krijgen wij een Universiteit 
met Theologische leerstoel. Daarvoor moeten wij wachten op die 
Universiteit. Universiteit is verkieselijk boven kweekschool, opdat 
zij een ruimer blik geeft en meer omgang met jongmannen van 
andere vakken. De kas is leeg, daarom mag de zaak niet worden 
doorgezet. 


Daarop het dominee Van Belkum geantwoord: 


Waar is het Artikel dat voorschrijft dat dit Reglement weer naar 
de Kerkeraden moet, en naar elk huis. Dat is ongereformeerd en 
nooit gedaan. Waar de Universiteit? Wie zegt aan den predikant 
van Middelburg dat aan zulk eene Universiteit plaats is voor 
Theologie. De tijdgeest is niet in die richting, zie maar de 
onderwijswet der Kolonie. De kas moge leeg zijn, maar God is 


rijk. 


'n Vertroulike skrywe van ouderling J.H. Vorster van Middelburg 
aan dominee Van Belkum, gedateer 27 Mei 1909, werp lig op die 
optrede van dominee Goddefroy in die gemeentevergadering waar 
die saak bespreek is. Ouderling Vorster was een van Middelburg 
se afgevaardigdes op die Algemene Kerkvergadering van 1909. Hy 
skryf: 


Aangezien er enige gechilpunten zijn tusschen afgevaardigden 
van Middelburg Gemeente en Ds Goddefroy, hebben wij de eer 
om tot U eerw te wenden om eenige inlichtingen. Op onze laatste 
Gemeente vergadering te Middelburg waar +- 80 stemmen 
waren heeft Ds Goddefroy met 13 stemmen een Gemeente besluit 
genomen tegen de Teologische School (De meeste Gemeente leden 
waren de kerk uitgestapt). Nu heeft ds Goddefroy weer een halve 
kerkeraadsvergadering gehad waar hij voorgesteld heeft om alle 
secundi naar de Algemene Vergadering af te vaardigen; wat 
aangenomen werd! Wij afgevaardigen met de meerderheid van de 
Gemeente zijn voor de Theologische School … 


Die afgevaardigdes het inderdaad kennis van die skriba van 
die kerkraad ontvang dat nie hulle nie maar hulle secundi 
die voortgesette Algemene Kerkvergadering op 20 Julie moes 
bywoon. Ouderling Vorster het op 22 Junie weer aan dominee 
Van Belkum geskryf en gevra dat hy vir hulle reisbiljette vir die 
Algemene Kerkvergadering sal stuur mits hulle nog as die wettig 
afgevaardigdes beskou word. Op die vergadering is gerapporteer 
dat die afgevaardigdes J.C. Muller en J.J. Raats van Middelburg 
afwesig is, en 'n bietjie verder in die notule dat ook D. Buurman 
(lees B.D. Bierman) en J.N. de Beer afwesig is. Blykbaar was 
laasgenoemde twee die secundi van Muller en Raats en het hulle 
besluit om liewer nie teenwoordig te wees nie. 


In die besprekings het dominee ES. du Toit sy standpunt herhaal 
dat die opleiding vereers in Potchefstroom moet geskied. Dominee 

C.W. du Toit het herhaal dat hy gekant is teen die oprigting van 'n 
kweekskool, maar, het hy gesê, as die broeders kans sien daarvoor 
en die geld kan kry, wens hy hulle voorspoed toe. Die ouderlinge 
S.J. Prinsloo van Krugersdorp en A.H. Koomans en J.A. Malherbe 
van Potchefstroom het gesê dat dit net dominee C.W. du Toit se 
teenstand was wat veroorsaak het dat almal in Potchefstroom nie 
gewillig was nie. 


Uiteindelik is tot stemming oorgegaan. Die voorstel om 
onmiddellik oor te gaan tot stigting van die kweekskool, is aanvaar 
met 60 teen 21 stemme, en aantekening van dominee C.W. du 
Toit se teenstem. Die voorstel oor die insameling van die geld is 
aanvaar met 64 teen 17 stemme, en aantekening van dominee 
Goddefroy se teenstem. 


Die reglement vir die kweekskool, waarvan die eerste konsep 
deur professor Muller voorberei is, het bepaal dat die opleiding 
in Pretoria sal geskied en dat 'n Kuratorium telkens deur die 
Algemene Kerkvergadering verkies sou word, bestaande uit nege 
lede, wat herkiesbaar is. Vakatures sou deur die Kommissie van 
die Algemene Kerkvergadering gevul kon word. Die opdrag aan 
die Kuratorium was (a) die benoeming van hoogleraars, (b) die 
vasstelling van die salarisse van die amptenare verbonde aan die 
skool, (c) toesig oor die onderwys en die gedrag van die studente, 
(d) jaarlikse verslag aan die Kommissie van die Algemene 


nodig mannen in die richting opgevoed, die de leiding op zich 
kunnen nemen. De predikanten die wij uit Holland hebben, 
zijn daarvoor uitnemend en gevoelen zich ook volkomen thuis 
bij ons, maar ze weten het kan niet altijd zo blijven. … Het 
zijn juist die predikanten die ons willen doen verstaan dat wij 
onze eigen predikanten moeten opleiden. … Is het niet schande 
voor de Afrikaners dat die mannen, die er geen belang bij 
hebben ons moeten leren dat wij een eigen school moet hebbeen 
tot instandhouding van de kerk ons door de voortrekkers 
overgeleverd. Is het niet nog groter schande om die mannen 
niet eenparig te helpen het belang van onze kerk te bevorderen? 
… Als wij dat gedaan hebben, dan zijn we nog niet klaar met 
Holland, want daarvandaan moeten wij nog onze leermeesters 
en hoogleeraren krijgen. De Schotten mogen goed genoeg zijn 
voor andere scholen, niet voor de onze, bovendien wekt die naam 
onaangename herinneringen op. Zodra we zover zijn, moeten die 
Hollandse Professoren weer opgevolgd worden door eigen jonge 
mannen, maar dat zal nog wel een tijdje duren. … De School 
moet goed zijn, met een goede geest. Want is de geest een vreemde 
of ongewenste dan zijn die mannen die opgeleid worden dat ook 
en dan is het misschien gedaan met onze kerk. 


26 Julie 1911 


Die Kommissie van die Algemene Kerkvergadering neem met 


Kerkvergadering. dank kennis van die bereidheid van die provinsiale kerkbesture e 
van die Nederlandse Hervormde Kerk om die proponentseksamen = 
Die reglement vir die eksamen vir tot die Evangeliebediening in van studente wat in Holland studeer, af te neem. = 
die Nederduitsch Hervormde Kerk het die volgende bepalings 8 
gehad: 27 Julie 1911 ZS 
e ‘n Bewys dat die kandidaat Matrikulasie met goeie gevolg Op sy tweede vergadering het die Kuratorium kennis geneem van ` Q 
afgelê het. die antwoord van professor Muller. Hy het die benoeming van die 
e "mn Bewys dat hy voldoende kennis besit van die Griekse en hand gewys en het trouens reeds op 31 Julie 1909 terug vertrekna ` 
Hebreeuse tale om met goeie gevolg die lesse oor die Ou Nederland by verstryking van die vyf jaar waartoe hy hom met die 5 
en Nuwe Testament te kan volg. gemeente Pretoria verbind het. Sy aanbeveling was dat die etikus, 9. 
e Die leerplan was: Uitleg van die Ou Testament 3 jaar, doktor W.J. Aalders, genader word, later hoogleraar in Groningen. 3 
Uitleg van die Nuwe Testament 3 jaar, Leerstellige Die Kuratorium het toe nie dadelik ‘n tweede benoeming gemaak 8 
Godgeleerdheid 3 jaar, Bybelse Godgeleerdheid 2 jaar, nie, want intussen het die Ruysch van Dugteren-saak die kerk ` 8 
Christelike Sedekunde 1 jaar, Geskiedenis van die getref. Dominee C.J.L. Ruysch van Dugteren, hulpprediker vir H 
Godsdiens 2 jaar, Wysbegeerte van die Godsdiens 3 jaar, professor Muller in Pretoria, en na Muller se vertrek, predikant ` ce 
en Praktiese Godgeleerdheid 1 jaar. van Pretoria, het probleme ontwikkel rondom sy ondertekening © 
e ‘n Bewys van lidmaatskap van die Nederduitsch van die proponents-ondertekeningsformule, en het besluit om © 
Hervormde Kerk. sy ondertekening daarvan terug te trek. Die Kommissie van die D 
* ‘n Bewys van sedelike gedrag afgegee deur die kerkraad Algemene Kerkvergadering het die terugtrekking beskou as die 
van die gemeente waaraan hy behoort. beëindiging van sy ampsbevoegdheid, en dit is deur die Algemene 
Die eksamen van kandidate sou afgeneem word deur die Kerkvergadering in 1912 bevestig, nadat hy daarheen geappelleer 
Kommissie van die Algemene Kerkvergadering, bygestaan deur het maar self nie verskyn het nie. 
twee predikante wat telkens deur die Algemene Kerkvergadering 
aangewys sou word. Die Kuratorium het op 27 Julie 1911 ‘n huishoudelike reglement 
aanvaar en ook op aanbeveling van dominee J.J. Kuhn 'n 
studielening van £40 per jaar vir twee jaar toegeken aan S.J. 
e9 1911 Strydom wat aan die Ryksuniversiteit van Leiden ingeskryf 
Januarie 1911 het. Leiden was destyds bekend as die teologiese tuiste van die 
Die Almanak dra ‘a artikel van die jong dominee JJ. Prinsloo vrysinnige teologie, en daar het kommer ontstaan oor watter 
getitel ‘Onze Kweekschool’ wat nog baie jare later aangehaal sou invloed dit sou hê op hierdie toekomstige predikant van die kerk. 
word. Hy skryf onder andere: 15 Desember 1911 
id 4 kerk inde: Goede oud-Hollandse APE Beete Dominee Van Belkum skryf in sy ‘Brieven van Oom Sarel’ in De 
waar in haar een gezonde geest heerst, en waar zij zich nog Harmi 
nooit het recht heeft toege-eigend om andere kerken voor ` 
rechtzinnig of voor vals te verklaren, daar is het goed en nodig Het wil mij voorkomen, dat de zaak van die Kerkelike 
dat haar voortbestaan verzekerd worde. Te veel van de zonen Kweekschool in zoete rust is geraakt. Wij horen daarvan niets: 
en dochters van de voortrekkers hebben nog behoefte aan zo ‘n wij ee GE Soe daarover in de koerant se is SEN 
kerk, dan dat zij zoude ophouden te bestaan. Willen wij haar wonder dat velen mij komen vragen, maar wanneer komt nu die 
niet zien veranderen, ontaarden en ondergaan in een andere kerk school. … Ja, zie jy, in de ene gemeente neemt men een besluit, dat 
misschien, dan moeten wij zorgen dat zij in dezelfde goede geest de zeuns maar naar andere plekken moeten studeren gaan; in een 
en ingeslagen richting blijft voortgaan , en daarvoor hebben wij andere gemeente gaat de leeraar rond en vertelt, dat t dwaasheid 

is die kweekschool, want we moeten maar liever verenigen. t is 
toch éen Zuid-Afrika en we moeten maar liever alle onze jonge 
mannen naar Stellenbosach sturen . In weer een andere gemeente 
zeggen de ouderlingen: een kweekschool is toch te duur, laat ons 
maar liever doen als een zekere vogel: we leggen onze eiers in 
het nest van een andere vogel, die dan ons kinders groot maakt, 
of we gaan naar onze buren de Gereformeerden en Nederduits 
Gereformeerden en zeggen: Boeties, jul is só ryk en ons is só arm; 
geef ons jul seuns vir predikante, dan is vir ons nie nodig nie, 
om vir hulle opleiding te betaal … Daar in de Kaap waren alle 
voormannen er voor, daar waren de gemeenten niet zo zuinig 
en ongelovig, daar was de school een zaak van vertrouwen. In 
de Hervormde Kerk van onze dagen is tegenwerking, zuinigheid 
en ongeloof. 


In dieselfde uitgawe skryf L. Albers oor die kweekskool dat hulle 
daar in Oos-Afrika baie entoesiasties is oor die gedagte, en dat 
hulle in Desember ‘n basaar gaan hou om fondse daarvoor in 
te samel. Hy noem dat ouderling S.A. van Emmenis een tiende 
van sy inkomste vir die basaar geskenk het, mooie vette kalvers en 
lammers, maar ook mooi koren. 


© 1912 
15 Maart 1912 


Dominee Van Belkum verwys in ‘n lang artikel in De Hervormer na 
‘n boek van dominee J.D. Kestell oor die lewe van professor N.J. 
Hofmeyer waarin hy die stryd in die Kaapse Kerk behandel in die 
jare 1847-1857 voor die tot stand koming van die kweekskool in 
Stellenbosch, en wys daarop dat daar merkwaardige ooreenkomste 
is met wat tans in die Hervormde Kerk gebeur. Van Belkum skryf 
dan: 


Mocht onze kweekschool niet tot stand komen, dan zal het 
voor mij wezen een oordeel Gods over de kerk, een straf over de 
tweedracht der leraars, over de lauwheid der ouderlingen, over 
de vrekkigheid der leden. En als dan over korter of langer tijd de 
Ned Hervormde kerk van Zuid-Afrika weer aan de dood nabij 
komt, dan zal haar moeten worden toegeroepen: Eigen schuld: gij 
hebt niets anders gewild. 


15 April 1912 


In De Hervormer verskyn twee skrywes van lidmate van die 
gemeente Rustenburg, een met 72 handtekeninge en een met 54 
handtekeninge waarin ondersteuning uitgespreek word vir die 
kweekskool en die houding van die predikant en kerkraad daaroor 


betreur word. 


11 Augustus 1912 

Die Kuratorium het die saak van Strydom se studie in Leiden 
bespreek en het ‘n skrywe gerig aan professor J.W. Pont en aan 
Strydom self met die vraag of hy van plan is om in Leiden te 
bly studeer en watter rigting op teologiese gebied hy toegedaan 
is. Hulle is gerusgestel deur ‘n skrywe van professor J.W. Pont 
(oupa van professor Adriaan Pont) wat die sekretaris was van die 
Studiefonds vir Suid-Afrikaanse Studente en wat Strydom na 
Leiden verwys het. 


Die Kuratorium het op hierdie derde vergadering ook ‘n 
studielening toegeken aan S. Vermooten wat in sy aansoek gemeld 
het dat hy sy attestasie (uit die Nederduitsch Hervormde of 
Gereformeerde Kerk) ingelewer het by die Hervormde Gemeente 
Potchefstroom en dat hy in Utrecht in die teologie studeer. 


Op hierdie vergadering is ook besluit om dominee H.C.M. Fourie 
en dominee Jac van Belkum te versoek om voorlopig die opleiding 
in die kweekskool waar te neem. Fourie het in 1910 in Utrecht 
die doktorale eksamen in die teologie afgelê met die Wysbegeerte 


van die Godsdiens as hoofvak. Hy was van huis uit lid van die 
Nederduitsch Hervormde of Gereformeerde Kerk maar het tydens 
sy studietyd lidmaat geword van die Nederlandse Hervormde 
Kerk. Hy is deur A.D.W. Wolmarans oorgehaal om ‘n beroep in 
die Hervormde Kerk te aanvaar en het die kerklike eksamen afgelê 
op 22 Oktober 1910 by professore F.E. Daubanton en S.D. van 
Veen van Utrecht, wat die volgende verklaring gemaak het: 


De ondergeteekenden verklaren dat zij op heden den 22en 
October 1910 op verzoek van de heeren professor dr DI 
Muller en ADW Wolmarans hun gedaan namens de Algemene 
Commissie der Nerderd Hervormde Kerk in Z Afrika, den heer 
Hermanus Cornelis Marthinus Fourie, geboren te Welgevonden 
(prov Carolina) doctorandus in de Godgeleerdheid aan de 
Rijksuniversiteit te Utrecht hebben geexamineerd in al de vakken 
genoemd in art 21 van het Reglement op het examen ter toelating 
tot de Evangeliebediening in de Nederlandse Hervormde Kerk, en 
dat zij, na gehouden examen, hem allezins bekwaamd gevonden 
hebben om toegelaten te worden tot de Evangeliebediening in de 
Nederduitsch Hervormde Kerk in Zuid-Afrika, gelijk zij hem 
evenzoo zouden bekwaam achten om de Evangeliebediening 
in de Nederlandsche Hervormde Kerk te vervullen, indien de 
reglementen dezer kerk zullen toelieten. 


Fourie is gelegitimeer op 04 Januarie 1911 en is op 21 Januarie 
1911 georden in Erasmus (die latere Bronkhorstspruit), toe 
nog deel van die gemeente Pretoria, met Ruysch van Dugteren 
as kollega. Van Belkum het reeds in 1876 sy studie in Utrecht 
afgesluit met die doktorale eksamen en het na arbeid in drie 
Nederlandse gemeentes ‘n beroep aanvaar na die kombinasie 
Rustenburg-Zeerust, waar hy van 1891 tot 1903 gewerk het. 
Van 1903 af tot met sy emeritaat in 1927 het hy die gemeente 
Heidelberg bedien. Dominee Fourie het vir die benoeming 
bedank. Sy skrywe gedateer 10 Oktober 1912, lui soos volg: 


Het spijt my dat ik aan het verzoek van uw eerw vergadering 

van 14 Aug jl niet kan voldoen nl om voorlopig de opleiding van 

jonge mannen voor onze kerk op mij te nemen, om de volgende 
reden: 

I. Tk ben zelf opgeleid aan een universiteit, en spreekt de wens 
uit die leeft in mijn hart dat de kinderen mijns volks en 
mijner kerk die mij dierbaar zijn, minstens net zulk een 
opleiding genieten mogen als ik gehad heb, liefst beter als het 
enigsins mogelik is. U zult mij dus niet kwalik nemen maar 
ik begeer voor myn kerk nl een universiteit. Kan dit niet 
verkregen worden, dan wil ek met hart en ziel meewerken 
met een kweekskool die de universiteit kan vervangen. Ik 
kan mij niet verenigen met een voorlopige opleiding door een 
kweekschool die niet aan de wetenschappelike eisen van de 
Theologishe wetenschap voldoet. Dit is naar mijn bescheiden 
mening de ondergang onzer kerk en daar wens ik net zo min 
als uwe vergadering aan mee te doen. Dat is mijn principieel 
bezwaar. 

II. Heb ik nog geen gelegenheid gehad deze benoeming mijn 
kerkraad voor te leggen opdat ik daartoe verlof krijgen. Op 
mijn vriendelike verzoek aan Ds van Belkum wanneer ik 
het Kuratorium moet antwoorden, kreeg ik geen tijding. Ook 
andere inlichtingn zijn mij niet verstrekt. 

IV. Een prakties bezwaar is dat de toestand mijner gemeente en 
die van Zoutpansberg het mij niet toelaat om mij met zulk 
een zware taak te belasten. 

V Omtrent de vakken verdeling schreef Ds van Belkum Tk 
ben meer eksegeet 1 en 2 en Historicus 5. Neemt gij nu de 
eerste vakken, dan kunnen wij goed zamenwerken. De eerste 
vakken zijn NB 3.4.6.7.8 en 9 de moeilikste; om goed zamen 
te werken. Hiertoe, ik moet het eerlik bekennen, zie ik geen 
kans, ten minste niet als ik het werk ernstig wil opvatten 
en goed werk wil leveren. Daartoe ben ik onbekwaam, en 
ik weet nergens een universiteit waar al die vakken door 
een persoon worden gedoceerd. Ik kon het wel proberen en 
zal het ook wel een heel eind brengen maar dat zou geen 

heilige ernst zijn bij een zulk ‘n gewichtige zaak. De Eerw 
vergadering duide het mij niet euvel dat ik ronduit mijn 
bezwaar voorleg. Ik wil gaarne het beste voor mijn kerk ook 
op dit gebied en zal in dien weg al mijn krachten inspannen 
en beschikbaar stellen. 


Volgens 'n mededeling van Fourie se weduwee was sy standpunt 
ook dat die kerk nie die opleiding moet begin met twee hoogleraars 
waarvan ten minste een nie ten volle gedoktoreer is nie. 


15 Augustus 1912 


Ouderling S.A. van Emmenis skryf van Ngareolmetny in Duits 
Oos-Afrika [later Tanganjika, tans Tanzanië] en pleit dat daar nie 
uitgestel word met die vestiging van die kweekskool nie. 


15 Oktober 1912 


Die Kuratorium het op sy vierde vergadering kennis geneem van 
Fourie se skrywe, en het besluit om die saak daar te laat en te 
wag vir die Algemene Kerkvergadering van 1912. Die besluit op 
voorstel van A.D.W. Wolmarans en D.J. Bodenstein het gelui: 


Omdat we staan aan de vooravond van de Algemeene Vergadering 
stelt het Curatorium voor niet over te gaan tot het benoemen van 
een tweede predikant voor de opleiding, maar de geheele questie 
over te laten aan het toekomstig Curatorium na de eerst volgende 
Algemeene Vergadering. 


Daar was een teenstem, terwyl die skriba, dominee Van Belkum, 
nie gestem het nie. Daarmee was die kweekskool van die baan, 
want die Algemene Kerkvergadering sou terugkeer na die vroeëre 
model van opleiding aan ‘n universiteit. 


03 Desember 1912 

Die 36ste Algemene Kerkvergadering is geopen deur dominee 
C.W. du Toit, wat die sekundus was van die vorige voorsitter, 
professor Muller, wat intussen vertrek het. Dominee C.W. du 
Toit is verkies as voorsitter en dominee Jac van Belkum as skriba. 
Dominee L.E. Brandt is verkies as sekundus vir die voorsitter en 
dominee H.C.M. Fourie,wat sy eerste Algemene Kerkvergadering 
bygewoon het nadat hy minder as twee jaar tevore op Erasmus 
georden is, as sekundus vir die skriba. Later in die vergadering 
is dominee M.J. Goddefroy verkies as predikandid van die 
Kommissie, met dominee PW. Ennis as sekundus. Dominee J.J. 
Prinsloo, wat op 30 Oktober 1909 georden is as predikant van 
Trichardtsfontein, was ook vir die eerste keer teenwoordig. 


Die verslag van die Kuratorium het aan die orde gekom op die 
tweede dag van die sitting. Dit is behandel saam met die verslag 
van 'n kommissie wat op die eerste dag benoem is om staande 
die vergadering te rapporteer oor die kweekskool. Die kommissie 
het bestaan uit dominees PW. Ennis, H.C.M. Fourie, J.J. 
Kuhn en ouderlinge A.D.W. Wolmarans (Pretoria), EW. Ernst 
(Klerksdorp), J.C. Barnard (Rustenburg), J.S. Smit (Heidelberg), 
D.G. Wolmarans (Ermelo) en H.J. Geyser (Waterberg). Dit was 
‘n verslag wat ‘n totale wending meegebring het en dit word 
vanweë die belangrikheid daarvan volledig aangehaal. Dominee 
Fourie het die verslag voorgelees, en dit verg nie baie insig om tot 
die slotsom te kom dat hy 'n groot aandeel gehad het in hierdie 
verslag nie. Die gesindheid in die vergadering was hierdie keer 
baie positief, anders as in 1909. 


I. Uwe kommissie benoemd voor de behandeling van de punten 
der agenda vervat onder A Kweekschool, is overeengekomen 
te handhaven het beginsel door de Alg Verg neergelegd in 
1909 nl dat de Ned Herv Kerk zelf moet zorg dragen voor de 
opleiding van hare toekomstige predikanten. [Aangeneem] 

II. Uwe Kommissie zich herinnerd dat zelfs voor de oorlog toen 
er sprake was dat er in de Zuid-Afrikaanse Republiek door 


de toenmalige regering een Universiteit zou worden gesticht, 
wat door het uitbreken van de oorlog niet kon worden 
verwezenlikt, door de Alg Verg der Ned Herv Kerk opdracht 
is gegeven aan hare Alg Komm om met de Regering te 
onderhandelen tot verkrijging van een leerstoel voor teologie 
aan die Universiteit, is van oordeel dat het noodzakelijk 
is voor de degelike wetenschappelik opleiding van onze 
aanstaande Evangelie-dienaren dat er weder stappen 
worden genomen om met onze Regering te onderhandelen 
in bovenbedoelde richting; en stelt ze dus voor dat de Alg 
Kom worde opgedragen hieraan uitvoering te geven met dien 
verstande dat de benoeming van de teologiese hoogleeraren 
in verband met onze kerk berust by het Kuratorium onder 
goedkeuring en bekrachtiging door de Alg Kom, en dat 
alleen benoembaar is hij die aan een erkende universiteit is 
gepromoveerd. Met betrekking tot de toelating van studenten 
aan die Universiteit is uw Kommissie van oordeel dat zulks 
opnieuw zal moeten worden geregeld wanneer zodanige 
Uiversiteit zal zijn gesticht. Aangesien de uitvoering van 
dit voorstel mischien nog enige tyd zal duren, is uwe komm 
van oordeel dat de gehele zaak van opleiding worde gelate in 
handen vh Kuratorium in overleg met de Alg Kom. 


Soos te wagte kon wees, het hierdie punt bespreking uitgelok. 
Die groot vraag was of die gedagte prakties uitvoerbaar sou wees. 
Sou daar plek wees vir teologie aan die te stigte universiteit? Die 
bespreking was in die gees dat daar nog nie 'n universiteit was nie, 
en dat dit onseker was of daar plek sou wees vir teologie aan die te 
stigte Unversiteit. [Teen hierdie tyd was die Transvaal University 
College, ‘n afdeling van die University of the Cape of Good Hope, 
wat deur wetgewing geproklameer is, reeds vier jaar met opleiding 
besig, maar was daar nog nie ruimte vir 'n teologiese fakulteit 
nie.) Eers in 1916 sou die Algemene Kerkvergadering punt (II). 
goedkeur. 


III. Met betrekking tot het voorstel van die Kerkeraad van 
Potchefstroom aanbevolen door de Westelike Ring nl om de 
opleiding van jonge mannen hier in ZA uit te stellen en hen 
alleen geldelik te ondersteunen om in Europa of elders te 
worden opgeleid, is uwe Kommissie van oordeel dat niet kan 
worden afgeweken van het beginzel door de Alg Verg in 1909 
neer gelegd nl dat onze toekomstige predikanten hier moeten 


worde opgeleid. 


Na enkele vrae goedgekeur op voorstel van ouderlinge W.J. Basson 
en J.J. Prinsloo. [Daar was in Potchefstroom groot onenigheid 
rondom die besluit van die kerkraad. Lyste is deur ‘n groot aantal 
lidmate onderteken waarin hulle geprotesteer het teen die besluit 
en waarin hulle onderneem het om die gevraagde gelde te betaal.] 


IV Met betrekking tot de bewering dat de meeste onzer lidmaten 
onwillig zijn is uw Kommissie van oordeel dat geen getrouw 
lidmaat der Ned HK onwillig mag zijn om 2/6 jaarliks 
voor de opleiding van toekomstige predikaten bij te dragen 
en veel minder zal zijn, wanneer hij door predikanten en 
kerkeraden daartoe aangemoedigd worde, en betreurt het 
dat sommige voormannen onzer Kerk in dezen niet hartelik 
zamenwerken. [Dominee Goddefroy het voorgestel dat 
die laaste woorde vanaf ‘en betreurt’ geskrap word, en dit 
is gedoen.] 

V Met betrekking tot de bewering dat er in anderhalf jaar 
maar £358 in pl van £2486 is ingekomen is uwe Kom van 
oordeel dat dit punt moet geweten worden aan het treurige 
feit dat sommige voormannen en gemeenteleden onzer kerk 
in deze niet hartelik samenwerken. 


Die notule meld dat ‘n hewige diskussie oor hierdie punt gevolg 
het. Baie lede het gesê die vergadering het geen reg om belasting 
op te lê nie, ander dat die kerkraad dit nie kan inbetaal as hy 
dit nie kry nie. Daar is gevra wie bly verantwoordelik en daar is 

geantwoord: die kerkraad. Party broeders het gesê hulle wil nie 
verantwoordelik wees nie. Punt (V) is uiteindelik goedgekeur, 
na wysiging van die laaste woorde om te lees ‘het feit dat er geen 
algemene hartelik samenwerking is geweest.” 


VI. Uwe Komm is van oordeel dat de wijze van invordering van 
die gelden voor de opleiding moet worden overgelaten aan de 
regeling van de plaatselike kerkraden. [Aanvaar] 

VII. Daar gebleken is dat de meeste gemeenten achterstallig zijn 
in het opbrengen van de teologiese gelden is uwe Komm 
van oordeel dat zodanige achterstallige gelden worden 
kwijtgeschelden met dien verstande dat ze getrouw zullen 
betalen vanaf 1 Jan 1913, en waar geheel of gedeeltelik door 
gemeenten aan hun verpliching is voldoen, dat dit bedrag zal 
worden afgeschreven van hun toekomstige betaling; hoewel 
zij het onredelike hiervan gevoelt tegenover de beslissing 
der Alg Verg van 1909 hoopt zij dat door deze maatregel 
voormannen en gemeenteleden aangespoord worden zullen 
w tot hartelike samewerking en geregelde storting van de 
bijdragen. 


Die volgende interessante bespreking het gevolg: Die Skriba (Van 
Belkum) sal dit met droefheid aanneem, maar voel hom beswaard 
oor die lankmoedigheid. Broeder L.L. Steen (Pretoria) hoop dat 
daar nou meer samewerking sal wees. Broeder A.D.W. Wolmarans 
steun die voorstel in die hoop dat daar nou meer samewerking 
sal kom, ‘n lid van ‘n vergadering mag hom nie teen ‘n besluit 
verset nie. Dominee FS. du Toit vind die beginsel van die punt 
verkeerd, dit sal sleg werk. Hy vrees vir die morele invloed van 
hierdie besluit. Dit sou beter gewees het om te sê ons sal probeer 
om die agterstallige aan te suiwer. Hy stel voor om die punt af 
te keur, sekondant ouderling Klazinga van Lichtenburg. Broeder 
Steen stel voor as amendement: waar dit blyk dat dit onmoontlik 
is om die agterstallige gelde vir die kweekskool inbetaal te kry, sal 
die agterstallige bedrag nie as skuld gereken word nie, sekondant 
N. van Dyk. Broeder W.J. Basson sekondant J.H. Vorster stel voor 
dat punt (VII) goedgekeur word. Dit is met ‘n groot meerderheid 
aanvaar. 


VIII. Ten slotte is uwe Kom van oordeel dat zo bovenstande 
voorstellen zullen worden aangenomen, en predikanten en 
kerkraadsleden en gemeenteleden hartelik samenwerken 
het beginsel door de Alg Verg neergelegd in 1909 zal 
worden verwerklikt tot opbouw en instandhouding v onse 
Ned Herv Kerk. En zij meent dat het de heilige plicht is 
van ieder voorganger in de Ned Herv Kerk de bloei en 
welvaart van die Kerk in deze te bevorderen. 


Nadat hierdie verslag in sy geheel aanvaar is met die kleiner 
wysigings, is die verslag van die Kuratorium gestel en aanvaar. 
Daaruit het geblyk dat tot einde Junie 1912 van gemeentes 
£804.16.7 ontvang is vir die kweekskoolfonds, en dat die 
gemeentes Zoutpansberg, Waterberg, Lydenburg, Ermelo, 
Oosrand, Makwassie en Wolmaransstad niks bygedra het nie. Van 
Rustenburg is een enkele halfkroon (2/6) ontvang. Die verslag 
meld ook dat die fonds ‘n bedrag van £1169.17.7 ontvang het 
as ‘n skenking uit die Ambagskoolfonds, met toestemming van 
‘n kommissie in Holland. Volgens ‘n mededeling van professor 
S.P. Engelbrecht aan skrywer hiervan is die Ambagskoolfonds 
gestig om gelde in bewaring te hou wat in Europa geskenk is vir 
gebruik in die gewese Zuid-Afrikaanse Republiek, sodat die Britse 
owerheid nie daarop beslag kon lê nie. Generaal Louis Botha 
en ouderling A.D.W. Wolmarans was onder andere trustees van 
die fonds. Ingesluit by die verslag van die Kuratorium was ‘n 
huishoudelike reglement. 


15 Desember 1912 

Dominee Van Belkum skryf in De Hervormer: 
In de kwestie der opleiding is een zeer hoog idealisties standpunt 
ingenomen. Of het nu aangenomen besluit uitvoerbaar zal 


blijken, is bij mij zeer twijfelachtig... Maar laat ons wachten 
en hope... 


es 1913 
28 Januarie 1913 


Die Kuratorium vergader. Teenwoordig was dominees C.W. du 
Toit, Jac van Belkum, H.C.M. Fourie, en die ouderlinge D.J. 
Bodenstein, W.J. Basson, G.J. Engelbrecht, A. van den Broek, 
J.A. Malherbe. Afwesig was A.D.W. Wolmarans. Dominee Van 
Belkum is as voorsitter en dominee Fourie as skriba gekies. 
Ouderling Malherbe het tesourier gebly. Aandag is gegee aan 
‘n skrywe van S.P. Engelbrecht wat deur die Kommissie van 
die Algemene Kerkvergadering na die Kuratorium verwys is, 
en hy is aangeraai om in elk geval die voorbereidende klasse te 
Potchefstroom nog te volg en indien moontlik die intermediêre 
eksamen te doen. Naas behandeling van die skrywes van enkele 
ander voornemende studente is die vraag deur die voorsitter 
gestel of die Kuratorium nie aandag moet gee aan die besluit van 
die Algemene Kerkvergadering oor opleiding aan ‘n universiteit 
nie. Daar is besluit om dit aan die Kommissie van die Algemene 
Kerkvergadering oor te laat. 


Die Kuratorium besluit om Strydom in Leiden te laat en hom 
soos vroeër te ondersteun. [Self het dominee Strydom jare later 
vertel hoedat by sy proponentseksamen, wat plaasgevind het op 
30 Julie 1914, ouderling A.D.W. Wolmarans gevra het: Meneer 
de kandidaat, en wat denkt u van de uitverkiesing?” Hy het vertel 
dat hy op ‘n manier geantwoord het, maar, het hy bygevoeg, 
‘vandag sou ek gewoonweg gesê het ek weet daar niks van nie’. 
Dominee Strydom was die enigste van die kerk se predikante wat 
sy teologiese opleiding in Leiden gehad het, en hy het inderdaad 
iets van ‘n vrysinnigheid oorgehou wat hom goed te pas gekom 
het toe hy die laaste tien jaar van sy bediening die kerk in die 


destydse Suid- en Noord-Rhodesië moes probeer opbou.] 


17 April 1913 

Op sy volgende vergadering het die Kuratorium weer ‘n skrywe 
van S.P. Engelbrecht behandel en is besluit om hom mee te deel 
dat dit nie moontlik sal wees om reeds die volgende jaar te begin 
met ‘n eie teologiese opleiding nie, dat aangesien hy van plan is 
om na Europa te gaan vir verdere studie hy alleen die literariese 
klasse in Potchefstroom moet volg, en dat die Kuratorium hom 
met £50 per jaar sal ondersteun solank die kerk se eie opleiding 
nog nie begin het nie. Daar is bygevoeg dat indien die studente 
PJ.J. Venter en Muller dieselfde planne het, dit ook vir hulle sal 
geld. Venter het daarna aansoek gedoen om ‘n studiebeurs, wat 
toegestaan is. In die voorafgaande jare is daar telkens by gemeentes 
en lidmate geld ingesamel ter ondersteuning van student Venter. 


15 Julie 1913 

In De Hervormer skrywe dominee J.J. Kuhn dat die Algemene 
Kerkvergadering van 1912 gedwaal het deur af te sien van ‘n 
kweekskool ten gunste van universitêre opleiding, dit in die lig 
van die konsepwet op hoër onderwys wat gepubliseer is en wat nie 
voorsiening gemaak het vir Teologie nie. Dominee Kuhn stel dan 
voor dat ‘n buitengewone Algemene Kerkvergadering opgeroep 
word om die besluit van 1912 te hersien en opdrag te gee dat 
met die Kweekskool op Stellenbosch onderhandel word oor die 
benoeming van ‘n professor vir en op koste van die Nederduitsch 
Hervormde Kerk vir die onderrig in Eksegese en Dogmatiek. 


10 September 1913 

Die Kuratorium neem kennis van ‘n skrywe van twee Utrechtse 
professore, Visscher en Van Leeuwen, gedateer 09 April 1913, 
waarin hulle die volgende aanbod maak: 

De hoogleraren in de Godgeleerdheid aan de Rijks-Universiteit 
alhier verklaren zch gaarne bereid zich aan het lot van hen die 
uit Afrika naar hier overkomen om theologie te studeren, te 
laten gelegen liggen, toezicht te houden op hunne studie, en hun 
daarin zoveel doenlijk behulpzaam te zijn. Wij zijn in verband 
hiermede zoo vrij U in overweging te geven dat Uwe Synode aan 
de hoogleraaren bovenbedoeld te weten Prof dr SD van Veen, Prof 
dr H Visscher, Prof dr JAC van Leeuwen en Prof dr A Noordtzij 
verzoeke, den studenten die zich voorstellen tot den dienst des 
Woords in de Ned Hervormde Kerk in Z Afrika toegelaten te 
worden, onderwijs te geven in die vakken welke voor dergelijke 
voorbereiding vereischt worden. 


Daar is besluit om navraag te doen oor die voorwaardes, en die 
Utrechtse professore het in `n skrywe gedateer 22 Desember 
1913 geantwoord dat die onderrig Kerkgeskiedenis, Dogmatiek, 
Bybelse Teologie en Praktiese Teologie sou omvat en dat hulle 'n 
voorstel afwag oor 'n jaarlikse vergoeding vir die professore. Na 
verder korrespondensie is ooreengekom dat die vakke Dogmatiek, 
Bybelse Teologie, Christelike Etiek, Dogmengeskiedenis, 
Geskiedenis van die Gereformeerde Kerkreg en Praktiese Teologie 
sou wees en is die vergoeding vasgestel op £250 per jaar aan die 
professore, met dien verstande dat dit sou verval wanneer daar 
nie studente is nie. Hierdie reëling het reaksie gebring van die 
kant van die Nederlands Zuid-Afrikaanse Verening. Die voorsitter 
en sekretaris, doktor J.W. Pont en doktor N. Mansvelt, het in 
'n skrywe van 19 Oktober 1915 daarop gewys dat dit heeltemal 
onnodige uitgawes was omdat die kerklike opleiding daar volledig 
gereël is en Suid-Afrikaanse studente op die gewone wyse hulle 
proponentseksamen kon doen. Die Kuratorium is ook verwyt dat 
hulle nie die regte weg gevolg het in dié saak nie. N4 hierdie berig 
het die Kuratorium die ooreenkoms met die Utrechtse professore 
gekanselleer. 


va 1914 
12 Februarie 1914 


In 'n gesamentlike sitting van die Kommissie van die Algemene 
Kerkvergadering en die Kuratorium is 'n reglement vir toelating 
tot die kweekskool en tot die amp van Evangeliedienaar aanvaar. 
Die reglement lui: 


Art 74 Om toegelaten te worden tot de Theologische school van de 
Nederduitsch Hervormde Kerk moet een bewijs worden voorgelegd 
dat het Matriculatie-examen der Kaapsche Universiteit met 
insluiting van Grieksch en Duitsch is afgelegd en dat de applicant 
behoort tot de Nederduitsch Hervormde Kerk. 

Art 75 De studie aan de Theologische School omvat de volgende 
vakken: 


A. Voor het voorbereidend Examen: 
I. Hebreeuwsch 1 jaar 
II. Grieksch (Koine) 1 jaar 
III. Encyclopedie der Christelijke Theologie 
B. Candidaats Examen Iste deel: 
1. Uitlegging van het Oude Testament 2 jaar 
II. Geschiedenis van de leer aangaande God 1 jaar 
III. Geschiedenis der Godsdiensten 2 jaar 
C. Kandidaats Examen 2e deel: 
I. Wijsbegeerte van de Godsdienst 3 jaar 
II. Uitlegging van het Nieuwe Testament 3 jaar 
HI Kerkgeschiedenis 2 jaar 
D. Kerkelijk Examen: 
I. Dogmatiek 3 jaar 
II. Bijbelsche Godgeleerdheid 2 jaar 
II. Christelijke Ethiek 1 jaar 
IV. Geschiedenis van het Gereformeerd Kerkrecht 
V. Dogmengeschiedenis 1 jaar 
VI. Praktische Godgeleerdheid 1 jaar 
Art 76 Om tot de Evangeliebedieninbg in de Nederduitsch 


Hervormde Kerk te worden toegelaten zal de Candidaat nog 
een Proponents-examen moeten afleggen voor de Examen- 
commissie. Dit geld ook voor hen die in Holland het examen 
art 75D hebben afgelegd. 
Dit examen omvat: 

I. Bijbelsche Geschiedenis 

II. Praktiese Godgeleerdheid 

III. Kerkrecht van die Nederduitsch Hervormde Kerk in 

Zuid-Afrika 

IV. Uitlegging van het Oude en Nieuwe Testament 

V. Poefpreek in te leveren by de Examen Commissie 


15 Maart 1914 

Blykens ‘n skrywe van dominee Van Belkum in De Hervormer 
oor die fonds vir behoeftige studente was daar op dié stadium 
die volgende studente van die Kerk: S.J. Strydom in Leiden, 
S. Vermooten en S.P. Engelbrecht in Utrecht, PJ.J. Venter en 
Taljaard uit Lichtenburg en D.J. Dreyer uit Greylingstad in 
Potchefstroom. Die fonds vir behoeftige studente, wat deur 
dominee Van Belkum en dominee Brandt geadministreer is, was 
spesifiek bedoel vir jongmanne wat nog nie Matriek gehad het 
nie en wat graag predikant wou word. Ons kan dus aanneem dat 
Taljaard en Dreyer besig was met die studie vir Matriek. 


20 Mei 1914 


Die Kuratorium spreek sy afkeuring uit oor 'n skrywe van 
ouderling A.H. Koomans van Potchefstroom in De Hervormer 
vanl 5 Januarie 1914 waarin hy die Kuratorium verwyt dat hy nog 
niks gedoen het om die kweekskool tot stand te bring nie en nogal 
sterk taal gebruik: 


Het is een allertreurigst zaak. Predikanten en ouderlingen, 
de fondamenten der Kerk, geven een voorbeeld als deze. Ze 
geven geen uitvoering van de besluiten hun door de Algemene 
Vergadering opgedragen. Ze zijn geïnspireerd door de duivel, 
welke hun inblaast: Houdt die Kerk tegen, breekt hem af. 


18 Junie 1914 


Die Kommissie van die Algemene Kerkvergadering gee aandag 
aan die skrywe van die Kuratorium oor die brief van Koomans in 
De Hervormer, en dominee Van Belkum as redakteur onderneem 
om in die toekoms noulettender aandag te gee aan dergelike 
uitdrukkings in korrespondensie. Ouderling Koomans het ook 
die gewraakte woorde teruggetrek in De Hervormer van 15 Mei 


1914. 


Die Kommissie van die Algemene Kerkvergadering het op 
dieselfde vergadering kennis geneem van briewe van student 
S.P. Engelbrecht in Utrecht waarin hy meld dat daar in Utrecht 
studente is wat graag wil oorkom na die Nederduitsch Hervormde 
Kerk, maar teen hulle waarsku omdat onder hulle persone is wat 
heeltemal ongeskik is. Die Kommissie het besluit om Engelbrecht 
te bedank vir sy belangstelling en om die name van die jongmanne 
wat met medewete en goedkeuring van die Kommissie in Utrecht 
studeer aan die professore in Utrecht deur te gee. 


va 1915 
29 Julie 1915 


S. Vermooten word gelegitimeer na voltooiing van sy studie in 
Utrecht en na 'n proponentseksamen voor die Kommissie van die 
Algemene Kerkvergadering. 


EA 1916 


16 Mei 1916 
Op die 37ste Algemene Kerkvergadering is dominee L.E. 
Brandt gekies as voorsitter, met doktor J.H.J.A. Greyvenstein as 

secundus. Doktor Greyvenstein is in 1914 bevestig as predikant 
van Pretoria nadat hy die beroep daarheen aangeneem het uit die 
Nederduits Gereformeerde Gemeente Sutherland. As skriba is 
verkies dominee Jac van Belkum, met dominee H.C.M. Fourie as 
sekundus. Dit val op dat albei die sekunduslede so kort na hulle 
toetrede tot die kerk reeds in die betrokke hoedanighede verkies 
is, dominee Fourie reeds in 1912, twee jaar na sy bevestiging in 
Bronkhorstspruit, en doktor Greyvenstein nou ook twee jaar 
na sy bevestiging in Pretoria. Naas Greyvenstein het nog twee 
predikante die eerste keer sitting geneem: S.J. Strydom wat op 
10 Oktober 1914 georden is as predikant van Krugersdorp nadat 
hy uit Leiden teruggekeer het, en S. Vermooten wat sy studie in 
Utrecht afgehandel het en op 17 Oktober 1915 georden is op 
Zeerust. [Intussen het die rebellie plaasgevind, en twee predikante 
van die kerk was daarby betrokke. Dominee H.C.M. Fourie 
het op 25 Oktober 1914 sonder kennisgewing aan sy kerkraad 
aangesluit by die rebellekommando van generaal Chris Muller 
en is verkies as kommandant. Op 05 November is hy gewond 
in 'n geveg naby Bronkhorstspruit en gevange geneem. Hy is 
veroordeel tot twee jaar gevangenisstraf en £250 boete. Hy het 
meer as 'n jaar in die tronk deurgebring, en is op parool vrygelaat 
met Kersfees 1915. Dit val op dat hy so gou na sy vrylating weer 
verkies is as sekunduslid van die Kommissie van die Algemene 
Kerkvergadering. In sy gemeente het sy optrede diepgaande 
verskille gewek wat vir jare sou voortduur. Dominee J.J. Kuhn 
van Lichtenburg aan die ander kant het aangesluit by die 
regeringsmagte as veldprediker en ook dit het gelei tot ernstige 
probleme in sy gemeente wat eers bedaar het nadat hy in Oktober 
1915 'n beroep aangeneem het na Zwartruggens.] 


Later in die vergadering is dominee K.T. van den Heever as 
predikantlid van die Kommissie verkies, met dominee J.J. Prinsloo 
as secundus. Kennis is geneem dat dominee ES. du Toit intussen 
oorlede is. 


Die verslag van die Kuratorium is voorgelê op 17 Mei. Die 
Kuratorium kon nie die besluit van die vorige vergadering 
uitvoer nie omdat daar nog nie ‘n universiteit was nie, maar 
die Wet op Hoër Onderwys was nou aangeneem, en daarom 
het die Kuratorium opdrag gevra om te onderhandel oor die 
benoeming van ‘n hoogleraar deur die kerk, besoldig deur die 
staat. In geval dit sou blyk dat die regering nie instem nie of dat 
die universiteit eers in die verre toekoms 'n werklikheid sou kon 
word, het die Kuratorium opdrag gevra om met die Kweekskool 
van die Gereformeerde Kerk op Potchefstroom te onderhandel 
oor benoeming en besoldiging van 'n hoogleraar deur die 
Nederduitsch Hervormde Kerk. 


Op voordrag van die Kommissie van die Algemene Kerkvergadering 
is op die Kuratorium verkies dominees C.W. du Toit, L.E. 
Brandt, Jac van Belkum, H.C.M. Fourie en ouderlinge A.D.W. 
Wolmarans, A. van den Broek, J.A. Malherbe, W.J. Basson en G.J. 
Engelbrecht (van Standerton). Ouderling D.J. Bodenstein is in 
1914 oorlede. 


Die Kommissie oor die Opleiding van Predikante wat uit die 
vergadering benoem is om te rapporteer oor alle sake insake die 
opleiding het bestaan uit doktor J.H.J.A. Greyvenstein, voorsitter, 
dominee H.C.M. Fourie, skriba, L.E. Brandt, S. Vermooten en 
ouderlinge C.L. Engelbrecht (Lichtenburg), FG. Wolmarans 
(Standerton), N.M. Prinsloo (Erasmus), J.N. Roets (Erasmus) en 
EA. Smit (Pretoria). 


Die rapport is voorgelê op 23 Mei. Die voorstel van die 
Kuratorium oor opleiding aan die Universiteit is aanbeveel, met 
‘n minderheidsrapport van dominee S. Vermooten wat soos volg 
gelui het: 


Aangezien echter het noodlottige gevolgen kan hebben voor onze 
kerk zich aan eene op te richten Universiteit, waarvan ons de 
geest nog onbekend is te binden, beveel ik aan dat de Algemene 
Vergadering overga tot aanname van de tweede aanbeveling van 
de Kuratorium nl om het Curatorium te machtigen in overleg 
te treden met het Kuratorium de Gereformeerde Kweekschool te 
Potchefstroom om van wege onze kerk aan die school voorlopig 
een Hoog Leeraar te benoemen door ons gesalarieerd die in 
verbinding met haar Hoogleeraren onze studenten zal opleiden 
tot de Evangelie bediening. 


Die notule meld dat daar baie diskussie gevoer is oor hierdie sake. 
Sommige was bevrees vir ‘n verkeerde gees aan ‘n staatsuniversiteit, 
sommige was van mening dat dit nie seker is dat die universiteit in 
Pretoria sal kom nie, en as dit kom, daar dan plek vir ‘n teologiese 
fakulteit sou wees nie, ensovoorts. Uiteindelik is die eerste voorstel 
van die Kuratorium aanvaar en die minderheidsrapport naelskraap 
verwerp met 33 teenoor 28 stemme. 


By die Transvaal University College was daar teen dié tyd reeds 
openheid teenoor die gedagte van 'n teologiese fakulteit. Twee 
dosente wat albei lede was van die Nederduitsch Hervormde of 
Gereformeerde Kerk, professore W.P. de Villiers en D.F. du Toit 
Malherbe, het met die medewete en goedkeuring van die rektor, 
professor A.C. Paterson, die destydse Minister van Onderwys, 
advokaat ES. Malan, genader vir goedkeuring van ‘n teologiese 
fakulteit. Die Minister was die gedagte goedgesind. Die sinode 
van die Nederduitsch Hervormde of Gereformeerde Kerk was 
egter nog nie te vinde vir deelname nie. 


15 Junie 1916 

Die Raad van die Transvaal University College het op voorstel 
van doktor EV. Engelenburg besluit om die Hervormde Kerk te 
nader en te verneem of die kerk sou saamwerk in die stigting van 
'n teologiese fakulteit. Doktor Engelenburg het opdrag gekry om 
namens die Raad met die kerk in verbinding te kom. 


20 Julie 1916 

Na verslag van doktor Engelenburg besluit die Raad van die 
Transvaal University College om aan die verskillende kerke te 
skryf, hulle in te lig oor die skema wat oorweeg word en uit te 
vind hoe ver hulle wil saamwerk. 


27 Julie 1916 


Die Kuratorium het op sy eerste byeenkoms ná die Algemene 
Kerkvergadering as voorsitter verkies dominee Jac van Belkum, 
as skriba dominee H.C.M. Fourie en as kassier ouderling J.A. 


Malherbe. 


Die notule lui verder: 


De voorzitter stelt aan de orde twee brieven van DR FV 
Engelenburg handelende over de mogelikheid ener Theol opleiding 
aan de Universiteit te Pretoria. De voorzitter en ds Brandt 
hadden van te voren een gesprek gehad met Dr Engelenburg over 
deze zaak en lichten daaromtrent de vergadering in. Ook Dr 
Greyvenstein geeft enige toelichting op versoek van de voorz. Na 
breedvoerige besprekingen werd met algemene stemmen besloten: 
om met de Universieitsraad in overleg te treden om uit te vinden 
in hoeverre ‘t Kuratorium met gunstige voorwaarden een Theol 
Opleiding voor onze studenten aan de Universiteit van Pretoria 
kan vestigen. Om met de Universiteitsraad te korresponderen, 
nadere informatie in te winnen etc etc werd een Subcommissie 
benoemd bestaande uit Ds van Belkum, Ds Brandt, Ds Fourie, 
en Br van den Broek. 

Die opleiding neem ‘n aanvang met een kerklike dosent, J.H.J.A. Greyventein, en ‘n aantal universiteitsdosente. Die 
studentetal groei stadig. Die vertrek van professor Paterson en die koms van S.P. Engelbrecht in 1921 bring ‘n belangrike 
wending. Wanneer B. Gemser in 1926 toetree, is daar drie dosente wat tegelyk ampsdraers van die Nederduitsch 
Hervormde Kerk is. Gemser is dosent in Teologie sowel as in Lettere en Wysbegeerte waar hy begin met die vestiging van 
'n sterk departement Semitiese Tale. Engelbrecht se kundigheid omvat Kerkgeskiedenis sowel as 'n unieke kennis van die 
Voortrekker- en ou Tansvaalse geskiedenis en dit kom die Departement Geskiedenis ten goede. Die akademiese gehalte 


van die opleiding neem toe, en so ook die studentetal. ‘n Bedreiging vir die voortbestaan van die Fakulteit teologie is afgeweer deur die tydige 
optrede van S.P. Engelbrecht en die tussenkoms van die Eerste Minister. Die selfstandigwording van die Universiteit van Pretoria en die 


Afrikaanswording van die Universiteit bring 'n veranderde konteks. 


Sitasie: Oberholzer, J.P, 2010, ‘Die Klein Begin 1916-1933’, in ‘Honderd Jaar Kerk en Teologiese Opleiding: ‘n Kroniek van die Hervormde Kerk’, HTS 
Teologiese Studies/ Theological Studies, suppl. 9, 66(3), Art. #922, 22 pages. DOI: 10.4102/hts.v66i3. 922 

Er) 
€a 1916 €a 1917 
21 Desember 1916 25 Januarie 1917 
Die Raad van die Transvaal University College aanvaar 'n Die Kuratorium vergader. Dit sou die belangrikste vergadering in 
aanbeveling dat die Hervormde Kerk en die Presbiteriaanse Kerk die 8-jarige bestaan van die liggaam word. Dominee Van Belkum 
elk een dosent sou benoem in die persone van doktor Greyvenstein het gerapporteer dat hy teenwoordig was op n byeenkoms op 
en dominee E. Macmillan, dat hulle saam een lektor se salaris sou 07 Desember 1916 tussen lede A die Universiteitsraad enn 
deel endar die kerke verintwoordelik soes virdie TESE aantal predikante, verteenwoordigers van die Presbiteriaanse, 
hulle sensei Wesleyaanse, Hervormde en Nederduitsch Hervormende of 
5 zi Gereformeerde Kerke. Die volgende aanhaling uit die notule 
Die Minister van Onderwys het die stigting van 'n Fakulteit Ee di peta vergadering oP 97 Desember bbe ME soma 
` á EE Functions Committee van die Transvaal University College gee 
Teologie aan die Transvaal University College goedgekeur maar : 
i ` j j die verloop weer: 
bepaal dat die fakulteit eers vanaf 1918 amptelik sou funksioneer. en 
Tot daardie tyd sou die opleiding dus nie-amptelik moes geskied. I. EEN P a sufficient body of see to justify the 
Inderdaad het die skriba van die Algemene Kerkvergadering, Ir SC A ment ofa GEES SEN chairs: he Hi d 
dominee Van Belkum, reeds in Julie 1916 die Transvaal University IAE COUTE URRETA IY UAE MARONIE of the Hervorinae 
` j ` Kerk commend itself to the representatives of other Churches 
College kennis gegee dat die Kerk twee teologiese studente present? 
op die register sou plaas en ook die kursus uiteengesit wat van Mr van Belkum and dr Greyvenstein stated that the 
hulle verlang sou word. Die twee studente sou wees PJ.J. Venter Hervormde Kerk had decided officially to support the scheme, 
en M.M.J. Basson wat albei hulle voorstudie in Potchefstroom and had in fact already enrolled two candidates for their 
voltooi het en wie se plekke reeds bespreek was om hulle studie ministry upon the College register. More would follow. 
in Holland voort te sit. Die volgende aanhaling uit ‘n skrywe van Mr Burnet (General Superintendent of the Wesleyan Church 
Venter aan die Kuratorium op 17 Oktober 1916 gee die situasie in the Transvaal) heartily supported the proposals which he 
goed weer: considered entirely feasible and desirable. 
Verder doet het myn genoegen u mede te delen dat wy met onze Mr Bosman Poes the scheme hi full p da dee 
di d ` b gel ade Mr Davies also approved the scheme, remarking that bis own 
irt enheid vid oof IMER MAREN MEETS RE training had followed very largely the lines now suggested. 
als ik zou beweren dat de onderneming van onze Kerk aan deze Mr MacMillan (member of the Theological Training 
plaats een volslagen sukses gaat worden — de heren professoren Committee of the Presbyterian Church) expressed himself 
die ons voor t Praepodeuties eksamen voorbereiden zijn knappe as entirely in favour of the solution proposed, As the title o 
: d Prop 
mensen, vooral Prof Paterson die ons Hebreeuws doceert & Dr the First Chair he suggested ‘Professor of the Philosophy and 
Reininck die ons in Bybel-Grieks neemt. Godsdiens staat op de History of Religion’. 
achtergrond alhier, maar dat is toe te schrijven aan het sterk Die besluit wat gevolg het, was: 
verteenwoordigde Joodse element. We hebben nog geen begin 
gemaakt met Archaeologie en Encyclopaedie, beide vakken denkt In view of the Se which characterised the meeting, 
Prof Paterson vallen onder de Theologie, maar ik geloof toch dat the Committee resolved unanimously to n ecommend the scheme 
ze onder de voorbereidende vakken thuis behoren. Ik heb met ds 10 the favourable consider ation of the Council with a view to 
Brandt daaromtrent gesproken en die zal het voor het Kuratorium submission to the Minister. 
leggen — Als het Kuratorium besluit ze in t Praep Eksamen te ‘n Paar dae later het doktor Engelenburg vir dominee Van Belkum 
nemen dan zal er voorziening moeten gemaakt worden vooral gesien en hom meegedeel dat die “Universiteitsraad besluit het 
met Encycl aangezien Prof Paterson ons wel in Archaeologie zal om die regering te vra om voorlopig twee lektore te benoem, een 
bunnen nemen: Engelssprekende en een Hollandssprekende, besoldig deur die 
ee . : ; staat’. Verder was die verwagting dat die Hervormde Kerk en die 
Wanneer presies die twee studente vir studie aangemeld het, is SE ; 
` ES ` Presbiteriane elk een professor sal benoem en bekostig. 
onseker. Venter het op 15 Julie 1916 in 'n brief aan dominee Van 
Belkum gevra wanneer hulle in Pretoria moet wees. Waarskynlik In die bespreking wat gevolg het, het A.D.W. Wolmarans gevra of 
het die tweede semester eers in Augustus begin. daar 'n waarborg is dat nie miskien 'n moderne professor deur die 

staat benoem sal word nie. Dominee Van Belkum het geantwoord 
dat ‘die Universiteitraad die versekering gegee het dat hulle by die 
benoeming rekening sou hou met die Kuratorium. Na verdere 
bespreking is die volgende besluit geneem: 


Het Kuratorium, gehoord hebbende door ds van Belkum de 
bespreking van verskillende plaatselike predikanten met de 
Universiteitsraad op 7 Des jl over mogelike vestiging van een Theol 
fakulteit aan de Transvaalse Universiteit te Pretoria, heeft in zn 
sitting van 25 Jan 1917 na zorgvuldige beraadslaging besloten 
deel te nemen aan de oprichting van een Theol fakulteit aan 
genoemde Univ. Het Kuratorium heeft dit besloten in het volle 
vertrouwen dat de Universiteitsraad van zijn kant zal voldoen 
aan de volgende door ons prinsipieel geoordeelde voorwaarden: 

I. dat vanwege de Universiteitsraad een of meer professoren 
zullen worden benoemd waarvan ten minste een 
Hollandssprekend zal zijn 

II. dat bij de aanstelling van zulk ‘n professor of professoren 
rekening zal worden gehouden met de beginselen der Ned 
Herv Kerk in ZA 

III. dat de vanwege onze kerk benoemde professor in rang en 
stand gelijkwaardig zal zijn met de professoren van genoemde 
Universiteit 

IV. dat de verdeling der vakken zal geschieden in overleg met de 
door de Kuratorium benoemde professor 

V dat de studenten uit onse kerk aan de Transvaalse Universitet 
als studenten der Universiteit zullen worden ingeschreven. 


Nadat hierdie besluit geformuleer is, het die Kuratorium 
oorgegaan tot die benoeming van ‘n hoogleraar. 


A.D.W. Wolmarans was van mening dat hulle moes wag en kyk of 
hulle iemand uit Holland kan kry [hy wou nie graag dat Pretoria 
so gou weer vakant sal word nie], maar ‘ds van Belkum verklaart 
sich hier principieel tegen. Hij wil niet iemand uit Holland maar 
een geboren Afrikaner’. Op voorstel van ouderling Engelbrecht 
gesekondeer deur dominee Fourie is na bespreking besluit op 
doktor J.H.J.A. Greyvenstein, predikant van Pretoria, teen ‘n 
vergoeding van £600 per jaar. 


Jan Hendrik Jacobus Antonie Greyvenstein, gebore 17 Maart 
1878 op die plaas Driefontein in die distrik Barkly-Oos, was 
die oudste seun van Hendrik Jacobus Greyvenstein en Gertruida 
Anna Magdalena Maria Smit. Hy het na sy matrikulasie aan 
die Victoria College in 1897 vir ses maande skoolgehou en toe 
teruggekeer vir die Kaapse Intermediêre Eksamen. Daarna het 
hy ingeskryf vir die BA-graad, maar hy het sy studie onderbreek 
om as Kaapse rebel deel te neem aan die Engelse oorlog. Hy is 
gevange geneem in 1900 maar vrygelaat om onder toesig van die 
Kaapse regering sy studies privaat voort te sit en in 1902 het hy 
die BA-graad ontvang. Daarna skryf hy in by die Kweekskool op 
Stellenbosch en voltooi sy studie daar in 1905. Na aflegging van 
die kandidaatseksamen en legitimasie vertrek hy na Edinburgh 
vir verdere studie. Die semester was daar reeds aan die gang, en 
daarom verskuif hy na Utrecht waar hy op 21 Junie 1906 inskryf 
vir die doktorale studie. Hy het steeds waardering uitgespreek 
vir die hoogleraars Valeton, Van Veen, Visscher en Van Biljon 
onder wie hy die studie onderneem het, met Nuwe Testament 
as hoofvak. Tydens ‘n kort besoek aan Berlyn maak hy ook 
kennis met die lesings van Harnack, Deissman en Seeberg. Hy 
promoveer op 27 Januarie 1911 in Utrecht met ‘n proefskrif 
getitel Het Sociale Utilisme van Bentham. Terug in Kaapland 
werk hy eers tydelik in die gemeente Kaapstad, waarna hy ‘n 
beroep aanvaar na die gemeente Sutherland. Met die Hervormde 
Kerk van SA het hy indirek kennis gemaak toe hy in Utrecht 
studeer het. Volgens H.M. Rex het A.D.W. Wolmarans in Den 
Haag met Greyvenstein ‘n onderhoud gevoer en ook briewe met 
hom gewissel toe hy in opdrag van die Kerkraad van Pretoria in 
Holland op soek was na ‘n predikant vir Pretoria. Rex beweer 
dat die betrokke predikant nie alleen die tweede predikant van 


die gemeente sou wees nie maar ook sou voortgaan met die 
opleiding van teologiese kandidate soos professor Muller. Nadat 
Ruysch van Dugteren vertrek het, en die gemeente meer as twee 
jaar vakant was, het die kerkraad van Pretoria hom dus nou 
gewend na Greyvenstein. Dominee C.W. du Toit het saam met 
die skriba van Pretoria, ouderling L.L. Steen, by Greyvenstein 
aangedring dat hy die beroep aanneem. Op 03 Mei 1914 is hy 
bevestig as predikant van Pretoria deur dominee H.C.M. Fourie 
nadat dominee C.W. du Toit die prediking waargeneem het. 
Sy intreepreek die aand was na aanleiding van Romeine 1:16. 
Greyvenstein is op 09 Julie 1915 getroud met Ida Ruysch van 
Dugteren, suster van sy voorganger. 


26 Februarie 1917 
In antwoord op ’n skrywe van die Kommissie van die Algemene 
Kerkvergadering, besluit die Senaat van die Transvaal University 


College: 


1. One of the College lecturers or professors in Theology to be 
Dutch speaking: the scheme submitted by Council to the 
Minister had explicitly specified the appointment of two 
lecturers, one Dutch-speaking, the other English-speaking 

I. In all appointments regard to be had to the principles of the 
Hervormde Kerk: in view of the fact that the teaching of the 
College lecturers in Theology would be entirely confined to 
the Non-dogmatic branches, and in view of the fact that so 
far as these branches were concerned the position of the four 
churches who had associated themselves with the scheme was 
the same, it was felt that an assurance to this effect could be 
given to all the churches concerned. Unless this could be done, 
the scheme was unworkable. 

III. Standing of the church professors: The professors appointed 
by the churches for their own dogmatic teaching would be 
treated by the professors of the College on a footing of absolute 
equality so far as position and standing were concerned. 
But the Church professors, being neither appointed by, nor 
responsible in any way to the College authorities, could not 
be granted a seat upon the Senate. On the other hand they 
would be members of the Theological Faculty Committee 
and would thus have a voice in the decision of all matters 
in which the Theological Faculty Committee was exclusively 
concerned, such for instance as the division of the work 
between the various members. 

JV The students of the Hervormde Kerk to be enrolled as students 
of the College; this had already been done. 


16 Maart 1917 
Die Raad van die Transvaal University College keur die antwoord 
van die Senaat aan die Kerk goed. 


20 Maart 1917 


Die Kuratorium vergader saam met die lede van die Kommissie 
van die Algemene Kerkvergadering en doktor Greyvenstein. Daar 
is besluit dat doktor Greyvenstein op 01 April diens sal aanvaar 
en studielenings is toegeken aan PS. Grobler van Zeerust en 
H.P Wolmarans van Ermelo. Die Greyvenstein-gesin het hulle 
vereers op Irene gevestig, maar op 02 September 1917 skryf 
hy aan sy vriend dominee Brandt dat hy 'n huis gekoop het in 
Schoemanstraat omdat daar te veel tyd verlore gaan met die heen 
en weer reis. Dit was Schoemanstraat 1003 waar hy en sy gesin bly 
woon het tot met sy dood. 


01 April 1917 

Die Departement Teologie begin met sy werksaamhede. Die 
lesings was vir 'n tweejarige BD-kursus. MacMillan is aangestel 
vir Die Ou-Testamentiesse vakke en is daarin bygestaan deur 
professor A.C. Paterson. Mettertyd het MacMillan hom 

toegespits op Apologetics. Geen Presbiteriaanse studente het vir 
studie ingeskryf nie, en die aanstelling van MacMillan was dan 
ook uiteindelik nie 'n kerklike aanstelling van die Presbiteriaanse 
Kerk nie. Greyvenstein het naas die Nuwe-Testamentiese vakke 
ook Dogmatiek, Kerk en Dogmengeskiedenis en Kerkreg en ook 
Christelike Etiek behartig. Hy het op 01 April afskeid geneem van 
die gemeente Pretoria. 


Alfred Croom Paterson was 'n pastorieseun uit die Skotse 
Presbiteriaanse Kerk wat in Edinburgh 'n MA graad ontvang het 
[ekwivalent van ‘n BA] en in Oxford ‘n MA in Moderne Tale en 
Kunste. Hy het in 1903 na Suid-Arika gekom as deel van Milner 
se ‘Kindergarten’ wat skole moes vestig en die onderwys moes 
struktureer met die oog op Milner se opset om die twee gewese 
republieke so gou moontlik te verengels. Toe die Transvaalse 
Universiteitskollege tot stand kom, is Paterson gewerf om die 
klasse in die Klassieke, Wysbegeerte en Hebreeus waar te neem. 
In 1916 word hy Registrateur en einde 1917 ook rektor van die 
TUK. 


Ebenezer MacMillan was ook ‘n seun van ‘n Skotse 
Presbiteriaanse predikant. Hy het in Glasgow teologiese 
opleiding ontvang en ook ‘n tyd in Marburg deurgebring. Na 
toetrede tot die bediening in ‘n Skotse gemeente, aanvaar hy in 
1917 die beroep na die St Andrews Gemeente in Pretoria. Hy 
is in 1918 deur die Transvaal University College op aanbeveling 
van die Presbiteriaanse Kerk benoem as deeltydse dosent in 
die Geskiedenis en Filosofie van die Godsdiens en het ook die 
lesings in die Ou-Testamentiesse vakke waargeneem. 


18 April 1917 


Die vraag of ‘n hoogleraar in die teologie ook predikantswerk 
mag verrig, word deur die Kommissie van die Algemene 
Kerkvergadering behandel, wat soos volg besluit het: 


dat een professor of emerituspredikant niet consulent kan zijn 
eener gemeente zie art 58,65,99. 100 maar is van oordeel dat 
professoren en emeriti predikanten op verzoek van andere 
leraars en hun kerkraad onder hunne verantwoordelikheid de 
sacramenten kunnen bedienen, totdat de Algemene Vergadering 
hieromtrent bepalingen zullen hebben gemaakt. 


15 Mei 1917 

De Hervormer publiseer ‘n brief van student S.P. Engelbrecht uit 
Utrecht waarin hy ‘n voorstel van dominee Van Belkum oor ‘n 
fonds vir Teologiese Studie entoesiasties ondersteun. 


11 September 1917 

Die Senaat van die Transvaal University College besluit om by 
die Raad goedkeuring te vra vir die vorming van subkomitees 
vir die onderskeie departemente. Vir Teologie was dit professore 
Greyvenstein, Paterson en Reinink. As nuwe departement het 
Teologie op 14 November 1917 ‘n toekenning van £25 ontvang 
vir die aankoop van boeke. 


27 September 1917 

Die Kuratorium neem kennis van die bedanking van dominee 
C.W. du Toit weens swak gesondheid. Aandag is gegee aan die 
swak finansiële toestand van die opleidingsfonds en daar is besluit 
om die Kommissie van die Algemene Kerkvergadering kennis te 
gee dat die Kuratorium begroot het vir £1200 en dat daarvan 
nog net 'n klein gedeelte opbetaal is deur gemeentes, en te vra 
dat genoeg geld aan die kassier beskikbaar gestel word om die 
verpligtinge van die Kuratorium na te kom. 


Voorts is besluit dat predikante en studente wat voorskotte 
ontvang het vir studie dit binne vyf jaar na die begin van 


hulle ampsbediening moet begin terugbetaal in gelyke 
driemaandelikse paaiemente en dat hulle voor die afbetaling ‘n 
lewensversekeringspolis ten bedrae van die leningsbedrag aan die 
Kuratorium moet sedeer. 


Kennis is verder met dank geneem dat 'n meneer Pritchard ‘n 
boekeskenking aan die Teologiese afdeling van die biblioteek van 
TUC gedoen het. Op dieselfde dag, 27 September 1917, het 
dominee Van Belkum, skriba van die Kommissie van die Algemene 
Kerkvergadering, die Kommissie meegedeel dat S.P. Engelbrecht 
besluit het om nog twee jaar in Holland te bly om sy doktorale 
studie af te handel. Die vergadering het met instemming daarvan 
kennis geneem. 


ea 1918 
29 Januarie 1918 


Die Jaarboek van die Transvaal University College vermeld in 
1918 vir die eerste keer as personeel van Teologie vir J.H.J.A. 
Grevenstein en E. MacMillan. In 1918 het twee nuwe studente 
vir studie aangemeld, die tweeling J.G.M. en T.EJ. Dreyer van 
Potchefstroom. M.M.J. Basson het sy studie gestaak na ‘n lang 
verskil met die Kuratorium oor die assuransie wat die studielenings 
moes dek en oor die houding en optrede van die kassier, J.A. 
Malherbe, teenoor hom. 'n Klein beroering het ontstaan toe die 
Kuratorium by monde van dominee Fourie verneem dat student 
PJ.J. Venter lesings in Hebreeus waarneem tydens die afwesigheid 
van professor Paterson. Dominee Fourie het gesê die Kuratorium 
kan nie sulke ‘amateur-professortjies’ toelaat nie. Professor 
Greyvenstein is gevra om dit onmiddellik stop te sit. 


13 Maart 1918 


Professor Greyvenstein het aan die Kuratorium verduidelik dat 
Paterson met verlof gegaan het en niemand kon kry om in sy plek 
waar te neem nie. Greyvenstein het hom toe aangeraai om Venter 
te vra om die jong studente te help, en het self geen beswaar 
daarteen gehad nie. Venter self het in 'n skrywe aan die skriba 
van die Kuratorium verduidelik dat hy geen lesings gegee het nie, 
maar net die studente gehelp het met die Hebreeuse grammatika. 
Fourie het hierop vlymskerp gereageer in 'n skrywe omdat hy self 
nie teenwoordig kon wees op die vergadering nie. Die Kuratorum 
het besluit dat hy die beginsel wil handhaaf dat geen student sal 
optree as professor nie. 


14 Maart 1918 


Die Kommissie van die Algemene Kerkvergadering neem kennis 
van die bedanking van dominee C.W. du Toit as lid van die 
Kuratorium en benoem dominee P.W. Ennis in sy plek. 


e3 1919 
05 Maart 1919 


Die Kuratorium keur 'n konsep leerplan goed vir die BD studie. 


e Eerste jaar kursus: Latyn, Grieks, Hollands of Engels, 
Natuurkunde of Sociologie of Geskiedenis. 

e Tweede jaar kursus: Grieks (inbegrepen NT Grieks), 
Latyn of Hollands of Engels, Zielkunde, Logika, (een 
voorbereidend kursus in Hebreeus). 

e Derde jaar kursus: NT Grieks, Hebreeus, Ethiek, 
Beginselen en geschiedenis der Metaphysika. 

Studenten met BA beginnen hier: 

e Vierdejaar kursus: O en NT Eksegese, Christelike Etiek, 
Kerkgeschiedenis, Bybelse ‘Theologie, Geschiedenis van 
die godsdiensten en Psychologie van die godsdienst. 

e Vyfde jaar kursus: O en NT Eksegese, Kerkgeschiedenis, 
Dogmengeschiedenis, Geschiedeis van die godsiensten, 
Wijsbegeerte vh 'Theisme en van die Godsdienst, 
Christelike Apologethiek. 

In het 4e of 5e jaar een sociologies onderwerp 

BA kursus ter toelating tot het 4e jaar BD: 

I. Grieks, Hollands, Latyn, Geologie 

II. Grieks, Logika, Hollands, Zielkunde, (Hebreeus) 
III. Grieks, Logika, Hebreeus, (Ethiek) 


‘n Vraestel het bewaar gebly vir Bybelse Teologie, Nuwe 
Testament, Vierde Jaar, wat nie 'n datum noem nie. Sewe vrae 
moes beantwoord word: 


JL Wat verstaat gy onder deze tak van wetenschap en welke is 
haar verhouding tot de dogmatiek? 

II. Geef een korte beschrijving van de godsdienstige opvattingen 
der Joden tydens het optreden van Jezus. Geef voorbeelden 
uit de Synoptici. 

III. Hoe stond Jezus tegeover de wet? Hoe Paulus? 

IV. Wat was het onderwijs van Jezus over den Heiligen Geest 
volgens Johannes? Vergelijk dit met de voorstelling der 
Synoptici. 

V. Beschrijf de ‘Rechtvaardigmaking by Paulus. 

VI. Vergelijk de opvatting van ‘Geloof’ by Paulus en by de 
schrijver van de Brief aan de Hebreeén. 

VII. Wat leerde Jezus aangaande het Koninkrijk Gods? 


12 Junie 1919 

Die 39ste Algemene Kerkvergadering begin. Afvaardiging na die 
vergadering was nou beperk tot twee ouderlinge en een diaken 
per gemeente. Dominee L.E. Brandt is herkies as voorsitter, met 
dominee S. Vermooten as sekundus, dominee Jac van Belkum 
as skriba met dominee H.C.M. Fourie as sekundus. Vir die 
eerste keer het sitting geneem dominees H.D. van Broekhuizen 
wat in 1917 uit die Nederduits Gereformeerde gemeente 
Kuilsrivier na Pretoria beroep is, A.J. Barger wat in 1918 uit die 
Nederlandse gemeente Bovensmilde na Johannesburg beroep 
is as medeleraar van dominee Brandt, en PJ. Ebersohn wat in 
1918 uit die Nederduits Gereformeerde Kerk na Lichtenburg 
beroep is. Dominee M.J. Goddefroy het in 1917 emeritaat 
aanvaar. Dominee K.T. van den Heever het teruggekeer na die 
Nederduitsch Hervormde of Gereformeerde Kerk. 


Op voordrag van die Kommissie van die Algemene Kerkvergadering 
is op die Kuratorium verkies: Dominees L.E. Brandt, Jac van 
Belkum, PW. Ennis, H.D. van Broekhuizen, en ouderlinge G.J. 
Engelbrecht, A.D.W. Wolmarans, J.A. Malherbe, J.H. Vorster en 
N.J. Campher. Dit val op dat dominee H.C.M. Fourie nie weer 
voorgedra en herkies is nie. 


Die rapport van die Kuratorium is aanvaar. Daar is besluit 
dat die Kweekskoolfonds voortaan beheer sal word deur die 
nuut aangestelde Administrateur van die Kerk. ‘n Versoek van 
ouderling J.A. Malherbe dat ‘n bonus aan hom betaal word nadat 
hy die fonds vir 10 jaar beheer het, is nie toegestaan nie. Uit die 
verslag van professor Greyvenstein het geblyk dat student PJ.J. 
Venter van voorneme was om sy eerste kandidaatseksamen in 
die loop van die jaar te doen, dat H.P. Wolmarans die tweede 
jaar BD geslaag het en die Dreyer-broers die eerste jaar, terwyl 
PS. Grobler Hollands en Wysbegeerte nie geslaag het nie. In 
die volgende vakke is gereeld lesings gegee: Eksegese O en N T, 
Biblica, Theisme, Geskiedenis van die Godsdienste, Wysbegeerte 
van die Godsdiens, Dogmatiek, Etiek (Wysgerige en Christelike), 
Kerkgeskiedenis, Wysbegeerte, Grieks (Klassiek en Hellenisties). 


Hierdie Algemene Kerkvergadering het ook weer ‘n lang 
bespreking gevoer oor die opleiding. Dit was na aanleiding 
van ‘n beskrywingspunt van die Westelike Ring en ook ‘n 
beskrywingspunt van dominee Van Broekhuizen wat Artikel 


71 van die Kerkwet wou wysig. Dominee Vermooten het die 
bespreking ingelei en onder andere gesé: 


Het geldt hier een levenskwestie. Het doel der prediking is de 
dienst des Woords en de opleiding tot leraars in de Nederduitse 
Hervormde Kerk moet tot dit doel voeren. Daarom vraag ik: Is 
het recht dat de leraren onzer Kerk nu worden opgeleid aan een 
Staatsinrichting? De oude Akademiën werden vroeger opgericht 
ten behoeve van de Kerk. Later zijn de Akademiën geworden 
staatscholen en is de opleiding tot leraren aan die scholen dikwels 
een mislukking, omdat ze neutraal zijn, wat men niet kan zijn. 
… Theologie wordt alleen bestudeert door mannen, die leraars 
worden en daarom moet de Kerk hen doen leren. Groote mannen 
als Dr Bavinck, van Velden, Kuyper en Vos, zeggen dat de Kerk 
haar eigen school moet hebben. De Theologische Wetenschap is 
gebonden aan de Kerk, is geestelik, zaligend, kan niet staan onder 
andere wetenschappen, daarom kan zij niet gedoceerd worden 
aan het Transvaalse Universiteits Kollege. Ds MacMillan kan 
zich niet aan de belijdenis houden, omdat zijn Kerk er geen heeft. 


Later in die bespreking het dominee Vermooten ook nog gesê dat: 


Potchefstroom as grootste en oudste gemeente reg het op die 
kweekskool: hy wil nie daar ineensmelting hé nie maar 
samewerking, omdat ons studente daar meer kans het as hier om 
as leraars gevorm te word. 


Komende van 'n persoon wat self sy opleiding aan die 
Ryksuniversiteit in Utrecht gehad het, was dominee Vermooten 
se uitsprake verbasend. Ouderling Hofland het dan ook dadelik 
gevra of dominee Vermooten sy besware ook gevoel het toe hy 
in Utrecht gestudeer het, en of sy professore minderwaardig was 
teenoor die van die Gereformeerde Kerke. Dominee Van Belkum 
het daarby aangesluit en het daarop gewys dat die Kweekskool in 
Potchefstroom ook staatsgeld ontvang. Sy standpunt was: ‘Brede 
wetenschappelike ontwikkeling met geloof kan niet anders dan de 
kerk ten zegen zijn’. 


Dominee Van Broekhuizen het sy standpunt soos volg gestel: 


Wij moeten een eigen kweekschool hebben. Al onze Kerken hebben 
die. Hier in Pretoria staan we alleen en zijn we vreemdelingen. 
Hier hebben wij geen mannen, die voor ons sympathie hebben. 
Hier is het een gebrouw van alle naties. Het geld hier een 
levenskwestie, geen godsdienst kwestie. … Wetenschap is nodig, 
maar de mannen hier staan niet so hoog als die in Potchefstroom. 
Er zal een andere geest komen onder onze mensen, wanneer 
ze weten dat we onze eigen opleiding krijgen. Ook ik wil geen 
broeikast opleiding, maar als we geen eigen school kunnen 
hebben, laat ons dan naar Potchefstroom gaan, waar mannen 
zijn die dezelfde leer hebben als wij. Vragen we Ds MacMillan 
onze belijdenis te ondertekenen, dat zal hij niet kunnen doen, 
omdat hij er geen heeft. De trouwbreuk is begonnen bij het TUK, 
dat geen theologiese professor heeft benoemd. [Om te beweer dat 
die kerk van John Knox geen belydenis het nie, was darem 
verregaande. 


Naas dominee Van Belkum het ook ander predikante soos 
Brandt, Barger, Kuhn, Strydom en Prinsloo hulle uitgespreek vir 
behoud van die opleiding aan die Transvaalse Universiteitskollege. 
Dominee S.J. Strydom se bydrae is soos volg genotuleer: 


De broeders die naar Potchefstroom willen, verlangen dat we 
alleen formulier ondertekenaars zullen laten leren. Paulus 
heeft nooit formulieren ondertekend. Het is niet de vraag of we 
de formulieren kennen, maar of God ons kent en wij Hem. 
De oudere broeders leraars hebben onze Kerk door de grootste 
bezwaren heengebracht. Ze konden dat omdat zij de wereld 
kenden, die ze aan de Universiteiten hadden leren kennen. Wij 
kunnen geen dwaling bestrijden als we hen die de dwaling leren, 
niet kennen. Dr A. Kuyper heeft gestudeert in Leiden, waar alles 
geleerd werd en wordt, en juist daarom is hij de man geworden 

die hij is. Laat ons van onze studenten geen jongetjes maken die 
opgepast moeten worden. Ook ik heb getwijfeld, maar Goddank, 
Hij heeft mij erdoor geholpen, omdat ik aan een universiteit was 


opgeleid. 
Belangwekkend was ook die bydrae van professor Greyvenstein: 


Ds Vermooten heeft zijn zaak goed bepleit als een advokaat, 
maar was eenzijdig. Ook ik kan autoriteiten aanhalen, even 
krachtig als de zijne, die pleiten voor universitaire opleiding. 
Laat ons niet bang worden voor mislukking. Er is in Holland 
mislukking, maar die is de schuld van de Kerk zelt die haar 
studenten te grote vrijheid geeft. Ook wat maken we met een man 
die nooit twijfelde? In Art 123, het ondertekeningsformulier, 
hebben we waarborg genoeg. We moeten onze jonge mannen 
gelegenheid geven om te overwinnen. Men zegt het Universiteits 
Kollege heeft trouwbreuk gepleegd. Maar we hebben niet alleen 
daar ds MacMillan, ook Prof Dr Reinink, Prof Dr Paterson, 
de knapste man voor Hebreeuwsch in geheel Zuidafrika. Als 
wij de beschrijvingspunten aannemen, plegen wij trouwbreuk. 
We zijn in Petoria geen vreemdelingen; we worden als gelijken 
behandeld; ik heb zitting in de senaat; zij raadplegen mij; het 
lijkt mij of die twee broeders denken dat alleen ds MacMillan, 
en niet ik, invloed hebben op de studenten. Ze vergeten, dat 
ik met hen omga als vader met zijn kinders. Er is geen gevaar 
voor mislukking. Wij krijgen mannen gehard in de strijd, die de 
wereld kennen, toegerust tot het Evangelie, die ook omgaan met 
aanstaande advokaten, dokters, leraars aan scholen. Onze jonge 
mannen ondergaan niet alleen invloed, er gaat ook invloed van 
hen uit. 


Verskillende ouderlinge het ook die opleiding in Pretoria 
ondersteun. 


JJ. Prinsloo van Erasmus het onder andere gesê: ‘Opvoeding 
in kleine kringen is niet altijd gewenst. Tegenspoed en twijfel leert 
denken en onze Professor kan terecht helpen als er twijfel onstaat’ 
Die besluit wat uiteindelik geneem is op voorstel J.J. Prinsloo, 
sekondant J.P. Prinsloo, het gelui: 


Deze vergadering besluit dat de Theologiese Kweekschool voor 
het tegenwoordige blijve waar hij is en zoals hij is. Dat echter 
zo spoedig mogelik, indien de financien het toelaten, nog een 
professor zal benoemd worden. De vergadering spreekt zich echter 
wit ten gunste van een eigen Kweekschool wanneer de financien 
daarvoor aanwesig zijn. 


Die voorstel van dominee Vermooten, sekondant dominee Van 
Broekhuizen, het net vyf stemme gekry. Dit het gelui: 


De vergadering, gelet hebbende op de grote gevaren verbonden 
voor onze Kerk, waar haar theologiese school gevestigd is aan een 
staatsuniversiteit, besluit, dat het ons ideaal is een kweekschool te 
hebben voor haar zelf. Aangezien dit echter op dit ogenblik niet 
mogelik is, besluit de vergadering haar kweekschool te verplaatsen 
naar Potchefstroom, waar in samenwerking met de kweekschool 
der Gereformeerde Kerk, die met ons op dezelfde belijdenis staat, 
onze studente zullen worden opgeleid. 


Pas na hierdie besluit het ouderling A.H. Koomans van 
Potchefstroom ‘n onbestrede mosie voorgestel, gesekondeer deur 
dominee Van Broekhuizen, dat die kerk al sy kragte sal inspan 
om ‘n tweede professor te benoem. Dit is aanvaar. Daarna het 
ouderling Koomans sy vroeëre aanbod herhaal om £50 vir die 
kweekskoolfonds te gee as daar nog 299 lidmate of groepe gevind 
kan word om dieselfde te doen. Dit is met dank aanvaar, en 
ouderling J.P. Prinsloo van Erasmus en PL. Moolman het ook 
elkeen £50 belowe; die predikante gesamentlik £50. Die fonds 
was later bekend as die Koomansfonds, maar die gestelde doelwit 
is nooit bereik nie. 


22 Julie 1919 

Dominee Van Belkum word gekies as voorsitter van die 
Kuratorium, en dominee Brandt as skriba. Die vergadering het 
kennis geneem van die bedanking van ouderling J.A. Malherbe, 
die kassier. Verder is kennis geneem van die verslag van ‘n 
kommissie wat ondersoek moes doen na die wyse waarop dominee 
MacMillan klas gee. Dominee Van Broekhuizen het verseker dat 
Macmillan heeltemal modern is. Die rapport het vermeld dat die 
saak op 'n misverstand berus, en is aangeneem. Hulp aan studente 
is beperk tot hoogstens £50 per jaar. 


Die Kweekskool van die Gereformeerde Kerk in Potchefstroom 
het op 28 November 1919 sy 50 jarige bestaan herdenk. 
Dominee Van Belkum is deur die Kommissie van die Algemene 
Kerkvergadering afgevaardig om die groete van die Nederduitsch 
Hervormde Kerk by dié geleentheid oor te dra. 


29 November 1919 

Dominee Van Belkum dra die groete van die Nederduitsch 
Hervormde Kerk oor by geleentheid van die halfeeufees van die 
Kweekskool van die Gereformeerde Kerk te Potchefstroom. 


05 Desember 1919 

Ouderling H.J. Visser neem sitting op die Kuratorium nadat hy 
deur die Kommissie van die Algemene Kerkvergadering as lid 
benoem is. Die eerste Administrateur van die kerk, H.G.L.T.H. 
Roorda, was ook teenwoordig. 


ea 1920 
19 Februarie 1920 


Professor Greyvenstein neem sitting op die Senaat van die 
Transvaal University College, sy naam word weer in die notule 
van 27 Februarie 1920 vermeld maar daarna nie gou weer nie. 


26 Februarie 1920 

Op die vergadering van die Kuratorium is kennis geneem dat S.P. 
Engelbrecht sy doktorale eksamen in Utrecht met goeie gevolg 
afgelê het, en sy broer (ouderling G.J. Engelbrecht) het meegedeel 
dat hy hoop om teen die einde van die jaar terug te wees. 


27 Februarie 1920 

Die Senaat besluit om die benoeming van nog `n professor in 
Teologie te verwys na ‘n komitee bestaande uit professore Paterson, 
Greyvenstein en MacMillan. Die komitee het op 22 Maart 
1920 aanbeveel dat die instelling van ‘n voltydse professoraat 
in Ou Testamentiese Letterkunde, Teologie en Kerkgeskiedenis 
goedgekeur word. Die Senaat het dit goedgekeur vir deursending 
aan die Raad. 


15 April 1920 

Die Raad beluit: Tt was agreed to ask the Department for the 
appointment of a full-time professor in Theology (also to lecture in 
Hebrew). 


03 Junie 1920 
Die Kommissie van die Algemene Kerkvergadering keur goed dat 
£50 aan S.P. Engelbrecht op sy versoek bewillig word vir bylaes by 


sy proefskrif bestaande uit dokumente wat hy in Holland gevind 
het. 


Ouderling Koomans sorg vir 'n lewendige bespreking. Hy het met 
C.J. Bodenstein as sekondant voorgestel: 


De Algemeene Commissie kennis genomen hebbende dat de 
volgende vakken aan onze studenten onderwezen worden door 

professoren die niet tot ons volk behooren, onbekend met onze 

taal en tradieties, en bovendien geen lidmaten van een onzer drie 

Hollandsche kerken zijn, en zij zelf kunnen behoren tot eenige 

gosdsdienst of secte en zelfs geen geloof kunnen hebben, draagt de 

leden van het Curatorium op onmiddelijk maatregelen te nemen 

hierin verandering te bringen: 

e professor MacMillan schrift-verklaring van het Oude 
Testament 

e professor Paterson Hebreeuwsch 

e professor Mc Fadyen Bovennatuurkunde [lees Metafisika] 
draagt den Scriba op onmiddelijk het Kuratorium byeen te 
roepen om deze saak te behandelen. 


By die bespreking van die voorstel is opgemerk dat dit net literariese 
vakke is en dat die hoofvakke deur professor Greyvenstein gegee 
word. Die voorstel is afgestem en die volgende aanvaar: 


Die Kommissie wens uit te spreek dat ook zij niet geheel tevreden 
is met de inrichten van de kweekschool zoals die nu is, en dat zij 
dus hoopt dat de kerk zich zal inspannen om deze beter te maken. 


04 Junie 1920 

Die Kuratorium neem kennis dat dominee MacMillan op verlof 
gaan en dat sy klasse in Eksegese en Teologie waargeneem sal word 
deur die rektor, professor Paterson, en dominee S. Menzies. Die 
Kuratorium het ook kennis geneem dat PJ.J. Venter proponents- 
eksamen gedoen het. 


05 Junie 1920 

Ouderling Koomans het oor die jare 1920-1930 telkens gesorg 
vir lewendige onderonsies. Hy skryf aan die voorsitter van die 
Kuratorium en vra antwoorde op die volgende vrae: 


I. Waarom word van die teenswoordige studente ‘n BA geëis 
nieteenstaande die predikantenood daar dit 2 jaar langer 
neem, en nie onmiddellik oorgegaan na matriek met 
Dogmatiek en Teologiese vakke. 

II. Die name van die professore wat les gee aan ons studente in 
die verskillende vakke onder vermelding van vakke. 

III. Wanneer die eerste predikant gereed is en vervolgens. 


Dominee Brandt, skriba van die Kuratorium, het op 7 April soos 
volg aan hom geskryf: 


Dank voor uw brief van 6 April. waaruit u bekende goede 
bedoeling spreekt. Het spijt mij evenwel op te merken dat daar 
bijna altijd in uw correspondentie een toon is van afkeurende 
critiek waardoor u den indruk geeft dat u andere menschen 
niet vetrouwt. Laat mij daarom beginnen met te zeggen dat 
uw brief van 5 Januarie behandeld is op de vergadering van 
het Kuratorium op 26 Februari dus byna twee maanden later. 
Toen is mij als scriba opgedragen van Professor Greyvenstein 
antwoord op uw vragen in te winnen. Op 11 Maart heb ik 
aan professor Greyvenstein geschreven en uw brieven aan hem 
gestuurd. Professor Greyvenstein heeft gemeend dat deze brieven 
op de vergadering van het Kuratorium behandeld zouden worden 
en zich dus niet gehaast daarop te antwoorden, totdat ik op 
ontvangst van uw brief van 26 Maart, op 30 Maart weer aan 
professor Greyvenstein geschreven heb en op 2 April zijn antwoord 
aan u gestuurd heb. 


Op 28 Mei stuur dominee Brandt dan vir Koomans 'n volledige 
opgawe van wie watter vakke onderrig, inligting wat hy persoonlik 
van professor Greyvenstein gekry het. Dit en ook die besluit van 
die Kommissie van die Algemene Kerkvergadering op 03 Junie 
1920 het nog nie vir Koomans tevrede gestel nie. Op 28 Augustus 
1920 skryf hy weer ‘n lang brief aan dominee Brandt en vra hy 
‘n ondersoek na die dosente Paterson, Macmmillan, MacFadyen, 
Holloway en Reininck. Hy versoek antwoorde op die volgende 
vrae: ‘maak of hulle bekend is met die belydenis van die kerk, 


of hulle almal van Christelike lewenswandel is, of deur hulle 
onderwys gegee word in die moedertaal van die studente’. 


15 Augustus 1920 

Die promotor vir die proefskrif van S.P. Engelbrecht, professor 
H.Th. Obbink, skryf ‘n berig in De Hervormer oor die promosie 
op 02 Julie en beveel die proefskrif sterk aan. 


ve 1921 


04 Januarie 1921 

S.P. Engelbrecht, wat vroeg in Desember 1920 teruggekeer het 
en tuis was by sy familie op die plaas Witbank naby Morgenzon, 
doen proponentseksamen en word toegelaat tot die leraarsamp 
in die Nederduitsch Hervormde Kerk. 


Stephanus Petrus Engelbrecht was ‘n seun van die Oos- 
Transvaalse Hoëveld, gebore op 21 Oktober 1891 as die 
dertiende en jongste kind van die Voortrekker Gerhardus 
Engelbrecht, wat twee keer getroud is, eers met Christina 
Johanna Sophia Dreyer en na haar dood met die weduwee 
Johanna Etresia Joubert, gebore Klopper. Stephanus is gedoop 
in Trichardtsfontein op 21 November 1891 deur dominee M.J. 
Goddefroy. Gerhardus Engelbrecht het in die Engelse oorlog 
gesneuwel in 'n geveg naby sy plaas Witbank by Morgenzon 
op 03 Junie 1901. Een van sy seuns het in Natal gesneuwel, 
en die gesin het in die oorlog alles verloor. Dit lei daartoe dat 
die jong Fanie opgeneem word in ‘n weeshuis op Middelburg, 
gestig in 1902 deur dominee A.P. Burger vir oorlogweeskinders. 
Die moeder moes as weduwee en verarmde nogtans 'n bedrag 
van £1.10 per maand betaal vir sy onderhoud daar. Hy woon 
in hierdie tyd die Middelburgse Kerkskool by waar hy goed 
presteer. Hy was daar van September 1903 tot Desember 1904. 
Hierna woon hy agtereenvolgens die Heidelbergse Volkskool, 
die La Gratitude Skool op Blesbokspruit, die Rietvlei Skool en 
die Standerton Public School by. In 1911 word hy leerling in 
Boys High op Pretoria. Ondertussen het hy ook die Hollandse 
eksamens van die Zuid-Afrikaanse Taalbond afgelê in 1906, 1908 
en 1909. Reeds op 15 Oktober 1909 verskyn in De Hervormer 
sy eerste bydrae tot die geskiedskrywing van die Nederduitsch 
Hervormde Kerk. Dominee Van Belkum was redakteur en 
uitgewer van De Hervormer, en dit sal ongetwyfeld hy wees wat 
die byna agtienjarige jongman aangemoedig het om op hierdie 
gebied belang te stel. In De Hervormer van 15 April 1911 maak 
Engelbrecht opmerkings oor die gebrekkige statistiek in die 
Almanak van 1911 en wys hy daarop dat dominee Biccard se 
naam ontbreek in die lys van predikante. Verder stel hy voor dat 
die Kuratorium iemand moet benoem om gemeentes te besoek 
om bydraes vir die kweekskool in te samel en die stigting van die 
kweekskool te verduidelik. In 1912 skryf Engelbrecht in by die 
Teologiese Skool van die Gereformeerde Kerk te Potchefstroom 
en slaag die Matrikulasie-eksamen van die University of the 
Cape of Good Hope. In hierdie tyd korrespondeer hy met die 
Kuratorium oor die moontlikheid van die oprigting van ‘n eie 
Kweekskool van die Nederduitsch Hervormde Kerk. In De 
Hervormer van 15 April 1913 verskyn 'n skrywe onder sy en 
D.J. Muller se name waarin hulle kritiek uitoefen op die optrede 
van dominee C.W. du Toit, wat dit bewerk het dat ouderling 
J.S. Perold herkies is as ouderling ten spyte van Perold se 
voorwaarde dat hy nie sal instaan vir die 2/6 vir die kweekskool 
nie. Dominee Du Toit het in die gemeente duidelik sy teenstand 
teen die gedagte van 'n eie kweekskool laat blyk. Die skrywe sluit 
af met die woorde: 


Neen mijnheer de Redakteur, wij hebben genoeg van de 
strevers geest en het methodisme! Wij wensen de voetstappen 
der voortrekkers te volgen, die niet alleen vrij willen zijn van 

het Engels bestuur, maar ook los van de Kaapse Synode. De 
methodistiese geest die in onze kerk is, hoe klein ook, doet 
ons genoeg kwaad. [Opmerklik voeg die redakteur van De 
Hervormer onderaan die brief by: “Wij hebben enkele woorden 
geschrapt.’| 


Engelbrecht ontvang onder andere die volgende skrywe van 
dominee H.C.M. Fourie, skriba van die Kuratorium, gedateer 20 


April 1913: 


a. Het komt het Kuratorium voor dat het niet mogelik zal zijn 
het volgend jaar reeds een begin te maken met een eigen opleiding 
tot het predikamt in de Nederduitsch Hervormde Kerk. b. Daar 
u van plan is naar Europa te gaan voor verder studie is het 
Kuratorium van mening dat u alleen die literarische klasse moet 
volgen. c. Het Kuratorium zal u een ondersteuning geven van 
£50 per jaar, alleen zolang de theologische opleiding in ZA nog 
niet definitief is vasgesteld. 


Tien dae later op 30 April, skryf Fourie weer, blykbaar in antwoord 
op 'n navraag van Engelbrecht: 


Het Kuratorium heeft niet gesproken over een of tweejarige 

kursus literarischen klas; maar eenvoudig de vakken met die voor 
intermediair eksamen vergeleken en toen is het voor de studie beter 
gebleken nu de literariese vakken aan te raden. Hoelang? dit moet 
u self weten. Het lijkt mij persoonlik wenslik voor u en anderen 

die klasse te loopen en dan naar Holland te gaan. Ze hebben u op 

mijn voorstel £50 per jaar toegestaan. Ik wilde onvoorwaardelik, 

maar ik ben overstemd geworden. Nu is de conditie er by: als u 

in Holland besig is en de school wordt hier opgericht dan moet 
u hierheen komen om hier af te studeren. Daar ben ik tegen. Ik 
ben met u eens om niet terug te komen maar daar eenmaal zijnde 
ook daar af te studeren. Maar, maak u daarover niet bezorgd, 

ik zal daarvoor blijven strijden als het eenmaal zover mocht 
komen. Maar laat ik u nu oprecht behandelen. Luister toch niet 
naar degenen die u wijsmaken dat onse opleiding overmorgen zal 
beginnnen. U wordt misleid. Eerlik gezegd, hoop daar niet op 

maar baan zelf uw weg; ga naar Holland en studeer. Die hoop 

stuurt uw studie in de war. Want in de eerste jaren kan geen begin 

gemaakt worden, ten minste geen goed begin. En voor een slecht 
en prullig begin ben ik niet. Ik heb te veel liefde en respekt voor de 
kinders van mijn volk om hen met een soort school af te schepen. 

Ik zal mij met alle macht ertegen verzetten. Darentegen voor een 

goede en degelike opleiding zal ik altijd werken. We trachten die 
tot stand te brengen. Als u van plan is naar Holland te gaan kom 

mij dan nog eens in een vakantie zien. Wil u na die tweejarigen 

kursus by my komen ook goed; maar beter is een universiteit zelf 
te bezoeken. Ik zal myn best doen maar u begryp ik kan nooit ook 
maar in de verste verte doen wat 5-7 professoren doen dat is luce 
clarius en bovendien, verandering van spijze maakt eetlust. Een 

persoon verveelt banja gou. 


In De Hervormer van 15 Julie 1913 verskyn ‘n brief van Engelbrecht 
waarin hy wys op die belangrikheid van die datum 08 Augustus, 
die datum waarop in 1853 die eerste Algemene Kerkvergadering 
geopen is. Hierdie brief vertoon ‘n uitgebreide kennis van die 
geskiedenis wat voorafgegaan het en 'n verbasende kennis van 
die bronne. Engelbrecht het op 14 Augustus 1913 per skip, die 
Durham Castle, uit Durban na Holland vertrek, daar aangekom 
op 10 September, en is op 30 September ingeskryf as student 
in Utrecht. Daar het hy ononderbroke gestudeer tot in 1920. 
Danksy ‘n dagboek wat strek van 05 Junie 1913 tot 08 Januarie 
1916 is heelwat besonderhede bekend oor die einde van sy verblyf 
in Potchefstroom, ‘n tydjie by sy familie daarna en die eerste jare 
van verblyf in Nederland. In daardie eerste jare in Holland het 
hy en $. Vermooten goeie vriende geword. Vermooten het hom 
kom ontmoet ná sy aankoms in Holland, en hulle was dikwels in 
mekaar se geselskap. 


D.E Erasmus was in dié tyd ook in Holland, en hulle paaie het ook 
gekruis. Engelbrecht was 'n tydlank lid van die studentevereniging 
die studentekorps 
Voetius, later van die Utrechtse Studentencorps en die Teologiese 
Vereniging Secor Dabar. In die Utrechts Studenten Weekblad 
Vox Studiosorum het verskillende bydraes van hom verskyn. 
Gedurende 1916 was hy sekretaris van die Utrechtse Studenten 
Afdeling van die Algemeen Nederlandsch Verbond. Op 19 
Junie 1914 het hy die propaedeutiese eksamen met goeie gevolg 


“Unitas Studiosorum Rheno-Trajectina’, 


afgehandel. Die uitbreek en verloop van die eerste wêreldoorlog, 
1914-1918, het gelukkig nie sy studie gestrem nie. Naas sy 
normale studie het hy elke geleentheid gebruik om in argiewe 
materjaal te versamel wat in verband staan met die geskiedenis 
van die Nederduitsch Hervormde Kerk. Op 07 Desember 1916 
het hy die kandidaatseksamen met goeie gevolg afgelê. Aan die 
begin van daardie jaar, op 06 Januarie, is sy moeder oorlede. Hy 
het die tyding ontvang op 08 Januarie, wat ook die laaste dag van 
aantekening in die dagboek was. Sy eerste preek het hy op 10 
Januarie 1917 gehou in die gemeente Nieuw Loosdrecht. 


Vroeg in 1917 verskyn in Stemmen voor Waarheid en Vrede die 
belangwekkende artikel wat beskou kan word as sy debuut op 
die gebied van die kerkgeskiedskrywing wat sy lewe in beslag 
sou neem, naamlik ‘Een Histories-Kritiese Onderzoek Histories 
Krities Onderzocht’. Dit was ‘n reaksie op die boek van dominee 
C. Spoelstra Het Kerkelijk en Godsdienstig leven der Boeren na den 
Grooten Trek Historisch kritisch onderzocht, wat by die uitgewer 
J.H. Kok in Kampen verskyn het. Engelbrecht het in sy artikel laat 
blyk dat hy die bronne van die kerk- en staatkundige geskiedenis 
van die Boere-republieke volkome beheers en sy skerpsinnigheid 
gedemonstreer. Professor PJ. Muller het op 09 April 1917 hom 
soos volg uitgelaat oor die bydrae: 


Amice... Ge hebt terecht de beweringen van Ds S. flink onder 
handen genomen en na uw betoog valt m.i. weinig meer te zeggen 

In verband met uw hist.krit. onderzoek voel ik mij gedrongen 

te vragen: Zou er nu werkelijk geen mogelikheid zijn om vóór 
uw vertrek naar ZA nog doctoraal te doen en te promoveren? Of 
althans alleen doctoraal? t Zouw zoo goed zijn voor uw toekomst. 

… Ik kan de bezwaren zien, die u in de weg staan, maar zoo t 
enkel finantiéle bezwaren zijn dan zou de ZA Vereeniging dunkt 
mij wel willen bijspringen. 


Engelbrecht het besluit om die doktorale studie in Utrecht te 
voltooi, en die sewejarige verblyf in Nederland het hom uiteindelik 
met ‘n swaar studieskuld gelaat waarmee hy nog baie jare sou 
moes worstel. Die Kommissie van die Algemene Kerkvergadering 
het op 27 September 1917 met instemming kennis geneem by 
monde van die skriba, dominee Van Belkum, dat Engelbrecht nog 
twee jaar in Holland wil bly vir die doktorale studie. Op 06 Maart 
1918 het hy ‘n proefpreek gehou in die Pieterskerk in Utrecht oor 
Hebreërs 13:8. Dit het plaasgevind onder die voorsitterskap van 
professor J.R. Slotemaker de Bruine. Engelbrecht se lang verblyf 
in Nederland het hom kultureel sterk beïnvloed. Daarvan is die 
volgende tekenend, uit ‘n brief wat hy in 1920 van 'n Hollandse 
vriend, Boudewyn Spykerboer, ontvang het wat hom gelukgewens 
het met sy 29ste verjaarsdag, kort voor sy huwelik: 


Tis me nog een raadsel hoe iemand als jij zoo door en door 
Hollander bent, en dat al waard in 1913. Van mn meeste 
kennissen en vrienden sta ik mijlen verder af dan van jou. Als jij 
bij ons thuis waard, dan paste jij heelemaal in die sfeer. 


Engelbrecht het sy proefskrif verdedig op 02 Julie 1920. Sy 
promotor was professor H.Th. Obbink, wat dié taak oorgeneem 
het by professor Van Veen wat hom weens siekte daaraan moes 
onttrek. Die proefskrif was getitel Geschiedenis van de Nederduitsch 
Hervormde Kerk in Zuid-Afrika sedert de Groote Trek tot aan de 

Eerste Annexatie van Transvaal. Eerste Stuk. Vir die promosie self 
is slegs die eerste vier hoofstukke tesame met die stellings gedruk 
by J.H. De Bussy. Die volledige werk, met sewe hoofstukke en 
54 bylaes, het eweneens by J.H. de Bussy, Amsterdam en Pretoria 
1920, verskyn. In die voorwoord tot die proefskrif kom naas die 
akademiese dankbetuigings die volgende voor: 


Het was op 23 Mei 1917, toen ik te Amerongen de gast was van 
U, Hooggeachte Dr Leyds. Een gesprek met U op die dag had 
het gevolg, dat ik niet in dat jaar ben gerepatrieerd; dit stemt tot 
dankbaarheid, evenals het U voldoening geeft. 

Nu ik straks Nederland ga verlaten, roep ik mijn vele vrienden in 
alle delen des Lands een hartelik vaarwel toe. In mijn zevenjarige 
verblijf hier te lande heb ik Holland leren liefhebben, en ben ik 
zeer gehecht geworden aan dit oude Moederland, het Landeke 
aan de monden van de Rijn en de Maas, dat zulk een verheven 
plaats in de wereldgeschiedenis inneeemt. Mijn hele leven door 
zal ik het vele goede en schone, dat ik hier ontvangen mocht, 
blijven gedenken. 


Die bylaes by Deel I van die Geschiedenis soos dit in 1920 
gepubliseer is, bly steeds waardevolle bronne. Baie daarvan kom uit 
die Lauts-argief wat in besit van doktor W.J. Leyds was, baie ook 
uit verskillende argivale versamelings in Holland wat met groot 
sorg met die hand gekopieer is. Die Kommissie van die Algemene 
Kerkvergadering het op 03 Junie 1920 besluit om Engelbrecht 
daarvoor ‘n voorskot te gee. Hierdie Deel I het gestrek tot met die 
afskeiding van die Gereformeerde Kerk in 1859. Tydens sy verblyf 
in Holland is hy getroud met Maria Jacoba Helena Gerretsen. 


15 Januarie 1921 

Dominee Van Belkum skryf ‘n resensie in De Hervormer van S.P. 
Engelbrecht se Geschiedenis van die Nederduits Hervormde Kerk in 
Zuid-Afrika. 


14 April 1921 


Die Kommissie van die Algemene Kerkvergadering besluit om 
S.P. Engelbrecht te orden sodat hy sakramente kan bedien. Die 
ordening moes waargeneem word deur die voorsitter in die 
kerkgebou van Pretoria. Engelbrecht is beroep na Lichtenburg 
en na Marico maar het die beroepe bedank omdat hy intussen 
aangestel is as lektor in die Transvaalse Universiteitskollege. Die 
notule van die Raad van die Transvaal University College op 21 
April 1921 meld: "fr was resolved to recommend the confirmation 
of the Rector; action in the matter of the emergency appointment 
of dr Engelbrecht in Church History and History of Dogma. Die 
aanstellingsbrief is gedateer 25 April 1921 maar dit meld dat die 
aanstelling geld vanaf 01 April. 


15 April 1921 
In 'n berig in De Hervormer oor nagmaalsviering in Heidelberg 
verskyn die volgende: 


Een goede gebeurtenis was dat de gemeente in haar midden 
mocht hebben de kandidaat HP Wolmarans, die Zondagmorgen 
en avond preekte. Evenals de kandidaat PJ] Venter in Desember 
heeft ook de heer Wolmarans een zeer goed indruk gemaakt. 
Zijn prediking was ernstig en stichtelik. Heidelbergs gemeente is 
overtuigd niet alleen dat opleiding onzer jonge mensen voor de 
kerk noodig en heilzaam is, maar heeft ook nu de zekerheid dat 
hun opleiding in Pretoria goed is. 


Die Kuratorium neem kennis van die aanstelling van Engelbrecht 
en benoem hom ook as professor vanweé die kerk met ingang 01 
Januarie 1922 en met opdrag dat hy Kerkgeskiedenis, Kerkreg, 
Dogmatiek, Geskiedenis en Filosofie van die Godsdiens en 
Bybelse Teologie sal doseer. `n Bonus van £100 is toegeken aan 
professor Greyvenstein vir sy besondere verdienste in verband met 
die aanstelling van doktor Engelbrecht. 


Hierdie verloop van sake het protes uitgelok van ouderling 
A.H. Koomans wat nie teenwoordig was toe die Kommissie 
op 14 April besluit het om Engelbrecht te orden nie. Koomans 
het op 20 April 1921 aan al die predikante geskryf en hulle 
mening gevra oor die voorgenome ordening en 'n moondike 
wysiging van die bevestigingsformulier vir dié doel. Op 30 April 
1921 skryf Koomans dan aan die Kommissie van die Algemene 
Kerkvergadering onder andere soos volg: 


Laat ik u eerst opmerken dat ik niets tegen de persoon van dr 
Engelbrecht heb, daar men mij waarschijnlik zou kunnen 
verdenken, maar ik wil dat de Hervormde Kerk vrij blijft van 
eenige vlek of besmetting, opdat zij haar licht kan laten schijnen 
en gebaseerd blijft op de wet van haar voorouders. Het besluit 
genomen, zou door mij niet goedgekeurd zijn, wanneer ik ter 
vergadering was geweest, daar ik voelde dat het tegenstrijdig is 
tegen het Kerkenrecht en het lezen van de formulier, vroeg ik mij 
zelfs af, wie zal machtiging geven om dit te wijzigen, niet de 
Algemeene Commissie, maar de Algemene Vergadering. 

Het spijt mij dan ook zeer wederom mijn stem te moet laten 
hooren bijn deze protes aan te teekenen tegen het bevestiging van 
dr E. … Ten zeerste betreur ik dit, het is mij onmogelijk om stil te 
blyven waar onregelmatigheden plaats vinden, ik zal en blijven 
protesteeren, dat is door mij getoond tijdens de onregelmatigheden 
der Kweekschool en het geen ook nu plaats vind. … De wijziging 
van het Formulier is een der gevaarlikste zaken, dien ooit in een 
kerk kan plaats vinden en waar een protest van vele zal getoond 
worden. Mijn opinie is, dat de Algemeene Vergadering het recht 
alleen heeft om machtiging te geven voor de bevestiging van dr 
Engelbrecht en dat ook die Hoog Eerw Vergadering de leiding zal 
aangeven op welke wijze het formulier zal gewijzigd worden en 
aan de Voorzitter der Vergadering machtiging geeft, dat zijn Ed 
alleen door opleggen der handen geordend zal worden. 


23-24 April 1921 
S.P. Engelbrecht preek in Trichardsfontein by die nagmaalsgeleentheid. 
Ouderling WA. van Schalkwyk skryf in De Hervormer van 15 Mei: 


Dit was vir die gemeente Trichardsfontein een grote voorreg om 
dr Engelbrecht in hulle midde te hé want sijn ouers was lidmaat 
van die gemeente en hy self is hier gedoop in 1891, ons kan ook sê 
dit is been van ons been en vlees van ons vlees. 


26 April 1921 
Dominee H.C.M. Fourie vertrek na Holland vir afhandeling van 
sy promosie 


19 Mei 1921 

Die notule van die Kommissie van die Algemene Kerkvergadering 
gee die bespreking en gevoelens weer oor die verskille rondom 
die bevestiging van S.P. Engelbrecht as predikant. [Naas lede van 
die Kommissie was ook teenwoordig professore Greyvenstein en 
Engelbrecht, dominee S. Vermooten en D.F. Erasmus]: 


Aan de orde een protest van Br AH Koomans tegen de ordening 
van professor SP Engelbrecht als leraar. Dr van Broekhuizen vindt 
het jammer dat dr Engelbrecht niet eenigen tijd als predikant 
heeft gediend. Hy kan egter geordend worden met het oog op 
sommige werkkringen, bv in de vacante gemeenten. De behoefte 
aan leraars in onze kerk is zeer groot en daarom is deze ordening 
voor de kerk noodzakelijk. Dr Engelbrecht kan voor de kerk ook 
in dit opzicht van groote hulp wezen. Ds Kuhn acht de ordening 
ook zeer noodzakelijk met het oog op het gebrek aan leraars en 
de nood der vacante gemeenten. Dr Greyvenstein meent dat hy 
de verantwoordelikheid op zich neemt voor de benoeming van 
dr Engelbrecht als lector aan de Universiteits College te Pretoria. 
Zijne benoeming was noodig omdat hyzelf hulp noodig had en 

het in belang was van onze kerk. ZHGel acht die benoeming een 
eer voor onze kerk. 

De Scriba zegt dat hij het jammer vindt dat in ons land en in 
onze kerk, wanneer iemandt iets bestrijdt, altyd gezegt wordt “ik 
heb tegen de persoon niets.” Waartoe is het noodig dat te zeggen? 
Wij worden toch geacht, vooral in de kerk, voor beginselen op te 
treden of die te bestrijden en niet voor personen. Bovendien is 
groote verwarring in deze saak. Dr Engelbrecht wordt niet in eene 
gemeente bevestigd maar geordend als leraar opdat hij bevoegd is 
in voorkomende gevallen de scramenten te kunnen bedienen in 
vacante gemeenten, of in plaats van de andere leraars. Aan die 
hulp hebben wij zeer groote behoefte. In de dagen van de Oost- 
Indiche Compagnie werden alle naar Zuid-Afrika uitgesonden 
leraars als zij noch Candidaten waren door de Classis Amterdam 
geordend en dan hier bevestigd in de gemeenten die zij dienden. 
De Weleerw heeren Murray, professor Hofmeyer en anderen zijn 
ook op die wijze in Holland geordend. Dr Engelbrecht is als 
Candidaat tot de Heilige Dienst toegelaten en wordt hy geordend 
als Bedienaar des Woords. 

Br J.J. Prinsloo wijst op de Notulen der vorige Algemene 
Vergadering bladzij 66 waar wij lezen: dat professoren wel het 
Evangelie kunnen prediken en de Sacramenten bedienen, maar 
niet als konsulenten kunnen optreden. Om dit te kunnen doen 
moet dr Engelbrecht eerst geordend worden. 

Br J.H. Vorster verheugd zich dat dr Engelbrecht als professor is 
benoemd. Wy kunnen iemand inzegenen om predikantswerk te 
kunnen doen. Waarom zullen wij zijne hulp niet inroepen. Wij 
hebben de recht en de macht om dit te doen. 

Br Koomans wijst op zijn klachtbrief van April 1920. Hy meent 
dat om die te verijdelen, de Commissie Dr Engelbrecht heeft 
laten benoemen aan het Transvaalsche Universiteits College. Dr 
Engelbrecht is een speelbal der Commissie geworden. 

Professor dr Greyvenstein zegt dat dr Engelbrecht volstrekt niet de 
speelbal is der Commissie. ZHoog Geleerde heeft zich beschikbaar 
gesteld om in Potchefstroom de brief van br Koomans te bespreken 
in de gemeentevergadering maar men heeft hem nooit daarna 
gevraagd. 

Br G.J. Engelbrecht beschouwt de professoraat van dr Engelbrecht 
voor de kerk noodzakelijk en dringend; even zo noodig met het 
oog op den toestand van vele gemeenten zijn ordening. 

Ds Vermooten geeft zijne sienswijse in zijn brief en zegt: het is 
geen persoonlik zaak. Dr Van Broekhuizen verklaart ook dat 
professor dr Greyvenstein hulp moest krijgen maar blijft bij het 
jammer te vinden dat dr Engelbrecht niet een paar jaar praktisch 
werk heeft gedaan. Wy moeten het formulier ernstig nagaan om 
dr Engelbrecht niets te laten beloven wat hij niet kan nakomen. 
Br van der Merwe zegt dit ook. 

De Voorzitter vraagt br Koomans de woorden terug te trekken 
dat dr Engelbrecht is de speelbal geworden van de Commissie en 
de Curatorium. Dat is ene beschuldiging die indien waar deze 
liggamen beletten verder te dienen. 

Br Koomans weigert terug te trekken. Ds Kuhn stel voor 
gesecondeerd door br van der Merwe het vorige besluit van 
de Commissie te handhaven en de voorzitter op te dragen 
dr Engelbrecht op een Zondagavond in de kerk te Pretoria te 
ordenen. Aangenomen met tegenstem van br Koomans. De 
ordening wordt bepaald op Zondag 29 Mei a.s. met goedvinden 
van den plaatselijke leraar Dr Van Broekhuizen. 


Hierdie besluit het gelei tot die bedanking van dominee 
Vermooten as sekunduslid van die Kommissie van die Algemene 
Kerkvergadering, en dus ook as voorsitter van die Kommissie in 
die afwesigheid van dominee Brandt. Die Kommissie het dominee 
Van Broekhuizen versoek om by dominee Vermooten aan te 
dring dat hy die bedanking terugtrek. Van Broekhuizen kon op 
09 September 1921 rapporteer dat dominee Vermooten wel sy 
bedanking teruggetrek het. 


In hierdie verband kan ons die bondige oorsig van S.P. Engelbrecht 
aanhaal wat hy in die Kerkargief gelaat het: 


Die heer AH Koomans het in Potchefstroom gewoon waar hy 
n boekhandel gehad het. Ook was hy ouderling van die Ned 
Hervormde Gemeente. Hy het wel hart gehad vir die Hervormde 
Kerk. Ook was hy een van die eienaars van die politieke blad 
Het Westen. In sy optrede kon hy soms baie onbeleefd wees en 
het hy 'n gebrek aan innerlike beskaafdheid verraai. Hy was ‘n 
groot voorstander van die oprigting van ‘n eie opleiding... As 
boekhandelaar het hy goeie besigheid met die Teologiese Skool 
van die Gereformeerde Kerk in Potchefstroom gedoen. En daarom 
was hy 'n vurige voorstander daarvan dat die Teologiese Skool 
van die Hervormde Kerk ook in Potchefstroom moes kom, en 
wou hy samewerking in hierdie verband met die Gereformeerde 
Kerk soek... Van toe af [01 April 1917, met die vestiging van 
die opleiding in Pretoria] het die heer Koomans begin agiteer 
in Westelike Transvaal waar hy deur sy koerant Het Westen ‘n 
bepaalde invloed gehad het, om die opleiding van Pretoria na 
Potchefstroom te verskuif. … In 1919 het die Westelike Ring in 
die gees van die heer Koomans die volgende beskrywingspunt by 
die Algemene Kerkvergadering ingedien: 

Het Kuratorium der Theologische Kweekschool berame plannen 
om de opleiding van predikanten voor eigen rekening te nemen en 
geheel af te scheiden van een Goevernements inrichting hetzy door 
aansluiting by de Theologische Kweekschool der Gereformeerde 
Kerk te Potchefstroom of anderzins. 


En die kerkraad van Potchefstroom waar dominee Vermooten 
predikant was en die heer Koomans ouderling, het die volgende 
beskrywingspunt by die Algemene Kerkvergadering ingedien: 


Stappen te nemen om de Theologische Kweekschool in verband 
met dit Kerkgenootschap naar Potchefstroom te verplaatsen 
Dominee Vermooten wat toe predikant in Potchefstroom was, het 
hierdie agitasie kragtig gesteun. 

Toe ek nog in Holland gestudeer het, het ds Vermooten my 
meermale per brief probeer oorhaal vir sy pro Potchefstroom koers, 
maar ek het hom duidelik laat verstaan dat ek nie ten gunste van 
soiets is nie. Toe ek in November 1920 uit Holland terugkom het 
die heer Koomans en dominee Vermooten graag gesien dat ek met 
Kersfees na Potchefstroom vir die nagmaalsdienste sou gaan maar 
ek was pas terug en verskillende familielede sou met Kersfees en 
Nuwejaar na die distrik Standerton gaan waar ek op die ouerlike 
plaas by my suster was. Die heer Koomans het my dan ook op 13 
Desember geskryf: 

Het spijt mij dat gij met kerstmis nachtmaal niet hier kan zijn. 
Ik had gehoopt je hier zal komen prediken en om verder over 
verschillende belangrijke zaken te spreken’ … 

Dit was niks anders as dat ek vir die Potchefstrooms gewen moes 
word en dus deur die heer Koomans ‘op hoogte gebring moes 
word.’ Ek het my egter dadelik onomwonde uitgespreek dat ek nie 
n voorstander is om onse opleiding van Pretoria na Potchefstroom 
te verplaas nie, en sodoende te maak dat die Hervormde Kerk 'n 
bywoner van die Gereformeerde Kerk sou word. Maar dit het my 
die vyandskap van die heer Koomans op die hals gehaal, want hy 
was bitter teleurgesteld dat ek hom nie wou steun nie. Dit het ook 
n verwydering tussen ds Vermooten en my gebring. 


Blykens die briewe waarna Engelbrecht verwys, was daar 
aanvanklik ‘n hartlike verhouding tussen hom en sowel Koomans 
as Vermooten. Koomans skryf op 13 Desember 1920 aan “Waarde 
Fanie’, en Vermooten begin sy briewe met ‘Amice’. Die hartlike 
verhouding met Vermooten wat in die studiejare in Holland 
beslag gekry het, het egter nie die storms van die kerklike gang 


weerstaan nie. 


29 Mei 1921 
S.P. Engelbrecht word georden deur die voorsitter van die 
Algemene Kerkvergadering, dominee LE. Brandt. Ander 

predikante wat aan die handoplegging deelgeneem het, was Van 
Belkum, Van Broekhuizen, Alers en professor Greyvenstein. 


10 Augustus 1921 

S.P. Engelbrecht se naam verskyn die eerste keer in die 
Senaatsnotule. Greyvenstein, wat volgens eie verklaring in 1919 
wel sitting op die Senaat gehad het, se naam verskyn eers weer 
op 09 Februarie 1923. Die Fakulteit Teologie was volgens die 
Jaarboek van 1922 soos volg saamgestel: 


Hebreeus - AC Paterson 

Grieks - H Reinink 

Geskiedenis en sielkunde van die Godsdiens - E MacMillan 
Nuwe Testamentiese Eksegese - JHJA Greyvenstein 

Sosiale Ekonomie - JE Holloway 

Metafisika - WA Macfadyen 

Kerkgeskiedenis en Geskiedenis van die Dogma - Senior Lektor 
SP Engelbrecht, Lektor CHS Rünge 

In die 1922 Jaarboek lyk die prentjie só: 

Hebreeus en OT Eksegese - AC Paterson 

Nuwe Testament Godgeleerdheid en Eksegese - JHJA Greyvenstein 
Ou Testament Godgeleerdheid en Eksegese; Kerkgekiedenis en 
Geskiedenis van Dogma - SP Engelbrecht 

Apologetiek - E MacMillan 

Wysbegeerte van die Godsdiens - CHS Rünge 

Grieks - H Reinink 

Metafisika - WA Macfadyen 

Sosiale Ekonomie - JE Holloway 


29 September 1921 

Dominee H.C.M. Fourie promoveer met lof in Utrecht tot 
doktor in die teologie met ‘n proefskrif De Amandebele van Fene 
Mahlangu en hun religieus-sociaal leven. 


02 Desember 1921 

Die Kommissie van die Algemene Kerkvergadering weier ‘n 
versoek van die kerkraad van Pretoria wat dispensasie vra vir die 
verkiesing van S.P. Engelbrecht as ouderling, terwyl hy nog nie 35 
jaar oud is soos die Kerkwet vereis nie. 


ve 1922 


15 Februarie 1922 

De Hervormer berig dat S.P. Engelbrecht benoem is as lid van die 
Historiese Genootskap van Utrecht. Dominee S. Vermooten skryf 
oor die mislukking van die Koomansfonds. Van die gehoopte 
£15 000 is nog geen £2200 ontvang. 


09 Maart 1922 


Die Kommissie van die Algemene Kerkvergadering spreek die 
wens uit dat die kerklike eksamen voortaan afgelê sal word drie 
maande na die BD Eksamen en die proponentseksamen drie 
maande daarna. 


22 Maart 1922 


Die Senaat van die Transvaalse Universiteitskollege aanvaar 
eenparig ‘n mosie van professor W.P. de Villiers dat ‘n komitee 
benoem word om die mosie te ondersteun dat die Nederduitsch 
Hervormende of Gereformeerde Kerk twee teologiese professore 
aan die Transvaalse Universiteitskollege benoem. De Villiers 
self, professor Du Toit Malherbe en doktor Engelbrecht [was dit 
moontlik S.P?] is op die komitee benoem. Dit is onbekend of daar 
‘n verdere verloop was. 


15 Mei 1922 
Dominee S. Vermooten as voorsitter van die hoofbestuur en 
F. Postma as organiseerder skryf in De Hervormer namens die 


Vereniging van Christelike Hoër Onderwys oor die voorstel wat 
sal dien op die sinode van die Nederduitsch Hervormende of 
Gereformeerde Kerk oor die stiging van ‘n Christelike Nasionale 
Universiteit en oor die gewetensklousule. 


14 Julie 1922 

Op sy laaste byeenkoms voor die Algemene Kerkvergadering, 
besluit die Kuratorium onder andere dat in die toekoms een of 
albei professore teenwoordig moet wees om inligting te gee. Daar 
was op die stadium ag studente: die Dreyers, P.S. Grobler, J.F. 
Brits, C.H. Rautenbach, A.J.G. Oosthuizen, R.J. Coertze en J. 
Strydom. Die professore het ‘n gewysigde leerplan voorgelê wat 
die studie verleng het na ses jaar, en die Kuratorium het dit 
aanvaar vir voorlegging aan die Algemene Kerkvergadering. 


Op hierdie vergadering het ouderling Wolmarans afskeid geneem 
van die Kuratorium omdat hy nie meer ouderling is nie. Hy het 
onder andere gesê: ‘Wij moeten onze predikanten self opleiden 
en daarvoor moeten wy ons sterk maken en vragen naar de oude 
paden van de Voortrekkers.” In sy verslag aan die Algemene 
Kerkvergadering het die Kuratorium vermeld dat ondersteuning 
aan studente toegestaan is, 


na grondig onderzoek naar de bekwaamheid en geschiktheid 
der aanvragers, zoodat wij verzekerd kunnen zijn dat alleen 
jonge mannen die verdienen geholpen te worden en van wie 
verwacht kan worden dat zij een aanwinst voor de kerk en voor 
de Evangelie bediening zullen zijn, financieel gesteund worden. 


15 Julie 1922 
Ds van Belkum skryf in De Hervormer oor ‘Kweekschool of 
Universiteit. 


27 Julie 1922 

Die 40ste Algemene Kerkvergadering kom byeen. Die uittredende 
voorsitter, dominee L.E. Brandt, spreek ‘n openingsrede uit na 
aanleiding van Markus 6:37 en sê onder andere: 


Waarom laten wij in de kerk zoveel over aan het toeval, 
waarom zijn wij in de kerk zo slordig? Waarom is er geen betere 
oganisatie op alle gebied in de kerk? … In de meeste gemeenten 
zijn de archieven wanhopig in de war, zelfs ook de registers en 
notulenboeken van enkele gemeenten... God is een God van 
orde; in de hele schepping is er orde en de kerk behoort een 
model te zijn van orde. Er is veel te veel by ons vrijwilligheid, 
die overslaat in onwilligheid en losbandigheid en ordeloosheid. 
… Onze Theologische Kweekschool vraagt om uitbreiding; vele 
jonge mannen bieden zich aan om te leren voor predikant, wij 
hebben nog een derde professor noodig, onze arme blanken op de 
delverijen en de kampen roepen om hulp en bearbeiding... 


As voorsitter is verkies dominee L.E. Brandt, met dominee S. 
Vermooten as sekundus, as skriba dominee H.C.M. Fourie. Fourie 
het geweier om die verkiesing te aanvaar en die vergadering het 
hom onthef van die verkiesing. Dominee A.J. Barger is toe verkies 
as skriba. Daarop het dominee Vermooten ook ontslag gevra as 
sekundus vir die voorsitter, en is hy deur die vergadering onthef, 
waarop dominee J.J. Prinsloo as sekundus vir die voorsitter verkies 
is. Dit was die nawerking van die beroeringe in die gemeente 
Erasmus rondom die deelname van Fourie aan die rebellie, en 
die optrede van dominee Brandt daar as voorsitter. Fourie wou 
kennelik nie met Brandt saamwerk nie. Nietemin is later in 
die vergadering as predikantlede verkies dominee Van Belkum, 
met dominee Fourie as sekundus, en dominee Vermooten, met 
dominee Kuhn as sekundus. 


Op hierdie vergadering het naas S.P. Engelbrecht ook nog die 
eerste afgestudeerdes van die Teologiese Fakulteit aan die Transvaal 

University College sitting geneem. Hulle was PJ.J. Venter wat op 
18 Junie 1921 georden is op Lichtenburg, PS. Grobler, georden 
28 Mei 1922 op Krugersdorp, en H.P Wolmarans, georden 
08 Julie 1922 op Zeerust. Nog 'n nuwe predikant uit Holland 
was teenwoordig, dominee G.E. Alers wat uit Monnikendam 
na Germiston beroep is en op 21 Mei 1921 daar bevestig is. 
Dominee W.P]. Poen, ‘n oud-priester van die Roomse Kerk, was 
pas toegelaat tot die bediening in die Nederduitsch Hervormde 
Kerk en het as predikant van Pietersburg sitting geneem. 
Dominee A. Murray het in 1921 emeritaat aanvaar. Dominee 
P van Drimmelen is in 1919 oorlede tydens 'n besoek aan die 
lidmate in Angola. Dominee PJ. Ebersohn het teruggekeer na die 
Nederduitsch Hervormende of Gereformeerde Kerk. 


Na aanleiding van die verslae van die Kuratorium en die professore 
is bespreking gevoer oor die bedroewende toestand van die 
kweekskoolfonds. Daar is besluit om sodra die fonds dit toelaat, 
'n derde professor te benoem. Die professore het gerapporteer 
dat die studente van die kerk 'n leidende rol inneem onder die 
studente en dat hulle goeie invloed het veral deur die plek wat 
hulle inneem in die CSV. Daaroor is bespreking gevoer en op 
voorstel van dominees Fourie en Erasmus is besluit: 


Deze vergadering beveelt de Christelike Studenten Vereniging by 
onze studenten aan , zover deze vereniging niet in strijd handelt 
met de Christelike Kerk in het algemeen en de Ned Hervormde 
Kerk in het biezonder. 


Die professore het ook gerapporteer dat die senaat van die TUK 
rakke beskikbaar gestel het vir ‘n eie kerklike biblioteek. Die 
biblioteek is eiendom van die kerk en die boeke word afsonderlik 
gekatalogiseer en dra 'n eie stempel, met dien verstande dat dit 
toeganklik is vir alle dosente en studente, en dat die boeke ook 
uitgeleen kan word aan predikante. Die Algemene Kerkvergadering 
het ook kennis geneem dat mevrou Van Drimmelen die geld wat 
deur enkele gemeentes geskenk is vir die herbegrafnis van wyle 
dominee Van Drimmelen, wat in Humpata oorlede is tydens 
'n besoek aan die lidmate in Angola, en daar begrawe is, nie vir 
dié doel gebruik het nie, en dit geskenk het om boeke vir die 
biblioteek aan te koop. 


Die nuwe leerplan wat die professore voorgelê het en wat die 
Kuratorium aanvaar het, is deur hierdie vergadering goedgekeur. 
Die studie moes nou soos volg verloop: 


e Eerste jaar: Latyn, Grieks, Hollands of Engels, 
Geskiedenis, Een natuurwetenskap. 

e Tweede jaar: Grieks (ingesluit Hellenistiese Grieks), 
Logika, Twee van die volgende: Latyn, Sielkunde, Etiek 

e Derde jaar: Grieks (ingesluit Hellenistiese Grieks), 
Geskiedenis en beginsels van die Metafisika, Een 
voorbereidende nie-kwalifiserende kursus in Hebreeus en 
Hebreeuse Argeologie 

e Vierde jaar: Hebreeus, NT Eksegese I, Bybelse Teologie 
I, Kerkgeskiedenis I, Wysbegeerte van die Godsdiens I, 
Christelike Etiek (Eksamen alleen in Hebreeus, Eksegese, 
Wysbegeerte van die Godsdiens en Christelike Etiek). 

e Vyfde jaar: OT Eksegese I, NT Eksegese II, Bybelse 
Teologie II, Kerkgeskiedenis II, Dogmengeskiedenis 
L Wysbegeerte van die Godsdiens. (Eksamen alleen 
in Eksegese, Bybelse Teologie en Wysbegeerte van die 
Godsdiens) 

e Sesde jaar: OT Eksegese H. NT Eksegese M, 
Kerkgeskiedenis III, Dogmengeskiedenis IL, Wysbegeerte 
van die Godsdiens III, 'n Afsonderlike studie in een van die 
volgende: Tekskritiek, Bybelse Teologie, Kerkgeskiedenis, 
Sistematiese Teologie, Wysbegeerte van die Godsdiens, 
Sosiologie, Etiek. 


As lede van die Kuratorium is verkies doktor H.D. van 
Broekhuizen, dominees G.E. Alers, S. Vermooten, H.C.M. Fourie 
en ouderlinge A.D.W. Wolmarans, J.J. Prinsloo, J.H. Vorster, 
A.H. Koomans, EG.A. Wolmarans. 


15 September 1922 

Die Kuratorium vergader. As voorsitter is verkies doktor H.D. van 
Broekhuizen en as skriba dominee S. Vermooten. Aan die orde 
was die skuld van afgestudeerdes en persone wat die studie gestaak 
het, 'n saak wat die Kuratorium telkens besig gehou het. Die 
reëling was dat die skuld binne vyf jaar na voltooiing van studie 
afgelos moes word, maar die predikante het dit moeilik gevind 
om daaraan te voldoen. Oor die proponentseksamen is gevoel dat 
die professore ook behoort deel te neem, aangesien predikante nie 
vertroud is met die werk wat gedoen is nie. Ouderling Koomans 
was van mening dat daar iets verkeerd is met die opleiding, omdat 
die eksaminatore op die laaste eksamen teleurgesteld was met die 
kandidate. Wat fondse betref, was daar weereens geen geld nie, 
en die Kommissie van die Algemene Kerkvergadering is versoek 
om die Kuratorium te voorsien van die nodige fondse. Die 
Dreyer-broers se versoek om hulp vir ‘n jaar se voortgesette studie 
in Nederland kon nie toegestaan word nie. ‘n Deputasie na die 
Kommissie van die Algemene Kerkvergadering het ook nie die 
nodige vrugte afgewerp nie. 


15 Oktober 1922 

Dominee Van Belkum skryf oor die dood op 68 jarige leeftyd van 
professor PJ. Muller op 28 September in Den Haag en plaas ‘n 
volblad foto van hom in De Hervormer. 


16 November 1922 


Die Kommissie van die Algemene Kerkvergadering neem kennis 
van die afsterwe van professor PJ. Muller en besluit om ‘n 
amptelike skrywe van roubeklag aan mevrou Muller te rig. 


e3 1923 


15 Januarie 1923 

Die jong professor S.P. Engelbrecht was in Januarie 1923 ernstig 
siek na ‘n blindedermoperasie, in sy eie woorde ‘tot voor de poorten 
des doods gebracht zodat de dokters alle hoop op herstel verloren 
hadden’, maar het gelukkig herstel. 


'n Skrywe van J.G.M. Dreyer, gedateer 07 Desember 1922, 
verskyn in De Hervormer waarin hy as reisende sekretaris van die 
CSV reageer op dominee D.F. Erasmus se opmerkings oor die 
beweging. 


21 Februarie 1923 

Die Kuratorium neem kennis dat die volgende studente 
ondersteuning geniet: C.H. Rautenbach, A.J.G. Oosthuizen, LE 
Brits, M.M. Grobler, J.J. Strydom, M.L.J. Grobler, J.J. Joubert, 
PW. Venter, W.J. Kemp, PJ. Smit, G.D. de Beer, J.L. Wolmarans. 


15 April 1923 

De Hervormer plaas ‘n brief van S.P. Engelbrecht waarin hy 
beswaar maak dat in De Hervormer onder die hoof “Uit andere 
bladen’ nie aangehaal word uit die blaaie van die Hervormde 
Kerk in Nederland nie maar uit Gereformeerde blaaie. Hy maak 
ook beswaar oor die aanbeveling van ‘n katkisasieboek van die 
Nederduits Gereformeerde Kerk terwyl dominee A.J. Barger se 
Kort Begrip deur die Algemene Kerkvergadering goedgekeur is en 
binnekort sal verskyn. 

12 September 1923 

Die Kuratorium aanvaar ‘n voorstel van professor Greyvenstein 
dat in De Hervormer bekend gemaak word dat voornemende 
studente Latyn vir Matriek moet neem. Op ‘n volgende 
vergadering het professor Greyvenstein gerapporteer dat daar 
nie op die hoërskole geleentheid is vir Latyn-onderrig nie en dat 
hy met professor Reinink die moontlikheid van Voorbereidende 
Latyn op universiteit bespreek het. 


Die vergadering het ook ‘n brief van Lydenburg bespreek waarin 
gevra word dat nie sommer die maksimum voorskot aan studente 
gegee moet word nie en dat rekening gehou moet word daarmee 
dat in die toekoms daar straks predikante sonder werkkring sal 
wees. Die vergadering het bevind dat daar nie so ‘n gevaar is nie. 
Doktor Fourie het gesê ons laat dit in die hand van ons troue 
God, en die voorsitter, doktor Van Broekhuizen, het gewys op 
die roeping en plig van die kerk om straks ook sendingwerk te 
moet doen, en dat Oos-Afrika, Humpata en Rhodesië en ook die 
delwerye op bearbeiding wag. 


20 September 1923 

Die Raad van die Transvaalse Universiteitskollege aanvaar ‘n 
aanbod van Die Volkstem om ‘n volblad advertensie in die Almanak 
te plaas teen 'n verminderde tarief. 


10 Oktober 1923 

Die Senaat van die Transvaalse Universiteitskollege neem kennis 
van die bedanking van dominee C.H.S. Rünge en besluit om die 
Anglikaanse biskop van Pretoria te nader oor die moontlikheid 
van Anglikaanse studente vir die Fakulteit Teologie. Die biskop 
het geantwoord dat die getal kandidate vir die bediening in die 
Anglikaanse Kerk merkwaardig klein is en dat die kerk vir die 
huidige op Grahamstad sal moet konsentreer as opleidingsentrum. 


15 November 1923 

Die eerste vergadering van die pas gekonstitueerde Fakulteit 
Teologie vind plaas in die Latynse klaskamer. Teenwoordig was 
professor A.C. Paterson, S.P. Engelbrecht, J.H.J.A. Geyvenstein en 
E. MacMillan. Verlof is aanbeveel vir professor Greyvenstein van 
01 April tot 30 September 1924. Die BD Sillabus is geamendeer 
deur die kansellering van sekere afdelings van Filosofie van die 
Godsdiens, wat beter sal pas by die dogmatiese onderrig van die 
afsonderlike kerke. Professor Greyvenstein is verkies as dekaan. 
Die Jaarboek van die Transvaalse Universiteitskollege gee vir 1924 
‘n verkleinde Fakulteit Teologie aan: 


JHJA Greyvenstein - Dekaan en professor in Nuwe Testament 
Teologie en Eksegese 

AC Paterson - Hebreeus en OT Eksegese 

SP Engelbrecht - OT Godgeleerdheid en Eksegese, Kerkgeskiedenis 
en Geskiedenis van Dogma 

Apologetiek - E MacMillan. 


Die Raad besluit om die salaris van dominee Rünge net tot 31 
Desember te betaal. 


va 1924 
30 Januarie 1924 


Die Fakulteit besluit om spesiale verlof aan professor MacMillan 
toe te staan tot einde Maart. Sy lesings sou deur sy kollegas 
gehanteer word aan die hand van uitgeskrewe lesings wat hy voor 
die tyd sou opstel. Professor Engelbrecht het ingestem om voort 
te gaan met die onderrig van Hebreeus in 1924. 


07 Junie 1924 
Die Kuratorium vergader, en ouderling A.D.W. Wolmarans het 
na aanleiding van die aansoek om hulp deur student E.S. Mulder 


gemaan dat die Kuratorium versigtig moet wees dat ons nie te veel 
predikante kry nie. Hy is weerspreek deur ouderling J.H. Vorster 
wat van mening was dat daar nie gou te veel predikante sal wees 
nie en dat in Rhodesië 'n ruim arbeidsveld aan die ontstaan is. 
Die vergadering het kennis geneem van 'n klag van die kerkraad 
van Pretoria dat hulle so min hulp kry van professore en studente 
met preekbeurte. Die notule lui: 


Dit geld nie van prof Engelbrecht nie. Die voorsitter as predikant 
van Pretoria sê dat hy nie wis hoe die brief opgestel is nie anders 
was dit nie geskryf nie. Later het hy gehoor dat prof Greyvenstein 
elke Sondag help met Johannesburg en Oosrand en dat student 
Rautenbach dit erg druk het. Dr Greyvenstein sê dat hy altyd 
gereed is om te help waar hy kan, maar ook ander gemeentes moet 
deur hom gehelp word. … Besluit word dat waar dit blyk dat 
daar érens ‘n misverstand is, die skriba sal skryf aan die kerkraad 
van Pretoria en hulle vra om hierdie saak op ‘n vriendskaplike 
wyse op te los. 


Daar is besluit om aan professor Engelbrecht ‘n salaris van £200 
per jaar te betaal, en om die salarisse van die professore nie 
aan hulleself nie maar aan die registrateur van die Transvaalse 
Universiteitskollege te betaal, ‘omdat so die Kuratorium meer 
vat op die Transvaalse Universiteitskollege sal hê by 'n eventuele 
aanstelling van ‘n professor.” 


Die aanstelling van ‘n derde professor en die insameling van 
fondse daarvoor is ook bespreek. Daar is besluit om 'n oproep in 
Die Hervormer te doen. 


23 Oktober 1924 


Die Raad benoem dominee E. MacMillan as professor in Christian 
Apologetics sonder vermeerdering van salaris. 


wa 1925 
25 Februarie 1925 


Op die Kuratoriumvergadering is kennis geneem van ‘n skrywe 
van die kerkraad van Pretoria dat die klag teruggetrek word. 
Doktor Van Broekhuizen het intussen bedank as predikant en 
dominee Alers is as voorsitter van die Kuratorium aangewys. 'n 
Versoek van WEH. Huyzers om die BA kursus op Potchefstroom 
te voltooi omdat dit goedkoper is, is nie toegestaan nie. Hierdie 
vergadering het besluit om ‘n brief te rig aan A.D.W. Wolmarans 
om met die Minister van Onderwys die moontlikheid te bespreek 
van verteenwoordiging op die Raad van die TUK. Verder is 
besluit om £32 te bewillig vir die aankoop van die boekery van 
wyle professor PJ. Muller. Professor Greyvenstein was in April- 
Mei gehospitaliseer met 'n dubbele operasie, maar het gelukkig 
gou herstel. 


22 Mei 1925 

Die Raad neem kennis dat die Senaat ‘n lektoraat in Hebreeus 
as eerste behoefte vir 1926 beskou. Die Raad benoem C.H. 
Rautenbach MA BD as voltydse lektor in Wysbegeerte nadat hy 
reeds vanaf 1924 deeltyds gedoseer het. 


17 Junie 1925 

Op die 41ste Algemene Kerkvergadering is dominee Brandt 
herkies as voorsitter, met dominee S. Vermooten as sekundus, 
dominee Barger as skriba met dominee D.F. Erasmus as sekundus. 
Dominee Vermooten is verkies as vise-voorsitter, dominee 
Erasmus as vise-skriba. Die openingsrede deur dominee Brandt, 
gepubliseer in De Hervormer van 15 Julie 1925, het sy kommer 
laat blyk oor die geestelike welsyn van die kerk: 


Bij t nagaan van de geschiedenis van t volk en de kerken van 
Zuid-Afrika word iemand getroffen door 'n eigenaardig feit. Gij 
vindt overal terug de strijd tussen de werkelike liefde, die zich 

openbaart in diepe Godsvrucht en geestelik leven en die zich niet 
te veel bekommert om de uiterlike vormen, en aan de andere 
kant de uiterlike vormelike godsdienstigheid, die zich streng 
houdt aan zekere voorgechreven regels en gebruiken maar die 
mist de innerlike trillingen der ontermende liefde. Dit verchil 
komt herhaaldelik op in de kerken in ‘t volksleven en beheerste 
menigmaal vroeger en nu nog de partijen en verschillen in de 
kerk en tussen de kerken. Laat ons waken, dat onder ons niet de 
liefde verkoele en wij niet t kenmerk verliezen, waaraan anderen 
ons moeten erkennen als discipelen van Jezus Kristus, want dan 
is er groot gevaar, dat Hij ons ook niet meer zal ekennen als de 
Zijnen. 


Die verslag van die Kuratorium is aanvaar, en so ook dié 
van die professore. Teenwoordig in die vergadering was drie 
afgestudeerdes, naamlik J.G.M. Dreyer van Lydenburg, T.EJ. 
Dreyer van Standerton en AJ.G. Oosthuizen van Germiston 
(voorheen Oosrand). 


C.H. Rautenbach het nog nie die vereiste leeftyd van 23 jaar bereik 
nie en kon dus nie tot die bediening toetree nie. Die professore 
het gerapporteer dat hy deur die Transvaalse Universiteitskollege 
aangestel is as lektor in die Wysbegeerte en dat weens sy groot 
bekwaamheid die TUK graag sy dienste wil behou. Daar was 
11 studente met die studie besig, en die professore het versoek 
dat die Algemene Kerkvergadering sal besluit dat nie meer van 
elders beroep sal word nie. Dominee A.R. Smit wat in 1925 met 
sy gemeente in Pietermaritzburg na die Nederduitsch Hervormde 
Kerk oorgekom het, was ook teenwoordig. 


Dit het geblyk dat die Koomansfonds nie na wense groei nie. 
Besluit is dat die fonds onder beheer van dominee Vermooten 
en ouderling Koomans bly en dat dominee Vermooten versoek 
word om te ywer vir die uitbreiding van die fonds. Dominee 
Van Belkum het beloof dat die Oom Sarelfonds wat net soos 
die Koomansfonds bestem is vir die aanstelling van ‘n derde 
professor, aan die Finansiële Kommissie oorhandig sal word. Die 
vergadering het op die Kuratorium verkies Dominees Jac van 
Belkum, L.E. Brandt, H.C.M. Fourie, G.E. Alers, en die broeders 
J.D. Reynecke (Pretoria), W. van Manen (Piet Retief), A.D.W. 
Wolmarans (Pretoria), PA. Ras (Eendracht) en Joh van Staden 
(Groot Marico). 


15 Julie 1925 
Onder die hoof Indrukken van de Algemene Kerkvergadering’ meld 
dominee Van Belkum onder andere: 


Ook de verslagen van de Kuratorium en van de professoren 
werden met grote ingenomenheid aangehoord, omdat blijk was 
gegeven van zware arbeid en van de toenemende kracht, die van 
de studenten uitging... Zoo werd ook bepaald dat, aangezien wij 
nu een groter getal predikanten hebben en vele jonge mannen 
studeren aan de Kweekschool, de kerk niet meer zal beroepen 
uit andere kerken. …Prof Dr S.P Engelbrecht werd benoemd 
als Archivarius der Kerk en de kerkeraden verzocht hunne oude 
kerkelike stukken hem te zenden om bewaard te worden in het 
Archief, dat in het Uniegebou te Pretoria is ingericht. 


26 Augustus 1925 


Die Fakulteit besluit om ernstig aan te dring op die aanstelling 
van 'n professor in Hebreeus en OT Eksegese waarvoor die kennis 
van Arabies en Aramees 'n vereiste is en die kennis van Assiries en 
ander Oosterse tale 'n aanbeveling. 


03 September 1925 


Die Kuratorium vergader. Dominee Van Belkum is as voorsittter 
en dominee Alers as skriba verkies [Dit was 'n fout, sy skrif lees 
moeilik] Na bespreking waaruit geblyk het dat daar informele 
samesprekings met die Minister van Onderwys was oor 


verteenwoordiging van die Nederduitsch Hervormde Kerk op 
die Raad van die TUK, het die vergadering die volgende besluit 
geneem: 


Offisieel word aan die Minister van Onderwys gevra om 'n 
verteenwoordiger van ons kerk te kry op die TUK Raad, en dit 
kragtens die bestaande verhouding tussen Universiteit en Kerk en 


kragtens die geldelike bydrae wat die kerk stort. 


Die vergadering het ook gehandel oor die benoeming van 'n derde 
professor. Professor Engelbrecht het meegedeel dar 'n leerstoel in 
Oosterse tale by die TUK vakant is [Dit was na die vertrek van 
professor Paterson]. Die TUK gaan 'n hoogleraar aanstel en is 
gewillig om met die Kuratorium te onderhandel. Die verpligting 
van die kerk sal wees £200 in die eerste jaar, £250 in die tweede 
jaar en £300 in die derde en volgende jare. As die kerk die kans nie 
waarneem nie, sal die leerstoel buite ons om beset word. Nodig is 
‘n Ou Testamentikus, en kennis van die Semitiese tale en Assiries 
is 'n aanbeveling. 


Die voorsitter van die Kuratorium moet saam met die professore 
die aansoeke behandel. Die rektor van die TUK, professor N.M. 
Hoogenhout, het op 22 September 1925 geantwoord op 'n 
skrywe van die Kuratorium, gedateer 04 September 1925, en die 
dank van die Kollege uitgespreek vir die aanbod van die kerk en 
meegedeel dat advertensies in Nederlandse en Suid-Afrikaanse 
blaaie geplaas word om aansoeke te vra vir die leerstoel Oosterse 


Tale en OT. 


Die nuutgestigte Van der Hoff Teologiese Vereniging het die 
Kuratorium uitgenooi na 'n vergadering van die vereniging, en ds 
Alers is daarheen afgevaardig. 


04 Oktober 1925 


Doktor H.D. van Broekhuizen neem afskeid van die gemeente 
Pretoria nadat hy verkies is as lid van die Volksraad. 


15 Oktober 1925 


Die Raad aanvaar 'n aanbod van sekere lede van die Joodse 
gemeenskap om by te dra tot die vestiging van 'n leerstoel in 
Hebreeus. 


17 Oktober 1925 


Dit is seker gerade om op hierdie stadium weer kennis te neem van 
‘n skrywe van ouderling A.H. Koomans aan S.P. Engelbrecht op dié 
datum. Die brief gee blyke van die reaksie van minstens sommige 
persone in die kerk teenoor die aktivisme van Engelbrecht. 


Uw optreden in de kerk heeft mij de laatste tijd verbaasd. Het is 
mij en andere personen opgevallen of u alleen de Hervormde Kerk 
is, en bekend alleen met de toestanden der kerk. Herinnerd gij u 
nog de eerste algemeene vergadering die u bijwoonde en waar 
u optrad en veel onaangenaamheden heeft veroorzaakt, en het 
was hetzelfde geval met het laatste. Vergeet, u is een adviserend 
lid en geen afgevaardigde en praat dan alleen wanneer het u 
gevraagd wordt. … Ook nu wederom bemoeid gij u met zaken 
die u niet het minst aangaan en zoo als ik verneem, zijt gij nog 
al zeer werkzaam in de beroeping van een predikant te Pretoria. 
Gij wilt die niet hebben en die wilt gij hebben. Daar word in 
onze kerk te veel geschiemd’ en te veel kaukus gehouden en geen 
vrijheid van stemming gehouden. Dit vond eveneeens plaats met 
de verkiezing van verskillende leden van de kommissies op de 
algemeene vergadering. 


By alles wat Engelbrecht hom mee sou bemoei het, staan dit vas 
dat hy 'n onblusbare energie vertoon het. Reeds op 08 Januarie 
1925 skryf hy die voorwoord van Deel II van sy Kerkgeskiedenis, 
wat hierdie keer reik tot met die vereniging van die lede van die 
prokurasiekommissie met die Nederduitsch Hervormde Kerk in 


1894. 

12 November 1925 

Die Kuratorium neem kennis van die verslag van sy voorsitter, 
dominee Van Belkum, oor die benoeming van die derde 
professor. Dit het geblyk dat daar drie kandidate was: doktor B. 
Gemser, Nederlandse predikant te Lutjegast wat ook onderwys 
gee in Hebreeus aan die Gymnasium in Groningen, Levi 
van die universiteit in Palestina met kennis van Hebreeus en 
Assiries, en Oltfanger, propagandis van die Sionisme, doktor 
in Semitiese Lettere. Dominee Van Belkum was teenwoordig 
op die vergadering van die Fakulteit Teologie waar die aansoeke 
behandel is en die keuse op Gemser geval het. Doktor Fourie het 
daarop voorgestel dat die besluit van die Kuratorium om saam 
te werk aan die benoeming, in revisie geneem word. Sy mening 
was dat hierdie benoeming heeltemal in die hande van die TUK 
gelaat moet word en dat ons dan probeer om ‘n vierde professor 
te kry, anders sal dit nooit gebeur nie. Ouderling Reyneke het 
die voorstel ondersteun. Professor Greyvenstein het daarteenoor 
gestel dat die TUK seker nie ‘n eersterangse persoon kan aanstel 
sonder die medewerking van die kerk nie. Ons kan die kans nie 
laat verbygaan nie, ‘n vierde professor is ‘n saak vir later. Fourie 
het daarop gesê dat hy niks teen die persoon van doktor Gemser 
het of teen sy geskiktheid nie, hy bedoel alleen dat daar later nie 
kans sal wees vir die benoeming van ‘n vierde professor nie weens 
gebrek aan fondse. 


Professor Engelbrecht het daarop gesê as ons nie nou aanstel nie, 
is die kans vergoed verby, en professor Greyvenstein het verwys 
na die verklaring van ‘n Hollandse professor dat doktor Gemser 
van positiewe beginsel en van dieselfde gees as die Hollandse 
predikante hier in ons kerk is. Ouderling Reyneke het gesê hy 
vrees die benoeming sal die verdeeldheid in die kerk bevorder. 


Daarop het A.D.W. Wolmarans die verdeeldheid veroordeel en 
die oorsaak daarvan gevind in die onopregte geknoei binne ons 
kerk, aan die opposisiegees, die verkeerdhede van die politiek 
toegepas in die kerk, die onderlinge skimperye [?] ook van 
kerkraadslede. Op voorstel van Wolmarans is die benoeming van 
doktor Gemser goedgekeur. Fourie het sy teenstem laat aanteken 
met die verklaring dat dit alleen sy bedoeling was om die werk aan 


die TUK op te bou. 


19 November 1925 

Die Raad aanvaar die aanbeveling van die Education Functions 
Committee om die professoraat in Semitiese Tale en Ou Testament 
aan te bied aan doktor B. Gemser. 


08 Desember 1925 
Dominee Vermooten lug sy ontevredenheid oor die aanstelling 
van Gemser. Hy het geskryf: 


Ik heb vernomen dat een derde professor is benoemd, en nogal 
iemand uit Holland. Ik geloof niet dat er iemand is die mij zal 
kunnen beschuldigen dat ik Hollanderhater ben, en daarom 
vertrouw ik dat mijn schrijven opgenomen zal worden in den 
geest waarin het bedoeld is, nl de geest van broederlikheid en van 
liefde voor de kerk. 

De eerste vraag die bij mij opkomt, is deze: Ts het billik tegenover 
Fourie dat er iemand uit Holland word benoemd?’ Ik weet u 
zal zeggen, maar Fourie heeft niet geappliceerd. Hebben dr 
Greyvenstein destijds geappliceerd, en zoo niet waarom moet 
het dan nu? Maar nu neem ik aan dat alles in verband met 
deze saak volgens de gewone procedure is gegaan, nl de Faculteit 
beveelt aan bij de Senaat, en de Senaat bij de Raad die dan 
applicaties vraagt. 

Waarom vraagt de Faculteit dan iemand voor Hebreeuws en 
Arabies? Is Arabies nu een essensieel vak voor de Theoloog of zijn 
er studenten, die zulk een bijzondere aanleg hebben voor die 
Semitiese Talen dat dit nodig geworden is? 


Nu kan Fourie trouwens niet appliceren, want hij kent geen 
Arabisch. Of had men de doctor uit Lutjegast reeds in het oog bij 
de aanbeveling aan den Senaat? Ik twijfel aan zijn knapheid 
niet, maar Fourie word anders ook beschouwd als de knapste 
Hebraicus in de Hollandsche Kerk in ZA. Bovendien is het 
algemeen bekend dat Fourie een niet geringe rol heeft gespeeld in 
de daarstelling van het Kweekschool in Pretoria. Waarom moet er 
dan juist iemand uit Holland komen, terwijl wij de rechte man 
er voor hier hebben? 

Maar nu ook beschouwd van de ander kant: de 3de professor 
wordt voor de helfte bezoldigd door de Kerk. Weet het Curatorium 
welke richting hij toebehoort? Laat komen wat komen wil, ik als 
predikant van de Hervormde Kerk gaat er mij niet bij neerleggen 
dat mannen van anders dan Gereformeerde rigting in de kerk gaan 
dienen. Het wordt mischien hoog tijd dat er weer gevraagd wordt 
naar de zuiverheid van de leer. Ik wil hiermede niet insinueren 
dat de benoemde professor van bergopwaartse rigting is, maar 
naar ik vernomen is hij door professor Obbink aanbevolen, die in 
Holland een te bekende tegenstander der Gereformeerden is dan 
dat hij een Gereformeerde zou aanbevelen. 

Darentegen wij kennen de richting van dr Fourie, en weten wat 
wij aan hem zullen hebben. … 

Eenige jaren geleden heb ik de Algemene Vergadering 
gewaarschuwd dat men voorzichtig moest zijn door niet de 
Hollander en de Afrikaner tegen elkaar in het harnas te jagen. 
Men heeft er zich niet aan gestoord. Men zal nu de bittere 
vruchten er van moeten plukken en met het opkomend taal en 
nationaal gevoel behoef ik u niet te zeggen wie aan het kortste 
eind trekken zullen. 

Ik voorzie in de kerk binnen heel korte tijd een heftige strijd niet 
alleen op taal maar ook op richtingsgebied. 


Intussen het daar ook van ‘n ander kant probleme rondom hierdie 
aanstelling gekom. Die Minister van Onderwys, doktor D.E 
Malan, het naamlik die aanstelling geveto op grond van 'n nuwe 
regulasie wat nog gepubliseer sou word. S.P. Engelbrecht het in 
'n memorandum aan die Eerste Minister, generaal Hertzog, die 
optrede van die Minister bevraagteken en 'n oorsig gegee van die 
verloop van Hebreeuse studie aan die TUK. Hy het betoog dat 
die afskaffing van Hebreeus en Ou Testamentiese Wetenskap by 
die Universiteit van Suid-Afrika in feite die dood van die Fakulteit 
Teologie sou beteken, terwyl in Kaapstad en Johannesburg 
professore in Hebreeus is en in Stellenbosch en Potchefstroom 
lektore in Hebreeus. Hy noem ook dat deur sommige, miskien 
ten onregte, reeds 'n verband gelê word met 'n voorspelling van die 
Aktuarius van die Nederduitsch Hervormende of Gereformeerde 
Kerk [Doktor W. Nicol] in Mei 1925 dat die Teologiese Fakulteit 
aan die TUK ‘n natuurlike dood sal sterf. Die memorandum is 
onderteken deur drie dekane, vyf professore en drie lektore van 
die TUK. Na 'n onderhoud met die Eerste Minister kon die rektor 
van die TUK gelukkig rapporteer dat die veto onttrek is. 


Die vergadering het ook nog kennis geneem dat die Oosteindskool 
gewillig was om Latyn aan te bied en dat studente die klasse kan 
bywoon. 


15 Desember 1925 

PW. Venter, Abactis van die Van der Hoff teologiese 
Studentevereniging, publiseer in De Hervormer die konstitusie 
van die vereniging. 


EA 1926 
09 Januarie 1926 


Dominee S. Vermooten word deur doktor H.C.M. Fourie bevestig 
as predikant van Pretoria. Hy sou deur die jare groot invloed hê op 
die prediking van die teologiese studente. 

15 Januarie 1926 
De Hervormer begin met ‘n gereelde studentekolom, geskryf deur 
teologiese studente. 


27 Januarie 1926 

Die Kuratorium betuig deelneming met doktor H.C.M. Fourie 
oor die dood van sy dogtertjie. Studie-voorskotte is toegeken aan 
PW. Venter, J.J. Prinsloo, J. Storm, A. Ras, N. Smith, J. Strydom, 
E.S. Mulder, W.J. Kemp, J.P. van den Berg, WEH. Huyzers, M.M. 
Grobler, PJ. Smit en D.J. van Staden. 'n Begroting is goedgekeur 
ten bedrae van £1550. Daar is besluit op 'n skrywe aan Van der 
Hoff Teologiese Vereniging met 'n dringende aanbeveling dat die 
spreeklesse van mejuffrou S. Faure gevolg word. Daar is verder 
besluit om 'n amptelike skrywe aan doktor B. Gemser te rig om sy 
benoeming as professor vanweë die kerk te bevestig. 


21 April 1926 

Professor en mevrou B. Gemser vertrek uit Holland na SA. Hulle 
het op 22 Mei in Pretoria aangekom en is op die stasie verwelkom 
deur dominee S. Vermooten, professore Greyvenstein en 
Engelbrecht en hulle gades, en deur verskillende ander professore 
en lektore van die Transvaalse Universiteitskollege. 


08 Junie 1926 
‘n Foto van die professore, studente en ‘n paar oudstudente 
verskyn in De Hervormer. 


31 Augustus 1926 
Die Fakulteit Teologie benoem vir S.P. Engelbrecht as dekaan. 


21 Oktober 1926 
Die Raad bewillig £20 vir die vervoerkoste van professor Gemser 


se biblioteek. 


ea 1927 
22 Januarie 1927 


C.H. Rautenbach word ingeseën en bevestig as predikant van 
Erasmus. 


26 Januarie 1927 

Die Kuratorium vergader. Dominee Van Belkum, die voorsitter, 
was intussen op besoek in Holland, en is terugverwelkom. 
Professor B. Gemser is verwelkom op die vergadering. Ouderling 
Wolmarans was afwesig weens ernstige siekte en die Administrateur 
meneer Roorda was met siekteverlof. Besluit is om ook ‘n skrywe 
te rig aan professor Reinink wat siek is. 


Professor Gemser het die vergadering toegespreek en gesê dat hy 
nie spyt is dat hy na SA gekom het nie en sy hartlike ontvangs 
wil erken en sy samewerking in alles belowe. Naas die toekennings 
van studie-voorskotte aan bestaande studente is toekennings aan 
die volgende nuwe studente gemaak: H.J. van Eck, A. Brandt, 
JJ. Engelbrecht, J. Booyse, Sarel van Rensburg, D.J. Schoeman, 
Adam van Niekerk, Steenkamp, W.P. Struwig en D.J. van Staden. 
‘n Begroting van £2185 is goedgekeur. 


Hierdie vergadering het die volgende besluit geneem oor die 
prediking deur studente: 


dat zij alleen als helper van en samen met de gevestigde predikant 
zullen diens doen bij de Nachtmaalvieringen. Anders zijn er de 
bezwaren van Nachtmaalsbedieningen, doop en + uitspreken van 
de zegen waartoe alleen predikanten gerechtigd zijn. 


Die professore het opdrag gekry om 'n album aan te lê waarin die 
studente hulle naam teken. 


05 Februarie 1927 
Dominee H.P Wolmarans word bevestig as predikant van 
Pietersburg. 


08 Februarie 1927 

De Hervormer plaas die kerklike advies oor die Gewetensklousule 
soos opgestel deur die professore. Dit is ook gepubliseer in ‘n 
brosjure getitel Kerklijk Advies inzake de Gewetens-klausule, 
uitgegee deur die Kommissie van die Algemene Kerkvergadering 
der Nederduitsch Hervormde Kerk met 'n voorwoord van 
dominee A.J. Barger 


01 Maart 1927 

Die Teologiese Vereniging Van der Hoff hou 'n reunie by wyse 
van besprekings en ‘n dinee in die Residensie Hotel waarby 
die professore en die predikante wat aan die Transvaalse 
Universiteitskollege opgelei is, asook dominee Jac van Belkum, 
teenwoordig is. 


21 Maart 1927 

Die Fakulteit vergader aan huis van professor Greyvenstein. 'n 
Ontwerp van 'n studieplan vir doktoraal eksamen is opgetrek 
en die wenslikheid is uitgespreek dat akademie preekbeurte aan 
die Transvaalse Universiteitskollege ingevoer word, bedoel vir die 
personeel met hulle families en vir die studente. 


08 Mei 1927 

Dominee J.G.M. Dreyer skryf in De Hervormer oor die tienjarige 
bestaan van die Fakulteit Teologie en verwys na die artikel van 
professor S.P. Engelbrecht in die Almanak van 1927 ‘Het ontstaan 
van de Opleiding onzer Predikanten 1927’. Dreyer sluit af met die 
volgende: ‘Die toekoms van ons kerk hang grotendeels af van ons 
teologiese fakulteit. Met die fakulteit van godgeleerdtheid aan 
die T.U.K. staan of val ons kerk in sekere sin.” Engelbrecht het 
in sy artikel die hele stuk van dominee J.J. Prinsloo oor “Onze 
Kweekschool’ in die Almanak van 1911 oorgeneem. 


19 Mei 1927 

Die Raad benoem mejuffrou Stephanie Faure om twee lesings per 
week in Elokusie aan teologiese studente te gee en keur 'n bedrag 
van £12 goed vir ligbeeldskyfies vir die Fakulteit Teologie. 


30 Mei 1927 

Die Fakulteit besluit om te protesteer teen ‘n besluit van die Senaat 
van die Universiteit van SA wat BD en MA studie tegelykertyd 
moontlik gemaak het. 


13 September 1927 


Die Fakulteit beveel die permanente aanstelling van professor 
Gemser aan en neem kennis dat die eerste akademiediens op 19 
Junie deur professor Greyvenstein waargeneem is. 


13 Desember 1927 

Die Kuratorium vergader. Die voorsitter, dominee Van Belkum, 
het sy blydskap uitgespreeek daaroor dat ouderling Womarans 
weer in staat was om die vergadering by te woon. Toekenning van 
voorskotte is gemaak aan studente P.W. Venter, J.J. Prinsloo, A. 
Ras, W. Kemp [mits hy hereksamen slaag], Smit, J.P. van die Berg 
[mits hy hereksamen slaag], E.S. Mulder, W. Huyzers, J. Storm, 
J.J. Engelbrecht, J. Booyse, Steenekamp en Van Staden. Besluit is 
om studente Kemp en Van den Berg streng te berispe oor versuim 
vir 'n lang tyd om lesings by te woon. 'n Begroting van £2040 is 
goedgekeur. 

Die Raad neem kennis van onderhandelings met professor 
Gemser in die lig van die aanbod wat hy van Groningen ontvang 
het, en besluit: 


I That a grant be made to Dr Gemser for his department of 
£250, spread over five years, to be spent in the ordinary way 

II. That his salary be increased two notches at expense of Council 

III. That he be given such further increases not exceeding two 
notches as can be met out of funds obtained from outside 
sources. 


Raadslede T.P.C. Boezaart en J.P. Roux het hulle teenstem teen 
(II) en (III) laat aanteken. 


23 Februarie 1928 


Die Kuratorium neem kennis dat professor Gemser benoem is as 
hoogleraar aan die Ryksuniversiteit in Groningen, sy alma mater, 
en dat hy vir die benoeming bedank het. Die vergadering het 
sy hoë waardering en blydskap oor sy besluit uitgespreek en die 
voorsitter en skriba afgevaardig om die dank en blydskap oor te 
dra. Besluit is verder om £100 aan die TUK beskikbaar te stel vir 
‘n salarisverhoging aan professor Gemser. [Volgens 'n Raadsnotule 
van 17 Maart 1927 is daar £250 van die Nederduitsch Hervormde 
Kerk ontvang vir die salaris van die professor in Hebreeus]. Die 
vergadering het gehandel oor die toekenning van voorskotte aan 
studente en het besluit dat studente spreekles moet neem en dat 
dit 'n voorwaarde sal wees vir die uitbetaling van beurse. 


19 Maart 1928 


Die Fakulteit versoek professor Gemser om aan die Fakulteit 
Godgeleerdheid in Groningen te skryf met die oog op erkenning 
van die BD graad van die Transvaalse Universiteitskollege met die 
oog op vrystelling vir J. Strydom wat daar verder studeer. 


25 Maart 1928 


Student J.J. Prinsloo Jsn skryf in De Hervormer oor: “Ons Kerk’ 
en skryf die groei en bloei van die kerk toe aan die teboekstelling 
van die geskiedenis van die kerk deur professor S.P. Engelbrecht 
en A.D.W. Wolmarans (in sy “Kerkhistorische Feiten’), aan die eie 
opleiding van predikante en die invloed van De Hervormer. 


08 April 1928 


De Hervormer publiseer die eerste aflewering van die geskiedenis 
van dominee Dirk van der Hoff saamgestel in opdrag van die 
Teologiese Vereniging Van der Hoff deur Joh Dreyer, P.W. Venter 
en J.J. Prinsloo. Verdere aflewerings is in volgende uitgawes 
gepubliseer tot met 08 Julie 1928. 


28 Junie 1928 

Die Kuratorium handel oor voorskotte aan studente en besluit 
om aan student Kemp kennis te gee dat sy beurs vir dié jaar verval 
omdat hy sy eksamen gedruip het en 'n hele kwartaal nie ‘op 
studie’ was nie. Oor J.P. van den Berg is gerapporteer dat hy die 
hele jaar nie op kollege was nie en twee kwartale lank skoolgehou 
het en as eksterne student wil eksamen doen. Die Kuratorium het 
sy afkeur uitgespreek oor die optrede, aan al die studente kennis 
gegee daarvan en die uitbetaling van voorskotte opgeskort, en die 
voorwaarde gestel dat verdere hulp verleen sal word alleen as hy 
die derde en vierde kwartaal wel die lesings bywoon. 


Die opdrag aan professor Engelbrecht om 'n Album Studiorum 
te koop ‘vir nie meer as £2 nie’ is herhaal. Die professore het 
ook weer opdrag ontvang om die besluit oor die bywoning van 
spreeklesse aan die studente bekend te maak. Die Administrateur 
het gekla oor die parmantige briewe wat hy van studente ontvang. 


Daar is ook weer opdrag gegee dat die £100 waarop besluit is 
ter aanvulling van die salaris van professor Gemser aan die TUK 
oorbetaal moet word, in twee paaiemente, met verskoning oor 
die versuim wat plaasgevind het. Die skriba het opdrag ontvang 
om ‘n verslag op te stel vir goedkeuring deur die voorsitter en 
voorlegging aan die Algemene Kerkvergadering. 


23 Julie 1928 

De Hervormer plaas ‘n artikel oor wyle ouderling A.D.W. 
Wolmarans deur ouderling L.L. Steen, wat 'n tyd lank privaat 
onderwyser van Wolmarans se kinders was op sy plaas in 
Derdepoort, Pretoria. 


08 Augustus 1928 


Die 42ste Algemene Kerkvergadering kom byeen. Dominee Brandt 
is herkies as voorsitter, dominee S. Vermooten as vise-voorsitter, 
dominee A.J. Barger as skriba en dominee D.F. Erasmus as vise- 
skriba. Hierdie vergadering het kennis geneem van die afsterwe 
van ouderling A.D.W. Wolmarans en sy nagedagtenis gehuldig. 
Vir die eerste keer teenwoordig was dominees C.H. Rautenbach 
wat op 22 Januarie 1927 georden is op Bronkhorstspruit, en M.M. 
Grobler, georden op Brakpan op 27 Mei 1928. Die 75-jarige 
jubileum van die Nederduitsch Hervormende Kerk is die aand 
in die stadsaal gevier met 'n resepsie en groeteboodskappe van die 
burgemeester, die Administrateur van Transvaal, die Minister van 
Lande, die Nederlandse konsul, 'n verteenwoordiger van generaal 
Smuts, en verteenwoordigers van die susterkerke. 


Professor S.P. Engelbrecht het die aand ‘n lesing met ligbeelde 
gehou in die stadsaal. Hy was ook ouderling-afgevaardigde van 
Pretoria. Die feesrede van die voorsitter, dominee Brandt, wat ook 
in druk verskyn het, het 'n sterk reaksie uitgelok van persone wat 
by die vorige vergadering gestem het vir die verskuiwing van die 
kweekskool na Potchefstroom. Dominee Brandt het naamlik die 
uitdrukking gebruik dat die voorstel tot verskuiwing die bestaan 
van die kerk bedreig het. `n Hewige diskussie is gevoer, ingelei 
deur ouderling J.J. Prinsloo. Dominee Vermooten het gesê dat 
hy ná die feesrede dit ernstig oorweeg het om die bediening neer 
te lê, dominee Erasmus, wat ook vir die voorstel tot verskuiwing 
gestem het, het by hom aangesluit. Die voorsitter het verseker 
dat dit nie sy bedoeling was om iemand te krenk nie. Hy maak 
onderskeid tussen persone en sake en sal altyd elke behoorlike 
oortuiging respekteer, maar is steeds oortuig dat as daardie voorstel 
deurgegaan het, dit die ondergang van die kerk sou beteken het. 
Hy was gewillig om die saak te verduidelik in Die Hervormer 
en om verskoning te vra. Die gedagte is ook uitgespreek dat by 
die gedrukte feesrede ‘n slip gevoeg kan word oor die saak en 
dat in koerante daar ‘n uitleg van die woorde geplaas kan word. 
Uiteindelik is besluit dat die voorsitter, dominee Vermooten en 
dominee Erasmus die saak onderling moet probeer besleg. Later 
in die vergadering het dominee Vermooten gerapporteer dat die 
verklaring van die voorsitter aangeneem is, en dat die moeilikheid 
lê by die verspreiding van die gedrukte feesrede. Die kommissie 
het die belang van die kerk voorop gestel. As daar ‘n slip by die 
gedrukte preek gevoeg word, sal dit juis die aandag trek. Dieselfde 
sou gebeur by ‘n uitleg in die plaaslike koerante. Die kommissie 
het toe besluit om die saak te laat rus. 


Die vergadering het kennis geneem van die skenking deur 
dominee Van Belkum van sy boekery aan die Fakulteit Teologie 
en ook van 'n jaarlikse toekenning aan die biblioteek van £25 deur 
die Kommissie van die Algemene Kerkvergadering. Na aanleiding 
van ‘n versoek om die gewetensklousule te skrap, is `n lewendige 
bespreking gevoer, en geen besluit is geneem nie. Die professore 
het in 'n brosjure oor die saak gehandel. 

Na aanleiding van die verslag van die Kuratorium is 'n lang 
bepreking gevoer oor fondse. Die derde professorfonds moes 
volgemaak word en daar moes gewerk word vir ‘n vierde 
professorfonds. Die derde professor was reeds teenwoordig in die 
vergadering. Daaroor lui die verslag: 


Toe die pos van Professor in die Semitiese tale en Hebreeus aan 
die TUK vakant word, en daar volgens gewoonte applikasies 
gevra is ook in Europa, was dit ons kans om gebruik te maak van 
ons fonds vir 'n derde professor en vernaamlik toe dr B Gemser, 
predikant by die Nederlandse Hervormde Gemeente Lutjegast, 
ook 'n applikasie instuur en deur die senaat van die Universiteit 
vir benoeming aanbeveel is. Daar is toe geraadpleeg met die TUK 
en die voorsitter van die Kuratorium het ‘n vergadering van die 
senaat bygewoon waar oor hierdie benoeming gehandel is, met die 
gevolg dat dr B Gemser die pos gekry het. In die vergadering van 
27 Januarie 1926 is hy dan ook amptelik deur die Kuratorium 
benoem as kerklike hoogleraar vanweë die Ned Hervormde Kerk. 
Dit verbly ons van harte dat ons hom hier mag verwelkom, en 
dat ons nie hoef te rapporteer dat dr B Gemser na 'n kort en 
roemryke verblyf in ons midde geswig het vir die verleiding om 
die professoraat te Groningen te aanvaar nie. Dr Gemser is nou 
nie alleen hoogleraar aan die TUK en kerklike hoogleraar vanweë 
ons kerk nie, hy is ook soos die ander professore, Greyvenstein en 
Engelbrecht, predikant in die kerk deur die ondertekening van die 
predikantsformule in die offisiële album waar die handtekeninge 
staan van al die predikante wat die kerk gedien het of nog dien 
sedert 1887. 


Gemser het diens by die TUK aanvaar op Ol Junie 1926. Hy 
sou die grondlegger word van die wetenskaplike studie van die 
Semitiese Tale in SA en van Ou-Testamentiese Wetenskap op 
hoë vlak. Tot met die koms van Van Selms in 1938 sou Gemser 
die enorme opdrag van 'n dubbele leerstoel alleen uitvoer met 
'n ongekende werkvermoë en entoesiasme. Hy was reeds 36 jaar 
oud, behoorlik toegerus met doktorale eksamens in sowel Ou 
Testamentiese Wetenskap as Semitiese Tale, en promosie met lof 
met 'n proefskrif op die gebied van die Semitiese Tale. 


Berend Gemser was 'n predikantseun. Hy is gebore op 17 
Mei 1890 in die Noord-Hollandse dorpie Broek op Langedyk. 
Sy pa is vroeg oorlede en die gesin het in benarde finansiële 
omstandighede beland. Hy het egter volgehou met studie en het 
op skool (die gimnasium in Alkmaar] sowel as op universiteit 
[Groningen van 1910 af ] goed gepresteer. Hy studeer Semitiese 
Tale onder leiding van professor Van der Ham, later onder 
EM.Th Bohl, en Ou-Testamentiese Wetenskap onder professor 
L.H.K. Bleeker. In 1917 lê hy die doktorale eksamen in Teologie 
af en kort daarna in Semitiese Tale. Hy tree op 07 November 
1917 in die huwelik met mejuffrou K.E. Jellema en word 
tien dae later georden as predikant in die gemeente Lutjegast 
in die provinsie Groningen. Hy doseer Hebreeus aan die twee 
gimnasia in Groningen en promoveer op 16 Oktober 1924 met 
'n proefskrif De betekenis der persoonsnamen voor onze kennis 
van het leven en denken der oude Babyloniërs en Assyriërs, 'n 
werk wat hom meteen internasionaal bekend gemaak het. Sy 
promotor was die beroemde Assirioloog EM.Th de Liagre Böhl. 
Teen 1926, die jaar van sy koms na Suid-Afrika, het reeds twee 
bydraes van hom verskyn in hoogstaande vaktydskrifte, naamlik 
die Zeitschrift für Alttestamentliche Wissenschaft en die Archiv für 
Orientforschung. 


Die Kuratorium het verder gerapporteer dat professor Engelbrecht 
gevra is om ‘n album aan te lê vir die studente wat vir die kerk 
opgelei word, dat studente kennis gegee is dat hulle die spreeklesse 
moet bywoon wat aan die TUK gegee word, dat studente na 
hulle proefpreke met verlof van die professore voor gemeentes 
mag optree ter oefening in die openbare verkondiging van die 


Evangelie, en dat daar onder die studente ‘n vereniging opgerig 
is met die naam Van der Hoff,wat ten doel het om onderlinge 
oefening en studie te bevorder. 


[Die Van der Hoff Teologiese Vereniging is gestig op 24 Maart 
1924 in die studeerkamer van professor Greyvenstein in sy huis in 
Schoemanstraat. Professor S.P. Engelbrecht was ook teenwoordig. 
Die vereniging is gevorm op die lees van die Utrechtse 
studentevereniging Secor Dabar en het begin met tien lede. C.H. 
Rautenbach was die eerste voorsitter, J.J. Strydom assessor, M.M. 
Grobler abactis, en J.F. Brits fiscus. Die ander stigterslede was P.W. 
Venter, E.S. Mulder, W.J. Kemp, PJ. Smit, J.J. Prinsloo Gsn, J.P. 
van den Berg en G.D. de Beer.] 


Ná 'n verslag van diaken B. de Loor oor die moontlikheid van ‘n 
kursus in Boekhou vir die teologiese studente, het die Algemene 
Kerkvergadering besluit om dit aan die professore oor te laat om ‘n 
reéling te maak dat studente die eerste beginsels van boekhouding 
kan leer op ‘n manier wat nie te veel inbreuk op hulle tyd maak 
nie. 


Besluit is dat die Kuratorium moet bestaan uit lede van die 
vergadering, vier predikante en vyf kerkraadslede. Daar was ‘n 
lewendige stemming en herstemming. Verkies is dominees Jac van 
Belkum, C.H. Rautenbach, H.C.M. Fourie en J.G.M. Dreyer, en 
die broeders B. de Loor (Pretoria), J.H. Vorster (Witbank), A.H. 
Koomans (Potchefstroom), J.J. Prinsloo (Erasmus) en J.P. Prinsloo 
(Erasmus). Die vergadering het ook kennis geneem dat die Eerste 
Minster die versekering gegee het dat die Fakulteit Teologie 
nie gesluit sal word nie, nadat daar berig is dat die Minister van 
Binnelandse Sake 'n kommissie wil benoem om advies uit te bring 
daaroor of die fakulteit wel plek in die Universiteit behoort te hê. 
Omdat doktor H.D. van Broekhuizen intussen benoem is as lid 
van die Raad van die TUK, het die Kommissie van die Algemene 
Kerkvergadering nie verder aangedring op verteenwoordiging in 
die Raad nie. Die Koomansfonds is oorgedra aan die Finansiële 
Kommissie (die voorganger van die Raad van Finansies) en sy 
naam is verander na Fonds vir die Derde Professor. 


Die jubileum-nommer van De Hervormer onder datum 08 
Augustus 1928 was gewy aan die feestelike herdenking tydens die 
Algemene Kerkvergadering, en het die volgende bevat: 
en Inleidende oordenking deur JH Greyvenstein, 
e Roeping en plicht van de Nederduitsche Hervormde Kerk 
van Afrika met aanknooping aan het verleden deur LE 
Brandt 
e Bladvulling met n aanhaling van Frederik de Vrome, die 
gedig Van der Hoff se Kerk’ deur JJ Kuhn en D vers uit 
Luther se Ps 46 
e ‘n Lys van Algemene Kerkvergaderings met aangawe van 
plek, datum, voorsitter en skriba 
en Saamgestelde foto van vroeëre predikante van die Kerk, 
e Die eerste Algemene Kerkvergadering 8 Augustus 1853 deur 
SP Engelbrecht 
e ‘n Ou gedig (van n onbekende digter, voorgedra met die 
verwelkoming van ds Dirk van der Hoff op Rustenburg op 8 
Augustus 1853 
e Herinneringen deur CW du Toit 
e Ons standpunt (Aangehaal uit n berig in Het Volksblad 
oor die samekoms van die Kommissie van die Algemene 
Kerkvergadering met twee afgevaardigdes van die Kaapse 
Sinode op 23 April 1872). 
e De vergadering voor kerkvereniging in Augustus 1891, deur 
Jac van Belkum 
e Het Testament van Gen AW] Pretorius 
e Bij onze feestviering deur PW Ennis 
e ‘n Foto-afdruk van die blanko beroepsbrief wat deur die 
Voortrekkers na Holland gestuur is in 1849 

e ‘n Saamgestelde foto van die predikante van die kerk in 
1928 

e Waarom Hervormd? deur SP Engelbrecht 

e De Bevestiging van ds Goddefroy te Witfontein 1887 

e Fotos van die lede van die Kerkraad van Pretoria 
(Konsulentsgemeente) 

e Ontslapen Voorgangers deur SP Engelbrecht 

e Oud-ouderling ADW Wolmarans deur SP Engelbrecht 

e ‘n Aanhaling uit die rede van ADW Wolmarans by die 
hoeksteenlegging van die kerkgebou op Ermelo 

e Die teologiese Fakulteit van die Transvaalse 
Universiteitskollege deur T:[?]met fotos van die drie 
professore, die TUK hoofgebou en die Landbougebou 

e Na 35 jaar (n Foto van die Algemene Kerkvergadering van 
1890 en 'n foto van dié van 1925 

e  Piëteit, n oordenking na aanleiding van 1Sam 24:13 deur 
B. Gemser. 


va 1927-1928 


Gedurende 1927-1928 het 'n ernstige krisis gestalte geneem wat 
die bestaan van die Fakulteit Teologie aan die TUK bedreig het. 
Die Minister van Onderwys, doktor D.F. Malan, het naamlik 'n 
Universiteitskommissie benoem met die opdrag om te handel 
oor die afbakening van die funksies van universiteite en tegniese 
kolleges, besuiniging, koërdinasie, uitskakeling van duplikasie 
ens. Tekenend in die opdrag was dat Teologie byvoorbaat saam 
met 'n aantal ander vakke soos argitektuur, kuns, musiek, 
ingeneursvakke, regte, handel, pedagogiek ens as professioneel, 
tegnies of kommersieel geklassifiseer is en dus ook aan Tegniese 
Kolleges onderrig sou kon word. Die lede van die kommissie was 
J.G. van der Horst, voorsitter, Luit-kol J.H. Dobson, H.J. van 
der Byl en C. Murray, met D.S. van der Merwe as sekretaris. Van 
der Horst is beskryf as ekonoom, sakeman, kultuurstryder en 
politikus. Hy was ook lid van die Raad van die Universiteit van 
Stellenbosch. Dobson was 'n ingenieur en nywerheidspionier. Van 
der Byl was die bekende ingenieur wat onder andere Evkom en 
Yskor op die been gebring het en na wie Vanderbylpark vernoem 
is. Hy was later kanselier van die Universiteit van Pretoria. Nie een 
van die lede van die kommissie het blykbaar 'n goeie begrip van 
die geesteswetenskappe gehad nie. 


In paragraaf 66 van die verslag van die kommissie verskyn die 
volgende: 


Die vraagstuk aangaande die insluiting van teologie in die 
leerplanne van ons universiteite verdien aandag. Teologiese 
fakulteite bestaan in die Universiteit van Stellenbosch en in die 
Universiteit van Suid-Afrika in Pretoria en Potchefstroom. Dit 
blyk dat aan die Universiteit van Stellenbosch al die studente 
in daardie fakulteit jong manne is wat as predikante van ‘n 
besondere kerkgemeenskap opgelei word, dat hulle gelyktydig as 
studente van ‘n teologiese kweekskool van daardie kerkgenootskap 
in Stellenbosch ingeskryf is, en dat vir onderwerpe van suiwer 
teologiese aard, in teenstelling met filosofiese vakke wat vir die 
graad Baccalaureus in die Godgeleerdheid vereis word, die 
professore van die teologiese kweekskool as professore van die 
Universiteit erken word. Hierdie reéling kos die Universiteit op 
die oomblik blykbaar niks aan salarisse nie. Dieselfde posisie 
word op Potchefstroom aangetref, terwyl in Pretoria na verneem 
word al die professore van die teologiese fakulteit met een 
uitsondering tot een kerk behoort en ‘n deel van hulle salarisse 
uit universiteitsfondse, waartoe die staat bydra, bekostig word. 

Met die oog op die feit dat verskillende godsdienstige liggame 
afwykende teologiese stelsels vereis voel die Kommissie dat die 


insluiting van teologie in die leerplanne van ‘n Universiteit tot 
ernstige moeilikhede kan lei en die Staat in die onhoudbare posisie 
kan stel dat dit teologiese Universiteitsdosente vir baie skakerings 
van godsdienstige oortuiging sal moet verskaf. Ons beskou dit as 
'n verkeerde beginsel om Staatsteun vir hierdie doel te gee. 

As besluit sou word om die bestaande teologiese fakulteite af te 
skaf en om die toekenning van teologiese grade en diplomas deur 
Universiteite op leerkursusse wat deur die Universiteite aangebied 
word, te staak, sou n godsdienstige liggaam nie daardeur 
verhinder word om universitêre kursusse of sertifikate in gewone 
akademese onderwerpe vir sy eie besondere doeleindes te erken nie; 
en aan die hand word gegee dat Universiteite dan die reg moet 
behou om die DD graad honoris causa of as ‘n navorsingsgraad 
op gevorderde en onafhanklike navorsing te verleen. Die MA of 
n gelykstaande graad behoort in sulke gevalle beskou te word as 
n noodsaaklike voorvereiste vir die DD graad. Die afskaffing 
van die teologiese fakulteite beteken dat die bestaande BD graad 
verdwyn. 


'n Rapport oor hierdie paragraaf van die Kommissie verslag, 
gedateer 20 September 1928 en opgestel deur S.P. Engelbrecht, is 
vandag nog ad rem. Daarom word dit groodiks aangehaal: 


Algemene opmerking. … Ten eerste is dit baie vreemd dat, waar in 
par 66 'n definitiewe aanbeveling gemaak word om die Teologiese 
Fakulteit af te skaf, wat verstrekkende gevolge sal hê, in die 
Samevatting en bevindings geen enkel woord gesê word omtrent 
die aanbeveling in art 66. Ten tweede is dit nog vreemder dat 
aangestel is om ‘ondersoek 
te doen, berig te lewer, getuienis te neem, en aanbevelings te 


die Universiteitskommissie wat … 


maak’ in die Questionnaire wat hulle aan die Universiteite 
en Universiteitskolleges gestuur het, en aan die persone wat 
namens die TUK getuienis afgelê het, geen enkele vraag gestel 
het aangaande die beoefening van die Teologie as wetenskap aan 
n inrigting vir Universitére onderwys. En tog rapporteer die 
Kommissie daaroor, en maak ‘n definitiewe aanbeveling „Maw 
die kommissie rapporteer aan die Parlement oor iets wat nooit 
deur hulle ondersoek is nie en waaromtrent die Kommissie self 
in die duister verkeer. Daarom is dit dat in genoemde par 66 die 
Kommissie, waar die stand van sake in Potchefstroom en Pretoria 
verhaal word, sulke vae en twyfelagtige woorde soos ‘blykbaar’ en 
‘na verneem word’ moet gebruik. 

Die Kommissie sê dat “verskillende godsdienstige liggame 
afwykende teologiese stelsels vereis .. Hier kom die onwillekeurige 
vraag op of die doseer van verskillende wysgerige stelsels aan 'n 
Universiteit dan nie dieselfde moeilikhede sou kan oplewer nie. 
Maar gevaar bestaan daar nie, want in die leerplan van die 
Universiteit van Suid-Afrika word geen voorsiening gemaak 
vir Leerstellige teologie (dogmatiese) teologie nie en dit word nie 
deur die TUK gedoseer nie. Dit is jammer dat die Kommissie hier 
in volslae onkunde verkeer. 

Verder word aan die hand gegee om die bestaande teologiese 
fakulteite af te skaf en geen teologiese grade en diplomas meer 
deur die Universiteit te laat verskaf nie. Maw die teologie 
behoort dus nie meer tot die siklus van wetenskappe nie, hoewel 
die teologie die oorsprong is en die ontstaan van die Universitêre 
studie. ‘n Teologiese graad kan dus nie meer deur ‘n Universiteit 
verleen word nie en is van nul en gener waarde. Om ‘n konkrete 
voorbeeld te gebruik: Die doktorsgraad van die Minister van 
Onderwys wat hom in 1905 deur die Universiteit van Utrecht 
toegeken is, is dus volgens die Universiteitskommissie van nul en 
gener waarde, want ‘n Universiteit behoort nie so D graad toe te 
ken nie... 

Die afskaffing van die BD graad sou nie alleen indruis teen die 
hele onwikkeling van die Universiteite as sodanig nie maar ook 
teen die historiese gang van sake in Suid-Afrika, want die ou 
Kaapse Universiteit waarvan die Universiteit van Suid-Afrika 

die erfgenaam en opvolger is, het alreeds die BD graad verleen. … 
Die teologiese studie aan die TUK is nie kerklik nie, en staan 
oop vir alle moontlike kerke. In hoofsaak is dit tot dusver maar 
net een kerk wat daarvan gebruik maak. Maar dit kan die TUK 
nie help nie... 

Verder moet daar veral beswaar gemaak word teen die 
voorstelling van die Kommissie dat die Teologiese Fakulteit met 
godsdiensstelsels te doen het... Studievakke soos die OT, NT 
Kerkgeskiedenis, Dogmengeskiedenis, Etiek, Wysbegeerte van 
die Godsdiens, Sielkunde ens val tog seker nie onder leerstellige 
teologie nie. Dit is jammer dat par 66 van die rapport van sulke 
foutiewe veronderstellings uitgaan. 


Reeds op 18 Augustus 1927 het S.P. Engelbrecht aan die voorsitter 
van die Algemene Kerkvergadering, dominee L.E. Brandt, geskryf 
en aan die hand gegee dat hy ‘n onderhoud met die eerste minister, 
genl Hertzog, aanvra. ‘Min Malan heeft ‘n Kommissie benoemd om 
het gehele Universiteitswezen te onderzoeken. Als wij dus niet op onze 
hoede zijn, gaat hij nog de Theol Fakulteit afschaffen.” Generaal 
Hertzog wou egter nie dat by die Minister van Onderwys 
verbygegaan sal word nie, en uiteindelik het 'n deputasie van die 
kerk doktor Malan ontmoet. Die ontmoeting het plaasgevind op 
25 Oktober 1928. Die deputasie, wat aan die Minister voorgestel 
is deur doktor H.D. van Broekhuizen as verteenwoordiger van die 
Raad van die TUK, het bestaan uit dominees L.E. Brandt, Jac van 
Belkum, J.G.M. Dreyer, professore Greyvenstein, Engelbrecht 
en Gemser, ouderlinge J.H. Vorster en J.P. Prinsloo, doktor A.E. 
du Toit, rektor van die TUK, en die volksraadslede generaal J.J. 
Pienaar en Harm Oost. 


Dominee Brandt het die woord gevoer en na inligting oor die 
toestand aan die TUK tov die onderskeie teologiese vakke, dosente 
en studente ook nadruk daarop gelê dat in Europa die Teologie 
die moeder van alle ander wetenskappe was en dat Universiteite 
begin het met die studie van Teologie. Doktor Malan het belowe 
om geen verandering te maak sonder raadpleging met die kerke 
nie. Hy het as sy ideaal genoem dat aan Universiteite deur die 
staat voorsiening gemaak sal word vir die studie van die algemeen 
wetenskaplike vakke van die Teologie en dat kerk self sal voorsien 
vir die studie van hulle spesiale vakke deur hulle studente. Dit is 
duidelik dat die Minister al voor die onderhoud tot die slotsom 
gekom het dat die aanbeveling van die Kommissie nie uitvoerbaar 
is nie, miskien ook omdat die Eerste Minister hom so laat verstaan 
het. [In dié verband is daar die verhaal van S.P. Engelbrecht dat 
hy generaal Hertzog op Pretoria stasie gaan sien het toe die trein 
na Kaapstad sou vertrek vir die parlementsitting, en dar die 
generaal vir hom gesê het: Engelbrecht, as jy nie vir my lieg nie, 
sal sake regkom.”] Dominee L.E. Brandt het in De Hervormer van 
08 Januarie 1929 'n kort verslag geskryf oor die onderhoud met 
doktor Malan. Naas wat hierbo reeds vermeld is, het hy ook ‘n 
oorsig gegee van die doseerwerk van die professore: Greyvenstein 
gee drie lesings per week wat bepaald kerklik genoem kan word, 
naamlik Dogmatiek, Leer van die belydenisse en Praktiese 
Teologie, teenoor 8 uur aan algemene vakke, naamlik Christelike 
Etiek, Ensiklopedie, Nuwe Testament Teologie, Eksegese Nuwe 
Testament, Nuwe Testamentiese literatuur en Oudchristelike 
literatuur; Engelbrecht gee elf uur algemeen wetenskaplike vakke, 
Gemser 15 uur Hebreeus, Assiries en verwante ou Semitiese 
Tale, Eksegese Ou Testament en Teologie Ou Testament, 
McMillan vyf uur Filosofie van die Gosdiens, Vergelykende 
Godsdiensgeskiedenis en Psigologie van die Godsdiens. 


30 Augustus 1928 


Die Fakulteit verkies professor B. Gemser as dekaan. 


08 Oktober 1928 
S.P. Engelbrecht bring as nuwe hoofredakteur van De Hervormer 


hulde aan dominee Jac van Belkum wat meer as 19 jaar lank die 


uitgawe van die blad behartig het. Engelbrecht vermeld verder dat 
minister Tielman Roos in antwoord op 'n vraag verklaar het dat 
hy teen die opheffing van die teologiese fakulteite in Pretoria en 
Potchefstroom gekant is en speek daaroor sy dank uit. Engelbrecht 
rig hom ook aan die Potchefstroomse Universiteitskollege met 'n 
versekering dat hulle kan reken op die hulp van die Hervormde 
Kerk om hulle te beskerm. Hy sluit af met die volgende woorde: 


Die Gereformeerde Kerk behoef haar nie vir die PUK te skaam 
nie. Daardie inrigting is 'n eer vir haar, want dit getuig van 
stoere arbeid, en dit is vir andere ‘n beskamend voorbeeld. Ons 
hoop in die belang van die bevolking van Transvaal dat die regte 
van die PUK gehandhaaf sal bly 


25 Oktober 1928 

Die Kuratorium vergader. Teenwoordig was dominees Van 
Belkum en J.G.M. Dreyer en die broeders A.H. Koomans, J.P. 
en J.J. Prinsloo en J.H. Vorster, die professore Greyvenstein en 
Gemser, die Administrateur meneer Roorda, en die waarnemende 
skriba van die vorige Kuratorium, dominee L.E. Brandt, wat deur 
die voorsitter bedank is vir sy diens. Dominee Van Belkum is 
verkies as voorsitter en dominee J.G.M. Dreyer as skriba. 


26 Oktober 1928 

Die dekaan doen aan die Fakulteit verslag oor die Akademiedienste 
waarop die Senaat besluit het op Ol Junie 1927. Vyf dienste 
is intussen gehou, deur Greyvenstein, MacMillan, professor 
Meinhof van Duitsland, professor J.D. du Toit van Potchefstroom 
en doktor N.S. Talbot, die Anglikaanse biskop van Pretoria. 
Teleurstelling is uitgespreek oor die swak bywoning van die kant 
van die personeel. 


11 Desember 1928 

Op die volgende vergadering van die Kuratorium was al die 
lede behalwe doktor Fourie teenwoordig. Bespreking is gevoer 
oor die swak terugbetaling van studiebeurse deur veral studente 
wat die studie gestaak het en ook predikante wat afgestudeer 
het. Die datum 15 Januarie 1929 is gestel as afsnypunt voordat 
aanskrywings gerig sou word. Aansoeke om ondersteuning is 
behandel, en 'n begroting van £2590 is goedgekeur. 


07 Maart 1929 
Die Raad benoem E.S. Mulder as studente-assistent in Semitiese 


Tale. 


a 1929 
05 Desember 1929 


Die Kuratorium neem kennis dat doktor Fourie bedank het as lid 
en dat dominee Brandt in sy plek as lid aangestel is. Die skulde 
van gewese studente is behandel, en dit het geblyk dat daar oor die 
algemeen bereidheid was om te betaal. Een broeder het laat weet 
dat hy dringender skulde het as dié, `n ander een dat hy onmondig 
was toe die ooreenkoms aangegaan is en dus nie verantwoordelik 
gehou kan word nie, ‘n derde het ‘n parmantige brief teruggeskryf. 
Wat predikante betref, was daar een wat reeds sestien jaar tevore 
afgestudeer het, maar nog nie sy skuld betaal het nie. Die meeste 
ander wat geld geskuld het, het belowe om een of ander tyd te 
begin met afbetaling. 


Oor proefpreke is besluit dat dit aan die einde van die laaste 
studiejaar gehou moet word en dat studente na die proefpreek 
met toestemming van professor Greyvenstein kan uitgaan om 
te preek. 'n Nuwe kontrak is goedgekeur vir studielenings, agt 
per sent rente verander na vyf per sent, en vyf jaar terugbetaling 
verander na ses jaar. Die begroting vir 1930 is vasgestel op £2920. 

Vier studente het studies voltooi, naamlik J.J. Prinsloo, J.P. van 
den Berg, E.S. Mulder en PJ. Smit. In die vyfde jaar was Kemp en 
Huyzers, vierde jaar Ras en Booyse, derde jaar Storm, Van Staden, 
Engelbrecht en Van Rensburg, tweede jaar Steenekamp, Brandt en 
Coetzee, eestejaar Otto, Bierman, Joubert en Le Roux. 


Dominee Rautenbach het onder die aandag gebring dat uit ‘n 
koerantberig blyk dat van ons teologiestudente teenwoordig was 
op ‘n dans. Die saak is oorgelaat aan professor Greyvenstein om na 
bevind van sake te handel. 


Afskeid is geneem van ouderling Koomans, wat sou verhuis na 
Wellington in die Kaap. In sy plek is dominee A.J.G. Oosthuizen 
as lid benoem [blykbaar teen die besluit in dat die Kuratorium 
moet bestaan uit vier predikante en vyf ander]. 


Professor MacMillan was in die eerste deel van 1930 oorsee 
as verteenwoordiger van die Oxford-groep. Hy is deur die 
Universiteit van Glasgow vereer met ‘n eredoktoraat as erkenning 
vir sy betekenis vir Teologie en Kerk in die algemeen en vir sy 


publikasie van die Ordinal of the South African Presbyterian Church. 


ve 1930 
19 Maart 1930 


Die Predikantevergadering kom byeen. Dominee L.E. Brandt se 
toespraak by die opening is gepubliseer in De Hervormer van 01 
Junie 1930, en in die uitgawe van 15 Junie verskyn ‘n oorsig van die 
vergadering deur dominee G.E. Alers. Dominee Jac van Belkum 
het oor sy lewenservaring gepraat, professor S.P. Engelbrecht het 
‘n lesing gehou oor Doktor Kuyper en sy bestryders, dominee 
A.J. Barger oor Siekebesoek, en professor Greyvenstein oor die 
Spiritisme. Teenwoordig was ook die weduwee van professor P.J. 
Muller. Die Raad benoem FJ.Z. Booysen as tydelike assistent 
lektor in Hebreeus 


23 Mei 1930 
Die Raad keur ses maande verlof aan professor Gemser goed, 
vanaf Julie 1931. 


29 Augustus 1930 

Die Fakulteit verkies vir S.P. Engelbrecht as dekaan. Professor 
Greyvenstein het by dié geleentheid waardering uitgespreek 
vir die wetenskaplike publikasies deur lede van die Fakulteit. 
Daaronder het getel Engelbrecht se boek oor die Neo-Calvinisme 
en sy artikels in Die Hervormer en die Almanak, en Gemser se 
kommentaar op Spreuke in Tekst en Uitleg. 


Die skielike vertrek van E.S. Mulder wat assistent-lektor in 
Hebreeus was, is gevolg deur die benoeming van EJ.Z. Booysen 
in dieselfde pos. Hy was in sy finale BD jaar. Die jaarverslag van 
die Fakulteit meld: 


Met verlange sien die Fakulteit uit na die selfstandigwording 
van die Transvaalse Universiteitskollege as n Universiteit van 
Pretoria, veral vir ‘n grondige hervorming van die eksamensisteem 
deur die invoering van mondelinge eksamens. 


01 Oktober 1930 


Die hoofredakteur van De Hervormer, S.P. Engelbrecht, skryf in ‘n 
hoofartikel onder andere: 


Ons Kerk het altyd die gedagte van n Uniwersiteit in Pretoria 
toegejuig, en reeds in die jaar 1899 werd aansluiting gesoek 
by die opterigte teologiese fakulteit vir die opleiding van ons 
predikante. En aan die Transvaalse Universiteitskollege het ons 
steeds deelgenote gewees van die teologiese fakulteit. Daarom is 


dit dat ons die versekering wil uitspreek dat ons hoogs ingenome is 
met die feit dat die TUK tot 'n selfstandige Uniwersiteit omgeskep 
word. Ook aan die nuwe Uniwersiteit sal ons steeds alle steun gee. 
Ons wens veral die bekwame rektor, Professor AE du Toit, van 
harte geluk, dat hy die Uniwersiteitskip so gestuur het dat dit is 
waar dit is. En moge God Sy vleugele oor die inrigting uitbrei, 
dat dit tot seën mag wees vir ons nasie, maar bowe alles, tot eer 
van Sy naam! 


10 Oktober 1930 

Die Transvaalse Universiteitskollege word die Universiteit van 
Petoria. Die voorsitter en vise-voorsitter van die Kommissie 
van die Algemene Kerkvergadering was by die feesvierings 
teenwoordig. Die professore van die kerk het hulle volle deel 
gedoen in die oorgang van die inrigting net soos later in die 
geval van die Afrikaanswording van die Universiteit in 1932. Die 
‘selebrasie-godsdiensoefening op 12 Oktober 1930 is gelei deur 
dominee L.E. Brandt. Sy rede is gepubliseer in De Hervormer van 
01 November 1930. Hy het onder andere gesê: 


Universiteit is een ambitieuse veel omvattende naam en een 
grootsche roeping, die u voorligt. De hele schepping is uw 
arbeidsveld, van het laagste organisme en het zoogenaamde 
onorganische, de atomen en elektronen, tot het hoogste geestelijke 
leven van den mensch en van de liefde van God, op deze aarde en 
in het onmetelijk heelal. 


De Hervormer het ook ‘n verslag oor die feesvierings gepubliseer. 
Dit het begin met ‘n lesing van S.P. Engelbrecht oor oud-Pretoria. 
Tegelyk was daar ‘n fees waar die goewerneur-generaal en prinses 
Alice teenwoordig was. Toe 10 Oktober aanbreek, is die ou 
Transvaalse Universiteitskollege-wapen uitgedoof en die nuwe 
wapen van die Universiteit onthul. Op dié dag is eers die lede 
van die Raad van die Universiteit verkies, en daarna het raadslede, 
verteenwoordigers van ander universiteite en liggame, professore 
en studente in optog vertrek na die stadsaal waar die Minister van 
Onderwys die stigtingsoorkonde oorhandig het en gelukwense 
oorgedra is, onder andere deur dominee Brandt. Daarna was 
daar ‘n optog na die Krugerstandbeeld voor die stasiegebou 
waar kranse gelê en toesprake gehou is. Die dag is afgesluit met 
‘n musiekaand en toesprake deur mevrou Van Broekhuizen, 
professor S.P. Engelbrecht en doktor D.F. Malan. Die kanselier, 
meneer Tielman Roos, het Saterdagmiddag ‘n tuinparty vir 
duisende gaste aangebied in die tuin van die Universiteit en die 
aand ‘n dinee vir ‘n aantal gaste. 


03 Desember 1930 


Die Kuratorium vergader. Professor Greyvenstein het verslag 
gedoen oor die studente se bywoning van danspartye. Sommige 
studente het erken en belowe om dit nie weer te doen nie. Besluit 
is om aan hulle te skryf dat die Kuratorium dit as ongewens 
beskou. Met meerderheid van stemme is besluit dat studente 
verplig is om hulle attestate by die gemeente Pretoria in te handig. 


Die skriba, dominee J.G.M. Dreyer, het meegedeel dat hy 
verneem het dat daar ‘n moontlikheid bestaan dat die kerk ‘n 
verteenwoordiger op die Raad van TUK kan kry en dat hy sonder 
opdrag ‘n brief in diér voege geskryf het en van die rektor ‘n brief 
terug ontvang het dat die saak onder behandeling is. 


Die studente Huyzers en Kemp sou afstudeer as hulle deurkom. In 
1930 was in die vyfde jaar Ras en Booysen, vierde jaar Storm, Van 
Staden, Engelbrecht en Van Rensburg, derde jaar Steenekamp, 
Coetzee en Brandt, tweede jaar Le Roux, Bierman en Joubert, 
eerste jaar Breedt, Viljoen, Visagie en Grobler. Die begroting vir 
1931 is vasgestel op £3270. 

© 1931 
17 Maart 1931 


Op die vergadering van die Kuratorium was dominee Van Belkum 
afwesig weens siekte, en dominee Brandt het die voorsitterstoel 
ingeneem. Vir die vierde [?] keer is professor Engelbrecht en die 
Administrateur opgedra om 'n album te koop. Van die rektor van 
die Universiteit van Pretoria is verneem dat nie voldoen kan word 
aan die versoek om 'n verteenwoordiger op die Raad nie. 


April 1931 

Volgens ‘n oorsig deur professor Gemser in De Hervormer van 01 
Mei 1931 het die Predikantevergadering goed verloop. Professor 
Greyvenstein het die wydingswoord uitgespreek, dominee Brandt 
het 'n lesing gehou oor professor J.H. Gunning, dominee Joh 
Dreyer oor ‘Ons aandeel in die skuld aan die geestelike toestand 
in ons dae’, en professor S.P. Engelbrecht het ‘n ligbeeld-vertoning 
gehou oor Jerusalem en ander plekke in die Heilige Land. Die 
volgende dag is gebruik vir praktiese sake en die bespreking van 
beskrywingspunte. 


07 Mei 1931 

Die Fakulteit het die langverlof van professor MacMillan vir 
1932 in beginsel goedgekeur. Die jaarverslag vir 1931 meld dat 
professor Gemser die Orientalistekongres in Leiden bygewoon het 
en ook deur koningin Wilhelmina ontvang is. 


J. Strydom het op 27 Maart 1931 gepromoveer aan die Universiteit 
van Leiden met ‘n proefskrif Een Studie over den Samenhang en 
de betrekking van Barth tot Calvyn in den Philipperbrief en H.P. 
Wolmarans het die doktorale eksamen in Groningen met goeie 
gevolg afgelê. 


19 Mei 1931 

Op die 43ste Algemene Kerkvergadering is dominee L.E. Brandt 
verkies as voorsitter, dominee A.J. Barger as skriba, dominee S. 
Vermooten as vise-voorsitter en dominee D.F. Erasmus as vise- 
skriba. Die openingsrede deur dominee Brandt was na aanleiding 
van 2 Korinteërs 13:8. Vir die eerste keer teenwoordig was die 
afgestudeerdes dominees PW. Venter van Volksrust, PJ. Smit 
van Losberg, J.J. Prinsloo Gsn van Johannesburg, en J.P. van den 
Berg van Waterberg. Die vergadering het kennis geneem dat die 
Kweekskoolfonds steeds ‘n tekort het. Die name van 15 ampsdraers 
wat geld verskuldig was aan die Fonds, is opgeneem in die notule 
en daar is vermeld dat net professor Engelbrecht, dominee PS. 
Grobler, PJ.J. Venter en H.P. Wolmarans geleidelik klein somme 
terugbetaal. Op die Kuratorium is na etlike herstemmings verkies 
dominees L.E. Brandt, A.J.G. Oosthuizen, J.G.M. Dreyer, TE]. 
Dreyer, S. Vermooten, C.H. Rautenbach, J.J. Prinsloo Gsn, 
doktor B. de Loor en ouderling J.J. Prinsloo. 


19 Junie 1931 

Volgens ‘n verslag aan die Raad het S.P. Engelbrecht 
Dogmengeskiedenis, Kerkgeskiedenis en Kerkreg doseer, B. 
Gemser Hebreeus en Semitiese Tale vir BA en MA studente, 
Ou Testament Eksegese en Argeologie vir BD studente, J.H. 
Greyvenstein Nuwe Testament Eksegese en Teologie en Christelike 
Etiek, E. MacMillan Godsdiensgeskiedenis, Godsdiensfilosofie 
en Apologetiek (laasgenoemde in Engels). 


10 Desember 1931 

Op die vergadering van die Kuratorium is as voorsitter dominee 
A.J.G. Oosthuizen en as skriba dominee J.G.M. Dreyer verkies. 
Teenwoordig was nou ook die nuwe Administrateur, meneer 
J.H.H. Janson, so ook professore Greyvenstein en Engelbrecht. 


Baie tyd is bestee aan die finansiële probleme van die Fonds, en 
die agterstallige skulde van predikante en studente wat die studie 
gestaak het. Nuwe lenings is streng beperk, en op maatreëls om 
gelde in te kry teen korting is besluit. Die begroting vir 1932 
is vasgestel op £2950. Dominees Prinsloo, Rautenbach en 
professor Engelbrecht is benoem om ondersoek in te stel na die 
moontlikheid van ‘n eie koshuis. Hierdie vergadering het ook die 
wenslikheid uitgespreek dar daar 'n skriftelike ooreenkoms met 
die Universiteit behoort te wees en 'n kommissie in dié verband 
benoem. 


ea 1932 
01 Maart 1932 


Professor Gemser is deur die Kuratorium terug verwelkom nadat 
hy pas uit Holland teruggekeer het. Daar het uiteindelik verslag 
gekom oor die studente-album. Besluit is dat die Administrateur 
hier en oorsee tenders vra en dit bestel. Weer eens was dit die 
moeilike finansiële situasie wat die volle tyd van die vergadering 
in beslag geneem het. Dit was ook die geval met die vergadering 
van 20 Junie 1932. 


18 Maart 1932 


Die Raad benoem dominee E.S. Mulder as assistent in die 
Departement Semitiese Tale. 


12 April 1932 

Die Fakulteit besluit dat Hebreeus II ‘n vereiste sal wees 
om met BD te begin, dat Grieks hoofvak moet wees en dat 
professor H.G. Viljoen gevra word om die vereiste kursusse in 
Latyn te gee. Die oorblywende vakke kon gekies word uit die 
wysgerige vakke, kultuurhistoriese vakke, Duits, Geskiedenis, 
Volkekunde, Hebreeus en Latyn. Eksamens sou afgeneem word 
in teenwoordigheid van die Fakulteit en sou deels skriftelik, deels 
mondeling wees. Professor Viljoen het op 02 Junie 1932 ‘n skema 
voorgelê vir 'n kursus in Patristiese en Middeleeuse Latyn, en 
die Fakulteit het besluit om dit by die Senaat aan te beveel vir 
erkenning as 'n kwalifiserende kursus. 


02 Augustus 1932 

Professor MacMillan het op 07 Julie 1932 direk aan die rektor 
geskryf om verlenging van sy verlof om hom die geleentheid te 
gee om na Amerika te gaan in verband met die Oxford-groep. 
Die Fakulteit het op 02 Augustus daarop gewys dat dat die 
Departement Filosofie en Geskiedenis van die Godsdiens onder 
die omstandighede ly en het versoek dat 'n tydelike plaasvervanger 
gevind word in die persoon van óf dr Moorrees óf doktor H.P. 
Wolmarans. 


13 September 1932 

Die Raad besluit dat die vyftig-vyftig beleid geskrap word, dat die 
dienste van die Universiteit primer gerig word op die behoeftes 
van die Afrikaansprekende deel van die bevolking, en dat die taal 
van die Universiteit Afrikaans sal wees. 


25 Oktober 1932 


Die Fakulteit stel die duur van mondelinge eksamens vas. Dit 
was soos volg: Sesdejaar: Eksegese OT 1 uur, Eksegese Nuwe 
Testament 1 uur, Kerk- en Dogmensgeskiedenis 142 uur, 
Vyfdejaar Eksegese OT 2 x 1 uur, Eksegese Nuwe Testament 2 
x 1 uur, Kerkgekiedenis 2 x 1 uur, Vierdejaar Eksegese OT 1 18 
uur, Eksegese Nuwe Testament 11 uur, Kerkgeskiedenis 142 uur. 
As subminimum vir die mondelinge eksamens is 35 per cent 
vasgestel. Supplementêre mondelinge eksamens is aanbeveel vir 
twee studente wat nie die subminimum behaal het nie. 

07 Desember 1932 

Op die vergadering van die Kuratorium is kennis geneem dat twee 
predikante intussen doktorsgrade behaal het, te wete J.J. Strydom 
en H.P. Wolmarans. Dit het gelyk of die finansies beter is. Studente 
Storm en Van Rensburg het afgestudeer. In 1933 sou Steenekamp, 
Engelbrecht en Coetzee in die sesde jaar wees, en ook Van Staden 
as hy ‘n paar vakke vroeg in 1933 slaag, in die vyfde jaar Le Roux 
en Brandt, in die vierde jaar Grobler, Breedt en Viljoen, in die 
derde jaar Visagie, Wolmarans en PJ.L. Bierman. Besluit is dat 
alleen studente wat reeds teologie studeer, op Geloftefeeste mag 
preek en dat dit nie in belang van studente geag word dat hulle 
trou nie behalwe as die Kuratorium om gewigtige redes anders 
besluit. Net aan H. Muller is ‘n lening toegestaan, naamlik £40. 
Die begroting is vasgestel op £1655. 


e3 1933 
01 Maart 1933 


Professor MacMillan was terug op sy pos en het die 
Fakulteitsvergadering bygewoon waar die rektor ook teenwoordig 
was. MacMillan het die wens uitgespreek dat die moontlikheid 
van sy aftrede oorweeg word aangesien sy tyd ten volle beset sal 


word deur leiding in die Oxford-groep. 


05 April 1933 

Die Senaat van die Universiteit keur die aanstelling van professor 
Gemser as hoof van die Departement Antieke Kultuurgeskiedenis 
goed. Hy was toe dus hoof van drie departemente, twee in 
die Fakulteit Lettere en Wysbegeerte en een in Teologie. Die 
aanstelling van H.P. Wolmarans as interne eksaminator vir die 
aanvullingseksamen is ook goedgekeur. 


19 Mei 1933 

Die Fakulteit verneem dat MacMillan skriftelik bedank het. Hy is 
versoek om tot die einde van die jaar beskikbaar te wees en indien 
nie, om vir doktor H.P. Wolmarans te nader vir tydelike hulp. 


16 Junie 1933 

Die Raad neem kennis dat doktor H.D. van Broekhuizen as 
raadslid bedank omdat sy nuwe werksaamhede hom uit die 
omgewing sal verwyder en dat hy sy teologiese boekery teen ‘n 
geringe prys aanbied. 


12 September 1933 


Die Fakulteit herkies vir professor S.P. Engelbrecht as dekaan en 
professor Gemser as sekretaris. Engelbrecht het berig dat hy op 
14 Julie ‘n openbare lesing op Stellenbosch gehou het oor die 
vroegste geskiedenis van Transvaal en dat hy op 27 Augustus die 
Universiteit verteenwoordig het by die bekendstelling van die 
Afrikaanse Bybel. 


08 November 1933 


Die Senaat het ‘n mosie van deelneming aanvaar met die afsterwe 
van doktor J. van Belkum °n persoon wat veel gedoen het vir 
onderwys in Transvaal en baie belanggestel het in die Universiteit 
van Pretoria. Die Senaat het ook besluit dat met die oog op die 
versterking van die Departement Geskiedenis: ‘Professore S.P. 
Engelbrecht en M. Bokhorst ‘n vasomlynde leeropdrag kry in 
genoemde Departement sonder addisionele salaris.” 


17 November 1933 

Die Raad stel doktor C.H. Rautenbach vir 1934 aan as lektor 
in die Departement Wysbegeerte onder die verstandhouding dat 
hy ook sekere lesings in die Departement Sielkunde sal gee, en 
dat die Universiteit hom nie sal vra om sy werk in sy gemeente 
op te gee nie. Verlof is toegestaan aan professor S.P. Engelbrecht 
om gedurende die Desembervakansie oorsee te gaan. Nadat ‘n 
notule van ‘n buitengewone vergadering van die Fakulteit Lettere 
en Wysbegeerte behandel is, het die Raad besluit dat professore 
S.P. Engelbrecht en M. Bokhorst as tydelike maatreël vas omlynde 
opdragte kry in die Departement Geskiedenis. Die agtergrond 
daarvan was dat die hoof van die Departement, professor Leo 
Fouche, onder andere nie meer as twee weke aan die Transvaalse 
Geskiedenis gewy wou hê nie en dat hy geskerm het vir die 
behoud van J.A.I. Agar-Hamilton as dosent. 


29 November 1933 


Die Senaat het goedgekeur dat professor Engelbrecht die verpligte 
kursus Geskiedenis van die Trekkerstate sal hanteer. Professor 
McMillan het afskeid geneem van die Senaat. 


05 Desember 1933 


Die Kuratorium vergader. Die noodsaaklikheid van ‘n skriftelike 
ooreenkoms met die Universiteit is weer bespreek en opdrag is 
gegee tot dringende onderhandeling. Verslag is gedoen oor die 
vordering van studente; vier studente het die finale eksamen 
geskryf en drie het geslaag. 


J.J. Engelbrecht sou in Maart 1934 hereksamen in een vak doen. 
In 1934 sou A. Brandt en L.M. le Roux in die derde jaar wees, 
S.P. Viljoen en G.PJ. Grobler tweede jaar, PJ.L. Bierman, J.C. du 
Plessis en W.M. Wolmarans eerste jaar BD. 


PJ. Booysen, C.H. Muller en A.J. Nolte sou in die finale BA 
jaar wees asook H. Muller en FJ. van Zyl in die tweede jaar. 
Die begroting vir 1934 is vasgestel op £1625. 'n Kommissie 
is benoem om in te gaan op die hele saak van lenings en wat 
daarmee saamhang. ‘n Mosie van deelneming met die afsterwe 
van dominee Jac van Belkum is aanvaar. 

Twee afdelings van een fakulteit 1934-1940 


Die Universiteit benoem op voordrag van die Nederduitsch Hervormde of Gereformeerde Kerk vir dominee G.M. Pellisier 
in die pos Godsdienswetenskap wat deur die bedanking van professor Macmillan vakant gelaat is. Dit word die begin van 'n 
ontwikkeling van twee feitlik selfstandige afdelings binne die Fakulteit Teologie. Die toetrede van H.P. Wolmarans as vierde 
dosent vanweë die Nederduitsch Hervormde Kerk bring nuwe teologiese aksente. Die verhouding tussen die Nederduitsch 
Hervormde Kerk en die Universiteit kry beslag in 'n skriftelike kontrak. In 1937 word dit gevolg deur 'n tweede kontrak 
waarin die ruimte geskep word vir die bestaan van twee fakulteitsafdelings. Vanaf 1938 funksioneer die twee afdelings naas 


mekaar met pelyichitdende kontrakte. Hierdie kroniek volg dan verder die gang van Afdeling A, die afdeling beman deur ampsdraers van die 
Nederduitsch Hervormde Kerk. Die benoeming as lektore van A. van Selms in 1938 en C.H. Rautenbach in 1939 verhoog die akademiese 


kwaliteit van die afdeling verder. 


Sitasie: Oberholzer, J.P, 2010, “Twee afdelings van een fakulteit 1934-1940’, in ‘Honderd Jaar Kerk en Teologiese Opleiding: ‘n Kroniek van die Hervormde 
Kerk’, HTS Teologiese Studies/ Theological Studies, suppl. 9, 66(3), Art. #919, 8 pages. DOI: 10.4102/hts.v66i3.919 


a 1934 
27 April 1934 


Die Raad besluit om so gou moontlik ‘n aanstelling in Vergelykende 
Godsdienswetensakp en Wysbegeerte van die Godsdiens te maak 
in oorleg met die Nederduitsch Hervormde of Gereformeerde 
Kerk en versoek die sinode om drie persone aan te beveel. 


15 Mei 1934 

Op die 44ste Algemene Kerkvergadering is as voorsitter verkies 
dominee L.E. Brandt en as vise-voorsitter dominee J.J. Prinsloo 
Jsn, as skriba dominee A.J. Barger en as vise-skriba dominee TEL 
Dreyer. Die vergadering het kennis geneem dat 'n skriftelike 
ooreenkoms met die Universiteit van Pretoria in onderhandeling 
is. Besluit is dat die kerklike eksamen opgehef word en dat die 
professore sal deelneem aan die proponentseksamen wat sal bestaan 
uit Dogmatiek, Christelike Etiek, Praktiese uitleg van die Heilige 
Skrif, Bybelgeskiedenis, Praktiese Godgeleerdheid en Kerkreg. 
Die status van professore was ter sprake en is na 'n kommissie 
verwys vir advies. Die kommissie het voorgestel dat professore die 
status van predikant sal hê en dat klagte oor hulle leer en lewe by 
die Kuratorium ingedien moet word vir voorlopige ondersoek en 
verwysing na die Kommissie van die Algemene Kerkvergadering. 
Die voorstel is aanvaar na lang bespreking. Daar is ook lang 
bespreking gevoer oor 'n rapport van die professore oor spiritisme 
wat nie byval gevind het nie. Hierdie vergadering het dominees 
Brandt, Prinsloo en Oosthuizen benoem om namens die kerk 
met die Universiteit te onderhandel en 'n ooreenkoms te beklink. 
Op die Kuratorium is verkies doktor B. de Loor, dominees L.E. 
Brandt, A.J.G. Oosthuizen, doktor H.C.M. Fourie, dominee J.J. 
Prinsloo Jsn, ouderling N.J. Campher en dominee S. Vermooten 
[van nou af net sewe lede]. 


05 Junie 1934 

Die Fakulteit vergader. Teenwoordig was naas Engelbrecht, 
Greyvenstein en Gemser ook H.G. Viljoen en G. Cronje, asook 
dominee W. Nicol, moderator van die Nederduitsch Hervormde 
of Gereformeerde Kerk. Na `n uiteensetting van dominee Nicol 
is besluit om by die Senaat en Raad aan te beveel dat professor 
B.B. Keet van Stellenbosch benoem word in die vakante leerstoel 
Godsdienswetenskap. Die Senaat het die benoeming goedgekeur 
op 06 Junie. 


15 Junie 1934 
Die Raad besluit na aanleiding van 'n brief van die Sinodale 
Kommissie van die Verenigde Kerk om dominee G.M. Pellisier 


EL 


van Carolina aan te stel as professor in Wysbegeerte van die 
Godsdiens en Vergelykende Godsdienswetenskap. [Wat tussen 05 
Junie en 21 Junie gebeur het, kan nie uit die stukke opgemaak 
word nie. Die brief van die Sinodale Kommissie was gedateer 23 
Mei 1934, en dit maak die besluit van die Fakulteit op 05 Junie 
met doktor Nicol aanwesig, baie problematies. ] 


21 Junie 1934 

Die skriba van die Algemene Kerkvergadering skryf aan die 
voorsitter en lede van die Raad van die Universiteit van Pretoria en 
spreek die ingenomenheid van die Kerk uit met die handhawing 
van die bestaande leerstoel in Sosiologie en die aanstelling van 
doktor G. Cronje in die leerstoel. Hy het afgesluit met die woorde: 


Die jongste Algemene Kerkvergadering van die Nederduitsch 
Hervormde Kerk het dan ook reeds die wenslikheid uitgespreek 
dat ons Teologiese studente een of meer kursusse in Sosiologie by 
Dr Cronje moet volg. 


09 Augustus 1934 

Die Kuratorium vergader. Dominee Oosthuizen is weer as 
voorsitter gekies en na staking van stemme tussen dominee 
Brand en doktor De Loor is dominee Brandt met die lot as 
skriba aangewys. 'n Lening van £50 is toegestaan aan A. Brandt 
vir 'n jaar studie in Holland. Die vergadering het ook gehandel 
oor die vakature wat in die Fakulteit Teologie ontstaan het na 
die bedanking van dominee MacMillan. Berig is dat dominee 
G.M. Pellisier deur die Universiteit aangestel is op aanbeveling 
van die Nederduitsch Hervormde of Gereformeerde Kerk maar 
dat hy eers in 1935 met lesings sal begin. Die Kuratorium het 
na lang bespreking op voorstel van dominee Prinsloo en doktor 
Fourie besluit om ‘n afvaardiging te stuur na die voorsitter van 
die senaat om voor te stel dat doktor H.P Wolmarans, wat 
reeds tydens MacMillan se verlof die lesings waargeneem het, 
intussen die lesings moet waarneem. In reaksie op 'n bewering 
van dominee H. Ziervogel van Zeerust op ‘n konferensie van 
die Nederduitsch Hervormde of Gereformeerde Kerk oor 
onderwys, as sou die studente van die Hervormde Kerk aangehits 
is en Weier om onder dosering van professor Pellisier te sit, het 
die voorsitter en skriba van die Kommissie van die Algemene 
Kerkvergadering in Die Volkstem van 17 September 1936 gestel 
dat die Kerkwet van die Nederduitsch Hervormde Kerk bepaal 
dat hoogleraars wat studente van die kerk oplei, aan 'n erkende 
Universiteit gepromoveer moet wees, en dat dominee Pellisier nie 
'n doktorsgraad het nie. Daar was 'n aansienlike skrywery in Die 
Volkstem oor hierdie saak. Pellisier het in 1935 net een student 
gehad. 

14 Augustus 1934 

Die Fakulteit verander die naam van die Departement na 
Vergelykende Godsdienswetenskap en Wysbegeerte van die 
Godsdiens. Die Fakulteit het ook sterk kritiek uitgespreek op die 


Roos-rapport wat misleidende en foutiewe bewerings bevat het. 


Aan die Universiteit van Pretoria het intussen ‘n voortslepende 
‘rektorskwessie sy loop gehad. Professor A.E. du Toit, wat in 1927 
rektor geword het en die Afrikaanswording van die TUK sowel 
as die universiteitswording suksesvol bestuur het, het op 28 Mei 
1934 as rektor bedank en teruggekeer na die Wiskunde-leerstoel. 
Dit het gevolg op ‘n mosie van die dekane in die Senaat wat op 02 
Mei aanvaar is en wat gelui het: 


Dat dit teen die belange van die Universiteit sou wees om die 
dienstyd van professor AE du Toit as rektor te verleng, dat intussen 
'n voorsitter van Senaat aangestel sou word en dat ‘n nuwe rektor 
jn oorleg tussen Raad en Senaat aangestel sou word. 


Die dekaan van die Fakulteit Teologie was een van die sewe 
dekane wat die mosie ingedien het en intens betrokke was by die 
verskille rondom de aanstelling van ‘n volgende rektor. Op een 
of ander wyse het die toetrede van die Nederduitsch Hervormde 
of Gereformeerde Kerk tot die Fakulteit Teologie hierby 'n rol 
gespeel. Dit is wat beweer is deur ondersteuners van professor 
Du Toit, maar die dekane het twee keer uitdruklik verklaar dat 
kerklike oorwegings geen rol speel in hulle standpunt nie. Byna 
`n jaar lank kon die Raad en die Senaat mekaar nie vind oor ‘n 
geskikte persoon vir die rektorskap nie. Name wat deur die Raad 
genoem is, was professor F. Postma van Potchefstroom, dominee 
W. Nicol van die Nederduitsch Hervormde of Gereformeerde 
Kerk, professor T.J. Haarhoff van Wits, doktor S.P.E. Boshoff, en 
professor R.W. Wilcocks van Stellenbosch. Later was professor 
S.PE. Boshoff, doktor E.G. Jansen en professor H.G. Viljoen 
die kandidate. Die Senaat het aanvanklik saam met die Raad 
gestem in die voorkeur vir professor Postma, maar die Raad het 
‘om sekere redes’ besluit om hom tog nie te benoem nie. Later 
het die Raad en Senaat ooreengestem oor professor H.G. Viljoen, 
die dekaan van Lettere en Wysbegeerte wat as voorsitter van die 
Senaat opgetree het van Junie 1934 af. Ook die studentekorps het 
sy kandidatuur gesteun, soos blyk uit ‘n skrywe van die voorsitter 
van die Studenteraad, Andries Nolte, op 26 Maart 1935. Professor 
Viljoen het hom egter die onguns van lede van sy kerk op die 
hals gehaal soos blyk uit die volgende brief, onderteken deur D. 
Nel, voorsitter van die Afrikaanse Nasionale Konvokasie Bond en 
gedateer 20 Maart 1935: 


Soos u seker al verneem het, het die Raad van die Universiteit 
van Pretoria die volgende drie persone aanbeveel uit wie 'n rektor 
vir die Universiteit van Pretoria gekies moet word, nl Adv EG 
Jansen, Professor SPE Boshoff en Professor HG Viljoen. Dit is 
geen geheim meer dat die Hervormde Kerk 'n openlike kerkistiese 
stryd van die saak gemaak het nie en dat Professor HG Viljoen 
gemene saak met die Hervormde Kerk en daarby met die vroeëre 
vyande van die Afrikanersaak gemaak het nie. Ons wil alles in 
ons vermoë doen om ‘n kerkistiese stryd op die Universiteit te 
voorkom, daarom voel ons ons verplig om 'n beroep op u en ander 
predikante van ons Ned Herv of Geref Kerk te doen om sonder 
verwyl die nodige stappe te neem om die Raad van die Universiteit 
te versoek om nie Professor Viljoen aan te stel nie, daar dit uiters 
onwenslik is om ‘n persoon aan te stel wat openlik kant met die 
Hervormde Kerk gekies het aangesien negentig persent van die 
studente van die Universiteit aan die Ned Herv of Geref Kerk 
behoort. Dit is dus in belang van ons Kerk en ons Afrikanersaak 
dat of Adv EG Jansen of Professor Boshoff aangestel sal word. Ek 
vertrou dus dat u dadelik die nodige stappe in die saak sal neem. 


Die Senaat het in ‘n buitengewone vergadering op 27 Maart 
1935 kennis geneem van hierdie skrywe maar nogtans besluit 
om professor Viljoen aan te beveel as die geskikste persoon. 
Die Volkstem het in ‘n hoofartikel op 13 April 1935 die hoop 
uitgespreek dat die Raad die keuse van die Senaat sal onderskryf 
en onder andere die volgende oor professor Viljoen gesé: 


Die afgelope ses maande het getoon dat die Universiteit van 
Pretoria sy werk kan voortsit en aan sy roeping getrou kan 
bly sonder ‘n spot en spektakel te wees vir die publiek. Die eer 
hiervoor kom grotendeels toe aan die gesonde invloed wat van 
die Senaatsvoorsitter uitgegaan het en die samewerking wat hy 
in staat was om te verkry — ‘n prestasie wat des te hoër is omdat 
professor Viljoen bekend is as iemand wat vierkantig staan op die 
stuk van Afrikaanse belange en andersdenkendes met ope visier 
ontmoet. 


Die Raad het in sy vergadering van 17 April egter geswig voor 
die mening uit die kringe van die Nederduitsch Hervormde of 
Gereformeerde Kerk en het professor S.PE. Boshoff se naam 
opnuut aan die Senaat voorgelé. Die Sunday Times het soos volg 
geskryf op 21 April: 


Conditions at the University of Pretoria are rapidly reaching 
a climax as the result of the nomination of Dr SPE Boshoff; 
formerly Director of Education, Transvaal, as the next Rector... 
In the meanwhile such extraneous matters as the future of the 
theological faculties at the Pretoria University are entering the 
controversy. 


Daarop het die Senaat in ‘n buitengewone vergadering op 24 April 
sy teleurstelling uitgespreek oor die optrede van die Raad en het 
die dekane opgedra om bestaande besluite onmiddellik onder 
die aandag van die Minister te bring en hom te versoek om ‘n 
deputasie van die Senaat te ontmoet. Die Minister, meneer J.H. 
Hofmeyer, het die dekane ontmoet en toe die Raad op 19 Mei 
die naam van sy kandidaat aan die Minister voorlé, het hy die 
benoeming van doktor Boshoff geveto. Uiteindelik is meneer C.F. 
Schmidt, afgetrede kontroleur- en ouditeur-generaal van die Unie 
van Suid-Afrika, as rektor benoem. 


27 Augustus 1934 

Die Raad besluit om die eregraad DLitt toe te ken aan die 
Bybelvertalers J.D. du Toit, H.C.M. Fourie, B.B. Keet, J.D. 
Kestell en E.E. van Rooyen. 


19 Oktober 1934 


Die Raad benoem 'n komitee om te handel oor 'n skrywe van die 
Kommissie van die Algemene Kerkvergadering oor die optrede 


van professor W.P. de Villiers. 


16 November 1934 


Die komitee wat deur die Raad benoem is om met professor De 
Villiers te praat, berig dat hy ontken het dat enigiets wat hy in 
die haastigheid gesê het bedoel was om die professore van die 
Teologiese Fakulteit te beskuldig en dat indien enigiets wat hy 
gesê het in dié gees opgeneem is, hy hier beslis ontken dat so 'n 
beskuldiging sy bedoeling was of nou is. 


04 Desember 1934 

Op sy volgende vergadering kon die Kuratorium verneem dat 
die deeltydse dosentskap in Godsdienswetenskap opgedra is aan 
doktor H.P. Wolmarans wat tydelik in Rhodesië was, en dat hy 
dit aanvaar het. Verneem is ook dat die Raad van die Universiteit 
besluit het dat die Nederduitsch Hervormde Kerk van Afrika 
'n verteenwoordiger op die Raad mag hê met aanvang 27 Julie 
1935, en dat die kontrak met die universiteit geteken is. Hierdie 

kontrak was die eerste skriftelike ooreenkoms tussen die kerk en 
die universiteit. Die volgende uittreksels is van belang: 


Nademaal die verhouding tussen die Universiteit van Pretoria en 
die Nederduits [sic] Hervormde Kerk van Afrika tot hiertoe berus 
het op mondelingse afspraak; 

Nademaal dit ook wenslik is om opening te laat vir uitbreiding 

van die Teologiese Fakulteit van en aan die genoemde universiteit 

so is dit dat die Universiteit van Pretoria aan die eenkant en die 

Nederduitsch Hervormde Kerk van Afrika aan die ander kant, 

hierby ooreenkom, as volg: 

I. (a) Daar sal hoogstens ses akademiese professore in die 
Fakulteit van Teologie aan die Universiteit wees. 

(b) Daar sal in die Fakulteit van Teologie steeds tenminste 
drie Akademiese Professorate in die Teologiese Wetenskappe 
wees, wat, soos in die verlede, beset sal word deur Professore 
in die Teologie aangestel deur die Universiteit uit 'n drie-tal 
deur die Kerk op versoek van die Universiteit aanbeveel, vir 
elke Professoraat. 

(©) Die Dekaan van die Fakulteit van Teologie sal beurtelings 
gekies word , die een keer uit die drie Akademiese Professore 
wat aangestel is op aanbeveling van die Kerk en die ander 
keer uit die Akademiese Professore wat aangestel is nie op 
aanbeveling van die Kerk nie, met dien verstande, dat solang 
die Professore wat aangestel is nie op aanbeveling van die 
Kerk nie, minder is as twee sal die dekaan gekies word uit 
die Professore wat aangestel is op aanbeveling van die Kerk. 

II. Die salaris, wat verbind is aan die drie onder 1(b) gemelde 
Akademiese Professorate, sal deur die Universiteit betaal 
word uit fondse waartoe die Kerk, soos in die verlede, jaarliks 
die bedrag van £1100 onderneem by te dra, watter bedrag 
die Universiteit sal kan verhaal van die Kerk. 

III. (a) Die Universiteit sal aan die te eniger tyd in die Fakulteit 
van Teologie bestaande Professorate ‘n verdere dosent of 
dosente toevoeg, wanneer die Kerk met die oog op die 
onderwys en opleiding van sy toekomstige predikante dit 
nodig ag en 'n daartoe strekkende versoek by die Universiteit 
ingedien het; hierdie dosent (e) sal as assessorlid (-lede) sitting 
hé op die Fakulteit. 

(b) Die salaris van enige verder aan te stelle dosent (of 
dosente) soos onder 3(a) voorsien, sal betaal word deur die 
Universiteit uit 'n fonds, wat die Kerk onderneem om in sy 
geheel te betaal en watter bedrag die Universiteit kan verhaal 
van die Kerk … 

6(a) Studente, wat van voorneme is om in die diens van 

die Kerk te tree, sal hulle studies vir teologiese grade voltooi 
onder die Professore aangestel op aanbeveling van die Kerk 
en indien die Kerk daarvoor toestemming gee, ook onder 
ander Professore … 

(b) Indien die Kerk besluit om 'n einde te maak aan die 
opdrag aan D dosent, wat nie op aanbeveling van die Kerk 
aangestel is nie om onderwys aan sy toekomstige predikante te 
gee, sal die Universiteit op ‘n daartoe strekkende versoek van 
die Kerk, van die begin van die volgende jaar, die betrokke 
dosent onthef van die genoemde opdrag vir sover dit die 
onderwys van die toekomstige predikante van die Kerk betref. 
Die kontrak is voorafgegaan deur 'n uitvoerige memorandum 

oor die fakulteit se inrigting en werksaamhede, opgestel deur 
professor Gemser, wat toe sekretaris van die Fakulteit was. 

Die onderwys was in die volgende vakke: 

Hebreeus vir meer gevorderdes 1 jaar, Oudheidkunde van 

Israel 1 jaar, Literér-historiese inleiding tot die boeke van die 
OT 3 jaar, Eksegese van die OT 3 jaar, Eksegese van die NT 
3 jaar, Literér-historiese inleiding tot die boeke van die NT 
2 jaar, Bybelse Teologie van die OT 2 jaar, Bybelse Teologie 
van die NT 2 jaar, Christelike Etiek 1 jaar, Algemene 


Geskiedenis van die Christendom 3 jaar, Geskiedenis van 
die Leerstellinge van die Christendom (Dogmengeskiedenis) 
3 jaar, Algemene Kerkreg 1 jaar, Geskiedenis van die 
Godsdienste van die wêreld 1 jaar, Fenomenologie of 
verskynseleleer van die Godsdiens 1⁄2 jaar, Wysbegeerte van 
die Godsdiens 1 jaar en Sielkunde van die Godsdiens 1 jaar. 
Die vakke is verdeel in vier departemente, en is behartig deur 
drie dosente waarvan twee (Engelbrecht en Gemser) ook nog 
in die Fakulteit Lettere lesings gegee het. 
Beklemtoon is dat die genoemde vakke nie 'n kerklike karakter 
het nie. Vakke vir die kerklike praktyk soos Dogmatiek en 
Praktiese Teologie maak nie deel van die leerplan uit nie en word 
nie geëksamineer vir die BD graad nie. 
Deurdat die Nederduitsch Hervormde Kerk tot onlangs nog 
die enigste kerk was wat daadwerklik belanggestel het in die 
Universiteit van Pretoria en ‘n universitêre opleiding vir sy 
predikante vereis het, het dit voor die hand gelê dat die professore 
in meerderheid lede van die Nederduitsch Hervormde Kerk was. 
Die huidige professore sal medewerking van ander kerke in die 
Fakulteit van Godgeleerdheid verwelkom op voorwaarde dat die 
streng universitêre krakter van die onderwys gehandhaaf bly... 
Die werk in die Fakulteit is nagraadse werk, te vergelyk met 
die Magisterstudie in ander Fakulteite. As daar nie 'n Fakulteit 
Godgeleerdheid bestaan het nie, sou studente in die Fakulteit 
Lettere, veral in die departemente Grieks, Hebreeus, Latyn, 
Wysbegeerte, Sielkunde en die Kultuur-historiese vakke, hulle 
gevorderde studente gemis het. 
Die studente van die Fakulteit is min in aantal maar 
verteenwoordig 'n belangrike element in die studentegemeenskap 
as die meer ervare en stabiele akademieburgers wat geskik is om 
verstandige leiding te gee. 
Die Fakulteit moet beskou word as een van die goedkoopste 
fakulteite aan die Universiteit en dra 40% van sy koste self, in 
vergelyking met die 28 % van die Fakulteit Lettere en Wysbegeerte, 
22% van Wis en Natuurkunde, 28 % van Handel en Publieke 
Administrasie, en 40 % van Regsgeleerdheid. Daarby is nie 
bereken die indirekte inkomste van die Universiteit weens die 
aanwesigheid van Teologie nie, en ook nie die voordeel wat die 
aanwesigheid van Teologie vir Lettere en Wysbegeerte het nie, en 
ook nie die dienste wat dosente van die Fakulteit Godgeleerdeheid 
vir Lettere en Wysbegeerte lewer nie. 
Deur hulle besondere maatskaplike posisie en hulle aanraking met 
huisgesinne oral in die land is die alumni van die Fakulteit van 

die beste propagandamakers vir die Universiteit van Pretoria. 
Ook die optrede van die dosente oral in gemeentes vestig telkens 
die aandag op die Universiteit. 

Die Fakulteit bevorder die verhoging van die peil van die 
predikantestand deur die nadruk wat by sy onderwys gelê word op 
die waarde van suiwer wetenskaplike metodes en deur die ruime, 
vir alle kultuurvorme oopstaande geestesgesindheid waarin die 
aanstaande predikante deur die Fakulteit opgevoed word, sodat 
verwag kan word dat sy alumni bulle plek in die maatskappy van 
hierdie tyd met eer sal inneem. 

Wat 'n vierde dosent van die kerk betref; het die Kuratorium 
verneem dat geld daarvoor ingesamel word en is besluit om die 
Finansiële Kommissie te vra om £300 voor te skiet. 


Hierdie vergadering het ook kennis geneem van 'n kopie van 'n 
brief van doktor W.P. de Villiers aan die voorsitter van die Raad 
van Universiteit van Pretoria, waarin hy die Hervormde Kerk 
beskuldig van 'n kerkistiese stryd, die antwoord van die sekretaris 
van die Raad en 'n rapport van die raadslede Botha, Moerdyk en 
Rautenbach. Dit blyk dat die studente 'n petisie teen doktor De 
Villiers, huisvader van Sonoptehuis, geteken het en gestuur het aan 
die kerkraad van die Nederduitsch Hervormde of Gereformeerde 
Kerk, Pretoria-Oos, en dat die kerkraad hom as huisvader 

gehandhaaf het. Die stukke is verwys na die Kommissie van die 
Algemene Kerkvergadering. Die sekretaris van die Raad het op 
navraag aan dominee Brandt geskryf wat die Raadskommissie 
gerapporteer het: Die Eiendomskomitee van die Universiteit van 
Pretoria het op 08 April 1935 na aanhoor van getuienis van die 
studente en van professor De Villiers tot die volgende bevinding 
gekom: 


JL Dat professor De Villiers ‘n politieke atmosfeer probeer skep 
het in die tehuis deur studente wat nie die konsepsie van ‘n 
politieke republiek wou steun nie, van sekere van hulle regte 
te ontroof. 

II. Dat professor De Villiers ook kerkgeskille ingebring het ten 
gunste van studente wat lede van die Verenigde Kerk is, en 
ten nadele van studente wat lede van die Hervormde Kerk is. 

III. Dat die persoon van professor De Villiers nie die geskikte is 
om as Huisvader te dien nie omdat i sy onberekenbaarheid 
van humeur van die aard is dat hy studente vervreem. 

IV. Hy op verskillende geleenthede handgemeen was met 
studente en hulle op onbetaamlike manier aangespreek het, 
dreigemente gebruik het en in die algemeen die studente so te 
behandel dat ‘n vyandige atmosfeer geskep word. 

V Om hierdie redes beveel die komitee aan: 

a. Dat dit nie in belang van die Universiteit is dat 
professor WP de Villiers huisvader bly nie. 

b. Dat die Raad sy verlof terugtrek daaraan dat professor 
de Villiers hierdie private werk langer onderneem. 


04 Desember 1934 

Die Teologiese Kweekskool van die Nederduitse Gereformeerde 
Kerk in Stellenbosch herdenk sy 75 jarige bestaan. Professore 
H.P. Wolmarans en B. Gemser het namens die Nederduitsch 
Hervormde Kerk van Afrika groete oorgebring en volgens Die 
Kerkblad nadruk gelê op die groot verantwoordelikheid van die 
kweekskool as die oudste in die land, en ook gemeld dat daar 
uitgesien word na 'n eie Suid-Afrikaaanse teologie. 


Doktor W Nicol, moderator van die Nederduitsch Hervormde of 
Gereformeerde Kerk, het daarop gewys dat 1859 (75 jaar gelede) 
die stigtingsjaar in Transvaal was van die Gereformeerde Kerk 
en ook die plantingsjaar van die Hervormde Kerk daar. Dat die 
Nederduits Gereformeerde Kerk toe sy voorsprong behou het, was 
grootliks te danke aan sy noue verband met die kweekskool. Maar 
nou het in Transvaal die Geref Kerk die Universiteitskollege op 
Potchefstroom verower waar hulle ook die opleiding van hulle 
predikante het en die Herv Kerk weer op Pretoria. Daarom is 
Transvaal nou besig om in verband met die Universiteit van 
Pretoria 'n opleiding van Nederduits Gereformeerde predikante 
te kry. [Presies so staan dit in Die Kerkbode van 10 Desember 
1934. Die onkunde is moeilik begrypbaar.] 


va 1935 
30 Januarie 1935 


Professor Engelbrecht het die Kuratorium meegedeel dat 
die Minister van Onderwys beswaar gemaak het dat net die 
Hervormde Kerk ‘n verteenwoordiger op die Raad van die 
Universiteit van Pretoria sal kry. Kennis is geneem van die 
bemaking van sy biblioteek aan die Teologiese Opleiding deur 
dominee Van Belkum. Hierdie vergadering moes ook handel 
oor die benoeming van 'n deeltydse dosent aan die Universiteit 
van Pretoria vanaf 20 Januarie 1935. In die lig van die latere 
geskiedenis word die notule volledig aangehaal: 


Dr Fourie stel voor dat dr Rautenbach benoem sal word. Ds 
Prinsloo stel voor dat dr Wolmarans benoem sal word. Hy wil die 
bekwaamste persoon benoem. Prof Greyvenstein: Ik bedoel niks 


persoonliks maar Dr Rautenbach doseer reeds in filosofie en is dus 
baie beset. As dit 'n pos in filosofie was, dan maak dit geen verskil, 
maar dit is 'n pos in Teologie en Dr Rautenbach is meer filosoof 
as teoloog. Vir die pos is iemand nodig wat meer teoloog is. Dr 
Rautenbach is filosofies-teologies. Prof Gemser: Van akademiese 
kant beskou is Dr Rautenbach meer filosoof en Dr Wolmarans 
meer teoloog, en dit is 'n teologiese vak. Dit is 'n vak met vier 
onderdele 1 Geskiedenis van die godsdiens, 2 Verskynseleleer 
van die godsdiens, 3 Wysbegeerte van die godsdiens, 4 Sielkunde 
van die godsdiens... Dr Wolmarans het 'n baie uitgebreide uitsig 
op die veld van Teologie en daarom is hy geskikter vir die pos. 
Dr Fourie: Die vakke is Wysbegeerte van die Godsdiens en 
Psigologie. Dr Rautenbach het die kwalifikasies en is dus die 
regte, aangewese persoon. Dr de Loor: Ek hel oor na die kant van 
dr Wolmarans ook omdat daar dan aan die UP 'n Hervormde 
meer is. Dr Rautenbach is reeds aan die UP. … Dr Greyvenstein: 
Ek het dr Rautenbach se aanstelling in Filosofie aan die UP 
ondersteun. Die Voorsitter: Wat is die posisie van dr Rautenbach 
aan die UP? Prof Engelbrecht: Dr Rautenbach neem op die 
oomblik die pos van die hoof in filosofie waar . Verlede jaar en 
vanaf Junie a.s. beklee hy in die letterkundige fakulteit dieselfde 
posisie as die aan te stelle dosent. Voorsitter: Graag sien ek dat die 
aanstelling van iemand wat die minste finansiële laste veroorsaak 
gemaak word. Dr Rautenbach se aanstelling sal die minste laste 
meebring. Ek hoop ons kry eenstemmigheid en dat die Professore 
hulle weg oop sal sien met die aanstelling van Dr Rautenbach. … 
Prof Engelbrecht: dit gaan nie om die persoon nie maar om die 
bekwaamheid. Dit is ook van groot betekenis vir die dept van 
Filosofie dat daarin ‘n lektor is met Christelike oortuiging. Dit 
sal ook op die Raadslede 'n eigenaardige indruk maak indien, 
nadat dr Wolmarans 2 jaar gedoseer het, nou iemand anders 
benoem word. Dr Wolmarans het verbasend veel satisfaksie gegee. 
Dr Fourie vra: Kan Dr Rautenbach dit nie by sy teenwoordige 
lektorskap doen nie? Prof Greyvenstein antwoord: Ons moet werk 
in die rigting van 'n voltydse aanstelling van iemand spesiaal 
in Teologie soos Dr Wolmarans. Die voorsitter sê: Ek wil graag 
n stemming voorkom en dat die vergadering eenstemmig sal 
word. Dr Fourie sê: My voorstel het verval want niemand het 
dit gesekondeer nie. Die voors sê: Ek sou graag die voorstel van 
Dr Fourie wou sekondeeer omdat dr Rautenbach 'n bekwame 
dosent is en kleiner uitgaaf word deur sy aanstelling veroorsaak. 
Ek voel vir dr Wolmarans hy het ook meer tyd om aan die vak 
te bestee. Prof Gemser merk op: Die saak moet van akademiese 
standpunt beskou word. Daar is ‘n neiging om Teologie oor al die 
ander fakulteite te verdeel, lettere, filosofie ens. Maar ons verlang 
a teoloog. Dit maak onderskeid of n mens 'n vak beskou vanuit 
n filosofiese of vanuit D teologiese standpunt. Dr Wolmarans 
het die teenwoordige krisis in Europa in die Teologiese wereld 
meegemaak. Dr Wolmarans het noukeurig kennis geneem van die 
Teologie en het spesiaal in Teologie gestudeer. Die Voorsitter sê: 
Daar is geen teevoorstel, daar is die voorstel van ds Prinsloo — dr 
de Loor, algemeen aangeneem. Dr Fourie sê: Ek lê my neer by die 
meerderheid en stel voor dat dr Rautenbach as 2de geplaas word 
… (Naskrif: Dit val op dat doktor Fourie self nie genoem is 
as moontlikheid nie. Dalk omdat dit 'n deeltydse pos was?] 


22 Februarie 1935 

Op die Fakulteitsvergadering is professor Pellisier verwelkom. Hy 
is verkies as sekretaris van die Fakulteit. Besluit is om aan te beveel 
dat doktor H.P. Wolmarans as tydelik-deeltydse dosent vanweë 
die Nederduitsch Hervormde Kerk aangestel word. Wolmarans 
het reeds in 1932 en 1934 die lesings waargeneem in afwesigheid 
van dominee MacMillan. 


15 Maart 1935 


Die Raad benoem 'n komitee om te handel oor die aanstelling van 
doktor H.P. Wolmarans en regsadvies in te win. 

11 April 1935 

Dominee Pellisier hou sy intreerede. Hy is voorgestel deur 
professor S.P. Engelbrecht wat sy koms na die Universiteit as ‘n 
mylpaal in die geskiedenis van die Universiteit beskryf het en van 
die geleentheid gebruik gemaak het om verhale wat die ronde doen 
as sou daar onwelwillendheid in die Fakulteit bestaan te ontken. 
Pellisier het dit bevestig. Op ‘n ontvangs wat vir hom gereël is 
deur die Pretoriase gemeentes het hy onder andere verklaar dat 
sy indruk van die Fakulteit Teologie is dat die jongste kennis uit 
die ander lande van die wêreld verkry is en hy wil getuig van die 
hulp en ondersteuning wat hy van die professore aan die Fakulteit 
ontvang het. Pellisier se aanstelling het gevolg op 'n besluit van die 
sinode van die Nederduitsch Hervormde of Gereformeerde Kerk 
in 1934 waar 'n kommissie benoem is wat met die Nederduits 
Gereformeerde Kerke in die ander provinsies moes onderhandel 
ter wille van ‘n goeie verstandhouding met die Universiteit van 
Pretoria insake leerstoele, kursusse ensovoorts, gemeentes moes 
inlig, planne moes beraam om fondse te vind en met die regering 
oor staatsteun moes onderhandel. 


Met die oog op die voorgaande en omdat aan die Universiteit van 
Pretoria 'n aantal teologiese studente van ons kerk is, en omdat 
60 persent van die studente in die algemeen aan die Universiteit 
van Pretoria tot ons kerk behoort, word die outoriteite van die 
Universiteit versoek om die huidige vakature in die teologiese 
fakulteit aan te vul in oorleg met en op aanbeveling van die 
kommissie hierbo genoem. 


Die aanstelling van dominee Pellisier was dus resultaat van 
inisiatief van die kant van die Nederduitsch Hervormde of 
Gereformeerde kerk. Daar is telkens daarna verwys dat ‘n aantal 
studente van dié kerk reeds opleiding ontvang by die Fakulteit in 
Pretoria. Een van hulle, by name S. Enrico, is gelegitimeer deur die 
Proponentseksamenkommissie van die Nederduitsch Hervormde 
Kerk en is na ‘n Colloquium Doctum beroepbaar gestel in die 
Nederduitsch Hervormde of Gereformeerde Kerk. 


17 April 1935 

Die Raad verneem dat regsadvies ingewin is en stappe geneem is 
om 'n samespreking met die Nederduitsch Hervormde Kerk van 
Afrika te bewerkstellig insake die aanstelling van H.P. Wolmarans 
as tydelike lektor. 


02 Mei 1935 

Die Universiteit vra in 'n skrywe die kerk of hy sal toestem dat 
studente wat van voorneme is om in diens van die Kerk te tree, 
hulle studies sal voortsit onder professor Pellisier. Die Kuratorium 
het besluit om sy versoek vir die tydelike en later permanente 
aanstelling van doktor Wolmarans te handhaaf. 


17 Mei 1935 

Die Raad besluit om doktor H.P. Wolmarans aan te stel as tydelik- 
deeltydse lektor tot die einde van die eerste semester hangende 
finale bekragtiging van die ooreenkoms tussen die Kerk en 
die Universiteit, mits die salaris van £300 per jaar aan die pos 
verbonde betaal word aan die Universiteit deur die Nederduitsch 
Hervormde Kerk van Afrika. 


11 Junie 1935 


Die Fakulteit verwelkom vir doktor H.P. Wolmarans as assessorlid. 


28 Junie 1935 
Die Raad besluit na aanleiding van 'n skrywe van die Kerk gedateer 
11 Februarie 1935: 


I. Dat die versoek van die Kerk toegestaan word, en dat 
doktor H.P Wolmarans aangestel word as deeltydse 


lektor in Wysbegeerte van die Godsdiens en Vergelykende 
Godsdienswetenskap. 

II. Dat die Universiteit afsien van die bepalings van klousule 
4 van die Ooreenkoms, wat bepaal dat die Universiteit 'n 
dosent sal aanstel uit 'n drietal name deur die Kerk op versoek 
van die Universiteit aanbeveel vir elke pos, aangesien doktor 
Wolmarans alreeds vantevore in genoemde hoedanigheid 
ageer het. 


Die Raad het ook besluit om die kontrak met die Kerk in sy 
gewysigde vorm goed te keur en te laat onderteken. 


16 Augustus 1935 


Die Raad verneem dar die Minister die aanstelling vir drie jaar 
van 'n verteenwoordiger van die Kerk op die Raad goedgekeur het 
met aanvangsdatum 27 Julie 1935 en dat die Kerk dominee J.J. 
Prinsloo as sy verteenwoordiger benoem het. Dominee Prinsloo 
het op dieselfde dag sitting geneem op die Raad. 


15 November 1935 


Die Raad gee verlof dat professor S.P. Engelbrecht op versoek van 
die Minister van Spoorweë help met die Suid-Afrikaanse rolprent. 


12 Desember 1935 


Die Kuratorium voer 'n bespreking oor die verteenwoordiger van 
die kerk op die Raad van die Universiteit. Dominee Vermooten 
het daarop gewys dat die Kuratorium besluit het dat sy voorsitter 
die verteenwoordiger sal wees, en wou weet waarom dit nou 
anders is. Dit het geblyk dat die Kommissie van die Algemene 
Kerkvergadering dominee J.J. Prinsloo benoem het. Volgens die 
voorsitter was dit die regte man op die regte plek, maar daar 
was tog 'n ongenoeë met die optrede van die Kommissie van die 
Algemene Kerkvergadering. 


25 Desember 1935 


Die Hervormer kondig in ‘n hoofartikel die verskyning aan van 
S.P Engelbrecht se nuwe, hersiene uitgawe van die Geskiedenis van 
die Nederduitsch Hervormde Kerk. 


va 1936 
09 Junie 1936 


Die Fakulteit Teologie keur wysigings van regulasies goed vir 
Godsdienswetenskap en vir doktorale studie. 


08 September 1936 


Die Fakulteit besluit om S.P. Engelbrecht weer as dekaan te 
benoem. 


01 Desember 1936 


Die Kuratorium vergader. Die studenteposisie was soos volg: 


e Sesde jaar: PJ.L. Bierman, W.M. Wolmarans, J.C. du 
Plessis 

e Vyfde jaar: PW.A. Bierman, PJ. Booysen, C.H. Muller, 
AJ. Nolte 

e Vierde jaar: H. Muller, FJ. van Zyl 

e Derde jaar: H.J. Geyser, A.S. Geyser, J.P. Labuschagne 

e Tweede jaar: G.J.J. Roos, H.M. Rex, A.H. Cornelissen 


Besluit is dat studente jaarliks opnuut aansoek moet doen vir 
ondersteuning en 'n vroeëre besluit om nie meer as £50 jaarliks 
aan ‘n student toe te ken nie, is herroep. Daar was 'n navraag 
van doktor H.P. Wolmarans oor die bedoeling met die £300 wat 
aan hom toegestaan is. Dit was 'n reëling tussen die Kommissie 
van die Algemene Kerkvergadering en doktor Wolmarans, en die 
Kuratorium het besluit om die Kommissie mee te deel dat dit sy 
sienswyse is dat doktor Wolmarans aangestel is teen ‘n salaris van 

£300 per jaar. Uit ‘n omsendskrywe van die Administrateur aan 
gemeentes blyk egter dat die £300 soos volg verdeel is: £100 vir 
reis- en veblyfkoste van doktor Wolmarans, £100 vir hulp met 
gemeentelike werk en £100 as vergoeding. Doktor Wolmarans 
bly predikant van Pietersburg en moes elke week vir twee dae 
na Pretoria kom om lesings te gee. Dominee J.J. Prinsloo is 
na Pietersburg afgevaardig om die kerkraad in te lig en hulle 
instemming te verkry. Dit het plaasgevind op 07 Maart 1935. Die 
begroting vir 1937 is vasgestel op £2010. 


€ 1937 


25 Mei 1937 

Op die 45ste Algemene Kerkvergadering is dominee J.J. Prinsloo 
Jsn verkies as voorsitter en dominee T.FJ. Dreyer as skriba. 
Daarmee het die 21-jarige voositterskap van dominee Brandt tot 
‘n einde gekom, sekerlik nie sonder pyn vir homself nie, want hy is 
uitgestem met 85 teenoor 46 stemme. Dominee Barger, wat skriba 
was van 1922 af, het op hierdie vergadering net 11 stemme gekry. 
[Dit was duidelik ‘n anti-Hollander demonstrasie] Dominee 
AJ.G. Oosthuizen is verkies as vise-voorsitter na ‘n herstemming 
tussen hom en dominee Brandt, en dominee E.S. Mulder as vise- 
skriba na herstemming tussen hom en dominee D.E Erasmus. 
Die Kommissie het gerapporteer dat professor S.P. Engelbrecht 
benoem is tot lid van die Sociedade de Geographia de Lisbon, 
die Maatschapij der Nederlandse Letterkunde te Leiden en die 
Provinciaal Utrechtsch Genootschap van Kunsten en Wetenshappen, 
en Professor B. Gemser as lid van die Koninklike Akademie van 
Wetenschappen te Amsterdam. Die vergadering het eenparig 
besluit om die stigting van 'n mediese fakulteit by Universiteit 
van Pretoria te ondersteun. Dominees Brandt, Oosthuizen, 
Vermooten en J.G.M. Dreyer is benoem om 'n kommissie van 
die universiteit te ontmoet in verband met die kontrak tussen 
kerk en universiteit. Besluit is om kerkrade te versoek om 
donateurs van die universiteit te word. Doktor H.C.M. Fourie 
is gelukgewens met die ontvangs van 'n ere doktorsgraad in die 
Lettere by Universiteit van Pretoria (in 1934) saam met drie ander 
Bybelvertalers. Die Kuratorium het gerapporteer dat student H. 
Muller ‘n Rhodesbeurs ontvang het vir drie jaar studie in Europa. 


Die nuwe kontrak tussen die kerk en die universiteit het tegelyk 
die begin van 'n nuwe bedeling ingelui. Die kontrak is gefinaliseer 
op 11 Oktober 1937 en op 07 Desember 1937 het die Universiteit 
die Kerk in kennis gestel dat dit goedgekeur is. Die volgende 
uittreksels is van belang: 


A. Die Universiteit verbind hom as volg: 

1. Die tansbestaande Teologiese Fakulteit aan die 
Universiteit word gekontinueer: 

2. In daardie Fakulteit sal twee van mekaar onafhanklike 
afdelings bestaan, nl 
1. die Afdeling van die Nederduits Hervormde Kerk 

van Afrika; 
II. die Afdeling van die Nederduits Hervormde of 
Gereformeerde Kerk van Suid-Afrika. 

3. a. Die Afdeling van die Nederduits Hervormde Kerk van 
Afrika sal bestaan uit vier onafhanklike departemente 
van die Fakulteit, nl: 

1. die Departement van Ou-Testamentiese Wetenskap, 
II. die Departement van Nu- Testamentiese Wetenskap, 


III. die Departement van Geskiedenis van die 
Christendom, 

IV. die Departement van Dogmatiek en 
Sendingwetenskap. 


[3.b het 'n identiese formulering vir die Nederduitsch 
Hervormeerde of Gereformeerde Kerk] 

4. Op versoek van die betrokke kerk sal die Universiteit 
n professor as hoof van ieder van die onder A.3(a) … 


genoemde departemente aanstel: met dien verstande dat 
die professore waarvoor die Nederduitsch Hervormde 
Kerk van Afrika in die verlede £1100 per jaar in die kas 
van die Universiteit gestort het, drie van die professorate 
onder A. 3(a) sal beklee... 

10. Die Dekaan van die Fakulteit word op die gewone 
manier uit die lede van die Fakulteit gekies … met dien 
verstande dat die verkiesing sal geskied om beurte uit 
die professore van die een en van die ander Afdeling op 
aanbeveling van die Komitee van die betrokke Afdeling 
telkens vir die gewone periode van drie jaar; met dien 
verstande verder dat die Komitee van die Afdeling 
waaruit die Dekaan nie verkies is nie, 'n adjunk- 
Dekaan vir verkiesing sal aanbeveel, wat elke jaar by 
die Senaat aanbeveel sal word … 

B. Die Kerk verbind hom as volg: 

1. Die Kerk sal jaarliks die volgende bydraes in die kas van 
die Universiteit stort tot gedeeltelike dekking van die 
salarisse van die Professore en volledige dekking van die 
salarisse van die Lektore wat onder A.4 genoem word; 
[vir elk van die vier professorate £367; vir elke Lektor: 
sodanige salaris as wat die Kerk self bepaal] 

2. 2. Die Kerk sal verplig wees om ingeval van ‘n vakature 
die voordrag .. vir die vulling daarvan so spoedig 
moontlik te maak, met dien verstande dat daar nooit 
minder as drie Professore van die Kerk onder B1 in diens 
van die Universiteit sal staan nie. 

3. Die Kerk vrywaar die Universiteit teen enige eise vir 
skadevergoeding wat onder C1 en C2 ingestel mag word. 

C. Algemeen: 

2. Die Universiteit verbind hom by die aanstelling van 
persone onder A5.(1) en (2)om as 'n voorwaarde in hulle 
Dienskontrak op te neem dat genoemde persone met drie 
maande kennisgewing uit die diens van die Universiteit 
ontslaan kan word, ingeval die Universiteit kennis van 


die Kerk kry … 


Die Kuratorium is saamgestel uit die lede dominees L.E. Brandt, 
A.J. Barger, J.J. Prinsloo Jsn, A.J.G. Oosthuizen, J.G.M. Dreyer, 
doktor H.C.M. Fourie en doktor B. de Loor. 


18 November 1937 

Die Raad staan spesiale verlof toe aan professor S.P. Engelbrecht 
om eers in die tweede helfte van Maart 1938 uit Europa terug te 
kom, mede vanweé ‘n opdrag wat hy ontvang het van die Beweging 


1652. 


19 November 1937 

Op die vergadering van die Kuratorium is dominee Brandt as 
voorsitter en dominee J.G.M. Dreyer as skriba verkies. Die 
vergadering is saamgeroep omdat die Universiteit versoek het dat 
die kontrak so gou moontlik nagegaan en goedgekeur word en die 
vierde professor benoem word. Op voorstel van doktor Fourie is 
doktor H.P. Wolmarans, wat intussen na Boksburg verhuis het, 
benoem as vierde professor. 


07 Desember 1937 

Toe die Kuratorium weer vergader, was slegs dominees Brandt 
en Barger en doktor De Loor aanwesig naas die Administrateur. 
Hulle het die werk as kommissie afgehandel en beurstoekennings 
gemaak. 


11 Desember 1937 
Professor Greyvenstein se naam verskyn op die gradedagprogram 
as kanselier van die Konvokasie. 

17 Desember 1937 

Die Vakansiekomitee van die Raad keur die aanstelling van 
doktore J.H. Kritzinger, E.P. Groenewald en D.J. Keet (al drie 
promovendi van die Vrye Universiteit in Amsterdam) in Afdeling 
B en van doktor H.P. Wolmarans in die vierde professoraat in 


Afdeling A goed. 


vs 1938 
23 Februarie 1938 


Die Hervormer gee in ‘n hoofartikel aandag aan die 21-jarige 
bestaan van die Fakulteit, verwelkom doktor A. van Selms (‘In 
hierdie jong geleerde dokter het die teologiese fakulteit 'n groot 
wetenskaplike aanwins) en wens die Nederduitsch Hervormde 
of Gereformeerde Kerk geluk met die totstandkoming van 'n eie 
opleiding in Afdeling B van die Fakulteit. 


05 Mei 1938 
Daar is 'n werkmetode vasgestel vir die twee afdelings van die 


Fakulteit.Kortliks het dit die volgende behels: 


a. Elke afdeling vergader afsonderlik en stuur sy notule deur 
aan die Registrateur, waarvandaan die notule gestuur word 
na die Fakulteit en daarna na die Uitvoerende komitee. 

b. Die sekretaris van die Fakulteit word gekies op voordrag van 
die afdeling waartoe die Adjunk-Dekaan behoort. 

c. Elke afdeling sal 'n verteenwoordiger hé op die Biblioteek- en 
Publikasiekomitee. Die dekaan en adjunk-dekaan sal albei 
sitting hé op die Uitvoerende Komitee, die Propaganda- 
komitee en die Eregraadkomitee. 

d. Elke afdeling se leergang word afsonderlik in die Jaarboek 
gedruk, die inhoud sover moontlik dieselfde. 

e. Afdeling A handhaaf die bestaande vereistes vir BA wat 

Grieks, Hebreeus en Latyn betref. 

Elke afdeling is verantwoordelik vir sy eie BD eksamens. 

n Student wat vir die Doktoraalstudie inskryf, studeer onder 

leiding van die professore van sy eie afdeling, die eksamen 

word egter deur die hele Fakulteit afgeneem. 


os Th 


Hierdie werkmetode is goedgekeur op 'n Fakulteitsvergadering op 
10 Mei, deur die Senaat op O1 Junie 1938 en deur die Raad op 15 
Junie 1938. [Later, in 1947, is punte (f) en (g) vervang deur ‘Elke 
afdeling is verantwoordelik vir sy eie eksamens.] 


Die eerste dosente van Afdeling B was professore G.M. Pellisier, 
J.H. Kritzinger, E.P. Groenewald en D. Keet. Professor Pellisier 
is na sy emeritaat in 1945 vervang deur professor A.B. du Preez 
en professor Keet in 1954 deur professor B.J. Marais. So het die 
opleiding van predikante vir die Nederduitsch Hervormde of 
Gereformeerde Kerk sy beslag gekry nadat so 'n moontlikheid 
telkens vanaf 1922 op sinodes geopper is. In 1934 is uiteindelik 
daartoe besluit. Dominee Nicol het egter telkens dit uitgespel dat 
dit om meer as opleiding van predikante gaan. Die invloed van 
die Nederduitsch Hervormde of Gereformeerde Kerk wat die 
grootste is in die Transvaal, moes aan die Universiteit versterk 
word, want die Hervormde Kerk begin die Universiteit verower. 
Die Afdeling van die Nederduits Gereformeerde Kerk het sy eerste 
Fakulteitsvergadering gehou op 04 Maart 1938. 


05 Mei 1938 


Afdeling A besluit om Christelike Etiek te laat ressorteer onder 
die Departement van Dogmatiek en Godsdienswetenskap. Die 
onderwys in Dogmatiek en Christelike Etiek is egter opgedra 
aan professor Greyvenstein so lank hy nog in funksie is. Dit het 
beteken dat die onderwys in hierdie twee vakke sou terugval na 
die Professor in Godsdienswetenskap na die aftrede van professor 
Greyvenstein, iets wat nie gebeur het nie, want op 12 Mei 1938, 


dus pas ‘n week later, het die Fakulteit besluit dat Christelike Etiek 
onder die Departement Nuwe Testament moet ressorteeer. H.P. 
Wolmarans, wat deeltyds dosent was van 1935 af, het in 1938 
professor geword in die leerstoel Godsdienswetenskap. 


Hendrik Petrus Wolmarans is gebore op die plaas Transvalia 
in die distrik Ermelo op 07 September 1894. Hy was die vierde 
kind van Douw Gerbrand Steyn Wolmarans en Anna Eleonora 
Geldenhuis. Sy pa was 'n jonger broer van A.D.W. Wolmarans. 
Saam met sy ma en vyf ander kinders beland hy in 1900 in die 
konsentrasiekamp op Volksrust. Anders as baie ander het ma en 
al die kinders die ontberinge van die kamp oorleef. Omdat hy 
weens die armoede van die gesin nd die Engelse oorlog eers laat 
in die skool gekom het, was hy reeds 22 jaar oud toe hy matriek 
geslaag het aan die hoërskool op Ermelo. In 1917 word hy een 
van die eerste drie studente van die Nederduitsch Hervormde 
Kerk aan die TUC, waar hy hard studeer en naas die BA BD 
ook ‘n MA graad verkry. Hy presteer ook op sportgebied en 
ontvang erekeure vir rugby. Op 08 Julie 1922 word hy georden 
as predikant van Zeerust. Op 30 Oktober 1922 tree hy in die 
huwelik met Cornelia Susanna Human, ook ‘n Ermeloër, gebore 
in die konsentrasiekamp op Merebank. In 1927 aanvaar hy ‘n 
beroep na Pietersburg, waarvandaan hy na Nederland vertrek 
vir doktorale studie. In 1932 promoveer hy in Groningen met 
‘n proefskrif God en mens I: Die mens naar die beeld van God. 
Terug in Pietersburg gaan hy voort met die werk in daardie 
uitgebreide gebied. Vanaf 1935 behartig hy die lesings in 
Godsdienswetenskap deeltyds. Dit beteken weeklikse treinreise 
na Pretoria. 


05 Mei 1938 

Die Fakulteit besluit om nie die versoek van dominee S.PJ.J. 
van Rensburg om die doktoraal-eksamen in twee dele te doen, 
toe te staan nie. Hy is ook daarop gewys dat kennis van Latyn 
noodsaaklik is vir die aflê van die doktoraal-eksamen. H. Muller 
het sy eksamen in BD II skriftelik in die buiteland gedoen. 


25 Mei 1938 

Die Hervormer bied 'n hoofartikel oor die mondigwording van 
die opleiding, byraes oor professor Greyvenstein deur H.P. 
Wolmarans en TEJ. Dreyer en ‘n kort oorsig van die geskiedenis 
van die Fakulteit. 


O1 Junie 1938 


Die Senaat besluit dat professor Greyvenstein, wat die ouderdom 
van 60 bereik het, vanaf begin 1939 van jaar tot jaar aangestel 
word. 


02 Junie 1938 

Die Hervormer van 29 Junie 1938 berig dat die mondigwording 
van die Fakulteit feestelik herdenk is op 02 Junie. Die meeste 
predikante was teenwoordig, en verskillende sprekers het hulde 
gebring aan professor Greyvenstein. Sy oudstudente het 'n goue 
sakhorlosie aan hom oorhandig as geskenk: 


Wat opvallend was, was die hartlikheid en eensgesindeheid wat 
op die feestelikheid aan die dag gelê is. Die samewerking tussen 
die kerk en sy opleiding, tussen die professore en predikante is 
van die beste... Op besondere treffende wyse het ds Vermooten in 
die dankdiens, wat die aand in die kerk gehou is, hieraan uiting 
gegee. 
Die feesrede van dominee Vermooten is opgeneem in Die 
Hervormer van 29 Junie 1938. Net dominees Brandt, Oosthuizen, 
Prinsloo en Dreyer is teenwoordig in die vergadering van die 
Kuratorium op 02 Junie. Hierdie vergadering het kennis geneem 
dat die Kommissie van die Algemene Kerkvergadering op versoek 
van die Universiteit goedgekeur het dat doktor A. van Selms prof 

Gemser assisteer in die Teologiese Fakulteit, en dat die Kuratorium 
versoek word om doktor Van Selms as lektor te benoem. Die 
Kuratorium het dit gedoen. 


Adrianus van Selms is gebore in Amsterdam op 22 Januarie 1906. 
Sy skoolopleiding geniet hy aan die Laerskool en Gimnasium 
in Hilversum. Hy skryf in aan die Ryksuniversiteit in Utrecht 
in 1923. In 1926 assisteer hy vir EM.T. de Liagre Böhl by die 
argeologiese opgrawings van Sigem en volg hy ook ‘n kursus aan 
die Deutsch-evangelisches Institut für Altertumswissenschaft 
des Heiligen Landes in Jerusalem onder leiding van Albrecht 
Alt. Hy lê die kandidaatseksamen in 1927 af en in 1928 ook 
die kandidaatseksamen in Semitiese Tale in Utrecht, en word in 
1930 predikant van Hansweert in Zeeland. Op 21 Mei 1930 tree 
hy in die huwelik met Johanna Schrijvers van Arnhem. Tydens 
sy dienstyd in Hansweert werk hy aan die doktorale studie en 
promoveer in 1933 onder H.W. Obbink met 'n proefskrif oor 
die Babiloniese terme vir sonde. In 1935 aanvaar hy ‘n beroep 
na Culemborg. Naas verskillende bydraes in Ex Oriente Lux en 
Nederlandsche Teologische Tijdschrift publiseer hy reeds in 1925 
sy kommentaar oor Esra en Nehemia in die bekende Hollandse 
reeks Tekst en Uitleg. Toe hy dus in 1938 na Suid-Afrika vertrek, 


was hy ‘n bekende en gerespekteerde akademikus. 


06 Desember 1938 


Daar is weer nie 'n kworum vir die vergadering van die Kuratorium 
nie. Dominees Brand en Dreyer en doktor Fourie was teenwoordig 
saam met professore Greyvenstein, Engelbrecht en Wolmarans. 
Kennis is geneem dat student FJ. van Zyl die BD eksamen met lof 
geslaag het. Beurstoekennings is gemaak en besluit is dat studente 
voortaan in Kollegetehuis moet tuisgaan. 


28 Junie 1939 
Die Hervormer kondig die verskyning aan van die Voortrekker 
gedenkboek van die Universiteit van Pretoria, en beveel dit aan. 


a 1939 
06 Desember 1939 


Deelneming is in die vergadering van die Kuratorium betuig 
met die naasbestaandes van dominee L.E. Brandt en doktor 
H.C.M. Fourie wat albei intussen oorlede is. In hulle plek het 
die Kommissie van die Algemene Kerkvergadering domiee 
TEJ. Dreyer en ouderling J.P. Prinsloo benoem. As voorsitter 
is verkies dominee A.J.G. Oosthuizen. Dominee Barger het per 
telegram laat weet dat hy nie teenwoordig kan wees nie. Die 
skriba het die volgende dag aan die Kommissie van die Algemene 
Kerkvergadering gerapporteer oor die toelating van studente vir 
die volgende jaar, ‘n totaal van 37. 'n Begroting van £2488 is 
goedgekeur. 


© 1940 


21 Mei 1940 


Die 46ste Algemene Kerkvergadering kom byeen. As voorsitter 
is verkies dominee J.J. Prinsloo Jsn, as vise-voorsitter dominee 
AJ.G. Oosthuizen, as skriba dominee T:EJ. Dreyer en as vise- 
skriba dominee J.G.M. Dreyer [Dominee J.G.M. Dreyer het na 
die vertrek van dominee Mulder na Nederland vir verdere studie 
reeds as sekundus Mulder se plek op die Moderamen ingeneem]. 
Die vergadering het 'n mosie van deelneming aanvaar met die 
afsterwe van dominees Poen, Brandt, Barger en doktor Fourie. 
Verder is 'n mosie aanvaar van simpatie met die Nederlandse 
vorstehuis, die Nederlandse nasie en die Nederlandse Hervormde 
Kerk met die nood in Nederland [besetting deur die Duitse 
magte]. Besluit is om tesame met die eeufees op Potchefstroom 
in 1842 ook die kwarteeufees van die teologiese opleiding te 
vier. Dominee Vermooten het die vergadering meegedeel dat 


verskillende leiers van die Ossewa-Brandwag reeds gearresteer is 
om geinterneer te word. Hy het voorgestel dat die moderamen 
opgedra word om die volgende oggend so vroeg moontlik na die 
Minister van Justisie te gaan en hom te versoek om nie van ons 
predikante en ouderlinge te interneer nie, aangesien hulle nie 
staatsgevaarlik is nie. Die vergadering het die voorstel aangeneem. 
Die verslag van die Kuratorium is met dank aanvaar. Die 
Kommissie het gerapporteer dat doktor H.P. Wolmarans in 1937 
aangestel is as professor, doktor A. van Selms in 1938 en doktor 
C.H. Rautenbach in 1939 as lektor in die Fakulteit Teologie. 


Casper Hendrik Rautenbach is gebore op Zeerust op 05 
Maart 1902. As vierde kind van Lucas Johannes Rautenbach 
(tweede kind uit die tweede huwelik met Maria Magdalena 
Coetzee). Hy slaag matriek in die eersteklas in 1918, en skryf 
in by die Transvaalse Universiteitskollege op 03 Maart 1919 
met die doel om onderwyser te word maar mede onder invloed 
van die Dreyer-broers en A.J.G. Oosthuizen verander hy van 
kursus en slaag BA met lof in 1921, MA (Wysbegeerte) met lof 
in Junie 1923 en BD einde 1923. Omdat hy toe pas 21 jaar 
oud was en die Kerkwet bepaal het dat 'n predikant minstens 
23 jaar oud moes wees, kon hy nie beroepbaar gestel word 
nie. Die Transvaalse Universiteitskollege het hom aangestel as 
lektor in Wysbegeerte. In 1924 het hy ook lektor in Sielkunde 
geword. Hy is op 22 Januarie 1927 georden as predikant van 
Bronkhorstspruit, en word in 1930 predikant van Pretoria as 
medeleraar van dominee S. Vermooten, in 1934 van Noordelike 
Pretoria. In 1932 promoveer hy met die proefskrif Sedelike 
keuring, kritiek op McDougal. Van 1934 tot 1939 is hy deeltydse 
lektor in Wysbegeerte, en in 1939 word hy voltydse professor, 
en gee ook lesings in Opvoedkunde en Sielkunde, terwyl hy as 
lektor in die Fakulteit Teologie ook Christelike Etiek doseer. Hy 
is op die Fakulteitsvergadering van 14 Maart 1940 verwelkom. 


Die 21ste bestaan van die Teologiese Opleiding is gevier by wyse 
van 'n fees in die Stadsaal van Pretoria. Op dieselfde geleentheid 
is ook herdenk dat dit 21 jaar is sinds die aanstelling van prof 
Greyvenstein. 'n Deel van die boekery van die Hersteld Luthers 
Seminarium in Nederland is deur bemiddeling van professor 
J.W. Pont gratis vir die Teologiese Opleiding verkry. Die 
universiteitskoshuis Buxton House is aangekoop. 


22—23 Mei 1940 

Professor B. Gemser spreek die eerste kongres van die NHSV toe 
oor ‘Wat leer die Ou Testament ons van die vrou in die volkslewe?’, 
professor J.H.J.A. Greyenstein oor ‘Die plek van die vrou in die 
gemeente volgens die Nuwe Testament’, mevrou Greyvenstein 
oor ‘Belangstelling in die Teologiese Opleiding, professor S.P. 
Engelbrecht oor ‘Die vrou in die opbou van die gemeente en 
die kerk’. Mevrou Greyvenstein se toespraak is opgeneem in Die 
Hervormer van 31 Julie 1940. 


30 Augustus 1940 

Die nuutverkose Kuratorium vergader. Lede was dominees A.J.G. 
Oosthuizen, S. Vermooten, J.J. Prinsloo Jsn, J.G.M. Dreyer, 
PJ. Smit en E.S. Mulder en professor B. de Loor. Dominee 
Oosthuizen is as voorsitter en professor De Loor as skriba verkies. 
Naas ander beurstoekennings aan studente is aan A.S. Geyser ‘n 
bedrag toegeken om sy studie vir die MA graad voort te sit. Die 
twee broers H.J. en A.S. Geyser het in Desember 1940 saam met 
J.P. Labuschagne (laasgenoemde oorspronklik uit die Nederduits 
Gereformeerde Kerk in die OVS) proponentseksamen gedoen. 
Toe die Kuratorium daarna weer vergader, op 02 Januarie 1941, 
was Voortrekkertehuis voltooi en is besluit dat teologiese studente 
daar moet inwoon. Die Kuratorium sou studente ontmoet in 
Maart vir bespreking oor hulle studies en oor die klem op die 
studie van Latyn. Eienaardig genoeg staan hier ook genotuleer: 
‘Prof Engelbrecht stel voor dat ‘n album aangelê word waarin alle 
teol studente ingeskryf sal word.” 


HTS 


(page number not for citation purposes) 


Vol. 66 No.3 


Page 8 of 8 


http://www.hts.org.za 


Hoofstuk 4 sd 


Hoofstuk 4 


in die leerstoel benoem. 


| Interne spanning en stryd 1941-1953 
Rondom die opvolging van J.H.J.A. Greyvenstein ontstaan ernstige verskil. Pogings om hom te kontinueer na bereiking van 
die aftree-leeftyd, slaag nie. Die benoeming van 'n opvolger in die persoon van A.S. Geyser geskied onder spanningsvolle 
omstandighede. Pogings om doktor W. Nicol, moderator van die Nederduitsch Hervormende of Gereformeerde Kerk, as 
rektor te benoem, word uit die Hervormde Kerk teengestaan en uiteindelik deur die Minister van Onderwys geveto. ‘n Vyfde 
leerstoel word in die Fakulteit Teologie gevestig, naamlik Dogmatiek en Christelike Etiek. Professor B.J. Engelbrecht word 


Sitasie: Oberholzer, J.P., 2010, ‘Interne spanning en stryd 1941-1953’, in ‘Honderd Jaar Kerk en Teologiese Opleiding: ‘n Kroniek van die Hervormde Kerk’, 
HTS Teologiese Studies/ Theological Studies, suppl. 9, 66(3), Art. #925, 20 pages. DOI: 104102/hts.v66i3.925 


© 1941 
06 Maart 1941 


Die Kuratorium verleen toestemming aan G.J.J. Roos om 
privaat in te woon. Die ontmoeting met studente is gereël vir 
17 Maart. Gedurende 1941 en 1942 het S.P. Engelbrecht op 
versoek van dominee J.J. Prinsloo Jsn, die voorsitter van die 
Algemene Kerkvergadering, voelers uitgestoot na Nederland en 
na Nederlands Oos-Indië om ‘n opvolger vir Greyvenstein te 
vind. Oorlogtoestande het kommunikasie belemmer. 'n Brief 
vanaf Engelbrecht, gedateer 29 Januarie 1942, aan doktor A.J. 
Rasker (rektor van die Hoogere Theologische School in Batavië) 
het ongeopend teruggekom. 


02 September 1941 
Die Fakulteit het besluit om goed te keur dat PS. Dreyer lesings 
vir MA in Filosofie gelyktydig met sy BD kursus mag volg. 


10 Desember 1941 

Die Kuratorium dra aan professor Engelbrecht en die skriba op 
om ‘n album te koop [!]. Kennis is geneem van die vordering van 
studente en G.J.J. Roos het die BD eksamen met lof geslaag. Oor 
die algemene toestand en gehalte van studente is die volgende 
genotuleer: 


Na aanleiding van die opmerkings van Prof Gemser en Ds Mulder 
dat die studente nie dieselfde toewyding en pligsgetrouheid toon 
as sekere ander studente nie, word 'n lang bespreking gevoer oor 
die moontlikheid en middele om beter resultate van ons studente 
te verkry. In verband hiermee word die volgende besluite geneem: 
1. Ongewenste elemente sal belet word om in die teologie te 
studeer, 2. Die voorsitter van die Kuratorium sal probeer om 
meer voeling met die studente persoonlik te hou, 3. Die Algemene 
Kommissie sal versoek word om in sy verslag aan die Algemene 
Kerkvergadering ‘n beskrywingspunt op te neem dat die studente 
sal val onder die sorg en toesig van die plaaslike kerkraad, sodat 
die student nie sal voel dat hy los staan van die kerklike lewe 
nie, 4. Voordat beurse aan nuwe studente toegeken word, sal ‘n 
streng vertroulike vraelys aan die predikant van die gemeente 
waaronder applikant ressorteer, gestuur word. 


va 1942 
10 Maart 1942 


Die Fakulteit keur die studie-plan van dominee S.PJ.J. van 
Rensburg goed met Nuwe Testament as hoofgroep. Hierdie plan 
het uit 12 vraestelle en 57 boeke of artikels bestaan, insluitend die 
lees en eksegese van die hele Nuwe Testament. 


20 Maart 1942 

Die 47ste Algemene Kerkvergadering vergader in die kerkgebou 
van Potchefstroom. As voorsitter is dominee J.J. Prinsloo Jsn 
en as skriba dominee T.F]. Dreyer, dominee A.J.G. Oosthuizen 
as vise-voorsitter en dominee J.G.M. Dreyer as vise-skriba. Die 


EL 


voorsitter het dank oorgedra aan professor S.P. Engelbrecht vir 
die feesreëlings en ook vir sy 21 jaar diens as hoogleraar. Die 
pragtige Eeufees-Album wat deur hom opgestel is, is met groot 
dank verwelkom, en hierdie publikasie het sy weg gevind na talle 
Hervormde huise. 


Professor Greyvenstein het ook sy dank en waardering uitgespreek 
vir die ywer en entoesiasme waarmee professor Engelbrecht sy 
werk doen. Hy het onder andere gesê dat hy ‘oortuig is dat in heel 
Suid-Afrika niemand aangestel kon word wat 'n beter professor in 
Kerkgeskiedenis sou wees nie’. 


Daar is verneem dat kolonel Jacob Wilkens 'n aanbod gemaak het 
vir 'n behoeftige studente fonds. Die verslag van die Kuratorium 
is aanvaar met die versoek dat die Kuratorium ook in Junie sal 
vergader. Die Kuratorium het gemeld dat doktor A. van Selms 
verlof van afwesigheid vir militêre doeleindes ontvang het vir 
die duur van die oorlog. [Van Selms het diens aanvaar in die 
Koninklike Nederlandse leër as luitenant en het na Oos-Indië 
vertrek waar destyds nog groot koloniale besittings van Nederland 
was. Hy is in Maart 1942 krygsgevange geneem in Bandoeng 
nadat die Nederlandse leër moes oorgee aan die Japanners. Sy vrou 
en drie kinders is ses maande later opgeneem in 'n vrouekamp 
in Bandoeng, en is later verplaas na 'n interneringskamp in 
Ambarawa in midde-Java, waar hulle ongeveer ‘n jaar moes bly. 
Bevryding het eers in Maart 1945 gekom. 


Die verslag spreek ook teleurstelling uit oor die slegte vordering 
wat baie van die studente die afgelope twee jaar gemaak het. 
Verder is daarop gewys dat die koste van die sesjarige studie bo 
die draagkrag van studente en hulle ouers uitgaan en dat studente 
gevolglik meer en meer moet leen, om uiteindelik met 'n swaar 
skuldelas te sit. Beroep is gedoen op gemeentes om seuns uit hulle 
midde te ondersteun. Op die Kuratorium is verkies dominees J.J. 
Prinsloo Jsn, A.J.G. Oosthuizen, J.G.M. Dreyer, $. Vermooten, 
E.S. Mulder, doktor B. de Loor en ouderling J.H.H. Janson. 


Waardering is oorgedra aan professor Gemser wat weer ‘n 
benoeming in Nederland van die hand gewys het. Professor 
Greyvenstein het gesê ‘niemand in die suidelike halfrond kan met 
Gemser in sy vak vergelyk word nie’. Professor Greyvenstein is 
geloof vir sy 25-jarige diens as hoogleraar. Na die gelukwensing 
deur die voorsitter en oorhandiging van ’n Van der Hoff borsbeeld 
as geskenk, het professor Gemser die woord gevoer namens die 
ander professore. Hy het gesê: 


Prof Greyvenstein is n innerlik beskaafde mens wat hom 
in alle kringe kan beweeg. Ons wil hom ook eer as man van 
wetenskaplike sin. Hy sal altyd probeer om dit by sy studente 
lewendig te maak. Hy is verder 'n universele Christen. Hy het sy 
kerk en sy volk lief. As hy Jesus voorstel as kloppende aan die deur 
van ons hart dan is dit nie 'n metodistiese Jesus, maar hoe God 
deur Christus Jesus aan ons hart klop. 

Die geleentheidstoesprake by die feestelikheid wat gestrek het van 
25 tot 29 Maart, is gepubliseer in 1842-1942 Eeufeestoesprake, 
uitgegee deur dominee J.G.M. Dreyer en professor S.P. 
Engelbrecht. 


01 Julie 1942 

Die Kuratorium vergader. As voorsitter is herkies dominee A.J.G. 
Oosthuizen, as vise-voorsitter dominee S. Vermooten en as skriba 
doktor B. de Loor. Weer is aan professor Engelbrecht en die skriba 
opdrag gegee om die album aan te koop[!!]. Na aanleiding van 
teleurstellende berigte oor die vordering van die meeste studente 
insonderheid in Latyn, is besluit dat beurse alleen uitbetaal sal 
word op voorwaarde dat studente tot bevrediging van die betrokke 
dosente die kursus in Beginnerslatyn en Latyn 1 volg. 


26 Augustus 1942 

Afdeling A van die Fakulteit verkies vir S.P. Engelbrecht as dekaan 
en vir H.P. Wolmarans, wat sonder verskoning afwesig was, as 
sekretaris. 


10 Desember 1942 


Die Kuratorium handel weer oor die gedrag van die studente: 


Na aanleiding van die kritiek oor die gedrag van die studente 
in die algemeen en die slegte kerkbesoek, word besluit dat aan 
die voorsitter van die predikantevergadering gevra sal word om 
tydens hulle sitting weer soos voorheen ‘n gesamentlike byeenkoms 
van predikante en studente te reël waarop hierdie sake bespreek 
kan word. Verder word besluit om aan die voorsitter op te dra 
om die vereniging Van der Hoff te ontmoet en die saak ter sprake 
te bring. 


Professor Gemser het bowendien syfers voorgelê waaruit blyk 
dat die studente van ons kerk baie ongunstig afsteek wat die 
resultate betref, by die studente van Afdeling B wat die identiese 
kursus volg en eksamens aflê. Dit het gelei tot 'n lang bespreking 
en verskillende besluite, onder andere om die Direksie van 
Voortrekkertehuis te versoek om die minder gewenste elemente 
uit die tehuis te verwyder. 


© 1943 
09 Maart 1943 


Die Kuratorium neem kennis dat student T.N.H. Janson, oor wie 
op verskillende vergaderings gehandel is, bedank het as teologiese 
student en sy studie in Teologie staak. Die Kuratorium het die 
bedanking aangeneem en het ook besluit om by die Kommissie 
van die Algemene Kerkvergadering aan te beveel dat student 
H.M. Rex nie meer as as student van die kerk erken word nie. 


23 Junie 1943 

Op 'n buitengewone vergadering besluit die Kuratorium om by 
die Kommissie van die Algemene Kerkvergadering aan te beveel 
dat met die Universiteit van Pretoria onderhandel word om die 
dienste van professor Greyvenstein te verleng nd die bereiking van 
die leeftydgrens van 65 jaar. 


Greyvenstein het op 17 Maart 1943, 65 jaar oud geword en sou 
volgens sy dienskontrak moes aftree. Die aftree-ouderdom was 60 
jaar, maar sy dienste is vanaf 1939 van jaar-tot-jaar verleng. Die 
Senaat van die Universiteit het op 19 Mei 1943 besluit om die kerk 
in kennis te stel dat hy die ouderdomsperk bereik het. Dit is reeds 
op 14 Mei gedoen in 'n skrywe van die Registrateur aan die Skriba 
van die Kommissie van die Algemene Kerkvergadering. Die kerk 
het versoek dat professor Greyvenstein se dienste gekontinueer 
word, en die Raad het op 24 Junie 1943 besluit om dit te doen 
met die oog op die buitengewone omstandighede. 


Op 26 Junie 1944 skryf die Skriba van die Kommissie van die 


Algemene Kerkvergadering vir die Rektor van Universiteit van 


Pretoria dat hy opgedra is om die Rektor in kennis te stel dat die 
Kommissie besluit het dat professor Greyvenstein die stoel Nuwe 
Testament sal beklee soos tot hiertoe aangesien die persoon wat 
later aanbeveel sal word nog nie beskikbaar is nie. By die afskrif 
van die brief het dominee Dreyer die volgende bygevoeg: 


Die HE Voorsitter rapporteer dat hy die Rektor meegedeel het 
dat die HE Kommissie van die Algemene Kerkvergadering graag 
prof Greyvenstein gekontinueer wil sien as Prof. Die Rektor en 
die Registrateur het toe gesê dat die Universiteit nie verwag dat 
n aanbeveling vir ‘n permanente aanstelling nou hoef gemaak te 
word nie. Prof Greyvenstein het aan hom gesê die saak moet net so 
gelaat word, verder dat hy graag sou sien dat een van sy leerlinge 
sy opvolger word, maar dat daar nie nou iemand is nie en dat hy 
graag Dr van Selms as sy opvolger sou benoem wil sien. Afskrif 
uit die notule van wat die Voorsitter gesê het in verband met 
'n opvolger vir Professor Greyvenstein] 


Die Raad het op 29 Junie 1944 besluit om Greyvenstein op 
versoek van die Kerk te kontinueer vir 1945. 


10 Augustus 1943 
Die Fakulteit Teologie keur 'n leerplan van A.S. Geyser vir DD 
goed met hoofvak Kerkgeskiedenis. 


06 Desember 1943 

Professor S.P. Engelbrecht as sekretaris van die Redaksie van die 
Hervormde Teologiese Studies skryf aan die Kommissie van die 
Algemene Kerkvergadering met die mededeling dat die eerste 
aflewering van die tydskrif verskyn het en vra vir dié uitgawe ‘n 
skenking van £25. Die volledige titel was Hervormde Teologiese 
Studies vir die bevordering van die Bybels-Reformatoriese Teologie in 
Suid-Afrika. Die tydskrif was onder redaksie van die teologiese 
professore van die Nederduitsch Hervormde Kerk aan die 
Universiteit van Pretoria. In 'n Woord Vooraf van die Redaksie 
word die doel van die rydskrif uiteengesit: Allereers die bevordering 
van die studie van die Bybel, ten tweede ‘wil ons kinders van die 
Hervorming wees’, ten derde: 


wil ons die teologie dien op die plek en in die kring waarin 
ons ons deur God geroepe en gestel ag, in die Kerk waarin na 
ons oortuiging die stroom van die Bybelse waarheid, soos in 
die Hervorming opnuut tevoorskyn getree, kragtig en suiwer 
voortstroom: die Hervormde Kerk. 


Die Redaksie het daar bygevoeg dat hulle graag gasvryheid in die 
Studies sal verleen aan teoloë uit ander kerke wat saam die Bybelse 
waarheid wil dien en uit die gees van die Hervorming wil leef 
en dink. Artikels in hierdie eerste aflewering was uit die pen van 
professor Greyvenstein, Gemser, Engelbrecht en dominee J.G.M. 
Dreyer. Onder die hoof Personalia is vyf Nederlandse teoloë 
bespreek, en onder Boekbespreking het S.P. Engelbrecht drie 
werke bespreek. Dit is opmerklik dat H.P. Wolmarans geen bydrae 
gemaak het nie. Hy het vir die eerste keer in die S.P. Engelbrecht 
Jubileumnommer van die Hervormde Teologiese Studies, derde 
jaargang aflewering 3 en 4, Oktober 1946, ‘n bydrae gelewer. Hy 
het egter wel bydraes gelewer in die tydskrif Woord en Waarheid 
wat verskyn het in 1945 met die subtitel Tydskrif vir Teologie en 
Aanverwante Vakke waarvan hy ook ‘n redaksielid was [saam met 
LD. Bosman, E.P. Groenewald, J.H. Kritzinger, PV. Pistorius, 
C.H. Rautenbach en H.M. van der Westhuizen]. Wolmarans 
was inderdaad sterk gekant teen die oprigting van ‘n afsonderlike 
tydskrif, en dit het verwydering tussen hom en sy ouer kollegas 
veroorsaak. 


06 Desember 1943 

Die Kuratorium kon kennis neem dat studente oor die algemeen 
baie beter gevorder het. Daar is van T.N.H. Janson 'n brief ontvang 
waarin hy sy bedanking as teologiese student terugtrek, maar die 

Kuratorium het besluit dat hy sy besluit om die bedanking te 
aanvaar, wil handhaaf. Onder die vyf kandidate wat in Desember 
1943 proponentseksamen gedoen het, was twee wat gedoop is in 
die Nederduitsch Hervormende of Gereformeerde Kerk, naamlik 
PS. Dreyer en J.A. Smit. 


va 1944 
21 Junie 1944 [Woensdag] 


Die verhaal van die opvolging van professor Greyvenstein vorm 
een van die besondere hoofstukke in die geskiedenis van die 
opleiding en verdien noulettende aandag. Uit die amptelike 
notules blyk daar nie veel van die agtergronde van hierdie verhaal 
nie. Die wenkbroue lig wel wanneer 'n mens kennis neem van die 
notule van die Kuratoriumvergadering op hierdie datum. Daar 
staan: 


Die Voorsitter stel aan die orde die opdrag ontvang van die HE 
Kommissie van die Algemene Kerkvergadering om name voor te 
dra vir die aanstelling in die professoraat in Nieu Testamentiese 
Eksegese. Na lang en ernstige bespreking word besluit: 
A. Die Kuratorium wil die volgende ses name(alfabeties 
gerangskik) voordra vir die aanstelling: 
I. Prop PS Dreyer — Pretoria 
Il. Ds AS Geyser — Heilbron 
III. Dr Stelma — Nederland 
IV. Dr A van Selms — Pretoria 
V Dr WC van Unnik — Nederland 
VI. Ds HI van Zyl — Standerton 
B. Die Algemene Kommissie word versoek om die nodige 
stappe te neem om die dienste van Prof JH Greyvenstein vir 
1945 te behou tot tyd en wyl dat die te benoeme pesoon sy 
dienste kan aanvaar. 


Ongelukkig is die notule van hierdie vergadering saaklik, sonder 
weergawe van die debat. ‘n Mens kan dan ook net gis oor die ‘lang 
en enstige bespreking’ en die redes wat gelei het tot die lys name. 
Die lede teenwoordig was dominees A.J.G. Oosthuizen, J.J. 
Prinsloo Jsn, J.G.M. Dreyer, S. Vermooten, meneer J.H.H. Janson 
en professor B. de Loor. Lede van die fakulteit was teenwoordig, 
professore B. Gemser, S.P. Engelbrecht, H.P. Wolmarans en C.H. 
Rautenbach. Afwesig was dominee E.S. Mulder en professor 
Greyvenstein. Doktor Van Selms was op dié stadium nog in ‘n 
krygsgevangenekamp in Java. 


21 Junie 1944 

Uit die notule van die Kommissie van die Algemene 
Kerkvergadering kom 'n mens agter dat die betrokke vergadering 
van die Kuratorium gehou is terwyl die Kommissie van die 
Algemene Kerkvergadering in sitting was, en wel op die aand van 
22 Junie in die Residensie Hotel om 22:00 ná ‘n besluit van die 
Kommissie om die Kuratorium te magtig om persone voor te dra 
vir aanstelling as professor in Nuwe Testamentiese Wetenskap. 
In daardie aandsitting van die Kommissie was ook teenwoordig 
meneer J.H. Janson, dominee S. Vermooten, professor C.H. 
Rautenbach, professor B. de Loor en professore Engelbrecht, 
Gemser en Wolmarans. 


Die Kommissie van die Algemene Kerkvergadering het die 
volgende dag kennis geneem van 'n mededeling van die voorsitter, 
dominee J.J. Prinsloo Jsn, dat hy die Rektor meegedeel het dat 
die kommissie graag professor Greyvenstein gekontinueer wil 
sien. Die Rektor en die Registrateur het toe aan hom gesê dat die 
‘Universiteit nie verwag dat nou ‘n aanbeveling vir ‘n permanente 
aanstelling hoef gemaak te word nie’. Hy vertel verder dat 
Greyvenstein aan hom gesê het ‘die saak moet nou net so gelaat 
word en verder dat hy [Greyvenstein] graag sou sien dat een van 
sy leerlinge sy opvolger word maar dat daar nou nie iemand is 


nie en dat hy daarom graag doktor Van Selms as sy opvolger sou 
benoem wil sien’ en dat hy ‘teen opskorting van Artikel 218 van 
die Kerkwet is’. Dominee Oosthuizen het daarop voorgestel dat 
hierdie onder die aandag van die Dekaan gebring word. Daarop 
het professor Engelbrecht in die vergadering gekom en die 
voorsitter het aan hom die besluit [na aanleiding van Oosthuizen 
se voorstel?) meegedeel. Direk daarna volg dan die besluit ‘om 
dominee A.S. Geyser MA van Kaapstad aan te beveel as opvolger 
vir professor Greyvenstein. ‘n Mens kan nie aan die indruk 
ontkom nie dat die ses name wat voorgedra is, weinig meer as 'n 
gebaar was. 


08 Augustus 1944 
Die Fakulteit Teologie Afdeling A beveel die aanstelling van 
Geyser by die Senaat aan. 


Albertus Stephanus Geyser, gebore 10 Februarie 1918, was 'n 
seun van Petrus Geyser en Maria Johanna Albertina Lamprecht. 
Hy en sy broer Hendrik Johannes skryf in 1935 in vir die BA 
studie aan die Universiteit van Pretoria. Hulle voltooi die BD- 
studie in 1940, toe hy nog te jonk was om toegelaat te word tot 
die bediening, en hy word beroepbaar gestel vanaf 10 Februarie 
1941. Hy werk daarna vir ses weke in Kaapstad, word beroep 
na die kombinasie Heilbron-Parys, en ingeseën te Heilbron op 
16 Augustus en te Parys op 23 Augustus 1941. Hy sit sy studie 
in die klassieke voort en behaal in 1942 die MA graad. In 1944 
gaan hy met verlof van sy kerkrade vir ‘n jaar na Kaapstad om 
die gemeente daar te bedien. In Oktober 1944 aanvaar hy 'n 
beroep na Noordwestelike Pretoria.waar hy arbei totdat hy op 
01 Februarie 1946 diens as dosent aanvaar het. 


16 Augustus 1944 

Die Senaat neem kennis uit die notule van die Fakulteit 
Godgeleerdheid dat dominee A.S. Geyser MA BD as opvolger van 
professor Greyvenstein benoem word. 


Geyser was volgens alle berigte 'n goeie student. Hy het 'n MA 
graad in klassieke tale in 1943 met lof ontvang op ‘n verhandeling 
wat deur albei eksaminatore, professor H.L. Gonin en professor 
H.G. Viljoen, hoog aangeslaan is. Hy moes nou egter met die 
hoogste spoed ‘n doktorsgraad in die Teologie verwerf. Hy 
was reeds in 1943 ingeskryf vir ‘n doktorsgraad, en wel met 
Kerkgeskiedenis as hoofvak. Die leerplan is goedgekeur deur 'n 
fakulteitsvergadering op 04 Mei 1943. Op 05 September 1944, 
ná sy benoeming dus, keur Afdeling A egter ‘n gewysigde leerplan 
goed, hierdie keer met Nuwe Testament as hoofvak. Professor 
Gemser is benoem as promotor, en die onderwerp van sy proefskrif 
was Die Geslagsregister van Jesus Christus volgens Mt 1 en Lk 3. 'n 
Tekskritiese, historiese en teologiese ondersoek 


05 September 1944 
Die Fakulteit keur 'n gewysigde leerplan, nou met Nuwe 
Testament as hoofgroep, vir A.S. Geyser goed. 


31 Oktober 1944 

H.P. Wolmarans skryf aan Geyser. Vanweé die belang van die 

inhoud van die skrywe, ook vir Wolmarans se siening oor die 

Teologie, word die brief in sy geheel aangehaal. 
Geagte ds Geyser, Ek wil u nog graag gelukwens met die 
benoeming aan die Universiteit. Ek het meer daarvoor gevoel dat 
ons die benoeming moes uitstel tot u of enigiemand anders eers 
die doktorsgraad gekry het, soos ons Kerkwet ook voorskryf. Dat 
dit nou gebeur het op 'n manier wat nie so moes gewees het nie, 
het u natuurlik nie skuld aan nie. Tewens dink ek, as dit gebeur 
het nadat u eers die graad gekry het, sou u self beter oor die posisie 
gevoel het. 

Maar soos ek sê, u het daartoe niks bygedra nie dat dit nou juis 
so moes geskied. En daarom moet u nou maar alle gewig ingooi 
by die voorbereiding vir daardie taak, as u dit finansieel kan 
bekostig moes u u eintlik van die gemeentelike werk kon losmaak. 

Ek hoop tog dat u baie nadruk sal lê op die Teologiese karakter 
van die taak. n Dosent in die Teologie moet in die eerste plek 
Teoloog wees en dan klassikus of orientalis of historikus of 
godsdienswetenskaplike. So was dit ook met Prof Greyvenstein. 

En ek dink dat u juis die Teologie in u studiejare verwaarloos 
het terwille van die tale. Maar dit wil glad nie sê dat u met 
nougesette studie dit nie sal kan inhaal nie. Inteendeel, dis juis 
moontlik met 'n goeie wil, en daarom wys ek u daarop. 

Elke Teoloog moet as voorveronderstelling van sy vakkennis 
dogmaties en bybelsteologies geskoold wees. Die sistematiese 
Teologie is die krag van elke teoloog. U moet ook sorg dat u oor 
‘in suiwer NT Teologiese onderwerp promoveer. Ons moet sorg dat 
ons afdeling ‘n Teologiese fakulteit bly. Ons mag nie ‘n aanhangsel 
van die fakulteit van Lettere en Wysbegeerte word nie want dan 

gaan ons sak in vergelyking met Afd B. 

U kennis van die klassieke het natuurlik vir u groot waarde, 

maar dis nog nie Teologie nie. Dit verskaf alleen die toegang tot 
die Teologiese kennis. Elke Teoloog moet waar hy met sy besondere 
vak begin eers die antwoord vind op twee uiters belangrike 
vrae: nl (a) Wat sê Gods Woord? en (b) Wat glo die Kerk? En 
dit gee die Bybelse Teologie en Dogmatiek ons. Sonder hierdie 
kennis as voorwaarde sal elke orientalis, klassikus, historikus of 
godsdienswetenskaplike met slap bene sy weg begaan en wat meer 
is, hy kan selfs ‘n gevaar wrd vir die Christelike Teologie. Dit was 
mi die geval met wyle prof JC du Plessis in Stellenbosch. Hy was 
anders 'n bekwame man maar nie teologies en dogmaties goed 
onderlê nie, het hy soms dinge gesê en verdedig wat gewoonweg 
ketters is. Ek noem dus as wenke dat u tenminste tot ‘n sekere 
mate u moet losmaak van die gemeentelike werk, miskien alleen 
die preekbeurte waarneem en begin met goeie dogmatiese werke te 
lees en veral groot nadruk lê op die Teologiese kant van eksegetiese 
studies om so teologies sterk te staan. Groete en nogmaals my beste 
gelukwense, ook namens my vrou. 


Ons kan seker uit hierdie brief aflei dat daar by Wolmarans 
kommer bestaan het oor die teologiese inhoud van die leerstoel 
Nuwe Testament in die hande van Geyser en dat hy hierdie 
kommer op die benoemingsgeleenthede sou uitgespreek het. 


S.P. Engelbrecht het die saak gedryf nie alleen omdat dit aan 
die Universiteit se kant dringend was nie maar ook omdat 
hy voorkeur gehad het vir ‘n spesifieke persoon met wie hy in 
vriendskaplike verhouding gestaan het. Die deurslag is gegee deur 
sy argument óf hierdie belowende jongman óf ‘n Hollander. En 
die Kommissie van die Algemene Kerkvergadering wou liefs nie 
weer 'n Hollander benoem nie. 


24 November 1944 
Die Fakulteit neem kennis van die afsterwe van professor 
MacMillan. 


08 Desember 1944 

Die Kuratorium vergader. Die voorsitter, dominee Oosthuizen, 
was siek, en dominee Vermooten het die vergadering gelei. Die 
eksamenuitslae is behandel en beurse is toegeken. Latyn I was 
telkens ‘n probleem dit is berig dat TN. H. Janson Latyn I en alle 
eerstejaars BD vakke geslaag het. Dominee Prinsloo het meegedeel 
dat die Kommissie van die Algemene Kerkvergadering op versoek 
van Janson besluit het om hom weer te erken as teologiese student 
van die kerk. Dat die kerk self voorsiening gemaak het vir die 
dosering van Beginnerslatyn vir studente wat nie Matrieklatyn het 
nie, blyk daaruit dat die Kuratorium doktor H. Muller gevra het 


om weer in 1945 die vak te gee vir teologiese studente teen 'n 
vergoeding van £25. 


va 1945 


01 Mei 1945 

Afdeling A besluit dat A.S. Geyser sy doktorale eksamen soos volg 
sal aflê: “Hoofvak Twee vraestelle mondeling en drie skriftelik, 
byvakke alles mondeling’. As interne eksaminatore is benoem 
Greyvenstein, Gemser en Engelbrecht, as eksterne eksaminatore 
die ander lede van die Fakulteit. 


B. Gemser is benoem as promotor vir die proefskrif. Op Gemser 
se voorstel is professor J. de Zwaan van Utrecht, en professore 
H.P. Wolmarans en S.P. Engelbrecht as mede-eksaminatore vir die 
proefskrif benoem. 


08 Mei 1945 

Die 48ste Algemene Kerkvergadering kom byeen. Dominee J.J. 
Prinsloo Jsn is herkies as voorsitter en dominee T.E]. Dreyer as 
skriba, dominee S. Vermooten as vise-voorsitter en E‚S. Mulder 
as vise-skriba. Die Kommissie van die Algemene Kerkvergadering 
het aan die Algemene Kerkvergadering gerapporteer: 


Ds Geyser MA BD is op voordrag van die Kuratorium benoem op 
voorwaarde dat hy binne redelike tyd voldoen aan art 218 van 
die Kerkwet en dat hy hom in die Nuwe Testament bekwaam. 


Die volgende vertroulike skrywe van dominee T.EJ. Dreyer aan 
professor S.P. Engelbrecht laat iets blyk van die intrige wat die 
saak omring het: 


Ek het u briewe van 30/6/44 en van 2/7/44 ontvang waarvoor 
my dank. Ek het die Rektor nie in kennis gestel dat Geyser 
benoem is nie omdat ek gereken het op hierdie stadium is dit nie 
nodig nie — ek weet nie daarvan dat die Voors dit nie wou laat 
stuur nie. Nou egter weet ek dat dit dringend noodsaaklik is, nie 
omdat u my daarop gewys het en dit versoek nie — want toe het 
ek al geweet en besluit — maar wel omdat die voors my die aand 
voor my vertrek gebel het en gevra het of ek dit al gedoen het nl 
dat Geyser benoem is. Toe ek ontkennend antwoord en my rede 
soos hierbo gee, het hy my verstandigheid geprys ens. As hy toe 
geswyg het sou hy nie sy eie saak of doel bederf het nie; hy deel my 
toe egter mee [en daarmee het hy die slapende hond wakker 
gemaak] dat Prof Gr sê ons het 'n fout gemaak om nou al een te 
benoem, ons moet die wat studeer almal kennis gee om hulle in 
die NT te bekwaam en dan later een van die 3 of 4 benoem. Ek 
het geantwoord: nee daarmee stem ek nie saam nie want ons wil 
nie net N Testamentici hé nie, en voor ek verder kon praat het hy 
afgesluit want die tyd van 3 min was verstreke, hy was regtig in sy 
skik. Waarom ek dit verseker gaan doen nes ek terug is, is nie net 
om bostaande rede nie, maar veral omdat dit troubreuk teenoor 
Geyser sou wees - hom eers benoem en dan weer kennis gee dat ons 
dit terugtrek. Daartoe sal ek my nie leen nie, dit sou te skandelik 
wees. Dit lyk my as Vader Gr gespreek het dan volg hy dadelik en 
word van ons almal verwag om in die lyn te val. Daar skyn mi 
bybedoelings te wees en dan kan ek sy advies nie aanneem nie. 


Die Skriba, dominee Dreyer, het dan ook op 02 Augustus 1944 
die Universiteit kennis gegee dat Geyser aanbeveel word met dien 
verstande dat hy die stoel in Nuwe Testament sal kan beklee as hy 
gepromoveer het in Nuwe Testament. Geyser het op 04 Augustus 
1944 in 'n skrywe die benoeming aanvaar en onderneem om in 
September 1945 te voldoen aan die vereistes van die Kerkwet. 


Hy het verder geskryf: 


Dit sal egter alleen moontlik wees om in die bepaalde tydsbestek 
te promoveer as ek na my tuiskoms uit Kaapstad die gereelde hulp 
en voorlesings van die betrokke professore, met name van die NT, 

kan ontvang. Tot my spyt sal ek nie in staat wees om die volgende 
jaar op eie koste in Pretoria te gaan woon om sodoende al my 
aandag aan studie te bestee nie. Daarom moet ek u vra om, as 
dit moontlik is, die geleentheid te skep dat ek wel in Pretoria kan 
gaan woon. 


Dat S.P. Engelbrecht die dryfveer was agter die hele proses wat tot 
Geyser se aanstelling gelei het, is bekend en blyk ook uit 'n skrywe 
van Geyser aan ‘Liewe oom Fanie op 09 Augustus 1944. Daarin 
sê hy onder andere: 


Oom Fanie, ek wou dat u nooit enige verguising om my persoon, 
al is dit dan ook net van Profs HP en Kie, moes ondergaan nie. 
In soverre hoop ek om u te vergoed, dat ek wel in Sept “45 sal kan 
doktoreer. 


Die Algemene Kerkvergadering van 1945 het die Greyvenstein- 
vergadering geword. Die gemoedere was in beweging. Die 
Kommissie het gerapporteer (punt 7 van sy verslag): 


Aangesien professor JH Greyvenstein die ouderdomsgrens bereik 
het en by wet verplig is om af te tree, en aangesien daar nie iemand 
wat as sy opvolger benoem kon word, beskikbaar was nie, is die 
Universiteit genader met die versoek om prof Greyvenstein te 
kontinueer totdat die persoon wat benoem sou word, beskikbaar 
is. Ds AS Geyser MA BD is op voordrag van die Kuratorium 
benoem op voorwaarde dat hy binne redelike tyd voldoen aan 


W.H. Grey [Newlands], D.J. van Staden [Lydenburg], S.E. 
Young [Van der Hoff], J.P. Labuschagne [Durban], PS. Dreyer 
[Witbank], W. Huyzers [Boksburg], L.M. le Roux [Turffontein], 
G.C. Coetzee [Potgietersrus], Daniël Erasmus [Ventersdorp], 
D.B. Snyman [Dullstroom], PJ. Booysen [Middelburg], J.D. 
Storm [Wolmaransstad], J.A. Smit [Delareyville], C.H. Muller 
[Delmas], E van Zyl [Standerton]. 


Dit was die oorgrote meerderheid van die predikante wat nie 
lede was van die Kommissie van die Algemene Kerkvergadering 
of die Kuratorium nie. Ontbreek het in die lys net PJ.J. Venter 
[Makwassie], PS. Grobler [Kensington], J.J. Prinsloo Jsn 
[Brakpan], J.P. van den Berg [Bloemfontein], FJ.Z. Booysen 
[Roodepoort], C.S. van H. Steenekamp [Rustenburg], A. Brandt 
[Kaapstad], PJ.L. Bierman [Oos-Londen], PWA. Bierman 
[Pietersburg], H.J. Geyser [Lichtenburg], A.J. van Staden 
[Pretoria-Noord]. 


Volgens ‘n mededeling van dominee J.J. Prinsloo Jsn, die 
voorsitter, aan die Algemene Kerkvergadering was lede van die 
Kommissie van die Algemene Kerkvergadering en Kuratorium nie 
teenwoordig op die samekoms nie. Hyself het wel geweet van die 
samekoms maar nie van die tyd en plek nie. As persoon het hy 
geen beswaar daarteen gehad nie. Na die vertrek van professor 

artikel 218 van die Kerkwet en dat hy hom in die NT bekwaam. Greyvenstein is die saak bespreek... die vraag was: = 
Die vergadering het besluit om punt (7) asook die handelwyse Kan. die aftrede ran pr ofe ed GEE seer id sodanig geskied ` 
h erte dat almal tevrede is in die kerk nie?...Is die verwagting dat © 
van die Kommissie in verband daarmee goed te keur. Teenstemme dominee G. 1d A billik dig? o 
teen die besluit is aangeteken deur dominees M.M. Grobler, ominee Geyser al die werk moet aanvaar, billik en regverdig: 8 
W.M. Wolmarans, S.E. Young, J.A. Smit, PS. Dreyer, GJJ. Al die ander professore in die teologie het in die buiteland @® 
Roos, S.P. Viljoen, PM. Smith, G.C. Coetzee, J.C. du Plessis, gepromoveer. Daarom bied die kerk dominee Geyser ‘n eenjaar- Se > 
C.H. Muller, J.J. Engelbrecht, D.J. van Staden en W.J. Kemp, studiebeurs aan vir studie in die buiteland. Professor Greyenstein ` Æ g 
en 21 afgevaardigdes. Daar is genotuleer: ‘Die vergadering stap moet nie opsy gestoot word nie, maar van sy dienste kan nog 8 © 
af van hierdie saak.’ Maar so maklik was dit nie. Toe die verslag goed gebruik gemaak word as dosent in Praktiese Teologie, 2 #& 
van die Kuratorium aan die orde kom, is die hele saak weer Dogmatiek en Christelike Etiek. By eventuele emeritaat kan dan 
bespreek. Dit het geblyk dat daar 'n ontmoeting plaasgevind het verder voorsiening gemaak word. Na verskillende sprekers het © 
tussen professor Greyvenstein en 'n aantal predikante, almal van S.P. Engelbrecht aan die woord gekom. Hy het onder andere gesê 8 
sy oudstudente. Na sy vertrek het daardie byeenkoms die volgende ‘professor Greyvenstein kan nie gegrief voel omdat hy moet aftree 9 
besluite geneem: nie, want niemand kan dit verhelp nie dat hy 65 jaar geword het...’ o 
1. Ds Geyser word, nadat die professoraat in die NT vakant SC Kee j p hek di Geen ee laasgenoemde 5 
ee ` onder andere daarop wys dat ‘n professor op 65 jaar moet aftree 5 
geword het en hy voldoen het aan die cise van die Kerkwet, en dat ‘n uitondering alleen gemaak is omdat die kerk niemand © 
art 28, professor m die NT. in sy plek kon vind nie. Dominee Geyser is egter reeds benoem 
2. Die Univer. siteitsraad word versoek om professor en daarom wag die Universiteit net om van die kerk te hoor van 
Greyvenstein se dienstyd as professor te verleng tot die einde watter datum professor Geyser as professor moet optree. Die 
van 1946. koninklike weg sou wees om professor Greyvenstein te kontinueer 
3. Die kerk bied dominee Geyser ‘n studiebeurs aan vir een tot dominee Geyser sy doktorsgraad behaal het. Die vergadering 
jaar buitelandse studie en wel vir die jaar 1946. het punt (7) van die verslag aangeneem. Die voorstel van die 28 
4. Dominee Geyser, indien intussen gepromoveer, word predikante is verwerp met 50 teen 77 stemme. 
professor van die NT vanaf 01 Januarie 1947. 
5. Professor Greyvenstein word gevra vanaf die begin Die volgende dag het professor Greyvenstein die vergadering 
1947 deeltydse deur die kerk besoldigde professor te meegedeel dat hy sy emeritaat sal aanvra vir einde Junie. ‘Sy troue 
wees in die praktiese teologie en verlof word verkry van vriende hier en buite die vergadering wil hy graag bedank. Dit is 
die Universiteitsoutoriteite dat hy ook Dogmatiek en sy afskeidsgroet aan die vergadering. Hierdie aankondiging het as 
Christelike etiek doseer. ‘n verrassing gekom, en op voorstel van dominee M.M. Grobler 
6. Nadat aan professor Greyvenstein emeritaat verleen is is besluit dat dit aan die Moderamen oorgelaat word om die saak 
word in oorleg met die Universiteitsinstansies ‘n hersiening later weer ter tafel te bring. 
van leeropdragte gemaak, sodat doeltreffende voorsiening 
gemaak word vir dogmatiek, etiek en praktiese teologie. S.P. Engelbrecht het in ‘n lang kommentaar wat hy later opgestel 
Geteken deur (standplase in 1945 bygevoeg): M.M. Grobler Ee OE Te er 
[Eendracht], L. (Lees WJ.) Kemp [Waterberg], PW. Venter Së ER 5 d 8 
[Krugersdorp], J.C. du Plessis [Germiston], S.P. Viljoen [Brixton], 5 ` 
W.M. Wolmarans [Brits], G.J.J. Roos [Bronkhorstspruit], PM. Prof Greyvenstein was blykbaar baie teleurgesteld dat hy tog moes 
Smith [Christiana], A.J. Nolte [Johannesburg-Wes], W.J. Roos afiree, nieteenstaande hy al twee jaar oor die ouderdomsgrens 
[Johanesburg], G.PJ. Grobler [Ermelo], A. Ras [Vereeniging], J.J. van afireding is. Hy wou blykbaar hierdie noodtoestand 
Engelbrecht [Zwartruggens], S.PJ.J. van Rensburg [Randpoort], waarvan hy geprofiteer het deur twee jaar ekstra salaris te trek, 

nog verder tot sy eie stoflike voordeel laat voortbestaan, terwyl 
dit in werklikheid met die benoeming van Ds Geyser opgehou 
het. Hy het dan ook die volgende dag 16 Mei, plotseling in die 
vergadering verskyn en volgens die notule van die vergadering 
meegedeel: dat hy nie langer kans sien om sy werk te doen soos 
hy dit aanvoel in 'n atmosfeer van valsheid en onwaarheid. Hy 
wil graag sy emeritaat aanvra aan die einde van Junie. [Die 
woorde ‘dat... onwaarheid’ is op besluit van die Kommissie 
van die Algemene Kerkvergadering op 12 September 1945 
in die gedrukte notule van die vergadering uitgelaat ‘omdat 
dit aanstoot kan gee’, dit verskyn wel in die geskrewe notule]. 
Dit spreek vanself dat hierdie woorde ‘n groot konsternasie en 
beroering in die vergadering gebring het. Prof Greyvenstein spreek 
die beskuldiging uit dat hy sy werk aan die Universiteit onder 
n atmosfeer van ‘valsheid en onwaarheid’ moet doen. Dit is ‘n 
sware beskuldiging sowel teen die Universiteit in die algemeen as 
teen Afdeling A van die Teologiese Fakulteit in die besonder... As 
Prof Greyvenstein eind 1945 moet afiree terwyl hy volgens die 
diensvoorwaardes van die Universiteit al eind 1943 moes aftree, 
dan is die atmosfeer so onwaar en so vals dat hy dit nie meer 
kan uithou nie, en eind Junie 1945 al wil afiree. Maar as die 
moontlikheid daar is dat hy na 1945 ook nog kan aanbly, dan is 
hy wel gewillig om dit te doen nieteenstaande die atmosfeer van 
valsheid en onwaarheid’ waarin hy aan die Universiteit moet 
werk. 


Besluit is dat die vergadering in sitting bly totdat die saak 
afgehandel is. Die sekunduslede het die vergadering verder gelei 
sodat die Moderamen aandag daaraan kon gee. Die Moderamen 
het soos volg verslag gedoen: 


1. Die Moderamen het n samespreking gehou met prof 
Greyvenstein, daarna met die professore Engelbrecht en 
Gemser en Wolmarans en daarna ‘n samespreking met die 
vier Teologiese Professore en die Rektor. 

Die resultaat van die samepreking met die rektor vind u in 
die aagehegte stuk E. 

Daarna is ‘n samespreking met ons 4 Teologiese Professore en 
prof Rautenbach gebou waaruit die volgende aanbeveling 
voortspruit: 

2. Die Moderamen beveel aan dat die HE Vergadering die 
volgende besluit neem: 

A. Die HE Algemene Kerkvergadering wens hiermee sy groot 
en opregte waardering uit te spreek teen die Hoogeerw 
Hooggeleerde professor dr JH Greyvenstein vir die jare 
lange, troue dienste wat hy as professor vanweë die Ned 
Hervormde Kerk van Afrika vanaf die oprigting 1 April 
1917 van die Teologiee Opleiding aan die Universiteit van 
Pretoria bewys het. 

B. Daar die HE Gel Prof die leeftydsgrens vir permanente 
dosente bereik het, is dit die eenparige begeerte van die Kerk 
om sy dienste as Hoogleraar langer te behou vir die Kerk met 
die oog op die opleiding van ons aanstaande predikante. 

C. Die HE Verg versoek prof Greyvenstein uiters dringend, 
vriendelik en beleefd om sy besluit, soos eergister in die 
vergadering meegedeel in gunstige heroorweging te neem en 
bied prof Greyvenstein aan 'n leeropdrag in verband met 
die Teologiese Opleiding by eventuele aftreding as Professor 
ooreenkomstig Artikel 8 van die Diensvoorwaardes van die 
dosente aan die Universiteit (Sien brief van die Registrateur, 
14 Mei 1943) 

D. Die HE Vergadering hoop en vertrou van harte dat die HE 
Gel Professor hierdie benoeming sal aanvaar en verseker 
hom van die steun, hoogagting, liefde en voorbidding van 
die Kerk 

E. Ten einde hieraan uitvoering te gee besluit die HE Alg Verg 
soos volg: (Sien aangehegte stuk gemerk E, datum 19 Mei 


1945, geteken deur die Rektor, prof MC Botha, die HE 
Voorsitter van die Algemene Kerkvergadering ea Pretoria 
18 Mei 1945. Geteken J] Prinsloo voors, TE] Dreyer scriba, 
S Vermooten, ES Mulder. 

AANHANGSEL E 

1. Die Algemene Kerkvergadering spreek die wenslikheid uit 
dat prof Greyvenstein na sy aftreding as professor aan die 
Universiteit van Pretoria benoem sal word vanweë die Kerk 
om al die vakke van die praktiese teologie te doseer en dra 
aan die HE Kommissie van die Algemene Kerkvergadering 
op om hiermee in terme van art 218(a) van die Kerkwet 
te handel. 

2. Die Algemene Kerkvergadering spreek verder die 
wenslikheid uit dat prof Greyvenstein na sy aftreding 
as professor deur die Universiteit gevra sal word om nog 
bepaalde voorlesings binne bepaalde departemente te hou 
sover as die Universiteitswet dit toelaat en met name die 
Chr Etiek en Dogmatiek, en versoek die HE Kommissie van 
die Algemene Kerkvergadering om sodanige versoek tot die 
betrokke Universiteits-owerheid te rig. 


Die notule lees soos volg: 


Oudl SJ Botha stel voor dat die rapport in sy geheel met 
dank en waardering aangeneem word. Oudl J] Prinsloo 
vra of die professore instem met hierdie rapport en of die 
Universiteitsowerhede hiermee akkoord gaan. Oudl AWJ Van 
Rensburg betuig sy dank vir die oplossing wat gevind is in die 
saak. Die vergadering besluit dat hierdie rapport in sy geheel 
in die notule opgeneem word. Algemeen aangeneem. Die 
vergadering sing prof Greyvenstein toe die seënbede uit Ps 134:3. 
Prof Greyvenstein spreek die vergadering toe: ‘Die optrede van 
die Moderamen het dit vir my moontlik gemaak om hierheen te 
kom. Die besluit van die vergadering open die weg vir my om die 
bedanking en aanvraag om emeritaat in heroorweging te neem. 
So spoedig moontlik sal my besluit, so die Heer wil, die bevoegde 
besture van ons kerk bekend word. Die toesegging van u steun, 
liefde en voorbidding maak die heroorweging van die saak vir 
my 'n saak van groot erns. U roep tot kerklike hoogleraar dwing 
my tot ernstige nadenke. Ek stel my vertroue op God en ek moet 
vertrou dat die kerk verteenwoordig deur u die gebeurtenisse van 
die afgelope dae en van vanaand in die regte lig sal sien. Daartoe 
is nodig dat die Kuratorium stappe sal neem om die atmosfeer 
te suiwer, sodat dit moontlik is om in agting, liefde en vertroue 
saam te werk in belang van die Kerk en Koninkryk van God.” 


Dit is opvallend dat die Algemene Kerkvergadering hierdie 
verloop van sake nou skynbaar eenparig aanvaar het. In wese het 
die besluit ooreengekom met die voorstel van die 28 predikante 
wat vroeër in die vergadering verwerp is. Dit is ook opvallend dat 
S.P Engelbrecht op hierdie stadium geen kommentaar gelewer het 
nie. [Was hy dalk nie teenwoordig in daardie aandsitting nie?] Dit 
sou weldra blyk dat die skynbaar goeie verloop van sake bedrieglik 
was. 


As lede van die Kuratorium is verkies professor B. de Loor, 
dominee J.G.M. Dreyer, A.J.G. Oosthuizen, J.J. Prinsloo Jsn, 
meneer J.H.H. Janson, dominees E.S. Mulder en S. Vermooten. 


21 Junie 1945 
Langer as 'n maand na die Algemene Kerkvergadering 
skryf Greyvenstein aan die Kommissie van die Algemene 
Kerkvergadering: 


Aangesien die Kerk by monde van die Alg Vergadering eenparig 
die versoek tot my gerig het om my dienste verder beskikbaar te 
stel vir die Teologiese Opleiding en om af te sien van my aansoek 
om emeritaat aan die einde van hierdie semester is dit vir my 

aangenaam om u mee te deel dat ik na ernstige oorweging gaarne 
aan die versoek van die kerk wil voldoen. Ik is bereid om die 
aanstelling as Hoogleraar in Prakt Teologie te aanvaar, asook in 
die ander vakke, soos voorgelê aan die Rektor van die Universiteit 
alhier en soos opgeneem in die besluit van die Alg Verg op 
Vrydagaand 18 Mei 1945. Ik wil van bierdie geleentheid gebruik 
maak om die Kerk my hartlikste dank te betuig vir bierdie nuwe 
blyk van vertroue. Dit sal meehelp om oor bestaande moeilikhede 
te kom. 


11 Desember 1945 

Die Kuratorium vergader. Dominee A.J.G. Oosthuizen is herkies 
as voorsitter, dominee J.G.M. Dreyer as vise-voorsitter en professor 
B. de Loor as skriba. Die vergadering het met dankbaarheid kennis 
geneem dat professor Gemser grotendeels herstel het na sy onlangse 
swaar siekte. Die uitslae van die eksamens is behandel en beurse is 
toegeken. J.D.H. Smit, W.P. van der Merwe en PA.R.C. van Wyk 
het die studie voltooi. In die vyfdejaar was B.J. Engelbrecht, N.J. 
van Schalkwyk, PG. van Staden, T.N.H. Janson en T.F Dreyer, 
in die vierdejaar H.M.E. Dreyer, W.J. Engelbrecht, en J.H. van 
Staden. Aan dominee A.S. Geyser is 'n beurs van £50 toegestaan 
om sy doktorale studie te voltooi. Op hierdie vergadering het ook 
ter sprake gekom die vraag of professore geregtig is op ‘n kerklike 
pensioen. Behandeling het oorgestaan. 


12 Desember 1945 

Die Registrateur van die Universiteit stel Geyser in kennis dat hy 
die doktorale eksamen geslaag het en dat hy met sy proefskrif mag 
aangaan. Die Kommissie van die Algemene Kerkvergadering het 


dieselfde dag besluit: 


met ses wit tien stemme meerderheid dat die saak na die 
Regskommissie verwys word met die reg, indien nodig, om 
regsgeleerde advies in te win. Die Regskommissie sal gevra word 
of die Alg Kerkverg by magte was om so 'n besluit te neem. Deur 
n misverstand was die besluit ivm die saak van die Alg Kerkverg 
nie ter tafel nie. Ds Vermooten en ds Mulder en br SJ Botha vra 
dat hulle teenstemme aangeteken word. 


© 1946 
28 Februarie 1946 


Geyser woon die eerste keer ‘n vergadering van die Fakulteit 
Afdeling A by waar hy terugverwelkom is na ‘n lang siekbed. 


15 Maart 1946 


Professor S.P. Engelbrecht skryf aan die Kommissie van die 
Algemene Kerkvergadering: 


Dit is my besonder aangenaam om u mee te deel dat op Vrydag 
15 Maart besluit is om ds Geyser die graad van doktor in die 
Godgeleerdheid toe te ken. Die kommissie aan wie opgedra was 
om namens die fakulteit hieroor te handel en wat bestaan het 
uit die professore dr B Gemser, dr D Keet, dr HP Wolmarans en 
ondergetekende, het op grond van die afgelegde eksamen sowel as 
sy ingehandigde proefskrif met algemene stemme besluit om hom 
die graad met lof toe te ken. 


Die eindsimbool vir die doktorale eksamen was egter 'n B volgens 
‘n amptelike resultatelys. Volgens notas op lêer in die Kerkargief 
was die toekenning van simbole nogal verskillend. Vir Algemene 
en Besondere Inleiding het Greyvenstein 'n C, Engelbrecht ‘n A 
en Gemser ‘n B+A- toegeken, vir NT Teologie Greyvenstein C, 
Engelbrecht B en Gemser B+, vir Kultuurhistoriese agtergrond 
Greyvenstein B-, Engelbrecht A en Gemser B+. Dit moes dus die 
proefskrif gewees het wat uiteindelik die skaal na lof toe laat swaai 


het. Daartoe het bygedra die gunstige kritiek van doktor J. de 
Zwaan van Leiden wat geskryf het die studie: 


bleek mij een werk te zijn van beteekenis wat het resultaat betreft, 
dat in methode van onderzoek, helderheid van uiteensetting 
en grondigheid van uitvoering aan hooge eischen voldoet... 
Naar mijn gevoelen is dit degelijk werkstuk, dat met bezonnen 
scherpzinnigheid en goede methode tot belangrijke resultaten 
is gekomen, een prove van wetenschappelijke onderzoek, die 
het predicaat ‘met lof” waardig is. [Dit val op dat professor 
D. Keet, die kerkhistorikus in Afdeling B, en nie professor 
E.P. Groenewald, die Nuwe Testamentikus, as lid van die 
eksamenkommissie gedien het.] 


Intussen was sake aan die roer en het die pot gekook. 


S.P. Engelbrecht het in sy uitvoerige beredenering van die saak 
gestel dat die prosedure op die Algemene Kerkvergadering 
nie in orde was nie en dat die besluit geneem is toe daar in die 
vergadering deur die gebesigde woord van professor Greyvenstein 
'n opgewonde stemming geheers het en daar 'n Damokles-swaard 
oor die vergadering gehang is. Die besluit is in stryd met die 
Kerkwet sowel as met die ooreenkoms tussen die Universiteit en 
die Kerk, en daarom van nul en gener waarde. Die Kuratorium is 
die enigste bevoegde liggaam om professore en ander dosente te 
benoem. Professor Greyvenstein is aanbeveel vir 'n leerstoel wat 
nie bestaan nie, en die aanbeveling dat twee van die drie vakke 
waarvoor dominee Geyser aangestel is, aan Greyvenstein opgedra 
moet word, en hy dus ten spyte van sy ouderdom heraangestel 
moet word in die fakulteit, is in stryd met die diensvoorwaardes 
van die Universiteit. 


Professor D. Pont, lid van die Regskommissie van die Kerk, het 
tot 'n soortgelyke bevinding gekom. Sy advies is uitgebring nadat 
van die Kommissie van die Algemene Kerkvergadering 'n versoek 
in dié verband gekom het. 


20-21 Maart 1946 

Lede van die Regskommissie is teenwoordig in die vergadering 
van die Kommissie van die Algemene Kerkvergadering. Na 
lang bespreking het die voorsitter aan die hand gegee dat die 
vergadering dominee Geyser en professor Greyvenstein en die 
Kuratorium moet spreek en daarna die Rektor van die Universiteit 
van Pretoria. Dieselfde aand het die vergadering byeengekom in 
die huis van dominee Geyser. Hy was nie daar nie maar het na 'n 
tyd gearriveer. Die voorsitter het aan hom verduidelik wat besluit 
is en gevra of Geyser sal instem dat professor Greyvenstein sekere 
vakke sal doseer soos deur die Algemene Kerkvergadering besluit. 


Ds Geyser sê die kerk het bom benoem as opvolger van prof 
Greyvenstein wat natuurlik beteken dat hy al die vakke wat 
prof G doseer het, moet doseer. Hy is ook deur die Universiteit 
aangestel as sodanig. Die vakke word genoem en daaronder is 
onder andere ook Etiek en Dogmatiek. As die vakke nou van 
hom weggeneem word sal dit op die studente en buitewêreld 'n 
baie slegte indruk maak en na 'n mosie van wantroue in hom 
en sy werk lyk. Dit spyt bom gevolglik dat hy nie sy toestemming 
kan gee nie. 


07 Mei 1946 

Die Kuratorium is weer byeen, opgeroep na aanleiding van ‘n 
skrywe van die Kommissie van die Algemene Kerkvergadering 
oor die aftrede van professor Greyvenstein. Die vergadering het 
besluit: 


Gesien die kontensieuse aard van hierdie saak, gesien die feit dat 
daar regsadvies oor die saak ingewin is waarvan die Kuratorium 
geen kennis dra nie, gesien die inhoud van Art 218 waarvolgens 


sepms [eolbojoeu | /seipms esolbojoer SLH 


http://www.hts.org.za 


Vol. 66 No.3 Page 7 of 20 


HTS 


(page number not for citation purposes) 


GE6H APN 


A Hoofstuk 4 


Article #925 
HTS Teologiese Studies/Theological Studies 


Oberholzer 


hierdie vergadering 'n opdrag moes ontvang het, wat hy nie 
ontvang het nie, besluit die vergadering om van die saak af te 
stap en kennis daarvan aan die Alg Kom te gee. 


Op dieselfde vergadering het professor H.P. Wolmarans se 
skrywe gedien waarin hy aanspraak maak daarop dat Dogmatiek 
ingedeel word by Godsdienswetenskap. Sy aanspraak het berus 
op ‘n besluit van die Fakulteitsvergadering, maar daarvan is nou 
niks gerep nie. Die dekaan, S.P. Engelbrecht, het geswyg. Die 
saak van Christelike Etiek het ook tevoorskyn gekom. Professor 
Rautenbach het verwys na sy aanstelling in 1939 om Christelike 
Etiek te doseer. Die besluit van die Kuratorium het hierdie lastige 
probleme probeer systap: 


Die vergadering besluit om i.s. die verdeling van vakke die status 
quo te handhaaf [waarvolgens Geyser die vakke sou doseer] 
solank die saak Greyvenstein nog nie afgehandel is nie, met die 
vriendelike en dringende versoek dat die here professore voortgaan 
om alle pogings aan te wend om tot 'n verstandhouding te kom. 


20 Mei 1946 

Dominee Joh Dreyer skryf in Die Hervormer oor die 25-jarige 
jubileum van professor S.P. Engelbrecht: ‘Waar dit die belange 
van die Hervormde Kerk gegeld het, het hy altyd op die voorpunt 
van die stryd gestaan. Hy het homself nie gespaar nie.” 


28 Mei 1946 

Professor A. van Selms word 
Fakulteitsvergadering en blydskap en waardering is uitgespreek 
teenoor professor Gemser wat weer ‘n professoraat in Nederland 
van die hand gewys het, S.PJ.J. van Rensburg se gewysigde 
leerplan is goedgekeur. Dit was ‘n baie gematigder leerplan as die 
vorige. 


terugverwelkom in die 


29 Mei 1946 

Die 25ste ampsjubileum van S.P. Engelbrecht is feestelik gevier 
in die stadsaal van Pretoria. Gelukwense is uitgespreek deur 
die voorsitter van die Algemene Kerkvergadering, dominee J.J. 
Prinsloo, advokaat J.C.V. Breytenbach namens die Universiteit, 
professor B. Gemser namens die kollegas, professor Pellisier 
namens Afdeling B en student B.J. Engelbrecht namens Van der 
Hoff. Die aand het S.P. Engelbrecht in die Kerkgebou van Pretoria 
‘n gedagtenisrede uitgespreek na aanleiding van Psalm 48:10. 


12 Junie 1946 
Die Kommissie van die Algemene Kerkvergadering verwelkom 
professor C.H. Rautenbach. 


lum die doseer van van C Etiek lees hy sy brief van 09 Mei “46 
aan die HE Komm voor asook 'n stuk van 8.6.46 en verder n 
memorandum i.s. die hulp wat hy in die doseer van Chr Etiek in 
Afd A van die Teol Fakulteit verleen. 


Die betrokke skrywe van 09 Mei 1946 is ‘n lang stuk waarin 
Rautenbach ‘n geskil aanhangig maak tussen hom en die 
Kuratorium en die Kommissie versoek om die besluit van 
die Kuratorium buite werking te stel totdat die geskil kerklik 
afgehandel is. Hy het verder geskryf: 


Indien gevraagde tersydestelling van die besluit van die 
Kuratorium sover dit die uitvoering van die versoek van die 
Kerk aan my bemoeilik, verhinder of onmoontlik maak en my 
belemmer in die uitoefening van my pligte teenoor die Kerk, 
wat betref die gee van twee lesings per week in die Christelike 
Etiek — en indien ek nie in die my toegekende leeropdrag deur die 
Kommissie gehandhaaf word nie en ek voor 15 Junie 1946 geen 
kennis te dien effekte kry nie of andersins geen uitspraak van u 
ontvang nie, word ek verplig om teen my sin in 'n interdik van 


die bof te vra dat die besluit van die Kuratorium opsy gesit word 
terwyl ek in hoër beroep gaan op die Algemene Kerkvergadering. 
Dit sou my van harte spyt as sulke weë onvermydelik word … 


In 'n memorandum by hierdie skrywe gee Rautenbach 'n oorsig 
van die verloop van sake vandat hy in 1939 benoem is as teologiese 
dosent. Hy skryf dan verder: 


Na my benoeming het professor Greyvenstein nadat hy al die jare 
die vak doseer het en terwyl hy binne drie jaar die uittreeleeftyd 
sou bereik, my gevra of dit moontlik sou wees dat hy nog vir die 
paar jaar een lesing per week in die Christelike Etiek gee. Ek 
het geredelik ingestem. Ek het dan vanaf 1940 tot einde 1945 
een lesing per week gegee… Met die verdwyning van professor 
Greyvenstein uit die Universiteit in 1946 het ons afspraak ook 
tydelik altans verdwyn en was ek terug onder die verpligtings 
op my gelê deur my benoeming op 31 Julie 1939... Ek het 
aangegaan met twee lesings per week totdat professor Geyser [toe 
nog dominee Geyser] die studente belet het om 'n tweede lesing 
by my by te woon. Ek het die aangeleentheid voor die Kuratorium 
gelê. Die persoon wat voorsitter van die Kuratorium was tydens 
my benoeming [dominee A. Oosthuizen] en wat skriba was 
[dominee Joh Dreyer] het verklaar dat dit die bedoeling van 
die Kerk was dat ek die onderwys in die Christelike Etiek as 
geheel, naamlik twee lesings per week moes gee. Nogtans het die 
Kuratorium daarna ‘n soort slim besluit geneem wat die hoofsaak 
ontwyk. Ek het die week daarna weer twee lesings gegee. Op 15 
Mei is ek weer belemmer deur die Teologiese Fakulteit wat met 
meerderheidstem besluit het dat ek een lesing per week sal gee. 
Daarvoor het ek geapppelleer by die Universiteit maar ek wag 
nog steeds op 'n uitspraak. Ek is op my pos vir twee lesings maar 
die studente kom nie vir die tweede lesing nie. 


Die vergadering besluit toe om al die teologiese professore op te 
roep, en ná hulle koms is die saak voortgesit. 


Die HE Voors verwelkom in die verg die Proff Greyvenstein, 
Engelbrecht, Wolmarans en Geyser. Prof Gemser kan weens 
swakke gesondheid nie teenwoordig wees nie. Ds Oosthuizen is 
ook teenwoordig. Prof Rautenbach wat ook aanwesig is, lees sy 
brief van 9.5.46 i.s. die doseer van die vak Chr Etiek. Hy sê dit is 
n geskil ooreenkomstig art 208. Hy lees ook ‘n brief van 31.7.39 
van die Scriba van die Kuratorium waarin hy in kennis gestel 
word dat hy benoem is om 2 lesings per week in Chr Etiek te gee. 


Professor Engelbrecht sê hy betreur dit dat gedreig word met 
'n hofsaak. Professor Rautenbach maak beswaar dat gesê is hy 
dreig met 'n hofsaak en vra dat dit teruggetrek word. Professor 
Engelbrecht weier. Professor Rautenbach vra dat die Voorsitter 
uitspraak moet gee of dit so is dat hy ‘gedreig’ het. Die H.E. 
Voorsitter antwoord: 


Volgens Prof Rautenbach verduidelik en verklaar is dit geen 
dreigement nie. 


Prof Engelbrecht wys daarop dat as dit 'n geskil is dan moet as die 
geskil tussen A en B is, albei A en B opgeroep word en daarom 
wil hy graag weet of die Kuratorium opgeroep is. Die HEV sê die 
Kuratorium is nie opgeroep nie maar kan vir vanmiddag opgeroep 
word. Prof Engelbrecht sê die lede van die Alg Komm wat lede 
van die Kuratorium is, sal dan nie sitting as Alg Komm lede kan 
neem nie. Die dekaan van die Teol Fakulteit A deel mee dat 
die Rektor op die Uitvoerende Komitee van die Universiteit van 
Pretoria gister nm gesê het dat die betrokke punt van die notule 
van Afd A van die Teol Fakulteit van 15 Mei “6 nie voor die 
eerskomende Senaatsverg gelê sal kan word nie. Prof Rautenbach 
sé dan verval die datum 15.6.46 wat hy in sy brief noem. Oudl 
JP Prinsloo maak 'n beroep op die Proff om nie persoonlike 
dinge in ag te neem nie, maar te dink aan hulle hoë roeping, 
hulle moet bulle saak self regmaak en nie wil hê die HE Komm 

moet dit doen nie. Prof Geyser sê pogings is voortdurend deur 
die Dekaan aangewend om die saak in der minne te skik. Prof 
Rautenbach het hom egter nie geleen tot onderhandeling nie. Hy 
[Prof Geyser] het Prof Rautenbach gevra om die saak te bespreek. 

Prof Rautenbach het egter geweier. Hy het toe al die saak by die 
Kerk aanhangig gemaak gehad. Prof Rautenbach sê Prof Geyser 
is reg en verkeerd. Prof Geyser is verkeerd as beweer word hy [R] 

het gesê Prof Geyser het geen reg om Chr Etiek te doseer nie. Prof 
Rautenbach sê hy was te vind vir samewerking maar eers dan as 
besluit is dat hy ivm die twee lesings in Chr Etiek reg was. Hy sê 
die verg van die Fakulteit was nie 'n vriendskaplike samespreking 
nie maar ‘n amptelike verg want die Rektor was ook aanwesig. 

Prof Engelbrecht sê hy sal alles in sy vermoë doen om die saak 
opgelos te kry... Die verg besluit om voorlopig af te stap van die 
saak hangende die broederlike samespreking tussen die proff en 

dosente. Na dié samespreking word verwys alle sake waaroor daar 
verskil van mening tussen hulle bestaan. 


Na die vertrek van die professore het die Kommissie professor B. 
de Loor benoem as oproeper van die professorevergadering. Hy 
moet nie die vergadering bywoon nie. 'n Skriftelike verslag deur 
almal onderteken moet by die Kommissie ingedien word. 


14 Junie 1946 

Die besluit wat die Kuratorium in 'n gesamentlike sitting met lede 
van die Kommissie van die Algemene Kerkvergadering geneem 
het na aanleiding van die opdrag van die Kommissie van die 
Algemene Kerkvergadering is soos volg genotuleer: 


Na lange en ernstige bespreking word die volgende voorstel 
sonder teenstem aangeneem: Na magtiging deur die Kommissie 
van die Algemene Kerkvergadering dra die Kuratorium voor 
vir aanstelling as dosent in die teologie Prof dr JH Greyvenstein 
ooreenkomsitig Art 218 van die Kerkwet en ingevolge die besluit 
van die Algemene Kerkvergadering. 


Die bewoording spreek van 'n ongenoeë, en inderdaad volg 


daarop: 


Ds AJG Oosthuizen versoek dat aangeteken word dat hy vir die 
voorstel gestem het omdat hy daartoe gedwing word deur die 
opdrag van die Kommissie van die Algemene Kerkvergadering. 
Hy wil egter sy besware skriftelik aan die genoemde Kommissie 
voorlê en lees sy brief voor (sien bylae 1) 

Prof SP Engelbrecht teken protes teen die besluit aan en versoek 
dat dit genotuleer word (sien bylae II) 

Prof AS Geyser teken ook protes aan teen die besluit en versoek 
dat sy redes daarvoor ook genotuleer word (sien bylae III) 

Ds JGM Dreyer sluit hom aan by die eerste drie besware genoem 
in die brief van ds Oosthuizen. 


Die brief van dominee Oosthuizen is belangrik omdat dit lig werp 
op die verwarring rondom die betrokke besluite van die Algemene 
Kerkvergadering . Dit lees soos volg: 


Ek het kennis geneem van 'n mededeling oor die telefoon, dat 
die Hoogeerw Kommissie van die Algemene Kerkvergadering die 
Kuratorium vir die Teologiese Opleiding opdrag gee om Prof dr 
Greyvenstein aan te beveel om volgens 'n besluit van die Algemene 
Kerkvergadering klasse in sekere vakke van die Teologie te gee. 
Ek het die scriba van die Kuratorium opdrag gegee om die 
Kuratorium byeen te roep om die opdrag uit te voer. Graag wil ek 
egter die volgende as my besware teen genoemde opdrag aan die 
Hoogeerw Kommissie van die Algemene Kerkvergadering voorlê, 
met die beleefde maar dringende versoek dat u kommissie tog 
aandag aan my besware sal skenk en dat my besware genotuleer 
mag word. Ek versoek dit omdat ek oortuig is dat die besluit 
baie ernstige gevolge vir die Opleiding van ons kerk gaan hê. As 
voorsitter van die Kuratorium, wat belas is om sorg te dra vir 


die Opleiding, voel ek my verplig om my besware op skrif te stel 

en so aan u voor te lê. Op grond van die volgende maak ek dan 

beswaar teen u opdrag. 

a. Dit skep ‘n presedent waaraan die kerk hom sal moet 
hou in die toekoms. Elke professor wat op grond van 
die leeftydsgrensbepaling moet aftree, sal deur die Kerk 
gekontinueer moet word. As die kerk dit nie doen nie, kan 
en sal gevra word op watter gronde een professor so bevoorreg 
word. 

b. Professor Geyser is deur die kerk aanbeveel en deur die 
Universiteit aangestel. Deur hom is aan al die voorwaardes 
wat deur die kerk gestel is, voldoen. Hy bet sy doktorsgraad 
met lof behaal. Hy is reeds besig met klasse. Deur nou 
hierdie klasse van hom weg te neem en aan sy voorganger 
te gee, word n klap in sy gesig gegee wat onverdiend is. 
Dit ondermyn sy prestige nie alleen by sy eie studente nie 
maar by alle professore en studente aan die Universiteit. 
Dit is nie reg om 'n professor wat deur die Kerk aangestel 
is, sonder dat hy dit gevra of gesoek het, so belaglik te maak 
ten aanskouing van die Verenigde Kerk en die Universiteit 
nie. Die goeie naam en goeie trou van ons kerk is daarmee 
gemoeid. 

c. Die Algemene Kerkvergadering het die besluit geneem 
sonder bespreking en sonder om die konsekwensies te besef. 
Dit is aan die vergadering vlak voor die sluiting voorgelê 
as 'n kompromis waartoe alle partye ooreengekom het en 
wat almal bevredig. Nou is daar selfs onder die opstellers 
verskil van mening oor die betekenis van die besluit. Dat 
die vergadering die rapport van die Alg Kommissie dat 'n 
vakature ontstaan het omdat Professor dr Greyvenstein die 
leeftydsgrens bereik het, en dat ds AS Geyser as sy opvolger 
benoem is, aanvaar en goedgekeur het, is vir my ‘n bewys 
dat die vergadering ‘n besluit wat hiermee in stryd is, later 
aanvaar het, alleen omdat die betekenis nie ten volle besef is 
nie. 

d. Die Christelike Etiek word deur Dr Rautenbach opgeëis, op 
grond van D aanstelling deur die kerk in 1939. Het die eis 
van professor Rautenbach verval? En indien nie, sal hy nie 
n interdik teen professor Greyvenstein verkry nie? 

e. Professor Greyvenstein sal die benoeming waarskynlik nie 
aanvaar nie. Op die Algemene Kerkvergadering het hy 
verklaar dat hy sy amp onmiddellik gaan neerlê omdat hy 
nie kans sien om langer in so 'n atmosfeer, wat hy beskryf 
het met woorde wat nagenoeg dit moes aandui as vals en 
onwaar, kon werk nie. Persoonlik het ek daaruit afgelei dat 
hy die atmosfeer wat in ons opleiding of in fak A bestaan, 
as so onuitstaanbaar beskryf het. Dat hy sy voorneme om 
te bedank nie uitgevoer het nie, het ek toegeskryf aan die 
feit dat hy gemeen het dat aangesien die datum van sy 
aftreding naby was, sou hy dit uithou tot dan. Dat hy nou 
n kontinuering in die afimosfeer hom sal laat welgeval, glo 
ek nie. 


f Aldie dinge veroorsaak onrus onder die studente wat baie 


nadelig vir die opleiding is. 
Op grond van hierdie besware wil ek hiermee beleefd vra dat 


u u opdrag aan die Kuratorium terugneem, en heroorweeg. 


Van belang is ook A.S. Geyser se protesskrif, wat insae gee in sy 
selfbeskouing. 


Aangesien daar herhaalde male deur die Voorsitter van die Alg 
Kommissie 'n verkeerde konstruksie geplaas is op die feit van 
my swye ten tye van die besprekings i.s. die heraanstelling van 
professor Greyvenstein, 'n konstruksie as sou ek daarmee die onreg 
my aangedoen beaam; en aangesien ek op ‘n vergadering van die 
Alg Kommissie in sy sitting by my aan huis op die aand van die 
20 Mrt 1946 deur die Voorsitter en ander lede van die Kommissie 

verseker is dat hiermee die pogings om vakke van my weg te neem 
be-eindig is; en aangesien ek aangestel is as opvolger van professor 
Greyvenstein dws om die vakke te doseer wat hy tot en met 1945 
gedoseer het; en aangesien hierdie vergadering vandag in opdrag 
van die HE Alg Kommissie besluit het om by die HE Kommissie 
aan te beveel dat prof Greyvenstein aangestel sal word in al die 
vakke van die prakt teologie en om bepaalde lesings te gee in die 
vakke Dogm en Xtelike Et; daarom wens ek voor die vergadering 
protes aan te teken en wel op die volgende gronde: 

a. Ek is wettiglik deur die Alg Kom op voordrag van die 
Kuratorium benoem tot opvolger v Professor Greyvenstein. 
Hierdie besluit is deur die Algemene Kerkvergadering 
bekragtig. Hierdie opdrag sluit in al die vakke wat professor 
Greyvenstein doseer het. Bewys daarvoor is dat die Alg 
Kommissie toe hy my in Augustus 1944 aangestel het, nie 
alleen gepraat het van ‘as opvolger v professor Greyvenstein” 
nie maar dat hy ook nie voorsiening gemaak het nie in ‘n 
vakature wat dan sou ontstaan het deur gelyktydig iemand 
te benoem as dosent in Prakt Teol nie. Dieselfde argument 
geld tov Dogm en Chr Et. 

b. Die optrede van die Kerk om na hierdie aanstelling vakke 
wat aan my toegesê is, van my weg te neem, is maar 
net vir twee uitlegte vatbaar: of die kerk het nie in erns 
verkeer toe hy my aangestel het nie en dit berou hom nou 
dvan; of ek het in my doseer van die vakke wat aan my 
toevertrou is, onbevoegd geblyk, sodat die kerk nou twv die 
goeie opleiding v ons toekomstige predikante verplig is om 


met professor Greyvenstein eens dat al wat vir hom oorbly, is om 
emeritaat aan te vra. Hierdie hele miserabele geskiedenis kom 
my voor as 'n smet op die goeie naam van die Kerk. Mens het in 
die afgelope jaar praktyke aanskou in die Kerk wat geassosieer 
word met die spel van partypolitiek maar wat vir kerkmense 
heeltemal onbetaamlik is. Ek vertrou dat die soort dinge in die 
toekoms sterk teengegaan sal word. Dit is te betreur dat terwyl ons 
Kerk groot uitwendige bloei deurmaak daar sodanige inwendige 
swakhede is wat onrusbarend is. 

Wat betref my benoeming vir die Christelike Etiek — dit het vir 
my duidelik geword dat die Kerkbestuur ongeneë is om regspraak 
te beoefen tensy daartoe gedwing. Ek was nooit inderdaad 
van plan om die dwangmiddels te gebruik nie. Die regsgevoel 
is 'n gesindheid wat nie afgedwing kan word nie — alleen die 
skyn daarvan kom deur dwang. Ek bedank as dosent in die 
teologie vanweë die Hervormde Kerk. Ook bedank ek as lid 
van die Finansiële Kommissie van die Kerk, as kurator van die 
Predikante, Weduwee en Wese Pensioenfonds en as lid van die 
Kerklike Kommissie vir Opvoeding en Onderwys. Verder sal ek 
my bedanking indien as direkteur van Voortrekkertehuis. 

Ten slotte wil ek herhaal wat ek enige jare gelede reeds verklaar 
het voor 'n kommissie uit die Algemene Kommissie: Solank as wat 
die kerkbestuur die oë sluit vir die wanverhoudings en misstande 
wat in verband staan met die Teologiese Opleiding, versuim dit 
sy plig. Ek het reeds sedert sestien Julie Il gesterk geraak in die 
oortuiging dat dit vir my die beste is om eenkant toe te staan. 


bepaalde van die vakke v my terug te neem. In dieselfde vergadering van die Kommissie van die Algemene 


c. Umaak deur die bekragtiging v hierdie besluit van die Alg 
Kom my posisie aan die Univ onhoudbaar aangesien dit 


Kerkvergadering op 16 Junie het ook ‘n skrywe van Greyvenstein 
gedien, gedateer 27 Mei 1946. 

daar in breë kring as 'n mosie van wantroue geinterpreteer 
sal word. 

d. Professor Greyvenstein kan, na sy uitsprake op die Alg 
Vergadering en na alles wat plaasgevind het, nie met goeie 
fatsoen in Afd A van die Teol Fakulteit terugkeer nie. 

e. Hierdie agitasie wat helaas nie altyd sonder ‘n politieke 
skadukant was nie, het die Fak van bo tot onder geskeur; 
n voldoening van die opdrag van die Alg Kommissie sal 
hierdie breuk bestendig tot skade v kerk en opleiding. 

f. Deur hierdie bekragtiging het u gemeen om een kwessie te 
demp maar u het daardeur tallose nuwes ontketen. 

g. hierdie opdrag sluit in al die vakke wat professor 
Greyvenstein doseer het. Bewys daarvoor is dat die Alg 
kommissie toe hy my in 1946 aangestel het, nie alleen 
gepraat het van ‘as opvolger van professor Greyvenstein nie 

h. Ek versoek dat, met die oog op verdere stappe en verder 
verwikkelinge, bierdie protes van my genotuleer sal word. 


S.P. Engelbrecht se protes was kort: ‘I Dit is ultra vires, II Dit 
benadeel Afdeling A van die Teol Fakulteit aan die Universiteit 
van Pretoria, III Dit maak die posisie van professor Geyser aan 
die Universiteit onmoontlik, IV Dit is onuitvoerbaar.“ Hy het die 
volgende dag aan die Rektor ‘n afskrif van sy protes vir sy inligting 
gestuur. Die skriba het op 26 Junie aan Greyvenstein geskryf in 
verband met sy aanstelling, en ook aan Geyser daarvan kennis 


gegee. 


27 Julie 1946 
Uiteindelik het die Engelbrecht-Geyser houding sukses behaal. 
Rautenbach het soos volg aan die Kommissie van die Algemene 


Kerkvergadering geskryf: 


Dit het onder my aandag gekom dat dit op die duur vir 
professor Greyvenstein onmoontlik gemaak is om op 'n wyse 
wat kan strook met die gewone opvatting van wat eerbaar is, 
sy loopbaan as professor af te sluit soos dit deur die Algemene 
Kerkvergadering beplan en in die vooruitsig gestel is. Ek is dit 


Die HEV rapporteer dat die rektor aan hom gesê het dat hy 
die Fakulteitsbesluit van 15 Mei nie voor die eerskomende 
Senaatsvergadering sal lê nie omdat hy eers regsadvies inwin. Die 
verg besluit om uitvoering te gee aan die besluit van die Algemene 
Kerkvergadering tov die benoeming van prof Greyvenstein. Die 
HE Scriba stem teen en sê hy doen dit onder andere omdat 
bogenoemde besluit in stryd is met die besluit van die HE Komm 
wat deur die Algemene Kerkvergadering goedgekeur is nl om ds 
A Geyser te benoem as opvolger van Prof Greyvenstein wat s.i. 
bedoel dat hy die vakke moet doseer wat Prof Greyvenstein doseer 
het. Verder word besluit om magtiging aan die Kuratorium 
te gee om uitvoering te gee aan die besluit van die Algemene 
Kerkvergadering i.s. benoeming van Prof Greyvenstein in terme 
van art 218a en b. 


Die vergadering het besluit op die volgende skrywe aan die 
Kuratorium: 


Die HE Komm van die HE Algemene Kerkvergadering besluit 
hiermee in terme van art 218a en b van die Kerkwet en van die 
besluit van die Algemene Kerkvergadering waarin ‘n leeropdrag 
aan prof Greyvenstein aangebied is, a. om die Kuratorium te 
magtig Prof Greyvenstein as Prof en of Dosent in die Teologie by 
die Kommissie van die Algemene Kerkvergadering voor te dra vir 
aanstelling en b. om voorstelle te maak aan die Kommissie van 
die Algemene Kerkvergadering mbt die salaris. Die Kommissie 
van die Algemene Kerkvergadering wag hier in Pretoria op die 
voordrag en voorstelle soos hierbo genoem vir verdere behandeling 
en versoek dus vriendelik spoedige afhandeling van hierdie 
dringende saak. 


Later in die notule staan : 


Die HEV lees die brief van die Kuratorium re die benoeming van 
prof Greyvenstein. Die HE Vergadering besluit vervolgens dat Prof 
Greyvenstein in opdrag van die Algemene Kerkvergadering hierby 
benoem word as hoogleraar vanweë die Hervormde Kerk met die 
status van Professor om al die vakke van die Praktiese Teologie te 
doseer met ingang 1 Augustus “46. Die vergoeding word vasgestel 

op 15/- per lesing. Verder benoem die HE vergadering die HE 
Voors en Scriba met die reg van koöptasie om die Rektor van die 
Universiteit van Pretoria te spreek om uitvoering te gee aan die 
opdrag van die Algemene Kerkvergadering ten opsigte van Prof 
Greyvenstein. Ds Vermooten word versoek om die besluit aan prof 
Greyvenstein mee te deel. 


24 September 1946 

Dominee Vermooten het in die vergadering van die Kommissie 
van die Algemene Kerkvergadering gerapporteer dat hy nie 
uitvoering kon gee aan die opdrag om Greyvenstein persoonlik 
te gaan meedeel van sy benoeming nie, omdat Greyvenstein toe 
'n tyd lank weg van die huis was en hyself later ook op verlof 
was. Toe hy terugkom, was Greyvenstein se aansoek om emeritaat 
al ingestuur. Die vergadering het besluit om die emeritaat aan 
Greyvenstein te verleen en het waardering en dank uitgespreek 
vir die werk wat Greyvenstein gedoen het vir die Opleiding. 
Dieselfde vergadering het ook Rautenbach se bedanking as dosent 
in Christelike Etiek en as lid van verskillende kerklike kommissies 


behandel. 


Wat betref die samespreking tussen die professore om bestaande 
onaangenaamhede te probeer oplos, ‘deel die HE Scriba mee dat 
Professor Engelbrecht gesê het die samesprekings is nie gehou nie 
omdat die moeilikheid nie meer bestaan nie.” [!!!] 


11 Desember 1946 

Inderdaad het S.P. Engelbrecht aan die Kuratorium gerapporteer 
dat daar geen moeilikhede onder die professore onderling is nie en 
dat daar mooi samewerking is. Dit strook nie met die mening van 
A.S. Geyser wat gepraat het van ‘n skeuring in die fakulteit nie. 
Die Kuratorium het verder skynbaar rustig voortgegaan met die 
toekenning van beurse. Studentegetalle het geleidelik vermeerder. 
Daar was bestendige erosie van getalle, hoofsaaklik vanweë die 
vereistes ten opsigte van die tale Grieks, Hebreeus en Latyn. 
Professor Gemser sou met ‘n jaar verlof gaan gedurende 1947, 
en die vergadering het besluit dat sy lesings waargeneem sal word 
deur professor Van Selms. Die Dekaan het verder gerapporteer 
dat Afrikaans 1 vanaf volgende jaar verpligtend sou wees vir die 
teologiese studente. 'n Opdrag van die Algemene Kerkvergadering 
dat sesdejaarstudente kerkraadsvergaderings, siekebesoek en 
huisbesoek moet meemaak, kon nog nie uitgevoer word nie. 


B.J. Engelbrecht het die BD eksamen met lof geslaag en het in 
1947 na Groningen vertrek vir doktorale studie. Die Kuratorium 
het die wens uitgespreek dat die professore toenadering moet soek 
tot professor Greyvenstein, en hulle het die gedagte verwelkom en 
gesê hulle sal dergelike pogings van harte ondersteun. 


12 Desember 1946 

Die Kommissie van die Algemene Kerkvergadering neem die 
besluit wat voorlopig 'n einde sou bring aan die Greyvenstein- 
saak. Die notule lui: 


Die Kommissie van die Algemene Kerkvergadering na 
kennisname van die brief van die Rektor van die Universiteit van 
Pretoria van 27:11.1946 insake die benoeming van Professor 
dr Greyvenstein om in sekere leeropdragte tw Dogmatiek en 
Chr Etiek te doseer - waaruit blyk dat die Regulasies van die 
Universiteit so 'n benoeming nie toelaat nie, betreur dit dat die 
Alg Kom dientengevolge geen uitvoering kan gee aan die besluite 
van die Algemene Kerkvergadering in Mei 1945. 


Die voorsitter, dominee J.J. Prinsloo Jsn het teen die voorstel 
gestem met die motivering dat in sy beskouing nie al die nodige 
stappe geneem is om uitvoering te gee aan die besluite van die 
Algemene Kerkvergadering nie. 


va 1947 
03 Maart 1947 


Die Kuratorium aanvaar 'n mosie van roubeklag met die dood 
van professor en mevrou Greyvenstein se seun Karel, wat in 'n 
vliegtuigongeluk oorlede is. Die vergadering het verder kennis 
geneem dat die professore in bysyn van die voorsitter en skriba 
van die Algemene Kerkvergadering, dominee J.J. Prinsloo Jsn en 
dominee TE]. Dreyer, tot ‘n vergelyk gekom het oor die indeling 
van vakke. Professor Engelbrecht het Ensiklopedie afgegee aan 
professor Wolmarans, en Oud-Christelike Letterkunde aan 
professor Geyser, professor Geyser het Dogmatiek afgegee aan 
professor Engelbrecht. Preekoefening sou om die beurt deur lede 
van die Fakulteit waargeneem word en Praktika deur professor 
Geyser. Oor die verhouding Kommissie van die Algemene 
Kerkvergadering — Kuratorium — Universiteit is die volgende 
besluit geformuleer: ‘Na aanleiding van bedenkings wat geuiter 
word in verband met verlof aan en bedanking van teologiese 
professore en dosente deur die Universiteit word besluit om ‘n 
komitee aan te stel om in te gaan op die onderlinge verhouding’. 
Die komitee sal bestaan uit professor D. Pont, die voorsitter en 
skriba van die H.E. Algemene Kommissie of hulle sekundi en die 
voorsitter en skriba van die Kuratorium of hulle sekundi. 


04 Junie 1947 

'n Buitengewone vergadering van die Kuratorium vind plaas. 
Dominee E.S. Mulder was afwesig en so ook dominee J.J. 
Prinsloo wat op besoek aan die gemeentes in Oos-Afrika was. Die 
vergadering is saamgeroep na aanleiding van die besluit van die 
Raad van die Universiteit op 29 Mei 1947 om doktor W. Nicol 
vir die rektorskap van die Universiteit aan te beveel. Die volgende 
besluite is geneem: 


1. Die Kuratorium het kennis geneem van die feit dat die HE 
Heer dr W Nicol deur die Raad van die Universiteit as 
Rektor aanbeveel is. 

2. Die Kuratorium verklaar hiermee dat hy van oordeel is dat 
die verkiesing van 'n rektor 'n Universiteitsaak is waarmee 
hy hom nie wil inlaat nie, behalwe wanneer hy oortuig is 
dat die benoeming die Opleiding van ons Kerk nadelig sal 
beinvloed. 

3. Die Kuratorium is oortuig dat die benoeming van dr W 
Nicol so 'n geval is, en verklaar hiermee met die meeste 
nadruk dat die HE Heer Dr W Nicol as rektor vir ons Kerk 
se opleiding onaanneemlik is, en wel op die volgende gronde: 
a. Na ons mening is dit ‘n ongehoorde saak dat die 

Moderator van n kerk wat self sy opleiding aan 
die Universiteit het, as rektor hoof sal word van, en 
soveel meer seggenskap sal hé oor die opleiding van ‘n 
ander kerk. Uit die aard van die saak sal sy partydige 
goedgesindheid teenoor die opleiding van sy eie kerk by 
die opleiding van die ander kerk met agterdog bejeën 
word. 

b. Die HE Heer Dr W Nicol het by verskillende geleenthede 
in die verlede uitlatings gemaak en op ander maniere 
getoon dat hy die Ned Herv Kerk nie goedgesind is nie. 
Die vrees dat hy ook die opleiding van die Kerk nie 
goedgesind is nie, is daarom nie sonder grond nie. 

4. Die HE Kuratorium dring daarom by die HE Kommissie 
van die Algemene Kerkvergadering daarop aan dat hierdie 
besware deur ‘n deputasie sowel as per skrywe aan sy 
Hoogedele die Minister van Onderwys onverwyld voorgelê 
sal word, en dat hy versoek sal word om nie die HE Heer Dr 
W Nicol aan te stel nie. 

Hierdie optrede het gevolg op ontwikkelings aan die Universiteit 
wat begin het met 'n besluit van die Raad van die Universiteit op 

21 Mei 1947 waar besluit is om twee name, dié van die dienende 
rektor, professor M.C. Botha, en dié van doktor W. Nicol, wat 
voorsitter van die Raad was, aan die Senaat deur te stuur met die 
oog op die rektorskap. Die Senaat het op 21 Mei besluit met 56 teen 
29 stemme dat alleen professor M.C. Botha vir hom aanneemlik 
is as rektor. Die Raad het nietemin op 29 Mei 1947 besluit met 12 
stemme teenoor 8, om doktor Nicol by die Minister aan te beveel 
vir aanstelling. Die Volkstem het in ‘n hoofartikel op 30 Mei 1947 
die name genoem van die raadslede wat vir Nicol gestem het, en 
hulle houding aan die Broederbond toegeskryf. Onder hulle was 
twee lede van die Hervormde Kerk, doktor H.D. van Broekhuizen 
en meneer De Bruyn. Professor Botha was lid van die Verenigde 
Party, en die pogings van die Raad om van hom ontslae te raak, 
het sekerlik ook politieke motiewe gehad. 


05 Junie 1947 

Die Kommissie van die Algemene Kerkvergadering onder leiding 
van die vise-voorsitter dominee S. Vermooten staan die professore 
Engelbrecht, Van Selms en Geyser te woord en besluit om die 
gevraagde deputasie na die Minister te stuur, bestaande uit die lede 
van die Kommissie, die Kuratorium en die professore. Dieselfde 
vergadering het kennis geneem van 'n skrywe van S.P. Engelbrecht 
gedateer 28 Mei 1947 waarin hy meedeel dat professor A.I. Malan 
beweer dat ook dominee J.J. Prinsloo Jsn ten gunste van doktor 
Nicol as rektor is. Op voorstel van ouderling W.A. van Schalkwyk 
is besluit om dominee Prinsloo offisieel te vra wat sy standpunt is. 


'n Deputasie van die Nederduitsch Hervormde Kerk het op 16 
Junie die Minister ontmoet in ‘n samespreking wat volgens Die 
Volkstem omtrent 'n uur geduur het. 'n Afvaardiging van die Raad 
het ook die Minister ontmoet en wel op 21 Junie. Die lede van 
die afvaardiging was H.D. van Broekhuizen, D.C. Malan en B.J. 
Marais. 


Professor S.P. Engelbrecht het in Die Hervormer van 20 Junie 
1947 geskryf oor die saak en onder andere gesê dat die aanstelling 
vir die kerk 'n griewende teleurstelling sal wees. As ou vriend van 
die Universiteit het die Hervormde Kerk nie verdien dat iemand 
met die gesindheid van doktor Nicol nou deur die Raad as rektor 
aangestel word nie. 


Op 24 Junie is die beslissing van die Minister aan die Raad van 
die Universiteit bekend gemaak. Hy het die saak na die Raad 
terugverwys met die versoek dat die Raad weer sal probeer om 
eenstemmigheid met die Senaat te verkry. Die Raad het op 26 
Junie 1947 ook aandag gegee aan die vertoë van die Kommissie 
van die Algemene Kerkvergadering, en het soos volg geantwoord: 


Die Raad het hoegenaamd geen vrees dat iemand met die 
ruimheid en persoonlike integriteit van dr Nicol ooit op enige 
manier van sy posisie ten nadele van 'n ander kerk misbruik sal 
maak nie. 


Die Raad het met 11 stemme teen 6 besluit om by sy aanbeveling 
te bly en het weer 'n afvaardiging na die Minister benoem. Drie 
lede van die Raad was by dié geleentheid afwesig, onder hulle 
dominee J.J. Prinsloo. Die afvaardiging het die Minister ontmoet 
op 23 Julie. Die Senaat het op ‘n buitengewone vergadering op 
06 Augustus 1947 sy vorige besluit bevestig, naamlik dat alleen 
professor M.C. Botha aanneemlik is as rektor. ‘n Gesamentlike 
komitee van die Senaat en die Raad het op 12 en 13 Augustus 
die saak probeer besleg, maar sonder die gewenste resultaat. Die 
gewenste eenstemmigheid kon nie bereik word nie, en op 19 
September berig Die Volkstem dat die Minister geweier het om die 
aanstelling van doktor Nicol goed te keur. 


Op 05 November 1947 het 'n petisie van die Raad voor die 
Hooggeregshof in Pretoria gedien dat die bepaling in die Statute 
van die Universiteit dat die benoeming van 'n rektor onderhewig 
is aan die goedkeuring van die Minister, ter syde gestel moet word 
as ultra vires. ‘n Teenpetisie is ingedien deur drie Senaatslede, 
professore H.B. Davel, B.V. Lombard en S.F. Oosthuizen. Die 
hof het die petisie van die Raad verwerp. Toe het die Raad op 
19 November besluit om appel aan te teken, met `n meerderheid 
van 12 teen 9. Op dieselfde vergadering het die Raad met 11 
stemme teen 10 besluit om die rektorskap vakant te verklaar van 
O1 Januarie tot 31 Maart, wat beteken het dat die rektoraat van 
professor M.C. Botha op 31 Desember tot 'n einde sou kom. Die 
Volkstem het op 21 November berig dat dominee J.J. Prinsloo ‘na 
verneem word’ met die meerderheid gestem het. Dit het beteken 
dat hy dan aandadig was daaraan dat die kandidaat van die Senaat 
uit die wedloop gehaal is. 


'n Week later, op Woensdag 26 November het Die Volkstem se 
straatplakkaat dit uitgeskree: NAGTELIKE MOTORRIT NA 
BESTJOEANALAND. Die subopskrif van die voorbladberig was: 
Koorsagtige Pogings van Pro-Nicol Seksie om Geledere te Versterk. 
Daar is die verhaal vertel wat in die Nederduitsch Hervormde 
Kerk groot beroering veroorsaak het. 


n Nagtelike motorrrit oor D afstand van sowat vier honderd myl, 
n gejaag oor die sandduine van Betsjoeanaland wat die senuwees 
van motorbestuurder sowel as insittendes bykans op hol gehad 
het, het deel uitgemaak van die koorsagtige pogings van die pro- 
Nicol seksie in die Universiteitsraad om al sy moontlike kragte 
te versamel vir die genoemde Raad wat verlede week Woensdag 
gehou is. 

Besonderhede van hierdie geheimsinnige motortog waarop die 
deelnemers hulle ooryl en ook ooreis het, het nou eers aan die lig 
gekom, ondanks die feit dat hard probeer is om dit geheim te hou. 
Al die koste, moeite en inspanning wat aan so 'n rit verbonde is, 
was om ds J] Prinsloo snr, voorsitter van die Algemene Vergadering 
van die Hervormde Kerk, van sy plaas uit Betsjoeanland betyds 
in Pretoria te kry vir bywoning van die Universiteitsraad. 

Soos bekend, is op hierdie vergadering besluit om ondanks 
n vorige besluit van die Raad tog appel aan te teken teen die 
uitspraak van die Transvaalse Hooggeregshof wat ten effekte was 
dat die Minister van Onderwys die benoeming van ‘n rektor kan 
veto. Daardie besluit van die Raad is met 'n meerderheid geneem 
waaronder ds J] Prinsloo hom bevind het. 

Kort voor die genoemde vergadering van die Universiteitsraad 
het ds Prinsloo, wat die Hervormde Kerk op die Raad 
verteenwoordig, hom op sy beesplaas in Bestjoeanaland bevind. 
By 'n vorige geleentheid was hy toe die kwessie van die rektorskap 
ook ter sprake was, op besoek in Kenia. 

Na ons uit goeie bron verneem, het die inisiatief van dr CF 
van der Merwe uitgegaan om ds Prinsloo vir die vergadering 
van verlede week aanwesig te kry. Dr van der Merwe het in 
Pretoria-Noord in verbinding getree met 'n inwoner wat langs 
ds Prinsloo in Betsjoeanaland 'n plaas het. Dit blyk nou dat die 
plan oorspronklik was om ds Prinsloo per vliegtuig na Pretoria 
te laat kom. 

By die inwoner van Pretoria-Noord is verneem of daar in die 
omgewing van Vryburg 'n vliegveld is. Hierop kon blykbaar geen 
afdoende antwoord gegee word nie waarop die inligting verkry 
is dat op die plaas van die persoon wel verskeie droë panne is 
waarop 'n vliegtuig kan neerstryk. 

Intussen het die eienaar van die vliegtuig waarmee ds Prinsloo 
gehaal sou word, kop uitgetrek en dit was derhalwe nodig om ‘n 
ander plan te beraam. Ons verneem verder dat dr Avril I Malan 
daarop met die inwoner van Pretoria-Noord in verbinding 
getree het om te verneem hoe mens van Vryburg na die plaas van 
ds Prinsloo moes ry. Daardie inligting is verskaf. 


HTS 


(page number not for citation purposes) 


Vol. 66 No.3 


Page 12 of 20 


http://www.hts.org.za 


Interne spanning en stryd 1941-1953 


Hoofstuk 4 sd 


In die nag om twee-uur het die motorrit n aanvang geneem. 
Verneem word dat aan daardie rit deelgeneem het Professor PV 
Pistorius (hoogleraar in Grieks aan die Universiteit van Pretoria) 
en dr Avril Malan. Dit het die motorryers geluk om ds Prinsloo in 
die hande te kry en hom reeds die Maandag voor die vergadering 
van die Universiteitsraad in Pretoria te besorg. 

Die Woensdagaand was ds Prinsloo op die vergadering van die 
Universiteitsraad aanwesig. 

Na ons meegedeel word, heers daar in kringe van die Hervormde 
Kerk aansienlike misnoeë oor die optrede van ds Prinsloo. Daarop 
word gewys dat die Hervormde Kerk ‘n afvaardiging na die 
Minister van Onderwys gestuur het met die versoek dat ds Nicol 
se aanstelling as Rektor van die Universiteit nie goedgekeur word 
nie. Daardie afvaardiging het die Kommissie van die Algemene 
Kerkvergadering, die Kuratorium en die professore van die Herv 
Kerk verteenwoordig. Die Minister het ds Nicol se benoeming 
geveto, onder andere op grond van die beswaar van die Herv 
Kerk. 

Daarop is die kwessie aan die hof vir 'n beslissing voorgelê. 
Nadat die Universiteitsraad op die eerste vergadering na die 
Hofuitspraak besluit het om nie appel teen die beslissing aan te 
teken nie, het die daaropvolgende vergadering van die Raad wel 
besluit om in hoër beroep te gaan. 

Die meerderheid van die Raad meen dus dat die Minister nie die 
vetoreg besit nie. Onder daardie meerderheid is ds Prinsloo. Nou 
word aangevoer dat ds Prinsloo lynreg teen sy Kerk gehandel het, 
omdat die Herv Kerk se vertoë by die Minister eintlik daarop 
neergekom het dat die benoeming van ds Nicol geveto moes word. 


As ons die twee berigte van Die Volkstem vergelyk, val dit op 
dat in die berig van 21 November daar duidelik sprake is van 
twee stemmings in die Raad, een oor die vakantverklaring 
van die rektorskap en die volgende een oor die appel. Die 
stemmings was nie dieselfde nie, en daar word uitdruklik berig 
dat dominee Prinsloo met die meerderheid gestem het in die 
eerste geval, naamlik die vakantverklaring van die rektorskap. 
In die sensasionele voorbladberig van die volgende week is die 
voorstelling dat hy gestem het vir die besluit om appel aan te 
teken. Daar word in die voorbladberig trouens niks gesê oor die 
eerste stemming in verband met die vakantverklaring van die 
rektorskap nie. Daarom wek hierdie koerantberig die suspisie dat 
dit 'n doelbewuste poging was om dominee Prinsloo by te kom. 


09 Augustus 1947 

Die Fakulteit Afdeling A het intussen skynbaar ongestoord met sy 
werksaamhede voortgegaan, te oordele aan die amptelike notules. 
S.P Engelbrecht, H.P. Wolmarans, A. van Selms en A.S. Geyser 
is teenwoordig in die Fakulteitsraad. Die regulasies is so aangevul 
dat Latyn ook as hoofvak geneem kan word en toestemming is 
verleen dat A.D. Pont MA Grieks saam met BD II mag doen. 


02 September 1947 

Die Fakulteit beveel die permanente aanstelling van A.S. Geyser 
aan en besluit dat S.PJ.J. van Rensburg die doktorale eksamen 
slaag. In die jaarverslag is melding gemaak van die aanbiedings 
wat Gemser ontvang het van Groningen en Utrecht en dat hy 
albei van die hand gewys het. Sy lesings word waargeneem deur 
Van Selms, en Geyser verleen hulp met Siries. Verskuiwing van 
vakke het plaasgevind in dié opsig dat Geyser Oud Christelike 
Letterkunde, Wolmarans Ensiklopedie en Engelbrecht Dogmatiek 
doseer. 


27 September 1947 
Professor A. van Selms word bevorder en aanvaar diens as professor 
in Semitiese Tale. 


13 November 1947 
Die Raad van die Universiteit van Pretoria besluit om die eregraad 
DD toe te ken aan professore G.M. Pellisier en J.H. Greyvenstein. 


09 Desember 1947 

Die Raad van die Universiteit van Pretoria besluit dat ‘n rektorale 
komitee die pligte van die rektoraat sal waarneem totdat ‘n nuwe 
rektor benoem is, bestaande uit professore B.V. Lombard, S.E 
Oosthuizen, H.B. Davel, C.H. Rautenbach en meneer FJ. le 
Roux. 


12 Desember 1947 

Dominee Prinsloo is terug in die voorsitterstoel van die Kommissie 
van die Algemene Kerkvergadering. Ná die proponentseksamen 
waarin J.H. van Staden, H.M.E. Dreyer en W.J. Engelbrecht tot 
die bediening toegelaat is, het die saak aan die orde gekom waarop 
almal gewag het. Die notule lees soos volg: 


Aan die orde kom 'n hele aantal briewe van kerkrade en 
afsonderlike persone in sake die houding van ds J] Prinsloo op 
die Raad ivm die benoeming van dr Nicol as rektor van die 
Universiteit van Pretoria. Briewe het ingekom van die kerkrade 
van Vereeniging, NW Pretoria, Pretoria- Wes, Potchefstroom, 
en van die brs G Snyman, AS Snyman, CL Engelbrecht, FW 
Stone en Pretorius en Visser, en verder 'n skrywe van professor 
Engelbrecht en 'n uitknipsel en aanplakbiljet van Die Volkstem... 
Die HE voorsitter vra afskrifte gesertifiseer deur die skriba van al 
die ingekome stukke. Die HE Voorsitter antwoord hierop dat die 
skok in die koerantberig nie so erg is nie. Sy persoonlike lyding is 
niks maar die kerk word hier onder verdenking gebring. Met sy 
vertrek na Oos-Afrika was daar nog nie sprake van die benoeming 
van 'n rektor nie. Tydens sy verblyf aldaar het verskillende berigte 
hom bereik, ook het hy ‘n brief ontvang oor ‘n bewering dat hy ds 
Nicol sou steun as rektor. By sy terugkoms het hy probeer vasstel 
wat die houding van die kerk is. Op 23 Oktober het die Raad 
vergader by watter geleentheid ds Nicol as rektor voorgestel is. 
Die uitslag van die stemming was 11-6 ten gunste van ds Nicol, 
By die geleentheid het hy ‘n verkaring gemaak dat hy dieselfde 
standpunt inneem as die liggaam wat hy verteenwoordig op die 
Raad. Op 6 November is weer 'n vergadering gebou waarvan hy 
geen kennis ontvang het nie. Die daaropvolgende vergadering het 
hy weer bygewoon. Hy kon dit doen omdat hy betyds geleentheid 
gehad het om terug te kom uit Bechuanaland, deur bemiddeling 
van professor Malan en Professor Pistorius. Hy was nie bewus 
daarvan dat die twee here hom kom haal het vir die vergadering 
nie. Hulle het hom meegedeel van die te houe vergadering, 
en om seker te maak dat hy teenwoordig is, het hy aan bulle 
gevra of hy met hulle mag saamgaan na Pretoria. Tot met die 
Raadsvergadering het hy dan ook by professor Malan tuisgegaan. 
In sake die besluit van die Raad om te appelleer teen die uitspraak 
van die Hooggeregshof, wat die Minister van Onderwys in die 
gelyk gestel het, kan hy op hierdie tydstip nie aan die vergadering 
meedeel hoedat hy gestem het nie. Dit sou nie billik wees teenoor 
die ander lede van die Raad nie, daar die stemming geheim is, 
en bowendien adviseer die regsgeleerdes om dit nie op hierdie 
tydstip te openbaar nie. Hy wil egter die vergadering verseker dat 
sy houding in bierdie hele saak nie strydig is met die belange van 
die kerk nie. 

Na enige verdere bespreking en vrae besluit die vergadering 
op voorstel van oudl du Preez dat aangesien daar nou meer 
informasie voor die vergadering is, dat die gevraagde afskrifie 
wat die HE Voorsitter sal kry, nie gebruik sal word in ‘n eventuele 
hofsaak nie. Die HE Voorsitter deel verder mee dat die Raad 'n 
kommissie van vyf benoem het om intussen die werk van die 
Rektor te doen met bystand van die Registrateur. Hy gee nogmaals 
die versekering dat hy trou by die kerk staan. 


va 1948 
08 Januarie 1948 


Die Kommissie van die Algemene Kerkvergadering is weer byeen. 
Die notule lui: 

Ter sprake kom die houding van die HE Voorsitter insake die 
benoeming van die Rektor van die Universiteit van Pretoria. 
Die vergadering besluit om aan die kerkrade en broeders wat 
hulle beklaag het by die Kommissie oor die houding van die 
voorsitter berig te gee van die besluite van die Kommissie, dog 
geen verklaring sal in Die Hervormer gepubliseer word nie. 
Besluit: Nav die ingekome briewe waarin beswaar gemaak 
word teen die houding van die HE Voorsitter in bogenoemde 
saak besluit die vergadering om daarop as volg te antwoord: 
Die Kommissie van die Algemene Kerkvergadering het grondig 
op die saak ingegaan en bevind dat die voorsitter trou by die 
kerk staan en die besluite van die Alg Kommissie uitgevoer het. 
Die vergadering het geen rede om die trou en integriteit van die 
Voorsitter in twyfel te trek nie op die volgende gronde: 

1. Sy gehegtheid en trou aan die Hervormde Kerk soos nog altyd 
geblyk het uit sy optrede in die verlede. 

2. Sy verklaring op 23 Oktober in die vergadering van die Raad 
van die Universiteit van Pretoria ‘Ek bedank die Raad vir 
die verlof van afwesigheid van vergaderings gedurende die 
afgelope sewe maande. Toe ek hier terugkom het ek gevind 
dat ek voor voldonge feite geplaas is: Die Senaat het 'n 
standpunt ingeneem, die Raad het ‘n standpunt ingeneem, en 
die Liggaam wat ek verteenwoordig het ‘n ander standpunt 
ingeneem, en vanaand by die uitbring van my stem het ek 
my laat lei deur die standpunt wat ingeneem is deur die 
Liggaam wat ek verteenwoordig.” 

3. Sy verklaring op 8 Januarie voor die Alg Kommissie My 
persoonlike standpunt is dat die Raad nie daartoe behoort 
oor te gaan om te apelleer nie omdat 1. ingeval die appel 
slaag die moontlikheid geskep word dat daar weer pogings 
aangewend word om ds W Nicol tot Rektor te benoem, 2. 
hierby wil ek nog voeg dat ek dit vanuit die Ned Hervormde 
standpunt onwenslik ag dat met die appelsaak aangegaan 
word omdat (a) ‘n geslaagde appel juis dit moontlik sou 
maak waarteen die kerk beswaar het; (b )aangesien 'n 
uitspraak van die appèlbof ook nie finale uitsluitsel gee nie, 
omdat appel na die Geheime Raad ook nog n moontlikheid 
bly. Ook in hierdie geval, netsoos deurgaans die geval was 
gedurende my dienstyd as predikant van die Nederduitsch 
Hervormde Kerk, vereenselwig ek my ten volle met die 
goeie standpunt, beleid en besluite van die Nederduitsch 
Hervormde Kerk.‘ 


Dominee Prinsloo het verder ook nog voorgestel dat die 
Kommissie die Raad van die Universiteit van Pretoria versoek 
om sy besluit oor die appel te herroep. Die Kommissie het egter 
geoordeel dat die kerk gedoen het wat hy behoort te doen en het 
nie die voorstel aanvaar nie. 


Daarna het die vise-voorsitter, dominee Vermooten, gesê ook sy 
houding is verdag gemaak. 


Professor Geyser het hom gebel toe die benoeming van Nicol ter 

sprake was en hom gevra om die Moderamen saam te roep om die 

saak te bespreek. Hy het nie met die versoek ingestem nie om die 

volgende redes: 

1. Dit is takties verkeerd om te agiteer teen 'n benoeming 
voordat dit nog gemaak is 

2. Daar is altyd beweer dat die kerk moet wegbly van die terrein 
van die Universiteit 

3. Dit kon moontlik beskou word as politieke inmenging 

4. Die moderamen het geen status nie. 

Die volgende stap was dat die Kuratorium opgeroep is. Die 

Kuratorium het die hele saak na die Alg Kommissie verwys. Dit 

het vervolgens voor die Kommissie gedien en hy het geen beswaar 

gemaak dat 'n deputasie die Minister sou ontmoet nie. 


15 Maart 1948 

Die Raad van die Universiteit van Pretoria besluit om die name 
van professore C.H. Rautenbach en WEJ. Steenkamp na die 
senaat deur te stuur vir advies oor die rektorskap. Die Senaat het 
op 17 Maart met 45 teen 42 stemme voorkeur uitgespreek vir 
professor Steenkamp. 


23 Maart 1948 
Die Raad besluit met 13 stemme teen 8 om professor C.H. 
Rautenbach by die Minister voor te dra vir benoeming as rektor. 


24 Maart 1948 

Die saak van die houding van die voorsitter oor die rektorskwessie 
is weer ter sprake in die sitting van die Kommissie van die 
Algemene Kerkvergadering. Hierdie keer het dit gegaan oor die 
vraag of daar tog in Die Hervormer `n verklaring geplaas moes 
word. Die vise-skriba, dominee E.S. Mulder, het 'n stuk opgestel 
en die vergadering het besluit om dit te publiseer, maar toe die 
voorsitter daarteen beswaar maak, is die besluit teruggetrek en is 
'n kommissie bestaande uit die skriba en oudll Visagie en Visser 
opgedra om 'n stuk op te stel. 


In hierdie vergadering is ook 'n onderhoud gevoer met professore 
Gemser en Geyser wat hulp gesoek het vir die administrasie en 
onderhoud van die Hervormde Teologiese Studies wat toe reeds in 
sy vierde jaargang was. 'n Kommissie is benoem bestaande uit die 
redaksie tesame met dominee Vermooten, dominee Oosthuizen 
en professor De Loor om ondersoek te doen en aan die Algemene 
Kerkvergadering te rapporteer. 


Van die Predikantevergadering is ‘n rapport ontvang oor die 
verhouding tussen professor Greyvenstein en Rautenbach enersyds 
en professor Engelbrecht andersyds. Die voorsitter het daarby 
gevoeg die bewering dat die verhouding tussen die Kommissie 
van die Algemene Kerkvergadering en die Kuratorium aan die een 
kant en professor Greyvenstein en Rautenbach aan die ander kant 
ook nie reg is nie. Die voorsitter en skriba is toe benoem om met 
die professore oor die probleem te handel, en die Kuratorium is 
gevra of hulle wil meedoen daaraan. 


Op hierdie vergadering is ook deur die voorsitter gerapporteer 
dat professor C.H. Rautenbach die vorige aand as rektor van 
die Universiteit van Pretoria deur die Raad aanbeveel is met 13 
stemme teen 8. Die vergadering het hom gelukgewens, en tipies 
het die skriba by die gelukwense nog bygevoeg; 


Waar u ons kerk van naby ken omdat u een van ons is, ook in 
sy swakhede en tekortkominge, weet ons dat die belange van ons 
kerk in u hande veilig is, derhalwe kan ons die toekoms met 
vertroue tegemoet sien. 


04 Mei 1948 

Dit val op dat in die notules van die Fakulteit Afdeling A daar 
nie melding gemaak word van Rautenbach se aanstelling nie. Die 
Afdeling het besluit om nie oor te gaan na die Nuwe Letteregebou 
nie. 


11 Mei 1948 

Die 49ste Algemene Kerkvergadering kom byeen. Dominee 
A.J.G. Oosthuizen is verkies as voorsitter, dominee J.J. Prinsloo 
Jsn as vise-voorsitter, dominee T.EJ. Dreyer as skriba en dominee 
E.S. Mulder as vise-skriba. Die openingsrede is nie soos gebruiklik 
gelewer deur die uittredende voorsitter, dominee Prinsloo, nie, 
maar op sy versoek deur die uittredende vise-voorsitter, dominee 
Vermooten. Die rede daarvoor was waarskynlik dat dominee 

Prinsloo vantevore al vermoed het dat hy dit moeilik sou vind 
om die rede te lewer. Hy is uitgestem uit die voorsitterskap 
na 'n hewige veldtog teen hom omdat hy die kandidatuur van 
dominee Nicol vir die rektorskap van die Universiteit van Pretoria 
sou gesteun het. [Daar het 'n foto in die koerant verskyn waar 
professor S.P. Engelbrecht voor ouderling WA. van Schalkwyk 
van Trichardtsfontein staan en hom aan sy onderbaadjieknoop 
vat. Oom Willem het later vir my gesê professor Engelbrecht 
was toe besig om vir hom te sê: “Oom Willem, as ds Prinsloo 
weer voorsitter word, is dit klaar met die Hervormde Kerk.” Oom 
Willem het daar bygevoeg dat in 1937 professor Engelbrecht 
presies op dieselfde manier vir hom gesê het: 'As ds Brandt weer 
voorsitter word, is dit klaar met die Hervormde Kerk. ] 


Dominee Oosthuizen het in 1945 nie lidmaatskap van die 
Moderamen gehaal nie, en nou, in 1948, is hy verkies as voorsitter. 
Dominee Prinsloo Jsn is egter wel verkies as vise-voorsitter, wat 
kan aandui dat hy steeds baie steun geniet het. Die vergadering 
het 'n lang bespreking agter geslote deure gevoer oor die verslag 
van die Kommissie oor die houding van dominee Prinsloo in 
verband met die rektorskwessie, en uiteindelik besluit: 


Hierdie HE Algemene Kerkvergadering keur die verslag van die 
HE Alg Kommissie goed, aanvaar die verklaring van Ds Prinsloo 
en spreek andermaal dit as sy oortuiging uit dat hy die goeie trou 


teleurgestel is met die gees van die vergadering. Hy sê hy neem 
die voorsitter kwalik dat hy nie met professor Engelbrecht die 
sake persoonlik uitgemaak het nie. Die H.E. Voors sê hy het dit 
gedoen... die 2 betrokke stukke is: 


Die geskiedenis van die Uitgawe van die Brosjure van Professor 
H.P Wolmarans getitel ‘Die Kommunisme en die Vakunies’ 
en die ongetekende brief van professor Engelbrecht. Dominee 
JJ. Prinsloo Gsn sê ons moet die dokumente ‘stukkend skeur’ 
Ouderling Eksteen maak daarteen ernstig beswaar. Professor 
Gemser sê dat hy ‘nie teenwoordig sal wees in die vergadering 
as professor Greyvenstein kom nie, tensy Professor Engelbrecht 
ook teenwoordig is. Die H.E. Ag Voors vra verlof van die 
vergadering om saam met ouderlinge Schutte en J.P Prinsloo, 
profssor Engelbrecht vriendelik te vra om in die vergadering te 
kom. Hulle verlaat die vergadering. Dominee J. Dreyer sê dat hy 
wil aansluit by die woorde wat ds Huyzers gelees het en 'n beroep 
doen op die vergadering om vergewensgesind te wees en ophou om 
agterdog te saai’. Professor Engelbrecht kom in die vergadering. 


[Volgens oorlewering was dit die keer toe dominee Prinsloo 
vir professor Engelbrecht buite gekry het, handeswaaiend en 
beskuldigend: ‘Ds Prinsloo, jy rol altyd klippe in my pad!’ Ds 
Prinsloo sou dan telkens een van die gruisklippies wat daar 
gelê het, voor die professor geskop het en gesê het: ‘Professor 
Engelbrecht, ek het nog nie so 'n klippie in u pad gerol nie’. En 

van Ds Prinsloo nie in die minste in twyfel trek nie, ewe min as so het hy aangehou totdat Engelbrecht gesé het: “Nou toemaar, ek = 
die goeie trou van enige ander lid van hierdie HE vergadering, sal terugkom] = 
Die vergadering is innig dankbaar vir die goeie dienste wat Ds D 
Prinsloo aan die kerk bewys het en spreek die hoop uit dat hy die Greyvenstein het kort daarna in die vergadering verskyn en is 8 
Kerk nog lank mag dien. verwelkom deur dominee J.J. Prinsloo Jsn wat as voorsitter ageer D 
‘n Paar broeders het teengestem. het. Die notule lees verder soos volg: > 
En j : . . Professor Gemser spreek die vergadering toe. Hy spreek namens d 5 
Na aanleiding van die verslag van die Kuratorium het die die hele vergadering die blydskap uit dat professor Greyvenstein ei m 
vergadering die volgende onbestrede mosie van dominee L.M. le weer in die kring van die kerk teenwoordig is. Daar het sedert die J Š 
Roux, ouderling J.P. Prinsloo en dominee J.J. Prinsloo Jsn aanvaar: laaste Algemene Kerkvergadering dinge gebeur wat vir professor 7 D 
Waar, ivm die besluit van die vorige Algemene Kerkvergadering Greyvenstein swaar was om te dra. Ons wil ons hartlike leedwese 2 
ivm 'n leeropdrag aan professor Greyvenstein, aan die persoon uitspreek teenoor professor Greyvenstein en ons meegevoel betuig 2. 
van professor Greyvenstein moontlike leed aangedoen is, daar met hom met die swaar dinge wat hy deurgegaan het. Ons wil = D 
wil hierdie HE Vergadering sy innige spyt daaroor aan professor ons hoogagting en waardering utspreek vir wat hy gedoen het 2 
Greyvenstein bring. vir die Opleiding in die kerk. Ons wil ons hoogagting uitspreek S 
oe ER sj ; D 
Professor Gemser het sy blydskap uitgespreek oor die eenparige vir die adel van sy persoonlikheid. Mag die dinge wat verdriet 6 
besluit en die hoop uitgespreek dat dit daartoe mag bydra dat veroorsaak het verlede en vergete wees. Die hele kerk staan met 
professor Greyvenstein weer in ons kerk gelukkig sal voel. Gemser simpatie en hoogagting teenoor professor Greyvenstein. Mag die 
en ander is benoem om dié besluit aan Greyvenstein oor te afgevaardigdes as hulle teruggaan in hulle gemeentes werk vir die 
dra. Hy het terug gerapporteer dat die woordjie ‘moontlik by herstel van die vrede van Jerusalem. 
Greyvenstein ‘n vraag gewek het of die vergadering bewus was dat Professor Greyvenstein neem die woord. Hy spreek sy vreugde 
hom wel leed aangedoen is. Die woord is daarom geskrap. uit dat hy vanmére weer in die vergadering mag wees. Hy is 
dankbaar vir die vriendelike woorde van professor Gemser. Hy 
Op Donderdag 20 Mei het professor A.S. Geyser kort na die wil nie teruggaan op die verlede nie. Hy sê die kerk kan alleen 
opening gevra vir ‘n afwyking van die gewone program. Hy het n eenheid hê wat gegrond is op waarheid en geregtigheid teenoor 
gepraat oor die saak van professor Greyvenstein en die hoop God en mense. Hiertoe moet ons almal saamwerk. Hy dank die 
uitgespreek vergadering vir die manier waarop hulle hom vanmôre in die 
dat daar D end mag kom aan persoonlike vetes. Hy hoop dat die vergadering verwelkom het. 
vergadering nie hiermee voortgaan nie. Hy wil ‘n beroep doen op Later het die Kommissie opdrag ontvang om ‘n gepaste 
die broeders en ds JJ Prinsloo Jsn om die dinge te staak en af te afskeidsfunksie vir professor Greyvenstein te reël. Die vergadering 
sien van die kwessies wat voortkom uit die dokumente van die het besluit om professor Greyvenstein geluk te wens met die 
argief. Die H.E. Voors [dominee Prinsloo, wat in afwesigheid eredoktorsgraad wat deur die Universiteit van Pretoria aan hom 
van dominee Oosthuizen as voorsitter opgetree het] sé dat hy toegeken is. [Die voordrag op die gradeplegtigheid is gedoen deur 
seker is dat die vergadering dit betreur dat Professor Geyser sulke die dekaan van Afdeling B, terwyl die dekaan van Afdeling A die 
beskuldigings hier maak. Dit gaan nie om persoonlike kwessies nie voordrag gedoen het vir ‘n soortgelyke toekenning aan professor 
maar om anonieme dokumente wat in die Argief te lande gekom Pellisier]. 
het en wat die vergadering sal hoor... Die anonieme dokumente 
in die Argief word later gebruik in die geskiedskrywing. Die Die vergadering het besluit dat die anonieme stukke in die 
vergadering moet sê of die dokumente daarin gelaat moet word Argief saam met alle afskrifte daarvan vernietig moer word. Op 
en of dit uitgeneem moet word... Ouderling Schutte sê dat hy dié stadium het die voorsitter, dominee Oosthuizen, weer in die 

vergadering gekom. Die notule lees verder: 


Oudl Reyneke spreek die blydskap uit dat ons mag hoop dat 
die dinge nou reg sal kom. Ds SJ Strydom sê dat mens nie moet 
weghol as dit begin storm nie, dit is lafhartigheid. Professor 
Geyser sê dat hy sy dank wil betuig teenoor die vergadering, 
teenoor ds Prinsloo, ds Kemp ea vir hulle houding in hierdie saak. 
Die HE Visevoors sê dat hy dankbaar is dat Professor Engelbrecht 
ingewillig het om weer in die vergadering te kom. Ds PJ] Venter 
spreek die dank en waardering uit teenoor verskillende persone 
wat in hierdie saak gewerk het, onder andere ds Janson, oudl 
Prinsloo, professor Gemser. 


In die bespreking oor die verslag van die Kommissie van die 
Algemene Kerkvergadering oor professor (Greyvenstein het 
professor Wolmarans hom sterk uitgespreek. Hy het onder andere 
gesê: 
Dit blyk dat in die Alg Kommissie nie die wil was om die Alg 
Vergadering se besluit uit te voer nie. Hulle was nooit by die Raad 
nie. … Daar was van die begin af verset teen die betrokke besluit 
van die kerk — ook in die Kuratorium. Toe die Kuratorium opdrag 
gekry het van die Alg Kommissie om Professor Greyvenstein voor 
te dra, het daar selfs proteste ingekom — een van ds Oosthuizen, 
voorsitter van die Kuratorium. Professor Engelbrecht het ook 'n 
protes ingehandig — ook deur Dr Geyser. .. Die professor sê dit is 
nie reg dat uitvoerende ‘beamptes of liggame so moet handel tov 
besluite van die hoogste vergadering van die kerk nie. Professor 
Greyvenstein is veronreg — soos nog niemand anders deur die kerk 
veronreg is nie. 


Professor S.P. Engelbrecht het weer probeer om sy optrede te 
regverdig en het herhaal dat Geyser aangestel is as opvolger van 
Greyvenstein, en dat dit beteken in al die vakke wat Greyvenstein 
gedoseer het. 


Die vergadering het die saak afgesluit met ‘n besluit om die 
rapport van die Kommissie van die Algemene Kerkvergadering 
aan te neem, en om nie verder onderhandelinge aan te knoop 
ten einde uitvoering te gee aan die besluit van 1945 se Algemene 
Vergadering nie. Dominee J.J. Prinsloo Jsn het sy teenstem laat 
aanteken. Hy het daarin onder andere verklaar: 


As lid en voorsitter van die afgetrede HE Alg Kommissie is my 
nie eers een keer die gevraagde geleentheid gegun om — behalwe 
op versoek die voorlees van enkele stukke — slegs een woord te 
mag spreek nie... Ek het nie die geleentheid gehad om in hierdie 
hoogsernstige saak my plig te doen en aan Professor Greyvenstein 
in sy afwesigheid reg te laat geskied nie... Op dié oneervolle wyse 
is Professor Greyvenstein uit sy werkkring en leerstoel en kerklike 
vergaderings sonder ‘n formele afskeid, sonder 'n afskeidswoord, 
of selfs D afskeidsgroet of vaarwel. 


Die vergadering het kennis geneem dat die Visser-familie van 
Klerksdorp en Ventersdorp die Jan Boomplaas Visser Studiefonds 
gestig het en jaarliks £200 in die fonds sal stort. Later in die 
vergadering het ouderling H.M.P. Visser gesê daar is reeds £200 
in die fonds en dit sal jaarliks met £100 vermeerder word. Ook 
die gemeente Losberg het so 'n fonds gestig, waarvan ouderling 
Schutte die eerste £100 gestort het. 


Die probleem van lang uitstaande studieskuld is bespreek by 
behandeling van die rapport van die Administrateur en die 
Finansiële Kommissie. Studente wat studie gestaak het, het 
slegs by uitsondering afbetalings gedoen, en daar was nog etlike 
predikante wat in gebreke gebly het. Daar was beswaar dat in 'n 
omsendbrief met sensuur gedreig is indien die betrokkenes nie 
begin betaal nie. 


Hierdie vergadering het uiteindelik tot 'n beslissing gekom oor 
pensioen vir die professore. Die besluit was: 


met die oog daarop dat die Teologiese Professore reeds insake 
Pensioene voor gesorg word deur die Universiteit, hulle nie sal 
deel in die pensioenskema wat vir die predikante, weduwees en 
wese daargestel is nie. Indien daar egter professore is of mag kom 
wat as predikante diens gedoen het vir die minimum tydperk 
waarvoor in die Pensioenfond Reglement voorsiening gemaak 
is om 'n pensioen te kry, sodanige professore hulle pensioene sal 
ontvang. 


As lede van die Kuratorium is verkies professore B. de Loor, 
J.H. Greyvenstein, dominees J.G.M. Dreyer, S. Vermooten, E.S. 
Mulder, J.J. Prinsloo Jsn en D.F. Erasmus. 


01 Junie 1948 
Die Fakulteit keur goed dat die lesings in Godsdiensgeskiedenis 
tydens Wolmarans se verlof deur Van Selms waargeneem sal word. 


05 Augustus 1948 

Die Kuratorium vergader. As voorsitter is verkies professor 
Greyvenstein, as vise-voorsitter dominee J.G.M. Dreyer en as 
skriba professor B. de Loor. Naas ander toekennings van beurse is 
aan J.A.A.A. Stoop £100 per jaar vir twee jaar toegestaan vir verdere 
studie in Nederland. Oor die prediking deur finalejaarstudente is 
die volgende besluite geneem: 


a. Die proefpreek sal volgens art 227(e) van die Kerkwet gehou 
word gedurende die maande Augustus-September 

b. Die studente sal na die proefpreek en voor die aflê van die 
BD eksamen geen reg hê om te preek of godsdiensoefeninge 
te lei nie 

c Die reg tot preek en die leiding van ‘n godsdiensoefening 
word gegee na die aflegging van die BD eksamen en voor 
die aflegging van die proponentseksamen 

d. Geen openbare preekoefeninge sal voor die aflê van die BD 
eksamen toegelaat word nie 

e Dit word aanbeveel dat die Kommissie van die Algemene 
Kerkvergadering die proponentseksamen vanaf die einde 
van Februarie volgende op die aflê van die BD eksamen in 
die daaraan voorgaande Desembermaand sal afneem 

f. Hierdie veranderings tree in werking vanaf begin 1949. 


02 September 1948 

Op ‘n buitengewone vergadering van die Kuratorium is twee 
gevalle van studente onder die opsig en tug gehanteer. Albei is 
verwys na die Kommissie van die Algemene Kerkvergadering. 
Verder het die Kuratorium 'n studielening van £100 per jaar vir 
twee jaar voortgesette studie in Nederland aan PJ.T. Koekemoer 
toegeken. 


Twee verdere buitengewone vergaderings is gehou in verband met 
een van die studente, op 29 September en 26 Oktober 1948. Op 
laasgenoemde vergadering is ook 'n beurslening toegestaan aan 
H.M.J. Kramer van Vlaardingen, Nederland vir die sesde jaar 
BD studie aan die Universiteit van Pretoria. Op 15 November 
is die studentegeval finaal behandel en is ook kennis geneem 
dat professor Wolmarans vyf maande verlof toegestaan is. Die 
afskeidsfunksie vir Professor Greyvenstein het plaasgevind op 


dieselfde dag, 15 November 1948. 


Die Kommissie van die Algemene Kerkvergadering moes 
ondertussen handel oor gebeure in die gemeente Pretoria waarby 
professor A.S. Geyser betrokke was. Professor Geyser is op 08 Maart 
1947 genomineer as ouderling vir die wyk Universiteitskoshuise en 
Normaalkoleggetehuise. Die paaslike leraar, dominee Vermooten 
het verlof ontvang vanaf begin Julie tot middel Augustus en daar 
is gereel dat doktor J.H.J.A. Geyvenstein die dienste tydens die 

afwesigheid sou waarneem. Professor Geyser is benoem op die 
kommissie vir die reëling van die eeufees van die gemeente. 


07 September 1948 

Afdeling A het weer vir S.P. Engelbrecht as dekaan genomineer. 
Hy is gelukgewens met sy verkiesing as lid van die Hollandsche 
Maatschappij van Wetenschappen en Gemser met sy lidmaatskap 
van die Utrechtse Genootschap van Wetenschappen. Die jaarverslag 
het ook gemeld dat Van Selms benoem is as korrespondent van die 


Koninklike Nederlandse Akademie van Wetenschappen. 


13 September 1948 

Op die vergadering van die kerkraad van Pretoria wat in 
afwesigheid van ds Vermooten gelei is deur professor B. de Loor, 
het Geyser die saak van'n studentekerk gestel. Na 'n uitvoerige 
uiteensetting deur Geyser was verskillende kerkraadslede beswaard 
dat die skema eers aan die kerkraad bekend gestel is nadat dit by 
ander instansies bespreek is, veral omdat die voorgestelde kapel op 
gronde van die gemeente en onder sy finansiële beskerming moes 
staan. Die kerkraad het op die ou einde 'n kommissie benoem om 
op die saak in te gaan. Hierdie was egter maar net een van die sake 
waaroor Geyser hom in die gemeente bemoei het. Die notules van 
die Kerkraad van Pretoria oor die tydperk 1947-1948 laat blyk 
dat Geyser 'n aktiwistiese rol gespeel het oor 'n verskeidenheid 
van sake, en veral in verdagmaking teen ds Vermooten. Nadat 
die Kommissie van die Algemene Kerkvergadering klagte en 
getuienis aangehoor het, het hy besluit dat broeder Engelmohr 
moet bedank as skriba-kassier en S.J. Botha en A.S. Geyser as 
ouderlinge. Uiteindelik het hierdie gebeure gelei tot 'n skeuring in 
die kerkraad en tot die aanname van 'n beroep na Pretoria-Noord 
deur dominee Vermooten. 


08 Oktober 1948 


Volgens ‘n skrywe aan donateurs in verband met die 
Raadsverkiesing van die Universiteit van Pretoria was een van die 
geomineerdes doktor W. Nicol (as raadslid) en is daar gestel dat 
min mense in die land meer geskik is vir so 'n pos. Donateurs is in 
hierdie skrywe aangemoedig om hulle stemme uit te bring. Onder 
die skrywe verskyn die name van elf dosente, waaronder drie lede 
van die Nederduitsch Hervormde Kerk, L.I. Coertze, H.M. van 
der Westhuizen en H.P. Wolmarans. 


ed 1949 
19 Januarie 1949 


Kennis is in die vergadering van die Kuratorium geneem van ‘n 
besluit van die Kommissie van die Algemene Kerkvergadering oor 
proefpreke na aanleiding van die voorstelle van die Kuratorium. 
Bepaal is dat proefpreke sal plaasvind in Augustus - September 
en dat studente daarna preekvergunning het, voor en na die BD 
eksamen maar nie tydens die eksamen nie. Professor Gemser 
het verslag gedoen oor sy studiewerk tydens sy jaar van verlof. 
Eksamenuitslae is behandel en beurse toegestaan. Opvallend is dat 
daar vyf hereksamens in NT Eksegese was. 


JAAA. Stoop het sy BD graad met lof geslaag. Die voorsitter 
van die Kommissie van die Algemene Kerkvergadering het die 
vergadering bygewoon vir bespreking van 'n versoek van die 
Kommissie oor Grieks III as verpligte vak. Die vergadering het na 
bespreking die saak na die professore verwys vir 'n memorandum 
oor die vakkeuses. Die vergadering het verder sy teleurstelling 
uitgespreek oor die onvoldoende kennis van die Dogmatiek op 
die onlangse proponentseksamen. Daar is besluit om in beginsel 
in te gaan op die moontlikheid van 'n vyfde professoraat vir 
Dogmatiek. Professor S.P. Engelbrecht het dit vertolk as ‘n mosie 
van wantroue, en dominee J.G.M. Dreyer het verduidelik dat dit 
nie so bedoel was nie. 


Hierdie vergadering het kennis geneem van, 


verskillende verklarings oor die lewenshouding van n student 
en het besluit om aan hom geen beurs meer toe te staan nie en 
by die Kommissie aan te beveel om hom nie meer as student 
van die Kerk te erken nie. En dit sonder om hom te hoor! 
[In hierdie verband is dit nodig om die verhaal uit eie 
belewenis verder toe te lig. Ek (skrywer hiervan) het pas by 
my ouerhuis aangekom toe ek ontbied is deur dominee J.J. 
Prinsloo Jsn, ons predikant op Trichardtsfontein en lid van 
die Kuratorium. Ek is uitgevra oor die uitslag van die ekamen 
en die hereksamen in NT Eksegese wat ek moes doen saam 
met vier ander, onder andere ook die betrokke studentemaat. 
Nadat ek my mening gegee het oor die onbillikheid van 
die hereksamen, het dominee Prinsloo verder gegaan: Ken 
jy die persoon? Hoe is sy houding teenoor die professore? 
Hoe 'n soort mens is hy? Ek het probeer verduidelik dat hy 
soms wel uitgesproke is teenoor professore maar dat hy nie 
verdien het om so behandel te word nie. Die uiteinde was dat 
hy verskoning moes vra vir sy verkeerde optrede maar dat sy 
skorsing as student op die volgende vergadering teruggetrek 
is, danksy dominee Prinsloo, alhoewel sy aandeel gladnie 
vermeld is in die notule nie.] 


Dieselfde vergadering het ook gehandel oor die vraag of 
Sendingwetenskap gedoseer moet word, en het dit na die 
Professore verwys vir rapport. 


01 Maart 1949 

Die Kuratorium neem kennis dat B.J. Engelbrecht die 
doktoraaleksamen in Groningen met lof geslaag het en kry 
gunstige berig oor die studie van J.A.A.A. Stoop in Leiden en 
PJ.T. Koekemoer in Utrecht, en verneem verder dat professor 
E. MacMillan se weduwee sy boekery aan die biblioteek van die 
Universiteit van Pretoria geskenk het om gevoeg te word by die 
boekery van die Nederduitsch Hervormde Kerk. Die Fakulteit 
Afdeling A het op dieselfde dag, blykbaar die oggend, vir A.S. 
Geyser benoem as promotor vir die proefskrif van S.PJ.J. van 
Rensburg en vir Gemser en De Zwaan van Utrecht as eksaminatore. 


va 1950 
17 Januarie 1950 


Die Kuratorium neem kennis dat dominee S. Vermooten as lid 
bedank het en dat dominee J.J. Prinsloo Gsn in sy plek benoem is 
as lid van die Kuratorium. ‘n Verdere lening van £100 is toegestaan 
aan B.J. Engelbrecht vir voltooiing van sy studie. By monde van die 
voorsitter van die Kommissie van die Algemene Kerkvergadering 
is verneem dat die Universiteit van Pretoria gevra het vir wysiging 
van die kontrak tussen die Universiteit en die twee kerke om 
voorsiening te maak vir ‘n vyfde professoraat. Die Kuratorium het 
dit in beginsel goedgekeur en wel vir Dogmatiek en Christelike 
Etiek. Die Kommissie van die Algemene Kerkvergadering het 
besluit om nie die vakature dadelik te vul nie maar die vakke te 
verdeel onder die bestaande professore. 


28 Februarie 1950 

Die Fakulteit Afdeling A keur goed dat Van Selms gedurende 
die hele 1951 op verlof gaan en A.S. Geyser van Augustus 1951 
met studieverlof. Goedgekeur is ook dat S.J. Prins MA lesings in 
Kultuurgeskiedenis mag volg. 


08 Maart 1950 

Die Kuratorium besluit om die status guo te handhaaf wat betref 
Grieks III. In sy rapport oor die eksamenuitslae het die dekaan, 
professor S.P. Engelbrecht, aangedui dat dit hoofsaaklik studente 
uit Malan-huis is wat gesak het [Malan-huis was 'n anneks van 

Voortrekkertehuis en was geleë aan Lynnwoodweg waar later 
die huisvaderswoning gestaan het wat deur professor PS. Dreyer 
bewoon is.] . 


17 Mei 1950 
Die Senaat keur die instelling van ‘n vyfde professoraat in elk van 
die twee afdelings van die Fakulteit Teologie goed. 


09 Junie 1950 

Die Fakulteit Afdeling A spreek sy beste wense uit vir die herstel 
van professor Wolmarans na ‘n swaar operasie. Hy het siekteverlof 
ontvang tot einde September. Die volgende besluit is geneem ná 
'n versoek van die studente: 


A. Voortaan sal aan die eksamen van iedere student 'n 
uitgebreide tentamen voorafgaan, wat deur elke dosent 
afsonderlik in sy eie vakke afgeneem word, Die resultate 
van die tentamen sal by die eksamen in aanmerking geneem 
word, Die eksamen word deur elke kandidaat afsonderlik 
jn een sitting voor die Afdeling afgelê. 

B. Die tentamen word in die maande Sept en Okt afgeneem. 

C. Die duur van die eksamen sal gemiddeld n kwart-uur per 
vak wees. 


13 Junie 1950 

Die Kommissie van die Algemene Kerkvergadering benoem 
dominee E.S. Mulder as lid van die Raad van die Universiteit van 
Pretoria. 


28 Oktober 1950 

Die Kuratorium handel oor die aansoek van Kalman Papp om as 
student van die kerk toegelaat te word. Papp was uit 'n Hongaarse 
predikantegeslag en het na voltooiing van sy teologiesde studie in 
Hongarye nagraadse studie in Utrecht gedoen. Die Kuratorium 
het aan hom ‘n beurs toegeken. Die vergadering het kennis 
geneem dat professor A.S. Geyser in 1952 na Holland wil gaan 
met studieverlof en dat hy daar ook lesings sal gee. Die volgende 
vergadering, op 18 Januarie 1951, het aan hom ‘n beurslening 
toegeken van £250 vir die studie. Op hierdie vergadering het 
'n brief gedien van professor Greyvenstein waarin hy bedank 
as lid van die Kuratorium. Die Kommissie van die Algemene 
Kerkvergadering is versoek om hom te vra om sy bedanking terug 
te trek. Professor Gemser se 25ste ampsjubileum was op hande 
en die Kuratorium het besluit om hom ‘n bedrag van £300 aan te 
bied. ‘n Skrywe van M.M.]. Basson is ontvang waarin hy beswaar 
maak teen die gedrag van sekere studente. Dominee Mulder en 
professor De Loor het opdrag ontvang om daaraan aandag te gee. 


va 1951 


27 Februarie 1951 

Die Fakulteit keur goed dat A.S. Geyser verlof neem van Ol 
Januarie tot 30 Junie. BD status is toegeken aan rev T. Copeland 
op grond van MA BD wat hy aan Glasgow verwerf het. PS. 
Dreyer is toegelaat tot die doktorale studie. 


08 Maart 1951 

Die 50ste Algemene Kerkvergadering kom byeen. As voorsitter 
is verkies dominee A.J.G. Oosthuizen, as vise-voorsitter dominee 
S. Vermooten, as skriba dominee T.FJ. Dreyer, en as vise- 
skriba dominee E.S. Mulder. Na besluit om die ledetal van die 
Kommissie uit te brei, is dominees J.J. Prinsloo Jsn en D.F 
Erasmus as predikantlede verkies. 


Eksemplare van die Hervormde Teologiese Studies wat opgedra is aan 
professor Gemser by geleentheid van sy 25-jarige ampsjubileum, 


is deur professor S.P. Engelbrecht oorhandig aan professor Gemser 
en aan die lede van die Moderamen. Professor Gemser het sy dank 
uitgespreek teenoor professor S.P. Engelbrecht vir sy vriendelike 
woorde en vir die prag-uitgawe van die HTS. 


Hy wys daarop dat die wetenskaplike studie in ons Teologiese 
Opleiding van die grootste belang is en dat daarvoor 'n mondstuk 
nodig is, en dit vind ons in hierdie Teologiese Studies. Hy deel 
mee dat hy ook ‘n vriendelike telegram van professor Greyvenstein 
ontvang het. Dit word hoog waardeer. 


Die B Gemser Jubileumnommer van die HTS, 7de jaargang, 
aflewering II en III, bevat waarderings van dominee A,J.G. 
Oosthuizen as voorsitter van die Algemene Kerkvergadering, 
J.G.M. Dreyer as voorsitter van die Kuratorium en professor 
C.H. Rautenbach as rektor van die Universiteit van Pretoria. 
Dominee E.S. Mulder het gekryf oor die wetenskaplike betekenis 
van die werk van professor B. Gemser. Verder is daar artikels van 
Gemser se groot leermeester Böhl, die Sweedse Ou Testamentikus 
A. Bentzen, die Hollandse H.W. Obbink, en kollegas aan die 
Universiteit van Pretoria, S.P. Engelbrecht, D. Pont, A.S. Geyser, 
A. van Selms, en PS. Dreyer. ‘n Lys van sy publikasies volg daarna, 
waar naas nege boeke nog sowat 94 wetenskaplike en populêre 
artikels vermeld word. 


Hierdie Algemene Kerkvergadering het 'n nuwe kerkwet behandel 
in sy drieweke- sitting. Die Reglement vir die Teologiese Opleiding 
is vervang deur Bepaling vir die Opleiding en Vorming van die 
Dienaars van die Woord en vir die Teologiese Arbeid. Hier volg 'n 
uittreksel uit die betrokke artikels: 


Art 1. Die opleiding tot die diens van die Woord in die 
Nederduitsch Hervormde Kerk van Afrika geskied aan die 
Universiteit van Pretoria 

Art 2. Die Kuratorium bestaan uit sewe lede, waarvan 
minstens vyf predikante is, wat telkens deur die Algemene 
Kerkvergadering in sy gewone sitting benoem word. 

Art 5. Die Kuratorium het insonderheid die taak: 
om na magtiging daartoe deur die Kommissie van die 
Algemene Kerkvergadering professore en ander dosente in 
die teologie te benoem met dien verstande dat wanneer die 
Kommissie van die Algemene Kerkvergadering die benoeming 
nie bekragtig nie, verwys hy dit na die Kuratorium terug 
en wanneer die Kuratorium en die Kommissie van die 
Algemene Kerkvergadering geen ooreenstemming bereik nie, 
sal die benoeming geskied in 'n gesamentlike sitting … dat 
alleen persone wat gepromoveer het aan 'n Universiteit wat 
deur die Kerk erken word, benoem kan word om toesig te 
hou op die onderwys en die lewenswandel van die professore 
en ander dosente in die teologie … om aanbevelings te maak 
by die Raad van Finansies vir geldelike steun aan studente 
in die teologie 

Art 7. Die aansoek om toelating tot die Teologiese Opleiding moet 
skriftelik by die skriba van die Kuratorium ingedien word: 
dit moet vergesel wees van 
© ‘in doopseel 
e ‘in bewys van lidmaatskap van die Kerk 
e ‘n bewys van goeie sedelike gedrag, afgegee deur die 

Kerkraad 
e ‘n bewys dat hy aan die vereistes vir toelating tot die 
universiteit voldoen het 

Art 15. 'n Professor of ander dosent in die teologie het die status 
van 'n predikant... 

Art 16. Professore en ander dosente in die teologie het sitting in 
die Algemene Kerkvergadering en, met adviserende stem, 
op die Ringsvergadering en op die Kuratorium, waar hulle 
voorstelle kan indien 

Art 17. Besware teen die belydenis en wandel van die professore 
en ander dosente in die teologie sal ingedien word by die 
Kuratorium wat daarmee handel volgens die bepalings vir 
die Opsig en die Tug... 
Art 18. Die professore en ander dosente in die teologie het 
insonderheid die taak: 
© om die studente op te lei 
© om toesig te hou oor die studie, vordering en lewenswandel 
van die studente 

e om die teologiese arbeid van die Kerk te bevorder 

e om die kerklike liggame van advies te bedien 

e om vir sover die ander ampspligte dit toelaat Woord en 
Sakramente te bedien 

Art 20. As na die oordeel van die vergadering van die professore 
en ander dosente in die teologie ‘n student blyke gee dat hy nie 
vir die evangeliebediening geskik is nie, sal die vergadering 
oor die betrokke student 'n rapport by die Kuratorium indien 

Art 21. Elke student hou gedurende die tweede semester van sy 
laaste jaar voor die BD eksamen in teenwoordigheid van 
minstens twee van die professore of ander dosente in die 
teologie ‘n proefpreek … 

Art 22. Die bevordering van die teologiese arbeid in die Kerk 
deur die professore en ander dosente in die teologie geskied 
onder meer deur 
© openbare lesings 
©  besprekinge in kerklike liggame 
© artikels in die kerklike organe... 

e afsonderlike publikasies 

Art 23. Oor alle sake wat die belydenis en die liturgie betref 
moet die pre-advies van die vergadering van die professore 
en ander dosente in die teologie deur die Kommissie van die 
Algemene Kerkvergadering ingewin word, 


Op die Kuratorium is verkies doktor B. de Loor, dominees E.S. 
Mulder, J.G.M. Dreyer, J.J. Prinsloo Gsn, D.F. Erasmus, J.J. 
Prinsloo Jsn. Na ‘n herstemming tussen ds Vermooten en professor 
Greyvenstein is ds Vermooten verkies. 


14 Maart 1951 

Die Senaat keur goed dat professor S.P. Engelbecht vanaf omstreeks 
15 Junie vier lesings per week sal gee in die Departement Staatsleer 
tydens die verlof van professor E.F.W. Gey van Pittius. 


17 April 1951 

Die Kuratorium verkies dominee J.G.M. Dreyer as voorsitter, 
E.S. Mulder as vise-voorsitter en J.J. Prinsloo Gsn as skriba. Op 
versoek van die Kommissie van die Algemene Kerkvergadering 
het die Kuratorium ‘n voordrag gemaak vir die vyfde leerstoel aan 
die Fakulteit. Met algemene stemme is doktor B.J. Engelbrecht 
voorgedra. 


Barend Jacobus Engelbrecht is gebore op 01 Augustus 1923 
as oudste seun van Petrus Hendrik Engelbrecht en Lily Beatrice 
O’Grady. Hy word groot op die plaas Frisgewaagd 337, aan die 
oostekant van die Suikerbosrant. Hy begin skoolgaan net voordat 
hy 8 jaar oud was maar voltooi Standerd ses aan die plaasskool 
op Frisgewaagd binne vier jaar, Standerd 7 en 8 aan die Junior 
Hoérskool op Nigel, en matrikuleer in 1940 aan Heidelberg 
Volkskool in die eersteklas met onderskeiding in Boekhou en 
Handelsrekene. Hy skryf in by die Universiteit van Pretoria in 
1941, slaag die BA eksamen in 1943 met lof in drie hoofvakke, 
naaamlik Grieks, Hebreeus en Wysbegeerte, en die BD eksamen 
in 1946 met lof. Die professore het hom aangemoedig om 
in Holland doktorale studie te gaan doen, en dominee G.PJ. 
Grobler het dit finansieel vir hom moontlik gemaak. Hy werk 
tydelik in die gemeente Alberton, tree in Junie 1947 in die 


huwelik met Rina Botha, en hulle vertrek in die Carnarvon 
Castle vir doktorale studie na Groningen, waar hulle aankom 
op 27 Augustus 1947 en hy inskryf vir Dogmatiek onder T.H.L. 
Haitjema, Godsdiensfilosofie en Christelike Etiek onder H. van 
Oyen, en Fenomenologie onder G. van der Leeuw. In Februarie 
1948 lê hy die doktorale eksamen af met lof, en in Desember 
1949 promoveer hy met ‘n proefskrif Die Tydsstruktuur in die 
Gedagtekompleks Hegel — Kierkegaard- Barth. 


J.P. Oberholzer het in die jaar van Engelbrecht se aftrede geskryf: 
Wie met Ben Engelbrecht kennis gemaak het in sy studentetyd, het reeds 
toe oortuig geraak van sy fenomenale geheue, sy natuurlike aanleg om 
ingewikkelde sisteme en gedagtestrukture te begryp en in eenvoudige 
taal weer te gee, en sy nugtere geestesbalans. Sy doktorale proefskrif 
het getoon watter omvattende en deurdringende wetenskaplike arbeid 
van hom te wagte sou kon wees. 


Hy word ná sy terugkeer uit Nederland op 18 Februarie 1950 
georden as predikant van die gemeente Florida, waar hy arbei 
tot met die aanvang van sy professoraat in Januarie 1952. Die 
prediking by sy ordening is waargeneem deur professor B. Gemser 
na aanleiding van Amos 1:1 


01 Mei 1951 

Die Fakulteit reël dat Gemser die lesings in Nuwe Testamentiese 
Wetenskap vir BD III sal waarneem, Van Selms vir BD I en II, 
en B.J. Engelbrecht in Oudchristelike Letterkunde en Christelike 
Etiek tydens Geyser se afwesigheid in 1952. Besluit is ook om toe 
te laat dat studente vir M studie kan inskryf vanaf die vyfde jaar 
en dat hulle nie toegelaat word om in ander fakulteite eksamen te 
doen tydens die BD studie nie. 


05 Junie 1951 

Die Fakulteit keur die onderwerp vir 'n proefskrif deur PJ.T. 
Koekemoer goed en wys die professor in Dogmatiek aan as 
promotor en professor Berkelbach van die Sprenkel as eksaminator 
naas die lede van die Fakulteit. 


04 September 1951 
Die Fakulteit nomineer weer vir S.P. Engelbrecht as dekaan en 
keur goed dat C.J. Mans MA Wysbegeerte mag doen. 


11 Oktober 1951 

Die Fakulteit keur die benoeming van B.J. Engelbrecht as 
professor in Dogmatiek en Christelike Etiek goed. Die Senaat 
keur dit goed op 24 Oktober 1952. 


va 1952 
04 Januarie 1952 


Die Kuratorium vergader. Professor B.J. Engelbrecht is verwelkom 
en genade toegebid vir sy taak. By monde van professor S.P. 
Engelbrecht is verneem dat professor Geyser 'n goeie indruk 
maak met die lesings wat hy in Utrecht gee. Professor Van Selms 
is bedank vir sy besluit om nie 'n benoeming in Groningen as 
opvolger van Van der Leeuw te aanvaar nie. Die Kuratorium het 
op hierdie vergadering besluit om die lenings aan studente te 
verhoog na £60 in die eerste jaar en £70 in die volgende jare. 'n 
Verdere lening van £100 aan J.A.A.A. Stoop is ook goedgekeur. 


26 Februarie 1952 

B.J. Engelbrecht woon sy eerste fakulteitsvergadering by. Verlof 
is toegestaan aan B. Gemser vir die tweede helfte van 1953, en 
besluit is dar Van Selms sy lesings sal waarneem. 

16 April 1952 

Die Kuratorium behandel aansoeke van twee Hollandse studente 
om hulle studie aan die Universiteit van Pretoria te voltooi en 
dan in die Nederduitsch Hervormde Kerk beroepbaar gestel te 
word. Daar is besluit om eers oor hulle navraag te doen. Professor 
Gemser het ook weer voorgelees uit ‘n brief wat hy uit Holland 
ontvang het oor die waardering vir die lesings van professor A.S. 
Geyser. 


18 Junie 1952 
Die Senaat keur goed dat C.J. Smit en C.J. Mans MA Wysbegeerte 
en C.J. Labuschagne MA Semitiese Tale doen saam met BD. 


05 Augustus 1952 
Die Fakulteit wens vir A.S. Geyer geluk met sy benoeming as lid 
van die Provinciaal Utrechts Genootschap. 


20 Augustus 1952 

Die Kuratorium neem kennis dat J.A.A.A. Stoop met lof 
gepromoveer het in Leiden en neem sy proefskrif in ontvangs. Na 
stemming is besluit om die Hollandse studente J.A. Don en J.F 
Stutterheim toe te laat as studente van die Kerk. 


08 Desember 1952 

Die Kuratorium besluit om in beginsel ‘n studielening toe te 
staan aan dominees E.S. Mulder, FJ. van Zyl en L.M. le Roux vir 
doktorale studie. 


EA 1953 


24 Februarie 1953 
Die Fakulteit keur goed dat dominees PG. Geertsema, FJ. van 
Zyl en G.PJ. Grobler inskryf vir DD. 


16 Maart 1953 


Die derde uitgawe van S.P. Engelbrecht se Geskiedenis van die 
Nederduitsch Hervormde Kerk van Afrika verskyn. 


28 April 1953 
Die Fakulteit keur die aansoek van dominee C.J. Mans goed om 
vir DD in te skryf 


07-09 Augustus 1953 

Die 50ste Algemene Kerkvergadering hou sy buitengewone fees- 
sitting te Rustenburg ter herdenking van die eerste Algemene 
Kerkvergadering in 1853. Daar is nie ‘n notule van hierdie 
sitting bewaar nie, maar Die Hervormer het in ‘n feesuitgawe 
September 1953 breedvoerig verslag gedoen van die gebeure. Die 
openingsrede op Vrydag 07 Augustus om 11:00 deur dominee 
AJ.G. Oosthuizen is volledig daarin opgeneem. Persoonlike 


boodskappe is gelewer deur advokaat J.G. Strydom namens die 
regering en Baron van Lynden namens koningin Juliana van 
die Nederlande. Ander boodskappe wat ontvang is, was van die 
Eerste Minister, doktor DE Malan, die leier van die Opposisie, 
advokaat J.G.N. Strauss, die Administrateur van Transvaal, 
doktor W. Nicol, die Burgemeester van Rustenburg, doktor J.D. 
Verster, en die rektor van die Universiteit van Pretoria, professor 
C.H. Rautenbach. Kerklike boodskappe is ontvang van die 
Nederlandse Hervormde Kerk, die Metodistekerk van Suid- 
Afrika, die Duitse Evangeliese Kerk, die Gereformeerde Kerk, die 
Anglikaanse kerk en die Nederduits Gereformeerde Kerk. Doktor 
K.H.E. Gravemeyer het ook ‘n boodskap gestuur, en so ook die 
predikante en predikantsvroue wat in Nederland op besoek was 
of vir studie. 


'n Vergadering van ouderlinge onder voorsitterskap van doktor 
PS. Dreyer op Vrydagmiddag is toegespreek deur professor A. 
van Selms oor kerkbou. Op die vergadering van diakens het 
professor B.J. Engelbrecht oor die oorsprong en instelling van die 
diakenamp gehandel, en dominee FJ. van Zyl oor kerkuitbreiding. 
Die NHSV het die Vrydag-oggend ook ‘n kongres gehou en is 
toegespreek deur professor C.H. Rautenbach. 


Daar was 'n Voorbereidingsdiens Saterdag 15:00, gelei deur 
dominee A.J. Nolte. Die feesrede Saterdagaand is gelewer deur 
professor S.P. Engelbrecht. Die Sondag is gesamentlik Nagmaal 
gevier. Die Nagmaalsdiens 10:00 is gelei deur dominee LEI, 
Dreyer, 'n kinderdiens op dieselfde tyd deur dominee G.J.J. Roos, 
die Nabetragtingsdiens 15:00 deur dominee J.J. Prinsloo Jsn en 
die Slotdiens 19:00 deur dominee A.J.G. Oosthuizen. 


18 Augustus 1953 

Die Kuratorium vergader. Teleurstelling is uitgespreek oor die 
swak vordering van voorgraadse studente. 'n Lening van £100 is 
aan doktor J.E Stutterheim toegestaan. 'n Soorgelyke bedrag is 
aan proponent C.J. Labuschagne bewillig vir doktorale studie. 
Professore Wolmarans en Geyser het opdrag ontvang om rapport 
uit te bring oor die groei van gemeentes, die toename in die getal 
predikante en die getal studente, die persentasie studente wat die 
kursus voltooi, en die tekort aan predikante, met aanbevelings oor 
hoe om in die tekort te voorsien. 


15 September 1953 
Die Fakulteit keur goed dat C.J. Viljoen MA studie in Semitiese 
Tale doen. 


30 November 1953 

Die Kuratorium neem kennis van 'n skenking van 4000 aandele 
in Dagbreek Trust deur kolonel Jacob Wilkens. Professor Geyser 
het sy persoonlike siening gegee oor die predikantetekort. 

| Politieke spanning en ekumeniese druk 1954-1960 

Die vak Bybelkunde maak sy verskyning. Die emeritaat van Gemser, S.P. Engelbrecht en H.P. Wolmarans en die toetrede 
van E‚S. Mulder, A.D. Pont en FJ. van Zyl tot Afdeling A bring 'n radikale verandering. Ekumeniese druk begin oplaai 
rondom die landspolitiek. Die Cottesloe-konferensie bring beroering. Die houding van A.S. Geyser en A. van Selms wek 

EA 
EA 1954 17 Maart 1954 
23 Februarie 1954 Die Senaat keur die aanstelling van PS. Dreyer as Senior Lektor in 
f : Å j die Departement Wysbegeerte goed. 
Die Fakulteit het vir professor Gemser terugverwelkom na 'n 
Ee die buiteland en het spesiale verlof aan professor SP 23 April 1954 
ngelbrecht toegestaan vir die maande Mei en Junie. Sy lesings 
sal waargeneem word deur B.J. Engelbrecht en PS. Dreyer. ‘n Die Kuratorium verkies doktor E.S. Mulder as voorsitter en 
Aansoek van dominee N.J.van Schalkwyk om vir DD in te skryf, is dominee W.EH. Huyzers as vise-voorsitter. Die Administrateur 
toegestaan. Die Afdeling het die instelling van ’n vak Bybelkunde sal as skriba optree. Daar is besluit om die Raad van Finansies te 
goedgekeur onderhewig aan die volgende voorwaardes: versoek om die jaarlikse studielening aan studente te verhoog na 
; , Sieg , £70. Kennis is geneem dat professor S.P. Engelbrecht op verlof 
I. Die vak sal hoogstens 'n tweejarige kursus beslaan en kan nie as na Nederland vertrek, en hy is ‘n behoue terugkoms toegewens. 
hoofvak geneem word nie. 
II. Hierdie vak sal deur professore of dosente van die 2 afdelings 27 April 1954 
gedoseer word en wel so dat elke afdeling ‘n gelyke aandeel sal hê 
di : Die Fakulteit keur goed dat PS. Dreyer inskryf vir DD en beveel 
in die aantal lesings en leerstof. Boe i y y de 
IIL. Die studieplan sal opgestel word deur die professore en dosente doktorale status aan vir L.M. le Roux op grond van ‘n doktorale 
; i: ; g eksamen in Utrecht, E.J.C. Verfeck op grond van ‘n doktoraal 
van die twee afdelings in oorleg met die Fakulteite van Lettere en ` Ken 
eksamen aan die Vrye Universiteit van Amsterdam en B.R. Kruger 
Opvoedkunde. k die Vrye Uni Amsterd B.R. Krug 
op grond van ‘n MDiv aan Unisa. 
09 Maart 1954 
Die 51ste Algemene Kerkvergadering kom byeen. Dominee 31 Augustus 1954 
AJ.G. Oosthuizen is as voorsitter verkies, dominee TE]. Dreyer Die Kommissie van die Algemene Kerkvergadering verwelkom 
as skriba, dominee S. Vermooten as “vise VOORSIUEN EN dominee professor S.P. Engelbrecht en hy doen verslag van sy besoek aan 
AJ. Nolte as vise-skriba. As predikantlede is verkies dominees Holland: Hy is oorlaai met eerbewyse wat hy geaksepteer het 
J.G.M. Dreyer en D.E Erasmus. Na aanleiding van die verslag van vir die kerk, hy het namens die kerk ‘n Bybel aan die koningin 
die Kuratorium is blydskap en trots uitgespreek oor die verskyning oorhandig, hy het die groete van die kerk oorgedra aan die 
van die Hebreeuse Grammatika van professor B. Gemser. Die sinode van die Nederlandse Hervormde Kerk, die sinode het aan 
volgende voorstelle is aanvaar: hom twee pennings van die Dortse Sinode oorhandig, hy is ook 
e Dat die studie onder geen omstandighede verleng ontvang deur die Classis Amsterdam, hy het ‘n gedenkplaat in 
word nie. Aan die Kommissie en Kuratorium word die Weeshuis Leeuwarden onthul ter gedagtenis aan dominee Van 
opgedra om voorsiening te maak dat die praktiese Belkum en ‘n silwer teepot aan die weeshuis geskenk namens ons 
gedeelte gedurende die BD studiejare gedoen word. weeshuis, hy het die studente A.D. Pont, B.J. van die Merwe en 
e Dat die professore die gemeentes sal besoek om in ‘n C.J. Labuschagne wat daar studeer, ontmoet. 
gemeentevergadering die saak te stel (werwing van 
studente). 
e Predikante sal beroepsvoorligting gee aan 14 September 1954 f 
matukulante Daar is besware teen die dosering van Bybelkunde, akademiese en 
e  Gemeentes word aangemoedig om erflatings aan die teologiese gronde van aard, by die Fakulteit Lettere en Wysbegeerte 
Studiefonds te laat toekom. en ook die Fakulteit Teologie. Die Afdeling besluit om kerke te 
e Beurse sal verhoog word. beveel om liewers self in die onderrig van Bybelkunde te voorsien 
e  Latynstudie op hoërskole moet aangemoedig word. en dat hulle aan studente wat aan die vereistes voldoen het, 
e Die vergadering vra die Fakulteit om jaarliks kort erkenning sal gee by wyse van ‘n afsonderlike kerklike sertifikaat. 
vakansiekursusse in die Teologie te organiseer wat 
bygewoon kan ES deur SES ee 07 Desember 1954 
j P JJ. en Jen isafgevaar 18 Se PrOIGSSOE Die Kommissie neem kennis dat professor Gemser op 17 
RE oen ii EES Mei 1955 die aftree-ouderdom bereik vanuit 'n brief van die 
As lede van die Kuratorium is verkies doktore H. Muller, E.S. Universiteit. Daar is besluit om die Kuratorium te magtig om 'n 
Mulder, dominees L.M. le Roux, G.J.J. Roos, FJ. van Zyl, W.EH. opvolger te benoem. Hierdie vergadering het ook ‘n onderhoud 
Huyzers en S.PJ.J. van Rensburg. Professor S.P. Engelbrecht het gehad met die rektor van die Universiteit van Pretoria, professor 
van die vergadering afskeid geneem aangesien dit die laaste sou C.H. Rautenbach, oor die verhoogde bydrae wat van die kerk 
wees wat hy as professor bywoon. gevra word. 

13 Desember 1954 

Die Kuratorium neem kennis dat die Raad van Finansies nie die 
studielening kan verhoog nie weens gebrek aan fondse. Kennis 
is geneem van eksamenuitslae, die BD studente vaar oor die 
algemeen goed. A.J.G. Dreyer en J.J. Engelbecht is gelukgewens 
met hul uitslag van lof. Besorgdheid is weer uitgespreek oor die 
swak vordering van voorgraadse studente. 


va 1955 
17 Januarie 1955 


Die Kuratorium beveel doktor E.S. Mulder met algemene stemme 
aan as opvolger van professor B. Gemser. 


Egge Simon Mulder is gebore op die plaas Sukkelaar in die 
distrik Bethal op 13 Augustus 1905 as derde kind van die 
hoof van die plaasskool De Krans, Cornelis Egges Mulder 
en Elsabe van Rheede van Oudtshoorn. Hy geniet sy hele 
laerskoolopleiding in die plaasskool, en matrikuleer in 1923 aan 
die Hoogenhout Hoërskool op Bethal. Hy skryf in as teologiese 
student aan die Transvaalse Universiteitskollege en behaal in 
1926 die BA-graad met Sielkunde en Wysbegeerte as hoofvakke, 
die BD graad in 1929. In hierdie jaar word hy aangestel as 
studente-assistent in Semitiese Tale en voltooi die studie. Op 
30 Mei 1930 word hy georden as predikant van Zwartruggens. 
Daar tree hy in die huwelik met Elizabeth Jacomina Schutte. 
Vervolgens bedien hy die gemeente Bronkhorstspruit totdat hy 
op 24 Julie 1938 na Utrecht vertrek vir doktorale studie onder 
leiding van Johannes de Groot. Einde 1939 lê hy die doktorale 
eksamen af onder De Groot en Obbink, maar die uitbreek van 
die Tweede Wêreldoorlog verhinder dat hy sy proefskrif kan 
voltooi. Hy keer terug na Bronkhorstspruit, en bedien later nog 
die gemeentes Springs, Pretoria en Pretoria-Oos. Akademies het 
Mulder van vroeg af betrokke geraak toe hy van 1929 af telkens 
Semitiese Tale moes doseer. Tydens die afwesigheid van Van 
Selms in die jare 1940-1946 het Mulder saam met Gemser die 
verantwoordelikheid vir Semitiese Tale gehad. In 1953 het hy na 
Groningen vertrek waar hy onder T.H.C. Vriezen gepromoveer 
het met die proefskrif Die Teologie van die Jesaja-Apokalipse. 
Kerklik het Mulder vroeg 'n sterk rol begin speel, onder andere 
deur sy limaatskap van die Kommissie van die Algemene 
Kerkvergadering as vise-skriba oor die jare 1948-1953. 


22 Februarie 1955 


Die Fakulteit besluit dat PS. Dreyer vrystelling verkry van 
Christelike Etiek op grond van sy studie in Groningen en dat hy 
Volkekunde onder professor PJ. Coertze mag aanbied as tweede 
byvak. Die titel van B.R. Kruger se proefskrif is goedgekeur en 
S.P. Engelbrecht is aangewys as promotor. Dominee C. van de 
Waal moet eers 'n eksamen ter bevrediging van die Fakulteit aflê 
voordat hy sy proefskrif kan indien. 


15 Maart 1955 

Mulder se benoeming word bekragtig deur die Kommissie van 
die Algemene Kerkvergadering. By dié geleentheid het dominee 
Johannes Dreyer die opmerking gemaak dat hy hom daaroor 
verbly dat Mulder reeds jare lank predikant was en gevolglik 
baie kan bydra tot die vorming van aanstaande predikante. Die 
Kommissie het op ‘n wenk van doktor Mulder besluit om die 
Raad van die Universiteit te versoek om professor Gemser in 
tydelik-deeltydse hoedanigheid te kontinueer tot die einde van 
die jaar. Reëling van ‘n afskeidgeleentheid vir Gemser is aan die 
Kuratorium toevertrou. Die Kommissie het op hierdie vergadering 
ook besluit, dat met die oog op die tekort aan fondse en die feit 
dat die uitgawe aan die opleiding steeds groter word en verder met 
die oog daarop dat sommige studente se ouers goed bemiddeld 
is, die Kuratorium versoek word om in die vervolg lenings so toe 


te ken dat die behoeftige studente beter gehelp kan word, en nie 
noodwendig aan alle studente lenings toegestaan word nie. 


Nadat die Kommissie ’n deputasie van teologiese studente te 
woord gestaan het, het die Kommissie besluit dar proefpreke 
voortaan in Junie gelewer moet word. Voorts het die Kommissie 
'n voorstel aanvaar wat geformuleer is deur dominee Joh Dreyer 
en doktor PS. Dreyer en wat uitvoerig handel oor die praktiese 
opleiding van studente onder andere deur inwoning in 'n pastorie 
en kennismaking met die gemeentelike praktyk in twee tydperke 
van drie weke, een in die vyfde en een in die sesde studiejaar, een 
in 'n stedelike en een in 'n plattelandse gemeente. Die Kuratorium 
is opgedra om die reëlings te tref. 


03 Mei 1955 


Die Fakulteit keur die aanstelling van E.S. Mulder in Ou 
Testamentiese Wetenskap goed. 


26 Mei 1955 


Die Kuratorium handel oor gebeure na aanleiding van politieke 
optrede van professore S.P. Engelbrecht en A.S. Geyser. Hulle het 
naamlik ‘n petisie onderteken waarin daar beswaar gemaak word 
teen 'n Wetsontwerp oor die vergroting van die Senaat van die 
land. Die wetsontwerp was bedoel om aan die regering die nodige 
meerderheid te besorg om kleurlinge van die algemene kieserslys 
te verwyder. Na verskyning van koerantberigte oor die petisie 
het die voorsitter en skriba van die Kommissie van die Algemene 
Kerkvergadering ‘n persverklaring uitgereik waarin hulle sterk 
afkeuring uitgespreek het oor die optrede van die betrokke 
professore, en verklaar het dat die kerk hom disassosieer van hulle 
optrede. Die verklaring is afgesluit met die woorde: 


Die Kerk betreur ten seerste die optrede van die twee professore 
wat hulle daardeur verbind het aan ‘n partypolitieke agitasie en 
so die verantwoordelikheid van bul boë betrekking verontagsaam 


het. 


Professor S.P. Engelbrecht het betoog dat hy en Geyser die petisie 
in privaat hoedanigheid onderteken het en nie as professore van 
die kerk nie. Hy het regsadvies ingewin en is geadviseer dat die 
verklaring van die voorsitter en skriba lasterlik is, maar hy is nie 
van plan om 'n regsaksie in te stel nie. Die advies waarna hy verwys 
het, was van advokaat H.P. van Dyk, wat tot die slotsom gekom 
het dat die publikasie sonder twyfel lasterlik is. Nadat al die 
professore die vergadering verlaat het, het die Kuratorium besluit 
om die saak na die Kommissie van die Algemene Kerkvergadering 
te verwys vir afhandeling aangesien die opsig oor die dosente by 
die Kommissie berus. 


Die Kommissie het die volgende dag byeengekom in ‘n spesiale 
vergadering. Die voorsitter en skriba het 'n skriftelike verslag 
ingedien waarin hulle hulle optrede soos volg gemotiveer het: 


Op Dinsdag 17 Mei het daar in die openbare pers 'n 
protesverklaring teen die voorgestelde Senaatswet verskyn. 
Die verklaring was onderteken deur dertien professore en 
dosente van die Universiteit van Pretoria en die Universiteit 
van Suid-Afrika. Twee van die ondertekenare was teologiese 
professore van ons kerk. Soos te verwagte was het die verklaring 
opskudding in kerklike kringe veroorsaak. Ondergetekendes 
is letterlik oorval deur telefoonoproepe van verontwaardigde 
kerkraadslede en predikante... Met die oog op al hierdie 
beroering het ondergetekendes beluit om 'n verklaring uit te 
reik... Ondergetekendes het tot die besluit geraak op die volgende 
gronde: a. dat dit reeds geruime tyd bekend gemaak is dat die 
wet ingedien sou word, en die wet was reeds ingedien b. uit 
toesprake is deur die opposisie duidelik te kenne gegee dat 'n 
versetveldtog georganiseer sou word c. Dit was ook bekend... dat 

die leier van die opposisie die aand van 16 Mei... sy protesveldtog 
van stapel sou stuur. Gelyktydig met hierdie loodsing van n 
partypolitieke veldtog deur opposisie word die protesverklaring 
van die 13 professore aan die pers oorhandig. Die verklaring 
word ook ingelei met die verklaring dat hulle nasionaliste en 
nasionaalgesindes is. Op genoemde gronde het ondergetekendes tot 
die slotsom geraak dat hierdie verklaring nie uitdrukking van ‘n 
gevoelde gewetensbeswaar teen genoemde wetgewing is nie, en dat 
nie suiwer uit morele, godsdienstige en staatkundige oorwegings 
gehandel is nie. As dit wel die geval was sou dit nie nodig gewees 
het om bulle as partylede aan te kondig nie... Dit was daarom ons 
oorwoë mening dat dit ‘n deelname is aan 'n politieke stryd oor 
'n hoogs kontensieuse politieke vraagstuk. Ondergetekendes het op 
grond van die feit dat dit nog altyd die standpunt van ons kerk 
was dat die kerk wel die roeping het om teenoor owerheid en volk 
te getuig, die kerk dit altyd sal doen op die verhewe vlak van die 
Woord van God, en nie die van die partypolitiek nie. Daarom het 
die kerk dit nog altyd van sy Evangeliedienaars verwag dat hulle, 
hulle nie sal inmeng in die partypolitiek nie op 'n wyse waardeur 
hulle boë roeping in die gedrang kan kom en die goeie orde in die 
gemeentes versteur word en die diens van die Evangelie belemmer 
word nie. Wat vir die leraars geld, geld natuurlik ook vir die 
hoogleraars van die kerk. 


Aan die Kommissie is ook voorgelees die betrokke protesverklaring, 
die persverklaring van die voorsitter en skriba, briewe en 
telegramme van predikante en lidmate waarin die optrede van die 
twee professore sterk afgekeur is. Die Kommissie het die verslag 
van sy voorsitter en skriba aanvaar en besluit om die professore 
op te roep om hulle standpunte te stel. Hulle kon egter nie 
telefonies bereik word nie, en is versoek om op die volgende 
gewone vergadering van die Kommissie teenwoordig te wees. Die 
Kommissie het ook kennis geneem van 'n brief van professor A. 
van Selms waarin hy vra of lede van die Fakulteit nie vry is om 
hulle standpunt oor staatkundige aangeleenthede uit te spreek 
nie. Hy het spoedig antwoord versoek aangesien dit sou bepaal 
of hy lid van die Fakulteit sal bly. Daarop was die besluit van die 
Kommissie dat hy op hoogte gebring sou word van die standpunt 
van die kerk en ook meegedeel sou word dat die Kommissie 
teleurgestel is met die bedekte dreigement in sy brief. 


14 Junie 1955 

Die voorsitter rapporteer aan die Kommissie van die Algemene 
Kerkvergadering dat professore Engelbrecht en Geyser gewillig 
sou wees om die saak daar te laat as hulle nie voor die Kommissie 
hoef te verskyn nie. Die Kommissie het dit aanvaar maar nogtans 
besluit om aan professor Engelbrecht te skryf dat die Kommissie 
dit betreur dat hy gedreig het met ‘n hofsaak teen die voorsiter en 
skriba. Aan die Kuratorium het die Kommissie laat weet dat hy 
met die persverklaring van die voorsitter en skriba volstaan en die 


saak as afgehandel beskou. 
16 Junie 1955 


Die Raad boekstaaf sy dank en waardering teenoor professor 
Gemser wat op 30 Junie 1955 aftree, vir die jarelange getroue 
diens, vir die hoë gehalte van sy akademiese werk en vir die bydrae 
wat hy gelewer het om die naam van die Universiteit hoog te hou. 


19 Augustus 1955 

Die Kuratorium besluit om die Kommissie van die Algemene 
Kerkvergadering te versoek om so gou moontlik ‘n broederlike 
samespreking te hou met die Kuratorium en die professore oor 
die moeilikhede wat ontstaan het tussen die Kommissie en die 
professore. 


06 September 1955 


Die samespreking word gevoer. Na 'n tyd van bespreking het 
professor Engelbrecht die volgende aan die hand gedoen as 'n 


oplossing: ‘Dat die Kommissie besluit dat alles wat in verband 
met hierdie saak sedert 21 Mei 1955 gepraat en geskryf is deur 
die Kommissie as nie gepraat en geskryf beskou word’. Hy sal dan 
hiermee tevrede wees en met Die Transvaler onderhandel om tot 
'n skikking oor die hangende hofsaak te kom. 


Engelbrecht het inderdaad op 25 Julie 1955 ‘n eis ten bedrae van 
£2000 teen Voortrekkerpers ingedien. Die volgende dag het die 
Kommissie besluit om aan die here professore mee te deel dat die 
Kommissie 


die versekering van professor Engelbrecht aanvaar dat dit nie sy 
bedoeling was om die voorsitter en skriba met die hof te dreig nie 
en in die lig hiervan neem die Kommissie sy vorige besluit in dié 
verband terug. 


Die Kommissie aanvaar ook die versekering van die professore 
dat dit nie hulle bedoeling was om die kerk met hulle verklaring 
in die koerant in die gedrang te bring nie.Die kerk verwag van 
professor Engelbrecht die versekering dat hy nie sal voortgaan met 
sy hofgeding teen die Voortrekkerpers nie want op die wyse sal die 
kerk weer in die gedrang kom. 


Nadat hierdie besluit aan die twee professore meegedeel is, is die 
volgende besluit tot bevrediging van die Kommissie en altwee 
professore geneem: 


Nadat die Kommissie van die Algemene Kerkvergadering ‘n 
lang en broederlike samespreking met die Kuratorium en al die 
professore gehad het, aanvaar die Kommissie die versekering van 
professor SP Engelbrecht dat hy nooit die voorsitter en skriba 
met 'n hofaksie gedreig het of van plan was om hulle daarmee te 
bedreig nie. Op grond van die verklaring van proff Engelbrecht 
en Geyser dat hulle dit jammer vind dat hulle ondertekening van 
die petisie teen die voorgenome Senaatswetsontwerp saamgeval 
het en geassosieer is met ‘n partypolitieke veldtog teen genoemde 
wetsontwerp en op grond van hulle versekering dat hulle nooit 
deelgeneem het of bedoel het om deel te neem aan ‘n partypolitieke 
agitasie nie, aanvaar die vergadering hulle versekering en besluit 
hy om te notuleer dat hy die tweede gedeelte van die verklaring 
rakende die twee professore in Die Transvaler van die 21st Mei 
1955 terugneem. [Daarmee was hierdie storm vereers verby, 
duidelik tot verleentheid van die Kommissie van die Algemene 
Kerkvergadering, wie se voorsitter en skriba in die hitte van 
die politieke situasie van destyds dalk ‘n bietjie oorhaaastig 
was met hulle persverklaring, en ook nie versigtig was met die 
bewoording nie. Die politieke alliansies van hulle albei was 
bowendien alombekend.] 


Die Kommissie het op sy vergadering van 06 September 1955 ook 
nog vir dominee A.J.G. Oosthuizen benoem as verteenwoordiger 
van die Kerk op die Raad van die Universiteit, in die plek van 
doktor E.S. Mulder wat nou dosent sou word. 


19 Augustus 1955 

Die Kuratorium besluit om ‘n broederlike samespreking met die 
Kommissie van die Algemene Kerkvergadering aan te vra oor die 
moeilikhede wat tussen die Kommissie en die professore ontstaan 
het. Hierdie vergadering het ook kennis geneem dat A.D. Pont 
intussen gepromoveer het en dat C.J. Labuschagne en B.J. van die 
Merwe goed vorder met hulle studie in Holland. 


03 November 1955 


Die Kommissie van die Algemene Kerkvergadering stel doktor 
B.J. van der Merwe beroepbaar na sy terugkeer en suksesvolle 
promosie in Groningen. 


24 November 1955 


Die Raad neem kennis dat dominee A.J.G. Oosthuizen deur die 
Nederduitsch Hervormde Kerk benoem is as sy verteenwoordiger 

op die Raad in die plek van doktor E.S. Mulder wat vanaf 
Ol Februarie as professor benoem is, en dat professor J.H. 
Greyvenstein deur die Goewerneur-Generaal op die Raad 
herbenoem is vir die tydperk 10 Oktober 1955 tot 09 Oktober 
1959. 


05 Desember 1955 


Die Kommissie van die Algemene Kerkvergadering ontvang 
verslag van sy verteenwoordiger op die reëlingskomitee vir die 
voorgenome volkskongres oor die Tomlinsonverslag, professor PJ. 
Coertze, en besluit om ‘n geldelike bydrae te maak vir die oproep 
van die kongres. 


va 1956 
31 Januarie 1956 


Die Kommissie van die Algemene Kerkvergadering benoem 
dominee S. Vermooten as lid van die Kuratorium in die plek van 
doktor E‚S. Mulder. Hierdie vergadering het in antwoord op ‘n 
skrywe van doktor P.W. Venter oor die vraag of hy as predikant 
openlik en daadwerklik aan die partypolitiek kan deelneem, 
geantwoord dat dit nie mag nie. Die vergadering het ook kennis 
geneem dat volgens koerantberigte professor A.S. Geyser aktief 
aan partypolitiek deelneem, en het die Kuratorium versoek om 
daaraan aandag te skenk. 


28 Februarie 1956 

Die Fakulteit aanvaar die proefskrifte van dominee B.R. Kruger 
Die Ontstaan van die Gereformeerde Kerk in SA en D. van der Waal 
Oudtestamentsche Priesterlijk Motieven in de Apocalyse. 


04 Maart 1956 
Professor E.S. Mulder hou sy intreerede. 


12 April 1956 


Die Raad besluit om voortaan formuliergebede te gebruik by 
opening en afsluiting van sy vergaderings. 


14 April 1956 

Professor B. Gemser voer die rede by die gradeplegtigheid van 
die Universiteit. Sy rede, getitel “Vereensaamde Wetenskap’ is in 
brosjurevorm gepubliseer deur die Universiteit. 


09 Mei 1956 


Die Fakulteit bekragtig die uitslag van FJ. van Zyl se doktorale 
eksamen. 


14 Junie 1956 

Die Kuratorium kies dominee W.EH. Huyzers as voorsitter. Na 
magtiging deur die Kommissie van die Algemene Kerkvergadering 
handel die Kuratorium oor die benoeming van 'n opvolger vir S.P. 
Engelbrecht. Die keuse was uiteindelik tussen J.A.A.A. Stoop en 
A.D. Pont. Die professore het ‘siende’ die besondere studie van 
doktor Pont hom as kandidaat aanbeveel, en die Kuratorium het 
dit eenparig aanvaar. 


Adrianus Drost Pont is gebore in Kroonstad op 21 September 
1927 as oudste seun van 'n Hollandse immigrantepaar Johannes 
Wilhelm Pont en Jeanne Louise Agatha Drost. Johannes Wilhelm 
Pont was 'n seun van professor J.W. Pont, ‘n Lutherse teologiese 
professor in Holland wat sekretaris van die Studiefonds vir 
SA studente en voorsitter van die Nederlands Suid-Afrikaanse 
vereniging was. Adriaan Pont het skoolgegaan in Fauresmith, 
Grahamstad, Pretoria-Oos Laerskool en het gematrikuleer 
aan die Afrikaanse Hoër Seunskool in Pretoria. Hy het die 
BA BD studie aan die Universiteit van Pretoria afgehandel 


in die jare 1944-1949. Gedurende sy studentejare was hy lid 
van die Binnemuurse Studenteraad, sekretaris van die Sentrale 
Studenteraad en in 1950-1951 voorsitter van die Studenteraad. 
In 1949 was hy ook voorsitter van die Dagstudente Huiskomitee 
en assessor van die Van der Hoff Teologiese Vereniging. By 
voltooiing van sy studie was hy te jonk om beroepbaar gestel 
te word [Die Kerkwet het destyds vereis dat ‘n kandidaat vir 
die heilige diens minstens 23 jaar oud moet wees], en hy het 
as proponent die gemeente Silverton bearbei gedurende 1950. 
Terselfdertyd pak hy die MA studie aan met Grieks as hoofvak. 
Hy ontvang ook die Abe Bailey studiebeurs en vertrek in 1951 
na Engeland, daarna na Utrecht waar hy van Januarie 1952 
tot Junie 1955 doktorale studie doen. In 1952 voltooi hy die 
MA studie met lof onder leiding van professor PV. Pistorius 
(deur korrespondensie) met ‘n verhandeling oor Die Britse 
Museum Papyri nos 1913-1919, van ‘n inleiding, vertaling, en 
enkele aantekenimge voorsien. Op 30 Junie 1955 promoveer 
hy onder professor M. van Rhyn met die proefskrif Nicolaas 
Jacobus van Warmelo 1835—1892. In 1952 was hy mede-oprigter 
en voorsitter van Die Genootskap van Afrikaners in Utrecht 
en help hy beplan aan die Van Riebeeckfees in Culemborg. 
Saam met twee ander Suid-Afrikaners publiseer hy in 1954 die 
boek Suid-Afrikaners in Utrecht 1762-1954. Na sy terugkeer 
in Julie 1955 aanvaar Pont 'n beroep na die gemeente Elsburg 
waar hy werk totdat hy op 01 Februarie 1957 diens aanvaar 
as hoogleraar. Later daardie jaar het die ramp hom getref dat 
sy boekery tesame met sy persoonlike besittings in 'n brand 
vernietig is. Hy is in April 1958 getroud met Leonie Jansen van 
Vuuren, uit 'n Voortrekkergeslag, wat mede daartoe gelei het dat 
hy hom volkome vereenselwig het met die kutureel-politieke 
erfenis van die Afrikaner. 


Op dieselfde vergadering het die Kuratorium gehandel oor die 
skrywe van die Kommissie van die Algemene Kerkvergadering 
oor die partypolitieke optrede van Geyser. Dit het geblyk dat hy 
wel lid is van die SA Bond en die Suid-Afrika Eerste Beweging 
en hy het dit as sy burgerreg beskou om sy mening uit te spreek 
oor politieke aangeleenthede. Die Kommissie het vir die huidige 
volstaan met ‘n vorige besluit van die Kommissie, naamlik dat die 
Kerk van sy leraars en hoogleraars verwag dat hulle in die eerste 
plek aan die evangelie van Jesus Christus gebonde is en ook wat 
hulle optrede in die politiek aangaan nooit so moet optree dat die 
evangelie geskaad word nie. 


Die vergadering het ‘n voorstel van professor Van Selms aanvaar 
wat die Kommissie versoek het om ‘n gemotiveerde rapport met 
definitiewe konklusies te laat opstel oor die verhouding tussen die 
Kerk en Politiek. 


16 Junie 1956 
Die Fakulteit bekragtig die uitslag van PS. Dreyer se doktorale 
eksamen. 


06 September 1956 

Die Kommissie van die Algemene Kerkvergadering gee aan 
dominee Joh Dreyer opdrag om 'n studie te maak van die vraag 
oor die predikant en die politiek. 


11 September 1956 


Die Fakulteit beveel vir H.P Wolmarans aan as dekaan en 
onderskryf die benoeming van A.D. Pont. 


03 Oktober 1956 


Die Senaat neem afskeid van professore S.P. Engelbrecht en 
E.M. Robinson as twee van die laatse oorblywende lede van die 
Transvaalse Universiteitskollege en boekstaaf sy dank teenoor 


hulle. 

25 Oktober 1956 

Die Raad keur goed dar Bybelkunde as `n tweejarige graadkursus 
in die Fakulteit Lettere en Wysbegeerte vanaf 1958 ingestel word 
maar dat dit nie 'n hoofvak sal wees nie en dat die doseerwerk 
aan dosente in die Fakulteit Teologie opgedra word. Alleen bona 
fide kandidate vir die onderwys sal toegelaat word om die kursus 
te volg. 


Die leerplan is soos volg vasgestel: 

e Eerste jaar: a. Aardrykskunde en Argeologie van 
Bybellande, b. Bybelse Geskiedenis en Kronologie 
van die Ou en Nuwe Testament met aandag vir die 
kultuurhistoriese agtergrond van altwee, c. Ontstaan en 
Bewaring van die Ou Testament en die Nuwe Testament, 
d. Die godsdienstige gedagtewêreld van die Bybel. 

e Tweede jaar: a. Inleiding tot die Ou Testament, b. 
Inleiding tot die Nuwe Testament, c. Voorgesette Bybelse 
Geskiedenis met aandag aan die Kultuurhistoriese 
agtergrond van die Bybel, d, Die godsdienstige 
gedagtewereld van die Bybel. 


14 November 1956 


S.P. Engelbrecht aanvaar emeritaat met ‘n afskeidsdiens in die 
kerkgebou van Pretoria. Hy het dieselfde teks gebruik as vir sy 
proefpreek, naamlik Hebreërs 13:8. (Die teks van die preek is 
gepubliseer in Die Hervormer van Januarie 1957). Die voorsitter 
van die Algemene Kerkvergadering, dominee A.J.G. Oosthuiuzen, 
het daarna die woord gevoer en 'n adres namens die kerk aan 
Engelbrecht oorhandig. Die volgende aand, 15 November 1956, 
is 'n afskeidsdinee vir hom aangebied in die Hotel Culemborg. 
Onder die gaste was oud-minister N.C. Havenga, minister J.H. 
Viljoen en die Ambassadeur van Nederland. Professor C.H. 
Rautenbach het namens die Universiteit die woord gevoer, D.F 
Erasmus namens die studente, en professor B. Gemser het die 
heildronk ingestel. Tevore het Engelbrecht in die kerkgebou 
van Pretoria-Oos (tans van Philadelphia) vir oudstudente ‘n 
afskeidslesing gehou oor die geskiedenis van kerkgeskiedskrywing 
in SA. 


28 November1956 
Die Fakulteit besluit om die S.P. Engelbrecht-Erepenning aan 
A.D. Pont toe te ken. 


06 Desember 1956 


Die afskeidsfunksie vir professor Gemser vind plaas. Gemser het 
in 1957 verhuis na Groningen as opvolger van Th.C. Vriezen wat 
na Utrecht verhuis het. Daar het Gemser sy akademiese loopbaan 
afgesluit toe hy in 1960 emeritaat aanvaar het. Na sy vestiging in 
Groningen het hy voortgegaan met wetenskaplike publikasies in 


verskillende tydskrifte. 


wa 1957 
01 Februarie 1957 


Die Kuratorium verwelkom vir A.D. Pont wat die eerste keer 
teenwoordig is. Hierdie vergadering het ‘n bespreking gewy aan 
die probleem van geestelike vorming van toekomstige predikante. 
Die voorsitter en skriba van die Algemene Kerkvergadering het 
deelgeneem aan die bespreking. Die Skriba, dominee T.F.J. Dreyer, 
het gesé die Kommissie dra kennis daarvan dat die wetenskaplike 
vorming so is dat almal daar trots op kan wees, maar die skyn 
bestaan dat daar nie genoeg deur die kerk gedoen word vir die 
geestelike vorming van die studente nie. Die voorsitter, dominee 
AJ.G Oosthuizen, het daarop gewys dat die studente vir die 
eerste drie jaar oorgelewer word aan die groot groep studente 


en deur hulle geindoktrineer word. Die dekaan, professor H.P. 
Wolmarans, het gesê die vak Praktiese Teologie en die onderrig 
van die student oor sy toekomstige taak moet apart gesien word. 
Professor Geyser was van mening dat die vry verkeer onder 
studente ook sy vormende invloed het. Daar moet gewaak word 
teen die kweekskool-idee. Hy kan nie anders as om die eerste 
drie jaar ook as 'n siftingsperiode te sien nie. Die vergadering het 
besluit dat die professore die saak moet bespreek en 'n rapport 
moet uitbring en dat die volgende byeenkoms van die Kuratorium 
aan hierdie saak gewy moet word. Op versoek van die Kommissie 
van die Algemene Kerkvergadering het die professore ook opdrag 
gekry om in te gaan op die moontlikheid van Buitemuurse studie 
in die Teologie met die oog op die tekort aan predikante. 


15 Februarie 1957 


A.D. Pont woon sy eerste fakulteitsvergadering by, maar volgens 
die notules is hy eers op die volgende vergadering op 27 Februarie 
deur die Dekaan verwelkom. 


07 Maart 1957 


Die 52ste Algemene Kerkvergadering open. Dominee A.J.G. 
Oosthuizen is as voorsitter, dominee T.FJ. Dreyer as skriba, 
dominee J.G.M. Dreyer as vise-voorsitter en dominee A.J. Nolte 
as vise-skriba verkies. Op hierdie vergadering was teenwoordig 
doktor Emmen, gedelegeerde van die Nederlandse Hervormde 
Kerk. In sy openingsrede het dominee Oosthuizen gedagtes 
uitgespreek wat telkens na vore sou kom in die volgende jare: `Die 
groot nood is nie kos en klere en stemreg nie, maar dat ons deur 
die sonde van God vervreem is... Die kerk se taak is nie sosiale 
hervorming nie.” 


Dominee Oosthuizen het die kerk verteenwoordig op die tweede 
vergadering van die Wereldraad van Kerke te Evanston op 15-31 
Augustus 1954. Die volgende aanbevelings van hom is deur die 
Algemene Kerkvergadering aanvaar: 


e Dat ons Kerk meer aktief moet deelneem aan die werk 
van die Wêreldraad van Kerke en dat in die vervolg nie 
alleeen een afgevaardigde nie maar minstens twee gestuur 
sal word. 

e Dat ‘n diepgaande studie gemaak sal word van die vrae, (1) 
wat die kerk se beskouing van die wêreld, die Christelike 
hoop en Christus as die Hoop van die wêreld is, (2) wat 
verstaan ons onder die eenheid van die kerk en (3) watter 
Bybelse gronde is daar vir of teen ons beleid aangaande 
die skeiding van rasse op grond van kleur. 


Die vergadering het ook besluit dat ‘n Raad vir Ekumeniese 
Sake benoem sal word om voortdurende studie van die saak te 
maak. Etlike teenstemme teen hierdie besluite is aangeteken. 
'n Uitvoerige motivering van die teenstem van dominees D.F. 
Erasmus snr, J.J. Engelbrecht, T.N.H. Janson, J.P.B. Viljoen, 
DE Erasmus jnr, PJ.J. Venter, professor H.P. Wolmarans en 
ouderlinge C.J. Botma en H.J. Visser is opgeneem in die notule 
van die vergadering, bladsye 37-42. 


Die verslag van die Kuratorium is aanvaar, met dank aan die 
gemeente Pretoria vir die stigting van 'n studiefonds by geleentheid 
van die eeufeesviering van die gemeente. Die vergadering het 
besluit dar proefpreke gedurende die eerste semester gehou moet 
word. Op die Kuratorium is verkies dominees L.M. le Roux, 
G.J .J. Roos, J.J. Prinsloo Jsn, S.PJ.J. van Rensburg, S. Vermooten, 
S.P. Viljoen en doktor C.K. Oberholzer. 


11 April 1957 
Die Raad keur die instelling van BA Hons grade goed. 

24 April 1957 

Dominee Johannes Dreyer se rapport oor politieke bertrokkenheid 
van predikante dien voor die Kommissie van die Algemene 
Kerkvergadering. Die Kommissie het sy instemming betuig en 
besluit om die stuk in Die Hervormer te publiseer. Dit het verskyn 
in Die Hervormer van Junie 1957. Wat die kerk as liggaam betref, 
is voorkeur gegee aan die gedagte dat die kerk ‘n roeping het 
om die soewereiniteit van God oor elke terrein van die lewe uit 
te roep en geroepe is om die dade van die owerhede en van die 
volke te toets aan die Woord van God, dat die kerk hom egter 
nie mag vereenselwig met een of ander politieke party nie, want 
dan sou hy sy kritiese funksie en vryheid verloor en die gevolge 
van bepaalde partypolitieke optredes oor homself bring. Wat 
kerkraadslede betref, word gestel dat daar geen beswaar is dat 
hulle aktief gemoeid sal wees met partypolitiek nie, en dat dit 
selfs as wenslik beskou word met dien verstande dat deelname 
op 'n waardige wyse sal geskied. Hierdie vryheid word egter nie 
aan predikante gegun nie. Hulle posisie as die mondstukke en 
eerste verteenwoordigers van die kerk maak dit nie wenslik nie. 
Die vryheid van 'n predikant om partypolitieke opinies daarop na 
te hou, word erken, maar die kerk kan wel van hulle verwag om 
nie aktief daaraan deel te neem nie. Die band tussen 'n predikant 
en 'n politieke party moenie te nou wees nie. As 'n predikant hom 
in sy gewete verplig voel om te getuig teen die optrede van een of 
ander party, mag dit nie oorhaastig geskied nie en liefs nie sonder 
raadpleging van sy kerklike instansies nie. 


Op ‘n spesiale vergadering van die Fakulteit waarby die rektor ook 
teenwoordig was, is die S.P. Engelbrecht-Erepenning aan Pont 


oorhandig deur S.P. Engelbrecht self. 


17 Junie 1957 

Die Kuratorium vergader. Dominee S. Vermooten word as 
voorsitter en dominee J.J. Prinsloo Jsn as vise-voorsitter verkies. 
Kennis is geneem dat professor A.D. Pont sy intreerede gehou het 
tydens die sitting van die Algemene Kerkvergadering. Die dekaan, 
professor Wolmarans, en sy eggenote het daarna 'n gesellige 
ontvangs by hulle aan huis gereël. Die Kuratorium het kennis 
geneem van 'n verslag van die professore oor die Praktiese Teologie 
en het besluit om aan te beveel dat ‘n dosent benoem sal word 
vir Praktiese Teologie. Die professore het ook verslag gedoen oor 
die geestelike versorging van die teologiese studente, en het die 
Kuratorium verseker dat die sedelike en godsdienstige lewe van 
die studente wat tans ingeskryf is, geen rede vir sorg van die kant 
van die Kuratorium hoef te gee nie. Die professore het beplan om 
BA studente deur middel van oriënterende en inleidende lesings 
voor te lig oor die teologiese studie en die ampspraktyk van die 
predikant en om die ingeskrewe teologiese studente in vyf groepe 
te verdeel wat elk aan ‘n teologiese professor as mentor toegewys 
sal word. Die Kuratorium het sy instemming met die voorneme 
betuig en dit sy besluit gemaak. Wat proefpreke betref, het die 
vergadering van professore die Kuratorium daarop gewys dat 
die besluit van die Algemene Kerkvergadering die studente baie 
nadelig sal tref. 


17 Junie 1957 

Die Fakulteit vergader aan huis van professor Wolmarans en 
benoem die professore van Ou Testamentiese Wetenskap en 
Nuwe Testamentiese Wetenskap as dosente in Bybelkunde. 


20 Junie 1957 

Die Raad gee opdrag aan 'n komitee met die rektor as voorsitter 
en waarop professor S.P. Engelbrecht ook dien, om ‘n beknopte 
geskiedenis van die Pretoriase Universiteitsinrigting saam te stel ter 


viering van die vyftigste herdenking van die Akte van Inkorporasie 
van die Transvaalse Universiteitskollege op 27 April 1910 deur die 
destydse Goewerneeur-Generaal. 


24 Julie 1957 


Professor A.S. Geyser het in ‘n brief aan Die Vaderland standpunt 
ingeneem oor die sogenaamde kerkklousule. Hierdie klousule in 
die Naturelle-wysigingswetsontwerp is deur die Kommissie van 
die Algemene Kerkvergadering op 24 April 1957 gebillik met die 


volgende besluit: 


Dat die standpunt van ons kerk is dat die kerk ten volle die 
beginsel van apartheid ook in die kerke onderskryf en dat die 
Minister telegrafies so verwittig sal word; verder dat die kerk 
sy waardering vir die optrede van die Minister in die verband 
betuig, terwyl die kerk die versekering van die Minister aanvaar 
dat hy met die artikel nie die reg van vrye spraak aan bande wil 
lé nie. 
In dieselfde byeenkoms het die Kommissie ‘n Herderlike Skrywe 
goedgekeur waarin hy beklemtoon dat die kerk in die uitvoering 
van sy taak hom stiptelik moet hou aan Artikel III van die 
Kerkwet, wat soos volg gelui het: 


Die Kerk, bewus van die gevare wat vermenging van blank en 
nie-blank vir altwee groepe inhou, wil geen gelykstelling in sy 
midde toelaat nie, maar be-oog die stigting van eie volkskerke 
onder die verskillende volksgroepe, in die oortuiging dat aldus die 
bevel van die Here — Maak dissipels van al die nasies, Mat 28:19, 
die beste tot sy reg sal kom en dat die eenheid in Christus deur so 
n werkverdeling nie geskaad sal word nie. Tot die Nederduitsch 
Hervormde Kerk behoort daarom slegs blanke persone. 


Die skrywe lui verder onder andere: 


Die Kommissie wil ten sterkste beklemtoon dat niemand ter 
wille van valse vroomdoenery of watter ander rede ook mag 
handel in stryd met bierdie artikels van ons Kerkwet nie. Ons 
Kerk verwelkom dan ook die optrede van die landsowerheid en 
is dankbaar dat die betrokke minister 'n wet gemaak het om 
te voorkom dat hierdie beginsel wat al so lank deur ons Kerk 
aanvaar is, verontagsaam sal word. 


Die Kommissie het op 11 Junie 1957 aan drie van sy lede opgedra 
om 'n herformulering van Artikel III op te stel vir voorlegging 
aan die Algemene Kerkvergadering ter gelegener tyd. Hierdie 
herderlike skrywe het beswaar ontlok van dominees H.J. Geyser, 
J.A. Don, K. Papp, doktor J.A.A.A. Stoop en professor A.S. 
Geyser. Hulle het die Kommissie ontmoet op 10 September 1957. 
Dominee H.J. Geyser het namens die ander die standpunt gestel 
dat die owerheid hoegenaamd geen reg het om in te gryp in verband 
met die hou van godsdiensoefening nie. Hulle voel onrustig oor die 
interpretasie van Artikel III deur die Kommissie van die Algemene 
Kerkvergadering soos uiteengesit in die herderlike skrywe. Die 
betrokke artikel is deur die herderlike skrywe verhef tot beginsel 
wat ten volle op Gods Woord gegrond is en dat die skrywe ook 
die gewetens bind, verder dat die skrywe ook in stryd is met 
Artikel 32 van die Nederlandse Geloofsbelydenis. Die voorsitter, 
dominee Oosthuizen, het daarop gewys dat die Kerkwet bindend 
is en dat die bedoeling van die ‘kerkklosule’ in die wet van 1957 
aan die minister geen mag gee om in die bedrywighede van 'n kerk 
in te gryp nie; die minister kan slegs optree wanneer gemengde 
godsdienstige samekomste 'n oorlas word en die betrokke plaaslike 
owerheid die minister adviseer om so 'n gemengde samekoms te 
verbied. Die kerkraad van Plaston het op grond van die brief in Die 
Vaderland `n formele klag teen Geyser ingedien. Die klag is deur 
die Kuratorium op 'n buitengewone byeenkoms op 29 Augustus 
1957 ontvang, formeel in orde bevind en deurgestuur na die 

Kommissie van die Algemene Kerkvergadering. Die Kuratorium 
het ook besluit om die Kommissie te versoek om dit daartoe te lei 
dat 'n kerklike gesprek oor die hele aangeleentheid van Artikel III 
en aanverwante sake gevoer sal word. 


Die Kommissie van die Algemene Kerkvergadering het die klag 
van Plaston teen professor Geyser behandel op 10 September 
1957. Die voorsitter van die kerkraad, dominee J.P.B. Viljoen, 
het die saak gestel, en professor A. van Selms en doktor J.A.A.A. 
Stoop het getuig dat in die Ou Testament en die oudste kerk daar 
nie gronde gevind word vir etniese skeiding in die kerk nie. Die 
Kommissie het uiteindelik die volgende besluit geneem: 


Die Kommissie is van oordeel dat die saak waaroor die klag 
eintlik gaan, van veel groter omvang is as wat deur die punte 
in die klagskrif soos hulle geformuleer is, na vore gebring word. 
Daarom besluit die Kommissie na ernstige beraad om geen 
uitspraak te gee oor die klagtes soos in die klagbrief genoem nie, 
maar om die volgende verklaring uit te reik: 

A. Dat die kerk in sy Belydenisskrifte en Formuliere, sy amptelike 
uitsprake sowel as sy Kerkwet in gehoorsaamheid aan Gods Woord 
spreek, en dat al die uitsprake bindend is vir almal wat tot die 
kerk behoort en deur almal gerespekteer moet word, tot tyd en wyl 
die kerk 'n ander uispraak gee. 

B. Dat die kerk deur sy bepalings die teologiese denkarbeid en 
ondersoek geensins aan bande wil lê nie, en dat daarom in die 
kerk ook die amp van die Doctores of Hoogleraars bestaan aan 
wie die teologiese arbeid as besondere taak opgedra is. 

C. Dat, hoewel ouderlinge en leraars die taak het om voortdurend 
Gods Woord te ondersoek, dit die besondere taak van die 
hoogleraars is om hierdie arbeid in diens van die kerk te verrig, 
sodat bulle gedurig die kerk kan adviseer en sodoende help om 
n suiwere en regte woord te spreek ooreenkomstig Gods Woord. 
Dit staan enige ampsdraer of lidmaat vry om die vrugte van sy 
teologiese studie in die daarvoor geskikte organe te publiseer en te 
bespreek in bevoegde kerklike vergaderings. 

D. Geen ampsdraer of lidmaat is egter geregtig om enige 
leer of teologiese beskouing te verkondig of te leer in openbare 
vergaderings of van kansels of van die kateder of in die openbare 
pers of op ander dergelike wyse nie, as die leer wat hy so verkondig 
strydig is met die uitspraak van die kerk soos vasgelê in sy 
belydenisskrifte, formuliere, amptelike besluite of Kerkwet. 

E. Dat ten einde die goeie orde in die kerk te bevorder en te 
voorkom dat onnodige skadelike misverstande en beroeringe in 
die kerk sal ontstaan deur onversigtige en onverantwoordelike 
optrede van ampsdraers, word hierdie verklaring aan alle 
hoogleraars en predikante en kerkrade gestuur, met die opdrag 
om ooreenkomstig te handel. 

Verder besluit die Kommissie om aan Plaston te antwoord dat 
die Kommissie vertrou dat bulle die verklaring sal aanvaar as 
antwoord op die klag en daarby sal berus. 

Aan Professor Geyser sal geantwoord word dat die Kommissie 
bevind dat hy 'n onversigtigheid begaan het waardeur misverstand 
en ontevredenheid veroorsaak is wat skadelik vir die diens van die 
evangelie kan wees. Die Kommissie wil hom dus dringend versoek 
om met groter versigtigheid te handel en in ooreenstemming met 
die verklaring wat deur die Kommissie gemaak is. 


Professor Geyser het op hierdie besluite gereageer in twee briewe, 
gedateer 17 Oktober en 03 Desember 1957, waarin hy navraag 
doen oor bepaalde uitdrukkings in die besluite. Die Kommissie 
het besluit dat hy niks wil byvoeg by sy skrywe nie. 


06 Augustus 1957 

Die Fakulteit beveel vir H.P. Wolmarans aan as dekaan. Die 
vergadering het ook ‘n voorstel van Afdeling B aanvaar oor 
Bybelkunde, naamlik dat Afdeling A verantwoordelik sal wees vir 


Ou Testament en Afdeling B vir Nuwe Testament, en dat oor en 
weer as eksterne eksaminatore opgetree sal word. 


03 September 1957 
Die Fakulteit bekragtig die uitslag van J.I. de Wet se doktorale 
ekesamen. 


10 September 1957 

Die Kommissie van die Algemene Kerkvergadering verwelkom 
professor S.P. Engelbrecht terug na ‘n studiereis in die buiteland. 
Hy het die groete van die Kerk oorgedra aan die Nederlandse 
Bybelgenootskap en aan die sinode van die Nederlandse 
Hevormde Kerk, en het groete van dié liggame teruggebring, 
asook van doktor Gravemeyer en doktor Emmen. 


19 September 1957 


Die Fakulteit bekragtig die uitslag van PG. Geertsema se doktorale 
eksamen. 


21 November 1957 


Die Raad neem kennis dat die Departement van Onderwys, Kuns 
en Wetenskap nie beswaar het teen die instelling van Bybelkunde 
as graadvak nie en keur goed dat professore E.P. Groenewald en 
E.S. Mulder die doseerwerk sal waarneem. Professor Mulder het 
sy opdrag afgewentel op J.P. Oberholzer, wat saam met professor 
Groenewald die vak gevestig het. 


03 Desember 1957 

Die kerk het hom in hierdie tye toenemend in die ekumeniese 
branding bevind. In sy sitting op dié datum het die Kommissie 
van die Algemene Kerkvergadering ‘n memorandum aan die 
Sentrale Komitee van die Wereldraad van Kerke goedgekeur. Die 
memorandum is opgestel deur die voorsitter, dominee A.J.G. 
Oosthuizen. Dit was 51 jaar nadat teologiese opleiding begin het. 
In dié tydperk het volgens 'n berekening van destyds 244 persone 
ingeskryf vir die studie, waarvan 157 (64%) die studie voltooi het. 
Van die 157 het 9 die studie in 5 jaar voltooi, 85 in ses jaar (50% 
van die ingeskrewe getal), 34 in 7 jaar, 13 in 8 jaar, 5 in 9 jaar, 2 
in 10 jaar, terwyl nog twee langer geneem het. 


va 1958 
06 Februarie 1958 


Die Kuratorium neem kennis dat die Kommissie van die 
Algemene Kerkvergadering nie die instelling van ‘n leerstoel vir 
Praktiese Teologie goedgekeur het nie, en neem ook kennis van 
‘n voorstel om die werk in hierdie verband tussen die bestaande 
professore te verdeel. 


18 Februarie 1958 

Die Fakulteit neem kennis dat 21 studente vir Bybelkunde 
ingeskryf het. Aansoeke vir doktorale studie van D.J.A.G. du Toit 
en J.A. Don in Nuwe Testament en van J.P. Oberholzer in Ou 
Testament is goedgekeur. Op 09 April 1958 is W.C. van Wyk 
se aansoek om reeds in sy vierde jaar vir MA Semitiese Tale in te 
skryf, goedgekeur ‘op grond van sy buitengewone prestasie”. 


26 Mei 1958 

Die Fakulteit formuleer wysigings van die regulasies vir 
voorlegging aan die Senaat. Die leergang vir die BD graad het nou 
soos volg daar uitgesien: 


e Ou Testament 1ste jaar Eksegese, Inleiding, Argeologie, 
2de en 3de jaar Eksegese, Inleiding, Teologie. 

e Nuwe Testament Iste en 2de jaar Eksegese en 
Inleiding, Teologie, 3de jaar Eksegese, Inleiding en 
Kanongeskiedenis. 

e Geskiedenis van die Christendom Iste jaar 
Kerkgeskiedenis, Dogmengeskiedenis, 2de en 3de jaar 
Kerkgeskiedenis, Kerkreg, Dogmengeskiedenis. 

e Dogmatiek Iste tot 3de jaar. 

e Christelike Etiek Iste jaar. 

e Godsdienswetenskap Godsdiensgeskiedenis 1ste en 
2de jaar, Fenomenologie lste en 2de jaar, Sielkunde 
van die godsdiens 2de en 3de jaar Wysbegeerte van die 
godsdiens 2de en 3de jaar. 

e ` Sendinggeskiedenis en Sendingteorie, 1ste tot 3de jaar. 

e Ensiklopedie van die Teologie 2de jaar. 

e Onafhanklike studie 3de jaar. 


29 Julie 1958 

Die Fakulteit aanvaar die proefskrif van PJ.T. Koekemoer 
nadat die vereiste korreksies aangebring is. Die onderwerpe van 
PS. Dreyer: Kritiese studie van die begrippe Geskiedenis en 
Openbaring in die werke van Arnold J Toynbee en FJ. Van Zyl 
Die Analogia Entis. ‘n Godsdiensfilosofiese Studie is goedgekeur. 
Albei titels is later verander om soos volg te lui: Gekiedenis en 
Openbaring. ‘n Kritiese studie van die beskouings van Arnold J. 
Toynbee en Die Analogia Entis. ‘n Godsdiensfilosofiese ondersoek. 


03 September 1958 

Die Senaat betuig sy dank aan professore H.P. Wolmarans en E.P. 
Groenewald vir die leiding van die roudiens ter gedagtenis van 
advokaat J.G. Strydom op 25 Augustus 1958, en neem kennis 
dat ‘n roudiens in Toronto gelei is deur die rektor, professor C.H. 
Rautenbach. 


23 September 1958 

Die Fakulteit het die volgende onderwerpe vir proefskrifte 
goedgekeur: J.I. de Wet: Die begrip van die leiding van die Heilige 
Gees by die Afrikaanse Kerke soos dit tot uitdrukking kom in die 
kerklike en teologiese publikasies. ‘n Studie in die Pneumatologie. 
PG. Geertsema: Enkele Christelik-etiese aspekte van die Dekaloog 
met betrekking tot die Sending. 


26 September 1958 

Die Raad wens die rektor, professor C.H. Rautenbach, geluk 
met die ontvangs van 'n ere doktoraat van die Universiteit van 
Montreal. 


06 November 1958 


Die Vergadering van Professore gee kennis dat hulle die voorstel 
van professor Geyser aanvaar het dat hy die werk in Praktiese 
Teologie sal bly behartig totdat 'n dosent vir die doel aangestel 
word. Die jaarverslag van die dekaan vir 1957-1958 meld dat 15 
studente met BD studie, 45 met BA studie en 11 met DD besig 
was. 


EA 1959 


27 Januarie 1959 

Die Fakulteit bekragtig die finale uitslae vir DD. PS. Dreyer het 
geslaag en S.PJ.J. van Rensburg sowel as EJ. van Zyl het met lof 
geslaag. 


17 Februarie 1959 
Die Fakulteit besluit dat hy dit as essensieel beskou dar BD 


studente die kursus in Na-Bybelse Joodse Literatuur bywoon 
wat deur professor honorêr J. Newman aangebied sal word. 


Die Senaat het egter versoek dat die besluit moet oorstaan 
totdat die werksaamhede van ‘n honorére dosent noukeuriger 
omskryf is. Professor A.D. Pont het 'n handleiding voorsien vir 
die verwysingsisteem in proefskrifte en dit is deur die Fakulteit 
goedgekeur. Die aansoek van dominee C.J. Labuschagne om 
vrystelling van die doktorale eksamen op grond van die eksamen 
wat hy in 1955 in Groningen afgelê het, is goedgekeur. 


18 Mei 1959 

Die dienstyd van professor H.P. Wolmarans sou verstryk teen einde 
1959. Die Kuratorium het agter geslote deure aan die benoeming 
van 'n opvolger aandag gegee. Die Vergadering van Professore het 
doktor EJ. van Zyl voorgestel, en uit die vergadering is ook doktor 
PS. Dreyer voorgestel. Daar is met 4 teenoor 3 stemme besluit om 
doktor van Zyl aan te beveel. Die Kommissie van die Algemene 
Kerkvergadering het die benoeming bekragtig op 09 Junie 1959 
en die Fakulteit het dit goedgekeur op 29 Julie 1959. 


Frans Jacobus van Zyl is gebore op 06 Mei 1913 in Marico 
as seun van Francois Jacobus van Zyl en Magdalena Elizabeth 
Nortje. Hy matrikuleer in 1932 in Zeerust, en voltooi sy teologiese 
studie aan die Universiteit van Pretoria oor die jare 1933-1938. 
Hy slaag die BA en BD eksamens met lof en word georden op 28 
Mei 1939. Hy was agtereenvolgens predikant van Johannesburg, 
Standerton, Lydenburg, Springs en Wonderboompoort. Hy 
promoveer in 1958 met lof onder leiding van sy voorganger, 
professor H.P. Wolmarans, met die proefskrif Die Analogia Entis, 
n Godsdiensfilosofiese Ondersoek. Teen die tyd van sy benoeming 
was hy reeds ‘n hoog gerespekteerde teoloog en kerklike denker 


wat etlike publikasies gelewer het. 


09 Junie 1959 

Die Kommissie van die Algemene Kerkvergadering aanvaar 
'n advies van professor BJ. Engelbrecht oor die belydenis 
‘opstanding van die vlees. Dieselfde vergadering het ook ‘n 
rapport van die professore ontvang oor die Dankseggingsdiens 
en die bediening van Nagmaal daarby. Die Kommissie het die 
rapport aanvaar met die voorbehoud dat geen wisselvorm van die 
formulier gebruik mag word nie en dat die hele formulier ook by 
die tweede bediening gelees moet word. ‘n Afvaardiging van die 
Kuratorium het met die Kommissie samespreking gevoer oor die 
keuring van studente en die probleem dat so baie studente nie die 
studie voltooi nie. Besluit is om die Universiteit te nader met die 
versoek dat Patristiese Latyn as vak ingestel word. 


Professor A.S. Geyser het met studieverlof oorsee vertrek om 
aan die Sorbonne in Parys saam met die professore in Nuwe 
Testamentiese Wetenskap daar te werk. Sy lesings is waargeneem 
deur doktor S.PJ.J. van Rensburg en doktor J.A.A.A.Stoop. Die 
Kommissie van die Algemene Kerkvergadering het die volgende 
besluit oor die langverlof van professore geneem: 


…die Dekaan met die Kuratorium vooraf moet reël in verband 
met die tyd van die verlof en die plaasvervanger vir die tyd van 
sy afwesigheid. Eers nadat dit met die Kuratorium gereël is, kan 
aansoek by die Universiteit om verlof gedoen word. 


Die Kommissie het op versoek van die Kuratorium die bewoording 
van hierdie besluit soos volg verander in sy vergadering van 22 


September 1959: 


..moet die Dekaan aan die Kuratorium vooraf daarvan 
kennis gee van die tyd van die verlof en oor die reëling van 
die plaasvervanger; dat hiervan deur die Kuratorium aan die 
Kommissie van die Algemene Kerkvergadering kennis gegee sal 
word vir sy goedkeuring wat die plaasvervanger aangaan. 


28 Julie 1959 


Professor E.S. Mulder word deur die Fakulteit as dekaan 
genomineer vir die onverstreke dienstermyn wat eindig op 09 

Oktober 1960. Professor S.P. Engelbrecht het in hierdie tyd op 
uitnodiging ‘n reeks lesings in die Ryksuniversiteit van Utrecht 
aangebied. 


17 September 1959 

Die Raad behandel die versoek van eerwaarde PG. Pakendorf 
namens die Lutherse gemeenskappe in SA en SWA oor die 
instelling van 'n Afdeling C in die Fakulteit Teologie wat hierdie 
gemeenskappe kan bedien en spreek hom uit ten gunste daarvan. 
Die saak word verwys na die die twee afdelings van die Fakulteit. 


12 November 1959 


Die Raad neem kennis dat professor J.H.J.A. Greyvenstein wat 
reeds 81 jaar oud is en vanaf 1952 op die Raad dien, hom nie 
weer vir benoeming beskikbaar gestel het nie. Tot aan sy aftrede 
as professor in 1945 was hy lid van die Komitee vir Dissipline 
en President van die Konvokasie. Die Raad het besluit om hom 
per brief te bedank vir sy belangstelling en hartlike samewerking. 
Die Raad het goedgekeur dat die te stigte Afdeling C uiteindelik 
gelywaardig sal wees aan die ander twee afdelings. 


25 November 1959 

Die Kommissie van die Algemene Kerkvergadering aanvaar ‘n 
studiestuk oor die Sondag van doktor F.J. van Zyl met waardering. 
Op dieselfde vergadering is weereens gehandel oor die dosering 
van Praktiese Teologie. Besluit is dat met die Kuratorium geskakel 
sal word oor 'n meer eweredige verdeling van lesings en verdeling 
van die onderrig in Praktiese Teologie tussen die professore. In 
plaas van doktor C.K. Oberholzer wat bedank het as lid van die 


Kuratorium, is doktor A.P. Grove benoem. 


Die Kommissie het die Kuratorium versoek om ondersoek 
in te stel na die redes waarom so baie teologiese studente veral 
gedurende die eerste studiejaar uitsak en daaroor te rapporteer, 
om te help met die werwing van teologiese studente maar tewens 
ook strenger op te tree by die keuring en toelating van studente, 
en om met die Raad van Finansies te skakel in verband met groter 
leningsbeurse aan studente wat dit nodig het. 


EA 1960 
08 Februarie 1960 


Die Kuratorium verwelkom vir professor FJ. Van Zyl, bedank 
vir professor Van Selms dat hy 'n benoeming as hoogleraar in 
Groningen van die hand gewys het, en verwelkom vir professor 
Geyser (in afwesigheid) terug na sy oorsese studieverlof. 


Die Kuratorium het besluit om die versoeke van die Kommissie 
van die Algemene Kerkvergadering te verwys na ‘n kommissie 
en dat alleen studente wat volle vrystelling vir matriek verkry 
het, toegelaat sal word om in te skryf. Die Kuratorium het by 
hierdie geleentheid ook kennis geneem dat Van der Hoff en die 
Hervormde Studentevereniging gedurende die Julievakansie ‘n 
konserttoer sou onderneem. Hierdie toere het 'n instelling geword 
en is vir jare volgehou. Die opbrengs van die toere is aangewend 
vir stywing van die teologiese studiefonds. 


16 Februarie 1960 


Professor Van Zyl woon sy eerste Fakulteitsraadsvergadering by. 
Hy word benoem as promotor vir die proefskrif van dominee 
PG. Geertsema. As eksterne eksaminator is naas die ander 
fakulteitslede benoem professor J.H. Bavinck van die Vrye 
Universiteit, Amsterdam. 


29 Maart 1960 


Die Kommissie van die Algemene Kerkvergadering voer 'n 
bespreking oor professor Geyser se houding ten opsigte van die 


landsbeleid en Artikel II. Die voorsitter het gesê Geyser maak die 
fout om sy standpunt oor gelykstelling met die Skrif te regverdig, 
en dat die Kommissie hom daarop moet wys dat hy dislojaal is 
aan die kerk deur hom nie aan Artikel III te onderwerp nie. Die 
Kommissie het ‘n kommissie benoem om te rapporteer oor 'n 
beskrywingspunt waarin gevra word dat Artikel III strydig met 
die Skrif verklaar word of in ander woorde omskryf word. Die lede 
van die kommissie was A.D. Pont (sameroeper), B.J. Engelbrecht, 
H.P. Wolmarans, S.PJ.J. van Rensburg en J.P. Oberholzer. Op 
dieselfde vergadering het die Kommissie met professore en lede 
van die Kuratorium samespreking gevoer oor die moontlikhede 
om die teologiese leerplan te wysig, deur onder andere Grieks III 
nie meer verpligtend te maak nie. 


07 Junie 1960 

Die Kommissie van die Algemene Kerkvergadering ontvang 
verslag van twee samesprekings van dominees A.J.G. Oosthuizen, 
J.G.M. Dreyer en PM. Smith met doktor R. Bilheimer, assistent- 
sekretaris van die Wereldraad van Kerke. Die Kommissie het ook 
skrywes van die Nederlandse Hervormde Kerk en die Australiese 
Presbiteriaanse Kerk oor die onlangse rasse-onluste behandel 
tesame met die antwoorde van die Moderamen daarop. Die 
Kommissie het ook die rapport van die kommissie oor Artikel III 
bespreek en bepaalde wysigings voorgestel. 


26 Julie 1960 

Die Fakulteit nomineer vir professor E.S. Mulder as dekaan. 
Die jaarverslag van die Fakulteit oor 1959-1960 meld dat 
die voltooiing van die nuwe gebouekompleks agter die Ou 
Letteregebou dit moontlik gemaak het dat elke dosent 'n eie 
kantoor kon betrek. Vir BA was 27 studente, vir BD 23 en vir 
DD 11 studente ingeskryf. 


05 Augustus 1960 

Die Kuratorium behandel ‘n rapport van ‘n komitee bestaande uit 
dominee C.L. van die Berg (sameroeper), doktor PS. Dreyer en 
professor B.J. Engelbrecht oor die swak vordering van teologiese 
studente veral gedurende die eerste studiejare. Hierdie rapport, 
duidelik deur dominee Van den Berg bewoord, is deur die 
Kuratorium aanvaar en deurgestuur na die Kommissie van die 
Algemene Kerkvergadering. Dominee J.J. Prinsloo en doktor 
S.PJ.J. van Rensburg het hulle teenstemme laat aanteken teen 
sekere bewoordings in die rapport, nie by name aangetoon nie. 
Die volgende is 'n paar uittreksels uit die lang rapport: 


Dit gaan oor meer as onbevredigende akademiese vordering … 
Ook die gesindheid en belangstelling van studente wat reeds in 
die BD studiejare is, … laat skynbaar heelwat te wense oor. Die 
Kuratorium meen dat die verskynsels met mekaar in verband 
staan en soek die gemeenskaplike agtergrond daarvan in die wyse 
waarop daar in die breë lae van die kerk, in die huise waarin 
die toekomstige lidmate en predikante van die kerk opgroei, 
oor die amp van dienaar van die Woord gedink word... Na die 
mening van die Kuratorium kan aangetoon word dat 1. die 
gehalte, sowel intellektueel asook wat algemene geestestoerusting, 
byvoorbeeld deursettingsvermoë, toewyding en bereidheid tot 
opoffering, aanbetref, merendeel nie die beste is wat in die kerk 
beskikbaar is nie, II die aanpak van die studie deur diegene 
wat hulle wel aanmeld, gekenmerk word deur ‘n gees van 
traak-my-nie-agtigheid en gebrek aan deursettingsvermoë … 
Daar leef 'n aansteeklike besmetting in die kerk wat nie meer 
geïsoleerd voorkom nie en wat nie meer geisoleer kan word nie: 
Die predikantekorps is siek; daarom is die kerk siek; daarom is 
die opleiding siek. Of: Die kerk is siek; daarom is die opleiding 
siek; daarom is die predikantekorps siek. Of: Die opleiding is 
siek; daarom is die predikantekorps siek; daarom is die kerk 
siek … Van bierdie siekte was en is geslag na geslag professore, 

predikante en studente erfgename, slagoffers, produkte en 
verspreiders... Was daar ooit 'n tyd in die geskiedenis van ons 
kerk en opleiding toe die professore of van die professore nie oor 
een of ander saak onenig, en verdeeld, maar ook verbitterd, 
selfs in openlike verset teen mekaar, of teen die Kuratorium, of 
teen die Algemene Kommissie, of teen sommige predikante of 
instansies van die kerk was nie? Was daar ooit 'n tyd toe hierdie 
onenigheid en verdeeldheid en verbittering en verset teen ander 
professore of teen predikante of teen die regering van die kerk 
vir die studente 'n geheim was? Was daar ooit 'n tyd toe dit nie 
doelbewus onder studentegeledere oorgeplant is nie? Was daar 
ooit 'n dag dat predikante of toekomstige predikante of professore 
of doodgewone lidmate van die kerk die skouspel te sien gekry 
het van onvoorwaardelike lojaliteit aan die kerk, sy amptelike 
instansies en sy offisiële besluite? 


Hierdie sterk uitsprake, ook wat nie hier aangehaal is nie, het 
ook by die Kommissie van die Algemene Kerkvergadering verset 
ontlok. 


13 September 1960 

Die Kommissie besluit om nie die rapport te aanvaar nie, maar 
wel al die aanbevelings met die uitsondering van een oor die 
keuring van aspirant-studente. 


06 September 1960 

Die Kuratorium behandel in ‘n buitengewone vergadering 
briewe van die gemeentes Villieria, Naboomspruit, Edenvale 
en Ermelo en van die broeders C.H. Buitendag van Ermelo en 
Carel Buitendag van Edenvale waarin verwys word na artikels wat 


verskyn het in die Sunday Times 


13 September 1960 


Die Kommissie van die Algemene Kerkvergadering keur die 
volgende skrywe aan professor Geyser goed: 


Die Kommissie het... n paar briewe uit die Kerk voor hom gehad 
waarin ontevredenheid uitgespreek word teen u optrede op die 
kansel en op die kateder, wat u dan sou gebruik om propaganda 
te maak vir u standpunt ten opsigte van Art III... Die Kommissie 
wens u te verwys na die ondertekeningsformule … Die Kommissie 
wens u beleefd te vra in belang van die kerk en van uself om tog 
versigtig te wees om die verdenking teen u nie aan te wakker nie, 
en sodat so ook ‘n end kan kom aan die beroering in die kerk. 


21 September 1960 


Die Fakulteit keur die inskrywings vir doktorale studie van 
dominees J.J. Engelbrecht en C.L. van den Berg goed en ook ‘n 
wysiging van die proefskrif-onderwerp van J.I. de Wet na Die 
Kerklike verkondiging in die huidige tydsgewrig. 


11 Oktober 1960 


Die Predikantevergadering van die Nederduitsch Hervormde Kerk 
het op 21-22 Junie 1960 ‘n bespreking gevoer oor die punte van 
diskussie wat beoog is vir die konferensie van die Suid-Afrikaanse 
lidkerke van die Wereldraad van Kerke in Johannesburg in 
Desember 1960. Die voordragte op die Predikantevergadering 
is gepubliseer in Hervormde Teologiese Studies, Oktober 1960, 
en het omvat Die ontwikkelingstempo binne Bantoegebiede by 
Afsonderlike Ontwikkeling (R.D. Coertze), Feitelike toestande en 
prinsipiële siening van die rasseverhoudingspatroon in Suid-Afrika 
(PJ. Coertze), Kerk en owerheid, en die rassevraagstuk in Suid- 
Afrika (C.L. van die Berg), Artikel III van die Kerkwet van die 
Nederduitsch Hervormde Kerk van Afrika (H.P. Wolmarans), Die 
apostolaat van die kerk in hierdie tyd ten opsigte van binne- en 


buiteland (J.P. Oberholzer), Die kerk se visie op die resente gebeure 
in Suid-Afrika (A.J.G. Oosthuizen), en Die kerk se visie op die 
ontwikkelende situasie in Afrika (C.J. Mans). 


Hierdie materiaal saam met ‘n handgeskrewe stuk van dominee 
J.G.M. Dreyer oor die profetiese taak van die kerk en ‘n paar 
publikasies van die Wereldraad van Kerke was tot beskikking van 
die twee persone wat die memorandum van die kerk in Engels 
moes opstel vir die konferensie. Om een of ander rede is die 
Kommissie se versoek aan die twee persone nie amptelik deur die 
Skriba gerig nie, maar deur ‘n memo-nota van die Administrateur, 
meneer A.B. van N. Herbst. Die Memorandum on the five matters 
of discussion put forward by the secretariat of the World Council 
of Churches for discussion b y the conference of member churches, 
to be held in Johannesburg from the 7th to 14th December 1960, 
submitted by the Nederduitsch Hervormde Kerk van Afrika is in 
konsep opgestel deur die predikante J.P. Oberholzer en C.J. Mans, 
en is ‘n samevattende weergawe van die kerk se denke rondom die 
politieke, ekonomiese, kulturele en kerklike feitelikhede binne die 
situasie en tyd. Dat daar ook ander beskouings in die kerk geleef 
het, blyk uit die verskyning van die boek Vertraagde Aksie begin 
November 1960 waarin van Hervormde kant bydraes verskyn van 
A.S. Geyser, A. van Selms, M.J. Redelinghuys en J. Stutterheim, 
en ook uit die versoek van Geyser en Van Selms om vergunning 
om ook ‘n voorlegging te maak aan die konferensie wat bekend 
sou word as die Cottesloe-konferensie 


28 November 1960 

Die konsepmemorandum word deur die Kommissie van 
die Algemene Kerkvergadering goedgekeur. As lede van die 
afvaardiging na die konferensie word benoem dominees A.J.G. 
Oosthuizen, TE]. Dreyer, J.G.M. Dreyer, PM. Smith, J.P. 
Oberholzer, doktore P.S. Dreyer, B.J. Engelbrecht, EJ. van 
Zyl, S.P. Engelbrecht en L.I. Coertze. Geyser en Van Selms is 
geantwoord dat die konferensie op amptelike vlak is en dat hulle 
stuk dus nie ingehandig kan word nie. 


07-14 Desember 1960 


Die konferensie is bygewoon deur tien afgevaardigdes van die 
Wereldraad van Kerke en van elk van die Suid-Afrikaanse ledekerke, 
nl die Bantu Presbyterian Church, die Church of the Province of 
South Africa, die Congregational Union , die Methodist Church, 
die Presbyterian Church, die Nederduits Gereformeerde Kerk in 
Suid-Afrika (Kaapland), die Nederduits Gereformeerde Kerk van 
Transvaal, en die Nederduitsch Hervormde Kerk. Die Cottesloe- 
konferensie het geëindig met ‘n verklaring waarin bestaande 
regeringsbeleid en wetgewing afgekeur is en gesamentlike 
aanbidding beklemtoon is. Die Hervormde afvaardiging het ‘n 
verklaring voorgelees en ingehandig wat soos volg lui: 


Ons as afvaardiging van die Nederduitsch Hervormde Kerk is 
dankbaar dat ons die geleentheid gehad het om te luister na die 
getuienis van die verskillende kerke, en dat ons die geleentheid 
gehad het om ons eie getuienis te lewer. Ons wil egter met 
nadruk verklaar dat dit ons vaste oortuiging is dat apartheid of 
eiesoortige ontwikkeling die enigste regverdige oplossing is vir die 
rasseprobleme van ons land. Ons verwerp enige vorm of graad 
van integrasie. Die ooreenkoms wat bereik is, bevat ‘n paar sake 
wat so ingrypend is dat ons dit nie mag onderskryf nie. Ons kan 
ons daarom nie met die verklaring vereenselwig nie. Verder wil 
ons ons waardering boekstaaf teenoor die regering van ons land 
vir die positiewe stappe wat geneem is vir die oplossing van die 
vraagstuk en die bevordering van die welsyn van die verskillende 
groepe. Ons kerk wil in die toekoms soos in die verlede sy 
verantwoordelikheid aanvaar om teenoor volk en owerheid te 
getuig in ooreenstemming met die voorskrifte van Gods Woord. 


Vol.66 No.3 


Page 10 of 10 


http://www.hts.org.za 


Hoofstuk 6 ba. 


Hoofstuk 6 


| Ekumeniese isolasie en interne stryd 1961-1970 

Die stryd om die beperking van lidmaatskap van die Nederduitsch Hervormde Kerk tot blanke persone (Artikel III) lewer 

zl Testamentiese Wetenskap en Nuwe Testamentiese Wetenskap. 

ed 
va 1961 IV van die Kerkwet aan die Heilige Skrif te toets.” Die Kommissie 
. van die Algemene Kerkvergadering het meegedeel dat hy wel 
24 Januarie 1961 'n SE van eksegete es en es die verslag in die 
Die Kuratorium handel oor die vroeé sluiting van lesings aan die agenda opgeneem is. Hierdie beskrywingspunt het vyf dae in 
Fakulteit. Die vergadering het kennis geneem van `n skrywe van beslag geneem. Geyser het die bespreking ingelei met die vraag 
die voorsitter van die professore se vergadering aan die voorsitter of die verslag oor Artikel III bedoel is as antwoord op sy versoek, 
van die Kuratorium waarin hy inligting gee oor die lesingrooster, want die lede van die betrokke kommissie is na sy oordeel nie 
tentamens en eksamen. Kennis is ook geneem van afskrifte van eksegete nie. 
briewe van die Kommissie van die Algemene Kerkvergadering 
aan Geyser en Van Selms oor hulle bydraes in die boek Vertraagde Van die 30 sprekers wie se argumente genotuleer is, het net 
Aksie: doktor J.A.A.A. Stoop, dominee M.J. Redelinghuys, professor $ 
Die Kommissie wil u aandag daarop vestig dat die inhoud van A. van Selms en dominee C.J. Labuschagne die beskrywingspunt 2 
die stuk beroering in die kerk en gemeentes veroorsaak, en wil u gesteun. Ook die standpunte wat gestel is in Vertraagde Aksie htt @ 
aandag daarop vestig dat u as ampsdraer van die kerk ook mede- onder skoot gekom tydens die vergadering. Daar was ook talle 8 
verantwoordelik is vir handhawing van die orde en vrede in die afgevaardigdes wat na die vergadering gekom het met opdragte ` e 
kerk en die gemeentes. U word dus versoek om in dié opsig uiters van hulle gemeentes D s 
versigtig op te tree. om hulle stem te verhef teen persone — ampsdraers in die kerk — 2 g 
In die bespreking op die Kuratorium-vergadering het Geyser gesê wat in woord, geskrif en op ander wyses agiteer teen Artikel III 5 D 
dat daar aangeneem moet word dat daar twee standpunte bestaan asook ander bepalings in die kerkwet en besluite van die kerk in 2 $ 
ten opsigte van Artikel II, en dat daar ‘n verbod op hom rus hierdie verband. Hierdie afgevaardigers het nie spreekgeleentheid = a 
wat hom verbied om onder andere op publieke vergaderings sy gekry nie, en die voorsitter het gereël dat hulle sal opstaan omop © 
standpunt te stel. Hy het verneem dat professor Pont en dominee so 'n wyse hulle opdrag uit te voer, 225 broeders het opgestaan. 8 
Oosthuizen `n openbare vergadering op Brits toegespreek het en si 
dat Pont daar 'n persoonlike aanval op hom en andere gedoen het, Die volgende besluit is uiteindelik geneem: oO 
waarvolgens Pont hom (Geyser) met kommunisme vereenselwig a. Om te verklaar (i) die kerk aanvaar heelhartig sy primêre = 
het en selfs lasterlike dinge gesê het. Pont het geantwoord dat die apostoliese taak om die Evangelie aan alle volke en tale en © 
bewerings nie korrek is nie en dat hy alleen professor Geyser siteer nasies te verkondig, (ii) In die aanvaarding van sy apostoliese 
het ten einde sy verskil met Geyser se artikel in Vertraagde Aksie taak beskou die kerk dis as sy verantwoordelikheid om sorg 
aan te dui. Geyser het sy tevredenheid te kenne gegee met die te dra dat die verkondiging van die Evangelie ongehinderd 
verduideliking. sal voortgaan en nie gestrem of verydel sal word deur 'n 
optrede wat geen rekening hou met die situasie in ons land 
14 Februarie 1961 en in Afrika nie, (iii) Uit geslagtelange ervaring met die 
Die Fakulteit besluit om die eksaminering van die proefskrif van kleursituasie in Afrika weet die kerk dat die vermenging 
dominee P.G. Geertsema af te handel ten spyte daarvan dat die van blank en nie-blank, veral op die terrein van die 
verslag van professor Bavinck nie ontvang is nie. kerk, onberekenbare skade doen aan die verkondiging 
van die Evangelie van Gods Koninkryk, (iv) Die kerk is 
09 Maart 1961 daarvan oortuig dat as hy ter wille van die teenswoordige 
Die 53ste Algemene Kerkvergadering kom byeen. Dominee wêreldmening hom van sy bep roefde weg sal afwend, die 
AJ.G. Oosthuizen is herkies as voorsitter, dominee T.F.J. Dreyer EE van sy apostoliese taak ten opsigte van alle 
as skriba, dominee J.G.M. Dreyer as vise-voorsitter en dominee EE e geskaad sal word, (v) Daarom ees 
` : ` ` ie kerk met groot nadruk dat art III van die Kerkwet nooit 
A.J. Nolte as vise-skriba. As predikantelede is dominees PM. bedoel was om ‘n formulering of uitdrukking t ‘ 
` 8 : , S e of uitdrukking te wees van n 
Smith en C.L. van den Berg verkies. Die voorsitter het in sy leerstuk oor die rasse nie en dit tans ook nie wil wees nie, 
openingsrede getrou gebly aan sy teologiese standpunt oor die maar dat die kerk glo dat hy deur ‘n werkverdeling van 
aard en taak van die kerk, dit het gelei: ‘Die koninkryk van God hierdie aard sy apostolaat die beste kan uitvoer 
is nie spys en drank nie, nie stemreg, grondbesit of menseregte b. Professor doktor AS. Geyser, professor A. van Selms 
nie, maar geregtigheid en vrede en blydskap in die Heilige Gees.’ en diegene wat dieselfde standpunt huldig, onderwerp 
hulle aan art III van die Kerkwet en die uitsprake van 
Voor die vergadering het 'n beskrywingspunt van professor A.S. die vergadering. Verder, dat gesien die feit dat uit die 
Geyser gedien: 'Die HE Algemene Kerkvergadering benoem 'n geslagtelange ervaring van die kerk met die kleursituasie 
kommissie van eksegete om Artikel NI en Artikel 7 van hoofstuk in Afrika, die kerk besef dat die vermenging van blank en 

nie-blank, veral op die terrein van die kerk, onberekenbare 
skade doen aan die verkondiging van die Evangelie van 
Gods Koninkryk, dat alle ampsdraers, lidmate en liggame 
van die kerk nie die beleid van die kerk in hierdie verband 
sal teenstaan nie behalwe wanneer dit gekied by wyse van 
gesprek op die Algemene Kerkvergadering, Kommissie van 
die Algemene Kerkvergadering, Ringsvergadering en die 
Predikantevergadering. 


Daar was ‘n alternatiewe voorstel wat wou hé dat professore 
Geyser en Van Selms en diegene wat dieselfde standpunt huldig, 
hulle onvoorwaardelik moet onderwerp aan Artikel III, en indien 
hulle nie hulle weg daartoe oopsien nie, 7 dae bedenkingstyd kry, 
en indien hulle dan nog volhard, word hulle versoek om uit hulle 
onderskeie ampte te bedank. Die voorstel is nie aanvaar nie, en 55 
lede wat daarvoor gestem het, het hulle teenstemme laat aanteken. 


Daar is ook nog 'n publieke verklaring, uitgereik wat soos volg 
bewoord was: 


(i) Die kerk glo dat alle mense, ongeag enige verskil van 
ras, kleur of geslag, van nature dood is in die sonde en 
doemwaardig voor God is. 

(ii) Die kerk glo dat die ewige God en Vader van ons Here Jesus 
Christus sy reddende genade in Jesus Christus geopenbaar 
het sodat elkeen wat in sy Seun Jesus Christus glo, of hy Jood 
of Griek, barbaar of Skith, slaaf of vryman, man of vrou, 
of uit watter volk of groep ookal is, nie verlore sal gaan nie, 
maar die ewige lewe sal beërwe. Daarom aanvaar die kerk 
heelhartig sy primêre apostoliese taak om die Evangelie van 
die koninkryk aan alle volke en tale en nasies te verkondig. 

(iii) Om sy apostoliese taak volgens 'n verstandige werkwyse uit 
te voer, hou die kerk rekening met die volkeresamestelling 
jn ons land en in Afrika, en onderneem die kerk om hom 
verder met toewyding aan hierdie taak te wy. 

(iv) Daarom bevind hierdie Algemene Kerkvergadering dat 
Artikel III van die Kerkwet, wat 'n reglement is om die 
uitvoering van die apostoliese taak ordelik te laat verloop — 
na insae in die rapport van die studiekommissie daarvoor 
benoem, en na aanhoring van die argumente ten gunste van 
beskrywingspunt 32 - nie in stryd is met wat die Heilige 
Skrif en die Belydenisskrifte oor die eenheid van die kerk 
en die gemeenskap van die heiliges leer nie, en ten beste 
rekening hou met die besondere situasie in ons land. 

(v) Die vergadering bevestig daarom weer sowel die goeie reg 
as die noodsaak van handhawing van Artikel III van die 
Kerkwet; en dra daarom aan elkeen van sy ampsdraers en 
lidmate op om langs die weg deur die kerk daarvoor bepaal, 
voortdurend besig te wees met die bestudering en ondersoek 
van die ganse inhoud van die Bybel en die betekenis 
daarvan vir die hele lewe van die kerk in bierdie land. 


Die vergadering het kennis geneem van die volgende verklaring 
van professor Van Selms: 


Net so min as ek in die verlede die kerk van die kansel besopreek 
het, sal ek dit in die toekoms doen. Net so min as ek in die verlede 
die kerkwet van die kateder bespreek het, sal ek dit in die toekoms 
doen. Soos in die verlede Skrif en Belydenis die rigsnoer van my 
mondelinge en skriftelike uitings was, sal Skrif en Belydenis dit 
ook in die toekoms wees. 


Professor Geyser het die volgende verklaring voorgelê: 


Hy versoek die lede van bierdie vergadering dat bulle onderneem 
met mekaar en teenoor mekaar: (i) om hulle te onthou van alles 
wat selfs die skyn van agitasie mag verwek, (ii) om nie vanaf die 
kansel, die kateder. in onderhoud met en geskrif in die koerant- 
pers enigiets te sê wat die indruk mag verwek dat dit gemik is 


teen die kerk en sy beleid nie, (iii) ons te onthou van bywoning 
van byeenkomste wat die karakter dra van geheime byeenkomste. 
[Daar is soms na ekumeniese studiekringe verwys as geheime 
byeenkomste, maar met hierdie formulering wou Geyser 


duidelik ook die Afrikaanse Broederbond betrek]. 
Toe ouderling D.PJ. van Schalkwyk versoek het dat Geyser sy 


verklaring in die eerste persoon sal stel, het Geyser die verklaring 
teruggetrek. Hierdie Algemene Kerkvergadering het ook die 
rapport van die “kommissie van eksegete wat deur die Kommissie 
van die Algemene Kerkvergadering benoem is om Artikel III van 
die kerkwet en sy aanverwante bepalings aan die Heilge Skrif te 
toets’ aanvaar, ‘met uitsondering van die laaste paragraaf en die 
aanbevelings.” Die aanbevelings het bestaan uit twee moondike 
herformulerings van die artikel. Daar is besluit om wel die 
moontlike vervanging van die woord 'gelykstelling in die artikel 
met ‘vermenging’ goed te keur vir opname in die Agenda van die 
volgende Algemene Kerkvergadering. 


Professor Van Selms het in die Nederlandse tydskrif Kerk en 
Theologie se 12de jaargang, nommer 3, Julie 1961 in ‘n artikel 
De Nederduits Hervormde Kerk van Afrika en de kleurscheidslyn 
die Nederlandse teologies-kerklike wêreld ingelig oor die verloop 
van sake en sy eie aandeel en beskouing. Hy was van mening dat 
die vergadering Artikel III in feite tot belydenis verhef het ten 
spyte van die uitdruklike versekering van die teendeel, en die 
onderskeid tussen belydenis en kerkreg uit die oog verloor het, en 
deur hierdie besluit in stryd gekom het met Artikel XXXII van die 
Nederlandse Geloofsbelydenis. Hierdie artikel het ongetwyfeld 
bygedra tot wat 'n onoorbrugbare kloof sou word tussen die 
Nederlandse Hervormde Kerk en die Nederduitsch Hervormde 
Kerk. Oor Geyser skryf van Selms in hierdie artikel: 


Professor Geyser is afkomstig uit een bekende Afrikaanse familie, 
die altyd en niet ten onrechte als geesdriftige Afrikanernasionalisten 
bekend stond. Het was zijn studie van de gegevens, welke het 
Nieuwe Testament over de kerk biedt, die hem tenslotte, om zo te 
zeggen in weerwil van zijn natuurlijke zelf, er toe brachten om 
met ontsteltenis te konstateren dat onze kerkelijke praktijk de toets 
van het Woord van God niet doorstaan kan. Zijn studies voerden 
hem naar Europa, naar Geneve en tot de oecumenische theologie. 
[...] Zoen Geyser zijn door zorgvuldige exegetische studien, die 
ook in de buitenland aandacht trokke, gevormde overtuiging tot 
uitdrukking bracht op theologenvergaderingen, begon de storm 
op te komen. De Hervormde Kerk speurde onraad: hier was een 
van zijn eigen theologen, ten nauwste betrokken bij de opleiding 
van de dienaren des Woords, die durfde verkaren dat een van 
de artikelen van de kerkwet in strijd met dit Woord was. De 
gemeenten begonnen te vrezen voor de invloed, die zulk een 
hoogleraar op de jonge studenten kon hebben. 


Oor die ontstaan van die memorandum van die kerk vir die 
Cottesloe-byeenkoms skryf Van Selms dat die referente op die 
Predikantevergadering deur die bestuur gekies is, uit die groep wat 
seker die gevolgde beleid sou ondersteun. 


Hoewel bij de diskussies professor Geyser, ikzelf en de kleine 
groep van predikanten die voor onze argumenten toegankelijk 
was, op allerlei manieren betoogden dat de geboden referaten op 
onjuiste exegese van de Heilige Schrift en op een onrealistische 
beschouwing van het toegepaste apartheidsbeleid berustten, 
werden de referaten nochtans door de Algemene Kommissie als 
grondslag voor haar memorandum aanvaard. 


Oor die ontstaan van en die reaksie op die boek Vertraagde Aksie 
skryf Van Selms dat die insigte van Geyser geleidelik ook by teoloé 
van die ander twee Afrikaanse kerke ingang gevind het en dat daar 
kontakte tot stand gekom het selfs met Engelssprekende teoloé. 

Ekumeniese studiekringe is opgerig en dit was hierdie byeenkomste 
wat aanleiding gegee het dat hulle geheime byeenkomste gehou 
het. Vertraagde Aksie het uit hierdie byeenkomste voortgekom, 
en het sensasie verwek. Oor sy eie bydrae skryf hy dat hy niks 
nuuts te sê gehad het nie maar wel probeer het om dit op 'n ander 
manier te sê. 


Vandaar wellicht de raillerende toon, die sommige lezers 
geboeid, anderen diep geërgerd heeft. Welke hartstochten zo iets 
hier te lande oproepen kan, valt op te maken uit de brochure 
die dominee C.L. van den Berg in januari van dit jaar liet 
verschijnen: ‘Onvertraagde voortgang, Ope brief aan professor 
doktor A. van Selms.” [...] Nederlandse lezers, die dit geschrift in 
handen mochten krijgen, zullen verbaasd zijn om te horen, dat 
zo iets by een kerkelijke uitgeverij en nadat een kerkbestuur het 
gelezen had, het licht kon zien. 


Oor die besprekings op die Algemene Kerkvergadering skryf Van 


Selms: 


Het is begrijpelijk dat sommigen in de hitte van een mondelinge 
debat hun zelfbeheersing verliezen; dat was waarschijlijk 
ook wel de geval met de oud-hoogleraar in de theologie, die 
verklaarde, dat Geyser de onbekwaamste exegeet was die hij ooit 
tegengekomen was, en dat ik voor mijn eerste theologische examen 
gezakt zou zijn, als ik daarbij de dingen gezegd had, die ik nu 
beweerde. Het laatste is trouwens geen mondelinge uitspraak, 
maar door de betrokke oud-hoogleraar in het officiële orgaan van 
de Hervormde Kerk geschreven. 


Daarmee verwys Van Selms na twee aflewerings van ‘n artikel “n 
Onaangename Plig in Die Hervormer van Januarie en Februarie 
1961, van die hand van professor S.P. Engelbrecht. Hy verwyt 
albei dat hulle die Reformatoriese onderskeiding tussen die sigbare 
en onsigbare kerk ophef en daardeur op ‘n Roomse weg beland 
het. Die presiese woorde oor Van Selms en ‘n eksamen is daar: 
‘hy begaan sulke dogmenhistoriese flaters wat voldoende sou wees 
om 'n eerstejaars teologiese student in sy eksamen te laat sak. [Die 
apologetiese toon van die artikel van Van Selms wek die indruk 
dat hy besonder begerig was om in die Nederlandse wêreld groter 
aanvaarding te vind, iets wat sy persoonlike en akademiese styl nie 
so maklik gemaak het nie. By al sy hoë kwaliteite was sy ego steeds 
belangrik, en was hy totaal anders as die gemiddelde Nederlandse 
akademikus soos wat byvoorbeeld Gemser was.] Die Kommissie 
van die Algemene Kerkvergadering het op 19 September 1961 
saam met lede van die Kuratorium 'n gesprek met Van Selms gevoer 
oor die stuk. Die besonderhede van die gesprek is nie genotuleer 
nie. Tydens die sitting van hierdie Algemene Kerkvergadering het 
die nuus gekom dat die Eerste Minister, doktor H.F. Verwoerd, 
Suid-Afrika aan die Statebond onttrek het. Die vergadering het 
toestemming gegee dat die volgende verklaring wat die voorsitter 
opgestel het in opdrag van die vergadering, uitgesaai word: 


Namens die Nederduitsch Hervormde Kerk en in opdrag van die 
Algemene Kerkvergadering tans in sitting te Pretoria wil ek aan 
die volk van Suid-Afrika sê dat ons al meermale in die verlede 
op 'n kruispad gekom het waar ons moes kies. Ons dank God in 
ootmoedigheid dat Hy elke keer manne gegee het met die wysheid, 
geloof en moed om die eerbare weg te kies. Ook nou het ons volk 
by monde van die Eerste Minister gekies. Ons aanvaar sy keuse 
in dankbaarheid omdat ons glo dat ons volk 'n roeping het. Ons 
glo dat God die gebed van Jan van Riebeeck by sy landing aan 
die Kaap verhoor het. Ons glo dat God andermaal sy genade aan 
ons betoon het toe hy die gelofte van ons vaders by Danskraal 
beantwoord het met die oorwinning by Bloedrivier. Ons glo dat 
ons volk daar sy mandaat ontvang het om voort te gaan op die weg 
wat sal verseker dat die deurbraak van die lig van die Evangelie 
en die beskawing wat by Bloedrivier begin het, nie vernietig sal 
word nie. As geroepenes van God om die lig van die Evangelie en 
van die beskawing tot heil van alle mense in ons land te dra, mag 


of kan ons nie toegee aan magte wat ons hiervan wil afdwing 
nie. Met die blye geloofsversekering gaan ons die toekoms met 
kalmte en vasberadenheid tegemoet. In Hom is ons vertroue en 
aan Hom bring ons die dank en die eer. [Die paradigma gebed 
van Jan van Riebeeck/ gelofte/ Bloedrivier wat aan die volk ‘n 
roeping gee, was die geldige in wye Afrikanerkringe en sou in 
die toekoms tot ernstige trauma lei.] 
Die Algemene Kerkvergadering het kennis geneem dat 
doktorsgrade in die Teologie verwerf is deur FJ. van Zyl, PJ.T. 
Koekemoer, PS. Dreyer en S.PJ.J. van Rensburg. PS. Dreyer het 
reeds in 1951 ‘n eerste doktorsgraad in die Wysbegeerte verwerf 
met ‘n proefskrif Die Antropologie van Ludwig Feuerbach onder 
promotorskap van professor C.K. Oberholzer. 


Professor H.P. Wolmarans het na sy uittrede einde 1959 ‘n 
beroep aanvaar na die gemeente Johannesburg-Suid, en nadat ‘n 
ooreenkoms met die Nederduitse Gereformeerde Kerk bereik is 
oor opleiding aan die Stofberg Teologiese Skool en doktore J.I. 
de Wet en B.J. van der Merwe ‘n benoeming van die hand gewys 
het, het professor Wolmarans die benoeming as dosent aanvaar en 
hom op Turfloop gevestig van 01 Februarie 1961 af. 


Professor S.P. Engelbrecht is verkies as ouderlinglid van die 
Kommissie van die Algemene Kerkvergadering. Dominee 
J.G.M. Dreyer en W.J. Roos is afgevaardig om die groete van 
die vergadering aan professor Greyvenstein oor te dra met sy 
verjaarsdag. 


Artikel 2 en 4 van hoofstuk VI van die Kerkwet is gewysig. 'n 
Beskrywingspunt is aanvaar wat Grieks III nie meer verpligtend 
maak in die teologiese kursus nie. Die vergadering het kennis 
geneem van die skenking van studiebeurse uit Potchefstroom en die 
Ring van Zeerust, en van die Van der Hoff Teologiese Beursfonds 
wat deur die opbrengs van die Van der Hoff-HSV konserttoere 
in stand gehou word. Dit is goedgekeur dat beurslenings verhoog 
word van R120 tot R200 per jaar. 


Die vergadering het wysigings goedgekeur van die bepalings 
oor die toelating as kandidaat tot die heilige diens, en oor die 
professore en ander dosente in die teologie. Daar is besluit dat 
die Kommissie van die Algemene Kerkvergadering in samesitting 
met die Kuratorium met meerderheid van stemme ‘n vakopdrag 
aan 'n kerklike hoogleraar of dosent kan wysig en/of terugneem, 
in oorleg met die Universiteit. Op die Kuratorium is verkies 
dominee $. Vermooten, Doktor S.PJ.J. van Rensburg, dominees 
J.P. van den Berg, L.M. le Roux, J.P. Oberholzer, LL de Wet en 
doktor A.P. Grove. 


Die vergadering het kennis geneem dat professore E.S. Mulder, 
A.S. Geyser en A. van Selms benoem is op die Kommissie vir die 
Hersiening van die Afrikaanse Bybelvertaling. Hierdie vergadering 
het ook ‘n nuwe kategese-leerboek goedgekeur, by name Die 
Belydenis van Die Hervormers van die hand van professor A. van 
Selms. 


Professor S.P. Engelbrecht het tydens hierdie vergadering sy argief 
en museumstukke aan die kerk geskenk, en die vergadering het dit 
aanvaar. Die aanvaarding is opnuut bevestig in die Kommissie se 
vergadering op 26 Augustus 1963. 


25 April 1961 
Die Fakulteit keur die inskrywings van dominees J.J. Booyse en 
J.A. Swanepoel vir DD goed. 


23 Mei 1961 
Die Fakulteit keur J.I. de Wet se proefskrif goed en ook die 
inskrywing van dominee J.H. Koekemoer vir DD. 

20 Junie 1961 
Die Kommissie van die Algemene Kerkvergadering vergader en 
neem onder andere kennis van skrywes van die Presbiteriaanse 
Alliansie en die Kerk van Ierland wat oordeel dat Artikel III 
in direkte stryd met die Skrif is, en keur die antwoord van die 
voorsitter goed. 


26 Julie 1961 

Die Kuratorium verkies doktor S.PJ.J. van Rensburg as 
voorsitter en dominees S. Vermooten as onder-voorsitter. Die 
vergadering het kennis geneem van die besluite van die Algemene 
Kerkvergadering, beurse toegeken, en dominees J.I. de Wet 
gelukgewens met die aanvaarding van sy doktorale proefskrif. Die 
jaarverslag van die Fakulteit oor die tydperk 1960-1961 meld dat 
21 studente vir BD en 12 vir DD ingeskryf was. 


19 September 1961 

Die Kommissie van die Algemene Kerkvergadering verneem van 
die voorsitter dat hy van verskillende studente skrywes ontvang 
het waaruit blyk dat hulle ernstige besware teen professor Geyser 
het. Die dekaan het ook aan hom te kenne gegee dat daar byna 
onuithoudbare spanning en ontevredenheid in die Fakulteit 
heers in verband met professor Geyser. Die skriba het bygevoeg 
dat hy ook van verskillende gemeentes besware ontvang het oor 
die optrede en houding van professor Geyser. Die dekaan en drie 
sesdejaar studente het ter vergadering gekom en vrae beantwoord, 
en die dekaan het gewys op die spanning en ontevredenheid in die 
Fakulteit. Na bespreking het die vergadering die gevoel uitgespreek 
dat dit nie langer wenslik is dat Geyser aanbly as professor nie en 
besluit dat die kontrak met die Universiteit ondersoek word en 
dat regsadvies daaroor ingewin word. Die regsadvies is tydens die 
vergadering verkry, en die Kommissie het besluit om Geyser se 
diens te beëindig met ses maande kennisgewing vanaf 01 Oktober 
1961. Die vergadering het egter ook gevoel om eers 'n gesprek met 
hom te voer en hom mee te deel dat dit wil voorkom asof daar 
geen vertroue meer in die kerk teenoor hom as professor is nie as 
gevolg van sy optrede oor ‘n lang periode en oor sy verhouding 
met studente en professore in die Fakulteit, en dat die vraag by 
die Kommissie opgekom het of dit nie vir hom 'n eerbare weg sal 
wees om sy bedanking in te dien nie, en dat die Kommissie hom 
sewe dae tyd gee om hieroor te dink en te handel. Geyser het die 
versoek aangehoor maar geen kommentaar gelewer nie. 


20 September 1961 

In 'n samesitting tussen die Kommissie van die Algemene 
Kerkvergadering en die Kuratorium word besluit dat die 
leeropdrag Praktiese Teologie van professor Geyser teruggeneem 
word en is aan die Kuratorium opgedra om die nodige in dié 
verband te doen. Geyser het op die Kuratoriumvergadering van 
02 Februarie 1962 beswaar gemaak teen die besluit en verklaar dat 
hy al sy regte in dié verband voorbehou. 


26 September 1961 


Die Fakulteit neem kennis dat meneer Nico Prinsloo van die 
distrik Bronkhorstspruit 'n bedrag geskenk het met die versoek 
dat dit belê word en dat die opbrengs elke derde jaar toegeken 
word as 'n prys vir die beste student in die vak Ou Testamentiese 
Wetenskap. Die Fakulteit het besluit om professor S.P. Engelbrecht 
aan te beveel vir die toekenning van die eregraad DD. 


03 Oktober 1961 


Die Kuratorium moes handel oor ‘n klagskrif van drie studente, 
dieselfde as dié wat op 19 September 'n onderhoud met die 
Kommissie van die Algemene Kerkvergadering gehad het, teen 


professor A.S. Geyser oor dwaalleer en volharding in verset deur 
woord teen die wet, bepalings en besluite van die kerk. Die klaers 
was die sesdejaarstudente W.C.M. de Beer, E. Engelbrecht en 
H.G. van der Westhuizen. 


Professor Van Selms het gevra dat die vergadering eers moet 
vasstel of die klaers die dekaan geraadpleeg het, omdat die dekaan 
dan geprejudiseer sal wees en nie die vergadering behoort by te 
woon nie. Die vergadering het besluit dat die beswaar nie geld nie 
omdat die professore nie stemreg het nie. Professor Geyser het die 
volgende verklaring van vier studente ingehandig: 


Ons die ondergetekendes verklaar dat professor A.S. Geyser met 
die begin van hierdie jaar vir die klas gevra het of bulle genoeë 
daarmee sal neem dat hy die ekumeniese beweging behandel in 
die praktiese teologie. Dit was onmiddellik na afloop van die 
Algemene Kerkvergadering. Niemand het beswaar aangeteken 
nie. In die eksegeseklas het professor Geyser herhaalde kere daarop 
gewys dat ons D kritiese sin moet hê. Ons het saam gestudeer 
en indien daar meningsverskille was, het ons dit op vreedsame 
wyse opgelos en waar ons as studente miskien reg was het professor 
Geyser volkome daarmee ingestem, byvoorbeeld ten aansien van 
Fil 1:20. Professor Geyser het mog nooit dominerend te werk 
gegaan nie en slegs gesê dat ons tog weet wat sy standpunt in die 
kerk is en dat ons nie met hom hoef saam te stem nie. 


Die verklaring is onderteken deur C. Jongeleen (vierdejaar), 
G.M. Booy (vyfdejaar), A.T. Kemp (vierdejaar) en J.H. Viljoen 
(sesdejaar). 


Geyser het verklaar dat ‘(a) Ek ontken skuld op altwee klagtes, 
(b) Ek bely dat Jesus Christus die Seun van God is en dat Hy 
eenswesens met die Vader is.’ Hy het voorts sy diktaat en die 
aantekeninge van vier studente met die klagstaat vergelyk en 
aangetoon dat daar talle verskille is. Daarna het hy die klagte punt 
vir punt behandel en uitvoerig sy beskouing oor die betekenis van 
die woord morphe in Filippense 2 weergegee. 


Die standpunt van lede van die Kuratorium was dat hulle taak 
net is om vas te stel of die klag formeel in orde is. Geyser het 
verdere toeligting gegee. Daarna het dominee J.I. de Wet met 
sekondant J.P. Oberholzer voorgestel: ‘Nadat die Kuratorium 
in ooreenstemming met die kerkwet die klagstaat behandel het, 
besluit die Kuratorium om dit deur te stuur na die Kommissie van 
die Algemene Kerkvergadering.” 


Professor Van Selms het voorgestel: 


Aangesien die klagstaat vol is van onnoukeurighede, misverstande, 
logiese foute en sake wat uit bulle verband geruk is, mis dit elke 
grond en stuur die vergadering dit nie deur na die Kommissie van 
die Algemene Kerkvergadering nie. 


Die voorstel deur De Wet is met algemene stemme aangeneem. 


24 Oktober 1961 


Die Kommissie van die Algemene Kerkvergadering neem sitting 
en besluit om die klag in behandeling te neem. Geyser het gevra 
dat 'n bandopname van die verhoor gemaak word, ‘n snelskrif 
tikster aan hom toegestaan word, buitelandse waarnemers en 
predikante van die Nederduitse Gereformeerde Kerk en Engelse 
kerke toegelaat word om die verhoor by te woon, en dat die 
verhoor daagliks nie langer as vyf ure sal duur nie. Die Kommissie 
het besluit dat net lede van die Hervormde Kerk die verhoor mag 
bywoon en dat die pers nie toegelaat sal word nie. Vir deskundige 
advies aan die Kommissie is benoem professore E.S. Mulder, B.J. 
Engelbrecht, A.D. Pont en FJ. van Zyl wanneer die Kommissie 
dit verlang.” H.G. van der Westhuizen het as woordvoerder van 

die klaers opgetree en die name van mede-studente voorgelê wat 
ingestaan het vir bepaalde paragrawe in die klag. Daarna het hy 
die motivering van die klag behandel. Geyser het aan die woord 
gekom op 25 Oktober met ondervraging van die aanklaers. 


Die verhoor het uiteindelik 38 sittings van die Kommissie 
geverg. Die transkripsie van die verloop beslaan sowat 2672 
folio bladsye. Uitvoerige pre-advies namens die Vergadering van 
Professore is deur professor B.J. Engelbrecht voorgelê. Professor 
S.P. Engelbrecht het hom op 21 Maart 1962 aan die saak onttrek. 
Hy het geskryf dat die saak sy gesondheid baie benadeel het en 
dat hy fisies en psigies aan die einde van sy kragte gekom het. 
Die spanning wat hy ervaar, word verhoog deur die aanhoudende 
aantygings van Geyser dat hy bevooroordeeld is. Sy onttrekking 
sal die Kommissie van daardie aantygings vrywaar. Die Kommissie 
het op 24 en 26 April oor die verskillende onderafdelings van die 
klag afsonderlik besluit. Wat die gedeelte betref oor volharding in 
verset was die bevinding dat dit nie afdoende bewys is nie en dat 
die aangeklaagde die voordeel van die twyfel moet geniet. Wat die 
gedeelte oor dwaalleer betref, is bevind dat die klag in verband 
met die Christologie gestaaf is (10 stemme teenoor 2), dié oor 
die ekklesiologie nie gestaaf is nie (9 stemme teenoor 3), en ook 
nie die klag oor die Pneumatologie nie (met algemene stemme). 
Die besluit was dat die aangeklaagde in terme van Artikel 10, 
hoofstuk 15 van die Kerkwet afgesit word as predikant van die 
kerk en dat die Universiteit van Pretoria kennis gegee word dat 
die subsidie vir die leerstoel Nuwe Testament vanaf datum 08 Mei 
1962 teruggetrek word. Dominee C.L. van die Berg is versoek om 
‘n samevattende beredenering op te stel. 


Die beredenering en bevinding van die Kommissie soos 
goedgekeur op 08 Mei 1962 beslaan 18 folio bladsye. Aan die 
einde van die stuk verskyn die volgende paragraaf: 


As daar verder gelet word op die aanmatigende en verkleinerende 
uitlatings wat deur die aangeklaagde tydens sy verhoor gemaak is 
teen die Kerk, die Kommissie en hulle wie se getuienis nie in sy 
guns was nie, en die uitdagende houding wat hy tot die einde van 
die verhoor volgehou het, kan die Kommissie geen versagtende 
omstandighede vind nie. 


© 1962 


20 Februarie 1962 

Die Fakulteit keur goed dat dominee C.J. Labuschagne die DD 
graad met lof ontvang met sy proefskrif Die onvergelyklikheid van 
Jhwh in die Ou Testament. 


01 Mei 1962 

Die Fakulteit neem kennis en keur goed dat ‘n sesde leerstoel in 
Afdeling B ingestel word. Na aanleiding van ‘n skrywe van die 
Kommissie van die Algemene Kerkvergadering het die Fakulteit 
versoek dat ‘n sesde leerstoel ook by Afdeling A ingestel maar 
nie dadelik gevul word nie. Die nodige regulasiewysigings is 
aangebring. 


08 Meil962 

Die Kommissie van die Algemene Kerkvergadering keur 'n 
herderlike skrywe goed oor die standpunt van die kerk ten opsigte 
van die verhouding Skrif en Belydenis en die vryheid van die 
eksegeet. 


20 Junie 1962 


Die Kommissie het ‘n konsepverklaring goedgekeur waarin 
die redes verstrek word vir die uittrede van die Nederduitsch 


Hervormde Kerk uit die Wêreldraad van Kerke. Daarin word 
onder andere die volgende verklaar: 


[D]at die Wêreldraad van Kerke na ons mening teen wil en dank 
die naprater van die V. VO. geword het. Net soos die V. V.O. Suid- 
Afrika se rasse-beleid as skyf gebruik om deur aanvalle daarop die 
guns van die Afrikastate te verwerf, en in die spel voortdurend 
met twee mate meet, so doen ook die Wêreldraad van Kerke. 
As die VVO. as gevolg van onluste by Sharpeville en Langa, 
waar ‘n aantal oproermakers deur die polisie geskiet is, in byna 
histeriese verontwaardiging teen Suid-Afrika losbars, ontsien die 
Wêreldraad van Kerke geen moeite of koste om van sy leidende 
figure na Suid-Afrika te stuur om hier saam met sy ledekerke 
oor die gebeure te beraadslaag en die rassebeleid en optrede van 
die owerheid te veroordeel nie. |...) Wat Suid-Afrika en ook ons 
kerk betref, stuur die houding en eise sowel van die V. V.O. as die 
Wereldraad van Kerke af op selfmoord vir die blankes en chaos 
en ellende vir die Bantoes en veral die Kleurlinge en Indiërs in 
Suid-Afrika. Nog belangriker is die verydeling van die kerstening 


van die heidene. 


31 Julie 1962 

Op ‘n spesiale vergadering het die Kommissie van die Algemene 
Kerkvergadering kennis geneem van ‘n skrywe van Geyser se 
prokureurs waarin kennis gegee word dat indien die uitspraak nie 
binne drie weke teruggetrek word nie, geregtelike stappe teen die 
kerk geneem sal word. Die Kommissie het besluit om nie aan die 
versoek te voldoen nie en het sy voorsitter en skriba gemagtig om 
alle dokumente te onderteken en namens die Kommissie op te 
tree, en dat die firma Peens, Smit en Oelofse opdrag gegee word 
om die saak van die kerk te behartig. As advokate is benoem 
Tienie de Kock as senior, A.S. Botha as junior en R.K.R. Zeiss as 
tweede junior. 


Professore E.S. Mulder, B.J. Engelbrecht en doktor S.PJ.J. van 
Rensburg is versoek om ter inligting van die prokureurs en 
advokate 'n uiteensetting te gee van die taak van 'n eksegeet. ‘n 
Beroep is op gemeentes gedoen om die koste in verband met die 
saak te help dek. Professore Mulder en Pont en S.P. Engelbrecht 
en doktor S.PJ.J. van Rensburg wat tydens die Geyser-verhoor 
in ‘n slegte lig gestel is, sou geleentheid ontvang om hulle in die 
vergadering van die Kommissie te verweer. 


31 Julie 1962 


Die Fakulteit aanvaar dominee L.A. Nel se inskrywing vir DD 
en bekragtig die bedanking van professor A.S. Geyser met 
ingang 01 Oktober 1962 wat regstreeks by die Raad ingedien is 
en aanvaar is. Kennis is geneem van ‘n brief van Geyser aan die 
dekaan gedateer 25 Junie 1962 dat die BD studente nie sy lesings 
bygewoon het nie en versuim het om voorbereiding vir die lesings 
te doen, en van ‘n volgende brief, gedateer 31 Julie, dat op enkele 
uitsonderings na, die studente nie vir die halfjaarlikse eksamens 
voorberei het nie en gevolglik swak halfjaarpunte gekry het. Hy 
het die predikaatopgawes direk by die administrasie ingedien. 
Volgens die jaarverslag van die Fakulteit het in 1962, 16 studente 
BD studie gedoen en was 9 met DD besig. 


01 Augustus 1962 

Die Kuratorium behandel die volgende bedanking van professor 
A. van Selms, wat gerig was aan die Kommissie van die Algemene 
Kerkvergadering: 


Na bestudering van die bevinding en uitspraak met betrekking tot 
die klag teen professor doktor A.S. Geyser en van die verklarings 
van u voorsitter in die pers, het dit vir my duidelik geword dat 
die eksegetiese arbeid in die Teologiese Fakulteit Afdeling A. van 

die Universiteit van Pretoria volgens die mening van u kommissie 
nie slegs aan sy voorwerp, die Heilige Skrif; onderwerp is nie, 
maar ook aan kerklike besluite en u interpretasie daarvan. My 
gewete verbied my om my deur mense te laat voorskryf wat die 
goddelike Woord sê. Daarom kan ek 'n taak wat ek vanaf 1938 
uit liefde en met liefde waargeneem het, nie langer vervul nie en 
sien ek my genoodsaak om met ingang van 30 Junie 1962 vir die 
posisie as lektor in genoemde fakulteit te bedank. 


Die Kuratorium het besluit om aan te beveel dat die lektoraat 
afgeskaf word en dat die hoof van die Departement Ou 
Testamentiese Wetenskap die vak Argeologie sal doseer. Die 
Kuratorium het ook kennis gekry dat Geyser bedank het as 
professor en uit diens sal tree op 30 September 1962. Die 
Kommissie van die Algemene Kerkvergadering het die Kuratorium 
gemagtig om ‘n professor in Nuwe Testamentiese Wetenskap te 
benoem en opdrag gegee dat die benoeming gemaak moet word 
in dieselfde tyd as wanneer die Kommissie in September vergader. 


Die Kuratorium het besluit om die reël te handhaaf dat alle 
teologiese studente in Voortrekkertehuis sal inwoon, dat studente 
wat motors aanskaf tydens hulle studietyd, nie vir beurse in 
aanmerking sal kom nie en dat dit onwenslik is dat studente trou 
voordat hulle klaar is met die studie. 


Die vak Bybelkunde is in 1958 aan die Universiteit ingestel 
op versoek van die Nederduitse Gereformeerde Kerk en die 
Nederduitse Hervormde Kerk. In die eerste jare is die onderrig 
waargeneem deur professor E.P. Groenewald en J.P. Oberholzer. 
Later is professor Groenewald vervang met dominee Murray 
Janson. In 1959 is Oberholzer met sy vertrek na Rustenburg 
vervang met dominee C.J. Labuschagne. Dominee Dirk Viljoen 
het van Nededuitse Gereformeerde kant die werk gedoen. Die 
rektor het op 12 Februarie 1962 die aandag gevestig daarop 
dat die belanghebbende instansies die wens uitgespreek het dat 
professore in die Teologie die vak moet doseer. Dosering deur 
dosente in die Fakulteit sou ook in orde wees. Die Kuratorium 
het op 01 Augustus 1962 besluit om doktor J.I. de Wet aan te stel 
as tydelik/deeltydse lektor en dat hy behulpsaam sal wees met die 
dosering van Praktiese Teologie en Bybelkunde. 


12 September 1962 


Die Kommissie van die Algemene Kerkvergadering het die 
reëling goedgekeur met die duidelike verstandhouding dat dit nie 
impliseer dat die leerstoel Praktiese Teologie gevul word of dat dit 
die begin is van vulling van die leerstoel nie, en dat doktor De Wet 
se taak tot so min moontlik lesings in Praktiese Teologie beperk 
sal word. In ‘n onderhoud met die Moderamen op 01 November 
1962 is briewe van doktor C.J. Labuschagne met hom bespreek 
oor sy beswaar dat hy oor die radio moes verneem dat ‘n ander 
dosent in Bybelkunde benoem is. Die voorsitter het verduidelik 
dat die Kommissie dit betreur dat daar versuim is om hom van 
die besluit te verwittig en dit ook betreur dat hy na die vyandige 
pers, die Sunday Times, gegaan het met insinuasies dat die kerk 
kwaadwillig teen hom opgetree het. 


13 September 1962 

Die Kuratorium besluit om doktor S.PJ.J. van Rensburg te 
benoem as professor in Nuwe Testamentiese Wetenskap met 
ingang 01 Februarie 1963 en benoem hom as tydelik-deeltydse 
lektor vir die tydperk 01 Oktober 1962 tot 31 Januarie 1963. 


Sarel Petrus Johannes Janse van Rensburg is gebore op 19 April 
1907 en groei op in die distrik Makwassie. Hy matrikuleer aan 
die Hoërskool Wolmaransstad in 1926 en voltooi die BA-graad 


aan die Transvaalse Universiteitskollege in 1929, BD in 1932. 
In sy studentetyd verwerf hy bekendheid as atleet (vandaar sy 
bynaam Atleet) en speel hy provinsiale rugby as vleuel en soms 
ook as losvoorspeler. Weens die depressie was daar nie ‘n beroep 
beskikbaar nie. Nadat hy as proponent tydelik in Makwassie 
gewerk het, is hy op 05 Augustus 1933 georden as predikant 
van die gemeente Eendracht. Daarna dien hy in die gemeentes 
Randpoort, Potchefstroom, Potchefstroom-Noord en Pretoria. 
Hy promoveer in 1958 met lof met die proefskrif Hagios in 
die Nieu- Testamentiese Voorstelling met professor A.S. Geyser as 
promotor. Die Kommissie van die Algemene Kerkvergadering 


het die benoeming bekragtig op dieselfde dag. 


25 September 1962 


Die Fakulteit neem kennis dat die Lutherse Kerk versoek het dat 
die instelling van ‘n Afdeling C. nie voortgaan nie. Die Fakulteit 
het aanbeveel dat doktor S.PJ.J. van Rensburg van 01 Oktober tot 
31 Januarie tot assessorlid van die Fakulteit benoem word, en het 
die voorstel goedgekeur dat hy van 01 Februarie 1963 as professor 
en hoof van die Departement Nuwe Testamentiese Wetenskap 
benoem word. Die Fakulteit het verder aanbeveel dat doktor J.I. 
de Wet vanaf 01 Februarie 1963 benoem word as tydelik-deeltydse 
dosent in die Departement Praktiese Teologie en as assessorlid, dat 
hy verantwoordelik sal wees vir die dosering van Bybelkunde I 
en II terwyl professor E.S. Mulder Bybelkunde III sal behartig. 
Die rektor, professor C.H. Rautenbach, was teenwoordig, en A.S. 
Geyser het vir die laaste keer die vergadering bygewoon. 


04 Desember 1962 


Die Kommissie van die Algemene Kerkvergadering betuig 
staande sy meegevoel teenoor mevrou Gemser met die afsterwe 
van professor Gemser op 15 November 1962 in Nederland. ‘n 
Gewysigde kontrak met die Universiteit is bespreek en na die 
Pretoriase lede verwys om na te gaan en goed te keur. 


Gemser is na sy dood gehuldig op verskillende wyses. Sy 
leermeester, die hoog bejaarde professor F.M.Th. de Liagre Böhl, 
het in Hervormde Teologiese Studies Jaargang 19, Oktober 1963 
‘n ‘In Memoriam geskryf, en Th.C. Vriezen het in Nederlandsche 
Theologische Tijdschrift onder andere geskryf: 


Professor Gemser zal bij allen die het voorrecht hebben gehad 
hem te kennen in herinnering blijven om zijn wijsheid, die zich 
openbaarde in zijn vriendelikheid, zijn rust, zijn oprechtheid 
en eenvoud van hart en vooral zijn speelse humor, die misschien 
weleens spottend, maar nooit bijtend kon zijn. 


In 1968 is versamelde opstelle van Gemser by E.J. Brill in Leiden 
gepubliseer onder die titel Adhuc Loquitur onder redaksie van A. 
van Selms en A.S. van der Woude, met ‘n biografiese skets deur 
Van Selms. 


va 1963 


01 Februarie 1963 

Die Kuratorium vergader. In die plek van doktor S.PJ.J. van 
Rensburg en doktor J.I. de Wet is deur die Kommissie van die 
Algemene Kerkvergadering as lede benoem dominees C.J. Mans 
en W.M. Wolmarans. J.P. Oberholzer is as voorsitter verkies. 


Die vergadering het kennis geneem dat die dosering van Praktiese 
Teologie soos volg sou geskied: 


e Homiletiek, Kategetiek, Sielsorg: J.I. de Wet 
ES. Mulder, S.PJ.J. van 


e Praktiese Preekoefening: 


Rensburg, J.I. de Wet 

e Liturgiek: B.J. Engelbrecht 
e Pastorale Sielkunde: F.J. van Zyl 
e Kerkregtelike Praktyk: A.D. Pont. 


19 Februarie 1963 


Die Fakulteit staan verlof toe aan professor E.S. Mulder van 01 
Julie tot 31 Desember, keur die inskrywing van dominee J.A. 
de Beer vir DD goed, besluit dat J.P. Oberholzer die doktorale 
eksamen met lof slaag en keur die onderwerp van sy proefskrif 
goed, en bekragtig die uitslag van die proefskrif van dominee 
L.M. le Roux oor Kerklike Jeugwerk. In hierdie vergadering was 
professor S.PJ.J. van Rensburg en doktor J.I. de Wet die eerste 
maal teenwoordig. 


19 Maart 1963 


Die Kommissie van die Algemene Kerkvergadering betuig sy 
instemming met aanbevelings van professore B.J. Engelbrecht en 
A.D. Pont oor die handoplegging. 


30 April 1963 
Die Fakulteit keur die inskrywing van dominees W.C. van Wyk en 
E. Engelbrecht vir DD goed. 


29 Mei 1963 


Die Kuratorium neem kennis dat professor E.S. Mulder ses 
maande langverlof neem en dat die doseer- en eksamenpligte 
in Ou-Testamentiese Wetenskap deur J.P. Oberholzer behartig 
sal word, die dekaanskap deur professor B.J. Engelbrecht en 
die hoofskap van die departement deur professor S.PJ.J. van 
Rensburg. Die Kuratorium en die Kommissie van die Algemene 
Kerkvergadering het dit so goedgekeur. 


30 Julie 1963 


Die Fakulteit nomineer eenparig vir professor E.S. Mulder as 
dekaan. Volgens die jaarverslag van die Fakulteit was 15 studente 
ingeskryf vir BD en 12 vir DD. Nuwe inskrywings vir DD was 
D.J. Booysen, H.G. van der Westhuizen en C.J. Mans. 


06 Augustus 1963 


Die Kommissie van die Algemene Kerkvergadering het dominee 
C.J.S. van Niekerk benoem as lid van die Kuratorium in die 
plek van dominee $. Vermooten wat weens siekte bedank het. 
Dominee Vermooten was met twee kort onderbrekings lid van 
die Kuratorium van 1931 tot 1963. Die Kuratorium het sy 
waardering uitgespreek vir die onvermoeide ywer wat hy as lid 
van die Kuratorium en by tye as voorsitter of ondervoorsitter aan 


die dag gelê het. 


Die verskynsel dat sommige studente die BA studie aan ander 
universiteite voltooi het, het begin by D.E Erasmus wat in 1953 
begin het met die BD studie aan die Universiteit van Pretoria 
nadat hy die BA op Potchefstroom voltooi het. Die Kuratorium 
het besluit dat hy nie die bevoegdheid het om 'n voornemende 
student toe te laat as student van die kerk wanneer so 'n student 
elders studeer nie, maar dat niks so ‘n student verhinder om vir 
die BA elders te studeer en met die behaalde resultate aansoek 
te doen om toelating tot die BD studie as student van die kerk 
nie, maar dat die Kuratorium dit hoogs wenslik ag en verkies dat 
alle voornemende teologiese studente van die begin af aan die 
Universiteit van Pretoria studeer. 


Op dieselfde vergadering het die Kuratorium sy voorsitter en 
dominee W.M. Wolmarans benoem om die betrokke hoofstukke 
in die Kerkwet na te gaan met die oog op moontlike wysigings 


deur die komende Algemene Kerkvergadering. Die vergadering 
het ook besluit dat hy jaarliks 'n rapport oor die akademiese en 
kerklike werksaamhede van die professore wil ontvang. 


26 Augustus 1963 

Die Kommissie van die Algemene Kerkvergadering vergader. Daar 
het gedien 'n memorandum van advokaat M.R. de Kock waaruit 
geblyk het dat die hofsaak tussen die kerk en professor Geyser 
geskik is nadat hy in die hof bely het dat hy die Belydenisskrifte 
van die kerk en in besonder die Athanasianum saam met die kerk 
bely en onderskryf. Dit het 'n nuwe situasie geskep wat gelei het 
tot 'n broederlike gesprek tussen die partye. Uiteindelik is ‘n 
skriftelike stuk opgestel waarin die resultaat van die voorlopige 
onderhandelings beliggaam was. Hierdie stuk is aan advokaat De 
Kock voorgelê, en hy het ten sterkste aanbeveel dar die hofsaak 
uit die wêreld gemaak moet word deur aanvaarding van die stuk 
omdat 


LER] oortuig was dat die kerk op die grondslag van daardie 
dokument met groot eer uit die wêreldlike stryd sou tree sonder 
dat enige van die beginsels waarvoor die kerk staan daardeur 
prysgegee sou word. 


Verder het De Kock geskryf: 
Ek wil dit beklemtoon dat die vergelyk waartoe die partye geraak 


het voortgevloei het uit 'n opregte drang van die kant van die 
kerk om op n Christelike wyse n oplossing in die saak te vind 
en dat daar derhalwe nie sprake kan wees daarvan dat die een 
of die ander kant die handdoek ingegooi het nie. Wat my betref 
was dit deurgaans eenvoudig ‘n kwessie van die wenslikheid om 
die kerk uit die wêreldhof te hou en om in belang van die kerk 'n 
vergelyk te bewerkstellig op die enigste grondslag wat by die kerk 
van krag is, naamlik om in ‘n gees van Christelike broederlikheid 
n versoening te bereik. 


Die notule van die Kommissievergadering vermeld dat die 
Kommissie met dank kennis geneem het van die memorandum 
van advokaat De Kock. Die skriftelike stuk van ooreenkoms 
vorm nie deel van die agenda van die Kommissie nie. Daar is wel 
genotuleer dat die voorsitter op ‘n vraag geantwoord het dat 


[D]ie hofooreenkoms waarin verklaar word dat professor Geyser 
steeds predikant van die kerk is ook insluit dat professor Geyser 
nou, terwyl hy oorgegaan het na ‘n ander lewensstaat, sy status 
behou kragtens ‘n vergunning van die Kommissie van die 
Algemene Kerkvergadering in terme van Artikel 10 van die 
Kerkwet 


en dat die vergadering daarmee saamgestem het. Verder in 
die notule rapporteer die Administrateur dat tot datum van 
gemeentes R28 270 ontvang is as bydrae vir die koste van die 
saak, veel minder as die R60 000 wat dit moes wees op grond van 
die gevraagde 80 sent per lidmaat. Die koste waarvoor die kerk 
aanspreeklik was, het die koste van professor Geyser ingesluit, 
en het R88 195 beloop. Daar is besluit om gemeentes wat niks 
bygedra het nie, aan te spreek om binne twee maande die saak 
af te handel. Intussen het die Raad van Finansies besluit om 
die verbandstruktuur van die Dirk van der Hoff- en Generaal 
Pretorius geboue in hersiening te neem deur die sluiting van nuwe 
lenings teen kleiner rentekoerse sodat so oor ‘n aantal jare die 
koste van professor Geyser betaal kan word. 


Die betrokke hofooreenkoms is gepubliseer in ‘n byvoegsel by Die 
Hervormer van Junie 1963. Dit lees soos volg: 


Na aanleiding van professor Geyser se getuienis in die hof in 
verband met die belydenis het 'n broederlike gesprek tussen die 
partye plaasgevind. Daaruit het geblyk dat daar tydens die 
kerklike verhoor onduidelikheid geheers het oor die vraag of 
professor Geyser die geheel van al die Belydenisskrifte saam met 

die kerk bely. Daardie misverstand is nou uit die weg geruim en 
gevolglik is dit met diepe vreugde dat die twee partye nou soos 
volg verklaar: Die Kommissie van die Algemene Kerkvergadering 
verklaar dat hy nou duidelik verstaan dat dit nooit professor 
Geyser se bedoeling was dat sy uitleg van Fil 2:6-11 'n finale 
uitspraak oor die verhouding van die Seun tot die Vader moes 
wees nie. Die Kommissie verklaar dat dit n bona fide en 
opnopsetlike misverstand was. Professor Geyser verklaar dat hy 
aanvaar dat dit n bona fide en onopsetlike misverstand was. 
Professor Geyser herbevestig sy herhaalde verklarings dat hy ook 
die Athanasianum as synde in volledige ooreenstemming met die 


Heilige Skrif altyd onderskryf het en nog onderskryf. 


Die Kommissie van die Algemene Kerkvergadering aanvaar 
hierdie versekering en verklaar soos volg: 


Die Kommissie van die Algemene Kerkvergadering stel sy 
bevinding en uitspraak van 08 Mei 1962 tersyde en verklaar 
dat professor Geyser steeds predikant van die kerk is. In 'n gees 
uitsluitlik van christelike broederlikheid bied die Kommissie 
van die Algemene Kerkvergadering aan om alle regskoste deur 
die Algemene Kommissie en professor Geyser aangegaan te betaal. 
Professor Geyser aanvaar hierdie aanbod van die betaling van 
sy regskoste deur die kerk, net soos die kerk dit aanbied, as 'n 
daad van broederlikheid van die kant van die kerk, met dank. 
Beide partye gee die eer aan God vir die beëindiging van die 
verontrusting van die afgelope jare. 


Aan die teks van die ooreenkoms het die Kommissie in die 
Byvoegsel tot Die Hervormer. Die volgende twee paragrawe laat 
voorafgaan: 


1. Die ongewenste publisiteit wat die Geysersaak sedert 
die beëindiging van die hofsaak in die pers geniet het, 
insluitende die jongste persberigte in die verband, het die 
Kommissie van die Algemene Kerkvergadering laat besluit 
om nie voort te gaan met die publikasie in Die Hervormer 
van die verklaring wat oorspronklik opgestel is vir die 
inligting van lidmate nie, omdat die Kommissie in belang 
van die kerk nie die verdere geleentheid wil bied aan 
instansies wat die kerk nie goedgesind is om voortdurend 
sodanige publisiteit aan die saak te verleen nie. 

2. Die Kommissie wil egter aan alle lidmate die absolute 
versekering gee dat die basis waarop die partye mekaar 
in die saak gevind het in geen opsig afbreuk doen aan 
die beginsels waarvoor die kerk staan nie. Daar is geen 
sprake dat die een of die ander kant die saak gewen of 
verloor het nie en die Kommissie wil dit beklemtoon dat 
die onderneming deur die kerk om alle regskoste van die 
hofsaak te betaal uitsluitend berus op die grondslag vermeld 
in die gesamentlike verklaring wat namens albei partye aan 
die hof voorgelees is. [Ook uit terugskouing vanuit die 
dokumentasie is dit duidelik dat lidmate en waarnemers 
ten spyte van uitdruklike bewerings tot die teendeel nie 
anders kon aflei as dat Geyser sy saak gewen het nie. 
Die bewoording ‘onduidelikheid’ en ‘misverstand’ en 
‘nou duidelik verstaan kan immers so verstaan word 
dat die Kommissie in daardie ellelange verhoor met 
onduidelikheid gelaat is maar tog tot ‘n skuldigbevinding 
gekom het. Die aanbod om Geyser se regskoste te betaal, 
was na daardie erkenning en tersydestelling van die 
Kommissie se uitspraak sekerlik vanselfsprekend. Soos 
later sal blyk, was hier baie opheldering nodig, en het 
Geyser sake anders geïnterpreteer as die lede van die 
Kommissie en ook as die bemiddelaars.] 


Hierdie vergadering van 26 Augustus 1963 het ook met professor 
Van Selms ‘n onderhoud gehad oor sy bedanking as dosent. Na 
wisseling van menings oor en weer het die Kommissie die mening 


uitgespreek dat professor Van Selms deur sy bedanking vir die 
doeleindes van die kerkwet tot ‘n ander lewenstaat oorgegaan het 
en dat sy status as predikant dus verval het. 


Die Kommissie van die Algemene Kerkvergadering het op 29 
Oktober 1963 ook besluit om ondersoek te laat doen na die 
Afrikaner Broederbond. Professor B.J. Engelbrecht het opdrag 
daartoe ontvang. Hy het egter versoek om vrygestel te word van 
die opdrag, en die Kommissie het op 03 Desember 1963 die 
opdrag aan ouderling J.C. Oelofse gegee. 


Met dank is kennis geneem van ‘n antwoord onder die titel Gelyke 
Geleenthede van die hand van professor A.D. Pont op die skrywe 
Het Rassenvraagstuk van die Nederlandse Hervormde Kerk. 


Twee rapporte oor die keuring van teologiese studente, van die 
hand van professor P.S. Dreyer en dominee J.P. Oberholzer, is deur 
die Kommissie verwys na die Kuratorium vir ‘n oorwoë verslag 
aan die komende Algemene Kerkvergadering met voorstelle oor 


wetswysigings. 


va 1964 
06 Februarie 1964 


Die Kuratorium behandel gegewens oor die studietydperk, staking 
van studie en prestasie van BA studente in vergelyking met hulle 
matriekuitslae. Oor die tydperk 1917—1958 het die Fakulteit 159 
predikante gelewer. Hiervan het 87 predikante die studie in ses 
jaar voltooi, 38 predikante in sewe jaar, terwyl 32 predikante ag 
tot 11 jaar geneem het, en 2 predikante onderskeidelik 15 en 16 
jaar. 


In die betrokke tydperk het 132 studente die studie gestaak nadat 
hulle ‘n totaal van 311 studiejare gebruik het, dit wil sê 2.36 
studiejare per persoon wat die studie gestaak het. Die vergelyking 
met matriekprestasie het laat blyk dat persone wat ‘n derde taal 
en Wiskunde vir Matriek gehad het, die beste presteer het, selfs 
wanneer hulle vir Matriek minder as 50% behaal het. 


Die vergadering het besluit dat ‘n vasgestelde minimum-simbool 
in Matriek nie as vereiste vir toelating gestel sal word nie en dat 
die Raad van Finansies versoek word om vir elke student R1400 
vir die volle studietyd beskikbaar te stel sodat die studente wat in 
Matriek ‘n gemiddeld van 45% — 49% behaal, die BA studie oor 
vier jaar kan sprei, en dat ‘n student wat die BA, BD in ses jaar 
voltooi, die oorblywende R200 tot sy beskikking sal kry as hy 
voltydse doktorale studie wil doen. 


Hierdie vergadering het aandag gegee daaraan dat die Fakulteit in 
April 1967, 50 jaar oud sal wees, en het die Kommissie van die 
Algemene Kerkvergadering versoek om die volgende Algemene 
Kerkvergadering te reël vir April 1967 en dat voorsiening gemaak 
word vir ‘n feestelike herdenking ‘veral in die lig van die groot rol 
wat die Opleiding speel in die opbou en uitbreiding van die kerk.” 


26 April 1964 

Die 54ste Algemene Kerkvergadering neem sitting. Dominee 
A.J.G. Oosthuizen is herkies as voorsitter. Dominee T.EJ. Dreyer 
het na 30 jaar verkies om nie weer beskikbaar te wees vir die 
skribaat nie, en dominee PM. Smith is as skriba verkies. Dominee 
A.J. Nolte is as vise-voorsitter en J.P. Oberholzer as vise-skriba 
verkies. Die vergadering het kennis geneem dat dominees L.M. 
le Roux, J.I. de Wet en A.J.G. Dreyer doktorsgrade verwerf het. 
Kennis is ook geneem van die Kommissie se mededelings oor 
professor A. van Selms, dat hy in terme van die besluit van die 

Algemene Kerkvergadering van 1961 sy status as predikant verloor 
het, en professor A.S. Geyser, dat met die verklaring dat hy steeds 
die status van predikant het, aan hom behoud van status toegeken 
is. Dit is egter in terme van die besluit van 1961 ‘n vergunning wat 


van tyd tot tyd hersien kan word. 


Die vergadering het ingestem om met die oog op die halfeeufees 
van die Fakulteit in April 1967 te vergader. Kennis is geneem 
van die nuwe kontrak met die Universiteit en die reëling oor 
die dosering van Praktiese Teologie. As lede van die Kuratorium 
is verkies doktor L.M. le Roux, dominees S.P. Viljoen, PJ.T. 
Koekemoer, G.J.J. Roos en C.J. Mans, professor A.P. Grove 
en doktor J.L. van Staden. Die vergadering het gehandel oor 
verslae van professor A.D. Pont insake die Volkskongres oor 
Kommunisme wat in Pretoria gehou is van 31 Maart tot 02 April, 
van ouderling J.C. Oelofse oor die Afrikaanse Broederbond en 
van professor FJ. van Zyl oor die Vrymessselary. 


Die Kommissie het breedvoerig verslag gedoen van die tugverhoor 
van professor A.S. Geyser, die hofsaak en die ooreenkoms met 
Geyser. Belangrik is die volgende: 


U Kommissie wil dit baie duidelik stel dat hy nie tydens die 
verhoor onder enige misverstand verkeer het nie. U Kommissie 
het alle gegewens wat tot sy beskikking was na D verhoor van 
maande op rekord gehad en met daardie gegewens, waarvan u 
Kommissie 'n deeglike studie gemaak het, kon u Kommissie tot 
geen ander gevolgtrekking kom as waartoe hy gekom het nie. 
U kan die rekord nagaan om uself hiervan te vergewis. Die 
onsekerheid en misverstand het eers na vore gekom nadat professor 
Geyser in die hof onder eed verklaar het dat hy die Athanasianum 
in sy geheel saam met die kerk en net soos die kerk bely en verder 
sy versekering omtrent Filippense 2 gegee het. 

Die regter het 'n spesiale beroep op die pers gedoen om die 
dokument woordeliks te publiseer en hulle daarvan te weerhou 
om deur kommentaar die saak verder te vertroebel. Ongelukkig 
het sommige koerante en verskillende persone hulle nie aan die 
versoek van die regter gesteur nie. Reeds op dieselfde dag het die 
publieke beriggewing die saak so aangekondig dat almal wat dit 
gehoor het, nie anders kon as om aan te neem dat die kerk die 
saak verloor het nie. Ook 'n deel van die pers het op dieselfde 
dag die aangeleentheid so berig dat dieselfde indruk geskep 
is. ‘n Deel van die Engelse pers het vir weke voortgegaan om 
soveel propaganda teen die kerk te maak as wat hulle kon. U 
Kommissie was toe van oordeel dat ‘n volledige verklaring in Die 
Hervormer geplaas moes word om die kerk korrek in te lig. So 'n 
verklaring is ook opgestel en as 'n byvoegsel tot Die Hervormer 
gedruk. Voor dit egter versprei kon word, het die advokaat van 
professor Geyser ons meegedeel dat 'n interdik by die bof aangevra 
sou word teen die verspreiding daarvan. Ons regsasdviseurs het u 
Kommissie adviseer dat wanneer so 'n interdik aangevra word, 
die hof dit gewoonlik toestaan en ‘n datum bepaal. |...) Dit sou 
beteken dat die hele saak weer opnuut sou begin. Hulle het ons 
hierteen geadviseer en sterk aanbeveel om alleen 'n versekering te 
publiseer dat alles in orde is en dat aan u vergadering volledig 
verslag gedoen sal word. U Kommissie het die advies aanvaar. 
U Kommissie het besluit om die geskryf van die Engelse koerante 
te ignoreer. 


Die Algemene Kerkvergadering het met die oog op die behandeling 
van die sake en dokumente in hierdie verband die volgende besluit 
geneem: 


Dat aan professor Geyser op sy versoek een uur toegestaan word 
om die vergadering toe te spreek, dat daarna een uur aan 
die afgetrede Kommissie van die Algemene Kerkvergadering 
toegestaan word om te antwoord, dat daarna geleentheid aan lede 
van die vergadering gegee word om vrae te stel ter beantwoording 


Hoofstuk 6 ba. 


deur die afgetrede Kommissie van die Algemene Kerkvergadering, 
dat daarna geleentheid gegee word vir indiening van voorstelle 
sonder bespreking, waarop die besluite van die vergadering volg. 


Professor Geyser het die vergadering toegespreek vanaf 16:30 tot 
17:40. Die volgende oggend het die vergadering op versoek van 
die Moderamen besluit om aan al die persone teen wie Geyser 
aantygings gemaak het in sy toespraak, geleentheid te gee om 
die vergadering behoorlik in te lig en dat afgesien word van 
die tydsbeperking. Dominee A.J.G. Oosthuizen, professor PS. 
Dreyer en dominee C.L. van den Berg het daarna die vergadering 
toegespreek. Op Maandag 04 Mei het professor Geyser direk na 
die opening koerantberigte gerepudieer as sou hy die vergadering 
Vrydag onder 'n spervuur van tussenwerpsels toegespreek het. 
Daarna het hy gevra dat hy geleentheid vir repliek kry nadat die 
lede van die Kommissie gepraat het. Die voorsitter het daarop 
gewys dat die vergadering nie besig is met 'n verhoor of appèl nie, 
maar met die bespreking van die verslag van die Kommissie. Die 
vergadering het besluit om by sy reëling te bly. Geyser het daarop 
gesê dat hy geen sin daarin sien om in die vergadering te bly nie 
en het die vergadering verlaat. 


Dominee PM. Smith, meneer A.B. van N. Herbst en professor 
B.J. Engelbrecht het daarna die vergadering toegespreek. In 
die middagsitting het dominee J.G.M. Dreyer, ouderling C.H. 
Buitendag, dominee TE]. Dreyer, professor E.S. Mulder, 
professor A.D. Pont en dominee H.G. van die Westhuizen ook 
nog die woord gevoer. Die toesprake van al die deelnemers is 
in 'n geredigeerde weergawe opgeneem by die Notule van die 
Algemene Kerkvergadering as Bylae 4. Daaruit kan ‘n mens 
probeer opmaak wat die verloop van sake was. Geyser het betoog 
dat hy nie kettery gepleeg het nie en dit telkens duidelik gestel 
het dat hy die belydenisse van die kerk onderskryf, die klag van 
die drie studente teen hom was die sluitsteen van 'n sistematiese 
proses om van hom ontslae te raak sedert die verskyning van 
Vertraagde Aksie en die Cottesloe-konferensie, dit is beplan deur 
die Kommissie van die Algemene Kerkvergadering in samewerking 
met sy kollegas Mulder en Pont en die drie studente-klaers. Die 
bepaling waarop die Algemene Kerkvergadering in 1961 besluit 
het oor afsetting van 'n professor op grond van dwaalleer en 
volharding in verset teen 'n wet, bepaling of besluit van die kerk, 
is daargestel om die gronde te verskaf vir die klag wat ses maande 
later teen hom ingebring is. Die Kommissie het besluit op drie 
metodes om van hom ontslae te raak: Die Universiteit sou gevra 
word om hom te ontslaan, die kerk sal hom vra om te bedank, 
en die ketterklag is in reserwe gehou as die eerste nie slaag nie. 
Hy het tydens sy verhoor voor die Kommissie minstens 23 keer 
sonder voorbehoud verklaar dat hy die belydenisse van die kerk 
onderskryf (hy het die bladsye van die transkrip genoem waarop 
dit voorkom). Tog het die Kommissie in die hofooreenkoms en in 
sy verslag aan hierdie vergadering verklaar dat hulle dit nie tevore 
geweet het nie. Sy getuies het in die hof vooroordeel by professor 
S.P. Engelbrecht, dominee C.L. van die Berg en professor PS. 
Dreyer gesubstansieer, en as die skikking nie aangevra is nie, sou 
hulle ook vooroordeel by dominees Oosthuizen, T.F.J. Dreyer en 
J.G.M. Dreyer, en ouderling Lotz en Buitendag bewys het. Hulle 
sou kwade trou en sameswering tussen klaers en regters bewys 
het. Toe die kerk se advokaat verdaging van die hof gevra het vir 
‘n broederlike gesprek, wat in gewone taal beteken geleentheid 
om vir 'n skikking te onderhandel, het hy, Geyser, vir dominee 
Oosthuizen en die advokaat vir ‘n halfuur ontmoet. Daar is besluit 
op ‘n vooraf gesprek tussen Geyser en verteenwoordigers van die 
kerk wat hy sou aanwys. Hy het dominee PM. Smith en ouderling 
Frans Ras aangewys omdat hulle soos hy in die stukke gesien het, 
saam met ouderling J.H.H. Janson sy onskuld verdedig het. Die 
gesprek het plaasgevind op die 10de Mei, twee dae na die verdaging 
van die hof, in die kantoor van die Administrateur. Professor B.J. 

Engelbrecht was ook teenwoordig. Die skikkingsakte was egter 
die uitsluitlike resultaat van ‘n gesprek wat op Saterdag 13 Mei 
begin het tussen meneer Herbst en professor B.J. Engelbrecht 
aan die een kant en professor Van Selms en Geyser aan die ander 
kant. Daar was geen probleem rondom sy eise dat die Kommissie 
sy uitspraak en bevinding ter syde stel en sy regskoste betaal nie. 
Die probleem was om mooi woorde te vind. Hy het uiteindelik 
maar toegegee dat daar kon staan ‘[I]n ‘n gees van uitsluitlike 
broederlikheid bied die Kommissie aan om alle regskoste deur 
homself en professor Geyser aangegaan te betaal? Hy het ook 
maar laat deurgaan dat in die aanhef van ‘n bona fide misverstand 
gepraat word, hy het die sinsnede toegelaat om tot ‘n end te kom 
en die Kommissie kans te gee om te skik. Die Kommissie self het 
heel aan die einde eers weer bygekom om die skikking te beklink. 


Dominee A.J.G. Oosthuizen het daarna ‘n oorsig gegee van die 
verloop van sake en ontken dat daar ‘n komplot teen Geyser 
was. Hy het verwys na ‘n besoek van die dekaan, professor E.S. 
Mulder, wat aan hom drie briewe van studente oorhandig het 
en ook gemeld het dat daar spanning tussen die professore is. 
Hy het ‘n week later aan die Kommissie gerapporteer dat hy die 
briewe gekry het en uit die briewe kon aflei dat daar besware teen 
professor Geyser gemaak word, maar dat die briewe vir hom nie 
so duidelik leesbaar was nie. Die Kommissie het daarop besluit 
om die studente te roep en te hoor wat hulle besware is. Daarna 
het die Kommissie die saak bespreek en tot die slotsom gekom dat 
daar net rus en orde in die kerk sal kom as professor Geyser instem 
om te bedank as professor. Die Kommissie het ook oorweeg om, 
as Geyser nie instem en bedank nie, ‘n ander weg te volg, naamlik 
om die Universiteit kennis te gee dat die kerk die subsidie vir 
die professoraat staak. So ‘n brief is inderdaad aan die rektor 
oorhandig, maar met Oosthuizen se versoek dat die rektor nie 
moet reageer nie totdat Oosthuizen kans gehad het om met die 
volgende Kommissievergadering die saak weer te laat bespreek. 
Voordat dit kon gebeur, het die formele klag van die studente 
ingekom en was die Kommissie verplig om die saak te verhoor. 
Geyser het nie gebruik gemaak van die reg om in hoër beroep na 
die Algemene Kerkvergadering te kom nie, hy het direk na die 
hof gegaan. Dit het wel drie pogings in die hof gekos om hom 
die Athanasianum woordeliks te laat bely, maar uiteindelik het hy 
dit gedoen. Die senior advokaat van die kerk het toe vir dominee 
Oosthuizen gesê daar is nou geleentheid vir ‘n broederlike geprek 
en het so aanbeveel. Die woord skikking was nooit ter sprake nie 
en so ‘n gedagte het nie by die Kommissie bestaan nie. Geyser se 
voorstelling dat die Kommissie tydens die onderhandelings nie 
geweet het wat aangaan nie, is verkeerd. Hyself was voortdurend 
op die terrein, en meeste van die tyd was die hele Kommissie daar. 
Toe die onderhandelinge finaliteit bereik het, het hy die Kommissie 
versoek om die Moderamen te bemagtig om saam met hom die 
beslissing te neem. Nadat die resultaat van die broederlike gesprek 
aanvaar is en deur Geyser onderteken is, het die Kommissie vir 
Geyser en sy senior advokaat gevra om by te kom en is dit afgesluit 
met ‘n gebed deur die vise-voorsitter, dominee Nolte. Dit was toe 
naby middernag. 


Oosthuizen het afgesluit met die uitspreek van sy geskoktheid oor 
Geyser se verklaring dat hy die bona fides en goeie trou van die 
Kommissie maar net aanvaar het om die saak agter die rug te kry. 
Professor PS. Dreyer het, blykbaar volgens afspraak, hom bepaal 
by een punt, naamlik die belydenis wat Geyser sou uitgespreek 
het tydens die kerklike verhoor. Geyser het wel die 12 Artikels 
bely, maar hy het die 12 Artikels in die klas gebruik om die 
ondergeskiktheid van Christus aan te toon. Verder het hy nooit 
tydens die kerklike verhoor onomwonde en duidelik die belydenis 
van die kerk onderskryf nie, daar was altyd ‘n voorbehoud, en 
daarom het daar onduidelikheid bestaan. Sy belydenis in die hof 
het 'n nuwe situasie laat ontstaan. 


Dominee C.L. van den Berg het verwys na die eksegese van 
Filippense 2:6 wat deur Geyser aangebied is, die pre-advies van 
die professore en die verklaring van die senior advokaat van die 
kerk dat die belydenis van Geyser in die hof tot die beste van sy 
kennis die eerste geleentheid was waarop Geyser onomwonde en 
ongekwalifiseerd die Arhanasianum bely het. In 14 van die 23 
kere waarna Geyser verwys het, was hy besig om te antwoord 
op vrae. Dit was nie belydenisse nie en hy het dit nie uit sy eie 
uitgespreek nie. 


Dominee PM. Smith het eerstens verduidelik dar die klag ingehou 
het dat Geyser ‘n status-subordinasie en ‘n natuur-subordinasie 
geleer het, en dat hyself laat aanteken het dat die klag oor natuur- 
subordinasie nie voldoende gestaaf is om die aangeklaagde skuldig 
te bevind nie. Geyser het egter by herhaling in die verhoor 
bevestig dat hy ‘n status-subordinasie geleer het. Hy het probeer 
verduidelik dat dit nie wese insluit nie, maar status en wese kan 
nie geskei word nie. Die slotsom was dat dit iets is wat in stryd is 
met die kerkleer en nie aan studente van die kerk geleer kan word 
nie. Hy was oortuig dat Geyser gedwaal het, maar in die hof het 
Geyser verklaar dat hy saam met die kerk en soos die kerk glo. 
Die woorde ‘onopsetlike misverstand’ het ingehou dat Geyser sy 
klagte teen die kerk laat vaar. Hy wou bewys dat die kerk mala 
fide gehandel het en arbitrer besluit het. Hy het egter aanvaar dat 
daar ‘n misverstand was en daarby 'n onopsetlike misverstand. 
Daarmee het sy klagte verval. Die kerk sou dus ook kon praat 
van wen, maar die kerk het anders gehandel. Die kerk was tevrede 
om Geyser se belydenis onder eed te aanvaar en sy bevinding in 
hersiening te neem. Die kerk het ook Geyser se aanvaarding dat 
die kerk bona fide en onopsetlik gehandel het, aanvaar. Hy het 
Geyser se begeerte om sy status terug te kry, erken en het daarom 
verklaar dat hy steeds predikant van die Kerk is. 


Wat betref die eerste onderhandeling het dominee Smith gesê 
dat hy nou vir die eerste keer verneem het dat Geyser aangewys 
het met wie hy wil praat, en dat professor B.J. Engelbrecht nie 
by was nie. Oor die koste was sy standpunt dat hulle nie moet 
toelaat dat koste die struikelblok sal wees om ‘n finale ooreenkoms 
te bereik nie. Die Saterdagmiddag is die gesprek oor die koste 
voortgesit in die kantoor van die Administrateur. Behalwe die 
regsverteenwoordigers van die kerk was teenwoordig hyself, 
professor B. Engelbrecht, dominee C.L. van die Berg en sporadies 
die Administrateur. Hulle het op advies van die kerk se senior 
advokaat ‘n gesprek gehad met Geyser se senior advokaat, meneer 
Kotze, wat hulle meegedeel het dat die Geyserfonds ‘n trustfonds 
is wat alleen bedoel is om die saak enduit te veg. Verder was daar 
waarborge wat ook net beskikbaar was as Geyser verloor en hy 
verplig word om te betaal. Daar was dus geen fondse beskikbaar 
as die saak halfpad ophou nie. Daarna is hy, dominee Smith, huis 
toe en het hy eers weer bygekom toe die Kommissie as geheel die 
ooreenkoms goedgekeur het. 


Dominee Smith het ook verwys na gebeure ná die versoening. 

Regter Ludorf het na uitreiking van die ooreenkoms as bevel van 

die hof gesê: 
dat daar grootmoedigheid skuil agter hierdie besluit en hoewel ‘n 
mens soms bedenkinge het oor 'n besluit, is daar nooit berou as 
die besluit in grootmoedigheid gedoen word nie. Ek vertrou dat 
die pers die verklaring duidelik sal stel, of glad nie, maar nie skeef 
nie, omdat die saak ‘n stadium bereik het waar dit slegs deels 
verhoor was. Daar is die eergevoel van manne op die spel en die 
ander kant was nog nie aangehoor nie. Afleidings kan gevolglik 
gedoen wees, maar die verklaring soos ek dit geneem het, behoort 
deur alle regdenkende persone aanvaar te word en ek hoop dat 
enige beroering, moontlike skeuring of tweedrag wat daar in 
hierdie kerk mag gedreig het, nou finaal geëindig is. 

Dominee Smith het ook aanhalings gemaak uit koerantberigte 
direk na die hofsaak en aangetoon hoedat Geyser hom geleidelik 
vereenselwig het met wat die pers sê. Hy het op 15 Mei volgens Die 
Burger gesê ‘[Slover dit die kerk betref, is dit ‘n saak van vorentoe 
kyk,” volgens die Rand Daily Mail op 18 Mei “(T]he settlement 
announced in the open court before Justice Ludorf was reached with 


my approval. Op 09 Junie berig die Sunday Times egter: 


He felt rather that it was time for a reformation within the 
Hervormde Kerk, only the full exposition of the relevant facts 
could bring this about. Professor Geyser is quoted as saying he 
had intended to do this in court, but the church capitulated. 


Daarteenoor staan 'n gesamentlike verklaring van professor Van 
Selms en meneer A.B. van N. Herbst: 


Ons betreur alle uitlatings van watter kant ook wat die goeie 
trou van een van die voormalige partye en die opregtheid van die 
resultaat van die broederlike gesprek wat as dokument in die ope 
hof voorgelees is, in twyfel trek of verdag maak en ons keur dit af 
dat in hierdie verband van wen of verloor gepraat word. 


Meneer A.B. van N. Herbst, die Administrateur van die 
kerk, het ‘n volledige oorsig gegee oor die ontstaan van die 
versoeningsdokument. Hy het op Maandag 13 Mei die Kommissie 
meegedeel dat hy ‘n bepaalde siening het en toestemming gevra 
om met Geyser te onderhandel. Hy het die toestemming gekry 
en het die hulp van professor Van Selms as vriend van Geyser 
ingeroep. Nadat hulle saamgestem het dat die verskil tussen wat 
in die kerk bely word en wat in die klaskamer geleer word, tot 
onrus kan lei, het Van Selms ‘n eerste konsep neergeskryf van ‘n 
moontlike ooreenkoms. As reëls vir die gesprek het hulle vasgestel 
dat daar nie sprake sal wees van wen of verloor nie, geen eise gestel 
en aan geen eise toegegee sal word nie, en dat die gesprek op twee 
vlakke gevoer sal word, eers oor die teologiese verskille en daarna 
oor die koste. Hulle het met Geyser in verbinding gekom en 
afgespreek dat hulle Dinsdag 14 Mei sou ontmoet by die hof (die 
Ou Sinanoge in Paul Krugerstraat). Geyser was vriendelik en het 
ingestem dat voortgegaan word. Daarna het die voorsitter van die 
Kommissie en die senior advokate van albei partye bygekom en 
die plan van bespreking is aan hulle voorgelê. Hulle het ingestem, 
en die voorsitter het eers die Kommissie gaan raadpleeg. Hy het 
teruggekom met die toestemming dat die onderhandeling kan 
voortgaan. Die advokate het toe die kamer verlaat en Herbst het 
vir die Kommissie gaan vra om professor B.J. Engelbrecht te vra 
om by te sit en te kontroleer dat wat Herbst sê in ooreenstemming 
is met die gangbare begrip in die kerk. Hulle het toe begin met die 
opstel van die dokument in die allerbeste gees. Nadat die teologiese 
aspek afgehandel is, het die koste ter sprake gekom. Geyser het 
verklaar dat die trustfonds sowel as die waarborge wat gegee is, 
net bedoel was om die saak enduit te voer en nie beskikbaar was 
in die geval van versoening nie. Daar was heftige verskil oor die 
bewoording van die aanbod van die kerk maar uiteindelik het 
Geyser dit aanvaar soos dit in die dokument voorkom. 


Professor B.J. Engelbrecht het verduidelik waarom dit noodsaaklik 
was dat daar drie ekumeniese simbole ontstaan het. Geyser het 
telkens wanneer hy bely het, ook nog iets daarby gesê: 


Die Kommissie het gesien dat hy sê hy bely, maar die Kommissie 
het in hulle hart gevoel ja, kyk, as hy bely met dié woorde en hy 
gaan naderhand daardie woorde so uitlê dat dit wat hy eintlik 
bely deur sy uitleg weerspreek word, dan kan ons nie anders as 
hom skuldig te vind aan daardie klag wat voor ons is dat hy ‘n 
verkeerde leer voordra nie. Die Kommissie het ná die kerklike 
verhoor en toe hy sy uitspraak gegee het, nie vir een oomblik 
getwyfel dat professor Geyser skuldig is aan dwaalleer nie. Die 
onduidelikheid waarvan bierdie resultaat van die broederlike 
gesprek melding maak, het nie geheers tydens die kerklike verhoor 
nie. Dáár was die dinge vir die Kommissie duidelik en daarom 


het bulle hom dan ook skuldig gevind. Maar, broeders, nou het 


in die hof n nuwe omstandigheid ontstaan... Wat ek duidelik 
aan die vergadering wil stel, is dat wat genoem word die drie 
en twintig plekke van belydenis gedurende die kerklike verhoor 
nooit belydenisse was nie. Al wat daar gebeur het, is dat professor 
Geyser drie en twintig keer woorde gesê het en die woorde uitgelê 
het soos hy dit graag wou uitlé. By die hof staan professor Geyser 
onder eed en daar in die hof sê hy nou voor God, voor die wêreld, 
nie daardie dinge wat hy gesê het in die verhoor nie, maar sê hy: 
Ek glo saam met die kerk, soos die kerk dit glo, dat Jesus Christus 
nie ondergeskik is aan die Vader nie.” Dis toe die eerste keer dat 
daar werklik 'n belydenis na vore kom toe sê die kerk: Wanneer 
die man nou so praat, praat hy anders as wat hy die drie en 
twintig keer gepraat het. En nou moet ons hierdie man wat so 
bely, werklik nie hier in die hof laat voortgaan dat hy en ons voor 
die wêreld tot 'n bespotting gemaak word nie. 


Die onduidelikheid het dus by terugskouing geblyk. Nadat 
dominees J.G.M. Dreyer, TEJ. Dreyer, ouderling C.H. 
Buitendag, professore E.S. Mulder, A.D. Pont en dominee 
H.G. van die Westhuizen ook nog die woord gevoer het, en 
dominee PM. Smith ‘n brief van professor S.P. Engelbrecht 
voorgelees het, het die vergadering bevestigend geantwoord op 
‘n vraag van die Kommissie of iemand wat dwaalleringe huldig, 
nie noodsaaklikerwyse onder tug geplaas moet word nie, en die 
volgende besluite geneem: 


(a) neem met dank en waardering kennis van die hantering 
van die Geyser-saak en die broederlike ooreenkoms wat 
getref is, 

(b) neem met diepe teleurstelling kennis van professor Geyser 
se gesindheid nadat die kerk hom so broederlik in die 


versoening tegemoetgekom het. 


Die vergadering het onder andere ook sy dank betuig aan professor 
A. van Selms en meneer A.B. van N. Herbst vir hulle bemiddeling. 
[Dit is inderdaad opmerklik dat dit die Administrateur van die 
kerk was wat die inisiatief geneem het en met die samewerking 
van professor Van Selms ‘n uitweg uit die dooiepunt kon bewerk. 


Die koste van die tugverhoor en die regsaak het nog geruime 
tyd op die agenda van die Raad van Finansies verskyn, tot op 12 
November 1965 het R45 210 ingekom van gemeentes en was daar 
nog R23 095 verskuldig. Op 30 April 1966 was daar nog R19 548 
veskuldig, en op 31 Desember 1966 het die verskuldigde bedrag 
gestaan op R7 501. Die Algemene Kerkvergadering van 1967 
het die Raad van Finansies opgedra om voort te gaan met die 
insameling, en die gemeentes wat nie hulle verpligtinge nagekom 
het nie, is ernstig vermaan. 


05 Augustus 1964 

Die Kuratorium vergader. Doktor L.M. le Roux is as voorsitter en 
dominee PJ.T. Koekemoer as vise-voorsitter verkies. Beurslenings 
is toegeken en kennis is geneem dat professor B.]. Engelbrecht 
gedurende 1965 op langverlof sal wees en dat sy lesings in 
Dogmatiek en Ensiklopedie deur doktor J.I. de Wet en in 
Christelike Etiek deur doktor PJ.T. Koekemoer waargeneem sal 
word. 


08 September 1964 

Die Kommissie van die Algemene Kerkvergadering neem kennis 
van 'n berig in die Rand Daily Mail dat professor A.S. Geyser, nou 
hoof van die Department of Divinity aan die Universiteit van die 
Witwatersrand, verkies is as hoof van die Christelike Instituut van 


Suidelike Afrika. 


13 November 1964 


Doktor H. Muller word verkies as kanselier van die Universiteit 
van Pretoria. 

24-25 November 1964 

Die Kommissie van die Algemene Kerkvergadering neem kennis 
van die ernstige operasie wat professor E.S. Mulder ondergaan 
het. Die vergadering het emeritaat verleen aan dominee 
AJ.G. Oosthuizen met ingang 01 Desember 1964. Uit die 
dankbetuigings by die geleentheid die volgende aanhalings: 


AJ. Nolte: Hy het met liefde in die kerk geleef, hy het die denke 
en gees van die kerk vertolk.” 

J.G.M. Dreyer: ‘Ons moet God dank dat Hy so barmhartig oor 
die kerk was dat Hy in die persoon van dominee Oosthuizen en 
mev ons mense gegee het wat in kerk en volk kon lei en dien.” 
B.J. Engelbrecht: Waardering wil betuig vir die teologiese rigting 
wat onder leiding van dominee Oosthuizen die rigting van die 
kerk geword het. Van verskillende kante is dominee Oosthuizen 
al as model-teolooog gesien wat in die teologie ‘n rigting aangedui 
het wat beslissend is vir die toekoms van Suid-Afrika.” 

J.R Oberholzer: ‘In die tyd van sy voorsitterskap het die kerk die 
beslissing gemaak tussen twee rigtings wat nie alleen van belang 
was vir die teologie in die kerk self nie, maar vir land, volk en 
die hele wêreld. Die dinamiese aandeel van dominee Oosthuizen 
in bierdie beslissing vorm een van sy grootste bydraes tot die gang 


van die kerk wat hy lief gehad en gedien het.’ 


25 November 1964 

‘n Afskeidsete is vir dominee en mevrou Oosthuizen aangebied in 
die Constantiaklub. Die Eerste Minister, doktor H.E Verwoerd, en 
dominee A.J. Nolte het die woord gevoer. Teenwoordig as eregaste 
naas doktor en mevrou Verwoerd was ook die Administrateur 
van Transvaal, meneer EH. Odendaal en mevrou Odendaal, die 
voorsitter van die Afrikaner Broederbond en van die SAUK Raad, 
doktor PJ. Meyer en mevrou Meyer, die rektor van die Universiteit 
van Pretoria, professor C.H. Rautenbach en mevrou Rautenbach, 
die burgemeester van Pretoria, doktor PJ. van der Walt en 
mevrou van der Walt, en verteenwoordigers van die Nederduitse 
Gereformeerde en Gereformeerde Kerke met hulle gades. Volgens 
Die Transvaler van 26 November 1964 het doktor Verwoerd gesê 
dominee Oosthuizen is 'n waardevolle kerkleier wat baie vir die 
volkslewe beteken. Volgens Die Vaderland van dieselfde datum het 
dominee Oosthuizen in sy dankwoord onder andere gesê: 


Daar was n stadium toe die volk sy vyande op ‘n afstand 
kon uitken, maar vandag bestaan die gevaar dat die vyand 
feitlik onherkenbaar in die midde is, want ook hy kom met 'n 
Voortrekkerbaard en in Voortrekkerdrag. 


In Die Hervormer van Desember 1964 beskryf dominee J.G.M. 
Dreyer vir dominee Oosthuizen as, 


leier van groot formaat, n man van onkreukbare trou met ‘n 
duidelike visie, ‘n vaste koers wat hy deur dik en dun gevolg het. 
Soos 'n Moses het hy die Onsienlike gesien en het hy verkies om 
liewer saam met sy kerk en volk sleg behandel te word as om 'n tyd 
lank die genot van die lofuitings van die wêreldpers te hê. 


va 1965 


Professor S.P. Engelbrecht publiseer die Album vir die Geskiedenis 
van die Nederduitsch Hervormde Kerk van Afrika. 


09 Februarie 1965 


Die Kuratorium neem kennis van die swak resultate van eerstejaar 
studente veral in die taalvakke. 'n Komitee is aangewys om daaroor 
te rapporteer en ‘n aantal studente is opgeroep om voor die 
Kuratorium te verskyn, terwyl sewe studente nie meer as studente 
van die kerk erken is nie. Hierdie vergadering het ook kennis 
geneem dat dominee S.P. Viljoen lid van die Kommissie van die 


Algemene Kerkvergadering geword het en dat sy lidmaatskap van 
die Kuratorium verval soos die Kerkwet bepaal. 


09-10 Maart 1965 


Toe die Kommissie van die Algemene Kerkvergadering vergader, 
het die vise-voorsitter, dominee A.J. Nolte, die voorsitterstoel 
ingeneem ná die emeritaat van dominee Oosthuizen. Dominee 
S.P. Viljoen het as sekundus van dominee Oosthuizen sitting 
geneem as lid van die Kommissie. Die vergadering het die Raad 
van Regsadvies om advies gevra oor die vulling van die vakature 
vir vise-voorsitter. Die Raad het op grond van presedente bevind 
dat die sekundus van die voorsitter moet optree as vise-voorsitter 
tot die volgende Algemene Kerkvergadering . Die Kommissie het 
toe aanvaar dat dominee S.P. Viljoen as vise-voorsitter sal dien. 


20 Mei 1965 


Die Kommissie van die Algemene Kerkvergadering moes 
byeenkom in 'n buitengewone vergadering om aandag te gee 
aan ‘n skrywe van die prokureurs van professor A.S. Geyser en 
dominee C.EB. Naude wat soos volg gelui het: 


Volgens ons opdrag word sedert Januarie uiters lasterlike aanvalle 
op ‘mede-teoloé gedoen wat deur enige leser van die blad met 
selfs 'n geringe kennis van kerksake en die openbare lewe oor die 
afgelope paar jare, duidelik en ondubbelsinnig herken word as 
ons kliënte. Die talle herhaalde aantygings van kommunisme, 
verraad van God en hulle kerke, verraaiers van hulle land en 
volk, heulery met die beplanners van gewapende geweld ens... is 
kras en het hulle diep getref. Ons het dan ook inderdaad opdrag 
om iedereen van u namens iedereen van ons kliënte aan te spreek 
vir betaling van R20 000. Ons kliënte sal van hierdie voorneme 
afsien slegs indien daar prominent in Die Hervormer op dieselfde 
blad waar die rubriek Kroniek verskyn, ‘n goedgekeurde apologie 
aan hulle gepubliseer word waarin onvoorwaardelik elke 
bewering en insinuasie van voormelde aard en wat behoorlik 
gespesifiseer word, teruggetrek word en verskoning aangebied 
word vir enige leed wat bulle aangedoen is. 


Die Kommissie het, nadat ouderling J.C. Oelofse sy voorlopige 
indrukke weergegee het, besluit dat die apologie nie aangeteken 
kan word nie, professor A.D. Pont vir die doeleindes van hierdie 
eis en enige saak wat daaruit voortvloei, beskou word as 'n 
funksionaris van die kerk, en die firma Peens, Smit en Oelofse 
aangestel as prokureurs van die kerk. Omdat die N.H.S.V. 
Kongres aan die gang was en daar 'n aantal predikante byderhand 
was, is hulle ingeroep en op hoogte gestel van die situasie. 


Aan Geyser is op 24 Mei 1965 die teleurstelling van die Kommissie 
oorgedra dat hy nie die weg gevolg het wat voorgeskryf word in 
die Kerkwet en Matteus 18:15vv en 1 Korinteers 6:1vv nie. Sy 
reaksie was soos volg: 


Ek is bewus van Mt 18:15vv. By twee geleenthede waarop ek 
in die verlede voor die Algemene Kommissie as aangeklaagde 
gestaan het, het ek dit self opgehaal, maar die Kommissie het dit 
nie laat geld nie. Nogtans het ek in die huidige geval uit my weg 
gegaan om dit onder die aandag van professor A.D. Pont te bring 
dat hy, deur lasterlike onwaarhede te skryf. sondig. Sy artikels 
in Die Hervormer het net skerper en lasterliker geword. Verder, 
my versoek aan u om 'n apologie vir die lasterlike onwaarhede 
wat u deur Die Hervormer oor my en dominee Naude versprei 
het, skyn my steeds in ooreenstemming met die opdrag van Mt 
18:15vv te wees. 


03 Junie 1965 
Op ‘n buitengewone vergadering van die Kommissie word kennis 
geneem van 'n berig in die Nederlandse Post wat vermeld dat 

professor A.S. Geyser as feesredenaar sal optree by die herdenking 
van die stigting van die Presbiteriaanse gemeente wat onder leiding 
van C. Jongeleen van die Nederduitsch Hervormde Gemeente 
Kaapstad weggeskeur het. Die Kommissie het besluit om by 
Geyser bevestiging vir die berig te kry omdat hy steeds predikant 
van die kerk is en dus nie behoort op te tree in 'n gemeente wat 
van die kerk weggeskeur het nie. Hy het die navraag beantwoord 
deur te vra wat die oogmerk van die Kommissie met die navraag 
is. Die Nederlandse Post het in Junie 1965 'n berig gehad dat hy 


wel opgetree as feesredenaar by die geleentheid. 


09 Augustus 1965 

Die Kuratorium neem kennis dat dominee A.J.G. Oosthuizen 
in die plek van dominee S.P. Viljoen benoem is as lid van die 
Kuratorium, nadat hy emeritaat aanvaar en as voorsitter van 
die Kommissie van die Algemene Kerkvergadering uitgetree 
het. Hierdie vergadering het ook die besluit van die Algemene 
Kerkvergadering dat Argiefkunde vir die sesdejaar teologiese 
studente gedoseer moet word, behandel en 'n rapport daaroor 
van die Professorevergadering behandel, en by die Kommissie van 
die Algemene Kerkvergadering aanbeveel dat hierdie opleiding 
deur die professor in Kerkgeskiedenis hanteer sal word. Na 
aanleiding van 'n skrywe van die Kommissie van die Algemene 
Kerkvergadering oor die predikantetekort het die Kuratorium 'n 
komitee benoem om die aangeleentheid met die Kommissie te 
bespreek en ook ernstig aanbeveel dat Grieks III of Hebreeus III 
as verpligte hoofvak ingestel word. 


07-08 September 1965 


Die Kommissie van die Algemene Kerkvergadering neem kennis 
van 'n onderhoud wat professor Geyser en dominee Naude gehad 
het met dominee J.G.M. Dreyer. Hulle het hom probeer beweeg 
om ‘n verklaring in Die Hervormer te publiseer waarvan die 
bewoording aan hulle eise voldoen. In die onderhoud het hulle 
verwys na die skrywe van Pont in die Kroniek, blykbaar dié van 
Januarie 1965, in verband met die sogenaamde Kitwe-vergadering 
van die Wereldraad van Kerke, en uitgewys dat naas hulle twee net 
drie ander persone uit die Afrikaanse kerke daar teenwoordig was, 
en dit gevolglik maklik sal wees om aan te toon dat die uitlatings 
van Pont na hulle verwys. Die Moderamen het na aanleiding van 
dominee Dreyer se verslag 'n skrywe aan Geyser en Naude gerig 
waarin onder andere die volgende voorkom: 


dat u albei uself op die betrokke vergadering gedistansieer het van 
besluite wat met geweld ens teen Suid-Afrika te doen het. In die 
lig van die mededelings van dominee Dreyer is die Moderamen 
bereid om aan te beveel om u die geleentheid te bied om die 
bogenoemde feite in Die Hervormer onder die aandag van lesers 
te bring. By ontvangs van die verklaring is die Moderamen 
bereid om verder aan te beveel dat 'n verklaring van ons kant 
gelyktydig gepubliseer word ten einde op 'n broederlike vlak die 
aangeleentheid af te handel. 


Die Kommissie het hierdie skrywe van die Moderamen 
goedgekeur. Geyser en Naude het daarop soos volg geantwoord 
op 07 September 1965: 


Ons het nie met u onderhandel nie en begryp nie waarom u nou 
aan ons skryf nie. Blykbaar verkeer u onder misverstand oor die 
sin van ons gesprek met dominee Joh Dreyer. Ons het daarmee 'n 
laaste poging aangewend om 'n proses teen hom as redakteur van 
Die Hervormer te vermy oor die lasterlike artikels van professor 
A.D. Pont in daardie blad. Ons eis dat die redakteur van Die 
Hervormer in hierdie blad apologie sal aanteken vir al die laster 
van professor Pont teen ons daarin gepubliseer, en dit wel in n 
bewoording wat vir ons aanneemlik is. 


[Die Kitwe-vergadering was die Mindolo Consultation on Christian 
Practice and Desirable Action in Social Change and Race Relations 
in Souhern Africa, 25 Mei-2 Junie 1964, saamgeroep deur die 


Department on Church and Society van die Wereldraad van 
Kerke in samewerking met die Mindolo Ecumenical Foundation 
en die South African Institute of Race Relations. Daar was 60 
deelnemers wat as individue deelgeneem het. Hulle name verskyn 
nie in die gepubliseerde stukke nie.] 


18 November 1965 


Dominee A.J. Nolte neem sitting op die Raad van die Universiteit 
as verteenwoordiger van die Kerk van 10 Oktober 1965 tot 09 
Oktober 1968 


29 November 1965 


Die advokate J. Trengove en A.S. Botha deel die Kommissie mee 
dat hulle van mening is dat meeste van die dinge wat Pont in die 
Kroniek geskryf het, waar en in openbare belang is, maar 


[Zen opsigte van drie artikels, dié van Januarie, Maart en 
April 1965, bestaan daar egter nou die oortuiging by die 
regsverteenwoordigers sowel as by professor Pont dat bepaalde 
stellings op foutiewe inligting berus en dus nie as waar bewys 
kan word nie. Daar is vir die kerk twee [lees drie) weë oop, 
naamlik (1) Om die saak in geheel te bestry, wat nie aanbeveel 
word nie, (2) om die fout wat gemaak is, te erken en 'n bedrag as 
skadevergoeding aan te bied, en die balans van die saak te bestry, 
(3) Om 'n skikking te verkry en apologie aan te teken. 


Die Kommissie het besluit om die tweede weg te volg. 


Die besonderhede oor die wyse waarop dit gedoen word en die 
grootte van die aanbieding word gelaat in die hande van die 
regsverteenwoordigers en die gevolmagtigdes van die kerk, en die 
voorsitter, skriba en administrateur. 


© 1966 
07 Februarie 1966 


Die Kuratorium neem kennis dat doktor J.L. van Staden bedank 
het as lid omdat hy weens sy werk nie in staat is om vergaderings 
by te woon nie. Die Kuratorium het besluit om die Kommissie 
van die Algemene Kerkvergadering te versoek om nou oor te gaan 
tot die vulling van die leerstoel Praktiese Teologie. 


08 Maart 1966 


Die Kommissie van die Algemene Kerkvergadering neem kennis 
van die pleitstukke wat in hulle ‘finale’ vorm anders was as waarop 
besluit was. Daar is ook kennis geneem van twee studiestukke 
wat deur J.P. Oberholzer vir die regsverteenwoordigers opgestel 
is, naamlik Die Wereldraad van Kerke en die Kommunisme en Die 


Wereldraad van Kerke en Suid-Afrika. 


Pont het met die Kroniek begin in die Januarie 1964 uitgawe van 
Die Hervormer. In die inleidende paragraaf het hy geskryf: 


In hierdie Kroniek, wat vervolgens gereeld aangebied sal word, 
sal daar getrag word om nie alleen teologiese insigte en rigtings 
wat aktueel is, te vermeld nie, maar sal daar ook, vir sover 
nodig, kommentaar daarop gelewer word. Dat die redaksie van 
Die Hervormer vir die menings wat hier uitgespreek word, geen 
verantwoordelikheid dra nie, spreek natuurlik vanself. [Hierdie 
vrywaring van die redaksie was, soos later gesien sal word, 
juridies nie genoeg nie.] 

Reeds in die tweede aflewering van die Kroniek, Februarie 1964, 

verskyn die term ‘mede-teolo@ in verbinding met uitdrukkings 


soos links georiënteerde, verwerping, 
vervlakking en verwatering van die Bybels-reformatoriese 


integrasie-teologie, 


teologie, interressante stukkie swendelary, ens. Hoogs belangrik 
vir 'n beeld van die teologie van Pont self is wat hy beskryf as 'n 

verdere binding wat die Afrikanervolk het, naas sy geloof in God 
soos geopenbaar in die Heilige Skrif en in die Belydenisskrifte van 
die Kerk, Hierdie verdere binding is dan ‘ons volksgeloftes’ — dié 
van 1838 en van 1880. 


Die eerste is die beroemde gelofte van 1838 waar dit gegaan 
het om die behoud van die Christelike geloof en die Christelike 
beskawing hier in die binnelande van Afrika. En Bloedrivier 
was die antwoord. Die tweede is die beroemde gelofte van 
1880 te Paardekraal waar dit gegaan het om die behoud van 
die Afrikanervolk as 'n eie, selfstandige volk hier in Afrika. En 
Amajuba was die antwoord. En alleen as ons daardie twee geloftes, 
wat nd die Heilige Skrif en die Belydenisskrifte van die Kerk die 
geestelike fondament van ons volksbestaan en voortbestaan hier 
in Afrika is, ten volle in ons teologiese denke verdiskonteer, sal 
ons vir ons volk en ons tyd verantwoordelike teoloë kan wees. 
Laat my toe om dit te stel: elke mede-teoloog wat ook lid van 
die Afrikanervolk is, en dit betuig die Afrikaanssprekende mede- 
teoloë graag, is ook deur hierdie gelofte gebind, onherroeplik 
verbind’ ‘om het erfpand der vaderen ongeschonden aan onze 
kinderen over te leveren.” 

En as die mede-teoloë hierop nie antwoord nie, laat dit dan staan 


as 'n aanklag teen bulle dat bulle gelofteverbrekers is.” 


[K. Papp senior sou later aantoon dat daar nooit 'n Paardekraal- 
gelofte was nie. maar dat die betrokke ‘gelofte’ 'n onderlinge 
ooreenkoms was wat deur Transvaalse burgers aangegaan is by 
Wonderfontein in 1879, twee jaar voor die Paardekraalbyeenkoms. 
Die Paardekraal Feeskommissie het die bewoording van 1946 af 
in hulle program opgeneem. Hervormde Teologiese Studies 51/1 
Maart 1995.] 


Dit was veral die aflewerings van die Kroniek wat oor die 
sogenaamde Mindolo-byeenkoms gehandel het, wat gelei het tot 
die eise van Geyser en Naude. In die Januarie 1965-aflewering 
verskyn onder andere die volgende: 


[...] het die Wereldraad en die mede-teoloë geswig en toe maar 
lustig saamgehelp en planne beraam hoe SA met militêre geweld 
vir die swartman verower kan word. Die mede-teoloë sal liewers 
landverraad pleeg, hulle sal liewer saam met die Wêreldraad 
en die barbarisme van Afrika oorlogsplanne téén hulle eie land 
smee. Daarom is dit noodsaaklik dat ons hierdie mede-teoloë, 
hierdie tipe van mens sal herken en weerstaan; dat ons bulle sal 
aansê dat hulle hulleself aan die Duiwel self verkoop het en dat 
hulle alhoewel hulle nog 'n mate van aansien by die liberaliste 
en kommuniste het, bulle in werklikheid verraaiers is: verraaiers 
van God en hulle Kerke, verraaiers van hulle land en hulle volk. 


10 Augustus 1966 

Die Kuratorium verwelkom vir doktor S.J.L. Gouws as nuwe lid 
nadat hy deur die Kommissie van die Algemene Kerkvergadering 
benoem is in die plek van doktor J.L. van Staden. Die Kuratorium 
het ‘n eerste rapport behandel van die Vergadering van Professore 
oor aksentverskuiwing in die opleiding waarvolgens in die eerste 
jaar meer aandag aan die Bybelse vakke gegee sou word en die 
klem met die loop van die studie sou verskuif sodat in die derde 
BD jaar die klem meer op die sistematiese vakke en Praktiese 
Teologie sou val. Dit sou dan ook lei tot die beéindiging van die 
praktyk van sikliese lesings, ‘n praktyk wat van vroeg af gevolg is 
en wat beteken het dat studente in die eerste, tweede en derde 
studiejaar saam lesings gevolg het en ‘n vak oor ‘n tydperk van drie 
jaar afgehandel is. 


06 September 1966 


Die Kommissie van die Algemene Kerkvergadering neem kennis 
van die inhoud van ‘n memorandum van die advokate J.J. Trengove 


en A.S. Botha. Daarin stel hulle onder andere die volgende oor die 
aflewerings van die Kroniek in Januarie, Maart en April 1965 wat 
al drie verwys na die Mindolo-byeenkoms. 


1. Die eisers sal wel kan bewys, aan die hand van die uitlatings 
in die artikels self en van die omringende omstandighede, 
dat professor Pont se opmerkings na bulle verwys. 

2. Die artikels bevat lasterlike opmerkings aangaande die 
eisers, van 'n ernstige aard en omvang. 

3. Op die beskikbare inligting sal dit nie moontlik wees om 
die lasterlike opmerkings te regverdig deur te bewys dat dit 
waar en juis was nie, en geen bykomende inligting kan op 
hierdie stadium redelikerwys verwag word nie. 

4. Daar bestaan n wesentlike gevaar dat die Hof sal bevind 
dat professor Pont ten opsigte van sekere bewerings in dié 
artikels op n onversigtige, ongeoorloofde en miskien selfs 
onverantwoordelike manier, die eer van die Eisers aangetas 
het. 

5. Daar bestaan 'n wesentlike gevaar dat die Hof uit die 
voorgaande die gevolgtrekking sal maak dat dit wel 
professor Pont se oogmerk was om die eisers (of een van 
hulle) te belaster. 

6. Daar bestaan derhalwe n wesentlike gevaar — wat vir ons 
so werklik is dat ons dit ongelukkig as n waarskynlikheid 
moet beskryf — dat die Hof uiteindelik aan die Eisers (of een 
van bulle) 'n substansiële bedrag van skadevergoeding en 
die koste van die saak sal toeken. 


Die advokate het verskillende moontlikhede van verdere optrede 
genoem, en die Kommissie het besluit dat dit oorweeg en opgevolg 
moet word, en het verkies dat 'n verhoor liewer vermy moet word 
indien moontlik. 


Die Kommissie het kennis geneem van 'n skrywe van die argivaris, 
doktor H.M. Rex, waarin hy meld dat professor Greyvenstein op 
17 Maart 1967 90 jaar oud sal wees en aanbeveel dat op gepaste 
wyse hulde gebring word aan hom deur 'n huldigingsuitgawe van 
die Hervormde Teologiese Studies en ‘n besondere geleentheid op 
die eersvolgende Algemene Kerkvergadering. Die Kommissie 
het besluit om die Redaksie van Hervormde Teologiese Studies te 
versoek om 'n uitgawe aan professor Greyvenstein op te dra, en 
om op die Algemene Kerkvergadering geleentheid te skep vir 'n 
huldigingswoord aan alle emeriti. 


13 September 1966 

Die Moderamen, in die bysyn van die Pretoriase lede van die 
Kommissie van die Algemene Kerkvergadering, neem kennis van 
die mening van professor Pont, 


dat hy van oortuiging is dat die hofsaak enduit gevoer moet word 
omdat daar beginsels op die spel is waarvan hy nie met 'n goeie 
gewete kan afsien nie. Hy het die indruk dat die advokate die 
situasie nie reg begryp nie en die saak op 'n ander wyse voer as wat 
hy dit sou wou sien. Daarom verkies hy dat die opdrag aan die 
advokate beëindig sal word en dat sy hande losgemaak word om 
regsverteenwoordigers te kies wat die ideologiese stryd sal voer op 
n wyse wat met sy opvattinge ooreenstem. Hy druk sy diepe spyt 
uit dat hy die kerk nou in 'n moeilike posisie moet plaas. 


Die Moderamen en ander teenwoordige lede van die Kommissie 
het daarop besluit: 


1. Die vergadering neem kennis van professor Pont se 
mededeling en versoek die prokureurs van die Kerk om 
dienooreenkomstig kennis te neem. 

2. Die vergadering versoek sy aangewese regsverteenwoordigers 
om in te gaan op die posisie van dominee J.G.M. Dreyer in 
die lig van die veranderde situasie en advies uit te bring. 

3. Die vergadering gee aan professor Pont die versekering 
dat hy in die lig van 'n vorige besluit om professor Pont as 
funksionaris van die kerk te beskou vir die doeleindes van 
die hofsaak, dit eventueel aan die Kerk ter oorweging sal gee 
om professor Pont in die koste van die saak tegemoet te kom. 
Die Raad van Finansies word versoek om die koste van die 
saak tot op datum te dra. 

4. Met die oog op die tussentydse koste aan die voorbereiding 
en voer van professor Pont se saak word by die Raad van 
Finansies aanbeveel dat professor Pont deur middel van 'n 
lening tegemoet gekom word. [Hiervan het die Raad van 
Finansies op 20 September kennis geneem. 


22 September 1966 


Die Kommissie van die Algemene Kerkvergadering verneem op 
‘n buitengewone byeenkoms van advokaat Trengove dat die eisers 
gewillig is om die eis teen dominee J.G.M. Dreyer as redakteur 
van Die Hervormer terug te trek sonder dat 'n eis om koste ingestel 
word, op voorwaarde dat dominee Dreyer ‘n verklaring publiseer 
in Die Hervormer, Die Vaderland en Dagbreek en Sondagnuus. Die 
konsepverklaring is deur die Kommissie goedgekeur. 


Uit die verkaring is die volgende aanhaling van belang: 


Ek, as redakteur van Die Hervormer maak nou bekend dat, na 
sorgvuldige oorweging van al die materiaal tot my beskikking 
ek my onvoorwaardelik distansieer van iedere lasterlike bewering 
soos hierbo vermeld, wat ingelees kan word in al die artikels, vir 
sover sodanige lasterlike bewerings moontlik kan slaan op die here 
Geyser en Naude. Ek besef dat die bere Geyser en Naude diep 
getref is deur hierdie en dergelike aantygings en spreek my innige 
en opregte spyt uit teenoor hulle daarvoor. 


Daarmee was die kerk amptelik nie meer betrokke by die eis teen 
Pont nie, en die regsverteenwoordigers van die kerk is bedank vir 
hulle dienste. Die koste van die regsverteenwoordigers word in die 
state van die Raad van Finansies vir 1966 aangegee as R13 232.44. 


va 1967 
15 Februarie 1967 


Die saak teen Pont neem ‘n aanvang in die hooggeregshof in 
Johannesburg voor regter W.G. Trollip. Senior advokaat G.A. 
Coetzee het in opdrag van die prokureurs Bowmann, Gilfillan en 
Blacklock vir die eisers opgetree. Hy is bygestaan deur advokaat 
J.C. Kriegler. Vir Pont het opgetree advokaat C.P Beyers, 
bygestaan deur advokaat J.D.M. Swart, in opdrag van die firma 
Couzyn, Hertzog en Horak. Getuies vir Geyser en Naude was 
meneer FJ. van Wyk, doktor C.J. Labuschagne, meneer GEI. 
van Rensburg, dominee M.J. Redelinghuys en meneer J.D. 
Mynhardt. Pont self het met sy getuienis begin op 01 Maart, en 
dit het voortgeduur tot 09 Maart. Sy kruisverhoor deur die senior 
advokaat vir die eisers het op 10 Maart begin en het voortgeduur 
tot 31 Maart. Hy was 23 dae in die getuiebank. Die advokaat vir 
die eisers het op 10 April begin met beredenering van die saak en 
het daarmee voortgegaan tot 14 April. Die advokate vir Pont het 
daarna repliek gelewer. In sy betoog het advokaat Beyers volgens 
die Pretoria News van 21 April 1967 gesê dat Pont se artikels oor 
die Mindoloberaad 'n ernstige vorm van laster bevat, maar hy wil 
beklemtoon dat Pont sterk gevoel het oor sy kerk en sy volk. Die 
saak is afgesluit op 21 April, op die 39ste dag nadat dit begin het. 


22 Februarie 1967 

Op ‘n ete in die Constantiaklub is hulde gebring aan professor H.P. 
Wolmarans nadat hy in Desember 1966 uitgetree het as dosent 
aan die Stoffberg Teologiese Skool en is daar ook waardering 
betuig aan ander emeriti. Die werk van professor en mevrou 


J.H.J.A. Greyvenstein, professor en mevrou S.P. Engelbrecht, 
professor en mevrou H.P. Wolmarans, dominee en mevrou S.J. 
Strydom, dominee en mevrou D.F. Erasmus, dominee en mevrou 
PJ.J. Venter en dominee en mevrou T.F.J. Dreyer is in dankbare 
herinnering geroep. 


25 April - 04 Mei 1967 

Die 55ste Algemene Kerkvergadering vind plaas. Dominee A.J. 
Nolte is verkies as voorsitter, dominee PM. Smith as skriba, 
dominee S.P. Viljoen as vise-voorsitter en J.P. Oberholzer as vise- 
skriba. As predikantlede is dominee J.G.M. Dreyer en doktor 
PW. Venter verkies. 


Die vergadering het kennis geneem dat die lidmatetal oor die 
tien jaar 1956-1966 toegeneem het met meer as 20 000 en dat 
die predikantetal oor dieselfde tydperk toegeneem het van 108 
tot 135. Dit het meegebring dat die gemiddelde getal belydende 
lidmate per predikant op 735 te staan gekom het. Die vergadering 
het ‘n dringende beroep op jongmanne gedoen om arbeiders in 
die wingerd van die Here te word, en het hulle verseker dat gebrek 
aan finansiële middele geen belemmering vir hulle studie hoef te 
vorm nie. 


Kennis is geneem dat C.J. Labuschagne, J.P. Oberholzer en W.C. 
van Wyk doktorsgrade in Ou Testamentiese Wetenskap behaal 
het, D.J. Booysen in Praktiese Teologie en S.J. Prins in Pastorale 
Sielkunde. Die Universiteit van Pretoria het ‘n ere-doktorsgraad in 
Teologie aan dominee A.J.G. Oosthuizen toegeken. Die versoek 
van die Kuratorium dat Grieks III of Hebreeus III 'n verpligte 
vak sal wees, is toegestaan, en toestemming is verleen dat 'n sesde 
leerstoel ingestel word vir Praktiese Teologie. 


Tydens die middagsitting op Ol Mei het die Suid-Afrikaanse 
Akademie vir Wetenskap 'n Erepenning vir 
Kultuurhistoriese prestasie aan professor S.P. Engelbrecht 
oorhandig. Die voorsitter van die Akademie, professor PJ. 
Nienaber, het in sy inleidende toespraak onder andere die 
volgende gesê: 


en Kuns 


Ons is bly dat op hierdie wyse die bande tussen die Akademie en 
die Hervormde Kerk ook weer versterk kan word. By nadenke is 
daar nogal goeie rede waarom die Akademie en die Kerk mekaar 
behoort te verstaan. Die Nederduitsch Hervormde Kerk van 
Afrika is uitgesproke volkskerk — kerk van die Heer Jesus Christus 
vir die volk, die Afrikanervolk! Die SA Akademie is eweneens 
gebore uit die volk vir die volk. 

Ons is dankbaar dat die Hervormde Kerk hom dwarsdeur die 
geskiedenis openlik en ondubbelsinnig vereenselwig het met die 
doel en strewe van die Afrikanervolk, maar tog as behoudende 
faktor die lig van die Evangelie steeds aan die volk voorgehou 
het as die hoogste goed, as die enigste norm vir leer en lewe. Die 
Akademie het dus in sy strewe om die taal, die letterkunde, die 
kultuur, die wetenskap van die Afrikaner te handhaaf en te 
bevorder, D sterk bondgenoot in u kerk. 

Die Akademie beywer hom ook vir die bekendstelling van ons 
eie geskiedenis — dié geskiedenis wat juis deur 'n predikant en 
hoogleraar van u kerk so voortreflik bestudeer is. Professor 
Engelbrecht is tot vandag toe volle Akademielid. Dit is miskien 
nie alom bekend nie dat die Akademiekantoor aanvanklik in 
Professor Engelbrecht se huis gesetel was. Die dryfveer agter sy 
onvermoeide ywer om die geskiedenis van die Voortrekkers te 
bestudeer en om allerlei unieke kultuurhistoriese stukke uit 
daardie tydperk te versamel en te bewaar, was sy liefde vir 
die Hervormde Kerk, die Kerk van die Voortrekkers. Die SP 
Engelbrecht-museum in hierdie Dirk van der Hoffgebou is die 
grootste kultuur- en kerkhistoriese museum en argief van sy soort 


in die Republiek. Die kosbare inhoud daarvan is feitlik eiehandig 

deur professor Engelbrecht versamel oor 'n tydperk van meer as 
‘n halfeeu. 
Professor A.D. Pont het op versoek van professor Nienaber die 
huldigingswoord voorgelees. Daaruit enkele aanhalings: 


Professor Engelbrecht se besondere bydrae op die kultuurhistoriese 
vlak lê, behalwe sy gepubliseerde werk en versamelings, wyd 
versprei. Hier kan onder andere melding gemaak word van 
sy aandeel in die Afrikaanswording van die Universiteit van 
Pretoria en van sy aktiwiteite as raadslid en sekretaris van die 
SA Akademie in die dertigerjare. Dit verdien ook vermelding dat 
hy hom steeds beywer het vir die kontak en verbondenheid met 
die stamland Nederland wat in baie opsigte die voedingsbodem 
en noodsaaklike agtergrond vir die Afrikaans kultuur-uitbouing 
was. Daarom het professor Engelbrecht ook 'n leidende rol gespeel 
met die vestiging van die Nederlandse Kultuurhistoriese Instituut 
aan die Universiteit van Pretoria, wat vandag so ‘n belangrike 
komponent is van die Departement Afrikaans-Nederlandse 
Kultuurgeskiedenis. 'n Leefiyd van diens in belang van die Kerk, 
die Universiteit en die volk — ‘n dienswerk wat gelewer is op die 
terrein van die kultuur en die geskiedenis van die Afrikaner — 
word deur die toekenning van hierdie penning bekroon. 


Die 50-jarige bestaan van die Fakulteit is gedenk deur ‘n erediens 
in die Aula van die Universiteit van Pretoria op Woensdagaand 03 
Mei, geleideurdiedekaan, professor E.S. Mulder. ‘n Gedenkpenning 
in silwer is te koop aangebied. Goue gedenkpennings is oorhandig 
aan professore S.P. Engelbrecht, H.P. Wolmarans, E.S. Mulder, 
C.H. Rautenbach en dominee PJ.J. Venter. Professor Greyvenstein 
kon weens siekte nie teenwoordig wees nie. Die voorsitter het aan 
hom 'n gedenkpenning oorhandig met 'n besoek die middag. 
Verder het die voorsitter, die huidige lede van die fakulteit, die 
akademiese registrateur van die Universiteit en die sekretaris van 
die Kuratorium ook gedenkpennings ontvang. 


Die rektor, professor C.H. Rautenbach, het in sy rede die volgende 
belangrike uitsprake gemaak: 


Ten spyte van teenoorgestelde menings het die Teologie op 
belydenisgrondslag ‘n plek in ‘n moderne universiteit, soos 
dit reeds eeue die geval is in Protestantse lande. Aan hierdie 
universiteit is van die begin af Nederlands, en later Afrikaans, as 
voertaal van die Teologiese Fakulteit gehandhaaf, Die Fakulteit 
het 'n belangrike rol gespeel in die Afrikaanswording van die 
Universiteit en speel nog steeds 'n betekenisvolle rol. Die Teologie 
is daar ter wille van die Kerk, en waar die Fakulteit hier te 
midde van ander fakulteite sy plek het, sal hy steeds die uitdaging 
van die denke van die tyd tegemoet moet tree om antwoord te gee 
aan die neiging van die mens om homself met beelde wat met die 
waarheid stry te mislei. 


Namens die Van der Hoff Teologiese Vereniging het J.P. Naude 
en PA. Geyser die vergadering besoek op Donderdag 04 Mei 
en eksemplare van die Gedenkalbum wat deur die vereniging 
gepubliseer is, oorhandig aan die voorsitter, die dekaan, die 
voorsitter van die Kuratorium, en die skrywers van die historiese 


oorsig, J.P. Oberholzer en S.J. Botha. 


As lede van die Kuratorium is verkies doktor L.M. le Roux, 
dominee G.J.J. Roos, doktor PJ.T. Koekemoer, dominee C.J. 
Mans, doktor A.J.G. Oosthuizen, doktor A.P. Grove en doktor 
S.J.L. Gouws. Die begroting vir die Teologiese Opleiding wat 
deur die vergadering aanvaar is, was R24 510. Die vergadering 
het ook nog die volgende besluit geneem oor die Adriaan Pont 
Verdedigingsfonds: ‘Die vergadering gee aan die Raad van 
Finansies opdrag om, indien dit mettertyd nodig sou blyk, die 
behoeftes van die fonds in behandeling te neem en na bevind van 
sake te handel.’ Die bestaan van hierdie fonds word nie in die 
agenda van die vergadering vermeld nie. In Dagbreek-Sondagnuus 
15 Januarie 1967 is berig dat die Afrikaner-verdedigingsfonds 
gestig is wat in die toekoms gebruik sal word om vir hofsake teen 


vooraanstaande Afrikaners te betaal. en dat Pont die eerste persoon 
sal wees wat uit die fonds gehelp sal word. Die trustees van die 
fonds was doktor J.D. Vorster, aktuarius van die Kaapse sinode 
van die Nederduits Gereformeerde Kerk en voorsitter van die 
Raad van Trustees, professor PED. Weiss, direkteur van die Afrika 
Instituut, professor PS. Dreyer, dominee H.EV. Kruger van die 
Gereformeerde Kerk, dominee A.]. Nolte, dominee PM. Smith, 
meneer Jaap Marais L.V, meneer M.A. Bezuidenhout, meneer 
G.H. Beetge, sekretaris van die Nasionale Raad vir die Bestryding 
van Kommunisme, en meneer A.B. van N. Herbst. Volgens Die 
Beeld van Sondag 28 Maart 1967 was professor P.F.D. Weiss op 
daardie stadium die voorsitter van die trustees, en was die fonds 
in die wandel bekend as die Pont-fonds. In dieselfde berig word 
vermeld dat ag Amerikaanse kerke 'n bedrag van R42 350 bygedra 
het vir Geyser en Naude se saak en dat nog R19 600 deur kerke 
in Brittanje, Nederland en Duitsland belowe is. Volgens Dagbreek 
op 11 Februarie 1968 het die sekretaris-penningmeester van die 
Adriaan Pont Verdedigingsfonds, meneer A.B. van N. Herbst, 
gesê dat die fonds as 'n verdedigingsfonds vir professor Pont gestig 
is. Skadevergoeding en ander mense se hofkoste is nie ter sake nie. 


13 Junie 1967 


Die Kommissie van die Algemene Kerkvergadering neem kennis 
dat die saak met koste teen professor Pont uitgewys is en dat hy ‘n 
bedrag van R10 000 elk aan professor Geyser en meneer Naude 
as skadevergoeding moet betaal. Die kommissie het na bespreking 
die volgende verklaring uitgereik: 


1. Dit spreek vanself dat die Kerk na deeglike bestudering van 
die uitspraak kragtens die bepalings wat in die Kerkwet 
oor die opsig vervat is, met die betrokkenes sal handel. (ii) 
Omdat die Kerk en die volk steeds hoë waardering het vir 
die behoud van die konserwatiewe christelik-nasionale 
waardes vir ons Kerk en volk, vestig ons die aandag op die 
Adriaan Pont Verdedigingsfonds waarvan die doeleindes 
bekend is en doen ons met groot vrymoedigheid 'n beroep 
op ons gemeentelede en op die hele volk om hierdie fonds 
heelhartig en daadwerklik te ondersteun. 


Die inhoud van die regterlike uitspraak, wat gelewer is op 09 
Junie. was blykbaar nie self tot beskikking van die Kommissie 
nie. [Die argivaris kon ook nie 'n afskrif van die uitspraak in die 
Kerkargief opspoor nie]. Eers mettertyd sou blyk dat die Kerk in 'n 
ernstige dilemma geplaas is. Nie alleen is volledig bewaarheid wat 
advokate Trengove en Botha voorsien het nie, maar bowendien 
het die regter verklaar dat Pont 'n onbevredigende getuie was en 
onder eed leuens vertel het deur te verwys na 'n boek ter stawing 
van sy getuienis, terwyl die boek op daardie stadium nog nie 
besklikbaar was nie. Die toekenning van skadevergoeding vir die 
laster wat Pont gepleeg het, was die hoogste bedrag wat tot dan 
vir 'n lastereis toegestaan is. Die regter het die toewysing daarvan 
soos volg op die verskillende aflewerings van die Kroniek gegrond: 
September 1964: R500, Oktober 1964: R200, November 1964: 
R200, Desember 1964: R300, Januarie 1965: R4 000, Februarie 
1964: R700, Maart 1965: R4000, April 1965: R1000, Junie 
1965: R100. Tesame met sy eie en die eisers se hofkoste sou Pont 
ongeveer R120 000 moes betaal, met 6% rente jaarliks. 


Dominee A.J. Nolte, voorsitter van die Kommissie van die 
Algemene Kerkvergadering, het volgens Die Transvaler van 10 
Junie gesê: 


Hoewel ons aanvaar dat die bewoordinge van professor Pont in 
die betrokke artikels nie die regte was nie, bly die kerk oortuig 
daarvan dat professor Pont met al die artikels net die beste belang 
van die kerk en volk wou dien. Op grond daarvan het ons die 
vrymoedigheid om van alle kante steun vir professor Pont te vra. 


Hierdie uitspraak van dominee Nolte was volgens doktor C.J. 
Labuschagne die direkte aanleiding daartoe dat hy uit die kerk 

bedank het. Professor A. van Selms het dieselfde gedoen. Hy het 
teenoor Beeld verklaar: ‘Dit is vir my onmoontlik om lidmaat 
te wees van 'n kerk wat hom vereenselwig met die optrede van 
professor Pont.” Die St Andrews Presbiteriaanse Gemeente in 
Pretoria het op versoek van professor Van Selms geleentheid 
ingeruim vir Afrikaanse dienste. Die eerste is gelei deur doktor 
C.J. Labuschagne op Sondag 18 Junie en is volgens die Rand Daily 
Mail van 19 Junie 1967 bygewoon deur omtrent 150 persone. Op 
18 Junie het Dagbreek berig dat ook doktor J.A.A.A. Stoop uit die 
kerk bedank het. Volgens die Sunday Express van 17 September 
1967 het professore B.J. van der Merwe en J.A.A.A. Stoop van 
Unisa, professore A. van Selms en C.J. Labuschagne van die 
Universiteit van Pretoria, en dominees J.A. Swanepoel en J.J. 
Coetzee aansoek gedoen om predikantstatus in die Presbiteriaanse 
Kerk. Van hulle was J.A. Swanepoel wel ook sydelings betrokke 
by die verset rondom die Pontsaak, maar nie J.J. Coetzee nie. Die 
Adriaan Pont Verdedigingsfonds het sterk steun ontvang. Die 
Vaderland het op 16 Junie berig dat ook die Bantoestigting van 
Suid-Afrika ‘n bedrag van R500 aan die fonds geskenk het. 


Wat die opsig betref, sou daar aandag aan gegee moet word deur 
die bevoegde kerklike vergadering, in hierdie geval die Kommissie 
van die Ring van Pretoria. Handelinge is blykbaar uitgestel om 
die uitspraak van die appélhof af te wag. Vir die appél moes Pont 
waarborge verskaf dat hy die regskoste van Geyser en Naude vir 
die appêlsaak sal kan dra en moes hy ook sowat 8 afskrifte van die 
Hooggeregshofstukke vir die appelregters laat voorberei. Op 07 
Januarie 1968 het Beeld berig dat Pont sy appèl gewysig het en die 
uitspraak van Regter Trollip aanvaar. Die appèl sou nou net gaan 
oor die bedrag van die skadevergoeding en die koste van die saak. 
Pont het volgens Die Transvaler van 08 Januarie dit ontken en 
gesê hy moet nog daaroor besluit. Beeld het op 14 Januarie berig 
dat Pont blykbaar in die duister is oor sy appélsaak. Advokaat 
Swart het teenoor Beeld bevestig dat die appèl gewysig is. Die 
appèlverhoor het begin op 15 Februarie 1968 voor hoofregter 
L.C. Steyn, en regters PJ. van Blerk, D.H. Botha, G.N. Holmes 
en PJ. Wessels. Uitspraak is gelewer op 11 Maart 1968. Die appèl 
is met koste van die hand gewys. 


Pont het intussen voortgegaan met sy akademiese werk en ook 
met politiek-kulturele betrokkenheid by verskillende organisasies. 
Hy was steeds lid van die Nasionale Raad vir Bestryding van 
Kommunisme en voorsitter van die Dirkie Uys Stigting. Op 
26 Augustus 1967 het hy die Prinshoftak van die Nasionale 
Jeugbond toegespreek. In die week daarna het hy die Junior 
Rapportryerskorps op Pietersburg toegespreek oor ‘Die Afrikaner 
en sy Kerk’ (gepubliseer in die Almanak 1968). Hy skryf: 


Die feit dat die Kommissie van die Algemene Kerkvergadering 
my, na die lastersaak wat ek verloor het in 1967, gehandhaaf het 
as hoogleraar, het my laat besluit dat ek my werk so moet doen 
dat die kerk daarvan voordeel en nie nadeel sal hê nie. Daarby 
het ek ook tot die gevolgtrekking gekom dat ek deur navorsing en 
publikasie die kerk miskien die beste kan dien. Juis omdat ek nie 
meer populêr was nie, kon ek my in die studeerkamer terugtrek 
en voortgaan met studie, navorsing en publikasie. [Die terugtrek 
het natuurlik net kerklike sake geraak, vir ‘n aktivis soos Pont 
was stille afsondering ‘n onmoontlikheid, vandaar ‘n snel 
toenemende partypolitieke betrokkenheid wat sou volg] 


Die Ringskommissie het blykbaar nie self inisiatief geneem 
met die oog op die opsig nie nie, soos blyk uit 'n skrywe van 
die Ringskommissie aan die Kommissie van die Algemene 
Kerkvergadering, gedateer 19 Maart 1968. Professor A.D. Pont 
het, nadat die uitspraak van die Appélhof bekend geword het, ‘n 


onderhoud met die Ringskommissie aangevra. 


Hoofstuk 6 ba. 


In die vergadering het professor Pont ‘n verklaring van 16 
bladsye aan die Kommissie voorgelê. Hierdie verklaring word met 
begeleidende aanmerkings aan die Hoogeerwaarde Kommissie 
voorgelê. [Die argivaris kon ook nie hierdie verklaring opspoor 
in die Kerkargief nie] Die (Rings) Kommissie is onder die indruk 
dat bierdie verklaring in groot erns opgestel is. Die Kommissie 
merk met blydskap 'n toon van verootmoediging aan die einde 
van die memorandum waar hy sy opregte spyt uitspreek en dan 
ook onderneem om nie meer foute en verkeerdhede te begaan 
mie. Op vrae wat deur die Kommissie gestel is oor sekere punte 
antwoord professor Pont onder andere dat daar van sy kant geen 
kwaadwilligheid teenoor professor Geyser en mnr Naude bestaan 
mie. Hy vind die standpunt wat bulle inneem onaanvaarbaar 
maar in sy gemoed dra hy geen kwade gevoelens teen hulle nie. 
Hy is ook heeltemal bereid om in gesprek met die twee here te tree 
as daar 'n geleentheid gereël kan word... Die Kommissie is van 
mening dat daar berou en spyt by professor Pont is — dit het vir ons 
duidelik geblyk met die antwoorde van professor Pont. Hiermee 
is die doel van die kerklike opsig bereik en die saak is, wat die 
Kommissie betref, dan ook afgehandel. 


Na kennisname van hierdie skrywe het die Kommissie van die 
Algemene Kerkvergadering besluit: 


1 Die vergadering neem met blydskap kennis van die rapport 
van die Ringskommissie en versoek die Kommissie om langs 
ingeslane weg voort te gaan, ook met die oog op ‘n moontlike 
gesprek tussen die partye. 

2 Die vergadering neem kennis van die verklaring van 
professor Pont aan die Ringskommissie 

3 n Verklaring word aan alle kerkrade uitgereik met inhoud 
dat die Kommissie van die Ringskommissie, by wie die 
opsig oor dienaars van die Woord binne sy ressort berus, 
berig ontvang het oor die uitkoms van 'n samespreking 
met professor Pont onder die opsig, en dit hiermee aan die 
kerk meedeel, Die Verklaring word ook gepubliseer in Die 
Hervormer. 


Die getakseerde koste van Geyser en Naude was sowat R39 000, 
en 'n uitwinningslasbrief vir die bedrag van R38 800 tesame 
met die R20 000 skadevergoeding is op 15 Maart 1968 deur die 
Randse Hooggeregshof uitgereik. 


13 Junie 1967 

Die Kuratorium verkies doktor PJ.T. Koekemoer as voorsitter 
en dominee G.J.J. Roos as vise-voorsitter. Op voordrag van die 
Vergadering van Professore is doktor J.I. de Wet aanbeveel vir 
vulling van die sesde leerstoel, dié in Praktiese Teologie. 


Jacobus Ignatius de Wet is gebore op 24 Januarie 1926 te 
Clocolan. Hy groei op in Lichtenburg waar sy pa onderwyser 
en boer was. Sy pa sterf terwyl hy in standerd nege was. Vir 
die eerste ses maande van wat sy matriekjaar moes wees, werk 
hy in die boerdery van sy oupa Roothman op Gerdau, maar 
keer terug skool toe en voltooi matriek aan die Hoërskool 
Lichtenburg in ses maande. Hy skryf in as kerklike student 
aan die Universiteit van Pretoria in 1944 en voltooi die studie 
in 1950. Op 09 Desember 1950 tree hy in die huwelik met 
Anna Deborah Muller, suster van doktor Hilgard Muller. Hy 
word georden op 14 Februarie 1951 en dien as predikant in 
Melville, Johannesburg-Noord en Krugersdorp-Oos. In 1961 
word hy medeleraar in die gemeente Pretoria-Oos met opdrag 
studente-bearbeiding, en in 1964 word hy predikant van die 
nuutgestigte studentegemeente Philadelphia. Hy promoveer in 
1961 met ‘n proefskrif getitel Die Kerklike Verkondiging in die 
huidige Tydsgewrig met professor B.J. Engelbrecht as promotor. 
Hy het sy kerklike intreerede op 31 Maart 1968 gehou tydens 
‘n erediens van die gemeente Philadelphia in die A.E. du Toit 
Ouditorium by die Universiteit van Pretoria. 

Die Kuratorium het verder besluit om in te gaan op die 
moontlikheid van ‘n gedenkpenning na aanleiding van die 
halfeeufees van die fakulteit, en het ook aanbeveel dat die 
lesings in Bybelkunde voortaan waargeneem sal word deur J.P. 
Oberholzer en doktor W.C. van Wyk. Omdat Van Wyk nog nie 
georden was nie, is die problem van sy status na die Raad vir 
Regsadvies verwys. Die Raad was van oordeel dat Van Wyk nie 
georden kan word met die oog op so ‘n benoeming nie. Dit het 
daarop uitgeloop dat Oberholzer die lesings in Bybelkunde I en II 
moes waarneem en dat professor E.S. Mulder die nuut ingestelde 
Bybelkunde II sou behartig. 


15 November 1967 

Professor J.H.J.A. Greyvenstein is in die Zuid-Afrikaanse 
Hospitaal oorlede na ‘n drie weke lange siekte. Hy was voorsitter 
van die hospitaalraad vir 30 jaar. Die raad het in 1965 aan hom 
‘n erepenning oorhandig vir sy dienste. Professor H.P. Wolmarans 
het die begrafnisdiens in die kerkgebou van Pretoria gelei op 
17 November 1967. Dominee A.J. Nolte het die woord gevoer 
namens die kerk en professor C.H. Rautenbach namens die 
Universiteit. Professor E.S. Mulder het die verrigtinge by die graf 
afgesluit. 


23 November 1967 
Die Rand Daily Mail berig dat doktor C.J. Labuschagne bedank 


het as dosent aan die Universiteit van Pretoria en ‘n pos gaan 
beklee in die teologiese fakulteit van Groningen. ‘My belangrikste 
rede om SA te verlaat, is akademies. Ek is primer ‘n teoloog en 
ek voel dat daar nie geleenthede hier vir my is in enige teologiese 
fakulteit nie.” 


Doktor W.C. van Wyk het in Desember 1967 na Duitsland 
vertrek met ‘n beurs van die Von Humboldt Stigting. Hy het 
onder Professor G. Fohrer in Erlangen gewerk en het in sy tyd 
daar die Kongres van Ou Testamentici in Rome bygewoon en ook 
die Duitse Oriëntalistekongres waar hy ‘n voordrag gehou het. Hy 
en sy gesin het op 18 Oktober 1968 terug na Suid-Afrika vertrek. 


va 1968 
05 Februarie 1968 


Professor S.P. Engelbrecht is tuis verpleeg volgens die Pretoria 
News. Sy toestand het volgens sy vrou sorg gebaar. 


16 Februarie 1968 

Die Kuratorium het met dank kennis geneem van skenkings aan 
die Teologiese Opleidings fonds deur M.J. Hough en Hendrik 
Vermooten en dat die Raad van Finansies R200 per jaar bewillig 
het vir die aankoop van boeke vir die Teologiese Biblioteek aan 
die Universiteit van Pretoria. Die Kuratorium het ook kennis 
geneem dat drie studente aangestel is as deeltydse lektore aan die 
Universiteit van Pretoria, naamlik J.A. Loader, ADR. Breytenbach 
en PJ. van die Merwe. 


03-04 Junie 1968 

Die Kommissie van die Algemene Kerkvergadering neem kennis 
dat dominees J.H. Steenekamp en E.C.B. Kotze wat op 17 
Januarie 1966 `n formele klag teen professor A.S. Geyser ingedien 
het omdat hy met verbygaan van die kerklike prosedure hom 
op die hof beroep het, hulle klag op 27 Maart teruggetrek het 
en dat die skriba op 02 April aan Geyser meegedeel het dat sy 
suspendering as dienaar van die Woord opgehef word. 


08 Augustus 1968 


Die Kuratorium besluit om die Kommissie van die Algemene 


Kerkvergadering te versoek om met die Nederduitse 
Gereformeerde Kerk te onderhandel met die oog op gesamentlike 
vertoë aan die Universiteit van Pretoria vir die aanstelling van 
voltydse dosente vir Bybelkunde en subsidiëring op dieselfde basis 
as die professore in die Fakulteit Teologie. Verder is besluit dat 
die naam van die voorgestelde gedenkpenning sal wees "H. CM. 
Fourie Erepenning.’ 


Professor E.S. Mulder moes siekteverlof neem in Augustus 1967. 
Sy lesings is met goedkeuring van die Kuratorium waargeneem 
deur J.P. Oberholzer. Professor Van Zyl was gedurende die eerste 
semester van 1968 met vakansie- en studieverlof. Sy lesings is 
waargeneem deur doktor C.J. Viljoen. 


03 September 1968 

Professor A.S. Geyser het na ontvangs van die berig dat die klag 
teen hom teruggetrek en sy suspendering daarom opgehef word, 
op 11 Junie 1968 ‘n onderhoud met die Kommissie van die 
Algemene Kerkvergadering aangevra ‘om die Kommissie aan te 
spreek.” Die Kommissie het hom ontvang op 03 September 1968. 
Hy het 'n stuk voorgelees waaruit die volgende aangehaal word: 


Sedert kort na Evanston het die indertydse Algemene Kommissie 
waarvan sommige van u lede was, begin om die Nederduitsch 
Hervormde Kerk te omskep in 'n blokondersteuning van die 
partypolitieke ideologie van rasseskeiding in die Kerk. Bedenkinge 
dat Skrif en belydenis so-iets altans nie in die universele Kerk 
billik nie, het u binne die kerk met die mag van u posisie en soms 
ook met middele daarbuite onderdruk. Plek-plek het u waarhede 
en feitlikhede selfs nie ontsien nie en persone en koste het u in u 

strewe nie gespaar nie. Deur die ketterproses wat u my aangedoen 

het en die daaropvolgende hofsaak van 1963, het u leiding die 
Nederduitsch Hervormde Kerk baie aan aansien, predikante 
en middele gekos. U leiding van die Algemene Kerkvergadering 
van 1964 het die aansien van die Kerk nog verder laat daal. 

Sedert 1964 het u professor Pont toegelaat om in Die Hervormer 
n volgehoue laster- en leuenkampanje teen my en andere te 
publiseer. Van onmiddellike belang is dat u optrede en leiding 
aan die kerk in die Pont-saak die faam van u as Kommissie en 

van die Kerk wat u lei, nog verder laat daal het. Te genertyd het u 

voor of na die regterlike uitsprake van ons hoogste howe, prof Pont 
met die eise van Gods Woord of die belydenisskrifte, met name 
van die Heidelbergse Kategismus oor lieg en laster gekonfronteer. 

Leuens en laster was vir u interpretasie van u opsig nie sonde 
nie. Die feit dat ek 'n skade-eis teen professor Pont ingestel het, 

was vir u darenteen 'n ergerlike sonde. en u het my, hangende u 

verhoor, twee jaar lank uit die amp gehou. Eerder as om professor 
Pont te beteuel, laat staan te betig, het u Voorsitter op twee 
agtereenvolgende predikantevergaderinge die versekering gegee dat 
u as Algemene Kommissie volledig agter professor Pont staan en 
lede van u Kommissie het die jongste Algemene Kerkvergadering 
gelei om die hele kerk met die optrede van professor Pont te 
vereenselwig. U wou dit voluit doen, maar u advokate het u 
beraad om minstens u redakteur van Die Hervormer skikking 
te laat soek en apologie aan te laat teken. Pas het hy dit gedoen 
of vier van u en een van u amptenare verkonstitueer uself met 
andere as ‘n fondsinsamelingskommissie vir professor Pont. Die 
hoogste howe van ons land het bevind dat professor Pont dominee 
Naude en my kwaadwillig en swaar belaster het. Hulle het hom 
die swaarste skadevergoeding nog in SA opgelê. Beide howe het 
hom by herhaling 'n onbetroubare getuie bevind — dit is dat hy 
in die hof gelieg het. Maar u het selfs toe nie u taak van opsig en 
toesig oor professor Pont laat geld nie. Hierdie dinge sê ek om u 
nou vir die tweede maal en die laaste maal as predikant van die 
Nederduitsch Hervormde Kerk op te roep tot 'n afkeer van die 
weg wat u as leidende Kommissie van die Kerk nou al twaalf 
jaar loop en tot 'n bekering tot God. Die eerste oproep van die 
aard het ek tydens die Algemene Kerkvergadering van 1964 
op u gedoen. Ek doen dit nou weer — indien moontlik — met 

dringender erns en vuriger gebed. U gewetens sal nie weier om 
u te beweeg nie — verder: die lewende Woord van God sal nie 
nalaat om u te verkwik nie en die belydenis waarop u verseker 
dat u staan sal nie ophou om u profeties, presies en onmiskenbaar 
te sê dat u as Algemene Kommissie die afgelope twaalf jaar die 
Nederduitsch Hervormde Kerk steeds meer met die merk van die 
valse kerk beteken. My vrou en ek reken nou dat onder u leiding 
die Nederduitsch Hervormde Kerk vir ons nie meer deel van die 
Kerk van Christus verteenwoordig nie en dat ons dit daarom in 
gehoorsaamheid aan God moet verlaat. 


Die voorsitter het daarop gesê dat die Kommissie nie kan 
saamstem met Geyser se interpretasie van sake nie omdat dit geen 
rekening hou met die feite nie. Die Kerk het vir etlike jare reeds 
nie die indruk gehad dat professor Geyser saam met die Kerk 
wil leef en werk nie; ten spyte daarvan dat hy steeds ampsdraer 
van die Kerk was, was die enigste wat die Kerk van tyd tot tyd 
gehoor het dat hy steeds besig was om teen die Kerk op te tree. 
Sy bedanking is daarom geen verlies vir die Kerk nie maar alleen 
die logiese uitvloeisel van 'n optrede wat reeds oor jare strek. dit 
is tog bedroewend dat hy nou die Kerk, wat nie anders is as toe 
hy self in die kerk grootgeword het, wil uitmaak vir alles wat sleg 
is. Hy moet homself daarvan rekenskap gee hoe dar hierdie Kerk, 
ten spyte daarvan dat dit nie verander het nie, tog vir hom ‘n valse 


kerk geword het.” 


Die Kommissie het daarna onder andere besluit: 


1. Die Kommissie het, nadat hy die beweringe van professor 
Geyser oor die leiding van die Kommissie gehoor het en sy 
beskuldigings dat die Kerk die gestalte van 'n valse kerk 
aangeneem het, oorweeg het, tot die bevinding gekom dat hy 
nie anders kan as om die beweringe van professor Geyser in 
totaal te verwerp nie en dit te beskou as volkome ongegrond 
en in botsing met die historiese feite van die afgelope twaalf 
jaar. 

2. Die Kommissie beskou die bedanking van professor Geyser 
as die logiese uitvloeisel van sy weiering om met die Kerk 
mee te leef tydens die afgelope jare en van sy volgehoue 
optrede teen die Kerk. 


e3 1969 
31 Januarie 1969 


Die regulasies vir die H.C.M. Fourie Erepenning word vasgestel 
op die vergadering van die Kuratorium. Die basiese bepalings lui 
soos volg: 


1. Die penning, uit goud geslaan, sal bekendstaan as die 
H.C.M. Fourie Erepenning. 

2. Die penning sal, indien dit toegeken word, elke keer tydens 
die sitting van die Algemene Kerkvergadering van die 
Nederduitsch Hervormde Kerk op 'n gepaste wyse deur die 
dienende voorsitter van die Kuratorium oorhandig word 
aan die persoon wie se arbeid op dié manier bekroon word. 

3. Voorwaardes vir toekenning: 

3. Die penning word toegeken as: 

A. Bekroning van gepubliseerde akademiese werk wat 
(i). berus op selfstandige navorsing, studie en eie 
insig, (ii) 'n positiewe bydrae is tot de bestendiging en 
uitbouing van die Bybels-reformatoriese teologie 

B. Bekroning van besondere diens in of aan die Kerk deur 
geskrif, persoonlike leiding en optrede wat bygedra het 
tot die groei en vooruitgang van die Nederduitsch 
Hervormde Kerk of die bestendiging en uitbouing 
van die standpunt en houding van die Nederduitsch 
Hervormde Kerk 


Verder volg daar dan nog regulasies oor die moontlike ontvangers 
en die werkwyse van toekenning. 


09 April 1969 

Studente en oudstudente onthul ‘n borsbeeld van professor C.H. 
Rautenbach in die foyer van die Aula by geleentheid van die 21ste 
herdenking van sy ampsaanvaarding as rektor. 


18 September 1969 
Die Raad stel professor E.M. Hamman aan as rektor vir die 


tydperk O1 Julie 1970 tot 31 Desember 1977. 


27 November 1969 
Die Raad besluit onbestrede om die eregraad MD aan professor 
C.H. Rautenbach toe te ken op 22 Maart 1970. 


ea 1970 
30 Januarie 1970 


Die ontwerp van die H.C.M. Fourie Erepenning word vasgestel 
op die Kuratoriumvergadering. Besluit is dat 'n heraldikus 
geraadpleeg sal word en die afhandeling van die ontwerp aan die 
skriba opgedra word. Met verloop van tyd is die penning aan 
die volgende persone toegeken: H.P. Wolmarans (1970), J.G.M. 
Dreyer (1976), J.P. Oberholzer (1982), B.J. Engelbrecht, PS. 
Dreyer, A.D. Pont, A.B. van N. Herbst (1986), W. Mathlener 
(1989), FJ. van Zyl, H.G. van der Westhuizen (1992), PM. 
Smith (1995), D.J.C. van Wyk, A.J.G. Dreyer, S.J. Botha (1998), 
J.H. Koekemoer (2001), A.PB. Breytenbach, PJ. de Beer (2004), 
TEJ. Dreyer en A.G. van Aarde (2007). 


Volgens 'n verslag aan die Kuratorium op 28 Mei 1970 was die 
koste van die eerste erepenning R278.67. Die Kuratorium het op 
sy vergadering van 30 Januarie 1970 ook besluit om by die Raad 
van Finansies aan te beveel dat beurslenings verhoog word na 
R260 per jaar, voorsiening gemaak word vir een ekstra studiejaar, 
en vir merietebeurse. 


03 April 1970 
Die tydskrif Ster Aktueel wy ‘n aantal anonieme artikels aan die 
Nederduitsch Hervormde Kerk met die volgende inleiding: 


Die Afrikaner is hierdie Kerk veel verskuldig vir die belangrike 
rol wat hy sedert die dae van die Voortrekkers gespeel het om 
die erwe van ons vaders vir ons nageslag te bewaar. Veral in die 
jongste jare het die Nederduitsch Hervormde Kerk soos ‘n toring 
van krag bly staan in die storms wat die Afrikaner en sy kerke wil 
dwing tot die aanvaarding van liberalisme. 


27 April 1970 


Die 56ste Algemene Kerkvergadering neem sitting. Die 
Moderamen is herkies, naamlik dominees A.J. Nolte as voorsitter, 
PM. Smith as skriba, S.P. Viljoen as vise-voorsitter en J.P. 
Oberholzer as vise-skriba. Professor B.J. Engelbrecht en doktor 
C.J. Mans is verkies as Predikantelede van die Kommissie van die 
Algemene Kerkvergadering. 


Wat die predikantetoga betref, het die Predikantevergadering by 
sy lede aanbeveel: 


Aangesien die toga uitdrukking is van die akademiese bevoegdheid 
om die evangelie te verkondig en dié besondere werk te doen, 
beveel die vergadering aan dat die toga die akademiese toga sal 
wees van die plek waar die persoon gestudeer het. 


Die Algemene Kerkvergadering het op sy beurt by die 
Predikantevergadering aanbeveel: “n Aangepaste kerklike toga by 
die universiteitstoga soos in die agenda aanbeveel.” Na aanleiding 
van vier beskrywingspunte het die vergadering verder besluit: 

1. Die bepaling oor kleding van ampsdraers in amptelike 
vergaderinge (Hoofstuk 1 van die Bepalings) word geskrap. 

2. Die vergadering bepaal dat ampsdraers ter wille van die 
netheid en die waardigheid van die vergaderinge geklee sal 
gaan in donkerkleurige pakke met 'n wit strikdas. 


Wat die professore en dosente in die Godgeleerdheid betref, is 
besluit dat hulle sowel as die emeriti-professore indien daartoe 
opgeroep, sitting op die Ringsvergadering het met adviserende 
stem. Artikel 77 is gewysig om te lees 


Professore en ander dosente in die teologie het sitting op 
die Algemene Kerkvergadering met gewone stem en op die 
Ringsvergadering met adviserende stem indien daartoe opgeroep. 
Op die Kuratorium het die professore en ander dosente in die 
teologie sitting met adviserende stem, en kan hulle voorstelle 
indien. 


Kennis is geneem dat professor E.S. Mulder vanaf Julie tot 
September 1967 met siekteverlof was en dat sy lesings waargeneem 
is deur J.P. Oberholzer, dat professor Van Zyl met langverlof was 
gedurende die eerste semester van 1968 en dat sy lesings deur 
doktor C.J .Viljoen waargeneem is, dat professor Van Rensburg 
gedurende die eerste semester van 1969 op siekteverlof was en 
dat sy lesings waargeneem is deur dominees J.J. Engelbrecht en 
G.M.M. Pelser. Hierdie vergadering het ook die besluit geneem 
om vroue tot die diakenamp toe te laat. Daar was teenstemme 
van 29 lede. 


Oor die samestelling van die Algemene Kerkvergadering is besluit 
dat uit elke gemeente van die kerk een lid van die kerkraad 
afgevaardig mag word (dus ook ‘n diaken). Die H.C.M. Fourie- 
erepenning is oorhandig aan professor H.P. Wolmarans. Die 
voorsitter van die Kuratorium, doktor PJ.T. Koekemoer, het 
onder andere gewys op die vernuwing in die teologiese wetenskap 
van die Fakulteit wat deur professor Wolmarans bewerk is toe hy 
sommige van die grondgedagtes van die dialektiese teologie in sy 
lesings ter sprake gebring het, veral soos dit geformuleer is in die 
werke van Emil Brunner. 


Die S.P. Engelbrecht-penning is aan doktor C.J. Mans oorhandig 
as bekroning vir sy proefskrif oor Die lewe en werk van die 
dogmatikus P]. Muller. Teenwoordig by dié geleentheid was twee 
dogters en 'n kleindogter van professor PJ. Muller. 


Op versoek van die Bybelgenootskap van Suid-Afrika het die 
vergadering sy Kommissie gemagtig om vertalers te benoem en te 
reël dat hulle minstens die helfte van hulle tyd aan die vertaling sal 
kan wy. Die besluit van 'n vertalerseminaar wat oorspronklik deur 
professor E.S. Mulder geformuleer is, is bekragtig. Dit het gelui: 


Die vergadering is van oordeel dat, aangesien die bestaande 
Afrikaanse Vertaling in 1933 deur die Afrikaanse kerke in SA 
aanvaar is, slegs nege jaar nadat Afrikaans amptelike taal geword 
het, die tyd nou aangebreek het dat gewerk word aan 'n vernieude 
vertaling, wat rekening hou met die ontwikkeling van Afrikaans 
in die afgelope tydvak en die resultate van wetenskaplike 
ondersoek, so getrou as moontlik aan die grondteks; n waardige 
vertaling wat ons volk aanspreek, binne en buite die kerk, in die 
erediens en in huislike gebruik, in ons teenswoordige situasie en 
tyd. 
Op die Kuratorium is verkies doktor PJ.T. Koekemoer, doktor 
L.M. le Roux, dominees G.J.J. Roos, H.J. Geyser en C.L. van den 
Berg, professor C.H. Rautenbach en doktor J.L. van Staden. Die 
verslag van die Kuratorium waarby die Dekaansverslag opgeneem 
is, is aanvaar en so ook die verslag van die Redaksie van Hervormde 
Teologiese Studies. 


Na aanleiding van 'n studiestuk oor die gewetensklousule in die 
wetgewing op hoër onderwys, opgestel deur J.P. Oberholzer met 
medewerking van doktor N.S. Botes, is besluit dat die Nederduitch 


Hervormde Kerk sy beproefde standpunt van handhawing van 
die beginsel in die gewetensklousule vervat, herbevestig en dring 
by enige poging tot herformulering daarvan aan op handhawing 
en behoud van sowel die reg van die gemeenskap om die 
gees en rigting van die onderwys te bepaal as die beginsel van 
godsdiensvryheid soos verskans in die grondwet van die RSA, 


Wysigings van die artikels in die Kerkwet oor die toelating van 
kandidate tot die heilige diens is goedgekeur. Voortaan moes 
25 eksemplare van die te houe proefpreek (in plaas van 20) 
ingehandig word, die eksamenkommissie sou uit ses lede bestaan, 
en Artikel 70 is in sy geheel verander om soos volg te lees: 


a. Die proponentseksamen is ‘n gesprek oor die amp van die 
dienaar van die Woord in die geheel van die lewe en werk 
van die kerk 

b. Hierdie gesprek vind plaas na aanleiding van die 
proefpreek wat elke kandidaat tot bevrediging van die 
eksamenkommissie in die teenwoordigheid van minstens 
twee lede van die eksamenkommissie in 'n gemeente gehou 
het 

c. Die voorsitter van die eksamenkommissie reël die tyd en 
plek van die proefpreke en gee minstens 'n maand voor die 
tyd daarvan kennis aan die skriba van die Kommissie van 
die Algemene Kerkvergadering 

d Die gesprek vind plaas om te bepaal: 

of elke kandidaat voldoende kennis van die Heilige Skrif 

met die oog op die ampspraktyk besit en 

f. in hoeverre die akademiese opleiding deur die Teologiese 
Opleiding van die Kerk deel geword het van die hart en 
lewe van die betrokke kandidaat 

g. Kandidate word afsonderlik geëksamineer 

h. Na suksesvolle aflegging van die proponetseksamen 
kan die Kommissie van die Algemene Kerkvergadering 
preekvergunning aan n proponent verleen. Hierdie 
preekvergunning bly van krag totdat hy in die diens van die 

Woord georden is of tot so 'n datum as wat die Kommissie 
van die Algemene Kerkvergadering dit nodig ag om dié 
vergunning weer terug te neem. 


W 


'n Voorlegging tot wysiging van die opleidingsvereistes wat ‘n 
sesjarige BD graad beoog, is verwys na die Kuratorium saam 
met die voorsteller en sekondant vir rapport aan die volgende 
vergadering. 


Na aanleiding van ‘n bespreking oor die predikantetekort het die 
vergadering opdrag gegee aan kerkrade en veral aan predikante 
om in die komende drie jaar in elke gemeente 'n besondere, 
volgehoue, planmatige poging aan te wend om studente vir die 
teologiese opleiding te werf en aan die Kuratorium om in oorleg 
met die Predikantevergadering met die verloop hiervan in voeling 
te bly. 


Die vergadering het ook kennis geneem van die volgende 
voorlegging van die Kommissie oor beskuldigings teen die kerk: 


Die beskuldigings wat deur verskillende vroeëre dienaars van 
die Woord teen die kerk ingebring is, is steeds ernstig deur die 
Kommissie van die Algemene Kerkvergadering oorweeg. Die 
Kommissie moes egter telkens tot die gevolgtrekking kom dat 
die broeders ter regverdiging van hul eie optrede die weg van 
beskuldiging gekies het, en daarin nie geskroom het om die kerk 
te belaster nie. Omdat die broeders se optrede alleen in perspektief 
gesien kan word teen die agtergrond van die ontwikkeling op 
kerklike, ekumeniese en politieke gebied in die afgelope drie 
dekades, is dit nou die taak van die kerkhistorici om die gebeure 
nugter en wetenskaplik te beskryf ten einde die toekomstige geslagte 
voor te lig oor hierdie tyd van beproewing vir die kerk. Tegelyk 
is dit die dure plig van die kerk in sy amptelike vergaderinge om 
in ootmoed en met die besef van sy eie skuld ernstig te bly vra 

na die waarheid van Gods handelinge met ons, en te streef na 
gehoorsame dienswerk. 


28 Mei 1970 

Die Kuratorium vergader. Doktor PJ.T. Koekemoer is verkies as 
voorsitter en doktor L.M. le Roux as vise-voorsitter. Dominee H.J. 
Geyser het bedank as lid van die Kuratorium, en die Kommissie 
van die Algemene Kerkvergadering het doktor S.J.L. Gouws in sy 
plek benoem. Die vergadering het kennis geneem dat professor 
E.S. Mulder emeritaat aanvaar teen die einde van die jaar en 
het besluit om J.P. Oberholzer aan te beveel vir benoeming as sy 
opvolger. 


Johannes Petrus Oberholzer is gebore op 03 Oktober 1927 
as vierde kind van Nicolaas Christoffel Oberholzer en Jacoba 
Cornelia Aletta Sophia Nel, en groei op op die Oos-Transvaalse 
Hoëveld. Hy gaan skool in Cyferfontein Laerskool, 'n tweeman 
plaasskool naby Trichardt, en in Hoogenhout Hoërskool op 
Bethal, waar hy in 1944 matrikuleer in die eersteklas. Hy voltooi 
die BA, BD studie in 1950 en ontvang 'n MA graad in Semitiese 
Tale in 1957 en die DD graad met lof in 1967 met 'n proefskrif 
Die Kneg van die Here in die Ou Testament, onder leiding van 
professor E.S. Mulder. Hy is georden op 11 Februarie 1951 en 
was agtereenvolgens predikant van die Salisbury-kombinasie, 
Boksburg, Middelburg, Rustenburg, Pretoria en Lyttelton. Hy 
is aangestel as professor met ingang 01 Januarie 1971. 


30 Junie 1970 


Professsor C.H. Rautenbach tree uit as rektor van die Universiteit 
van Pretoria. Die Senaat het op 27 Mei 1970 sy waardering vir die 
dienste van professor Rautenbach betuig, en die Raad het op 18 
Junie 1970, ‘sy diepe erkentlikheid bevestig teenoor een van die 
groot manne van Suid-Afrika wat begenadig is met buitengewone 
gawes.” Tydens ‘n oggendfunksie op 17 Junie voor die Aula het 
personeel en studente by monde van die voorsitter van die Raad 
hulde gebring vir die uitstaande diens van 22 jaar as rektor en is 
'n praguitgawe van Skakelblad, wat in geheel aan hom en mevrou 
Rautenbach gewy is, aan hom oorhandig. Die betrokke uitgawe 
is Jaargang 17 nommer Ol Mei 1970, en dit dek die hele wye 
verskeidenheid van Rautenbach se lewe en aktwiteite. 


Hoofstuk 6 ba. 


Van die kant van die by Nederduitsch Hervormde Kerk is daar 
artikels van professor E.S. Mulder oor Rautenbach as Kerkman, 
professor C.K. Oberholzer oor Rautenbach as mens, mevrou 
M.R. Oosthuizen oor mevrou Rautenbach, professor PS. Dreyer 
oor Rautenbach as filosoof ook ingesluit in die betrokke uitgawe. 


23 September 1970 

Die Kuratorium keur ‘n skrywe aan kerkrade en predikante goed 
oor die werwing van kandidate vir opleiding. Oor Bybelkunde is 
besluit dat J.P. Oberholzer verantwoordelik sal bly vir Bybelkunde 
II en dat dominees A.PB. Breytenbach en J.A. Loader 
onderskeidelik Bybelkunde I en Bybelkunde II sal waarneem met 
die voorbehoud dat indien dominee Breytenbach beskikbaar is, hy 
Bybelkunde I en II sal behartig. 


Die Kuratorium het ook kennis geneem dat J.P. Oberholzer 
benoem is as deeltydse Bybelvertaler en het aanbeveel dat doktor 
W.C. van Wyk die lesings vir die eerste jaar BD sal waarneem 
terwyl Oberholzer self die lesings vir BD II en III sal behartig. 


26 November 1970 

Die Raad boekstaaf sy dank en waardering aan professor E.S. 
Mulder wat as dekaan en lid van die Uitvoerende Komitee van 
die Senaat 'n groot bydrae gelewer het tot die vooruitgang van die 
Universiteit. 


02 Desember 1970 

Professor E.S. Mulder lei 'n erediens in Aula by sy uittrede. 
Geleentheidswoorde is uitgespreek deur dominee A.J. Nolte, 
voorsitter van die Algemene Kerkvergadering, professor E.M. 
Hamman, rektor van die Universiteit van Pretoria, professor 
E.P. Groenewald namens die Fakulteit Teologie (Afdeling B) en 
professor B.J. Engelbrecht, aangewese dekaan van die Fakulteit 
Teologie (Afdeling). Professor A.D. Pont het langverlof geneem 
vir die jaar 1971. Sy lesings is waargeneem deur dominees S.J. 
Botha en J.J.P. Muller. 

Voorsitters van die Kuratorium 

'n waardevolle toevoeging. 


Evaluering en selfinterptetasie 1971-1980 
Personeelwisseling bring nuwe rolspelers. Terugskouing lei na evaluering van teologiese rigting. Politieke hoogspanning gaan 
nie by kerk en fakulteit verby nie. Die ontstaan van die Kerklike Instituut vir Toerusting van Ampsdraers en Lidmate bring 


Sitasie: Oberholzer, J.P, 2010, ‘Evaluering en selfinterptetasie 1971-1980’, in ‘Honderd Jaar Kerk en Teologiese Opleiding: ‘n Kroniek van die Hervormde 
Kerk’, HTS Teologiese Studies/ Theological Studies, suppl. 9, 66(3), Art. #921, 20 pages. DOI: 104102/hts.v66i3.921 


ea 1971 
28 Januarie 1971 


Die Kuratorium neem kennis van 'n uitvoerige voorlegging 
van professor B.J. Engelbrecht oor die voorgestelde wysiging 
van opleidingsvereistes waarin dit nie aanbeveel word nie. Die 
Kuratorium het sy instemming daarmee betuig maar het besluit 
dat die komitee wat daarvoor benoem is, voortgaan om sy opdrag 
uit te voer. Oor merietebeurse is besluit dat dit alleen beskikbaar 
sal wees vir BA studente. 


Die Kuratorium het verder kennis geneem dat die siekteverlof 
van professor Van Rensburg opgebruik is en dat die Universiteit 
dit tog wel verleng het vir die eerste semester van 1971. Na 
‘n samespreking met die Moderamen, die voorsitter van die 
Kuratorium en die Administrateur is gereël dat die waarnemende 
hoof van die departement, professor B.J. Engelbrecht, vir 
doktorale werk sal instaan met die hulp van doktor AJ.G. 
Dreyer, dat professor B.J. Engelbrecht die lesings in eksegese vir 
die BD studente sal behartig, professor FJ. van Zyl die lesings 
in Teologie en professor J.I. de Wet die lesings in Inleiding en 
Kanongeskiedenis. 


23 Februarie 1971 

Die Fakulteit verwelkom J.P. Oberholzer as lid en verkies J.I. 
de Wet as sekretaris, besluit om die Nico Prinslooprys aan PM. 
Venter toe te ken, bekragtig die uitslae van die doktorale eksamens 
van M.J. du P. Beukes, A.PB. Breytenbach, T.F.J. Dreyer, J.A. 
Loader, PJ. van der Merwe D.J.C. van Wyk en D.J. Smith. 


24 Maart 1971 


Die Senaat verwelkom J.P. Oberholzer wat die eerste keer die 
vergadering bywoon. 


27 April 1971 

Die Kuratorium neem kennis van 'n voorlopige verslag van 
die studiekomitee oor die wysiging van opleidingsvereistes, en 
verwelkom vir professor S.PJ.J. van Rensburg terug na sy siekte. 
Kennis is ook geneem van die afsterwe van dominee S.P. Viljoen 
en dat doktor PJ.T. Koekemoer as sy sekundus nou op die 
Kommissie van die Algemene Kerkvergadering sitting moet neem. 
Doktor L.M. le Roux is in Koekemoer se plek verkies as voorsitter 
van die Kuratorium. Die Fakulteit keur die onderwerp van D.J. 
Smith se proefskrif goed, naamlik Die dogmatiese implikasies van 
die begrip hemel 


17 Junie 1971 

Die Raad, in aansluiting by die Senaat op 26 Mei 1971, boekstaaf 
sy dank en waardering aan professor A. van Selms wat na ‘n 
dienstydperk van 33 jaar die aftree-ouderdom bereik het. Hy is 
op 01 Oktober 1947 bevorder tot professor in en hoof van die 
Departement Semitiese Tale. 


Prof van Selms se verdienste lê daarin dat hy die departement 
Semitiese Tale en die vakwetenskap Ou Testament aan die 
Universiteit van Pretoria op n vlak van internasionale 
bekendheid geplaas het. Hy het onder andere Akkadies, Hebreeus, 
Nieu-Hebreeus, al twaalf dialekte van Aramees, Ugarities. 
Fenisies, Punies, Arabies, Egipties en Hetities gedoseer en ook 
nog Vergelykende Semitiese Filologie... Onder sy vakgenote was 
hy altyd bekend vir sy noukeurige en tegelykertyd oorspronklike 
wetenskapsbeoefening. 


20 Junie 1971 


Die Fakulteit verwelkom professor S.PJ.J. van Rensburg terug na 
sy siekteverlof, neem kennis dat die Ou Letteregebou vanaf 03 
Augustus 1971 as historiese monument verklaar is, en versoek dat 
'n naambord aangebring word wat aandui dat die lesingkamers 
onder andere gebruik is vir Teologie. Vrystelling van die doktorale 
eksamen is verleen aan M.W. Pretorius op grond van sy doktorale 
eksamen in Utrecht, afgelê met lof in 1966. Die lesingrooster vir 
1972 is soos volg vasgestel: 


e Nuwe Testament Teologie I-III Maandag 08:15-09:45 

e Christelike Etiek I Maandag 09:55-12:15 

e Nuwe Testament Inleiding II Maandag 09:55-11:25, I 
Maandag 12:25-01:05, Dinsdag 10:45-11:25 

e  Godsdiensfilosofie III Maandag 09:55-10:35, II 
Maandag 11:35-12:15 

e Ou Testament Eksegese HI Maandag 11:35-01:05, 
II Woensdag 09:55-10:35, 11:345-12:15, I Vrydag 
09:55-11:25 

e Nuwe Testament Eksegese I-III Dinsdag 08:15-09:45 

e Dogmatiek I-III Dinsdag 09:55-10:35, 11:35-01:05 

e Algemene Kerkgeskiedenis I Woensdag 08:15-09:45, III 
Donderdag 09:05-10:35 

e Praktiese Teologie I-II Woensdag 08:15-09:45, III 
Donderdag 08:15-08:55, II Donderdag 09:05-09:45, I 
09:55-10:35. I Vrydg 08:35-09:45 

e Ou Testament Kanongeskiedenis I-II 
10:45-11:25 

e Ou Testament Inleiding I Woensdag 11:35-01:05 

e Kerkreg H-II Woensdag 12:25-01:05, II Vrydag 
10:45-11:25, II 11:35-12:15 

e Kerkgeskiedenis I-II Donderdag 07:30-08:55 

e Sendingwetenskap II Donderdag 09:55-10:35, III 
12:25-01:05 

e  Godsdienswetenskap I-II Donderdag 10:45-11:25 

e Suid-Afrikaanse Kerkgeskiedenis II Donderdag 
10:45-11:25, I 11:35-12:15, II 12:25-01:05, I-II 
Vrydag 09:55-10:35 

e Ou Testamentiese Argeologie I Vrydag 11:35-12:15 


Woensdag 


31 Augustus 1971 


Die Kuratorium handel oor ‘n versoek om so gou moontlik ‘n 
opvolger vir professor Van Rensburg te benoem wat aftree- 

ouderdom bereik het en op 30 Junie 1972 moet uittree. Die 
Kuratorium het besluit dat hy nie gereed is om op hierdie tydstip 
‘n aanbeveling te maak nie. ‘n Komitee bestaande uit die Dekaan 
van die Fakulteit Teologie, die voorsitter van die Kuratorium en 
die professor in Praktiese Teologie is benoem om aansoeke van 
studente wat wil werk, te hanteer. Professor C.H. Rautenbach 
het aanbeveel dat afgesien word van die vereiste van Grieks III of 
Hebreeus III. 


01 September 1971 

Die Senaat verwelkom professor W.C. van Wyk wat vanaf 01 
Julie 1971 vir professor Van Selms opgevolg het as hoof van die 
Departement Semitiese Tale. 


08 September 1971 


Weens die oorlye van dominee S.P. Viljoen, vise-voorsitter van 
die Kommissie van die Algemene Kerkvergadering, kies die 
Kommissie vir J.P. Oberholzer as vise-voorsitter en doktor C.J. 
Mans as vise-skriba. 


21 September 1971 
Die Fakulteit keur die volgende onderwerpe vir proefskrifte 
goed: M.J. du P. Beukes Kategese as opdrag aan die kerk. G.M.M. 
Pelser Die Carmen Christi, Fil 2:6-11. ‘n Eksegeties-christologiese 
ondersoek. Volgens die jaarverslag was daar in 1971, 27 studente 
vir BD en 27 vir DD ingeskryf. Die dekaan merk in die verslag 
op: 
Waar daar in die eerste ongeveer veertig jaar van die bestaan 
van hierdie afdeling slegs een promovendus in die Teologie was, 
het daar in die afgelope aantal jare minstens vytien doktore 
afgestudeeer. 


es 1972 
22 Februarie 1972 


Die Fakulteit verwelkom professor A.D. Pont terug na sy 
studieverlof. Die Nico Prinslooprys word toegeken aan L.J.S. 
Steenkamp. Die uitslag van die doktorale proefskrif van G.M.M. 
Pelser word bekragtig. Die onderwerp vir die proefskrif van PJ. 
van der Merwe word goedgekeur, naamlik Godsienstige bewussyn 
by die mens. Die inskrywing vir DD van H.C. Coetzee, J.P. 
Labuschagne, EH. van der Merwe en G.C. van Staden word 
goedgekeur. Die doktorale eksamenuitslag van G.]. Erasmus word 
bekragtig. Die onderwerp van die proefskrif van J.J. Steenkamp 
word goedgekeur, naamlik % Histories-analitiese oorsig van die 
Ekumeniese Beweging mbt Suidelike Afrika en die RSA in die 
besonder gedurende die periode 1960-1972. 


07 Maart 1972 


Die Kuratorium verwelkom dominee C.J.S. van Niekerk as lid 
nadat hy deur die Kommissie van die Algemene Kerkvergadering 
benoem is in die plek van doktor PJ.T. Koekemoer. Hierdie 
vergadering het vir dominee G.J.J. Roos as voorsitter verkies. 
Die Vergadering van Professore het 'n verslag aan die Kuratorium 
voorgelê oor die vulling van die vakature in Nuwe-Testamentiese 
Wetenskap. Die name en gegewens van twee kandidate is 
deurgestuur, naamlik doktor A.J.G. Dreyer wat in 1962 aan die 
Ryksuniversiteit van Utrecht gepromoveer het met 'n proefskrif 
An Examination of the Possible Relation between Lukes Infancy 
Narratives and the Qumran Hodayot,onder leiding van professor 
W.C. van Unnik, en dominee G.M.M. Pelser wat binnekort sou 
promoveer met ‘n proefskrif Die Carmen Christi Fil 2:6-11, ‘n 
eksegeties-christologiese ondersoek onder leiding van professor B.J. 
Engelbrecht. Die Vergadering van Professore het met 4 stemme 


teen 3 besluit om A.J.G. Dreyer aan te beveel. Die Kuratorium 
het eweneens vir Dreyer aanbeveel vir benoeming. 


08 Maart 1972 


Die Kommissie van die Algemene Kerkvergadering neem met 
waardering kennis dat die Universiteit van Pretoria besluit het 
dat Bybelkunde I, II en HI vir 1972 binnemuurs aangebied sal 
word, dat deeltydse dosente aangestel sal word op aanbeveling 
van die dekaan en adjunkdekaan en besoldig sal word deur die 
Universiteit. 


Daar is ook kennis geneem dat professor S.PJ.J. van Rensburg se 
geneeshere nie wil hê dat hy verder klas gee nie, en dat die vroeëre 
reëling voortgesit word, naamlik dat professor B.J. Engelbrecht 
Nuwe Testanmentiese Eksegese sal doseer en dat professore De 
Wet en Van Zyl professor Van Rensburg se aantekeninge sal 
hanteer. 


Die Kommissie het nie die benoeming van doktor A,J.G. 
Dreyer bekragtig nie en die skriba het op 10 Maart 1972 aan die 
Kuratorium geskryf: 


a. Uit die Bylaes — Vergadering van Professore — is dit duidelik 
dat veral twee persone oorweeg is en uit die gegewens daarin 
verstrek en verder toegelig, is die Kommissie nie oortuig dat 
net op grond daarvan 'n deurslaggewende besluit ten gunste 
van een van die persone deur bom geneem kan word nie. 

b. Daarom is ander gegewens ook in berekening gebring. 
Op grond daarvan is die Kommissie nie oortuig dat die 
gesindheid teenoor en / of die hantering van besluite van 
meerdere vergaderinge deur die aanbevole kandidaat in 
alle opsigte (is wat hy) by die professore in die teologiese 
opleiding sal wil vind nie. 


22 Maart 1972 


Die Kuratorium neem die volgende besluite: 


e Die Kuratorium herbevestig sy aanbeveling soos in sy skrywe 
van 08 Maart uiteengesit; trouens as gevolg van verdere 
gegewens in verband met die akademiese bevoegdheid van 
die kandidaat, voel die Kuratorium nog sterker oor die 
benoeming. 

e Die Kuratorium beskou die benoeming in dieselfde lig as 
die beroeping van 'n predikant en is op die oomblik nie 
bewus van 'n toereikende rede wat in die weg van die 
benoemde in dié verband staan nie. 


'n Gesamentlike vergadering van die Kuratorium en die Kommissie 
van die Algemene Kerkvergadering soos bepaal in die Kerkwet 
artikel 63 (a) (i). het daarna plaasgevind. Die voorsitter van die 
Kommissie van die Algemene Kerkvergadering het meegedeel dat 
die skrywe van die Kommissie nie verstaan moet word as sensuur 
op doktor Dreyer nie. Professor C.H. Rautenbach het die mening 
uitgespreek dat dit beter sou wees om die skrywe te rojeer en het 
gevra dat die Kommissie dit moet oorweeg. 


Na breedvoerige bespreking is met 12 stemme teen 10 besluit 
dat doktor G.M.M. Pelser benoem word. Sy benoeming het 
sterk reaksie uitgelok van sommige persone, onder andere van 
dominee J.J. Engelbrecht jnr wat 'n sterk bewoorde skrywe aan 
die Kommissie van die Algemene Kerkvergadering gerig het. 
Dominee J.G.M. Dreyer en nog iemand het spesiaal na Kaapstad 
gereis om by doktor H. Muller te verneem of hy as kanselier van 
die Universiteit van Pretoria nie iets aan die saak kan doen nie. 
Van die gemeente Potchefstroom is 'n skrywe ontvang, gedateer 
Ol Julie 1972 wat meld dat na aanleiding van ‘n verslag oor 
die afgelope Ringsvergadering, die voorsitter van die kerkraad 
(dominee J.G.M. Dreyer) die saak verder toegelig het en verklaar 

het dat: 

L Die kandidaat met die beste akademiese prestasies verbygegaan 
is, 

II. Professor van Unnik van Utrecht wat albei se proefskrifie 
onder oë gehad het, as sy mening uitgespreek het dat daar 
geen vergelyking tussen die twee proefskrifte bestaan nie en 
dat dié van doktor Dreyer die beste is. 

III. Dat bykomende sake die kromstok was om die beste 
kandidaat te slaan en verby te gaan, nl 'n skerp brief van 
kritiek deur bom in opdrag van die Ring van Kaapland 
geskrywe aan die Algemene Kommissie. Die kerkraad het 
daarna besluit om sy diepe teleurstelling uit te spreek oor die 
onregverdige optrede van die Kommissie. 

Ook die gemeente Potchefstroom-Suid (predikant dominee J.H. 
Naude) het 'n skrywe ingestuur en sy besorgdheid uitgespreek oor 
hierdie ‘stap agteruit. Die Kommissie het op albei hierdie skrywes 
geantwoord dat hy nie met die hele inhoud kan saamstem nie 
omdat hulle blykbaar nie alle inligting voor hande gehad het nie. 


24 Maart 1972 


Die skriba van die Kommissie van die Algemene Kerkvergadering 
het soos volg aan die Kuratorium geskryf: 
Die Kommissie van die Algemene Kerkvergadering het besluit om 
te bevestig wat in die gesamentlike vergadering onomwonde gesê 
is, as daar moontlik afgelei word uit sy skrywe van 10 Maart 
1972 dat dit enige vorm van sensuur bevat teen die aanbevole 
kandidaat, dit nie die bedoeling is of was nie. 


Verder word bevestig dat punt (b) van genoemde skrywe so 
verstaan moet word dat daar ander oorwegings ook in berekening 
gebring is by die behandeling benewens akademiese kwalifikasies 
sonder dat (b) 'n uitvloeisel uit (a) is. 


20 April 1972 

Die DD-inskrywing van J.H. van Heerden word aanvaar. Die 
Fakulteit beveel aan dat G.M.M. Pelser aangestel word as professor 
in en hoof van die Departement Nuwe Testamentiese Wetenskap. 


15 Mei 1972 

'n Gesamentlike komitee van die Raad en Senaat besluit in verband 
met Bybelkunde dat as tussentydse reëling die status quo vir 
1973 gehandhaaf word naamlik dat Bybelkunde I, II en III slegs 
binnemuurs aangebied word en dat die aanstelling van deeltydse 
dosente wat die kursusse in Bybelkunde doseer, vir 1973 deur die 
Universiteit op aanbeveling van die dekaan en adjunk-dekaan van 
die Fakulteit Teologie gemaak word en dat ‘n salarisuitgawe van 
ongeveer R36 000.00 deur die Universiteit gefinansier word. 


24 Mei 1972 

Die Senaat boekstaaf dank en waardering teenoor professor S.PJ.J. 
van Rensburg wat op 30 Junie 1972 aftree nadat hy vanaf 01 
Februarie 1963 die Departement Nuwe Testamentiese Wetenskap 
in Afdeling A behartig het. 


08 Julie 1972 

Die Fakulteit verwelkom professor G.M.M. Pelser wat vanaf 01 
Julie diens aanvaar het en nomineer professore F.J. van Zyl en B.J. 
Engelbrecht vir die dekaanskap. Die doktorale eksamenuitslae 
van E. Engelbrecht en die proefskrif van J.H. Koekemeoer word 
bekragtig. 


Die volgende onderwerpe vir proefskrifte word goedgekeur: T.EJ. 
Dreyer a Eksegetiese fundering van die reformatoriese prediking, S.J. 
Prins Pastorale kommunikasie, C.J. Viljoen Die Godsbegrip by Paul 
Tillich en sy invloed op die nuwere teologie, A.J. Zwarts Evaluasie en 
Stroombearbeiding in plaas van Gemeentebearbeding. 


01 Augustus 1972 


Die Kuratorium neem kennis van die skrywe van die Kommissie 
en het na lang bespreking soos volg geantwoord: 


Die Kuratorium vir die Teologiese Opleiding het kennis geneem 
van u skrywe van 24/3/72 en besluit om daarop soos volg te 
antwoord: 

e Dat die Kuratorium nie oortuig is deur bewerings van lede 
van die Kommissie van die Algemene Kerkvergadering 
omtrent die ongeskikte gesindheid van dr AJG Dreyer vir 
benoeming nie en betreur die wyse waarop sommige op 
hierdie gronde teen dr Dreyer gediskrimineer het. 

e Die Kuratorium aanvaar met gelatenheid die benoeming 
en sê sy steun toe aan die kerklik benoemde. 

e Die Kuratorium vertrou dat die Kommissie van 
die Algemene Kerkvergadering in die toekoms op ‘n 
meer verantwoordbare wyse sal optree in dergelike 
aangeleenthede. 

e Die Kuratorium versoek dat die Kommissie van die 
Algemene Kerkvergadering ernstige aandag aan hierdie 
skrywe sal gee. 

Dominee C.L. van den Berg het sy teenstem teen hierdie besluit 
laat aanteken. 


30 Augustus 1972 

Die Senaat verwelkom professor G.M.M. Pelser wat vanaf Ol 
Julie 1972 vir professor S.PJ.J. van Rensburg opgevolg het. Die 
Senaat benoem professore B.J. Engelbrecht en A.P. Grove as 
verteenwoordigers van die Senaat op die Raad. 


06 September 1972 


Die Kuratorium neem kennis dat profesore B.J. Engelbrecht 
en A.P. Grove verkies is as verteenwoordigers van die Senaat op 
die Raad van die Universiteit van Pretoria. Die vergadering het 
ook vir student RJ. Coertze gelukgewens met sy verkiesing as 
voorsitter van die VSR. Omdat hy egter nie Latyn geslaag het en 
met die volgende studiejaar kon aangaan nie, het hy uiteindelik 
nie die voorsitterstoel ingeneem nie. Die Kuratorium het verder 
besluit op 'n wysiging van die opleidingsvereistes. Die BA studie 
sou dan die volgende vakke behels: 
e Eerste jaar: Grieks I, Hebreeus I, Latyn I of Ib, 
Wysbegeerte I, Bybelkunde I 
e Tweede Jaar: Grieks I], Hebreeus IL, Wysbegeerte II, 
Bybelkunde II 
e Derde Jaar: Twee van Grieks III, Hebreeus III, 
Wysbegeerte II, Bybelkunde IT 


Die Kommissie van die Algemene Kerkvergadering het die 
vakkeuse aanvaar, maar met dien verstande dat een van die 
derdejaarsvakke Grieks III of Hebreeus III sal wees. 


19 September 1972 

Volgens die jaarverslag van die Fakulteit was daar 29 Studente 
ingeskryf vir BD en 31 vir DD. J.P. Oberholzer het naas sy ander 
werksaamhede ook Bybelkunde gedoseer. 


21 September 1972 


Doktor A.J.G. Dreyer skryf onder andere aan die Kommissie van 
die Algemene Kerkvergadering: 


Tydens die aanstelling van ‘n professor in die Nuwe Testament is 
daar deur u Kommissie sekere dinge gesê wat my persoonlik in die 
gedrang gebring het. Aangesien... my ampswerk deur u opmerkings 
in die gedrang gebring is, voel ek dat u n verduideliking aan my 
verskuldig is. Op 10 Maart 1972 skryf u aan die Kuratorium 
ten opsigte van my persoon dat die Kommissie nie oortuig is dat 

die gesindheid teenoor en/of hantering van besluite van meerdere 
vergaderinge deur die aanbevole kandidaat in alle opsigte is wat 
hy graag by professore in die teologiese opleiding sal wil vind nie.” 
Graag verneem ek van watter besluite bier ter sake is en ook 
wanneer dit sou gebeur het. … As daar dan iets sou wees wat my 
diskwalifiseer vir ‘n professoraat, dan sou dit ook geld ten opsigte 
van my ampswerk. Teenoor myself, my kerkraad en gemeente is u 
n verduideliking verskuldig... Deur u optrede het u my persoon 
voor die hele kerk in verdenking gebring. Ek kan nie anders as 
om hieruit af te lei dat u vooroordeel in bierdie saak die deurslag 
gegee het nie en dat u 'n bedenklike middel moes aangryp om die 
aanbeveling van die Kuratorium op die wyse tot niet te maak nie. 


05 Oktober 1972 


Die Kommissie van die Algemene Kerkvergadering het die 
Kuratorium uitgenooi tot ‘n gesprek. Die gesprek is uitvoerig 
genotuleer en beslaan twaalf folio-bladsye. Die bewoording van 
die skrywe van die Kommissie aan die Kuratorium was steeds 
die haakplek. Dit het geblyk dat daar allerlei wilde bewerings 
gemaak is rondom die proefskrif van Pelser en die optrede van 
bepaalde persone wat in 'n komplot teen Dreyer betrokke was. 
B.J. Engelbrecht wat deur die Fakulteit as promotor vir die 
proefskrif aangewys is, het inligting gegee oor die hele verloop van 
die werk van Pelser aan die proefskrif. Die punt toekenning deur 
die lede van die Fakulteit het gewissel van 65% tot 80% en daar 
is uiteindelik besluit op 70%. Professor Van Unnik van Utrecht 
het as eksterne eksaminator 60% aan die proefskrif toegeken 
en volgens professor J.I. de Wet 'n besliste voorkeur vir Dreyer 
uitgespreek. 


Die gesprek het nie daarin geslaag om ooreenstemming te bewerk 
nie. Die voorsitter, dominee A.J. Nolte, het die aangeleentheid 
soos volg opgesom, en almal was tevrede met sy opsomming: 


I. Dit is duidelik dat daar baie praatjies is. Die Kommissie 
kan egter nie die mense oproep en daaroor praat nie. Almal 
is miskien aan hierdie storiemakery skuldig. Elkeen het dus 
die verantwoordelikheid om reg te maak. Dit moet egter 
oorgelaat word aan elkeen se gewete dat hy moet doen wat 
hy kan om dinge reg te stel. 

II. Ons kan nou vir mekaar sê dat ons mekaar se goeie 
bedoelinge aanvaar. Daar was nie by enige iemand enige 
kwaadwillige bedoelings nie. 

III. Dit blyk dat dit seker so is dat naas ander mense wie se eer 
aangetas is, dr Dreyer sn in die besonder geraak is. Daar 
is hier in die vergadering gesê dat daar waardering is vir 
dr Dreyer se houding nd die aanstelling. Daarom sal die 
Kommissie die gesprek met hom voer, en vir sover doenlik 
is, verduidelik dat die Kommissie geen kwade bedoelings 
teen hom koester nie. Hy spreek die mening uit dat dit ook 
goed sal wees om dit vir dr Dreyer skriftelik te sê, maar dan 
eers nadat die gesprek tussen die Kommissie en dr Dreyer 
plaasgevind het. 

JV Ten opsigte van die ander broeders wat in die verloop van 
hierdie kwessie belaster is, meen hy dat dit die roeping is 
van almal om die praatjies die nek in te slaan. 


29 November 1972 

Doktor A.J.G. Dreyer voer op uitnodiging van die Kommissie 
van die Algemene Kerkvergadering ‘n gesprek met die Kommissie. 
Ook hierdie gesprek is volledig genotuleer. Weer het dit gegaan 
om die woorde ‘gesindheid’ en ‘hantering van besluite van 
meerdere vergaderinge.” Die verduideliking wat gegee is, het hom 
nie tevrede gestel nie, en na sy vertrek het die Kommissie besluit 
dat die Moderamen die saak moet hanteer vir rapport aan die 
Algemene Kerkvergadering. 


Gerhardus Marthinus Maritz Pelser, ‘n direkte afstammeling 
van die Voortrekkerleiers Gert Maritz en Andries Hendrik 
Potgieter, is gebore op 28 Julie 1936 op die plaas Rooipoort, 
Bronkhorstspruit. Sy ouers was Abraham Johannes Pelser em 
Magdalena Petronella Maritz. Hy gaan skool in die plaaskole 
Trichardtspos en Toitkraal, en matrikuleer aan die Hoërskool 
Ben Viljoen op Groblersdal. Hy behaal die BA-graad met 
lof in 1956, die BD graad in 1959. In hierdie jaar is hy ook 
voorsitter van die VSR en ontvang hy die VSR Eremedalje en 
die Abe Baileystudiebeurs, en is hy lid van die Universiteit van 
Pretoria se eerste rugbyspan. Hy is georden op 23 April 1960 
in die gemeente Randfontein en bedien daarna die gemeentes 
Pretoria-Wes, Voortrekkerhoogte as kapelaan en Philadelphia as 
studentepredikant. Hy het diens aanvaar in die leerstoel Nuwe 
Testamentiese Wetenskap op 01 Julie 1972. 


Die gesondheidstoestand van professor Van Rensburg was van so 
'n aard dat daar nie vir hom ‘n afskeidsfunksie gereël kon word 
nie. Later is die Kuratorium meegedeel dat die funksie wel gehou 
word maar net 'n beperkte familie-aangeleentheid sou wees. 


e3 1973 


27 Februarie 1973 

Die Fakulteit ken die Nico Prinslooprys toe aan B.J. van Wyk. 
Die uitslag van die doktorale eksamen van A.J. Conradie word 
bekragtig. 


24 April 1973 

Die Fakulteit keur die onderwerp van die proefskrif van J.P. 
Labuschagne goed, naamlik Die teologie van die rewolusie — 'n 
Dogmenhistoriese ondersoek, en stel R. Sauerzapf vry van die 
doktorale eksamen op grond van 'n colloguium doctum voor 
professore B.J. Engelbrecht en A.D. Pont en op voorwaarde 
dat hy voor die voorlegging van sy proefskrif ‘n bevredigende 
tentamen aflê. Professor FJ. van Zyl is benoem as waarnemende 
dekaan tydens die vakansieverlof van professor B.J. Engelbrecht 
O1 Julie-31 Desember 1973. 


25 April 1973 

Die 57ste Algemene Kerkvergadering neem sitting. Dominee A.J. 
Nolte was om gesondheidsredes nie weer verkiesbaar nie, en na 
‘n herstemming tussen Professore EJ. van Zyl en J.P. Oberholzer, 
is J.P. Oberholzer verkies as voorsitter. Dominee PM. Smith is 
verkies as skriba, professor F.J. van Zyl as vise-voorsitter, en doktor 
C.J. Mans as vise-skriba. As predikantelede van die Kommissie is 
professor B.J. Engelbrecht en doktor PJ.T. Koekemoer verkies. 


Volgens die sensusgegewens van die kerk was daar 183 572 
belydende lidmate en 180 diensdoende predikante benewens die 
ses hoogleraars in die Teologie. 


‘n Beskrywingspunt van die Ring van Potchefstroom van die 
volgende inhoud het gedien: 


Dat die huidige Algemene Kommissie aan die volgende Algemene 

Kerkvergadering verduidelik op welke gronde die nuwe professor 

in Nuwe Testament aan die Universiteit van Pretoria aangewys 

is, veral in ag nemende die volgende: 

e Die akademiese prestasies van die twee kandidate. 

° Die feit dat dit die eerste keer is wat die Algemene Kommissie 
die aanbeveling van die Kuratorium verby gegaan het. 

e Die mening uitgespreek deur prof van Unnik. 


Nadat die Algemene Kerkvergadering kennis geneem het van 
die kommentaar van die Kommissie, is die beskrywingspunt nie 
aanvaar nie. Daarop het die voorsitter 'n verklaring gemaak: 

Die Voorsitter stel dat in die korrespondensie tussen die Kommissie 
en die Kuratorium D sinsnede voorgekom het wat (sonder dat 
die Kommissie dit bedoel het) aanstoot gegee het en aanleiding 
gegee het tot 'n gesprek met die Kuratorium en eventueeel met 
dr Dreyer. Die Kommissie het teenoor dr Dreyer onderneem 
om by 'n geleentheid die saak tussen hom en dr Dreyer in die 
openbaar in die reine te bring. Die Kommissie het besluit dat 
hierdie vergadering die beste geleentheid daartoe is. Hierme reik 
die Kommissie die volgende verklaring uit, welke verklaring ná 
samespreking en volle ooreenstemming met dr Dreyer, die hele 
saak nou afhandel. Die Kommissie vertrou dat, in belang van 
alle betrokkenes, dit nie nodig sal wees om die hele aangeleentheid 
in hierdie vergadering te bespreek nie. Dit is die begeerte van die 
Kommissie dat die vergadering die volgende verklaring van sy 
kant sal aanvaar ter afhandeling van die aangeleentheid. 
Die Kommissie verklaar dat in sy korrespondensie met die 
Kuratorium woorde gebruik is wat anders opgeneem is as wat 
die Kommissie daarmee bedoel het. Dit is aan die Kuratorium 
verduidelik en ook aan dr AJG Dreyer. Die Kommissie is jammer 
dat woorde gebruik is wat vir misverstand vatbaar was. Met 
betrekking tot dr AJG Dreyer verklaar die Kommissie dat volgens 
sy wete daar geen beswaar teen die leer, lewe of werk van dr 
Dreyer is wat in die weg staan van sy gewaardeerde werk in die 
Kerk net soos voorheen nie. Dit is die begeerte van die Kommissie 
dat die hele vergadering sal aanvaar dat daar van die kant van 
die Kommissie geen rede bestaan waarom die verhouding met dr 
Dreyer in die toekoms (nie) net so sal wees as wat dit die geval 
met enige ander predikant van die Kerk is nie. 
… Dit spyt die Kommissie dat hierdie woorde gebruik is. Die 
Kommissie gee hiermee te kenne dat dit nie sy bedoeling was om 
daarmee enige smet op dr Dreyer te lé nie. Wat die Kommissie 
betref, sal die aangeleentheid eers ten einde wees wanneer dr AJG 
Dreyer verklaar dat hy daarmee tevrede is. 
Die Kommissie verklaar dat die opmerking in sy skrywe aan 
die Kuratorium dat die gesindheid teenoor enlof hantering van 
besluite van meerdere vergaderinge deur dr Dreyer nie deur die 
Kommissie bedoel is as 'n klag in terme van die Kerkwet nie en 
dat bulle in wedersydse vetroue bierdie verklaring aanvaar. 

Die Algemene Kerkvergadering het met dankbaarheid kennis 

geneem hiervan. Daarop het die voorsitter gesê hy aanvaar: 
dat die vergadering deur die verwerping van die beskrywingspunt 
sy volle vertroue in die vorige Kommissie en almal wat by die 
saak betrokke was, te kenne gegee het. Die vorige Kommissie het 
homself nie beskou as beskuldigde nie. Daar is seerplekke aan 
albei kante. Hierdie saak het seker een van die treurigste stukkies 
geskiedenis in die Kerk tot gevolg gehad. Hy vertrou dat hy so- 
iets nie weer sal belewe nie. Hy spreek 'n ernstige woord van 
vermaning uit teenoor die broeders wat in hierdie aangeleentheid 
witers onverantwoordelik opgetree het. Hy vertrou dit is nou ook 
die einde van die skindery en onderlinge fluisteringe. Hy sê dat 
dit ook op die weg van die Kerk lê om prof Pelser van harte geluk 
te wens met sy aanstelling en hom te verseker van die Kerk se volle 
vertroue en ondersteuning. 


Die Algemene Kerkvergadering het sy volle instemming daarmee 
betuig. Na aanleiding van die voorstelle van die Kuratorium 
en die Kommissie van die Algemene Kerkvergadering oor die 
opleidingsvereistes het die vergadering die probleem verwys na 
die Predikantevergadering vir 'n konsep voorstel wat voorgelê sal 
word aan die Kommissie van die Algemene Kerkvergadering wat 
finaal daaroor sal besluit. 


As lede van die Kuratorium is verkies doktor L.M. le Roux, 
professor C.H. Rautenbach, dominees C.L. van den Berg, C.J.S. 
van Niekerk, G.J.J. Roos, doktor J.L. van Staden en doktor A.J.G. 


Dreyer. 


Oor die sitting van dosente op die Kuratorium is besluit om 
artikel 63.1(a) (i) uit te brei met die volgende: ‘Die professore en 
ander dosente in die teologie het sitting in die vergadering met 
adviserende stem.’ Die vergadering het ook weer eens besluit dat 
predikante en kerkrade hulle voortdurend sal beywer om studente 
voor te lig en aan te spoor om hulle as predikante te bekwaam. 
Na aanleiding van die Kuratoriumverslag is besluit: 


…dat jong lidmate van die Kerk wat hulle aanmeld vir die 
BA voorstudie by voorkeur aan die Universiteit van Pretoria 
hulle voorstudie moet aanpak en voltooi, (maar) ook aan 
ander universiteite kan studeer mits sodanige kursusse aan die 
betrokke universiteite voldoen aan alle vereistes vir toelating tot 
die BD studie van die Teologiese Fakulteit, Afdeling A, dat alle 
bogenoemde studente as studente van die Kerk erken word en dat 
hulle in aanmerking kom vir die Kuratoriumleningsbeurse, dat 
aan die Raad vir Regsadvies opdrag gegee word om artikels 59 en 
63.1.(c) in die lig van bogenoemde beginselbesluite redaksioneel 
by te werk. 


Na bespreking van ‘n paar beskrywingspunte oor fondse vir 
teologiese studie is besluit om by Ringe aan te beveel om die 
metode wat die Ring van Krugersdorp toepas, te probeer navolg, 
naamlik dat elke gemeente jaarliks R100 of meer sal bewillig 
vir die teologiese opleiding, dat sodanige hulp aan studente nie 
terugbetaalbaar sal wees nie en dat van dié fondse ook beskikbaar 
sal wees vir nagraadse teologiese studie. Die leningsbeurse van 
die Kuratorium het op dié stadium R310 per jaar bedra. Die 
bedrag wat begroot is vir teologiese opleiding was R33 500, daar 
is verder besluit dat teologiese studente 'n eenjarige kursus in die 
kerklied en sy geskiedenis by dosente van die Konservatorium vir 
Kerkmusiek moet volg en dat die Kuratorium ondersoek moet 
doen na die instelling van so 'n kursus. Oor die predikantetoga het 
die vergadering kennis geneem van die volgende aanbeveling van 
die Predikantevergadering aan sy lede: 
Die akademiese toga van die inrigting waar die betrokke 
predikant sy graad verwerf het, in swart met 'n strook ferweel 
langs die voorpante af. [Die ‘in swart’ is spesifiek bygevoeg 
omdat een of twee broeders met doktorsgrade hulle rooi 
doktorale togas wou dra]. 
Hierdie Algemene Kerkvergadering het ook ‘n konsep herderlike 
skrywe oor volkereverhoudinge behandel, opgestel deur prof HI 
van Zyl in samewerking met JP Oberholzer en dr C] Mans. Die 
vergadering het die hoofgedagtes aanvaar en dit verwys na die 
Kommissie om dit vormgewend te verwerk, finaal te versorg en 
te publiseer’ 


Die volgende aanhalings gee ‘n beeld van die kerklike denke en 
standpunte van daardie tyd: 


Elke lidmaat van die kerk weet dat ons kerk 'n gefundeerde 
standpunt oor volkereverhoudings op maatskaplike en kerklike 
gebied het, en dat dit nou reeds 'n driekwart eeu lank geformuleer 
in die Kerkwet van die Nederduitsch Hervormde Kerk gevind 
word. … In verskillende bewoordinge kry ons hierdie grondsaak 
jn al die wette terug totdat die huidige formulering in artikel III 
sy beslag gekry het ..: 

Die kerk, bewus van die gevare wat vermenging van blank en 
nie-blank vir altwee groepe inhou, wil geen vermenging in sy 
midde toelaat nie, maar beoog die vormimg van eie volkskerke 
onder die verskillende volksgroepe in die oortuiging dat aldus die 
bevel van die Here — Maak dissipels van al die nasies — die beste 
tot sy reg sal kom en dat die eenheid van Christus deur so ‘n 
werkverdeling nie geskaad sal word nie. 

… Die kerk spreek hom skerp en ondubbelsinnig uit teen elke 
vorm van integrasie, kerklik, maatskaplik en biologies … Dit 
is sy oortuiging dat apartheid of afsonderlike ontwikkeling 
op die basiese beginsel rus dat dit die reg van elke mens is om 


solpnjs [eolbojoeu | /seipms esolbojoer SLH 


http://www.hts.org.za 


Vol. 66 No.3 Page 5 of 20 


HTS 


(page number not for citation purposes) 


LE6# SIV 


A Hoofstuk 7 


Article #921 
HTS Teologiese Studies/Theological Studies 


Oberholzer 


tot die volste moontlike maat te ontwikkel. Dis die enigste 
regverdige, eerlike en christelike beleid en geensins n beleid van 

onregverdige diskriminasie en onderdrukking nie. … Ons het 
hier (in art TII) te doen met 'n uitspraak wat gegrond is in die 
skrifgefundeerde geloof van die kerk wat ‘n vanselfsprekende deel 
van ons Afrikaanse lewensorde geword het. … Die kerk wil dit 
weereens beklemtoon dat dit vir hom in die onderhawige saak 
nie slegs om 'n tussentydse reëling gaan nie, maar om 'n blywende 
en onveranderlike beginsel wat skriftuurlik gefundeer is. Agter 
artikel III staan die erkenning en belydenis dat God die Maker 
van nasies is en dat Hy die geskiedenis van volke beskik. … So was 
die ontstaan van die Afrikanervolk aan die suidpunt van Afrika 
nie toeval of die gril van 'n noodlot nie, maar die wil van God. 

… Die Hervormde Kerk het homself nooit anders geken en hy kan 

ook nooit Nederduitsch Hervormde Kerk van Afrika anders wees 
as in sy verbondenheid met hierdie volk wat hy glo deur God self 
hier en soos hy is in aansyn geroep is nie. … Die Nederduitsch 

Hervormde Kerk van Afrika is daardie verskyningsvorm van die 
kerk van Jesus Christus waarin slegs mense gevind word wat in 
Afrikaans bely dat Christus die Here is, wat in Afrikaans die lof 
van die Here sing, in Afrikaans bid, en luister na die verkondiging 
van die evangelie in Afrikaans. Die Hervormde Kerk is ‘n kerk 
wat net Afrikaans praat omdat hy die gestalte van die apostel is 
wat vir die Jode ‘n Jood en vir die Afrikaner 'n Afrikaner geword 
het. … Niemand sal die kerk wat so nou verbonde is aan hierdie 
volk kan verkwalik of van onskriftuurlikheid beskuldig as hy die 
eiendomlike wat God aan die volk, uiterlik en innerlik, gegee 
het, wil bewaar, beskerm en bestendig nie... Waar die kerk 
uitgesproke integrasie op politiek-maatskaplike gebied verwerp 
en onuitgesproke kies vir afsonderlike ontwikkeling, daar stel 
hy teenoor die verwerping van kerklike integrasie baie duidelik 
en uitgesproke sy beleid van afsonderlike kerke vir afsonderlike 
volksgroepe. 


Die herderlike skrywe is nagesien en in gedrukte vorm versprei. 
Die Kommissie van die Algemene Kerkvergadering het op 14 
September 1973 verneem dat dit verskyn het en op 29 November 
1973 dat 50 000 eksemplare versprei is. [Dit is vandag moeilik 
om woorde te vind om die gevoelens weer te gee by die herlees 
van hierdie herderlike skrywe. Dit is destyds deur die oorgroot 
meerderheid van ampsdraers en lidmate verwelkom en aangeprys, 
en dit was inderdaad ‘n getroue weergawe van die gedagtes van 
die oorgroot meerderheid van Hervormers. Juis daarom is dit ‘n 
traumatiese ervaring om weer daarvan kennis te neem. Vandag 
moet 'n mens immers ernstige vraagtekens stel agter nie alleen 
bepaalde uitdrukkings nie maar agter die totale selfinterpretasie 
wat daarin te voorskyn tree en waarvoor op Bybelse sanksie 
aanspraak gemaak word.]. 


28 Mei 1973 


Die Senaat wens J.P. Oberholzer geluk met die verkiesing as 
voorsitter van die Algemene Kerkvergadering. 


17 Julie 1973 

Die Fakulteit bekragtig die uitslae van die proefskrifte van D.J.C. 
van Wyk en C.J. Viljoen, en bekragtig die wysiging van die 
onderwerp van die proefskrif van M.W. Pretorius na Lewe uit die 


dode, 'n godsdiensfilosofiese studie. 


22 Augustus 1973 


Die Senaat benoem professor B.J. Engelbrecht op die Komitee vir 
Dissipline (Studentesake). 


23 Augustus 1973 

Die Kuratorium verkies doktor L.M. le Roux as voorsitter en 
dominee G.J.J. Roos as vise-voorsitter. Kennis is geneem van 
die besluite van die Algemene Kerkvergadering. Professor B.J. 


Engelbrecht sou gedurende die tweede semester van 1973 met 
langverlof wees en sy lesings sou waargeneem word deur doktor 
C.J. Mans. Vanweë die siekte van doktor Mans is die lesings 
uiteindelik waargeneem deur doktor PJ.T. Koekemoer en doktor 
J.H. Koekemoer. Aanbeveel is dat dominee S.J. Botha 'n beurs 
ontvang vir navorsing in Nederland in verband met sy proefskrif. 


17 September 1973 


Die Raad neem kennis dat dominee A.J. Nolte om gesondheidsredes 
as lid van die Raad bedank het. ‘n Buitengewone vergadering 
van die Kuratorium word gehou om ‘n dosent in Bybelkunde 
(Ou Testament) aan te beveel. Op advies van die Vergadering 
van Professore is dominee A.PB. Breytenbach vir benoeming 
aanbeveel. 


Andries Petrus Bernardus Breytenbach is gebore in Bethal 
op 08 Junie 1944. Sy ouers was Andries Petrus Bernardus 
Breytenbach en Johanna Elizabeth Gouws. Hy gaan skool in die 
H.M. Swart Laerskool en die Hoogenhout Hoërskool op Bethal 
en matrikuleer in 1962 in die eersteklas met twee onderskeidings. 
Hy behaal aan die Universiteit van Pretoria agtereenvolgens BA 
met Hebreeus en Grieks as hoofvakke met lof in 1965, BD met 
lof in 1968, BA Hon in Semitiese Tale met lof in 1969 en slaag 
die DD eksamen in 1970 met lof. As student het hy die Dux 
eremedalje ontvang. Hy word georden op 18 Januarie 1969 en 
bedien die gemeente Elandspoort tot Junie 1971. In 1968 was hy 
tydelik-voltydse dosent, in 1969-1971 tydelik-deeltydse dosent 
en vanaf Julie 1971 permanent voltydse lektor in Semitiese Tale 
en vanaf begin 1971 ook deeltydse dosent in Bybelkunde. 


18 September 1973 


Die inskrywing van PA. Geyser vir DD word deur die Fakulteit 
aanvaar. Die aanstelling van A.PB. Breytenbach as senior lektor in 
Bybelkunde word aanbeveel. 


14 Desember 1973 


C.J. van der Merwe van Nylstroom skryf ‘n brief aan Die 
Hervormer. Die redakteur het die brief nie geplaas nie en dit 
deurgestuur na die Kommissie: Van der Merwe, haal aan uit die 
regterlike uitsprake oor professor A.D. Pont en skryf dan: 


n Uiters ernstige toestand veral waar dit gaan oor D professor 
van jou kerk. Tog 'n baie duidelike oortreding van die negende 
gebod in die openbaar en wêreldwyd gepubliseer. Wat nog erger 
is, is dat nóg prof Pont nóg die kerk in die openbaar iets aan die 
toestand gedoen het. Tot vandag toe was daar geen ware berou 
of berisping in die openbaar getoon nie, inteendeel prof Pont 
gaan ewe rustig voort om predikante van die kerk op te lei so 
asof niks gebeur het nie. Daarbenewens gaan hy met sy politike 
bedrywighede voort tot die mate dat hy in die hoofbestuur van 
‘n politieke party dien en dat daar van hom gesê word dat hy 
lid is van die juigkommando van die politieke party. Wat sê die 
predikante van my kerk oor hierdie toedrag van sake? 


© 1974 
19 Februarie 1974 


Dominee A.PB. Breytenbach word deur die Fakulteit verwelkom. 
Die Nico Prinslooprys word toegeken aan P.B. Boshoff. Die uitslag 
van die doktorale proefskrifte van M.J. du P. Beukes en D.J. Smith 
word bekragtig. S.G.A. Golden se aansoek om vrystelling van die 
doktorale eksamen op grond van 'n doktorale eksamen in Utrecht 
in 1972, word goedgekeur. Die volgende onderwerpe of wysigings 
van onderwerpe vir proefskrifte word goedgekeur: S.G.A. 
Golden Dialogiese Prediking, M.W. Pretorius Die Evangelie van 
lyding, die christologiese swaartepunt by Kierkegaard, R. Sauerzapf 
Die Substanzveränderung des ökumenischen Rates der Kirchen — 

dargestellt an hand der letzten Weltkonferenzen, PJ. van der Merwe 
Die godsdienste by Vaticanum II. G. van R. Els se aansoek om 
gelyktydig met BD in te skryf vir BA Hons in Semitiese Tale word 
goedgekeur. 


08 Maart 1974 


Die Kommissie van die Algemene Kerkvergadering besluit in 
verband met die skrywe van C.J. van der Merwe: 


Wat die kwessie van die hofsaak betref, moet aan br van der 
Merwe berig word dat die hofsaak afgehandel is, ook wat die 
kerk betref. Wat prof Pont se lidmaatskap van die hoofbestuur 
van 'n politieke party betref, word besluit: a. Die Moderamen sal 
met prof Pont 'n gesprek voer, b. Die Kommissie sal 'n stuk laat 
voorberei vir die Algemene Kerkvergadering op grond waarvan 
die Algemene Kerkvergadering dan kan besluit oor die deelname 
van die predikant aan die werksaamhede van D politieke party, 
c. n Stuk sal uitgestuur word aan die predikante en kerkraadslede 
in bierdie verband, d. Die Moderamen sal aandag aan hierdie 
sake gee en ook name voorlê van persone wat die stuk onder b. 
genoem kan voorberei. 


Broeder C.J. van der Merwe het soos volg reageer op die antwoord 
wat die skriba op sy skrywe gegee het: 


Op die beskikbare feite is dit sonder twyfel duidelik dat prof Pont 
lelik gesondig het en, erger nog, dat hy geen ware berou getoon 

het nie. „Daar het nog niks van prof Pont se kant gekom wat 
aantoon dat hy van hierdie gesindheid verander het nie. Geen 

woord in Die Hervormer nie en geen apologie aan sy belasterde 
teenstanders nie. Inteendeel hy gaan met groot ywer voort om deel 
te neem aan 'n soort van politiek waarvan onverdraagsaamheid ‘n 

groot element is. Verder op die beskikbare feite is dit my droewige 
plig om vir u te sê dat die kerk inderdaad medeskuldig is. … 

Waarom het die Algemene Kommissie nie opgetree toe prof Pont 
met die saak voortgegaan het nie. Dit was mos 'n tuggeval uit die 
teksboek? Dink net hoeveel ellende en skade sou die kerk en prof 
Pont gespaar gewees het. … Wat moes gebeur het is dat die kerk 
en Pont in broederlike gesprek moes getree het wat moes uitgeloop 
het op 'n openbare verklaring van skuld en berou. ...(Dit is uit 
hierdie skrywe duidelik dat br Van der Merwe soos talle ander 
nie kennis geeem het van die verslag van die Ringskommissie 
aan Die Kommissie van die Algemene Kerkvergadering oor 
die opsig-gesprek met Pont, sy verklaring en die besluit van 
die Kommissie daarna wat in die Kerk bekendgestel is nie.] 


25 Maart 1974 

Die Van der Hoff Teologiese Vereniging vier sy vyftigste 
bestaanjaar. Professor E. Hamman, rektor van die Universiteit 
van Pretoria, het die vereniging bedank vir die positiewe en 
behoudende invloed wat hy onder die studente uitgeoefen het. 
Volgens Hoofstad 26 Maart 1974 het die voorsitter van die 
Algemene Kerkvergadering hulde gebring aan die Universiteit 
van Pretoria wat deur al die jare ‘n tuiste vir die Hervormde 
Kerk gebied het. 'n Erediens is die aand van 24 Maart gelei deur 
die dekaan, professor B.J. Engelbrecht, en op 26 Maart het die 
halfeeufees-dinee plaasgevind, waar dominee P.W. Venter as eerste 
abactis die tafelgebed gedoen het, en professor C.H. Rautenbach 
as eerste praeses die gasspreker was. Student PB. Boshoff, die 
huidige praeses, het die verwelkoming en bedankings gedoen. In 
Die Hervormer van Maart 1974 is heelwat ruimte afgestaan aan 


die herdenking. 


In sy gereelde rubriek Kroniek het doktor A.J.G. Dreyer geskryf 
‘Van der Hoff — na vyftig jaar’, J.P. Oberholzer ‘Kerk en Van der 
Hoff, B.J. Engelbrecht ‘Die fakulteit en Van der Hoff, Christelik- 
Nasionaal as toonaard van die Teologiese Vereniging Van der 
Hoff en van die Opleiding van ons Kerk’, en J.C. van der Merwe, 
abactis van die vereniging, “Van der Hoff self oor sy vyftig jaar.” 


As waardering van die teologiese eie-aard van die opleiding is 
die artikel van B.J. Engelbrecht van besondere waarde. Hy skryf 
onder andere: 


As ek nou oor die jare terugkyk, sou ek uit ondervinding sê dat die 
perspektief Bybels-reformatories was. Altyd is getrag om noukeurig 
na die Woord van God te luister. Die toonaard van veral die 
opvoeding was myns insiens duidelik Christelik-Nasionaal en dit 
is ook weerspieël in die gees’ van Van der Hoff 


Nadat hy dan ‘n uitvoerige beskrywing gegee het van die betekenis 
en omvang van die woord Christelik-Nasionaal, sluit hy af met 
die volgende: 


In hierdie ruimte moet onder andere geleer word dat die 
Christelike geloof nie 'n primitiewe vorm van wetenskap is 
waarin die mens glo omdat jy nog nie seker weet nie. Hier moet 
geleer word dat die Christelike geloof ‘n eie karakter het en dat die 
geloof en God nie kleiner krimp namate ons meer weet nie. Veeleer 
moet ingesien word dat die Christelike geloof ons wetenskaps- 
beoefening moet deurgloei en sin moet gee aan die lewe van die 
moderne wetenskaplike mens. Dit moet duidelik word dat die 
mens nie wesenlik goed is nie en nie alles kan vermag nie, dat 
die mens 'n skepsel is met baie beperkinge en daarby ook nog 'n 
sondaar. Daarom is alles wat die mens doen, (ook sy wetenskap) 
beperk en onvolmaak en kan die mens nooit die hemelryk hier op 
aarde stig en opbou nie. Daarom word daar besef dat alleen God 
aan ons ‘arbeid in die Heer’ sin en waarde kan gee. In hierdie sin 
glo ons in die toekoms van 'n volk wat God ken en dien, maar 
glo ons veral aan die ewige toekoms van die godsvolk, die toekoms 
wat nie deur teleurgestelde mense uitgedink is nie, maar wat aan 
die einde van die dae as D groot realiteit van God self sal kom... 
Ek dink dat Van der Hoff en die Fakulteit God dankbaar moet 
wees vir bierdie mooi tradisie. Mag Hy, die Gewer van alle goeie 
gawes ook wat die toekoms betref, gee dat ons nie net hierdie 
lewens- en wêreldbeskouing sal besit nie, maar ook sal uitleef en 
uitbou tot sy eer alleen. 


'n Gedenkalbum is deur die vereniging gepubliseer. Naas 
groeteboodskappe van die voorsitter van die Algemene 
Kerkvergadering en die dekaan verskyn daarin 'n beskrywing van 
die geskiedenis van die vereniging uit die pen van A.D. Pont, en 
'n oorsig en waardering van die teologiese inhoude van die eerste 
fakulteit uit die pen van C.H. Rautenbach, wat in 1924 verkies 
is as die eerste praeses van Van der Hoff, 'n lys van praesesse, die 
teks van die Van der Hofflied, gedig deur dominee G.E. Alers, 
`n lied getitel “Van der Hoff se Kerk’ van dominee J.J. Kuhn, 
'n oordenking van finalejaarstudent L.J. Meyer, en 'n boodskap 
van die praeses, PB. Boshoff. Daar is foto's van groepe en ook 
foto's van die predikante en professore wat lede van die vereniging 
was. Die artikel van Rautenbach, getitel “Vyftig jaar byderwetse 
Bybelwetenskap’ bly steeds ‘n teologie-historiese besonder 
belangrike bydrae. Hy skryf ter inleiding: 


In bygaande boodskap word: 1 die voortgesette verdenking van 
liberalisme teen Kerk en predikantsopleiding aangesny; II die 
progressiewe ontplooing van die onderliggende patroon van 
die Pretoriase teologiese onderwysinstelling aangeroer, en III 
Nederlandse teologiese samehange aangestip. 


Oor die eerste saak, die verdenking van liberalisme, verwys hy na 
enkele uitsprake veral van die kant van persone in die Nederduitse 


Gereformeerde Kerk, en skryf dan: 


Hieruit blyk genoegsaam dat Van der Hoff van verlede en hede — 
en dit is al die vakteoloë, predikante en teologiese studente van die 
Kerk — vir selfbegrip, selfkritiek en waaragtigheid, en vir saam 
kerk wees in ons vaderland, bierdie aangeleentheid weer moet 


deurdink. 


Nadat hy die ontwikkeling van die teologiese opleiding in Pretoria 
histories geskets het, kom hy dan wat II betref, tot die volgende 
konklusie: 

Die kerke het deur dié ontwikkeling ‘n posisie, soos dit vir die 
Afrikaner lewensopvatlik en volgens sy diepste lewensoortuiging 
wat in geloof gegrondves aanneemlik is, oor ‘n tydperk van die 
vyftig jaar (1917-1968) aan die Universiteit van Pretoria 
verkry. Daardeur is die belewing van kerk en universiteit 
verryk. Daar het niks van D stelsel oorgebly waarmee liberalisme 
regstreeks legitiem geassosieer kan word nie. 


Wat die Nederlands-teologiese samehange betref, het Rautenbach 
eers uitvoerig ingegaan op die rol van die begrippe eties en 
konfessioneel in die Nederlandse kerklike wêreld en daarna die 
vraag gestel: Was of is een of meer van die Pretoriase grondleggers 
eksponente of pleitbesorgers van ‘n tipe etiese teologie wat vreemd 
is aan die Afrikaanse wêreld van kerk en teologie, insonderheid 
die Hervormde? Hoedanig is hulle onderrig verwerk deur die 
studente van die Hervormde opleiding te Pretoria, het daar etiese 
vakteoloë en predikante tevoorskyn getree? 


Sy antwoorde op hierdie vrae gee die volgende beeld: 


In die geval van SP Engelbrecht is die antwoord aan die 
hand van die groot aantal en aard van sy publikasies die 
maklikste... Hy laat hom onomwonde en sterk uit teen die 
Kuyperiaanswe Neo-calvinisme, die Konfessionalisme en dies 
meer en spreek waardering uit vir JH Gunning jnr, 'n teoloog 
wie se diepsinnigheid, vroomheid en opregtheid wye erkenning 
geniet het. Maar sy siening oor kerk wees en kerkregering, oor 
die kerstening van staat, gemeenskap, openbare onderwys ens 
is die ene verwerking van Hoedemaker se insigte, aangepas by 
Suid-Afrika, … Engelbrecht het deur sy onderrig in die kerk- en 
dogmageskiedenis en die kerkreg insluitende die ampsleer, groot 
invloed gehad op die kerkbegrip, staatsbeskouing, maatskappy- 
opvatting en openbare onderwys siening van sy studente en sy 
kerk... HP Wolmarans as eerste alumnus van die Fakulteit wat 
hoogleraar geword het, het gepromoveer onder die eminente etiese 
teoloog WJ Aalders van Groningen maar het later veral aangesluit 
by die vooraanstaande konfessionele teoloog Th L Haitema, wat 
n eksponent van Hoedemaker en Barth was. In dié opsig het 
Wolmarans die siening van Engelbrecht met sy eie aksent versterk 
en geskraag. Die hoofstroming in die Pretoriase onderrig wat die 
kerkwerk beïnvloed het, was dus in die lyn van Hoedemaker. 


Oor B. Gemser se teologie haal Rautenbach, Van Selms aan: 


He stood in the great Dutch tradition which combined Erasmus 
humanism with Calvins theology. The ethical aspect of religion in 
him never disappeared behind a front of intellectual dogmatism. 
His piety expressed itself especially in humility and charity. His 
was more the attitude of Thomas a Kempis what could it profit 
you to dispute the deepest things concerning the Trinity if you 
lack the humility without which you displease the Trinity.’ The 
church to which he belonged in the Transvaal pleased him because 
in those days it allowed a certain liberty towards dogmatics and 
politics. Above all he saw it as his task to guard and strenghten a 
true Biblical spirit both in theology and eclesiastical life. 


Rautenbach skryf dan verder: 


Skaars twee jaar na sy aankoms in SA het Gemser se alma mater 
hom uitgenooi om die opvolger van Böhl te word. Daarna het 
uitnodigings van ander ryksuniversiteite gevolg. Maar hy het 
hier gebly tot sy uittree-leefiyd onder landelike Calvinisties- 
geïnspireerde mense met n gematigde sig op leer en lewe. Sy 
teologiese vakmanskap het drie Afrikaanse universiteite ten goede 
gekom en sy eggelowigheid het diep spore nagelaat in ons land 
waar hy 32 jaar lank onderrig en verkondig het. Hy sou 'n renons 
gehad het in 'n etiket wat van hom ‘n strakbelynde rigtingsteoloog 
sou wou maak. Ons volstaan met Van Selms se tipering. 


Oor J.H.J.A. Greyvenstein wat baie min gepubliseer het, haal 
Rautenbach aan wat in 1960 in Ad Destinatum geskryf is: 


Oor die lang jare van sy dienstyd as hoogleraar het prof 
Greyvenstein deur sy persoon en karakter, die persoonlik-lewende 
en waarlik eties-religieuse van sy onderwys, op die geestelike 
vorming van sy studente groot invloed uitgeoefen. 

[Rautenbach ken die outeurskap toe aan S.P. Engelbrecht, 
maar dit word nie so vermeld in Ad Destinatum nie.] 


Rautenbach skryf verder: ‘Sy Bybel- en belydenisskrifbenadering 
was gematigd ortodoks, reggelowig, eggelowig, 
konfessionaliteit. Rautenbach het dit gerade geag om sy artikel 


sonder 


af te sluit met ‘n waarskuwing wat nie verbygegaan kan word nie 


Daar is in Van der Hoff met sy halfeeufees n wekroep om in sy 
huidige wêreldbelewing en vraagstukke antwoorde te soek in die 
verlengde aanpassing van die riglyn uit die Bybel oor Augustinus 
oor Calvyn en die vroeë reformatore, verder deurgetrek oor 
Hoedemaker-Gunning-Bavinck tot vandag. Sit die eietydse 
kerkvader Karl Barth by want Chantepie en Gunning het 
voortydig ‘n sintese van Barth en Schleiermacher berei. Maar 
daar is ook ‘n vermaning tot versigtigheid om nie deur die 
nawerking van die traumatiese ervaring met leeraangeleenthede 
rondom 1960 'n verkeerde soort Skrifberoep en Belydenisgeskrif- 
beroep (Fundamentalisties en Konfessionalisties) te bevorder nie, 
asof die Bybel, Calvyn en die reformatore en die Belydenisgeskrifte 


n bloudruk bevat vir die hantering van elke vraag en situasie. 


16 April 1974 

Die Fakulteit keur 'n handleiding, opgestel deur professor A.D. 
Pont, goed wat die vereistes stel vir 'n studie, skripsie of geskrewe 
werkstuk wat by die Fakulteit ingedien word. Die inskrywing 
van J.P. Naude vir DD word aanvaar. Uit die jaarverslag blyk 
dat Bybelkunde behartig is in die verslagjaar deur doktor J.H. 
Koekemoer, dominees J.A. Loader en A.PB. Breytenbach. Die 
lesings in Dogmatiek en Christelike Etiek is tydens professor 
Engelbrecht se verlof behartig deur doktore C.J. Mans en J.H. 
Koekemoer. Daar was 37 BD en 28 DD studente ingeskryf. 


11 Mei 1974 


Professor E.S. Mulder is oorlede. Die begrafnisdiens in die 
kerkgebou van Pretoria is gelei deur professor B.J. Engelbrecht. 
J.P. Oberholzer het namens die Kerk die woord gevoer, professor 
E.M. Hamman namens die Universiteit, en professor E.P. 
Groenewald namens die Kommissie van Bybelvertalers. Die ter 
aarde bestelling is waargeneem deur dominee J.PJ. Wagenaar. 
Professor B.J. Engelbrecht het in Die Hervormer van Julie 1974 
'n waardering oor Mulder geskryf en onder andere hierdie woorde 
gebruik: 
Prof Mulder se jare van omgaan met die Skrif, gepaard met sy 
aanleg en beskawing, bet van bom 'n wyse man, 'n oudste gemaak 
soos die Ou Testament sê. Sy goeie insig en raad, sy gebalanseerde 
oordeel het nie net in sy gemeentelike werk geblyk nie, maar ook 
op 'n hele aantal hoë betuursvlakke van die kerk. 


A.PB. Breytenbach het in 1992 onder andere die volgende oor 
Mulder geskryf: 


Mulder se bydrae tot die teologiese ontwikkeling in die 
Nederduitsch Hervormde Kerk gedurende die vyftiger- en 
sestigerjare moet nie onderskat word nie. Sy invloed het ver buite 
die grense van die Fakulteit gestrek. Sy onkreukbare karakter, 
sy opregtheid en die erns waarmee hy die Woord verkondig het, 
het by kerkmense vertroue gewek... Sy solidariteit met die kerk 
(al was dit soms 'n kritiese solidariteit) het die vertroue in hom 
versterk. Tydens die Geysersaak en al die onverkwiklikhede 
wat dit meegebring het, was dit veral die figuur van Mulder 

(sonder dat hy dit waarskynlik ooit bedink of bedoel het) wat 
die moontlike wantroue by kerklike ampsdraers in wetenskaplike 
eksegese getemper het. Mulder se integriteit het die potensiële 
trugolf teen ‘n histories-kritiese benadering in die eksegese help 
stuit. 


17 Mei 1974 


Die Kuratorium hoor ‘n verslag aan van professor J.I. de Wet nadat 
hy oor die moontlike instelling van ‘n kursus in die kerklied met 
die voorsitter van die Raad vir Kerkmusiek ‘n gesprek gevoer het. 
Die Kuratorium besluit om nie die instelling van die kursus aan 
te beveel nie omdat dit 'n musikale ontwikkeling veronderstel wat 
die teologiese studente nie het nie en ook nie ingepas kan word 
in die oorlaaide studieprogram van die studente nie. Professor De 
Wet het studieverlof ontvang vir die eerste semester van 1975, en 
sy lesings is waargeneem deur professor D.J. Booysen en doktor 


M.J. du P Beukes. 


29 Mei 1974 


Die Senaat neem kennis van die afsterwe van professor E.S. Mulder 
en van 'n oorsig oor sy lewensloop. “Ons bring in dankbaarheid 
hulde aan die nagedagtenis van ‘n geliefde en beminde oudkollega 
en vriend. In dankbaarheid dink ons aan sy toegewyde arbeid, 
lojaliteit, vriendelikheid en spontane humorsin.” 


17 Junie 1974 

Die Raad verwelkom meneer J.C. Oelofse as verteenwoordiger van 
die Nederduitsch Hervormde Kerk. Die Raad aanvaar staande 'n 
mosie van roubeklag met die afsterwe van professor E.S. Mulder. 


30 Julie 1974 


Die Fakulteit besluit op voorstel van professor Pont: 


Dat, nadat die lede van die eksamenkommissie ‘n proefskrif 
beoordeel het, die kandidaat 'n geleentheid gegee word om 
tydens die vergadering van die eksamenkommissie 'n gesprek 
met die eksamenkommissie te voer oor die proefskrif. Die finale 
goedkeuring van die proefskrif deur die eksamenkommissie vind 
nd hierdie bespreking plaas. 


Die doktorale eksamenuitslae van PA. Geyser, EH. van der 
Merwe en G.C. Velthuysen is bekragtig. Die volgende onderwerpe 
vir proefskrifte is goedgekeur: G.C. Velthuysen Die dogmatiese 
probleme in die kompleks Geskiedenis-Voorsienigheid, A.J. Conradie 
Gebed en gebedsverhoring in die Bybel 


28 Augustus 1974 

Die Senaat neem kennis van die dood van professor S.PJ.J. van 
Rensburg op 26 Augustus 1974. ‘Sy doseerwerk is verrig met 'n 
noukeurige deeglikheid waarin hy besonder hoë eise aan homself 
gestel het... Ons huldig sy toegewyde akademiese arbeid.” 


30 Augustus 1974 

Die begrafnisdiens vir professor S.PJ.J. van Rensburg in die 
kerkgebou van Pretoria op 30 Augustus 197 is gelei deur 
doktor L.M. le Roux. Professor EJ. van Zyl het namens die 
kerk die woord gevoer en professor B.J. Engelbrecht namens die 
Universiteit. Die ter aarde bestelling is waargeneem deur dominee 
FJ.H. Buitendag. Professor Van Rensburg is voor sy oorlye ‘n tyd 
lank in Ons Tuis versorg. 


13 September 1974 


Die Kommissie van die Algemene Kerkvergadering neem kennis 
van die afsterwe van die vorige voorsitter dominee A.J. Nolte en 


van professor S.PJ.J. van Rensburg. Dominee Nolte is oorlede 
op 30 Julie 1974. Hy was toe slegs 63 jaar oud, en het ernstig 
gely aan emfiseem. Sy begrafnisdiens op 01 Augustus 1974 in die 
kerkgebou van Rustenburg is waargeneem deur J.P. Oberholzer en 
die ter aarde bestelling deur dominee PM. Smith. 


Die voorsitter doen verslag oor ‘n gesprek tussen die Moderamen 

en professor Pont: 
Dit is aan prof Pont gestel dat hy onder alle omstandighede so 
moet optree dat hy homself en ook nie die kerk skade aandoen 
nie. Prof Pont het gestel dat dit nog altyd sy oogmerk was sedert 
sy gesprek met ds A Nolte en die skriba, naamlik dat hy nooit 
enige werwingswerk sal doen of politieke toesprake sal hou nie 
en altyd so sal optree dat sy optrede geen ergernis verwek nie. 
Die voorsitter stel verder dat dit aan prof Pont gestel is dat hy sy 
lidmaatskap van die hoofbestuur van die betrokke party miskien 
weer in heroorweging moet neem. 


24 September 1974 

Die Fakulteit aanvaar die huishoudelike reëls vir die colloguium 
doctum by die beoordeling van DD proefskrifte. Die inskrywing 
van AJ. Willemse vir DD word aanvaar. Studieverlof word 
toegestaan aan professor J.I. de Wet 01 Januarie-30 Junie 1975. 


25 Oktober 1974 

Doktor C.J. Mans is skielik oorlede na 'n hartaanval. Hy was 45 
jaar oud. Professor B.J. Engelbrecht is as vise-skriba in sy plek 
verkies. Professor A.D. Pont het as sekundus van doktor Mans 
sitting op die Kommissie van die Algemene Kerkvergadering 
geneem. 


07 November 1974 


Professor Pont het aansoek gedoen vir die instelling van ‘n 
kursus in die Geskiedenis van die Ekumeniese Beweging. Die 
Kuratorium het besluit om dit so aan te beveel en die aanstelling 
van dominee J.J. Steenkamp op ‘n tydelike basis daarvoor 
goedgekeur. Hierdie vergadering het ook 'n komitee benoem 
bestaande uit die voorsitter, die dekaan, die professor in Praktiese 
Teologie en die studentepredikant om nuwe studente tydens 
oriëntering te ontmoet, en het verder besluit dat daar jaarliks 'n 
kamp gereël moet word waarby al die studente, ook dié wat aan 
ander universiteite studeer, betrek sal word. 


Die vergadering het kennis geneem dat professor W.C. van Wyk 
benoem is as halftydse Bybelvertaler in die plek van professor 
Mulder en nie meer vier lesings per week kan waarneem in Ou 
Testamentiese Wetenskap nie. Die Kuratorium het goedgekeur 
dat dominee A DD. Breytenbach en professor Van Wyk elk een 
lesing per week sal waarneem en dat professor Oberholzer vier 
(lees sewe) lesings per week sal behartig. 


va 1975 


18 Februarie 1975 


Die Fakulteit ken die Nico Prinslooprys toe aan J.H. Breytenbach. 
Die vak-keuse van J.M.G. Storm vir DD word goedgekeur. 
Gewysigde leerplanne vir Bybelkunde is aanvaar. Die Vergadering 
van Professore besluit dat J.P Oberholzer, G.M.M. Pelser en 
EJ. van Zyl voordragte moet hou by die opknappingskursus vir 
predikante op 08 April 1975. 


Die vergadering bespreek die aangeleentheid van ‘buitewerk’ 
deur dosente van die Universiteit en versoek dat die Kommissie 
van die Algemene Kerkvergadering daaroor ‘n gesprek met die 
rektor moet hou. Uitstaande bydraes vir 'n Handboek oor die 
Ensiklopedie van die Teologie is dringend aangevra. 

Oberholzer 


21 Februarie 1975 

Die Kuratorium neem kennis van die komiteeverslag oor 
onderhoude met voornemende studente op 11 Februarie 1975 en 
dat die Jeugkampterrein bespreek is vir 21-23 Maart. Aanbeveel 
is dat die beursleningsbedrag verhoog word na R451.40. Die 
voorsitter van die proponents-eksamenkommissie, professor P.S. 
Dreyer, het gerapporteer dat daar waardering is vir die uitstaande 
werk wat deur die Fakulteit gedoen word, maar daar is bevind dat 
die studente gebrekkige kennis het oor praktiese sake en dat daar 
by sommige spraak-probleme is. Die Kuratorium het daarop die 
professor in Praktiese Teologie versoek om met behulp van die 
SAUK spraaktoetse af te neem en na bevind van sake te handel. 
‘n Komitee is benoem om die moontlikheid te ondersoek van 
opleiding in praktiese sake. 


13 Maart 1975 


Die 57ste Algemene Kerkvergadering kom vir ‘n buitengewone 
sitting byeen om te handel oor die hersiening van die Gesange. 


14 Maart 1975 


Die Kommissie van die Algemene Kerkvergadering neem 
kennis van ‘n skrywe van professor C.H. Rautenbach wat ‘n 
hele voorgeskiedenis gehad het. Dié geskiedenis het begin met 
‘n artikel van A.D. Pont getitel ‘Diskriminasie en Rassisme 
in Die Hervormer van November 1974. Daarin het Pont die 
Jeugkongres wat op 02-03 Augustus vergader het, gekritiseer oor 
die bewoording van ‘n verklaring wat gelui het: “Ons verwerp 
álle rassisme en rassediskriminasie maar ook die metodes van die 
Wereldraad van Kerke vir die bestryding van rassisme. Hy het 
geskryf dat uit die verklaring die afleiding gemaak kan word dat 
die Jeugkongres die begrippe net so verstaan soos die Wêreldraad 
van Kerke wat normaalweg in die kommunisties-liberalistiese 
propaganda-idioom praat. Hy het hom beroep op die herderlike 
skrywe van 1973 waar verklaar word dat sonder ‘n duidelike 
verklaring van die teendeel, ‘n besluit teen rassisme geïnterpreteer 
moet word as ‘n besluit ten gunste van integrasie. 


Dit is duidelik dat die Jeugkongres nie behoorlik kennis geneem het 
van die Herderlike Skrywe nie en daarom in hierdie verleentheid- 
slagyster getrap het. Is dit nie juis een van die probleme van ons 
tyd dat ons vergaan vanweë 'n gebrek aan kennis nie? 


Daarop het prof Rautenbach gereageer in ‘n artikel ‘Semantiese 
Vitterigheid’ in Die Hervormer van Februarie 1975, waarin hy 
onder andere skryf: ‘Behalwe sy kritiek op die woordkeuse.. 
bepleit professor Pont meer as halfpad die bruikbaarheid van die 
term diskriminasie om ons aanvaarde kerklike en staatlike volke- 
verhoudngsbeleid te kenskers.” Rautenbach verwys dan na die 
brosjure Gelyke Geleenthede, die oplossing van die Rassevraagstuk 
— die eerlike weg [geskryf deur A.D. Pont] wat in 1963 deur die 
Kommissie van die Algemene Kerkvergadering gepubliseer is in 
antwoord op 'n stuk van die Nederlandse Hervormde Kerk, en 
waarin telkens verwys word na ‘die euwel van rassedikriminasie’. 
Rautenbach skryf dan verder: 


Die professor het aanspraak op n eie mening. Maar sý 
eenspaaierigheid en eenkennigheid mag nie die maatstaf 
vir die taal- en denkpatrone van ‘n kerk met openbare 
verantwoordelikheid en kommunikasie-behoefie, veral na buite, 
wees nie. Het die tyd nie aangebreek nie dat die Algemene 
Kommissie uitsluitsel gee en die beswaarde professor tot orde roep 
ter wille van die goeie naam van die kerk na buite? 


Hierdie skrywe van Rautenbach is aangegryp deur die pers 
en uiteindelik het hy die voorsitter van die Kommissie kwalik 
geneem vir sy kommentaar in die pers. Dit het begin met `n berig 
in Rapport op 9 Februarie 1975, onder die opskrif Vat Pont nou 
vas, sê oud-rektor aan hul kerk. In Hoofstad van 10 Februarie is die 
berig oor Rautenbach se skrywe begin met die volgende woorde: 


In Hervormde Kerkkringe word druk bespiegel oor die toekoms 


van prof AD Pont … Party kerkleiers meen dat prof Pont bierdie 
keer te ver gegaan het en dat dit sy einde in die kerk gaan beteken. 
Dit is bekend dat prof Pont baie simpatie met die HNP het en 
gereelde bydraes vir sy amptelike lyfblad, Die Afrikaner, lewer. 


Die voorsitter van die Algemene Kerkvergadering word ook aan 
die einde van die berig aangehaal, naamlik: 
Dat daar behoorlike kerklike prosedure in die Hervormde Kerk is 
indien ‘n persoon ‘n klag teen 'n ander het. Hy het daarop gewys 
dat die eerste opsighoudende liggaam die Ringsvergadering is wat 
die hele aangeleentheid in behandeling kan neem. 


Die koerante het behoorlik ingeklim met berigte. Die opskrifte 
was: 
Dr Pont se kollegas kwaad vir hom — Vaderland 11 Februarie, 
Pont nie besorg oor klag — Hoofstad 11 Februarie, 
Pont steur hom nie aan aanval — Oggendblad 11 Februarie, 
Pont se rekenskap nodig — Rautenbach Oggendblad 12 


Februarie 


Alles her daartoe gelei dat die voorsitter in opdrag van die 
Moderamen 'n lang soektog deur die kerklike geskrifte moes 
onderneem om vas te stel hoe die kerk in die verlede die term 
diskriminasie gebruik het. Dit is gedoen en daar is gevind dat die 
kerk die woord nooit anders as in ongunstige sin gebruik het nie. 
Hy het sy verslag oor die ondersoek soos volg afgesluit: 
Op grond hiervan kom dit my voor dat die Kommissie dus wel 
van prof Pont 'n nadere verklaring van sy uitsprake moet vra, ten 
einde vas te stel of hy in hierdie opsig met die beleid van die kerk 
saamstem of nie. Die Kommissie sal egter tegelykertyd ook aandag 
moet skenk aan die wyse waarop prof Rautenbach sy beswaar 
onder die aandag van die Kommissie gebring het... In hierdie 
opsig sal die Kommissie nie anders kan as om aan te dring daarop 
dat dergelike besware in die toekoms onder die aandag van die 
betrokke opsighoudende vergaderings gebring word, op die wyse 
wat die kerk daarvoor neergelê het. Die dissipline en die goeie 
orde vereis dit... 


Die Moderamen het opdrag gekry om ondertussen gesprekke te 
voer met Pont en Rautenbach en aan die volgende vergadering 
inligting te verskaf. Pont het volgens berigte in Beeld, Die 
Transvaler en Oggendblad van 24 Februarie 1975 'n kongres van 
die Vereniging van Afrikaanse Rhodesiërs toegespreek oor die 
vyand in ons midde. Hy het die blanke Rhodesiërs verseker van 
die steun van elke Afrikaner van die Kaap tot aan die Zambesi. 
Daarop het Beeld in ‘n hoofartikel op 25 Februarie 1975 soos volg 
gereageer. 
As Rhodesië se Afrikaners deurmekaar raak met ver-regse 
Afrikaners soos prof Adriaan Pont van Pretoria, is dit seker hulle 
saak. ...Prof Pont as woordvoerer van die ganse Afrikanerdom? 
...Ons hoop nie die Rhodesiërs steur hulle aan prof Pont nie, wat 
instorm in delikate situasies waar hy nie behoort te wees nie. 


08 April 1975 

Die gewysigde titel van die proefskrif van R. Sauerzapf is aanvaar, 
naamlik Die Sikularisierung der Genfer ökumene en die uitslag 
van J.J. Steenkamp se doktorale eksamen is bekragtig. Die vak- 
keuse van J.A. Beukes, S.P. Pretorius, L.M.P Swanepoel en 
PM. Venter vir DD is goedgekeur. Die regulasiewysiging oor 
die toelatingsvereistes vir BD is aanvaar soos aanbeveel deur 
die Kommissie van die Algemene Kerkvergadering. Volgens die 
jaarverslag was daar in 1974, 42 BD en 27 DD studente ingeskryf. 


06 Junie 1975 

Die Kommissie van die Algemene Kerkvergadering neem kennis 
van die dood van dominee T.FJ. Dreyer snr op 10 Mei 1975 na 
'n lang siekbed. Dominee Dreyer was skriba van die Algemene 
Kerkvergadering van 1937 tot 1964. Die Kommissie het die 

huldigingswoord van sy voorsitter by die begrafnis onderskryf. Hy 

het onder andere gesê: 
Vrugbare arbeid is ook die woorde wat in gedagte kom as 'n 
mens nadink oor die lewe van ds Theuns Dreyer: 42 jaar van 
aktiewe bediening in slegs drie gemeentes gevolg deur 9 jaar 
van diens buite sowel as binne die predikamp; 30 jaar lank 
lid van die Moderamen, waarvan 27 as skriba, daarnaas 
aktiewe betrokkenheid by feitlik elke aspek van kerklike werk, 
verteenwoordiger van die kerk op meer as een liggaam, wye 
belangstelling en betrokkenheid in kulturele en politieke sake. 
Dit was 'n lewe met hoë standaarde en inherente waardigheid en 
netheid; 'n lewe waarin liefde vir kerk en volk oorheersend was, 
waarin die roeping tot die diens van die Woord steeds die laaste 
woord gehad het. 


22 Julie 1975 

Professor J.I. de Wet word verwelkom ná sy studieverlof. Professore 
Van Zyl en Engelbrecht is genomineer vir die dekaanskap. Die 
uitslag van R. Sauerzapf se proefskrif is bekragtig. Die vak-keuse 
van B.J. Erasmus vir DD is goedgekeur. 


08 September 1975 


Die Kuratorium handel oor die benoeming van 'n lektor in 
Bybelkunde (Nuwe Testament). Die Vergadering van Professore 
het die name van doktor A.J.G. Dreyer, dominee J.J. Engelbrecht 
jnr, dominee N.H. Buitenweg en dominee PA. Geyser voorgelê 
en het eenparig vir doktor Dreyer aanbeveel as eerste keuse. 
Omdat dit 'n junior pos is, het die Kuratorium by die Kommissie 
van die Algemene Kerkvergadering aanbeveel dat die persoon wat 
die pos gaan vul, finansieel nie swakker daaraan toe sal wees as 'n 
predikant nie en dat die kerk daarom die salaris van so ‘n persoon 
sal aanvul. Doktor Dreyer het nie die benoeming aanvaar nie, en 
dominee J.J. Engelbrecht jnr is benoem en het die benoeming 
aanvaar. 


Johannes Jacobus Engelbrecht is gebore op 27 Oktober 1933. 
Hy was die oudste kind van dominee J.J. Engelbrecht wat die 
teologiese studie in 1933 voltooi het maar as gevolg van die 
depressie en moeilike ekonomiese omstandighede van destyds 
eers in 1937 georden is. Engelbrecht jnr het die BA, BD studie 
in 1957 voltooi, BD met lof, en is georden op 22 Februarie 
1958. Hy bedien die gemeentes Primrose-Oos, Bloemfontein en 
Zuurfontein, lê die doktorale eksamen in Nuwe Testamentiese 
Wetenskap af en bly woonagtig in Kempton Park ná sy 
benoeming as lektor. 


Hierdie vergadering het ook die versoek van professor A.D. 
Pont behandel dat dominee J.J. Steenkamp weer in 1976 lesings 
oor die Geskiedenis van die Ekumeniese Beweging sal gee. Die 
Kuratorium het besluit om eers advies in te win by die Vergadering 
van Professore oor die vraag of die kursus nie beter tuishoort by 
Sendinggeskiedenis nie, en wat die houding van die Universiteit is 
oor 'n tweede leerkrag in 'n department. 


16 September 1975 

Die Fakulteit dra dit aan die dekaan op om te handel oor die 
vulling van die addisionele lektoraat in Bybelkunde sodra 'n 
aanbeveling van die kerk ontvang is. 


EA 1976 
17 Februarie 1976 


Die Fakulteit verwelkom dominee J.J. Engelbrecht wat sitting 
neem as assessorlid. Die Nico Prinslooprys word toegeken aan G. 
van R. Els. Die doktorale eksamenuitslag van J.P. Labuschagne 
word bekragtig. L.C. Bezuidenhout word toegelaat om saam met 

BD in te skryf vir BA Hons Semitiese Tale. Die onderwerp van 
A.PB. Breytenbach se proefskrif word goedgekeur, naamlik Staat 
en volk in die profesieë van Hosea, en die vak-keuses van R.M. 
Naude en TH.]. van Nieuwenhuizen vir DD word goedgekeur. 
M.W. Pretorius het vrystelling van die doktorale eksamen ontvang 
met die oog op inskrywing vir 'n tweede doktorsgraad. 


05 Maart 1976 


Die Kuratorium besluit dat die lesings oor die geskiedenis van die 
ekumeniese beweging alleen vir 3de jaar studente aangebied word 
en neem kennis dat dit deel uitmaak van die bestaande kursus 
in Kerkgeskiedenis. Besluit is om die H.C.M. Fourie-Erepenning 
toe te ken aan dominee J.G.M. Dreyer. 


Nadat kennis geneem is dar die BA-graad by die Universiteit van 
Pretoria in die toekoms 10 kursusse sal omvat en nie meer 11 nie, 
is besluit om aan te beveel dat die kursusse sal bestaan uit Grieks 
I, Hebreeus I, Bybelkunde I, Latyn I of Ib, Grieks II, Hebreeus IT, 
Wysbegeerte II of Bybelkunde II, en in die derde jaar enige twee 
van genoemde kursusse met dien verstande dat een van die twee 
Grieks II of Hebreeus III sal wees. 


Kennis is geneem dat die studentekamp geslaagd was. Professor 
en mevrou Oberholzer is bedank vir hulle optrede as kampouers 
en die Voortrekkerspan wat die etes en verversings voorsien het, 
vir hulle werk. 


13 April 1976 

Die Fakulteit keur die volgende onderwerp vir die proefskrif 
van J.J.P. Muller goed. Ampte en vergaderings: n Ondersoek na 
die oorspronge en funksie van die ampte en vergaderings in die 
presbiteriaal-sinodale kerkregering en 'n vergelyking daarvan met 
die Kerkwet van die Nederduitsch Hervormde Kerk van 1976. Die 
jaarverslag meld dar daar in 1975, 40 BD en 29 DD studente 
ingeskryf was, en een geleentheidstudent. 


18 Mei 1976 


Die 58ste Algemene Kerkvergadering neem sitting. J.P. 
Oberholzer is as voorsitter, PM. Smith as skriba, FJ. van Zyl as 
vise-voorsitter en B.J. Engelbrecht as vise-skriba verkies. Doktor 
PJ.T. Koekemoer en dominee C.L. van den Berg is verkies as 
predikantlede van die Kommissie. 


Die H.C.M. Fourie-Erepenning is op 21 Mei aan dominee J.G.M. 
Dreyer oorhandig. Dominee Dreyer het saam met sy broer, 
dominee T.FJ. Dreyer, en sy neef, dominee A.J.G. Oosthuizen, 
‘n belangrike en leidende rol gespeel in die geskiedenis van die 
Nederduitsch Hervormde Kerk van sy ordening af op 03 Mei 1924 
tot op datum. Die voorsitter van die Kuratorium, doktor L.M. 
le Roux, het vermeld dat dominee Dreyer 'n toegewyde student 
gebly het wat 'n rykdom aan artikels, brosjures en boeke gelewer 
het en sinds 1937 onafgebroke redakteur van Die Hervormer was. 


Ons wil hom die Hoedemaker van die Nederduitsch Hervormde 
Kerk noem vanweë sy suiwer reformatoriese beskouing. Hy het sy 
blik na die toekoms gerig met 'n diep verbintenis in die verlede. 
Met woord en daad gee hy homself steeds in onbaatsugtigheid vir die 


beskerming van die waardevolle uit die verlede van kerk en volk. 


Hierdie vergadering het verdere besluite geneem oor die 
deelname van ampsdraers aan die partypolitiek. Aanleiding 
daartoe was besware oor die optrede van ampsdraers, veral oor 
Pont. Die Kommissie van die Algemene Kerkvergadering het ‘n 
memorandum deur dominee C.L. van den Berg laat opstel vir 
voorlegging en besluit deur die Algemene Kerkvergadering. Die 
opskrifte van die paragrawe in die memorandum dui aan wat alles 
in die memorandum behandel is: 

A. Kerk en politiek 
I. Godse politiek. 
II. Aardse politiek. 
III. Kerk en aardse politiek. 
JV Ons kerk en die Suid-Afrikaanse politiek in die verlede. 
V Ons kerk en die Suid-Afrikaanse politiek vandag. 
B. Ampsdraers en die politiek 
JL Die teorie. 
II. Die praktyk. 


Die aanbevelings by die memorandum is vooraf in die Nuusbrief 
van Januarie 1976 bekendgestel en is in al sy onderdele deur die 
Algemene Kerkvergadering aanvaar. Dit was soos volg: 


I. Die vergadering beklemtoon dat die kerk hom nie kan 
onttrek aan die verantwoordelikheid om op gebied van die 
landspolitiek openlike en duidelike getuienis te lewer nie. 
Hierdie getuienis moet gegee word op die wyse wat vir die 
kerk gebode is, naamlik vanuit die Woord van God. Die 
kerk is 'n volgeling van geen politieke persoon of party nie, 
en ‘n aanhanger van geen politieke program of beleid nie. 
Hy mag sy vrymoedigheid om sonder aansien des persoons 
teenoor alle mense te getuig, nooit pysgee nie. 

II. Waar lidmate en ampsdraers van die kerk deur lidmaatskap 
of andersins aan politieke partye verbonde is, eis die kerk 
van hulle dat hulle getuienis en optrede daar so sal wees 
dat eerbaarheid en waarheid, reg en liefde bevorder word 
en dit vir alle mense duidelik sal wees dat bierdie lidmate 
en ampsdraers van die kerk in gehoorsaamheid aan die 
Woord van God lewe. Terwyl die kerk aan sy lidmate en 
ampsdraers die volste vryheid wil gun en bowendien hulle 
verantwoordelikheid wil benadruk om betrokke te wees in 
die landspolitiek, ag hierdie vergadering dit noodsaaklik 
dat die volgende reëlings gemaak moet word ten opsigte van 
dienaars van die Woord: 

e Geen dienaar van die Woord sal op welke wyse ookal 
deelneem aan die organisasie van ‘n politieke party of 
die werwing van lede vir ‘n party of die werwing van 
stemme vir enige kandidaat van ‘n party nie. 

e Geen dienaar van die Woord sal homself beskikbaar 
stel as kandidaat vir verkiesing tot lid van `n plaaslike 
bestuur, provinsiale raad of parlement nie. 

e Geen dienaar van die Woord sal sitting neem op ‘n 
partybestuur of toelaat dat sy naam gebruik word vir 
reklame ten gunste van ‘n bepaalde party nie. 

III. Die vergadering maak hierdie reëling onder die bewustheid 
van sy verantwoordelikheid om toe te sien: 

e Dat die amp van dienaar van die Woord ongeskonde 
sal bly. 

e Dat die amp en status van die dienaar van die Woord 
nie misbruik sal word vir ander doeleindes as waarvoor 
dit ingestel is nie. 

e Dat die dienswerk van die dienaar van die Woord 
sowel in die pastoraat as in die hoogleraarsamp vry sal 
wees van enige belemmering. 

e Dat dienaars van die Woord al hulle tyd en krag sal wy 
aan die diens van die evangelie. 


Professor PS. Dreyer, ouderlinglid van die Kommissie, het 
sy teenstem teen die besluit laat aanteken met die volgende 
motivering: ‘Die besluit is te radikaal en sal ons kerk in die 
toekoms skade aanrig hoewel ons oortuig voel dat predikante wat 
ons kerk se naam in gedrang bring, getugtig behoort te word.” 
Die volgende persone het hulle met sy teenstem vereenselwig: 
Dominees L.M.P. Swanepoel, E.J. Smit, PJ. van der Merwe, 
EH. van der Merwe, J.M.G. Storm, J.J. Steenkamp, G.C. van 
Staden, J.J.H. Engelbrecht, E.P. Vosloo, N.H. Buitenweg, J.H. 
Breytenbach, C.J. Botha, S.P. Pretorius, A.J. van Staden, J.P. 
Snyman, G.J. van Staden jnr, C.J.J. van Rensburg, J.H. Brandt, 
PJ. Cilliers, FJ. Boshoff, professor G.M.M. Pelser, en ouderlinge 


EGJ. Snyman, S.A. van Emmenis en M.H.J. van der Merwe. 
Dominee J.P.B. Viljoen, ouderling T. Botha en dominee J.A.A. 
Schroeder het ook hulle teenstemme laat aanteken. [Dit val op 
dat A.D. Pont, wat lid van die Kommissie van die Algemene 
Kerkvergadering was en in 'n skrywe aan predikante gemoedere 
gaande probeer maak het om die besluit te probeer verhoed, nie 
hier ‘n teenstem laat aanteken het nie.] 


Die Moderamen het die volgende reëling gemaak as uitleg van die 
besluit, en dit is deur die vergadering bekragtig. 


Persone wat tans lede is van partybesture enlof plaaslike besture 
word toegelaat om die termyn waarvoor hulle verkies is, uit te 
dien. Indien daar in sommige gevalle geen vaste termyn van 
sitting op dergelike besture is nie, sal predikante oorleg pleeg 
met die Kommissie van die Algemene Kerkvergadering oor die 
beëindiging van hulle dienstyd op die betrokke besture. Vir 
n besluit oor dié gevalle sal die Kommissie van die Algemene 
Kerkvergadering oorleg pleeg met die betrokke ringskommissies. 


Ook hierteen was daar teenstemme, naamlik van professore A.D. 
Pont en G.M.M. Pelser en dominee H.R. Visser: 


Ons wens ons teenstem aan te teken teen die besluit dat die 
besluit van die vergadering insake dienaars van die Woord en die 
partypoltiek nie onmiddellik van krag is nie. Dit laat die weg oop 
vir willekeur. [Professor Pont het nog staande die vergadering 


skriftelik bedank as lid van die hoofbestuur van die HNP]. 


Pont se eie visie het hy soos volg weergegee: 


Na die hofsaak het ek in 1969 die leiding gevolg van dr Albert 
Hertzog, mnre Jaap en Willie Marais en Louis Stoffberg, en 
meegewerk aan die stigting van die Herstigte Nasionale Party... 
Ek het egter by die Herstigte Nasionale Party gestaan omdat dit 
vir my om 'n beginsel gegaan het, naamlik dat die Verwoerd- 
Herstigte Nasionale Partybeleid, histories gesproke, in die lyn 
gelê het wat ons Kerk steeds gevolg het, onder andere met ons 
volkskerklike sendingbenadering wat so anders is as die Engelse 
en ook die NG-benadering wat almal in die sendende kerk wil 
opneem. In dié tyd het dit my opgeval hoe die predikante hulle 
laat saamsleep het deur die Afrikaanse koerante en radio en 
Vorster se argumente. My politieke keuse het, indien moontlik, 
my in die Kerk en op die kerklike vergaderings nog meer omstrede 
gemaak... My omstredenheid het meegebring dat die Algemene 
Kerkvergadering in 1976 besluit bet dat dienaars van die Woord 
glad nie aan die partypolitiek mag deelneem nie. Ek is nou nog 
oortuig daarvan dat dié besluit uitsluitlik geneem is omdat ek 
kort vantevore as ‘n amptelike HNP kandidaat vir die Stadsraad 
van Pretoria gestaan het. Daarby was ek op daardie stadium een 
van die twee onder-voorsitters van die party. Die feit dat ek in 
1973 uit die Broederbond geskors is het seker ook daartoe bygedra 
dat ek vir baie predikante-kollegas 'n verleentheid geword het … 
Na die Algemene Kerkvergadering het dit nog stiller in die Kerk 
rondom my geword … n Klein groepie jonger predikante het 
hulle in daardie tyd om my geskaar en saam met Albert Herbst 
en 'n paar ander manne aan my vriendskap en geselskap verleen. 
Op die ou end was dit nogal 'n interessante waterskeiding wat 
rondom my persoon plaasgevind het in die sewentigerjare. Een 
ding het daardie tyd my geleer en dit is dat alleen getoetste 
vriendskap die moeite werd is. [Vir die kerk se hoogleraar 
in Kerkgeskiedenis is hierdie uitsprake verbasingwekkend. 
Hy moes darem sekerlik op hoogte gewees het van die 
standpunt van die kerk oor die deelname van dienaars van die 
Woord aan die partypolitiek wat oor jare telkens bevestig is. 
Bowendien was hy lid van die Kommissie van die Algemene 
Kerkvergadering en op hoogte van die memorandum en die 
voorstelle daarby. Hy het hom nie dáár daarteen verset nie, nie 
die standpunte daarin weerspreek nie, ook nie op die Algemene 
Kerkvergadering waar die besluite geneem is nie. Hy het vir 
homself voorregte toegeëien wat duidelik in stryd was met 

die kerk se standpunt. Sy aanspraak dat die HNP beleid in 
lyn lê met dié van die kerk, is bowendien hoogs aanvegbaar. 
Wat ook opval, is sy houding van 'ek is reg, almal wat nie 
met my saamstem en saamdoen nie, is verkeerd, hulle laat 
hulle saamsleep deur die koerante, en hulle kan nie meer my 
vriende wees nie.” In werklikheid was dit sy ‘gewese’ vriende 
in die opsighoudende liggame wat hom steeds uit deernis 
met sagte handskoene gehanteer het. Die ‘klein groepie jong 
predikante’ wat hulle om hom geskaar het, was die begin van 
wat bekend sou word as die H.C.M. Fourie-fonds. Hulle het 
naamlik besluit om elkeen by te dra tot die delging van Pont se 
skuld aan Geyser en Naude wat uit die lastersaak voortgekom 
het, en hulle het die naam van die fonds gekies om daarmee 
vir hulleself die geestelike erfenis van doktor H.C.M. Fourie 
toe te eien. Met verloop van tyd sou hulle ‘n eie blad oprig 
met die naam Leer- en Lewenskwessies om daarmee ook die 
Goddefroy-erfenis in hulle dampkring te betrek, en het hulle 
ontwikkel tot 'n afsonderlike groep met besondere teologiese 
aksente wat eie ‘kerkdae’ en Hervormingsbyeenkomste gehou 
het in navolging van die Bekennende Gemeinschaft in die 
Evangeliese Kerk van Duitsland, en meesal 'n opposisie 
gevorm het in amptelike vergaderinge van die Kerk.] 


Wat die Opleiding betref het die vergadering kennis geneem 
van die kontrakwysiging met die Universiteit van Pretoria na 
aanleiding van die goedkeuring van een senior lektoraat vir elke 
department. Die wysiging het bepaal: 


a. dat elke kerk 'n bydrae gelyk aan 30% van die bedrag van 
die maksimumkerf van die salarisskaal van toepassing op 
senior lektore in die onderskeie afdelings, wanneer sodanige 
poste ingestel sou word, maak; die bydrae sal telkens 
aangepas word wanneer salarisskale hetsien word; 

b. dat 'n verdere klousule tot die ooreenkoms met albei kerke 
toegevoeg word: ten effekte dat die Raad van die Universiteit 
wat die 30 % bydrae van die kerke ten opsigte van professore 
en senior lektore betref, mag besluit dat bierdie persentasie 
wat die kerke bydra, na ooreenkoms met die kerke, mag 
verminder; 

c. dat elke kerk ten volle verantwoordelik vir die besoldiging 
van dosente anders as professore en senior lektore in die 
onderskeie afdelings sal wees; en 

d. datdie Universiteit se bydrae ten opsigte van senior lektore 
tot een senior lektor per department beperk sal wees. 


Die volgende beskrywingspunt van die Raad vir Voortgesette 
Kategese is aanvaar: 


dat vanweë die wye omvang van elke teologiese wetenskap en die 
betrokkenheid van ons professore by die werk van die kerk in die 
algemeen, dit noodsaaklik geag moet word dat voorlopig deeltydse 
hulpe aan elke teologiese professor oorweeg moet word. 


Die vergadering het professor B.J. Engelbrecht gelukgewens met 
sy komende viering van 25 jaar diens in 1977, en het aan die 
hand gegee dar onder andere 'n huldigingsbundel uitgegee sal 
word “waarin professor Engelbrecht self aan die woord kom met 
die talle teologiese referate wat deur die jare uit sy pen gekom het. 
’Dit is gedoen in die bundel Zeologie in die Kerk wat in 1978 by 
HAUM verskyn het. Daarin is opgeneem ‘n 22 tal artikels uit sy 
pen, waarvan drie nie tevore gepubliseer is nie. In die voorwoord 


skryf J.P. Oberholzer: 


Soos uit die inhoud sal blyk, beoefen Engelbrecht sy vak ten dienste 
van die Kerk. Die erfenis van die kerkhervorming het deur sy 
werk 'n nuwe aktualiteit in die Nederduitsch Hervormde Kerk 
gekry en sy aandeel in die vormgewing van 'n Suid-Afrikaanse 
Bybels-Reformatoriese teologie is geen geringe nie. 


Hierdie Algemene Kerkvergadering het ook die volgende 
historiese besluit geneem: 


Die vergadering gee opdrag aan die Kommissie van die Algemene 
Kerkvergadering om `n studie te maak vir verslag en aanbeveling 
by die volgende Algemene Kerkvergadering oor die eventuele 
toelating van vroulike lidmate van die kerk wat aan die 
akademiese kwalifikasies voldoen, tot sommige of alle kategorieë 
van die amp van dienaar van die Woord, 


Die vergadering het kennis geneem dat die beurslening verhoog 
is en het gevra dat ondersoek ingestel word om dit in 'n suiwer 
beurs vir BD studente te omskep.Die Kuratorium is versoek om 
merietebeurse vir teologiese studente op ‘n ander basis as tans te 
oorweeg. 


Wat die verpligte kursusse vir die BA-graad betref, het die 
vergadering die voorstel van sy Kommissie aanvaar, naamlik 
Grieks I, Hebreeus I, Wysbegeerte I, Latyn I of Ib, Bybelkunde 
I, Grieks IL, Hebreeus IT, Wysbegeerte II of Bybelkunde II, en in 
die derde jaar enige van die genoemde tweedejaarskursusse met 
dien verstande dat een van die twee óf Grieks III óf Hebreeus III 
moet wees. 


As lede van die Kuratorium is verkies doktor L.M. le Roux, 
professor C.H. Rautenbach, dominee C.J.S. van Niekerk, G.J.J. 
Roos, doktore J.L. van Staden, A.J.G. Dreyer en D.J.C. van Wyk. 
Die begroting vir die Teologiese Opleiding is vasgestel op R48 
062. 


27 Julie 1976 
Die vak-keuses van J.D. Maloney, J.S. en R.M. Naude, en J.A. van 
Biljon vir DD is deur die Fakulteit goedgekeur. 


10 Augustus 1976 

Die Kuratorium verkies doktor L.M. le Roux as voorsitter en 
dominee G.J.J. Roos as vise-voorsitter. Kennis is geneem van die 
besluite van die Algemene Kerkvergadering. 


01 September 1976 

Die Senaat wens J.P. Oberholzer, EJ. van Zyl en B.J. Engelbrecht 
geluk met hulle verkiesing op die Moderamen en A.D. Pont en 
J.L de Wet met hulle verkiesing as sekunduslede. 


21 September 1976 

Die Fakulteit wens by monde van professor A.D. Pont die dekaan, 
professor B.J. Engelbrecht, geluk met die 25 jaar diens aan die 
Universiteit. 


22 November 1976 
Die Raad besluit om die eregraad DD toe te ken aan dominee 


J.G.M. Dreyer. 


25-26 November 1976 

Die Kommissie van die Algemene Kerkvergadering keur ‘n 
konsepverklaring goed met betrekking tot die situasie in die land. 
Dit is gepubliseer in Die Hervormer se Nuusbrief van 01 Januarie 
1977 onder die opskrif Getuienis.” Die volgende aanhalings gee 
‘n idee van die inhoud: 


Die Nederduitsch Hervormde Kerk ag D beleid wat gelyke en 
afsonderlike geleenthede vir elke volk en volksgroep in Suid- 
Afrika bied, steeds die beste in die Suid-Afrikaanse situasie... Dit 
bly ons oortuiging dat so ‘n beleid uitvoerbaar is, en dat dit die 
beste kan voldoen aan die eise van die liefde wat gegrond is op 
Gods liefde in Christus. Ons is verder daarvan oortuig dat onreg, 
vernederende maatreëls en krenkende optrede nie inherent is aan 
so 'n beleid nie... 

Ons dring derhalwe by die regering daarop aan dat hy voortgaan 
om die beleid waarvoor hy n mandaat van die volk ontvang 

het, in sy volle konsekwensies uit te voer … dat maatreëls wat 
vernederend van aard is, afgeskaf word en krenkende optrede op 
elke vlak van die samelewing met krag teengegaan word … 

Ons dring by die Afrikanervolk, die volk waarbinne die 
Nederduitsch Hervormde Kerk in die eerste plek leef en werk, 
daarop aan dat hy sy erfenis, wat met groot stryd en taaie 
volharding vir hom bewaar is, kosbaar sal ag... dat hy, wat self 
soveel miskenning en leed ervaar het in sy strewe na vryheid en 
selfbeskikking, en dit nog steeds ervaar, op geen wyse deelagtig 
sal wees daaraan dat ander volke in ons land in hulle weg na 
selfvervulling belemmer sal word nie … dat hy al sy instellings, 
van die gesin af tot by die omvattendste, sal inspan om by sy jeug 
in te skerp dat ons gang alleen ‘n hoopvolle toekoms kan inhou 
as ons aan ander gun wat ons vir onsself opeis en bereid is om 
die hoogste Christelike waardes te laat geld in ons verhouding tot 
ander en ons stryd om ons eie lewe. … 

Ons roep gemeentes en lidmate van die Nederduitsch Hervormde 
Kerk op om die regering met alle krag te ondersteun vir sover hy 
die beleid wat deur die kerk voorgestaan word, ten uitvoering 
wil bring, ...om in die lewe van die kerk en die lewe van elke 
lidmaat van die kerk dit duidelik te stel dat daar geen ruimte is 
vir enige optrede wat 'n medemens leed berokken nie; die kerk 
aanvaar die gelykheid van alle mense voor God en kan hom nooit 
vereenselwig daarmee dat een volk meerderwaardig is bo 'n ander 
nie. 


Die redakteur van Die Hervormer het professore C.H. Rautenbach 
en J.A. Loader om kommentaar gevra oor die verklaring. 
Rautenbach se reaksie was positief. Loader aan die ander kant 
het die geleentheid gebruik om kommentaar te lewer op die 
Herderlike Skrywe van 1973 en het die Skrifgebruik daarin en in 
die Hervormde Kerk oor die algemeen veroordeel. Daarby het hy 
dan die retoriese vraag gestel of so ‘n hantering van die Bybel nie 
die uiting van ‘n eensydige teologiese verstarring is nie. 


Die voorsitter van die Algemene Kerkvergadering en sy eggenote 
het van 18 Desember 1976 tot 06 Januarie 1977 in opdrag van die 
Kommissie ‘n besoek gebring aan Nederland en Wes-Berlyn. Hy 
het onderhoude gevoer met die Moderamen van die Nederlandse 
Hervormde Kerk, die bestuur van die Gereformeerde Bond, die 
dosente aan die Akademie van die Christelik Gereformeerde Kerk 
in Apeldoorn, en het dominee G.J. Gijmink, doktor C.A. Tukker, 
meneer W.A. Veenhoven, mevrou Van Ruler, en professore Van 
Itterson, Hulst en Jonker ontmoet. In Berlyn het hulle tuisgegaan 
by professor en mevrou Winterhager en het hy onderhoude 
gevoer met IDFA (die inligtingsdiens van die Duits-Evangeliese 
Allianse) en met die koerant Die Welt. Hy moes ook ‘n byeenkoms 
van pastore en studente toespreek oor ‘Suid-Afrika ná Soweto’ 
waar ‘n persoon alles probeer ontwrig het deur te bly skree: ‘Hulle 
het kinders geskiet!’; verwysende na ‘n foto wat ná die Soweto- 
opstand wêreldwyd versprei is. In Die Hervormer van Maart 
1977 verskyn ‘n weergawe van die onderhoud met /DEA, en in 
die April-uitgawe verskyn ‘n artikel van Oberholzer getitel ‘Ons 
Verhouding met die Nederlandse Hervormde Kerk.” 


ea 1977 
09 Februarie 1977 


Die Kuratorium spreek by die behandeling van vorderingsverslae 
sy kommer uit oor die hoë druipsyfer en besluit om studente 
aan te raai om in die eerste jaar vier in plaas van vyf vakke te 
neem, en dat die voorsitter van die Vergadering van Professore ‘sal 
trag om billiker eise wat Grieks en Hebreeus (veral dieptestudie) 
betref te probeer reël.” Reëlings van die jaarlikse Kuratoriumkamp 
is opgedra aan die voorsitter en J.P. Oberholzer. Van dominee 
S.G.A. Golden wat in Nederland is vir verdere studie, is 'n versoek 


ontvang om 'n studiebeurs. Dit is vir afhandeling verwys na die 
Administrateur en J.P. Oberholzer. 


15 Februarie 1977 

Die aansoeke van I.W. Ferreira, S.EC. Ras, J.L.J. Smit en PL. 
Steenkamp om vir BA Hons in te skryf word deur die Fakulteit 
goedgekeur. 


16 Maart 1977 


Die Senaat wens professor B.J. Engelbrecht geluk met 25 jaar 
voltydse diens en die rektor oorhandig aan hom ‘n goue horlosie 
as blyk van waardering. 


19 April 1977 

Nadat vir ‘n lang tyd die Fakulteitsraad in kamer 17 van die Ou 
Letteregebou bymekaargekom het, vergader dit vir die eerste keer 
in kamer 7, Dosentekantore 1. Die jaarverslag meld dat daar in 
1976, 40 studente ingeskryf was vir BD en 35 vir DD. 


25 Mei 1977 
Die Senaat kontinueer professor B.J. Engelbrecht as lid van die 


Komitee vir Dissipline (Studente), en besluit om die eregraad 
DPhil toe te ken aan doktor H. Muller. 


26 Julie 1977 
Die Fakulteit bekragtig die doktorale eksamenuitslag van PB. 
Boshoff. 


12 Augustus 1977 


Die Kuratorium neem kennis van ‘n memorandum van J.I. de Wet 
oordie belading van die professore en verwys dit na die Vergadering 
van Professore vir konkrete aanbevelings. Daar is verder besluit 
om nie die suggestie van die Algemene Kerkvergadering om die 
beurslening in 'n suiwer beurs te omskep vir BD studente, te 
implementeer nie. Die besluit is soos volg gemotiveer: 


I. Die Kuratorium het kennis geneem van die toenemende 
neiging by teologiese studente om te trou en allerlei ander 
verpligtinge aan te gaan voordat hulle studies voltooi is. 

II. Die Kuratorium is van oordeel dat hierdie neiging eerder 
ontmoedig as gestimuleer moet word. 

III. Om die beurslening te omskep in n suiwer beurs sal 
heelwaarskynlik juis 'n verdere stimulering van hierdie 
neiging wees. 

JV Dit is waar dat teologiese studente wat vandag hulle studies 
voltooi, meer skuld het as wat in die verlede die geval was, 
as gevolg van stygende studiegelde. Dit is egter ook waar 
dat met goeie reg beweer kan word dat die traktemente van 
predikante in ten minste dieselfde mate verhoog is. 

V Sowel die bedrag as die voorwaardes van terugbetaling van 
die leningsgedeelte is van so 'n aard dat dit nie in die verlede 
of in die toekoms 'n swaar las op predikante gelaai het of sal 
laai nie. 

VI. Die Kuratorium is verder van mening dat dit nie D gesonde 
toedrag van sake sal afgee as die kerk se studente gewoond 
word daaraan om te veel te maklik te ontvang nie. 

VII. Daar is verder kennis geneem dat studente in die BD jare 
nie altyd bevredigende werk lewer nie. 


Die Kuratorium het besluit op die instelling van 'n prestasiebeurs 
vir persone wat Matriek in die eersteklas en met onderskeidings 
geslaag het. 'n Bestaande reëling dat studente boeke koop by 
HAUM-boekhandel en die Raad van Finansies die rekening 
betaal en die studente dit terugbetaal nadat hulle afgestudeer 
het, is uitgebrei om studente wat aan universiteite studeer waar 
HAUM nie teenwoordig is nie, hulle boeke by ander boekhandels 
kan koop tot 'n maksimum van R150 per jaar. 

Weens praktiese oorwegings is besluit om nie vir 1977 'n kamp 
vir teologiese studente aan te bied nie. Die Kuratorium het kennis 
geneem van 'n studie van die posisie met predikantstandplase deur 
J.P. Oberholzer. Daarin is bereken dat in 1982 daar 'n tekort van 
50 predikante sal wees en dat dit nodig sal wees dat van 1882, 
tot 1988, daar 113 toetredes van predikante nodig sal wees. ‘n 
Jaarlikse inskrywing van 40 nuwe studente sou in 1988, 'n totaal 
van ongeveer 116 proponente lewer. Hierdie berekenings is 
gebaseer op die groeikoers van belydende lede van die kerk wat 
vir die volgende twaalf jaar aanvaar is as 2,4%. Daarvolgens sou 
die kerk dan in 1982, 139 500 en in 1988, 160 800 belydende 
lidmate hê. Terugskouend blyk dit dat die aanvaarding van 'n 
groeikoers van 2,4% heeltemal van die merk af was. In 1982 was 
daar volgens die opgawes 127 346 belydende lidmate en in 1988, 
131 466. Die demografiese geskiedenis van die Afrikaner was 
besig om vinnig rem aan te draai en sou uiteindelik in trurat kom. 
Belangrik in hierdie studie was die volgende: “Van die studente 
wat inskryf, voltooi slegs ongeveer 24% die studie binne ses jaar, 
terwyl 'n verder 12% binne sewe jaar, 6% binne ag jaar, 3% binne 
nege jaar en 'n verdere 6% na meer as 9 jaar afstudeer. Slegs 51,6% 
van die ingeskrewe studente voltooi die studie (met die syfers 
van 1941-1970 as basis.)’ Oor die tydperk 1917-1970 het 517 
studente ingeskryf en 272 die studie voltooi (net meer as 50%). 


20 Augustus 1977 


Professor S.P. Engelbrecht is oorlede, tien jaar ná sy aftrede 
as argivaris van die kerk, 'n pos wat hy vanaf sy emeritaat as 
hoogleraar in 1957 beklee het. Hy is in sy laaste jare versorg in 
Ons Tuis. Die begrafnisdiens in die kerkgebou van Pretoria op 25 
Augustus 1977 is waargeneem deur doktor L.M. le Roux. 


J.P. Oberholzer het namens die kerk die woord gevoer en B.J. 
Engelbrecht namens die Universiteit. Die gestalte en lewe van 
Engelbrecht is in die kerklike tydskrifte telkens in herinnering 
geroep. Onder die opskrif ‘Prof SP Engelbrecht — 'n woord van 
waardering’ skryf A.D. Pont in Die Hervormer Oktober 1977 
oor die lewe en werk van Engelbrecht en noem hy hom een 
van die groot figure uit ons kerklike lewe. In November 1977 
skryf dominee Joh Dreyer oor die heengaan van ‘ons groot 
Kerkhistorikus’. In Die Hervormer Mei 1984 skryf Pont onder 
die opskrif “Twee lê hegte grondslag: Ds Jac van Belkum en prof 
SP Engelbrecht’ oor hulle bydrae tot die vestiging en voortgang 
van Die Hervormer, in Maart 1989 ‘Prof dr SP Engelbrecht — so 
het ek hom geken.” S.J. Botha skryf in Oktober 1991 onder die 
opskrif “Onvergeetlike kerkhistorikus herdenk oor die beplande 
jaarkongres van die Kerkhistoriese Genootskap wat die lewe en 
werk van Engelbrecht sal herdenk met in gedagte sy geboorte 
honderd jaar gelede, en op 01 November 1991 verskyn 'n foto van 
‘n kranslegging by sy graf deur sy kleinseun, dominee Jan Kramer, 
in teenwoordigheid van die Kramer-gesin. Riek van Rensburg het 
in April 1996 geskryf oor 'Prof SP Engelbrecht se nalatenskap aan 
die kerk.” 


07 September 1977 


Die Senaat neem kennis van die afsterwe van professor S.P. 
Engelbrecht. 


20 September 1977 


Die Fakulteit bekragtig die doktorale eksamenuitslag van E.C.B. 
Kotze. 


25 Oktober 1977 


Die Kuratorium handel oor die aanbeveling van die Vergadering 
van Professore en 'n verslag van die Dekaan oor die aanstelling 


van hulpdosente in die Fakulteit. Die Dekaan het onder andere 
ook verslag gedoen oor die belading van J.P. Oberholzer wat ‘n 
byna voltydse program met die Bybelvertaling het naas sy werk as 
professor en as voorsitter van die Algemene Kerkvergadering. Die 
Kuratorium het daarop die volgende aanstellings van hulpdosente 
aanbeveel: 


e Ou Testamentiese Wetenskap: PM. Venter vanaf die 
tweede semester 1978 (nadat hy die doktorale eksamen 
voltooi het). 

e Nuwe Testamentiese Wetenskap (vanaf die eerste semester 
1978): PA. Geyser. 

e Kerkgeskiedenis: S.J. Botha. 

e Dogmatiek: PJ.T. Koekemoer en J.H. Koekemoer. 

e Godsdiens en Sendingwetenskap: H.G. van der 
Westhuizen, C.J. Viljoen, D.J.C. van Wyk en PJ. van der 
Merwe. 

e Praktiese Teologie: M.J. du P Beukes en T.F.J. Dreyer. 


24 November 1977 


‘n Afskeidgeselligheid vir professor F.J. van Zyl wat op 31 Desember 
uittree, en vir mevrou Van Zyl het plaasgevind by wyse van ‘n 
dinee in die Monument Restaurant. 'n Gedenkuitgawe van die 
Hervormde Teologiese Studies (Jaargang 34, afdeling 4) is aan hom 
oorhandig. In Die Hervormer van Januarie 1979 is herinneringe 
aan hom gepubliseer van 'n oud-lidmaat, M.J. Labuschagne 
van Standerton, sy opvolger, professor PJ. van der Merwe, 'n ou 
studentemaat, dominee G.J.J. Roos, en sy vier dogters Annette 
Willemse, Rianda da Silva, Estelle Rossum en Marleen Jooste. 


Van Zyl het direk na sy uittrede as professor 'n beroep aanvaar na 
die gemeente Potchefstroom-Noord, en daar gewerk tot by die 
verpligte aftree-ouderdom vir predikante, wat destyds nog 70 jaar 
was. Daarna het hy hom gevestig in Magaliespark, Pretoria en ook 
nog die gemeente Weltevrede in Johannesburg 'n paar jaar lank 
bedien. Hy was 'n geliefde figuur in die kerk en het skerp van 
verstand gebly. Hy is oorlede op 01 Junie 2008 toe hy 95 jaar oud 
was. Hoeveel waardering daar van die kant van die Fakulteit vir 
Van Zyl bly bestaan het, blyk daaruit dat die Hervormde Teologiese 
Studies ook by die herdenking van sy 50 jarige ampsbediening 
op 28 Mei 1989 ‘n feesbundel aan hom opgedra het (Jaargang 
45, afdeling 2). Daarin word drie artikels van oudstudente aan 
hom gewy, naamlik PJ. van der Merwe, ‘Prof dr Frans van Zyl 
as mens, kerkman en godsdiensfilosoof’, PA. Geyser ‘Prof dr FJ 
van Zyl se Skrifbeskouing’ en D.J.C. van Wyk ‘Prof dr FJ van Zyl 
as sendingteoloog.” In die Feesbundel van Hervormde Teologiese 
Studies in 1992 by die herdenking van die 75-jarige bestaan van 
die Fakulteit Teologie aan die Universiteit van Pretoria, het PJ. 
van der Merwe en D.J.C. van Wyk ‘n bydrae gelewer oor van 
Zyl. as teoloog en godsdiensfilosoof en as sendingteoloog. Op 24 
Oktober 1999 het hy die eerste fakulteitsmedalje ontvang ‘omdat 
hy in die kerk teologie so bedryf dat die kerk voortdurend vir 
homself rekenskap kan gee van die verkondiging waarmee hy 
besig is.” 


ea 1978 
02 Februarie 1978 


Die Kuratorium neem kennis dat klas- en losiesgelde verhoog is 
en dat die Raad van Finansies besluit het om die beurslening te 
verhoog na R650 per jaar. Vorderingsverslae en nuwe aansoeke is 
behandel en beurslenings goedgekeur. 


14 Februarie 1978 

Die Fakulteit ken die Nico Prinslooprys toe aan L.C. Bezuidenhout, 
neem kennis dat hy ‘n aanstelling ontvang het in die Departement 
Semitiese Tale en laat hom toe om gelyktydig met BD III in te 
skryf vir MA. Die aansoek van D.P. Goosen om saam met BD 

I, van J.L.J. Smit om saam met BD III, en I.W.C. van Wyk om 
saam met BD II in te skryf vir BA Hons in Wysbegeerte, word 
toegestaan. Die aansoek van P. van Staden om saam met BD III en 
van PE Viljoen om saam met BD II vir BA Hons in Semitiese Tale 
in te skryf, word toegestaan. Die onderwerp van die doktorale 
profskrif van E.C.B. Kotze is goedgekeur, naamlik Die amps-etiese 
implikasies van die Praktiese teologie. 


22 Maart 1978 

Die Senaat wens professor P.S. Dreyer geluk met 25 jaar voltydse 
diens en die rektor oorhandig aan hom ‘n goue horlosie. Die 
Senaat betuig sy meegevoel met professor A.D. Pont met die 
heengaan van albei sy ouers. 


09 Mei 1978 

Die Fakulteit neem kennis dat die vise-rektor waardering 
uitgespreek het vir die ywer van fakulteitslede vir en hulle 
waardevolle bydrae tot navorsing. Die doktorale eksamenuitslag 
van P.M. Venter is bekragtig en die vak-keuse van L.A. Pretorius 
vir DD is goedgekeur. Die jaarverslag meld dat 34 studente 
ingeskryf was vir BD en 35 vir DD. 


25 Julie 1978 

Die Fakulteit nomineer professore J.I. de Wet, B.J. Engelbrecht en 
J.P. Oberholzer vir die dekaanskap. Die uitslag van die doktorale 
proefskrif van A.J. Conradie word bekragtig. Die vak-keuse van 
J.H. Breytenbach vir DD word goedgekeur. 


03 Augustus 1978 

Die Kuratorium handel oor ‘n opvolger vir professor FJ. van 
Zyl. Die Vergadering van Professore het besluit om professor 
PS. Dreyer as eerste kandidaat en doktor PJ. van der Merwe as 
tweede kandidaat aan te beveel. Die Kuratorium het eenstemmig 
besluit dat die aanbeveling nie aanvaar word nie en dat die tweede 
kandidaat benoem word. 


Pieter Johannes van der Merwe was die oudste seun van Pieter 
Johannes van der Merwe en Magdalena Susanna Smith. Sy pa 
was ‘n Waterbergse van der Merwe wat ná Matriek die grade 
BSc en MSc na-uurs aan die TUK behaal het en afgetree het as 
hoofskeikundige van die Suid-Afrikaanse Spoorweë en Hawens. 
Sy ma was afkomstig uit Vosburg in die Karoo en het ná Matriek 
na Pretoria verhuis waar sy ‘n sekretariële kursus deurloop het. 
Pieter Johannes jnr groei dus op in ‘n huis waarin akademiese 
waardes vanselfsprekend is. Hy gaan skool in die Generaal 
Jacques Pienaar Laerskool en die Hoërskool Langenhoven, en 
matrikuleer in 1962 aan die Afrikaanse Hoër Seunskool in 
Pretoria. Daarna behaal hy die BA-graad in 1965, BD in 1968 
en BA Hons in Klassieke Tale in 1969. Reeds in sy studietyd 
word hy aangestel as hulpdosent in Latyn. Hy is georden op 
21 Junie 1970 en het die gemeentes Premiermyn en Witfontein 
bedien in deeltydse hoedanigheid. In 1971 word hy senior 
lektor in die Departement Kerkgeskiedenis, Godsdiens- en 
Sendingwetenskap in die Fakulteit Teologie aan die Universiteit 
van Suid-Afrika. Hy promoveer in 1978 onder leiding van 
professor FJ. van Zyl met ‘n proefskrif Die godsdienste by 


Vaticanum II. 


Die vergadering het ook kennis geneem van die verslag oor 
die Kuratoriumkamp wat aangebied is saam met die Van der 
Hoffkamp en het besluit dat professor G.M.M. Pelser die volgende 


kamp moet organiseer. 


Na 'n mededeling dat die Bybelgenootskap gevra het vir ‘n 
voltydse vertaler, is besluit dat die benoeming van bykomende 
hulp in professor Oberholzer se departement goedgekeur word en 
dat hy self daaroor moet onderhandel. 


Kennis is geneem dat professor Pont vanaf middel September 
tot die derde week van Oktober in die buiteland sal wees met 
studieverlof. 


20 September 1978 

Die Kuratorium moes handel oor die egskeiding van ‘n teologiese 
student. Na rapport van die Kerkraad van Philadelphia en die 
voorsitter van die Vergadering van Professore is bevind dat die 
vergadering voorasnog die student nie ongeskik bevind vir 
die evangeliebediening nie en dat hy as student van die kerk 


gehandhaaf word. 


Jaargang 42, aflewering 3 van Hervormde Teologiese Studies was 
‘n feesbundel ter ere van professor P.S. Dreyer by geleentheid 
van die herdenking van sy 25 jarige dosentskap in Wysbegeerte. 
A.J. Antonites het die huldigingsartikel geskryf met opskrif PS 
Dreyer: Bakens op die pad van die wetenskap.” Daarin gee hy ‘n 
oorsig oor die lewensloop van Dreyer, sy kerklike betrokkenheid, 
sy akademiese loopbaan en sy bydrae tot wetenskaplike denke. Die 
feesbundel is op 28 September 1978 oorhandig by geleentheid 
van 'n ete in die restaurant Hof van Holland. [Hoofstad het op 
06 Maart 1975 'n artikel geplaas oor professor PS. Dreyer in ‘n 
tweede aflewering oor denkers van Pretoria]. 


Daarin word ook 'n oorsig oor sy lewensloop gegee: gebore 23 
November op Pietersburg, nege jaar oud voordat hy begin 
skoolgaan, op Pofadder, Kenhardt en Stellenbosch, slaag matriek 
op 16, voltooi teologiese studie in 1943, help as proponent in 
Pretoria, gee lesings in Wysbegeerte, sit MA studie voort, aanvaar 
beroep na Witbank in 1945, vertrek einde 1947 na Groningen, 
word in 1959 predikant in Potchefstroom-Noord, promoveer 
in filosofie in 1951, in teologie in 1958, word in 1952 lektor 
in Wysbegeerte aan Universiteit van Pretoria, en volg C.K. 
Oberholzer op as hoof van die departement} 


25 September 1978 


Die Raad kontinueer professor B.J. Engelbrecht as lid van die 
Boukomitee en van die Finansies- en Eiendomskomitee. 


26 September 1978 

Die Fakulteit neem amptelik afskeid van professor F.J. van Zyl en 
gee toestemming dat dominee A DD. Breytenbach die benoeming 
as kapelaan van die Universiteit van Pretoria Kommando aanvaar. 


05 Oktober 1978 


Die Kuratorium neem kennis van die voorgenome stigting van ‘n 


Hervormde Teologiese Vereniging (HTV). 


22 Oktober 1978 


Die nuwe Afrikaanse Psalm- en Gesangeboek is amptelik in 
ontvangs geneem by wyse van 'n erediens in die Nederduits 
Gereformeerde Kerk Universitas, Bloemfontein, en ‘n 
oorhandigingsfunksie daarna by geleentheid waarvan leergebonde 
eksemplare oorhandig is aan die moderator van die Algemene 
Sinode van die Nederduits Gereformeerde Kerk, die voorsitter van 
die Algemene Kerkvergadering van die Nederduitsch Hervormde 
Kerk, en 'n verteenwoordiger van die Gereformeerde Kerk. 


01 November 1978 


Die Senaat neem afskeid van professor FJ. van Zyl. 


23-24 November 1978 

Die Kommissie van die Algemene Kerkvergadering keur goed 
dat dominee A.G. van Aarde lesings van drie sessies per week 
in die Departement Grieks mag gee. Dieselfde vergadering 

het goedgekeur dat Van Aarde ook in die Departement Nuwe 
Testamentiese Wetenskap as hulpdosent sal dien. 


es 1979 
01 Februarie 1979 


Die Kuratorium verwelkom professor PJ. van der Merwe. Besluit 
is om nie die H.C.M. Fourie-Erepenning in 1979 toe te ken nie. 
Wat praktiese opleiding betref, is bevind dat die Kuratorium 
tevrede is dat enige verdere opleiding nie op die terrein van die 
teologiese opleiding hoort nie, en is aan die hand gedoen dat 
predikante in die eerste jaar van bediening saamgetrek word vir 
leiding of voorligting oor praktiese sake. Kennis is geneem dat 
W.C. van Wyk 30 lesings per jaar en A.PB. Breytenbach en J.A. 
Loader elk 60 lesings per jaar in Ou Testamentiese Wetenskap sal 
waarneem. Kennis is geneem van 'n verslag van A.D. Pont oor sy 
bywoning van die Internasionale Kongres vir Calvynnavorsing in 
Amsterdam, Nederland. Vorderingsverslae en 31 nuwe aansoeke is 
behandel en beurslenings toegeken. 


20 Februarie 1979 


Professor PJ. van der Merwe word verwelkom in die Fakulteit. 
Professor D.M. Joubert, vise-rektor, woon die vergadering as gas 
by. Die Nico Prinslooprys word toegeken aan S.EC. Ras. Die 
doktorale eksamenuitslae van G.N. Bloem en J.A. Beukes word 
bekragtig. Die onderwerpe van die volgende kandidate se doktorale 
proefskrifte word goedgekeur: G.N. Bloem Die prediking as die 
verbandlegging tussen die Bybelteks en die hedendaagase situasie, 
PB. Boshoff Sinkretisme in die Ekumene van die Twintigste Eeu, 
J.A. Beukes Evangelisasie. Die vak-keuses van E. Verhage, L.C. 
Bezuidenhout en W.J. Bezuidenhout vir DD word goedgekeur. 
Die aansoek van R. Gramsch om op grond van 'n MTh in Berlyn 
vrygestel te word van die doktorale eksamen word goedgekeur. 


24 April 1979 


Die Fakulteit neem kennis van die voorneme om die personeel en 
lesings van die Fakulteit te verskuif na Letteregebou II en versoek 
dat dit in heroorweging geneem word. Die aansoeke van W.C. 
Kloppers om vir BA Hons in Hebreeus en van S.EC. Ras om 
vir MA Semitiese tale in te skryf saam met die BD studie word 
goedgekeur. Die versoek van A.J. Zwarts om vrystelling van die 
doktorale eksamen op grond van sy doktorale eksamen in Utrecht 
in 1961 word toegestaan. Die vak-keuses van L.A.D. Pienaar en 
W.P. Prinsloo vir DD word goedgekeur. Volgens die jaarverslag 
was 33 studente vir BD en 31 vir DD ingeskryf. 


Die Vergadering van Professore besluit om aan te beveel dat 
die benaming van die vergadering in die toekoms sal wees. Die 
Dosentevergadering van die Teologiese Opleiding van die Kerk, 
dat alle permanent-voltydse dosente vanweë die kerk lede sal wees 
en dat tydelik-deeltydse dosente op uitnodiging met adviserende 
stem sitting kan neem. Aanbeveel is dat Bepaling 81 herskryf moet 
word in dié opsig dat die pre-advies van die Dosentevergadering 
ingewin moet word ten opsigte van alle sake wat die leer en 
belydenis van die Kerk raak en dat ten opsigte van alle sake wat 
die liturgie raak, die pre-advies van die Raad vir Belydenis- en 
Liturgiese Geskrifte ingewin moet word. 


Die Dosentevergadering het verder besluit dat die minimum- 
vereiste ten opsigte van Latyn verlaag kan word na Voorbereidende 


Latyn of Matrieklatyn. 


15 Mei 1979 


Die 59ste Algemene Kerkvergadering kom byeen. J.P. Oberholzer 
is as voorsitter verkies, PM. Smith as skriba, FJ. van Zyl as vise- 


voorsitter en B.J. Engelbrecht as vise-skriba. As predikantlede van 
die Kommissie is C.L. van den Berg en PJ.T. Koekemoer verkies. 
Die kerk het volgens opgawe 124 310 belydende lede gehad en 
252 diensdoende dienaars van die Woord. 
Die openingsrede na aanleiding van Titus 1:11-14 het verwys na 
die krisispunt in die bestaan van die Nederduitsch Hervormde 
Kerk. 
Dit is noodsaklik dat teenoor die strominge van die tyd die suiwere 
leer gestel word, maar dit is nie die enigste noodsaaklikheid nie. 
.... Die kerk is egter nie net boeteprediker wat ander oproep 
tot bekering en die straf van God afroep op almal wat in 
hulle verset teen die waarheid volhard nie. Die kerk hoor ook 
die boeteprediking en word tot bekering opgeroep. … Daar is 
vanselfsprekende dinge in die lewe en die werk van die kerk. Een 
daarvan is dat 'n mens in die kerk te doen het met mense wat nie 
onverskillig staan teenoor 'n vroom en heilige lewe nie. En tog 
ervaar 'n mens telkens met skok dat selfs ampsdraers van die kerk 
a losbandigheid openbaar wat net by heidene tuis kan wees, dat 
geldgierigheid en gemaksug as normale verskynsels aanvaar word, 
dat woorde en dade 'n besoedeling van die gees openbaar. 
Nog 'n vanselfsprekendheid in die lewe en werk van die kerk is 
menseverhoudinge wat voldoen aan die eise van die Christelike 
deug. En tog vind ‘n mens ampsdraers en lidmate wat onmiddellik 
negatief reageer sodra daar van beter menseverhoudinge binne 
die delikate Suid-Afrikaanse situasie sprake is. Sommige verwag 
selfs dat die kerk in sy amptelike uitsprake hierdie onderwerp 
gladnie moet aanroer nie, of nog erger, moet aansluit by bulle eie 
onversoenlikheid en minagting van mense. 
Dit is ook vanselfsprekend dat die kerk een liggaam is, en dat as 
die een lid ly, die ander saam met hom ly. Tog vind ons binne 
die Hervormde Kerk self n onbarmhartigheid en selfsug wat 
die onderlinge hulpverlening en die diakonaat belemmer. Party 
gemeentes verheug hulle in luukse kerkgeboue, sale, pastorieë en 
groot geldbeleggings terwyl ander selfs nie in die basiese behoeftes 
kan voorsien nie. Offergawes word vrylik aangewend om meer 
luukshede aan te skaf, terwyl die diakonaat binne eie kerkverband 
skade ly en dié in die wyer verband van die Christelike kerk in 
die land en in ander lande geen aandag kry nie. 
Dit is vanselfspekend dat die kerk nie net ter wille van homself 
daar is nie maar ter wille van die diens van die evangelie. Die 
apostolaat bly dié taak wat aan die kerk sy bestaan gee. En tog is 
daar selfs kerkrade, amptelike vergaderinge van die kerk, wat met 
allerlei besware, selfs politieke besware, die min wat van hulle 
gevra word, weier. Daar is sommige wat meen dat die kerk sy 
apostoliese opdrag vervul deur die benoeming van 'n paar rade 
en die beroep van 'n predikant of twee vir evangelisasie, terwyl 
gerieflik vergeet word dat die apostolaat taak van die kerk as 
geheel is... 
Jesus Christus wat gekom het en wat kom, het Hom vir ons gegee 
om ons te verlos van ongeregtigheid en vir Homself ‘n volk as 
eiendom te reinig, ywerig in goeie werke. … Hierdie reiniging 
wat deur die Heer van die kerk gedoen is, hierdie bevryding uit 
ongeregtigheid, is daar in die kerk van Jesus Christus, en tog is 
dit ook nie daar nie. Dit is daar in die geloof, dit is nie daar nie 
in die pynlike werklikheid van die gebroke, sukkelende bestaan 
van elke dag. Die kerk gryp vas aan die salige hoop, hy bid met 
groot heimwee om die voleinding en vervulling. Maar in sy 
verwagting bly hy die vegtende kerk wat nie vrede het of vrede 
maak met die ongeregtigheid nie. Hy ken die berou en hy lewe 
van die vergewing. Ook al is die goeie werke min en onvolkome, 
die ywer is daar. 
Dit is hierdie ywer wat sigbaar moet wees. In ons gesprek rondom 
die waarheid van die evangelie met ander kerke, met ekumeniese 
bewegings, met die strominge van ons tyd, is die een groot vereiste 
n skoon gewete wat betref hierdie ywer. In ons getuienis teenoor 
owerheid en volk is dit die eis van die Woord van God self: Hoe 


sigbaar is dit in ons samelewing, ons wetgewing, ons bestuur van 

die staat, ons beweging na die toekoms van afsonderlike en gelyke 
geleenthede vir almal toe, dat hier mense besig is wat die ywer vir 
goeie werke het? … Dit is die wil van God dat ons deur goed te 
doen, die onkunde van die dwase mense tot swye sal bring. 


Die werksaamhede van die vergadering het begin met die 
behandeling van sake onder die hoof Apostolaat van die Kerk. Die 
Raad vir die Arbeid onder Buitekerklikes het na aanleiding van 
die probleem van anderstalige buitekerklikes met wie ons kerk in 
aanraking kom, besluit dat eredienste in Engels net ‘n oorgangsfase 
moet wees. Ons moet nie ‘n Engelse Hervormde Kerk daarstel 
nie. Daarteenoor het die Algemene Kerkvergadering besluit: ‘Die 
kerk aanvaar sy apostoliese opdrag ten volle en sal gebruik maak 
van alle oop deure wat hom gebied word. 


Die vergadering het ook besluit om sy steun te gee aan die 
Christelike Seemans Welsyns Organisasie (CSWO). Die 
vergadering het kennis geneem van die stigting van Die 
Hervormde Kerk in Suidelike Afrika en het besluit: 


a. Die vergadering aanvaar die aanbevelings oor funksionele 
kontak van die Raad en Werkgroep Ekumene en laat dit 
aan die Kommissie van die Algemene Kerkvergadering om 
voort tegaan op die reeds ingeslane weg van funksionele 
kontak opbou met die Hervormde Kerk in Suidelike Afrika. 

b. Die vergadering nooi die voorsitter van die Algemene 
Kerkvergadering van die Hervormde Kerk in Suidelike 
Afrika uit om groete namens sy kerk aan bierdie vergadering 
oor te bring. Teenstemme teen die laasgenoemde besluit is 
aangeteken deur dominees LA. A A. Schroeder, J.H. Brandt 
en EJ. Smit en ouderling J.J. Bezuidenhout van Glencoe. 


Nadat in opdrag van die vorige Algemene Kerkvergadering, ‘n 
studie gedoen is oor die vraag of hoogleraars verkiesbaar behoort 
te wees op die Kommissie van die Algemene Kerkvergadering, 
het hierdie vergadering sy instemming betuig met die stelling 
dat kerkregtelik daar teen die teenwoordigheid van die professore 
op die Kommissie geen beswaar in te bring is nie en dat dit nie 
wenslik is om van die professoraat 'n aparte amp te maak nie. 


Hierdie vergadering het ook die besluit geneem wat die weg van 
vroue na die amp van dienaar van die Woord oopgemaak het. 
Dit het gebeur na studie en bespreking wat etlike jare geduur het. 
Die vergadering het met 'n groot meerderheid die beginsel aanvaar 
dat vroue tot die amp toegelaat word, het dit aan die Kommissie 
oorgelaat om binne die raamwerk van die Wet en Bepalings die 
praktiese besware te hanteer en riglyne vas te lê vir die uitvoering 
van die besluit, en om opdrag aan bevoegde persone te gee om aan 
die kerklike publiek te verduidelik waarom bepaalde Skrifgedeeltes 
nie deurslaggewende argumente teen die toelating van vroue tot 
die amp van dienaar van die Woord is nie. Teenstemme teen die 
besluit is aangeteken deur dominees C.J.J. van Rensburg en EGJ. 
Loots. Teen hierdie tyd was daar reeds drie vrouestudente met 
die studie besig. Yolanda Dreyer, kleindogter van dominee TEJ. 
Dreyer snr, het in 1975 met die BA studie begin, Kotie van der 
Westhuizen (later McDonald) in 1977 en Elsie Wolmarans (later 
Pretorius) in 1978. 


Kennis is ook geneem van die oprigting van die Kerklike Instituut 
vir Toerusting van Ampsdraers en Lidmate (Kital) met die taak 
om ampsdraers en lidmate toe te rus met betrekking tot die Bybel, 
die leer van die kerk en die dienswerk van die gelowiges en met 
doktor J.H. Koekemoer as voltydse direkteur. Wat die Teologiese 
Opleiding betref, het die vergadering kennis geneem van die 
uittrede van professor EJ. van Zyl op 31 Desember 1978 en is sy 
opvolger, professor PJ. van der Merwe, verwelkom. 


Kennis is geneem van die benoeming van hulpdosente in deeltydse 
hoedanigheid vanaf 01 Januarie 1978. Die Fakulteit het in 1978 
soos volg gelyk: 

e Ou Testamentiese Wetenskap: J.P. Oberholzer, 


hoogleraar, W.C. van Wyk lektor, A.PB. Breytenbach 
lektor Bybelkunde, PM. Venter hulpdosent (vanaf 2de 


semester). 

e Nuwe Testamentiese Wetenskap: ` GAMM. Pelser 
hoogleraar, J.J. Engelbrecht lektor Bybelkunde, PA. 
Geyser hulpdosent. 

e Kerkgeskiedenis: A.D. Pont hoogleraar, S.J. Botha 
hulpdosent. 

e Dogmatiek: BJ. Engelbrecht hoogleraar, PJ.T. 


Koekemoer en J.H. Koekemoer hulpdosente. 

e Godsdiens en Sendingwetenskap: FJ. van Zyl hoogleraar, 
H.G. van der Westhuizen, C.J. Viljoen, D.J.C. van Wyk 
en PJ. van der Merwe hulpdosente. 

e Praktiese Teologie: J.I. de Wet hoogleraar, M.J. du P. 
Beukes en T.EJ. Dreyer hulpdosente. 


[In 1979 het die prentjie verander deur die benoeming van H.G. 
van der Westhuizen en PJ.T. Koekemoer vir die opleiding van 
predikante van die Hervormde Kerk in Suidelike Afrika aan die 
Universiteit van die Noorde en die uittrede van professor Van 


Zyl] 


Die BA kursus is deur hierdie vergadering soos volg vasgestel: Grieks 
I, Hebreeus I, Wysbegeerte I, Bybelkunde I, Latyn I of Ib, of ‘n 
moderne taal of Sielkunde of Volkekunde terwyl voorbereidende 
Latyn of Matriek-Latyn genoegsaam sal wees; Grieks IT, Hebreeus 
II en enigeen van die ander vakke op tweedejaarsvlak; Grieks III 
of Hebreeus III en enigeen van die ander vakke op derdejaarsvlak. 
As lede van die Kuratorium is verkies professor C.H. Rautenbach, 
doktore A.J.G. Dreyer, L.M. le Roux, J.L. van Staden en D.J.C. 
van Wyk, en dominee CG Jl. Roos. 


30 Mei 1979 
Die Senaat wens B.J. Engelbrecht en J.P. Oberholzer geluk met 
hulle verkiesing op die Moderamen. 


24 Julie 1979 

Die proefskrifuitslae van S.J. Botha en PB. Boshoff is deur die 
Fakulteitsraad bekragtig. Na aanleiding van die besluit van die 
Algemene Kerkvergadering is die toelatingsvereistes vir BD soos 
volg geamendeer: I Grieks I, Hebreeus I, Bybelkunde I en een 
van Latyn IA of IB, 'n moderne taal, Sielkunde I, Volkekunde I, 
II Grieks II, Hebreeus II en een van die ander vakke wat in die 
eerstejaar geneem is, III Grieks III of Hebreeus III en een van die 
vakke wat in die tweede jaar geneem is. Die Dosentevergadering. 
stel lede voor vir die Studiekommissie in verband met Kategese 
uit 'n groslys opgestel deur die Kommissie van die Algemene 
Kerkvergadering en stel voor dat die Studiekommissie die reg van 
koöptering sal hê. 


31 Julie 1979 

Die Kuratorium verkies dominee G.J.J. Roos as voorsitter 
en doktor D.J.C. van Wyk as vise-voorsitter. Besluit is dat die 
Vergadering van Professore voortaan bekend sal staan as die 
Dosentevergadering. Kennis is geneem dat dominee A.G. van 
Aarde as hulpdosent in Nuwe Testamentiese Wetenskap benoem 
is. Kennis is verder geneem dat professor J.I. de Wet siekteverlof 
ontvang het en dat sy lesings waargeneem word deur doktor TEL, 
Dreyer en doktor M.J. du P. Beukes. 


25 September 1979 
Die vak-keuse van A.G. van Aarde vir DD word deur die 

Fakulteitsraad goedgekeur. Die volgende onderwerpe vir 
proefskrifte word goedgekeur: A.G. van Aarde Die Christologie 
in die Matteusteologie, A.PB. Breytenbach (gewysig) Die verband 
tussen en die ontwikkeling in die profetiese uitsprake in die boek Hosea, 
S.G.A. Golden (gewysig) Dialogiese en kommunikatiewe prediking, 
G.C. Velthuysen (gewysig) Parabel van God en paradigma van 
menslikheid. 'n Kritiese waardering van die christologiese ontwerp 
van Edward Schillebeeckx. Die Dosentevergadering handel oor 
'n skrywe van die Kuratorium oor Evangelistiek en Kerkreg na 
aanleiding van 'n voorlegging van die Oosrandse Broederkring 
en besluit om meer besonderhede van die Broederkring te vra. 
'n Versoek van professor PJ. van der Merwe dat bespreking 
gevoer word oor toetse en eksamens, staan oor vir die volgende 
vergadering. 


31 Oktober 1979 
Die Senaat wens professore PS. Dreyer en J.I. de Wet spoedige 
herstel toe. 


29 November 1979 

Die Kommissie van die Algemene Kerkvergadering besluit om 
goed te keur dat dominee A.G. van Aarde ook in 1980 drie lesings 
per week in die Departement Grieks mag gee. Die Kommissie het 
bekragtig dat die hulpdosente ook in 1980 sal dien. 


3 1980 

01 Februarie 1980 

Die Kuratorium besluit om die reëlings van die Kuratoriumkamp 
goed te keur. Doktor TE]. Dreyer het opdrag ontvang om die 
program af te handel, en eggenotes en verloofdes van studente 
moes sover moontlik betrek word. Vorderingsverslae is behandel 
en beurslenings toegeken. Kennis is geneem dat die hulpdosente 
wat in 1979 gedien het, ook in 1980 sal dien, behalwe dat 
dominee A.A. da Silva in die Departement Ou Testamentiese 
Wetenskap in die plek van dominee PM. Venter sal dien en 
dominee J.M.G. Storm in Kerkgeskiedenis in die plek van 
doktor S.J. Botha. Verder is besluit dat ‘n mede-professor in die 
Departement Ou Testamentiese Wetenskap aangestel word. In die 
20ste jaargang van Skakelblad verskyn ‘n berig en foto in verband 
met die professorale intreerede van professor PJ. van der Merwe 
oor ‘Die Godsdiens as probleem vir die Godsdienswetenskap en 
die Teologie’. In dieselfde blad verskyn ook 'n kort oorsig oor die 
Fakulteit Teologie Afdeling A as een van die oudste fakulteite 
van die Universiteit. Daarby is 'n foto van die personeel van die 
Fakulteit saam met die finalejaar studente. 


19 Februarie 1980 

Die Fakulteit neem kennis dat die S.P. Engelbrecht Erepenning 
aan professor H.G. van der Westhuizen toegeken word. Die Nico 
Prinslooprys word toegeken aan Y. Dreyer. Die Fakulteit het 
nou ook met instemming kennis geneem van die verskuiwing 
na die Nuwe Letteregebou [miskien eerder met gelatenheid]. 
Die doktorale eksamenuitslae van S.P. Pretorius en J.M.G. 
Storm is goedgekeur, en so ook die proefskrifuitslag van A.PB. 
Breytenbach. Student E.G. Fourie is toegelaat om saam met 
BD in te skryf vir BA Hons in Latyn, S.P. Nolte vir BA Hons in 
Grieks, PJ. van Zyl vir BA Hons in Kriminologie en H.J. Wentzel 
vir MA in Wysbegeerte. Die onderwerp van die proefskrif van 
J.M.G. Storm is goedgekeur, naamlik Die wordingsgeskiedenis van 
die kerk in die Oorvaalse. Die vak-keuse van C.J.A. Simpson vir 
DD is goedgekeur. 


19 Maart 1980 


Die Senaat verwelkom professore P.S. Dreyer en J.I. de Wet na 
hulle siekteverlof 


20 Maart 1980 

Die Dosentevergadering besluit met meerderheid van stemme 
dat dominee A.PB. Breytenbach, wat in April 1908 formeel sal 
promoveer, aanbeveel word as mede-professor in Ou Testamentiese 
Wetenskap. Die vergadering behandel ‘n uitvoerige memorandum 
van professor PJ. van der Merwe en neem die volgende besluite: 


Lengte van Jaarkursusse: Die werkopgawes per departement sal 
ongeveer 800 bladsye (Voorgeskrewe werke en lesingaantekeninge) 
wees vir BD I en BD II en ongeveer 700 bladsye vir BD III. 
Elk dosent sal 'n bydrae lewer om studente te motiveer om hard te 
werk. Meer aandag sal gegee word aan eksaminering en toetsing 
aangesien die hoë slaagsyfer moontlik 'n sekere slapheid ten opsigte 
van die studie-opdrag meebring. 

Onderrigvorme: 'n Komitee, bestaande uit prof P] van der Merwe, 
drr PA Geyser en JH Koekemoer sal ondersoek instel na die vraag 
hoe die beskikbare lesingtyd die beste benut kan word. 
Aktualiteitslesings: Die beginsel is aanvaar dat drie 
aktualiteitslesings per jaar deur dosente gegee sal word. 

Aanpassing van kursusse en leerplanne: Elke dosent sal ‘n inleiding 
op sy vak of vakke skryf, waaruit dr JH Koekemoer ‘n handboek vir 
die vak Ensiklopedie sal saamstel, 

Interdissiplinêre Samewerking: Die studieterrein en werkopgawes 
van elke departement sal aan die begin van die kursusjaar aan alle 
dosente beskikbaar gestel word. 

Toetsing en eksaminering: Mondelingse sowel as skriftelike toetse sal 
afgeneem word. Proff P] van der Merwe en AD Pont sal ‘n rooster 
opstel vir toetse wat op Saterdagoggende afgeneem sal word, 
Belading vir die DD studie: Die eksamendeel van DD word 
op twee jaar gestel en die belading ten opsigte van die hoofvak 
ongeveer 4 000 bladsye, en ten opsigte van elke byvak ongeveer 2 
000 bladsye. Die periode tussen die eerste tentamen en die einde 
van die eksamen word verleng na ses maande in plaas van die 
huidige drie maande. 

Eksaminering van proefskrifte: Ekaminatore van 'n proefskrif 
word beperk tot die promotor en mede-promotor (indien enige) en 
twee eksterne eksaminatore van wie minstens een van buite die 
Fakulteitsafdeling moet wees 


01 April 1980 
Professor G.M.M. Pelser gaan op studieverlof tot 30 September 
1980. 


22 April 1980 

Die Fakulteit bekragtig die doktorale eksamenuitslae van A.G. 
van Aarde en J.P. Naude, keur die vak-keuse van J. Coetzee vir 
DD goed, en die onderwerp van die proefskrif van S.P. Pretorius, 
naamlik Die Kerkvereniging van 1885 — sy aanloop en mislukking. 
Daar was 47 studente ingeskryf vir BD en 41 vir DD. 


13 Junie 1980 

Die Kommissie van die Algemene Kerkvergadering bekragtig 
die benoeming van A.PB. Breytenbach as mede-professor in die 
Departement Ou Testamentiese Wetenskap. [Breytenbach het 
in November 1979 gepromoveer met die proefskrif Die verband 
tussen en die ontwikkeling in die profetiese uitsprake in die boek 
Hosea, met J.P. Oberholzer as promotor en W.C. van Wyk as 
mede-promotor]. Die vergadering het ouderling J.C. Oelofse 
herbenoem as verteenwoordiger van die kerk op die Raad van die 
Universiteit van Pretoria. Besluit is verder om in ‘n omsendskrywe 
aan kerkrade die versoek bekend te stel dat op Sondag, 05 Oktober 
aandag gegee word aan die 50ste herdenking van die bestaan van 
die Universiteit van Pretoria. 

22 Julie 1980 

Die Fakulteit keur ‘n gewysigde reglement vir die S.P. Engelbrecht 
Erepenning goed, bekragtig die doktorale eksamenuitslae van 
A.A. da Silva en die uitslag van die proefskrif van E.C.B. Kotze, 
keur die gewysigde onderwerp van J.J. Steenkamp se proefskrif 
goed, naamlik Die Wereldraad van Kerke se bemoeienis met die 
rassevraagstuk in Suid-Afrika. ‘n Histories-analitiese oorsig van die 
periode 1950-1972, en keur die vak-keuse van J.J. Viljoen vir DD 
goed. 


10 Oktober 1980 

Die halfeeufees van die Universiteit van Pretoria word herdenk 
deur ‘n feesuitgawe van Skakelblad waarin die werksaamede van 
al die fakulteite weerspieël word. Die positiewe bydrae van die 
Fakulteit Teologie Afdeling A tot die totstandkoming van die 
departemente Grieks, Hebreeus en Latyn en ook tot die stigting 
van die Departemente Wysbegeerte en Bybelkunde word vermeld. 
Verder word ‘n oorsig gegee van die geskiedenis van die Fakulteit 
en die prestasies van sy dosente. Die berig word vergesel van ‘n 
groepfoto van die voltydse dosente. 


27-28 November 1980 

Die Kommissie van die Algemene Kerkvergadering neem kennis 
van ‘n verslag van die Kuratorium wat gemeld het dat daar 101 
studente besig is met die BA studie en 57 met die BD studie, en dat 
die jaarlikse saamtrek van teologiese studente by Hartebeespoort 
gehou is en dat dit goed verloop het. Die onderwerpe wat 
behandel is, was Die teologiese student en die kerk, Christelike 
Wetenskap, Finansies en pensioene. Die Kommissie het op versoek 
van die Beheerraad van Kital besluit dat die kursus in die eerste 
bedieningsjaar gehou word en nie in dienspligtyd nie. Kennis is 
ook geneem van ‘n skrywe van die Kuratorium wat aan die hand 
gegee het dat ‘n gesprek gevoer word tussen die Moderamen, 
die Beheerraad van Kital en die Kuratorium omdat teologiese 


opleiding ter sprake is by die kursus in gemeentelike praktyk. 


In dieselfde vergadering het die Kommissie ‘n konsepskrywe 
aan ‘n aantal lidmate van die kerk en ‘n program getitel Kerk 
en Wêreld 2000 goedgekeur. Die volgende skrywe is toe deur 
die skriba uitgestuur aan professore PJ. Coertze, R.D. Coertze, 
G.C. Olivier, A.P. Zevenbergen, PW. Hoek, P. Swart, A.J.G. 
Oosthuizen, D. Botha , doktor J. de Loor, meneer H.J. Bruinette 
en meneer J.J. Vermooten: 


Die Kommissie van die Algemene Kerkvergadering versoek 
vriendelik of u hom behulpsaam wil wees met D ondersoek na die 
werklikhede en moontlikhede van die huidige sosio-ekonomiese 
situasie in ons land en die te voorsiene ontwikkeling in die 
volgende twee dekades. 

U is bewus daarvan dat die kerk in toenemende mate onder 
druk geplaas word om leiding te gee en betrokke te raak in die 
aktuele sake van die land en dat die Nederduitsch Hervormde 
Kerk hom in die verlede steeds duidelik uitgespreek het ten gunste 
van 'n beleid van afsonderlike en gelyke geleenthede vir alle 
bevolkingsgroepe in die land. 

Ons is daarvan oortuig dat u as lidmaat van die kerk en as 
vakkundige op u besondere terrein ons tot groot hulp kan wees in 
die opklaring van sake en die aanwysing van besondere knelpunte 
wat deur die kerk in ag geneem moet word. 

Die meegaande vraelys is n aanduiding van wat ons meen 
aandag behoort te ontvang, maar u is vry om die kring wyer of 


nouer te trek. Graag verneem ons of u bereid is om hierin mee te 
werk en of u dit moontlik sal vind om ons sê teen Maart 1981 u 
bydrae te laat toekom. 
Projek Kerk en wêreld 2000 
1. Die getalleverhouding tussen die onderskeie volksgroepe en 
die konsekwensies daarvan vir sover dit voorsien kan word. 
1.1 Wat is u projeksie vir die bevolkingsgetalle teen die jaar 


2000? 
1.2 Wat kan u ogv die projeksie voorsien ten opsigte van 

1.2.1 bevolkingsverspreiding, 

1.2.2 ekonomiese eise (arbeid, behuising, voedsel- 
voorsiening ens) 

1.2.3 opleiding (teenoor moontlike werkvoorsiening), 

12.4 kulturele verandering (akkulturasie agv ver- 
meerde kontaksituasies ens) 

1.2.5 enige ander aspek 


2. Die huidige tendense in ekonomiese en politieke beleid en 
die konsekwensies daarvan 

2.1 Wat sien u as onvermydelike ontwikkelings afgesien van 
watter beleid gevolg word? 

2.2 In hoeverre is beheerde ontwikkeling ten dienste van 
duidelik geformuleerde beleid te voorsien? 

2.3 Verdiskonteer asb die botsende beleidstendense en 
verwagtings van die onderskeie volksgroepe. 

3. Die bestaande konflik en die konflikpotensiaal 

3.1 Hoe sien u die huidige en verwagte situasie van die RSA 
binne die internasionale konteks? 

3.2 Hoe sien u dit binnelands (toename van terreur, veral 
stedelik, bedreigingspsigose, reaksie en voeding van 
ekstremisme aan weerskante ens? 

3.3 Wat is u mening oor die rol van die kerk in so 'n konteks 
van verskerpte konflik, leiding aan lidmate ten opsigte 
van menseverhoudings, getuienis teenoor owerheid en 
volk, betrokkenheid al dan nie by verandering van 
strukture, ens? 


29 Desember 1980 
Professor H.P. Wolmarans is oorlede in die ouderdom van 86 jaar. 
Die begrafnisrede in die kerkgebou van Pretoria is gehou deur 
die voorsitter van die Algemene Kerkvergadering, J.P. Oberholzer, 
op 02 Januarie 1981, en die vise-voorsitter, EJ. van Zyl, het ‘n 
huldigingswoord namens die kerk uitgespreek. Professor B.J. 
Engelbrecht het namens die Universiteit van Pretoria en die 
Fakulteit Teologie die woord gevoer. Sy rede is opgeneem in 
Die Hervormer van Februarie 1981. In die 1982 Almanak het ‘n 
broerskind van professor Wolmarans, dominee J.N. Wolmarans 
‘n ‘Fragmentariese Skets’ geskryf oor sy oom wat 'n uitstekende 
insig bied in die veelsydigheid en unieke persoonlikheid van 
H.P. Wolmarans. Sy opvolger, professor FJ. van Zyl, het in die 
feesbundel van Hervormde Teologiese Studies in 1992 geskryf oor 
‘Die lewe en werk van H.P. Wolmarans, hoogleraar 1935-1959’ 
en hom die “rysige, sierlike en eiesoortige seder van die Nederduitsch 
Hervormde Kerk’ genoem. 
Sy kalme, bedaarde en verstandige optrede, sy nugtere, gesonde 
en suiwer teologiese insig en oordeel, sy ernstige, eerlike, nederige 
en blymoedige lewenshouding het by almal wat met hom te doen 
gekry het, agting afgedwing. 


Oor die akademiese optrede van Wolmarans het Van Zyl geskryf 
dat sy aanstelling 'n nuwe era in die teologiese fakulteit ingelui het 
jn die sin dat daar van toe af ‘n nuwe klank verneem is, naamlik dié 
van die Dialektiese Teologie.” 

ve 1981 


17 Februarie 1981 

Die Fakulteit ken die Nico Prinslooprys toe aan C.F. van Heerden, 
bekragtig die proefskrif uitslag van G.C. Velthuysen en die 
doktorale eksamenuitslae van N.H. Buitenweg en TEJ. Dreyer 
(Magaliesburg). Toestemming is verleen dat T.F. Joubert en PB. 
Viljoen vir BA Hons in Semitiese Tale inskryf en M.J. Riekert 
en G.M.]. van Wyk vir BA Hons in Wysbegeerte. Die volgende 
onderwerpe vir proefsksrifte is goedgekeur: G.N. Bloem (gewysig) 
'n Beoordeling met die oog op 'n waardebepaling van die geskiedenis 
van die prediking vir die homiletiek en P.M. Venter Spreukgoed- 
wysheid: lewe as kernstruktuur van die poëtiese komposisies in 


Spreuke 1—9. 


06 Maart 1981 

Die Kommissie van die Algemene Kerkvergadering verneem dat 
professor PW. Hoek en meneer K.E. Bruinette telefonies laat 
weet het dat hulle sal saamwerk aan die projek Kerk en Wêreld, 
dat professor Oosthuizen vanweë oorsese verpligtinge nie kan 
saamwerk nie maar drie studiestukke tot beskikking gestel het, en 
dat professore G.C. Olivier en J.H. de Loor hulle samewerking 
beloof het, en dat professor Daan Botha van mening is dat hy nie 
tyd sal vind nie maar wel miskien 'n paar persoonlike menings sal 
kan gee. 


Die Kommissie het in dieselfde vergadering ook kennis geneem 
van die Dekaansverslag waaruit dit geblyk het daar 46 BD 
studente is en 41 DD studente. 


13 Maart 1981 

Die Kuratorium betuig sy deelneming met die afsterwe van die 
eggenote van professor C.H. Rautenbach. Hierdie vergadering 
het onder andere aanbeveel dat boeke vir ‘n maksimum van 
R500 vir BA op rekening gekoop mag word en R2500 vir BD. 
Die Kuratoriumsaamtrek van teologiese studente het plaasgevind 
op Ol Augustus 1981 in die kerkgebou van Philadelphia. 
Dit het individuele en kleingroep Bybelstudie omvat en 'n 
paneelbespreking onder leiding van dominee PA. Geyser, doktor 
D.J.C. van Wyk en doktor A.J.G. Dreyer. 


16 Maart 1981 
J.P. Oberholzer gaan op spesiale verlof tot 23 April 1981. 


18 Maart 1981 

Die Senaat verneem van die afsterwe van professor H.P. 
Wolmarans op 28 Desember 1980 en spreek sy meegevoel uit met 
mevrou Wolmarans en familie. 


28 April 1981 


Die Fakulteit verwelkom J.P. Oberholzer wat pas teruggekeer het 
van ‘n oorsese studiereis, nomineer vir professore B.J. Engelbrecht, 


EL 


J.P. Oberholzer en J.I. de Wet vir die dekaanskap, en keur goed 
dat E.G. Fourie inskryf vir MA Latyn, L. Greyling vir BA Hons in 
Bybelkunde, W.R.T. Hindley vir MA in Wysbegeerte en J.J. van 
der Westhuizen vir BA Hons in Semitiese tale saam met BD. Uit 
die jaarverslag blyk dat gedurende 1980 doktor A.P.B. Breytenbach 
aangestel is as medeprofessor in Ou Testamentiese Wetenskap, en 
dominee A.G. van Aarde as senior lektor in Bybelkunde. Daar was 
58 BD studente en 40 DD studente. 


12 Junie 1981 

Die Kommissie van die Algemene Kerkvergadering neem kennis 
van die drie studiestukke van professor A.J.G. Oosthuizen en die 
bydrae van doktor K.E. Bruinette vir Kerk en Wêreld 2000. 


21 Julie 1981 

Die Fakulteit wens doktor J.J. Engelbrecht geluk met die 
verwerwing van die DTh graad by Unisa in Mei 1981. J.P. 
Oberholzer, G.M.M. Pelser en PJ. van der Merwe is genomineer 
as plaasvervangende dekaan. Die doktorale eksamenuitslae 
van R.M. Naude en I.W.C. van Wyk is bekragtig, Gelyktydige 
inskrywing is goedgekeur vir WA. Dreyer vir BA Hons in 
Wysbegeerte en M.J. Riekert vir BA Hons in Grieks en Hebreeus. 
Die onderwerpe vir proefskrifte is soos volg goedgekeur: PM. 
Venter (gewysig) Spreuke, wysheid en lewe in Spreuke 1-9 en TEL 
Dreyer Vrymesselary as groep in, naas en teenoor die kerk. 


17 Augustus 1981 


Die praeses van Van der Hoff woon op uitnodiging die vergadering 
van die Kuratorium by en vertrek weer na tee. Die vergadering het 
kennis geneem dat student L. Greyling in 'n ernstige motorongeluk 
was en vyf maande lank bewusteloos was. 'n Ruiker en 'n brief van 
waardering is aan sy eggenote gestuur wat hom bygestaan het en 
tans tuis verpleeg. Hierdie vergadering het kennis geneem van ‘n 
memorandum van professor PJ. van der Merwe oor die kursus 
in gemeentelike praktyk wat deur Kital aangebied word en het 
besluit om die saak op 'n buitengewone vergadering te bespreek. 


07 September 1981 


Die Dosentevergadering bespreek die versoek van die Oosrandse 
Broederkring oor Kerkreg en Evangelistiek, 'n versoek van die 
Raad vir Kerkmusiek oor die aanbieding van 'n proefkursus in 
Kerkmusiek en ‘n versoek van die Werkgroep Gemeenteopbou oor 
toerusting in Jeugwerk. Oor die BA studie aan ander universiteite 
is na uitvoerige bespreking besluit om 'n komitee te benoem met 
professor G.M.M. Pelser as sameroeper, en professore W.C. van 
Wyk en A.R.B. Breytenbach as lede, om by BD studente navraag te 
doen of hulle aanpassingsprobleme ondervind teen die agtergrond 
van die interfakultêre Wysbegeerte wat aan die PU. vir C.H.O. 
en U.O.V.S. aangebied word, die aanbieding van Bybelkunde aan 
daardie universiteite en die kwaliteit van die opleiding in Grieks 
en Hebreeus. 

Wat die opleiding in die Fakulteit betref, het die Dosentevergadering 
kennis geneem van ‘n versoek van die Predikantevergadering van 
1980 oor die daarstel van ‘n lewensvatbare kurrikulum waarin 
daar voorsiening is vir oorhoofse beplanning en skakeling 
tussen departemente met die oog op doelwitformulering oor 
wat in die opleiding bereik wil word. Aan die hand van sulke 
duidelike uitgespelde doelwitte sal ook aandag gegee word aan 
metodes/didaktiese vormgewing en 'n verantwoordbare stelsel 
van evaluering/eksaminering. Verder is kennis geneem van 'n 
memorandum van die Hervormde Teologiese Vereninging oor 
die uitbreiding van die personeel van die Fakulteit, en is die 
memorandum van professor PJ. van der Merwe ook weer ter 
hand geneem. Departementshoofde is versoek om ‘n oorsig 
te gee van die sillabus, kommentaar te lewer oor die vrae wat 
geopper is, en aanduiding te gee van leemtes en behoeftes. ‘n 
Kommissie bestaande uit professor PJ. van der Merwe, doktor 
J.H. Koekemoer en doktor T.F.J. Dreyer is benoem om ‘n studie 
te maak van die aard van die opleiding en die doelwitte wat gestel 
moet word. 


Kennis is geneem van 'n klag van die Rektor dat lede van 
die Fakulteit nie gereeld die gradeplegtighede en akademiese 
wydingsdienste bywoon nie. Kennis is ook geneem dat die 
Uitvoerende Komitee van die Senaat opdrag gegee het dat gebruik 
gemaak moet word van kernaantekeninge by lesings en dat die 
diktaat-metode uitgeskakel moet word. 


Na aanleiding van 'n skrywe van student PJ. van Zyl is bespreking 
gevoer oor die swak bywoning van lesings deur studente en is 
besluit dat die voorsitter en J.P. Oberholzer ‘n ‘behartenswaardige 
gesprek’ sal voer met studente wat onbevredigend lesings 
bygewoon het. 


14 September 1981 

Besluit is dat die Kuratorium tergeleënertyd sy besluit van 01 
Februarie 1979 in heroorweging sal neem, naamlik dat enige 
verdere opleiding van predikante nie tot die terrein van die 
teologiese opleiding behoort nie. Kennis is ook geneem dat 
professor A.D. Pont met studieverlof sal wees van 01 April 1982 
tot 31 Desember 1982. 


15 September 1981 
Die vakkeuse van J.H. Breytenbach vir DD word goedgekeur. 


26-27 November 1981 

Die Kommissie neem kennis van skrywes van professore PJ. 
en R.D. Coertze waarin hulle meedeel dat hulle nie hulle weg 
oopsien om aan die projek Kerk en Wêreld deel te neem nie. 


30 November 1981 

Die Raad besluit om die eregraad DLitt toe te ken aan professor A. 
van Selms op die Herfspromosieplegtigheid op 23 April 1982. In 
sy Curriculum Vitae word onder andere vermeld dat hy in 1959 
lid geword het van die Suid-Afrikaanse Akademie vir Wetenskap 
en Kuns, in 1959 offisier in die Orde van Oranje-Nassau en in 
1975 erelid van die Society for Old Testament Study, en dat 
hy in 1976 die Stalsprys vir Teologie ontvang het en in 1977 'n 
eredoktoraat van die Universiteit van Suid-Afrika. 


ve 1982 


16 Februarie 1982 


Die Fakulteit wens professor A.D. Pont geluk met 25 jaar 
ononderbroke diens aan die Universiteit. Die Nico Prinslooprys 
word toegeken aan W.J.C. Kriel. Die doktorale eksamenuitslae 
van J.H. Breytenbach en J. Buitendag word bekragtig. Dit word 


goedgekeur dat I. Benade gelyktydig met die BD studie inskryf 
vir BA Hons in Bybelkunde, E. Dannhauser en G.J. Malan vir 
BA Hons in Grieks, T. McDonald en J.D. Steinman vir BA Hons 
in Wysbegeerte. Die volgende onderwerpe vir proefskrifte word 
goedgekeur: A.G. van Aarde (gewysig) God met ons. Dié teologiese 
perspektief van die Matteusevangelie, J.A. Beukes (gewysig) 
Hedendaagse evangelisasie en J.H. Breytenbach Die koningskap van 
Jehu. 


19 Februarie 1982 

Die 25-jarige ampsjubileum van professor A.D. Pont as hoogleraar 
is gevier by wyse an ‘n ete in die restaurant Hof van Holland 
en die oorhandiging van ‘n feesbundel, naamlik Die kerk in die 
wereld, ‘n bundel opstelle aangebied aan professor A.D. Pont by sy 
25-jarige ampsjubileum onder redaksie van J.P. Oberholzer, wat in 
‘n voorwoord skryf: 


Begaaf met helder insig buitengewone werkvermoé en 
hartstogtelike liefde vir kerk en volk, het hy op ‘n wye terrein 
binne en buite die kerk sy spoor gelaat. |...) Die bundel word 
hom aangebied deur kollegas binne en buite die kerk en deur 
oudstudente wat onder sy leiding ontwikkel het tot selfstandige 
wetenskaplikes, met die bede dat hy sal voorgaan met die diens 
aan kerk en teologie onder die seën van die Heer van die kerk. 


17 Maart 1982 

Die Kuratorium neem kennis van die verskyning van professor 
Pont se boek Die Historiese Agtergronde van die Kerklike Reg. 
Besluit is om aan te beveel dat doktor J.J. Engelbrecht bevorder 
word tot mede-professor. Professor Pont het sy waardering betuig 
vir die funksie ter viering van sy 25ste ampsjubileum. Gevalle is 
behandel van B.W. Oosthuizen en J.D. Gericke wat die BD graad 
by Unisa wil behaal, en van H.B. van Rooyen wat by Afdeling B 
ingeskryf het. 


31 Maart 1982 
Die Senaat wens professor A.D. Pont geluk met die bereiking van 
25 jaar voltydse diens. 


01 April 1982 
Professor Pont gaan op studieverlof tot 31 Desember 1982. 


27 April 1982 
Die Fakulteit keur die vakkeuse van H.PE Kern vir DD goed. 
Daar was 72 BD studente en 37 DD studente. 


04 Junie 1982 


Die Kommissie van die Algemene Kerkvergadering besluit om 
te voldoen aan die versoek van die Kuratorium om doktor J.J. 
Engelbrecht by die Universiteit aan te beveel vir benoeming as 
mede-professor. Engelbrecht het tydens studieverlof ‘n tydperk 
deurgebring aan die Universiteit van Heidelberg waar hy kennis 
gemaak het met doktore G. Bornkamm en K.G. Kuhn, en het 
in 1980 gepromoveer by die Universiteit van Suid-Afrika met 'n 
proefskrif Die Christologie van die Boek Openbaring. Die promotor 
was professor FJ. Botha. 


27 Julie 1982 
Die Fakulteit keur die vakkeuse van PJ. van Zyl vir DD goed. 


19 Augustus 1982 


Die Kuratorium behandel ‘n skrywe van die Dosentevergadering 
wat versoek het dat in al die departemente mede-professore 
aangestel word. As motivering is aangevoer dat die kurrikulum- 
ondersoek waarmee die dosente besig is, waarskynlik sal meebring 

dat die aantal lesings per departement sal verdubbel, en dat 
praktykgerigte opleiding meer aandag moet ontvang. Gedurende 
1981 was daar 72 studente ingeskryf vir die BD studie en was 
37 predikante besig met doktorale studie. Die Kuratorium het 
besluit dat die versoek deurgestuur word na die Kommissie 
van die Algemene Kerkvergadering vir simpatieke oorweging, 
dat die Dosentevergadering ‘n prioriteitsorde sal voorlê vir die 
aanstelling van die mede-professore en dat J.P. Oberholzer 'n 
projeksie van moontlike toekomstige standplase moet opstel. 
Die Dosentevergadering het verslag gedoen oor die ontstaan en 
vordering van die kurrikulum ondersoek. Kennis is geneem dat 
die jaarlikse saamtrek van studente op 07 Augustus 1982 baie 
goed afgeloop het. 


14 September 1982 


Die Fakulteit bekragtig die doktorale eksamenuitslae van L.C. 
Bezuidenhout en W.J. Bezuidenhout. 


17 September 1982 

Die Kommissie van die Algemene Kerkvergadering bespreek ‘n 
samevatting van en kommentaar op die memoranda vir Kerk en 
Wereld 2000 van professore Hoek, A.J.G. Oosthuizen, doktore 
De Loor en Bruinette, opgestel deur doktor G.C. Velthuysen. Die 
Kommissie besluit dat die Moderamen ‘n verdere werkwyse moet 
uitwerk en stel as doelstellings dat informasie aan lidmate gegee 
en 'n strategie uitgewerk word. Die Moderamen het al die lede van 
die Kommissie en ‘n paneel van tien genooide persone opgeroep 
vir 'n gesprek op 29 November 1982. Die genooide persone was 
G.C. Velthuysen, J.C. de Lange, D.J.C. van Wyk, A.PJ. Beukes, 
J.PJ. Wagenaar, A.D. Pont, J.P. Naude, R.M. Naude, L.J.J. Nell 
en C.J.A. Simpson. 


26 November 1982 

Die Kommissie van die Algemene Kerkvergadering besluit om 
professor PW. Hoek geluk te wens met sy verkiesing op 20 
September 1982 as voorsitter van die Raad van die Universiteit 
van Pretoria. 


es 1983 
11 Februarie 1983 


Die Kommissie van die Algemene Kerkvergadering neem kennis 
van die gesprek oor Kerk en Wêreld 2000 en van die versoek aan 
‘n aantal broeders om verdere memoranda oor spesifieke sake te 
lewer. Kennis is ook geneem dat die Universiteit vanaf 01 Januarie 
1983 volle aanspeeklikheid aanvaar vir die mede-professoraat van 


JJ. Engelbrecht. 


15 Februarie 1983 

Die Dosentevergadering stel ‘n prioriteitsorde op vir die benoeming 
van mede-professere en besluit om nie 'n versoek van die Van der 
Hoffbestuur te steun wat vra dat studente preekvergunning sal 
kry na hulle proefpreke nie. Kennis is geneem dat elke fakulteit 
'n toekenning ontvang vir onthaalkoste van besoekers van buite. 
Die vergadering het ook kennis gemaak met die Departement 
Onderrig-ontwikkeling van die Universiteit en het besluit dat lede 
'n kort kursus daarin sal bywoon. 


19 Februarie 1983 


Die Dosentevergadering behandel 'n eerste verslag van die 
kurrikulumkomitee en keur die riglyne goed. 


24 Februarie 1983 


Die Kuratorium neem kennis dat die prioriteitsorde vir aanstelling 
van mede-professore soos volg gereël is: Nuwe Testamentiese 


Wetenskap, Dogmatiek, Praktiese Teologie en/of Godsdiens- 
en Sendingwetenskap. Die projeksie van J.P. Oberholzer oor 
standplase het laat blyk dat teen einde 1985 die voorsiening van 
predikante die aanvraag reeds met twee kan oorskry. Op voorstel 
van professor J.I. de Wet is besluit om by die Kommissie van die 
Algemene Kerkvergadering aan te beveel dat met die Universiteit 
onderhandel word oor 'n hersiening van die kerk se bydrae vir die 


Opleiding. 


Besluit is om die H.C.M. Fourie Erepenning aan J.P. Oberholzer 
toe te ken ‘beide ten opsigte van sy akademiese en kerklike werk 
en in besonder ten opsigte van sy bydrae met Bybelvertaling.” 


Kennis is geneem van professor Pont se verslag oor sy bywoning 
van die Internasionale Kongres vir Calvynnavorsing in Genêve op 


06-09 September 1982. 


Maart 1983 

Tukkiewerf berig dat die Fakulteit Afdeling A geopen is met 
'n voordrag deur professor A.PB. Breytenbach oor probleme 
rondom die verkondiging uit die boek Jona. 


08 Maart 1983 

Die Fakulteit ken die Nico Prinslooprys toe aan E.J. Vledder, 
bekragtig die doktorale eksamenuitslae van J.A. van Biljon en J. 
Coetzee, asook die proefskrif uitslae van S.G.A. Golden en A.G. 
van Aarde. 


01 April 1983 
J.P. Oberholzer gaan op studieverlof tot 30 Junie 1983. 


27 April 1983 

Professor J.I. de Wet is skielik oorlede. Hy het die vorige aand nog 

huisbesoek gedoen in die gemeente Delarey. Professor EJ. van Zyl 

het in Die Hervormer van Junie 1983 ‘n kort huldeblyk geskryf. 

Hy het daarop gewys dat De Wet baanbrekerswerk verrig het as die 

eerste besetter van die leerstoel Praktiese Teologie en as vader van 

die gedagte van suiwer studentegemeentes. Doktor E.C.B. Kotze 

het in die Almanak van 1984 geskryf. “Hy was Bybelse teoloog in 

die eg-reformatoriese tradisie. In sy kritiese denkarbeid was die Skrif 
die maatstaf en het die Bybelse veronderstellings en doelwitte altyd 
vooropgestaan.’ Sy opvolger, professor T.F.J. Dreyer, het in 1992 in 

‘n terugblik oor die department Praktiese Teologie geskryf: 


Gesien in sy eietydse konteks het De Wet daarin geslaag om die 
Praktiese Teologie te vestig as D selfstandige teologiese dissipline 
met sy eie studie-objek en metode. Die teoretiese onderbou wat 
hy vir die vak verskaf het, het dit daarvan gevrywaar dat dit 
nie opgegaan het in die skoling van studente in allerlei tegnieke 
en vaardighede nie, maar dat dit die kerklike praktyk teologies- 
krities begrond en beoordeel het. 


De Wet se promotor, professor B.J. Engelbrecht, het in Hervormde 
Teologiese Studies Jaargang 40, aflewering 1, ‘n oorsig van De Wet 
se lewe en werk geskryf. 


27 April 1983 
Die Senaat wens J.P. Oberholzer geluk met die toekenning van 
die H.C.M. Fourie Erepenning en neem kennis van die dood van 


professor J.I. de Wet 


03 Mei 1983 

Die 60ste Algemene Kerkvergadering begin. ‘n Mosie van 
roubeklag is aanvaar met die afsterwe van dominees W.M. 
Wolmarans, C.J. van Schalkwyk, W.J. Bezuidenhout, A.D. Botha, 
N.M.J.S. Heyneke, J.S. Marais, en professore H.P. Wolmarans 
en J.I. de Wet. [De Wet se begrafnis het pas die vorige dag, op 

02 Mei 1983, plaasgevind. Die begrafnisdiens in die kerkgebou 
van Pretoria-Oos is gelei deur dominee T.F. Dreyer, en die ter 
aardebestelling is waargeneem deur doktor S.J. Prins.] 


J.P. Oberholzer is as voorsitter verkies. PM. Smith, EJ. van Zyl en 
B.J. Engelbrecht het versoek dat hulle nie weer verkies word nie, 
en J.C. de Lange is as skriba verkies, C.L. van den Berg as vise- 
voorsitter en G.C. Velthuysen as vise-skriba. As predikantlede van 
die Kommissie is PJ.T. Koekemoer en A.D. Pont verkies. 


Dominee J.G.M. Dreyer het namens die vergadering 'n woord 


van groot dank en waardering uitgespreek 
teenoor die uitgetrede Kommissie van die Algemene 

Kerkvergadering vir die sterk leiding gedurende die afgelope 

jare. Hy dank die feit dat die Nederduitsch Hervormde Kerk in 


teenstelling met talle ander kerke, 'n tydperk van rus en vrede 
gehad het, juis aan hierdie leiding. 


Die openingsrede het iets weerspieël van die geladenheid van die 

Suid-Afrikaanse situasie. 
Polities, militêr, ekonomies bedreig, maatskaplik in 'n toestand 
van ontworteling, moreel sonder duidelike norme, godsdienstig 
jn n toenemende ongebalanseerdheid en neurose, vertoon die 
Suid-Afrikaanse toneel 'n beeld van toenemende ontreddering 
en swakheid. [...] Die evangelie beloof aan geen mens politieke 
mag nie, dit gee geen mens aanspraak op die besittings van ander 
nie. [...] Die evangelie sê vir ons dat as ons met God versoen 
is, ons ruimte wil maak vir ander, aan hulle wil gee wat ons 
vir onsself gun |...] daar is werk om te doen: die werk van die 
kerk — die bediening van die versoening, wat niks anders is as 
die verkondiging dat Jesus Christus Heer en Verlosser is. [...] 
Die Heer van die kerk wat self alles gee, sê vir ons: Gee julle vir 


hulle [...]. 


Een van die eerste besluite van hierdie Algemene Kerkvergadering 
het ‘n einde gebring aan talle besware en besprekings wat telkens 
die saak van ‘ampsdrag’ na vore gebring het. Besluit is dat 
ouderlinge en diakens by ‘n donker pak enige das kan dra en dat 
die dra van ‘n bef en strikkie al dan nie oorgelaat word aan die 
diskresie van die draers. 


Die vergadering het aan die Kommissie opdrag gegee om die 
nodige reélings te tref om die voortbestaan van die kerk na die 
mislukte kerkvereniging van 1885 te vier. 


Kennis is geneem van die ontbinding van vyf gemeentes in 
Zimbabwe weens die voortgaande verhuising van lidmate uit 


daardie gebied. 


Die vooruitsig was uiteindelik daar dat ‘n voldoende aantal 
predikante vir gemeentelike bearbeiding beskikbaar sal wees en 
daar is aanbeveel dat gemeentes met ‘n belydende lidmatetal bo 
500 ‘n tweede standplaas skep indien moontlik. 


Die H.C.M. Fourie Erepenning is toegeken aan J.P. Oberholzer. 
Die voorsitter van die Kuratorium, dominee G.J.J. Roos, het 
gesê dit word gedoen op grond van die belangrike aandeel wat 
Oberholzer in die vertaling van die Bybel het. 


Die vergadering het in beginsel goedgekeur dat daar vyf poste vir 
mede-professore in die Fakulteit ingestel word en die instelling 
daarvan oorgelaat aan die Kommissie in samewerking met die 
Raad van Finansies. 


As lede van die Kuratorium is verkies doktore D.J.C. van Wyk, 
AJ.G. Dreyer, J.H. Koekemoer, TE]. Dreyer, dominees G.]J.J. 
Roos, W.C.M. de Beer en professor H.G. van der Westhuizen. 


09 Mei 1983 


Die Kuratorium verkies doktor D.J.C. van Wyk as voorsitter en 
dominee G.J.J. Roos as vise-voorsitter. Reëlings is gemaak vir die 
voortgang van die lesings in die Departement Praktiese Teologie 
na die dood van professor J.I. de Wet. Doktore TE]. Dreyer en 
M.J. du P. Beukes is versoek om intussen waar te neem en die 
Dosentevergadering is versoek om ‘n aanbeveling te maak vir ‘n 
benoeming. 


16 Mei 1983 


Die Raad benoem professor W.C. van Wyk as permanent-voltydse 
dekaan van die Fakulteit Lettere en Wysbegeerte vanaf O1 Julie 
1983. 


24 Mei 1983 

Die Fakulteit aanvaar 'n mosie van roubeklag met die afsterwe van 
professor J.I. de Wet. Die doktorale eksamenuitslae van J.C. van 
der Merwe en H.T. van Deventer word goedgekeur. Daar word 
besluit dat professor J.I. de Wet posthuum as promotor van die 
proefskrif van J.A. Beukes erken word en dat die mede-promotor, 
professor PJ. van der Merwe, sake sal finaliseer. Die volgende 
onderwerpe vir proefskrifte is goedgekeur: J.A. Beukes (gewysig): 
Hedendaagse evangelisasie. 'n Evangelisasiemetode met die oog op die 
kerk se werk in 'n digbevolkte gemeenskap, R.M. Naude Die etiek van 
die ekumene, toegespits op die South African Council of Churches, J.P. 
Naude % Kritiese evaluering van ‘n aantal eskatologiese modelle van 
die twintigste eeu. Die jaarverslag meld dat daar 67 BD studente 
en 36 DD studente is. Die verslag meld ook dat die Fakulteit tans 
goed gevestig is in die Teologiegebou. 


07 Junie 1983 


Die Dosentevergadering beveel aan dat doktor TE]. Dreyer 
aangestel word in die leerstoel Praktiese Teologie in die plek van 
wyle professor J.I. de Wet, en versoek dat gepoog word om die 
aanstelling te laat geld vanaf 01 Oktober 1983. Die vergadering 
bespreek verder die verslag van die Kurrikulumkomitee en keur 
die oorkoepelende doelstellings goed met enkele wysigings. 


10 Junie 1983 

Die Kommissie van die Algemene Kerkvergadering vergader. 
Professor A.D. Pont is versoek om ‘n voorlegging te maak oor die 
herdenking van die voortbestaan van die kerk ná 1885. Ná die 
voorlegging het die Kommissie besluit dat die fees moet plaasvind 
op 13 Februarie 1986 en dat dit die vorm moet aanneem van ‘n 
dankdiens. Origens is besluite geneem oor ‘n klein monument, 
'n gedenkplaat in die portaal van die Dirk van der Hoff gebou, 
die benaming van 'n leerstoel in Kerkgeskiedenis, 'n gedenkblad, 
'n heruitgawe van M.J. Goddefroy se De Kerkkwestie, niet een 
leer maar een levenskwestie, en `n aantal historiese artikels. As 
feeskomitee is benoem professor A.D. Pont, professor S.J. 
Botha, dominee C.L. van den Berg, professor PG. Nel en die 
Administrateur. As redaksie van die Gedenkalbum is benoem 
professor A.D. Pont, S.J. Botha, dominee J.M.G. Storm en 
die Administrateur. As redaksiekomitee vir argiefpublikasies is 
benoem die Argiefraad en professor G.W.D. Duvenage. 


15 Augustus 1983 


Die Kuratorium besluit om doktor T.FJ. Dreyer te benoem as 
hoogleraar in Praktiese Teologie. 


Theunis Frederik Jacobus Dreyer is gebore te Potchefstroom 
op 08 Desember 1946 as jongste kind van Thomas Frederik 
Dreyer en Barbara de Villebois Evans. Sy vier ouer broers was 
ook predikante, en sy suster is getroud met 'n predikant. Die 
tweeling J.G.M. en T.EJ. Dreyer was sy ooms. Hy gaan skool 

in die M.L. Fick Laerskool en die Hoërskool Gimnasium in 
Potchefstroom en matrikuleer in 1963, voltooi die BA-graad 
aan die Universiteit van Pretoria in 1966, BD met lof in 1969 
en die doktorale eksamen met lof in 1970. Op 20 Junie 1970 
is hy georden in Newlands en bedien daarna die gemeentes 
Krugersdorp-Noord, Noordrand, Voortrekkerhoogte en 
Hartebeespoort. Hy is getroud met Martha Magdalena van der 
Merwe, dogter van dominee W.P. van der Merwe. Hy promoveer 
in 1974 aan die Ryksuniversiteit in Utrecht met 'n proefskrif 
JJ. van Oosterzee as homileet onder leiding van professor H. 
Jonker. Vanaf 1977 was hy tydelik-deeltydse dosent in Praktiese 
Teologie met Poimeniek as opdrag. Hy dien op verskillende 
kerklike organe, waaronder die Kuratorium en die Raad vir 
Prediking en Erediens. Teen die tyd van sy aanstelling was hy ‘n 
erkende en gevestigde vakspesialis. 


17 Augustus 1983 


Die Senaat vermeld met leedwese die heengaan van professor J.I. 
de Wet en benoem professor W.C. van Wyk as verteenwoordiger 
op die Gemeenskaplike Matrikulasieraad. 


28 Augustus 1983 


Die Goue Jubileumfees van die Bybel in Afrikaans is in 
Bloemfontein gevier by wyse van 'n erediens in die Callie Human 
Sentrum, gelei deur J.P. Oberholzer, met ‘n spreekkoor van studente 
van die Bloemfonteinse Onderwyserskollege en 'n massakoor van 
laerskoollleerlinge. By dié geleentheid is ook aangekondig dat die 
Nuwe Afrikaanse Vertaling nog in dieselfde jaar sal verskyn, vyftig 
jaar nd die verskyning van die eerste volledige vertaling in 1933. 


30 Augustus 1983 


Die Dosentevergdering besluit om doktor A.G. van Aarde aan 
te beveel vir die pos mede-professor in Nuwe Testamentiese 
Wetenskap, en gee die volgende gronde vir die aanbeveling: 


I. Die vergadering wil doktor van Aarde aanbeveel van weë sy 
duidelike akademiese bevoegdhede en prestasies. Ook wat sy 
navorsing betref, is dit duidelik dat hy daarvoor uitnemend 
toegerus is. 

II. Wat die verdere aangeleenthede betref, is die vergadering 
oortuig dat dr van Aarde goed toegerus is en ook ervaring 
het om deeglik lesings te gee, 'n positiewe invloed op die 
vorming van die aanstaande predikante van die kerk uit te 
oefen. 

JIL Die vergadering is van oortuiging dat dr van Aarde se 
gesindheid ten opsigte van die kerk nog altyd positief en 
lojaal was. 

IV. Vir die vakature wat sou ontstaan in Bybelkunde is doktor 
PM. Venter aanbeveel omdat hy reeds duidelik blyke gegee 
het van sy akademiese bekwaamheid en vermoë en hy n 
aanwins sal wees ten opsigte van die ander oorwegings wat 
gestel is. 


20 September 1983 


Die Kuratorium verneem van die dekaaan, professor B.J. 
Engelbrecht, dat die ingebruikneming van die Nuwe 
Teologiegebou, en die Luther- en Bybelfees in die Musaion 
op 31 Augustus 1983 ‘n groot sukses was. Die program het 
soos volg verloop: 09:00 Paneelbespreking deur studente oor 
Luther se bydrae tot die teologie, 10:00 Oorhandiging van die 
Teologiegebou deur die rektor, professor D.M. Joubert, aan die 
dekane van die twee Fakulteitsafdelings, professore J.A. Heyns 
en BJ. Engelbrecht, Besigtiging van die gebou en uitstalling, 
11:00 Orreluitvoering van Luthermusiek deur Wim Viljoen, 
Samesang van twee Lutherliedere en drie Geneefse psalms onder 
leiding van doktor D.J.C. van Wyk, 11:30 Herdenking van die 

ingebruikneming van die Afrikaanse Bybelvertaling vyfig jaar 
gelede deur professore J.P. Oberholzer en A.H. van Zyl. 


Professor W.C. van Wyk het gerapporteer oor 'n tweedaagse 
uitstappie van die vyfdejaarstudente na Die Bron onder leiding 
van dominee R.J. Coertze. Die vergadering het eenparig besluit 
op die benoeming van doktor LEI, Dreyer as professor in 
Praktiese Teologie, doktor A.G. van Aarde as mede-professor in 
Nuwe Testamentiese Wetenskap en professor PM. Venter in die 
vakature in Bybelkunde wat so ontstaan het. 


Andries Gideon van Aarde is gebore in Pretoria op 25 April 
1951 as tweede jongste seun van J.C. van Aarde en M.C. Barnard. 
Hy matrikuleer aan die Hoërskool Wonderboom in 1968. Hy 
voltooi die BA-graad aan die Universiteit van Pretoria met Grieks 
en Semitiese Tale as hoofvakke in 1971 en BD in 1974. Hy word 
georden in die Gemeente Roodepoort op 11 Januarie 1975 en 
word in 1976 studentepredikant in Fonteinedal. In 1977 behaal 
hy 'n gekombineerde honneursgraad in Grieks en Semitiese Tale 
en in 1978 die MA graad met lof in Semitiese Tale. Gedurende 
1979-1980 was hy tydelik-deeltydse dosent in Grieks en in 
1979 hulpdosent in Nuwe Testamentiese Wetenskap. In 1980 
word hy benoem as voltydse senior lektor in Ou Testamentiese 
Wetenskap met opdrag Bybelkunde. In 1983 promoveer hy 
onder leiding van professor G.M.M. Pelser en professor W.S. 
Vorster met die proefskrif God met ons: Dié Teologiese Perspektief 
van die Matteus-Evangelie. 


Pieter Michiel Venter is gebore te Middelburg, Transvaal op 14 
Februarie 1947 as seun van Pieter Michiel Venter en Gertruida 
Jacoba Snyman. Hy gaan skool in die Middelburgse Laer- en 
Hoérskool en matrikuleer aan die Hoérskool Wolmaransstad 
in die eersteklas in 1964. In 1967 behaal hy die BA-graad 
aan die Universiteit van Pretoria met hoofvakke Afrikaans en 
Hebreeus, in 1969 BA Hons in Semitiese Tale en in 1971 BD 
met lof. Hy ontvang in hierdie jaar die Nico Prinslooprys vir 
Ou Testamentiese Studie. Hy tree in die huwelik met Izelle 
Engelbrecht, dogter van professor B.J. Engelbrecht. Hy is 
georden op 28 Januarie 1972 en bedien agtereenvolgens die 
gemeentes Sasolburg-Suid, Witbank-Suid, Durban, Roodepoort 
en Zwartkop. In 1981 promoveer hy met ‘n proefskrif Spreuke, 
Wysheid en Lewe in Spreuke 1-9 onder leiding van professore 
J.P. Oberholzer en W.C. van Wyk. Hy word in 1978 tydelik- 
deeltydse dosent in die Departement Ou Testamentiese 
Wetenskap en in 1980 dosent in die Hervormde Teologiese 
Opleiding aan die Universiteit van die Noorde. 


27 September 1983 

Die Fakulteit bekragtig die doktorale eksamenuitslae van J.A. 
Beukes, T.F]. Dreyer, J.P. Naude en R.M. Naude en keur die 
proefskrifonderwerp van J.A. van Biljon goed, naamlik Die 
siekepastoraat as kerklike bediening. 


24-25 November 1983 

Die Kommissie van die Algemene Kerkvergadering benoem 
doktor E.C.B. Kotze as lid van die Kuratorium in die plek van 
doktor T.F]. Dreyer. 


02 Desember 1983 

Die Nuwe Afrikaanse Vertaling van die Bybel is feestelik 
bekendgestel in Bybelhuis in Kaapstad. Tevore is die Blye Boodskap 
in1975 en Die Nuwe Testament en Psalms in 1979 gepubliseer. Die 
staatspresident, meneer Marais Viljoen, het die eerste genommerde 
eksemplaar ontvang. Die eindredaksie het met afsluiting van die 
projek bestaan uit professor E.P. Groenewald, voorsitter, J.P. 

Oberholzer, vise-voorsitter, A.H. van Zyl, sekretaris, PA. Verhoef, 
J.L. Helberg en W. Kempen, taaladviseur. Die Kommissie van 
die Algemene Kerkvergadering het op 11 Mei 1984 waardering 
betuig aan die lede van die Eindredaksie en die medevertalers 
vanweé die Nederduitsch Hervormde Kerk, professore G.M.M. 
Pelser, W.C. van Wyk en A.PB. Breytenbach, by wyse van ‘n dinee 
in die Toulouse Restaurant en die oorhandiging van oorkondes. 


vo 1984 
08 Februarie 1984 


Die Dosentevergadering spreek hom uit ten gunste van 
Bybelkunde as selfstandige departement, besluit om die 
versoek van professor T.FJ. Dreyer oor die aanbieding van 
lesings in Sielkunde in die Departement Praktiese Teologie by 
die Kuratorium aan te beveel, keur goed dat vanaf 1985 die 
lesingrooster voorsiening sal maak vir middaglesings, dat ‘n 
gesamentlike jaarprogram beskikbaar gestel sal word, trek alle 
voorskrifte oor studiebelading terug en besluit om die aandag 
van die Kuratorium te vestig daarop dat vanweë die aanpassing 
van die salarisse van Bybelkunde dosente tot die vlak van die 
predikantstraktement, die teologiese departementshoofde tans 
minder verdien as die Bybelkunde dosente. 


Maart 1984 

Tukkiewerf publiseer 'n ten bladsye artikel oor die Fakulteit 
Teologie, met inleidende paragrawe oor Wat is teologie? en daarna 
die verskillende departemente van elke afdeling met vermelding 
van werksaamhede en dosente. By Afdeling A verskyn foto's van 
professore G. McMillan, A.C. Paterson en A.D.W. Wolmarans, 
en ook 'n foto van dosente en studente in 1927. 


13 Maart 1984 

Die Fakulteit verwelkom professor A.G. van Aarde as mede- 
professor in Nuwe Testamentiese Wetenskap, professor T.FJ. 
Dreyer as hoof van Praktiese Teologie en professor PM. Venter 
as mede-professor in Ou Testamentiese Wetenskap. Professore 
B.J. Engelbrecht, J.P. Oberholzer, A.D. Pont en G.M.M. Pelser 
word in volgorde genomineer vir die dekaanskap. Die doktorale 
eksamenuitslae van E. Engelbrecht en PJ. van Staden word 
bekragtig. Proefskrifonderwerpe word soos volg goedgekeur: L.C. 
Bezuidenhout Die aard en funksie van logiese strukture in die boek 
Job, J. Coetzee (gewysig) Krisispastoraat met die oog op geloofsgroei 
en diakonale ondersteuning, A.A. da Silva Die hantering van 
geskiedenistradisies en — motrewe in die oordeels- en heilsprediking 
van Jeremia, GJ.C. Schoeman Die lewe en werk van dominee 
CW du Toit, J.M.G. Storm (gewysig) Die Voortrekkerkerk—'n 
Histories-kerkregtelike studie van die Nederduitsch Hervormde Kerk 
1836-1853, J.A. van Biljon Die siekepastoraat as kerklike bediening 
jn hospitaal-konteks, J.C. van der Merwe Die verhouding kennis, 
geloof en kategese, H.T. van Deventer Die Nederduitsch Hervormde 
Kerk se betrokkenheid by onderwys en opvoeding in die R.S.A, PJ. 
van Staden Die vertellersperspektief van die Johannesevangelie, 
LWC. van Wyk Die neuere Diskussion über die Theodizeefrage,. 
Ihre Bedeutung und Relevanz für die Theologie und Kirchenpolitik, 
Eine wissenschafis-theoretische Untersuchung. Die vakkeuses van 
W.A. Dreyer en P. van Staden vir DD is ook goedgekeur. 


01 April 1984 
Professor B.J. Engelbrecht gaan op studieverlof tot 30 Junie 1984. 


30 April 1984 

Professor A. van Selms is oorlede op 30 April 1984. Die Hervormde 
Teologiese Studies, Jaargang 41, aflewering 4, Mei 1985 was gewy 
aan hom en het artikels bevat van sy nagraadse studente L.C. 
Bezuidenhout, A.PB. Breytenbach, A.A. da Silva, J.A. Loader, 


J.P. Oberholzer, G.M.M. Pelser, A.G. van Aarde , W.C. van Wyk 
en P.M. Venter. Voorin het W.C. van Wyk ’n huldiging geskryf, 


waaruit die volgende aangehaal word: 


Die uitmuntende kwaliteit van professor van Selms se akademiese 
werk oor ruim vyf dekades is weerspieël in sy doseerwerk, sy 
publikasiedrif en die groot rol wat hy as medestigter van en 
getroue medewerker in die Ou Testamentiese Werkgemeenskap 
van S.A. gespeel het. Hy het rigting gegee aan die studie van die 
Ou Testament en die Semitiese Tale in SA. Sy lesings was altyd 
opwindend en prikkelend. Professor van Selms se oudstudente 
beset leerstoele in die Teologie en Semitiese Tale aan baie SA 
universiteite. Hy was altyd D aangename kollega wat n mens 
verras het met sy fenomenale geheue vir aanhalings uit antieke 
tekste in Grieks, Latyn en die Semitiese Tale. Terselfdertyd is n 
mens getref deur sprankelende oorspronklikheid en diepte van 
insig in sy vak, wat hy altyd in wye wetenskaplike verband gesien 
het. [...] Verskillende vererings het professor van Selms te beurt 
geval, Hy was volle lid van die SA Akademie vir Wetenskap 
en Kuns en korrespondent van die Nederlandse Koninklike 
Akademie van Wetenskappe. In 1959 is hy benoem tot Offisier 
in die Orde van Oranje-Nassau. Hy is in 1975 benoem tot erelid 
van die British Society of Old Testament Study. In 1976 is die 
Stalsprys vir Teologie deur die SA Akademie vir Wetenskap en 
Kuns aan hom toegeken. Die Universiteit van SA het in 1977 
hom met 'n eredoktoraat in die Teologie vereer. Dit was besonder 
gepas dat die Universiteit van Pretoria in 1982 Professor van 
Selms met die toekenning van die DLitt graad vereer het. [Die 
Hervormde Teologiese Studies, Jaargang 41, aflewering 4, Mei 
1985. ‘n Lys van die publikasies van Van Selms is opgeneem 
na die huldigingswoord.] 


02 Mei 1984 


Die Senaat betuig staande sy meegevoel met die naasbestaandes 
van professor A. van Selms. 


08 Mei 1984 

Die Dosentevergadering gee opdrag dat ‘n nuwe lesingrooster 
opgestel word wat voorsiening maak vir middaglesings, seminare 
en klaspreeksessies, en besluit dat Kital sy kursus in beplanning vir 
BD IN studente moet aanbied en dat die Departement Praktiese 
Teologie in oorleg met die voorsitter van die Raad vir Kerkmusiek 
‘n praktiese reéling moet tref om die studente meer vertroud met 


kerkmusiek en kerksang te maak. 


22 Mei 1984 

Die Fakulteit ken die Nico Prinslooprys toe aan E. van Eck. 
As plaasvervangende dekaan word in volgorde genomineer J.P. 
Oberholzer, A.D. Pont en G.M.M. Pelser. As proefskrifonderwerpe 
word goedgekeur: M.H. McDonald Die betekenis van antropologie 
vir die kerklike verkondiging, FH. van der Merwe Die rol van die 
Christelike Etiek in die Afrikaner volkswording. Daar was 66 BD 
studente en 33 DD studente ingeskryf. 


17 Julie 1984 


Die Dosentevergadering tref reëlings om duplisering van 
onderwerpe vir BD skripsies uit te skakel, neem kennis dat professor 
W.H. Neuser in Augustus as gasdosent in die Departement 
Kerkgeskiedenis sal optree, dat die Predikantevergadering 
‘n kerkwapen van leer wil oorhandig en dat die N.H.S.V. 
aangebied het om ‘n sitkamer-teekamer vir Fakulteitslede in 
te rig. Die vergadering besluit dar professor G.M.M. Pelser 
die Fakulteitsopening in Februarie 1985 sal waarneem en dat 
professor A.P.B. Breyetenbach die Akademiese Wydingsdiens sal 
lei. 

15 Augustus 1984 

Die Senaat wens J.P. Oberholzer, W.C. van Wyk, G.M.M. Pelser 
en A.PB. Breytenbach saam met A.H. van Zyl geluk met die 
ontvangs van goue pennings en oorkondes van die Nederduitsch 
Hervormde Kerk vir hulle werk aan die Bybelvertaling, en vir J.P. 
Oberholzer en A.H. van Zyl met die ontvangs van oorkondes van 
die FAK en die Suid-Afrikaanse Akademie vir Wetenskap en Kuns 
vir hulle aandeel aan die Bybelvertaling. 


20 September 1984 

Die Kommissie van die Algemene Kerkvergadering aanvaar ‘n 
mosie van roubeklag met die dood van professor A.S. Geyser. 
Die Kommissie het verder besluit dat die memorandum Kerk en 
Wereld 2000 in sy finale gedrukte vorm en so wyd as moontlik in 
die kerk versprei moet word en dat die konsep-strategie opgeneem 
word in die Agenda van die Algemene Kerkvergadering. 


Die publikasie Kerk en Wêreld 2000 het verskyn in 1985, slegs nege 
jaar voor die radikale verandering in die politieke toneel wat met 
die verkiesing van 1994 sy beslag gekry het. Die publikasie was 'n 
poging om die oë van ampsdraers en lidmate van die kerk oop te 
maak vir werklikhede wat tot dan toe te gemaklik verbygesien is. 


22 September 1984 

Die Fakulteit ken die S.P. Engelbrecht Erepenning in goud toe aan 
J.M.G. Storm en in brons aan D.W. van der Watt. As proefskrif 
onderwerpe is goedgekeur: J. Buitendag Skepping en Ekologie, ‘n 
sistematiese ondersoek na die teologiese verstaan van die werklikheid, 
E. Engelbrecht Geregtigheid en sending in die Matteusevangelie, R. 
Gramsch Der Synkretismus der Genfer ökumenische Beweging seit 
den Vorkonferenzen der Vollversammlung von Neu-Delhi 1961. 


08 Oktober 1984 

Die Dosentevergadering bespreek riglyne vir ‘n evaluasieprogram 
vir teologiese studente, die verslag van die Kurrikulumkomitee, die 
voorstelle oor ‘n oriënteringskursus vir BD studente en voorstelle 
oor 'n seminaarstelsel en benoem professore Breyetenbach en Van 
Aarde as bykomende lede van die Kurrikulumkomitee. Professor 
Dreyer sal as voorsitter van die komitee optree tydens professor 
van der Merwe se langverlof in 1985. 


13 November 1984 


Doktor H. Muller kondig aan dat hy uittree as kanselier van die 
Universiteit van Pretoria na 20 jaar. 


va 1985 
05 Maart 1985 


'n Gesamentlike vergadering van die twee afdelings van die 
Fakulteit Teologie besluit: dat ‘n departement Bybelkunde gestig 
word binne die Fakulteit Teologie, wat primêr aldaar gesetel sal 
wees, maar dat die Departement Bybelkunde ook 'n departement 
binne die Fakulteit Lettere en Wysbegeerte sal wees. Bybelkunde 
VE krediete word binne die Fakulteit Teologie bereken. 


01 April 1985 
Professor PJ. van der Merwe gaan op studieverlof tot 30 September 
1985. 


02 April 1985 

J.P. Oberholzer hou die rede by die gradeplegtigheid van die 
fakulteite Teologie en Regte op. Sy toespraak is opgeneem in 
Hervormde Teologiese Studies, Jaargang 42/1 Maart 1986 onder die 
opskrif Die Universiteit en die goeie lewensorde. 


21 April 1985 

Professor G.M.M. Pelser vier sy 25 jarige ampsjubileum 
as predikant by wyse van ‘n erediens in die kerkgebou van 
Philadelphia en ‘n program daarna wat deur die gemeente gereël 
is en waar gelukwense uitgespreek is deur die voorsitter van die 
Algemene Kerkvergadering en die dekane van die fakulteite 
Lettere en Wysbegeerte en Teologie (Afdeling A). 


21 Mei 1985 

Die jaarverslag meld dat J.P. Oberholzer na voltooiing van die 
Bybelvertalingsprojek weer voltyds in sy departement besig is. 
Volgens die jaarverslag was daar in Afdeling A 75 BD studente en 
26 DD studente ingeskryf. 


04 Junie 1985 

Die Dosentevergadering beveel aan dat mede-professore benoem 
word in Praktiese Teologie en Dogmatiek, keur goed dat die 
Oriënteringskursus vir BD studente op 11-13 Februarie 1986 
gehou word, bespreek die moontlikheid van ‘n koppeling met 
Kital, gee opdrag dat ‘n kursus vir voortgesette onderrig in 1986 
gereël word en besluit oor die verspreiding van skripsies tussen 
die dosente. 


14 Junie 1985 

Die Kommissie van die Algemene Kerkvergadering neem 
kennis van 'n studiestuk Suid-Afrika 2000: Kommentaar oor 'n 
waarskynlike scenario vir Suid-Afrika teen die jaar 2000 deur PH. 
Spies van die Instituut vir Toekomsnavorsing aan die Universiteit 
van Stellenbosch en verwys dit na J.P. Oberholzer en G.C. 
Velthuysen om in ag te neem by afronding van die projek Kerk 
en Wêreld. 


10 Julie 1985 
Doktor H. Muller is oorlede. 


30 Oktober 1985 
Die Senaat neem afskeid van professor PS. Dreyer wat op 31 
Desember 1985 aftree. 


18 November 1985 


Die Raad wens professor B.J. Engelbrecht geluk met die ontvangs 
van ‘n silwermedalje van die Suid-Afrika Hengelaarsunie vir sy 
navorsing en publikasies oor varswaterhengelvisse. 


25 November 1985 


Die Kommissie van die Algemene Kerkvergadering neem kennis 
van 'n verslag van dominee J. Buitendag oor sy studie in Erlangen 
onder leiding van professor E Mildenberger. 


a 1986 


14-16 Februarie 1986 

Die Witfontein fees word gevier, Vrydagaand 14 Maart in die 
Dirk van der Hoffsaal met ‘n program getitel Stryd, roeping 
en voortbestaan, wat bestaan het uit historiese vertelling deur 
professor S.J. Botha oor die gebeure 100 jaar gelede, voorlesings 
deur professor PG. Nel, vertellings deur doktor D.J.C. van 
Wyk en student Fanie Hoffman, praeses van die Van Der Hoff 
Teologiese Vereniging, samesang en ‘n orreluitvoering deur 
Susan Engelbrecht; Saterdag op die terrein waar oorspronklik 
die sinkkerk van die Konsulentsgemeente van Pretoria gestaan 
het, die plaas Witfontein wat nog in besit was van nasate van die 
Witfonteinse Prinsloos, met program: Opening deur die predikant 
van Bronkhorstspruit dominee C.J.J. van Rensburg, rede deur 

professor A.D. Pont, onthulling van gedenkplaat en monument 
deur die voorsitter van die Algemene Kerkvergadering, klipstapel 
en oorhandiging van dankoffers vir die Fonds vir Gemeente- 
opbou, kranslegging by die grafte van ouderling M.J. Prinsloo 
en kommandant Salomon Prinsloo en Sondag ‘n erediens in die 
kerkgebou van Bronkhorstspruit gelei deur die voorsitter van die 
Algemene Kerkvergadering. 


25 Februarie 1986 

Die Dosentevergadering besluit oor die aanlé van ‘n register van BD 
skipsies en oor die bewaring van die skripsies in die Kerkargief en 
die Studente leeskamer, neem kennis dat twee navorsingsassistente 
vir Nuwe Testamentiese Wetenskap en een vir Kerkgeskiedenis 
goedgekeur is, en besluit dat ‘n plaatjie aangebring moet word op 
die kateder wat in 1938 deur die Predikantevergadering aan die 
Fakulteit geskenk is en wat tans in die Intersaal staan. 


18 Maart 1986 

Die Fakulteit ken die Nico Prinslooprys toe aan W.C. van Wyk 
junior. Vrystelling van die doktorale eksamen is verleen aan 
G.J.J. Labuschagne op grond van ‘n doktorale eksamen aan die 
Universiteit van die Noorde. Die jaarverslag meld dat 62 studente 
vir BD en 34 vir DD ingeskryf is. 


21 Maart 1986 

Die Kommissie van die Algemene Kerkvergadering kry verslag 
van professor A.D. Pont oor die Witfontein fees. Die verrigtinge 
is bygewoon deur bykans 2500 persone. Die verkoop van 
aandenkings het egter nie aan die verwagtings voldoen nie. Nege 
tiendes van die silwerpennings en van die bronspennings was nog 
nie verkoop nie en daar was ook nog van die porseleinware oor. 
Die Administrateur het verslag gedoen van die insameling vir 
die Fonds vir Gemeenteopbou. Daar was tot dusver R226 000 
ingesamel. 

Die Kommissie het ook die reglement goedgekeur vir die Sentrum 
vir Voortgesette Teologiese Toerusting (SVTT) wat gesetel word 
in die Fakulteit Teologie (Afdeling A) aan die Universiteit van 
Pretoria, asook die nuwe kontrak met die Universiteit na sekere 


wysigings. 


06 Mei 1986 

Die Dosentevergadering bespreek 'n skrywe van die Kuratorium 
oor 'n direkteur vir S.V.T.T. en neem kennis van die verspreiding 
van BD skripsies tussen die departemente en dosente. 


12 Mei 1986 


Die 61ste Algemene Kerkvergadering neem sitting. 'n Mosie van 
roubeklag is aanvaar met die afsterwe van professore A.S. Geyser 
en A. van Selms, dominees J.H. van Staden, A.J. Willemse, 
G.H.]. Marsman en doktor PG. Geertsema. ‘n Mosie van dank 
is aanvaar ‘met die feit dat professor doktor J.P. Oberholzer in 
goeie gesondheid en lewenskrag na sy siektetoestand teenwoordig 
is om die leiding van die vergadering te neem.” [Dit verwys na 
‘n hartprobleem wat gediagnoseer is in 1979 en gevolg is deur 
‘n hartomleidingsoperasie in die J.G. Strydom Hospitaal in 
Johannesburg op 04 September 1985.] 


In die openingsrede na aanleiding van 1 Petrus 2:1-17 is onder 
andere gesé: 


Dit is tog ‘n vanselfsprekende saak dat ons deur ons voorbeeldige 
lewe diegene wat ons beswadder van ‘n antwoord sal voorsien. 
Dat ons beswadder word, dit is waar. Daar word van ons kwaad 
gepraat asof ons misdadigers is. Die boodskap wat ons ontvang 
het, sê daar is net een antwoord daarop, en dit is ‘n voorbeeldige 
lewe. Ons het die barbarisme op sy wreedste sien terugkeer in 


ons land. Ons verkeer in 'n rewolusionêre oorlog waarin die 
menslikheid en die waarheid nie ontsien word nie. Die kerk 
beantwoord nie barbarisme met barbarisme, terrorisme met 
terrorisme nie. Hoeveel haat daar ook mag wees, ons kan nie 
daarin deel nie. Daar is tye in die lewe van die kerk wanneer hy 
baie bard en baie duidelik nee moet sê. En miskien is bierdie so 'n 
tyd waarin die Nederduitsch Hervormde Kerk in ooreenstemming 
met sy identiteit en sy opdrag duidelik nee wil sê. Nee aan elkeen 
wat meen dat vaderlandsliefde, verbondenheid aan die eie volk 
en 'n nasionale ideaal 'n kompromis met die kwaad billik. Maar 
terselfdertyd nee aan elkeen wat uit teenoorgestelde beweegredes 
die kerk en sy boodskap in beslag wil neem vir goddeloosheid en 
geweld. 


Die H.C.M. Fourie Erepenning is in hierdie vergadering 
toegeken aan nie minder nie as vier persone. Die voorsitter van 
die Kuratorium, doktor D.J.C. van Wyk, het van professor PS. 
Dreyer gesê: 


Soos uit sy publikasies blyk, het hy n imponerende bydrae gelewer 
tot die uitbouing van die Bybels-Reformatoriese Teologie in ons 
land, en die praktiese arbeid op soveel terreine in die kerk bevestig 


dit. 
Van professor B.J. Engelbrecht: 


As toonaangewende vertolker van die gedagtes van die groot 
Reformatore en as praktiese dogmatikus met fyn insig en 
oorspronklikheid, het hy 'n besondere bydrae gelewer tot die 
gestalte van die teologie binme en buite die Nederduitsch 
Hervormde Kerk. 


Van meneer A.B. van N. Herbst: 


As daar na meneer Herbst se dienswerk vanaf 1946 gekyk word, 
is dit miskien die maklikste om hom te tipeer as ‘n dader van 
die Woord: 'n man wat in die kerk die stoflike, finansiële en 
organisatoriese strukture geskep en in stand gehou het ter wille 
van die kerk |...]. Hy het deur sy leiding, sy hele lewe en werk, 
op sonderlinge wyse bygedra tot die groei en vooruitgang van 
die Nederduitsch Hervormde Kerk asook die bestendiging en 
uitbouing van die standpunt en houding van die kerk. 


Van professor A.D. Pont: 


Professor Pont het oor die hele tydperk van sy akademiese loopbaan 
volgehou met publikasies van hoogstaande gehalte. (...) Met 
kritiese insig en vakkundige bedrewenheid het hy 'n positiewe 
bydrae gelewer tot die bestendiging en uitbouing van die Bybels- 
reformatoriese teologie [...]. Die loopbaan van professor Pont 
word gekenmerk deur lewendige en aktiewe betrokkenheid op 
kulturele en soms ook op politieke gebied, wat hom ‘n wyle ‘n 
omstrede figuur gemaak het. Sy besondere piëteit teenoor kerk en 
volk het daardeur aan diepte gewen. 


Die Kommissie het gerapporteer oor die Witfontein fees, die 
restourasie van die Goddefroy-grafte in die Ou Begraafplaas, 
Pretoria, en die aanbring van 'n gedenkplaat in die foyer van die 
Dirk van der Hoff gebou. 'n Kranslegging by die Goddefroy-grafte 
het op 13 Mei 1986 plaasgevind. Die gedenkplaat in die foyer is 
op dieselfde dag onthul deur die voorsitter, en gedenkpennings en 
eksemplare van die Gedenkalbum is oorhandig aan die persone 
wat besondere diens gelewer het voor en tydens die fees. 


'n Nuutgetekende kerkwapen is ontvang en aan die skriba 
oorhandig vir veilige bewaring. Besluit is ook dar die saal 
in die Dirk van der Hoffgebou voortaan bekend sal staan as 
die Goddefroysaal. [Die Gedenkalbum 1886-1986 van die 
Nederduitsch Hervormde Kerk van Afrika in Woord en Beeld, 
gedruk deur N.H.W. Pers en uitgegee deur die feeskomitee, is ‘n 

pragwerk, ryklik versier met foto's en met teks oor die verlede en 
die hede van die kerk. In die voorwoord het die voorsitter van die 
Algemene Kerkvergadering onder andere geskryf: n Album soos 
hierdie is in sekere sin 'n selfbekendstelling. Die opstellers, wat lede en 
ampsdraers van die kerk is, gee in die album hulle gedagtes weer oor 
wie die Nederduitsch Hervormde Kerk is en waar hy vandaan kom. 
… Die interpretasie van die gang en voorkoms van die kerk is saak 
van kritiese solidariteit, van geloof-in-gehoorsaamheid.| 


[Deel I, die historiese oorsig deur A.D. Pont, S.J. Botha en J.M.G. 
Storm geskied onder die volgende hoofde: Die grondslae van 
ons kerk in Europa, Die vestiging en groei van kerk en volk in 
Suid-Afrika, Die Groot Trek en die vestigingsgeskiedenis van ons 
kerk, Die poging tot kerkvereniging, Die Konsulentsgemeente 
van Pretoria verenig nie, dominee M.J. Goddefroy kom na 
Transvaal, Die heropbou van ons Kerk na die nislukking van die 
vereniging, Uiteindelik ‘n eie teologiese opleiding, Kerklike groei 
op verskillende vlakke, Verskillende momente uit die voortgang 
en groei van die Kerk gedurende die laaste vyftig jaar. 


Deel II deur meneer A.B. van N. Herbst staan onder die opskrifte 
Die Herdenkingsfees op Witfontein 15 Februarie 1986, Die 
Algemene Kerkvergadering en Die Ringsvergadering, en word 
gevolg deur foto's van die kerkgeboue en kerkrade van al die 
gemeentes. | 


J.P. Oberholzer is verkies as voorsitter, J.C. de Lange as skriba, 
D.J.C. van Wyk as vise-voorsitter (dominee C.L. van den Berg 
het versoek om nie weer verkies te word nie) en G.C. Velthuysen 
as vise-skriba. As predikantlede van die Kommissie is verkies 
professore A.D. Pont en LEI. Dreyer. Die vergadering het besluit 
dat die skriba voltyds moet dien en dat die Kommissie die pos 
moet omskryf. Uit statistiek van lidmategetalle oor die jare 1965— 
1985 het dit geblyk dat die kerk hom ernstig moet bekommer oor 
dalende getalle. Die draaipunt was 1983. Die 130 981 belydende 
lidmate in 1985 is bedien deur 261 predikante in gemeentes. 
Daarnaas was daar 18 predikante met besondere opdrag, 16 
teologiese dosente, 26 dienspligkapelane, 9 deeltydse predikante 
en 6 predikante met studieverlof. Die vergadering het kennis 
geneem van die predikanteposisie en van die mededeling dat dit 
onwaarskynlik lyk dat voldoende standplase beskikbaar sal kom 
om aan al die studente wat vanaf 1987 afstudeer, standplase te 
voorsien. Daar is besluit om die versoek te herhaal dat gemeentes 
met meer as 700 belydende lidmate tweede standplase vorm en 
dat minder gebruik gemaak moet word van pastorale hulp of 
deeltydse dienswerk. Hierdie vergadering het indringend debat 
gevoer oor art III van die Kerkwet. Die publikasie Artikel III van 
die Kerkwet: 'n Verantwoording voorberei onder leiding van doktor 
D.J.C. van Wyk, het gedien as studiemateriaal. Bespreking het 
plaasgevind agter geslote deure van die middag van 13 Mei tot die 
middag van 14 Mei. Besluit is om die artikel onveranderd te laat 
en die hele aangeleentheid vir verdere studie na die Kommissie te 
verwys met die oog op onder andere ‘n herformulering van die 
motivering aan die einde van die artikel. Teenstemme teen hierdie 
besluit is soos volg aangeteken: 


Professor PJ. van der Merwe: Artikel III ondergrawe Artikel I en 
vertoon ‘n innerlike tweespalt. 


Ouderling T.P. Venter (Potchefstroom-Studente): 


Die behoud van die woord ‘blanke in art II van die Kerkwet is vir 
my onaanvaarbaar omdat dit op geen wyse Bybels gefundeer kan 
wees nie. Dit versinnebeeld ‘n burgerlike godsdiens en weerspieël 
‘n geinstitusialiseerde rassisme wat Christelik onhoudbaar is. 
Die Nederduitsch Hervormde Kerk gaan deur die handhawing 
van dié artikel voort om beslag te gee aan 'n politieke orde wat 
Christelik op wankelende bene staan. 


Doktor M.W. Pretorius, professor J.A. Loader, dominee W.J. 
Bezuidenhout, dominee L.C. Bezuidenhout, doktor A.J.G. 
Dreyer, dominee J.L.P. Wolmarans, doktor J.M. Lensink, dominee 
All, Zwarts, dominee G.M.J. van Wyk, ouderling PA. Vorster, 
dominee P. Grobler, dominee G. van R Els, doktor J. Buitendag, 
dominee H.P. van den Berg, dominee C.H. du Plessis, dominee 
E. Verhage, ouderling G.J. Swanepoel, ouderling A.D. de Jong, 
dominee J.H. Vorster, diaken L. Moolman: 


Ons versoek ernstig en nederig dat ons teenstem aangeteken 
word teen die besluit om art III van die Kerkwet onveranderd 
te handhaaf. 

Motivering: 

1. Die woorde blanke persone funksioneer as ‘n simbool. 
Daarmee word 'n ideologiese begrip in die kerk van Jesus 
Christus ingedra — na ons mening onbybels. 

2. Die artikel beperk lidmaatskap tot blankes en is dus 
inderdaad eksklusief. wat geensins Bybels geregverdig kan 
word nie. 

3. Die motivering in art III vermeng die kategorieë ‘ras’ en 
volk’ op n onregverdigbare wyse. 

4. Die behoud van art HI in sy huidige vorm bring die wese 
van die kerk na ons mening in gedrang. 

3. Ons teken ons teenstem in solidariteit met en liefde vir die 
kerk aan. 


Dominee J.L. van der Westhuizen: ‘Teologies (Bybels) is die 
onderskrywing vir die bestaan van art III vir my onaaanvaarbaar.” 


Die vergadering het kennis geneem van die instelling van 'n mede- 
professoraat in Nuwe Testamentiese Wetenskap en het begroot vir 
die instelling van so 'n pos in Dogmatiek en Christelike Etiek. 


Kennis is geneem van die verslag van die Kuratorium wat gemeld 
het dat in 1985 daar 149 studente met die studie besig was, 
waarvan 17 dames was. Die nuwe Afrikaanse Bybelvertaling is 
voltooi en J.P. Oberholzer is nou weer voltyds besig met doseer- 
en navorsingswerk in sy departement. Professor W.C. van Wyk 
gee steeds een lesing per week in die departement in Bybelse 
Argeologie. Kennis is ook geneem van die Dekaansverslag wat 
onder andere gemeld het: 


Die relatief hoë aantal publikasies per dosent toon aan dat daar 
goeie aandag aan hierdie aspek bestee word. Elkeen van die 
dosente het goeie kontak met die kerk. Hulle preek gereeld op 
uitnodiging in talle gemeentes en dien op ‘n hele aantal kerklike 
besture en kommissies. Talle adviese is vir die kerk uitgebring, 
n hele aantal toesprake is voor kerklike en openbare instansies 
gehou terwyl die openbare kommunikasiemedia (radio, televisie 
en koerante) ruim van die kennis van die fakulteitslede gebruik 
gemaak het. Meeste lede behoort aan landswye vakkundige 
verenigings, terwyl 'n paar ook op die bestuursvlak van openbare 
liggame diens lewer. Die Fakulteit is op die oomblik baie goed 
gehuisves in die gerestoureerde Nuwe Letteregebou wat tans die 
Teologiegebou heet. 


Tesame met die aanvaarding van die dekaansverslag is ook besluit: 


Hoë waardering word uitgespreek vir die Dekaan wat nou in sy 
laaste dienstermyn is. Sy hoë intellek, akademiese bekwaamheid, 
sy bydrae as dekaan en sy rol in die topbestuur van die Universiteit 
van Pretoria word spesifiek genoem. 


As lede van die Kuratorium is verkies professore S.J. Botha, H.G. 
van der Westhuizen, doktore E.C.B. Kotze, LP Naude, J.H. 
Koekemoer, A.J.G. Dreyer en dominee W.C.M de Beer. 


Hierdie Algemene Kerkvergadering het ook die strategie aanvaar 
wat deur die Kommissie voorgelê is na aanleiding van die projek 
Kerk en Wêreld 2000. Die strategie het gestaan onder die hoofde 
Bevordering van die teologiese arbeid, Bevordering van die 

ekumeniese verband, Die vryheid en verantwoordelikheid van die 
kerk op staatkundig politieke gebied, Die verantwoordelikheid van 
die kerk op sosiaal etiese gebied, sowel as Die kerklike bediening. 


Die enigste teenstem teen die aanvaarding van die strategie was 
van dominee L.C. Bezuidenhout, teen die paragraaf 


Die Algemene Kerkvergadering en sy kommissie handhaaf in sy 
getuienis die oortuiging van die kerk dat afsonderlike en gelyke 
geleenthede vir alle volke en bevolkingsgroepe moet bestaan om 
hulle daartoe in staat te stel om hulle eie aard en vermoë tot volle 


rypheid te bring. 
Sy motivering was: 


In hierdie punt spreek die kerk hom uit ten gunste van die 
politieke stelsel van afsonderlike ontwikkeling. Dit skaad die 
Kerk se verkondiging in die sin dat die Evangelie gekoppel word 
aan 'n politieke stelsel. Die geloofwaardigheid van die kerk se 
boodskap kom in die gedrang. 


Twee mosies is ook aanvaar, die een oor die teenwoordigheid van 
anderskleuriges by eredienste. Die strategie se bewoording was: 


Kerkrade sien toe dat die besluit van die Algemene 
Kerkvergadering 1979 so uitgevoer word dat geen krenking van 
mense plaasvind nie. Die kern van die besluit soos dit ten opsigte 
van begafnisdienste geformuleer is, is: Waar nie-blanke persone 
wel opdaag by 'n begrafnis met of sonder vooraf kennis van die 
predikant of kerkraad, en soms selfs sonder vooraf kennis van 
die familie, behoort die Christelike wellewendheid te geld, en 
sal dit in die meeste gevalle waarskynlik die verstandigste wees 
om so min moontlik besondere aandag daaraan te gee. Waar die 
bedoelings opreg is, sal dit nie tot enige aansprake of bywoning 
ook van ander eredienste lei nie, en waar daar bybedoelings is, is 
negering dikwels die beste verweer. Bo alles is die vraag wat die 
kerk in elke geval moet stel: Kan ek my voor God verantwoord 
vir my optrede? Die konsekwensie hiervan is dat niemand van ‘n 
erediens weggewys sal word nie. 


Die mosie, wat sonder bespreking aanvaar is, het hierdie 
aangeleentheid na die Kommissie van die Algemene 
Kerkvergadering verwys met die versoek dat die saak in die lig 
van die besluite van die Algemene Kerkvergadering van 1979 
indringend bespreek sal word en dat aan die gemeentes leiding 
gegee sal word. 


Die tweede mosie wat aanvaar is, was 'n versoek dat in ag geneem 
word dat die ekologiese krisis ewe aktueel is en vir die kerk van 
groot belang. 


Die vergadering het verder ook sy gelukwensinge uitgespreek 
teenoor die Bybelvertalers en Bybelgenootskap met die daarstelling 
van die Nuwe Afrikaans Bybelvertaling, en die voorsitter het 
sy eie, die ander medewerkers aan die vertaling en die kerk as 
geheel se dank uitgespreek teenoor die Bybelgenootskap vir die 
ondersteuning rondom die vertaalprojek en die hoë kwaliteit van 
werk wat hulle deurlopend lewer. 


Die 61ste Algemene Kerkvergadering het verder ook in die verslag 
oor die Tussenkerklike Kommissie die formulering oor die Bybel 
as Woord van God waaroor die drie kerke ooreenstem, aanvaar. 


[Die Nederduitsch Hervormde Kerk Afvaardiging het sy verdere 
standpunt soos volg geformuleer: Ons verwerp pogings om Christus 
in elke Ou Testamentiese teks in te lees of dit simplisties in ’n belofte- 
vervulling skema in te forseer] 


21 Mei 1986 
Die Senaat erken die 25 jarige voltyse diens van professor W.C. 
van Wyk en wens professore PS. Dreyer, B.J. Engelbrecht en A.D. 


Pont geluk met die ontvangs van die H.C.M. Fourie erepenning. 
Die Senaat benoem professor W.C. van Wyk as verteenwoordiger 
op die Gemeenkaplike Matrikulasieraad vir die termyn tot 01 
April 1987. 


28 Mei 1986 

Die Kuratorium verkies professor S.J. Botha as voorsitter en 
doktor E.C.B. Kotze as vise-voorsitter. Saam met hulle is professor 
H.G. van der Westhuizen en dominee W.C.M. de Beer as lede van 
die Dagbestuur aangewys. Naas die Dagbestuur het met verloop 
van tyd ook 'n aantal komitees gedien, naamlik die Beurskomitee, 
die Evaluerings/Begeleidingkomtee, en die Beurskomitee vir 
nagraadse studie. Die Kuratoriumdag is bepaal vir 02 Augustus 


1986. 


19 Junie 1986 


Die Kommissie van die Algemene Kerkvergadering keur ‘n 
Herderlike Skrywe goed vir versending aan gemeentes. Oor 
Artikel III van die Kerkwet is daar onder andere geskryf: 


Terwyl die kerk steeds die oortuiging het dat hy sy opdrag om 
die evangelie aan alle mense te verkondig, die beste kan uitvoer 
deur bierdie reëling, wil by aan die ander kant waak teen enige 
gedagte dat hy uit oorweging van ras of kleur aan so 'n artikel 
gebind is. Hierdie artikel bly ‘n praktiese maatreël wat so verstaan 
moet word: n werkverdeling waardeur ‘n reëling gemaak word 
wat na die insig van die kerk in bierdie stadium die mees 
geskikte middel is ter uitvoering van die taak van die kerk binne 
die besondere omstandighede waarin die kerk in Suid-Afrika 
leef. Ons besef maar alte goed dat Artikel III ‘n buitengewone 
maatreël is wat nie n vanselfspekende plek in kerklike ordes het 
nie. Daarom was dit eintlik vanselfsprekend dat die Algemene 
Kerkvergadering die hele aangeleentheid vir verdere studie sou 
verwys. [...] Met sy besluit oor Artikel III het die Algemene 
Kerkvergadering nie gekies vir of teen die standpunt of beleid van 
enige bepaalde politike party nie. [...]Ons verwag van lidmate 
van die kerk dieselfde nougesetheid. Niemand kan hierdie artikel 
en sy bedoeling reg verstaan as hy dit vanuit ‘n politieke oogpunt 
wil begryp nie. Dit is D artikel waarin die kerk die moeisame 
weg volg om D eie mening te vorm oor die omstandighede in die 
menslike samelewing waarin hy hom bevind en waarin hy die 
pad van gehoorsaamheid aan sy roeping probeer volg. Niemand 
moet in bierdie artikel meer lees as wat sy bedoeling is nie, en 
as enigiemand twyfel oor die bedoeling, verwys ons bom graag 
na die bestaan van die Hervormde Kerk in Suidelike Afrika, 
n kerk met wie ons graag in die nouste betrekkinge wil staan 
en wat kragtens sy samestelling en aard juis uitdrukking is van 
wat die Nederduitsch Hervormde Kerk van Afrika bedoel met 
die vorming van volkskerke onder die verskillende volksgroepe. 
[...] Ten slotte wil ons by herhaling daarop wys dat Artikel III 
lidmaatskap reël en dat hierdie arikel nie gebruik moet word as 
argument teen die bywoning by geleentheid van eredienste deur 
ander persone nie. Die Algemene Kerkvergadering het dit in die 
verlede reeds duidelik gestel dat daar bepaalde oorwegings is wat 
die bywoning van eredienste reël en dat kerkrade die Christelike 
wellewendheid en die verantwoordbaarheid voor God hierin die 
deurslag moet laat gee. 


Die Herderlike Skrywe verwys daarná na die besluite van die 
Algemene Kerkvergadering oor die taak van die kerk teenoor die 
owerheid en sê dan verder: 


In die laaste verband word onder andere daarop gewys dat 
kerk en volk in die geskiedenis steeds op een of ander wyse 
nou verbonde was en dat die kerk die huidige situsie in die lig 
daarvan sal beoordeel, maar dat aan die ander kant die spanning 
tussen kerk en volk en veral tussen die toekoms van die kerk en die 
toekoms van die volk nie opgehef word nie. Die volk is organiese 

veranderende lewensverband en daarby sonder ewigheidswaarde. 

Hoe sterk die kerk ook kulturele gestalte aanneem, gaan hy nie 
daarmee op in volk en kultuur nie. Hy behou die ruimte vir die 
toetrede van lede van ander volke en vir die gebruik van meer 
tale om sy aposteltaak uit te voer. Juis daarin dat hy universele 
kerk bly kan hy ook volkskerk wees. Sy denke oor die toekoms bly 
die kerklike denke en sy gang deur die geskiedenis bly dié van ‘n 

pelgrim na die hiernamaals. Die kerk weet dat sy heil nie geleë is 
in die gang van D volk deur die geskiedenis nie en nie saamhang 
met die voorspoed en die teenspoed op die volk se pad nie. Dit 
beteken nie dat hy die volksverband van sy lede geringskat of 
dat hy vaderlandsliefde as 'n ondeug beskou nie. Juis deur die 
geloofsband voorop te stel en die vaderland as 'n gawe van God 
te sien wat in dankbaarheid ontgin moet word, gee die kerk aan 
die volksverband kwaliteit. Sy verantwoordelikheid aan sy Heer 
lê hom die vryheid as dure taak op en gee hom die vrymoedigheid 
om in die kultuurgestalte wat hy aangeneem het, in die taal 
waarin hy getoë is, apostel vir alle mense te wees. 


Ten slotte bring die Skrywe ook die volgende voorskrifte uit 
die strategie van Kerk en Wêreld 2000 onder die aandag van 
gemeentes: 


Die Algemene Kerkvergadering en sy Kommissie handhaaf in sy 
getuienis die oortuiging van die kerk dat afsonderlike en gelyke 
geleenthede vir alle volke en bevolkingsgroepe moet bestaan om 
hulle daartoe in geleentheid te stel om hulle eie aard en vermoë 
tot volle rypheid te bring. 

Opsighoudende vergaderings sien nougeset toe dat dienaars van 
die Woord die besluite van die kerk ten opsigte van deelname 
aan partypolitieke handelinge gehooraaam en dat partypolitiek 
uit die prediking, vergaderings en ander kerklike arbeid geweer 
word, Dienaars van die Woord stel in die prediking die eise van 
die Christelike lewe onverminderd en duidelik. 

Naas die klem op die heiliging van die eie en gemeenskapslewe 
word besondere aandag gegee aan die hoë eise van die evangelie 
ten opsigte van tussenmenslike verhoudings. 


Daar was reaksie op die herderlike skrywe van die kant van die 
Ring van Krugersdorp, wat gemeld het dat hulle van mening is 
dat dit te lank en ingewikkeld is. 


24 Junie 1986 
Die Dosentevergadering beveel aan dat doktor G.C. Velthuysen 


aangestel word as mede-professor in Dogmatiek en Christelike 
Etiek en doktor J.H. Koekemoer as direkteur van die S.V.T.T. 


29 Julie 1986 

Die Fakulteit keur die vakkeuse van M.A. Bothma, W.W. Papp, 
FJ. Boshoff, J.H. Prinsloo en PJ.E. Botha vir DD goed, en as 
proefskrifonderwerpe vir W.J. Bezuidenhout Die teologiese en 
lewensbeskoulike agtergronde van Artikel III in die Kerkwet van die 
Nederduitsch Hervormde Kerk van Afrika, en G.J J. Labuschagne 
Wondergenesings. 'n Pastoraal-psigologiese studie oor hedendaagse 
gloofsgenesingspraktyke 


03 September 1986 


Die Kuratorium benoem doktor G.C. Velthuysen as mede- 
professor in Dogmatiek en Christelike Etiek en doktor J.H. 
Koekemoer as mede-professor in dieselfde departement en as 
direkteur van S.V.T.T. Die voorsitter het verslag gedoen van 
die Kuratoriumdag wat as tema gehad het: “Teologiese student 
op pad na die jaar 2000.” Kennis is geneem van 'n voorlegging 
van J.P. Oberholzer oor predikantstandplase waaruit geblyk het 
dat teen 1988 daar ongeveer 14 predikante surplus sal wees. Dit 
is verwys na die Kommissie van die Algemene Kerkvergadering 
vir behandeling deur die nuwe Komitee vir Bedieningstrukture. 
Kennis is ook geneem dat die Universiteit van Pretoria 'n bedrag 


geld toegewys het aan die Departement Praktiese Teologie vir 
addisionele dosente-hulp. Die vorderingsverslae vir die eerste 
semester van 1986 is behandel en beurse toegeken. 


10 September 1986 


Die Senaat wens J.P Oberholzer geluk met sy verkiesing as 
voorsitter van die Raad van Technikon Pretoria. 


23 September 1986 
Die Dosentevergadering aanvaar in beginsel die instelling van 'n 
MDiv graad vir implementering in 1988. 


26 September 1986 


Die Kommissie van die Algemene Kerkvergadering het ook 
uitvoering gegee aan die opdrag van die Algemene Kerkvergadering 
om voorligting te gee oor die bywoning van eredienste deur 
anderskleuriges. Die volgende skrywe is aan kerkrade gerig na 
goedkeuring deur die Kommissie: 


Die Kommissie wil by herhaling en nadruklik daarop wys dat 
Artikel III van die Kerkwet lidmaatskap reël. Hierdie artikel 
wat lidmaatskap reël wat deur die Algemene Kerkvergadering 
onveranderd gehandhaaf is, moet nie gebruik word as ‘n 
argument teen die bywoning by geleentheid van eredienste deur 
ander persone nie. 

Die teenwoordigheid van nie-blanke persone in kerkgeboue by 
besondere geleenthede is in die Hervormde kerk nie 'n nuwe saak 
nie. Dit is duidelik gestel in die Algemene Kerkvergadering van 
1979 en deur daardie vergadering bevestig. Die gedragslyn wat 
daar neergelê is, is duidelik en vir geen misverstand vatbaar nie. 
Dit kom daarop neer dat kerkrade aan lidmate bekend maak 
dat die volgende prosedure gevolg moet word: Indien dit die wens 
van lidmate van die kerk is dat nie-blanke werkers of kollegas 'n 
begrafnis- of huweliksdiens sal bywoon, gee die betrokke lidmate 
die kerkraad kennis van die wens op dieselfde tyd wanneer die 
reëlings vir die geleentheid getref word. Die kerkraad sorg dat 
daar 'n prosedure is waarvolgens aan die saak uitvoering gegee kan 
word op 'n ordelike en netjiese wyse. Die hele gemeente word op 
die hoogte gebring van watter prosedure die kerkraad vasgestel het 
en aan wie die kerkraad die verantwoordelikheid opgedra het om 
versoeke in dié verband te hanteer. Dit beteken dat geen kerkraad 
% besluit in sy notuleboek sal hê waarin hy so iets gewoonweg 
verbied nie; hy sal alleen 'n besluit hê wat die prosedure reël. 
Oor die beginsel van die saak het die Algemene Kerkvergadering 
immers klaar besluit. Dieselfde Algemene Kerkvergadering het 
ook gehandel oor die gevalle waar nie-blanke persone opdaag by 
n geleentheid sonder dat die predikant of kerkraad en soms selfs 
die familie dit vooraf geweet het. Hieroor het die vergadering 
besluit: sal dit in die meeste gevalle waarskynlik die verstandigste 
wees om so min moontlik besondere aandag daaraan te gee. Waar 
die bedoeling opreg is, sal dit nie tot enige aansprake op bywoning 
ook van ander eredienste lei nie, en waar daar bybedoelings is, is 
negering dikwels die beste verweer. Bo alles is die vraag wat die 
kerk in elke geval moet stel: Kan ek my voor God verantwoord 
vir my optrede? Ook hierdie deel van die besluit behoort vir enige 
kerkraad duidelik te wees. Die konsekwensie daarvan is dat geen 
persoon wat by ‘n begrafnis-of huwelikdiens opdaag, toegang tot 
die kerkgebou geweier sal word omdat hy anderskleurig is nie. 
Die Kommissie doen 'n beroep op kerkrade en ampsdraers om 
alles in hulle vermoë te doen om sake so te laat verloop dat geen 
mens deur die kerk of 'n verteenwoordiger van die kerk gekrenk 
sal word nie en dat die onderlinge vrede bevorder sal word. 


Oor hierdie skrywe het die Kommissie sterk reaksie ontvang. Die 
kerkraad van Ottosdal (predikant C.J.S. van Niekerk) het onder 
andere geskryf: 

Oberholzer 


Wat ons gemeente betref, is daar reeds deur die gemeente besluit 
dat geen anderskleuriges in ons kerk toegelaat sal word nie. Ons 
as kerkraad volstaan by die besluit en ons hoop dat dit die saak, 
sover as Ottosdal-gemeente aangaan, finaal afhandel. 


Suid-Oos Witbank (predikante M.M. Seymore en J.B. Schutte): 


Die kerkraad is van oordeel dat hy nie anderskleuriges by sy 
eredienste—spesiaal, uitsonderlik of gewoon—wil toelaat nie. Juis 
wil die kerkraad met hierdie reëling van hom orde, vrede en rus 
in die gemeente bewerkstellig-deur orde, vrede en rus ten opsigte 
van bierdie saak sal hy hom voor God verantwoord. Die kerkraad 
kan tog nie toelaat dat sy eie gelowige lidmate deur negering van 
die kom en gaan van anderskleuriges gekrenk en uitmekaargejaag 
word nie. So sal die Koninkryk van God nooit gedien word nie. 


Ebenhaezer (predikant L.M.P. Swanepoel): 


Die Kerkraad het met ontsteltenis kennis geneem van die nuusberig 
oor die radio rakende die teenwoordigheid van nie-blanke 
persone in kerkgeboue by besondere geleenthede. Die nuusberig 
het by talle lidmate verwarring geskep omdat dit by implikasie 
die indruk geskep het dat daar 'n dramatiese koersverandering in 
die Hervormde Kerk ten opsigte van standpunt en beleid rondom 
bogenoemde aangeleentheid ingetree het. 


Leeudoringstad (predikant J.J. Steenkamp): 


Kan die gemeente of kerkraad besluit oor die toelating vir 
besondere eredienste, gesien in die lig dat hierdie gemeente 'n 
gemeentebesluit het wat toelating verbied? Wat is die geldigheid 
van 'n besluit wat slegs herroepbaar is sonder ‘n teenstem? 


Ermelo (predikant J.H. Brandt): 
Hierdie kerkraad het 'n besluit op 24 Oktober 1979 geneem 


dat geen anderskleurige 'n erediens mag bywoon nie. Word die 
kerkraad nou gedwing deur bierdie skrywe van u om die besluit 
te herroep? Verder wil ons graag verneem wat die bedoeling van 
die skrywe is. Wil die skrywe bywoning deur anderskleuriges by 
besondere geleenthede aanmoedig of is die bedoeling om dit te 
ontmoedig. 

Makwassie (predikant G.P. Visser): 


Ons kan nie insien dat dit verantwoordbaar sou wees om die 
bestaande orde in ons gemeente bewustelik te versteur en die 
deure vir die evangelie onder ons eie lidmate toe te maak nie. Uit 
eie plaaslike ervaring kan ons dit vir u as 'n feit stel dat navolging 
van u aanbevelings ook onherstelbare negatiewe gevolge sou hê 
en lidmate van die kerk sou vervreem. Derhalwe die eenparige 
gevoel van ons gemeente dat bywoning van anderskleuriges in die 
opset waarin ons mededraers van die Evangelie moet wees, die 
Koninkryk nie tot voordeel sou strek nie. Dit is vir ons ontstellend 
dat u uitdruklik impliseer dat weiering van ‘n anderskleurige 
by 'n buitengewone erediens, na u mening, sonder meer nie 
verantwoordbaar voor God sou wees nie. Ons aanvaar dat so ‘n 
stelling moontlik gebore kan wees uit die feit dat u vanweë u 
posisies nie so direk met die praktiese omstandighede te doen het 
as ons nie. 


Ringsraad vir Predikante, Ring van Klerksdorp (Die predikante in 
hierdie ring was EG.J. Loots, E.J. van der Westhuizen, R.D.J. van 
Wyk, L.J. Steyn, A. Barnard, W.H. Swart, C.J. Smit, J.PJ. Fourie, 
E.P. Vosloo, PJ. van Zyl, en J.E Wilson): 


n Belangrike oorweging wat nie uit die oog verloor mag word 
nie, is die feit dat met sekerheid gesê kan word dat die oorgrote 
meerderheid van die Hervormde lidmate nie geneë is om hulle 
kerkgebou en geriewe vir almal oop te stel nie. Die Ringsraad 
stem daarmee saam dat Artikel III lidmaatskap reël. Die gevaar 
is egter dat die skynbaar toevallige saamwees by die besondere 
geleentheid reeds die implikasie inbou van sosiale vermenging en 
dit aanmoedig. Ons oordeel dat dit in stryd is met die gees van 


Artikel III soos uiteengesit in die Herderlike Skrywe van 1973 
waarin die kerk hom onder andere Skerp en ondubbelsinnig 
uitspreek teen elke vorm van integrasie, kerklik, maatskaplik, en 
biologies.” Die vraag ‘Kan ek my voor God verantwoord vir 
my optrede? skep vir die Ringsraad probleme. Met hierdie 
vraagstelling kan die saak na uiterstes gedryf word, selfs wat 
sosiale vermenging in die praktyk betref tussen mense van 
verskillende rassegroepe. 


Die Kommissie van die Algemene Kerkvergadering het besluit: 


Die onderskeie ringskommissies ontvang opdrag om tydens 
visitasies by Ottosdal, Leeudoringstad en Suidoos-Witbank 
hierdie saak grondig te behandel. Die Ringskommissie van 
Klerksdorp moet ook met die Ringsraad vir Predikante in die 
verband in gesprek tree. Nadat terugvoering van die kommissies 
ontvang is, sal die Kommissie van die Algemene Kerkvergadering 
besluit op verdere optrede. 


By die inligtingsvergadering op 27 November 1986 het die 
Kommissie die ringskommissies meegedeel dat die brief as advies 
beskou moet word en dat dit niks meer wil wees nie as uitvoering 
van ‘n opdrag van die Algemene Kerkvergadering. Daar was 
later ook gesprekke met die kommissies van die Ringe van 
Bronkhorstspruit en Klerksdorp. Daarin het die Moderamen die 
kommissies daarop gewys dat geen kerkraad vry is om verkeerde 
besluite te neem nie en dat ringskommissies hulle opsigtaak na 
behore moet uitvoer. 


26 September 1986 


Die Kommissie van die Algemene Kerkvergadering bekragtig 
die benoeming van doktor J.H. Koekemoer as direkteur van die 
S.V.T.T, en van doktor G.C. Velthuysen as mede-professor in 
Dogmatiek en Christelike Etiek. 


Johannes Hendrik Koekemoer is gebore op 27 Augustus 1935 
te Losberg. Sy ouers was Johannes Hendrik Koekemoer en 
Johanna Alida van der Walt. Hy besoek die laerskool Generaal 
Pienaar Skoolplaas en matrikuleer aan die Hoër Volkskool 
Potchefstroom in 1953, voltooi die BA, BD studie in 1959, 
word georden op 23 Januarie 1960 en bedien agtereenvolgens 
die gemeentes Turffontein, Bethal, Zuurfontein en Pretoria- 
Suid. Hy word in 1978 aangestel as direkteur van Kital en word 
in 1984 bevorder tot senior direkteur. In hierdie tyd tree hy op 
as pastorale hulp in Philadelphia en Boksburg. Hy promoveer 
in 1972 met die proefskrif Die Christologie van die Nuwe 
Teologie — 'n interpretasieprobleem onder leiding van professor 
B.J. Engelbrecht. In dieselfde jaar neem hy tydens die verlof 
van professor B.J. Engelbrecht die lesings in Dogmatiek waar, 
in 1973 is hy tydelik-deeltydse dosent in Bybelkunde, en van 
1978 af tydelik-deeltydse dosent in Dogmatiek en Ensiklopedie 
van die Teologie. Hy woon in die jare 1979-1984 ‘n hele aantal 
ekumeniese konferensies namens die Kerk by. Teen die tyd van 
sy aanstelling as professor het hy reeds talle publikasies gelewer. 


Gerrit Cornelius Velthuysen is gebore op 27 November 1942 
en groei op in Pretoria-Noord. Sy ouers was Carl Andries 
Velthuysen en Isabella Jacomina Combrinck. Hy gaan skool 
in Danie Malan Laerskool en Hoërskool Pretoria-Noord en 
matrikuleer in 1960 in die eersteklas. Aan die Universiteit van 
Pretoria voltooi hy die BA-graad met lof in drie hoofvakke, 
Grieks, Hebreeus en Wysbegeerte, BA Hons in Wysbegeerte met 
lof, en BD met lof in 1966. Hy is getroud met Lettie Driessen 
op 15 November 1965. Hy word georden op 28 Januarie 
1967 en bedien agtereenvolgens die gemeentes Witbank Suid, 
Potchefstroom-Studente, Wonderboompoort, Duncanville 
en Swartkop. In 1981 promoveer hy onder leiding van 

professor B.J. Engelbrecht met die proefskrif Parabel van God 
en Paradigma van Menslikheid; Die Christologiese ontwerp van 
Edward Schillebeeckxs. Hy was outeur van etlike wetenskaplike 
en populêre artikels en boeke, eindredakteur van Kerk en Wêreld 
2000, en het bygedra tot die rubriek ‘Die kerk vandag in Die 
Transvaler. 


Die Kommissie het doktor PJ. de Beer benoem as lid van die 
Kuratorium in die plek van doktor J.H. Koekemoer. 


ea 1987 
17 Februarie 1987 


Die Dosentevergadering neem kennis van die beplanning van 
S.V.T.T. vir 1987, naamlik kursuspakette in die pastoraat vir 
predikante en in Bybelgebruik vir lidmate. Die Departement 
Ou Testamentiese Wetenskap is versoek om ‘n handleiding vir 
nagraadse studente waaraan tans gewerk word, uit te brei vir 
algemene gebruik in die Fakulteit. 


18 Februarie 1987 


Die Kuratorium verwelkom vir doktor PJ. de Beer as nuwe lid en 
ook vir professore J.H. Koekemoer en G.C. Velthuysen. Kennis 
is geneem van 'n verslag van professor G.M.M. Pelser en A.G. 
van Aarde oor hulle bywoning van ‘n kongres in die V.S.A, en 
dat J.P. Oberholzer studieverlof neem van Maart tot September 
1987. In beginsel is besluit om toekenning van beurse te beperk 
tot 'n bepaalde getal studente. Riglyne vir dissiplinêre maatreëls 
is aanvaar. Vorderingsverslae vir die tweede semester van 1986 is 
behandel en beurse toegeken. 


17 Maart 1987 

Die Fakulteit verwelkom professore J.H. Koekemoer en G.C. 
Velthuysen. Waardering word uitgespreek teenoor professor B.J. 
Engelbrecht vir 17 jaar diens as dekaan. Die Nico Prinslooprys 
is toegeken aan PJ.W. Schutte. Die instelling van ‘n MDiv 
graad word goedgekeur. Besluit is om te hou by die Harvard- 
sisteem van verwysing. As dekaan is in volgorde genomineer J.P. 
Oberholzer, G.M.M. Pelser en PJ. van der Merwe. Die volgende 
proefskrifonderwerpe is goedgekeur: E. Engelbrecht The pattern of 
religion in the Black Theology of James Cone, H.J. Botes Dominee 
LE. Brandt — sy lewe en werk, L.C. Bezuidenhout (gewysig) 
Struktuur en strekking van die boek Job, E.H. Dannhauser Die 
evaluasie van verskillende onderrigmetodes en kommunikasietegnieke 
vir die oordra van die Bybelse boodskap met die oog op ‘n sinvolle 
kerklike praktyk, M.A. Bothma Die Kerk : Pluraliteit in die eenheid. 


26-27 Maart 1987 


Die Kommissie van die Algemene Kerkvergadering neem onder 
andere kennis van die volgende verslag oor die Hervormde 
Teologiese Studies: 


Onder leiding van die redakteur professor A.G. van Aarde en 
met die steun van die hele redaksie is die Hervormde Teologiese 
Studies tans in proses van uitbouing tot 'n teologiese tydskrif van 
werklik hoogstaande gehalte en formaat. Daarvan getuig die 
groeiende getal intekenare, asook die aanbieding van artikels van 
buite Hervormde kring. 


Die Kommissie het ook kennis geneem van ‘n uitvoerige verslag 
van proffessore G.M.M. Pelser en A.G. van Aarde na hulle 
bywoning van die 49ste Algemene Vergadering van die Catholic 
Biblical Association of America op 06-09 Augustus 1986 by 
Georgetown Universiteit, Washington D.C. en van die álste 
Algemene Vergadering van die Studiorum Novi Testamenti 
Societas op 11-15 Augustus by Emory Universiteit, Arlanta, 
Georgia. 


Jaargang 43, aflewering 01-02, Maart/Junie 1987 van Hervormde 
Teologiese Studies is gewy aan professor C.H. Rautenbach ter 
herdenking van sy vyf en tagtigste geboortedag op 6 Maart. In 'n 
inleidende woord skryf B.J. Engelbrecht: 


Kerkman, universiteitsman, opvoedkundige, wysgeer, 
kultuurman en administrateur, op al hierdie gebiede het hy diep 
spore getrap en is hy op nasionale vlak as 'n deskundige erken. 
[...] Met hierdie uitgawe wil ons ons bewondering vir, asook 
ons waardering en dankbaarheid teenoor ‘n groot seun van SA, 
afkomstig uit Wes-Transvaal, tot konkrete uitdrukking bring. 


Dominee H.T. van Deventer gee ‘n oorsig oor die lewensloop 
en denke van Rautenbach in 'n artikel getitel Casper Hendrik 
Rautenbach: ‘Singewing aan dink al hoe meer in verband met doen.” 
By die artikel is 'n onvolledige lys van geskrifte van Rautenbach. 
Die Raad van die Universiteit van Pretoria het reeds op 21 April 
1966 besluit om die geskrifte van Rautenbach te versamel en 
uit tegee. Die opdrag daartoe is gegee aan professor PS. Dreyer. 
Die werk het uiteindelik in 1975 by H.A.U.M. verskyn met titel 
Professor doktor C.H. Rautenbach Versamelde Geskrifte. In ‘n Woord 


Vooraf skryf Rautenbach self onder andere: 


Die skrywer was aanvanklik vir byna 25 jaar (2 Augustus 
1923 tot 9 April 1948 om 12:35 nm) hoogleraar (eers lektor, 
daarna professor). Deur onderlinge reëling was die Etiek plus 
die Logika saam met die Metodologie en Kennisleer, sy hooftaak. 
Vir tien jaar (1938-1948) was daaraan as leeropdrag in die 
fakultiet Opvoedkunde toegevoeg: die Opvoedkundige Etiek of 
Etiese Opvoedingsleer (wetensvakke van die sedelike opvoeding 
met geimpliseerde Lewensleer). Vanaf 1939 was hy vir ‘n jaar 
of ses in ‘n teologiese fakulteitsafdeling dosent in die Christelike 
Etiek of beter Christelike Lewensleer. Periodiek (1924-1949 
en 1940-1941) het onderrig in die Sielkunde bygekom en in 
die jare 1943-1949 is Didaktiek van Godsdiensonderrig vir 
onderwysstudente behartig. Daar was elders newegeskikte 
werkies by onderwysopleiding asmede eksaminering. 


Rautenbach was rektor van die Universiteit van Pretoria van 09 
April 1948 tot 30 Junie 1970. Die geskrifte wat opgeneem is in 
Versamelde Geskrifie strek tot 1973. Hy het na sy aftrede as rektor 
teruggekeer tot aktiewe belangstelling in en deelname aan kerklike 
sake. Op die Algemene Kerkvergadering het hy in debatte steeds 
belangrike bydraes gelewer. In 'n kort huldeblyk na sy dood op 
17 Augustus 1988 skryf J.P. Oberholzer in Die Hervormer van 
Oktober 1988 onder andere: 


Die derde tydperk [van sy ampslewel het begin met sy aftrede as 
rektor toe hy met nuwe belangstelling vir die kerk beskikbaar 
geword het. Hy het hom opgeskerp in die teologie en praktyk 
van die kerk en 'n dinamiese rol gespeel in die paar sittings van 
die Algemene Kerkvergadering wat hy nog kon bywoon. As lid 
van die Kuratorium 1974-1986 en die Raad vir Opvoeding 
en Onderwys 1970-1986 lewer hy weer groot bydraes tot die 
kerklike denke. Sy onafhanklike denke het hom begelei en hy 
het sy gedugtheid behou, maar sy solidariteit met kerk en volk 
het voorop bly staan. Vir my en vir ander was die persoonlike 
gesprekke met bom en die aanhoor en aanskoue van sy deelname 
in debatte D deelname in ryke geestesgoed. 


By sy begrafnis het J.P. Oberholzer ook ‘n oorsig gegee van 
Rautenbach se kerklike betrokkenheid voordat hy rektor 
geword het. Hy was 'n stigterslid van die Nederduitsch 
Hervormde Sendinggenootskap, lid van die Kuratorium vir 
Teologiese Opleiding 1928-1934, lid van die Kommissie vir die 
Proponentseksamen 1928-1934, sekunduslid van die Moderamen 
1930-1934, lid van die Kommissie vir die Jeug 1934-1937, lid 
van die Kommissie vir Armblankes en Diakonale Armversorging 
1934-1940, lid van die Finansiële Kommissie 1937—948, lid van 
die Kommissie vir Opvoeding en Onderwys 1938-1948, (en weer 
1951-1954), lid van die Kuratorium vir die Predikante Pensioen 
Weduwee en Wese Fonds 1940-1948. 


sempms [eolbojoeu | /seipms aseioioel SLH 


http://www.hts.org.za 


Vol. 66 No.3 Page 13 of 15 


HTS 


(page number not for citation purposes) 


SE6# SIV 


aa | Hoofstuk 8 


Article #935 
HTS Teologiese Studies/Theological Studies 


HTS 


(page number not for citation purposes) 


Oberholzer 


01 April 1987 
J.P. Oberholzer gaan op studieverlof tot 30 September 1987. 


05 Mei 1987 

Samespekings vind plaas tussen die voorsitter en lede van 
die Proponentseksamenkommissie aan die een kant en die 
Dosentevergadering aan die ander kant. As probleme rondom die 
proefpreke word genoem swak taalgebruik, yl teologiese inhoud, 
gebrek aan Christusverkondiging, en moralisme in die toepassing. 
Die Dosentevergadering het ‘n komitee benoem om op die saak 
in te gaan en oplossings aan te dui. Die vergadering het ook die 
Kurrikulumkomitee uitgebrei om al die departemente daarby te 
betrek, en professore A.D. Pont en J.H. Koekemoer bygevoeg. 


26 Junie 1987 

Die Kommissie van die Algemene Kerkvergadering neem kennis 
van ‘n artikel van die hand van dominee J.H. Breytenbach getitel 
‘Kerk en Wêreld 2000 — ‘n kritiese blik.” In dié artikel word sterk 
uitsprake gemaak en terme soos neo-Marxisme, skeeftrekking van 
die kerk se belydenis, taal wat vreemd is aan die kerk, liberale 
denke, uiters eensydige blik op die toekoms, ‘n stuk kibernetiek, 
humanisme, ens gebruik. Die slotparagraaf lui: 


Uit hierdie boek spreek mie die stem van die kerk wat 
verbondsmatig dink, wat volkskerk wil wees, wat prys stel op 
die grense wat God getrek het nie. Hier spreek die stem van die 
humanisme wat mensgerig dink, mensgerig normeer en alle grense 
wegrasionaliseer. Indien die kerk die vertrekpunte, aannames, 
projeksies en toekomsblik van Kerk en Wêreld net so met huid- 
en-haar sluk, sluk hy die pil wat die sekerste kans het om bom stil 
te maak. Ten slotte net 'n vraag: Is dit blote toeval dat Kerk en 
Wereld 2000 in ons kerk, Kerk en Samelewing in die NG Kerk 
en die sogenaamde Werksdokument in die Broederbond almal so 
binne bestek van 'n enkele jaar op die tafel verskyn? Is dit net ‘n 
sameloop van omstandighede dat die meerderheid lede van die 
Algemene Kommissie wat Kerk en Wêreld van stapel laat loop het 
en die meeste lede wat Kerk en Samelewing geproduseer het óók 
lede van die Broederbond is? Of lê hier 'n goed beplande poging 
agter die hele saak om die Afrikanervolk finaal te kondisioneer 
vir oorgawe? [Die naïewe beskouing oor die politiek wat agter 
hierdie hele artikel waargeneem kan word, word deur die 
skrywer self geformuleer wanneer hy skryf: 


Die ware feite lê egter anders: Indien die wil en die moed tot 
optrede daar is, kan die witman hom in Suid-Afrika met die hulp 
van God téén al die feite’ in handhaaf. Daar is geen rede waarom 
hy moet kapituleer in groter gelykheid, gemeenskaplikheid en 
vennootskaplikheid nie — behalwe as hy die eise wat aan hom 
gestel word nie tegemoet tree met durf, ‘n sterk wil, sy gesonde 
verstand en veral geloof nie. 


Ontkenning en wegpraat van die feite en werklikhede wat teen 
daardie tyd onmiskenbaar daar was, spreek nie van gesonde 
verstand nie. Bowendien het die kerk steeds van afsonderlike 
en gelyke geleenthede gepraat, en was dit tyd dat ook gekyk sal 
word na die gelyke geleenthede. Al die ‘durf’ in die wêreld sou 
daar nie aan kon verander nie, en die ‘geloof’ is dan niks anders 
nie as die oortuiging dat God jou bepaalde politieke standpunt 
steun. Die verwysing na die Broederbond sou van hierdie tyd af 
telkens te voorskyn kom in kerklike besprekings. Daar was nie 
bereidheid om te aanvaar dat mede-Hervormers ernstig en eerlik 
probeer dink het oor die egtheid van die kerklike houding binne 
die delikate Suid-Afrikaanse situasie nie, daar moes ‘n sinistere 
en verborge krag daaragter gesoek word, en dit is gevind in die 
Afrikaner Broederbond. 


Die Kommissie het in sy vergadering van 25 September 1987 
kennis geneem dat die Moderamen ‘n gesprek gevoer het met 
dominee Breytenbach en dat hy verskoning aangebied het vir die 
insinuasies wat hy gemaak het. 


29 Junie 1987 
Die Raad neem afskeid van professor B.J. Engelbrecht wat 15 jaar 
lank verteenwoordiger van die Senaat was. 


Professor Engelbrecht het nie alleen sy akademiese kundighede 
tot voordeel van die Universiteit aangewend nie maar ook sy 
kundigheid op sportgebied. Hy het onder meer verseker dat die 
visse in die dam op die proefplaas nie oorbevolk raak nie. Sy 
liefde vir hierdie sportsoort was so aansteeklik dat selfs sy motor 
by geleentheid nie die versoeking kon weerstaan om in die water 
in te duik nie. Teenoor professor Engelbrecht word 'n woord van 
opregte dank en waardering uitgespreek vir sy besondere bydrae 
tot die funksionering van die Raad en die bevordering van 
Universiteitsake. 


28 Julie 1987 

Die Fakulteit neem kennis dat dit die laaste vergadering is waarop 
professor B.J. Engelbrecht as dekaan optree en bedank hom vir 
sy leiding. Professor PM. Venter word terugverwelkom nadat hy 
aan opgrawings in Israel deelgeneem het. Die S.P. Engelbrecht 
Erepenning in goud word toegeken aan S.P. Pretorius, in brons 
aan L.J. Strauss. Vak-keuses van H.E la Grange, L.J.J. Nell, M.J. 
Riekert, D.M. van Zyl, J.M. Strijdom, E. Vledder, W.C. van Wyk, 
J. Cronje, D. Klopper, J.S. Naude, Y. Dreyer-Papp, en H.P. van 
den Berg vir DD is goedgekeur. Proefskrifonderwerpe is soos volg 
goedgekeur: LW.C. van Wyk (gewysig) Das Theodizeeproblem 
als Orientierungspunkt der kirchenpolitischen und theologischen 
Streitfragen, N.H. Buitenweg Nuwe Testamentiese perspektiewe 
op die wese van die Koinonia en die aktualisering daarvan in die 
gemeente, A.A. da Silva Die funksie van die skeppingstradisie in 
die boek Jeremia, J. Coetzee 'n Praktykteorie vir krisispastoraat as 
faset van besondere pastorale sorg. Hierdie vergadering het ook die 
reglement vir die Intertale Kommunikasiesentrum in die Fakulteit 
Lettere en Wysbegeerte en die reglement van die Sentrum vir 
Voortgesette Teologiese Toerusting in die Fakulteit Teologie 
Afdeling A goedgekeur. 


26 Augustus 1987 

Die Kuratorium neem kennis dat professor B.J. Engelbrecht aftree 
aan die einde van 1988 en dat J.P. Oberholzer as dekaan in sy plek 
aangestel is. Professor Engelbrecht sal op verlof wees gedurende 
1988 en daarom is hierdie die laaste vergadering van die Kuratorium 
wat hy sal bywoon. Die vergadering het ‘n verslag behandel oor 
die evaluering van 29 voornemende teologiese studente, en het 
besluit dat hulle toegelaat word en beurse sal ontvang, maar dat 
die toelating van dertien van hulle voorwaardelik is en dat hulle 
met verloop van tyd steeds geëvalueer sal word. Die vergadering 
het verder die mening uitgespreek dat die Oriënteringskursus vir 
BD I studente die geskikte tyd is om hulle Bybelkennis te toets 
en dat ‘n kandidaat wat nie slaag nie, jaarliks weer getoets sal 
word totdat hy slaag. Studie- en navorsingsverlof vir professor 
G.M.M. Pelser is goedgekeur. Vorderingsverslae vir die eerste 
semester van 1987 is behandel en beurse toegeken. Besluit is om 
die moontlikheid van 'n kursus in Afrikaans te ondersoek vanweë 
die swak taalvermoë wat tydens proefpreke tevoorskyn kom. 


22 September 1987 
Professor A.D. Pont bedank as sekretaris van die 
Dosentevergadering nadat hy dertig jaar lank in dié hoedanigheid 

gedien het. Hy word vir sy dienste bedank en professor P.J. van der 
Merwe word as sekretaris gekies. 


23 September 1987 

Die Dagbestuur van die Kuratorium besluit dat professor W.S. 
Vorster van Unisa genooi mag word om as gasdosent in die 
Departement Nuwe Testamentiese Wetenskap op te tree tydens 
die verlof van professor Pelser. 


By geleentheid van die sestigste verjaarsdag van A.D. Pont op 
21 September 1987 en J.P. Oberholzer op 03 Oktober 1987 het 


Hervormde Teologiese Studies Jaargang 43, Aflewering 4, November 
1987 vier artikels van nagraadse studente van elkeen gepubliseer. 
In 'n redaksionele artikel word die oorkondes aangehaal wat gedien 
het toe die H.C.M. Fourie Erepenning aan elkeen toegeken is. 


09 November 1987 
Professor W.C. van Wyk word benoem as Senaatsverteenwoordiger 


op die Raad. 

DOSENTE EN STUDENTE VAN DIE VAN DER HOFF TEOLOGIESE Hurs 

Universiteit van Pretoria, Van der Hoff Teologiese Huis,1927 | Staande: C. Steenekamp, D.J. van Staden, W.P. Struwig, F.J. Booysen, 
J.D. Storm, W.F. Huyzers, A. Ras, W.J. Kemp, J.P. v.d. Berg (BA), E.S. Mulder (BA), P.J. Smit (BA), J.J. Prinsloo (BA), J.J. Engelbrecht, 
A. Brandt | Sittende: P.W. Venter (BA), Ds A. Oosthuizen (BA, BD), T.F. Dreyer (BA), Ds J. Dreyer (BA, BD), 

Prof. Dr B. Gemser (DLitt, Th D), Prof. E. Macmillan (MA, BD), Prof. Dr J.H. Greyvenstein (BA, Th D), 

Prof. Dr S.P. Engelbrecht (Th D), Ds H.P. Wolmarans (MA, BD), J. Strydom (BA), M.M. Grobler (BA) 

Universiteit van Pretoria, Van der Hoff Teologiese Huis, 1943 

Universiteit van Pretoria, Professore vanuit die Teologiese Fakulteit, 1940 

Universiteit van Pretoria, Van der Hoff Teologiese Huis, 2001 

| Rasionalisasie en Optimalisering 1988-1997 
Ontwikkelings op onderwysgebied en finansiële druk bring streng eise en lei tot 'n intensiewe herstruktureing oor die 
hele spektrum. Personeelvermindering, hervorming van onderrigmetodes en die eis van uitnemendheid intensifiseer die 


Sitasie: Oberholzer, J.P., 2010, ‘Rasionalisasie en Optimalisering 1988-1997’, in ‘Honderd Jaar Kerk en Teologiese Opleiding: ‘n Kroniek van die Hervormde 
Kerk’, HTS Teologiese Studies/ Theological Studies, suppl. 9, 66(3), Art. #934, 35 pages. DOI: 104102/hts.v66i3.934 


es 1988 


01 Januarie 1988 
Professor G.M.M. Pelser gaan op studieverlof tot 30 Junie. 


06 Februarie 1988 

Die Dosentevergadering ontvang ‘n verslag van sy voorsitter, 
J.P. Oberholzer, oor die dekaneberaad wat die vorige week by 
Loskopdam gehou is. Hy meld onder andere: 

Die Fakulteit Teologie was die afgelope jaar of meer herhaaldelik 

ter sprake wanneer oor universitêre konsolidasie en rasionalisasie 

gehandel is. Daar is aanvanklik deur die rektoraat voelers 
witgestoot oor die moontlikheid van gesamentlike aanbieding van 
minstens die ‘basiese vakke deur die twee fakulteitsafdelings, maar 
met die afgelope beraad is bekend gemaak dat die rektoraat die 
beginsel van twee fakulteitsafdelings in hulle strategiebeplanning 
aanvaar. Die twee afdelings word egter tot interne konsolidasie 
en onderlinge rasionalisasie opgeroep. Verder sal die Universiteit 
weer met die twee kerke samesprekings moet voer oor 'n verhoogde 
bydrae tot die kostevereffening van die Fakulteit. 

Die vergadering het op die volgende beslui: 

1. Die departemente moet hulle onderrig ondersoek met die oog op 
modulering as grondslag vir enige toekomstige rasionalisasie. 
Modulering moet einde Maart 1988 afgehandel wees. 

2. Die Dekaan en departementshoofde vorm n komitee wat 
indringend moet kyk na die moontlikhede van interne 
rasionalisering en konsolidasie van departemente. 

3. n Kamp sal gereël word waartydens die hele oefening deurloop kan 
word. 

4.  Rasionalisasie in onderrig moet uiteindelik ook met Afdeling 
B. bespreek word. Vir dié doel moet daar reeds nou ook na 'n 
geintegreerde teologiese kursus gekyk word. 


Die vergadering het 'n beleidstuk oor gasdosente, soos opgestel 
deur A.D. Pont, sonder wysiging aanvaar. Die voorsitter van 
die Kurrikulumkomitee, PJ. van der Merwe, het aangekondig 
dat die dokument in sy laaste fase is, maar met die sprake van 
rasionalisasie en konsolidasie nou in die lug, sal baie van die 
werk nutteloos word. Die instelling van 'n module in Praktiese 
Afrikaans is na die komitee terugverwys. Na die verslag oor die 
BD Oriënteringskursus, is daar ingestem tot die besluit van die 
Departement Nuwe Testamentiese Wetenskap om verpligte 
grammatikale oefeningsessies in Grieks in al drie BD jare aan te 
bied, en is besluit dat daar weer indringend gekyk moet word na 
die moontlikheid van Hebreeus en Grieks as verpligte hoofvakke. 


Die konsep handleiding vir nagraadse studie is aanvaar. Met 
die oog op die moontlike vulling van die pos medeprofessor in 
Praktiese Teologie is M.J. du P Beukes as eerste keuse en J.A. 
van Biljon as tweede keuse genomineer. Daar is bevind dat 
navorsing in die Fakulteit meer beplan en gekoërdineer aangepak 
moet word. ‘n Navorsingskomitee is benoem bestaande uit die 
departementshoofde onder voorsitterskap van die dekaan. 


17 Februarie 1988 

Die Kuratorium verwelkom vir J.P. Oberholzer as nuwe dekaan. 
Hy het die huidige situasie rondom die Fakulteit Teologie (Afdeling 
A) toegelig, en die vergadering het besluit om die aanbevelings 
vir mede-professor in die Departement Praktiese Teologie terug 
te hou in afwagting van die afhandeling van die rasionalisasie 
by die Universiteit. Kennis is geneem van die studieverlof van 
professor A.P.B. Breytenbach van Ol April tot 30 September 
1988. Dit het geblyk dat 12 studente aan ander universiteite met 
die BA studie besig is. Na aanleiding van taalvaardigheidstoetse 
wat op 05 Februarie 1988 afgeneem is deur professore A.PB. 
Breytenbach en A.G. van Aarde, het die Kuratorium besluit dat 
'n memorandum deur die Fakulteit voorberei moet word rondom 
'n meer doelgerigte paket vereiste kursusse en rondom die kwessie 
van studente aan ander universiteite. 


15 Maart 1988 

'n Gesamentlike vergadering van die twee afdelings van die Fakulteit 
keur gewysigde regulasies vir Bybelkunde goed. Afdeling A keur 
die stigting van 'n Navorsingskomitee goed, keur die vakkeuse van 
E.J. Vledder vir DD goed, en die volgende proefskrifonderwerpe: 
J.P. Labuscahagne (gewysig) Die historiese konteks van die 20ste 
eeuse samelewingsteologieë, B.J. van Wyk Die kerkbegrip van die 
Kerkwet van die Nederduitsch Hervormde Kerk van Afrika, GJ. 
Malan Rudolf Bultmann se ontmitologiseringsprogram, ‘n kritiese 
evaluering, PJ. van Staden (gewysig) Die struktuur van die eerste 
Johannesbrief, J.M. Delport Die ontwikkeling van ‘n pastorale 
model vir die begeleiding van mense tot lewensvernuwing. 


16 Maart 1988 

Die Fakulteit Teologie (Afdeling B) herdenk sy 50-jarige bestaan 
in die kerkgebou en saal van die NG Gemeente Pretoria-Oos. Die 
dekaan van Afdeling A. het saam met die vise-rektor, professor P. 
Smit, en die dekane van die Kweekskool op Stellenbosch en die 
Fakulteit Teologie op Bloemfontein groeteboodskappe gebring. 


18 Mei 1988 

Die Senaat kies J.P. Oberholzer op die Appélkomitee van die 
Senaat vir ‘n termyn van drie jaar en verwelkom hom as deeltydse 
dekaan van die Fakulteit Teologie Afdeling A. Professor G.C. 
Velthuysen neem sitting as hoof van die Departement Dogmatiek 
en Christelike Etiek. Die Senaat wens J.P. Oberholzer geluk met 
die ontvangs van die Orde vir Voortreflike Diens, Klas 1: Goud. 


26-27 Mei 1988 
Die fakulteitsberaad vind plaas te Espada Ranch. 


08 Julie 1988 
Die Kommissie van die Algemene Kerkvergadering neem kennis 
dat professor G.C.Velthuysen bedank het as mede-professor en 

dat hy van voorneme is om tot 'n ander lewenstaat oor te gaan. Hy 
het naamlik ‘n aanbod aanvaar om as koöperatiewe hoofredakteur 
in diens te tree van die Perskorgroep. 


29 Julie 1988 

Die Kuratorium neem kennis van die verslag van ‘n 
Fakulteitsberaad wat op 26-27 Mei 1988 gehou is te Espada 
Ranch. Hierdie beraad is gehou om aandag te gee aan die nuwe 
ontwikkelinge op universiteitsvlak. Na aanleiding van die verslag 
het die Kuratorium besluit dat die mede-professoraat in Praktiese 
Teologie verval. 'n Memorandum van professor A.D. Pont namens 
die Dosentevergadering oor gasdosente is as amptelike beleidstuk 
aanvaar na enkele wysigings. Die vergadering het met leedwese 
verneem van die bedanking van professor G.C. Velthuysen en het 
besluit dat die medeprofessoraat in Dogmatiek en Christelike Etiek 
verval. 'n Pos van Tweede Direkteur vir die SVTT is goedgekeur, 
en daar is besluit dat die dekaanskap nie ‘n voltydse pos sal word 
nie. Hierdie vergadering het ook besluit dat jaarliks net soveel 
beurse aan nuwe studente toegeken sal word as wat hy nodig ag, 
tot 'n maksimum van tien. Die Kuratoriumdag is vasgestel vir 
30 Julie 1988. Na aanleiding van nuwe reëlings op universitêre 
vlak is besluit om die minimumvereistes vir toelating tot die BD 
studie soos volg vas te stel: Grieks en Hebreeus as hoofvakke, 
Tweede en derdejaarkursusse in Wysbegeerte, Eerstejaarkursusse 
in Latyn en Duits (indien nie op matriekvlak geneem), Eerste en 
tweedejaarkursusse in Bybelkunde. Daar is ook besluit om die 
Algemene Kerkvergadering te versoek om die BA voorstudie aan 
ander universiteite te stop omdat alle universiteite nie op dieselfde 
standaard is nie, toesig oor studente bemoeilik word en subsidie 
na ander universiteite gaan en sodoende die koste vir opleiding 
aan die Universiteit van Pretoria verhoog. 


02 Augustus 1988 

Die Fakulteit wens professor A.D. Pont geluk met sy 
verkiesing as voorsitter van die Suid-Afrikaanse Kongres vir 
Calvynnavorsing, en vir J.P. Oberholzer met die ontvangs van die 
Orde vir Voortrefklike Diens. Professor B.J. Engelbrecht word 
terugverwelkom na sy studieverlof en kennis word geneem dat 


professor G.C. Velthuysen die diens van die Universiteit verlaat 
op 31 Augustus 1988. 


Daar is kennis geneem van die verslag oor die Fakulteitsberaad 
te Espada Ranch op 26-27 Mei 1988 en die besluite wat daar 
geneem is, is bekragtig. Dit sluit in dat die ses departemente 
behou word maar dat ‘n herorganisasie van vakke behoort plaas 
te vind, dat die onderrigprogram gereorganiseer word met 
sillabustemas, vermindering van lesings, vermeerdering van 
seminare en bespreking en selfwerksaamheid, dat daar 'n voltydse 
kernpersoneel behoort te wees bestaande uit die dekaan en 
adminstratiewe personeel na behoefte, tien professore, twee elk 
vir Ou Testament en Nuwe Testament en Bybelkunde en een elk 
vir die ander departemente, en 'n korps buitengewone dosente 
wat benoem word op grond van spesialistekennis en wat op 
verskillende wyse aangewend kan word. 


Die Nico Prinslooprys is toegeken aan G.S. de Bruyn. 


Die Dosentevergadering beveel J.H. Koekemoer aan as hoof van 
die Departement Dogmatiek en Christelike Etiek en M.J. du P. 
Beukes as tweede direkteur van SVTT 


12 Augustus 1988 

Op ‘n buitengewone vergadering benoem die Kuratorium 
op aanbeveling van die Dosentevergadering vir professor 
J.H. Koekemoer as hoogleraar en hoof van die Departement 
Dogmatiek en Christelike Etiek As Tweede Direkteur van SVTT 
is benoem doktor M.J. du D Beukes. 


Mattheus Johannes du Plessis Beukes is gebore op 13 Junie 
1941 te Lichtenburg as seun van Johannes Andries Beukes en 
Maria Johanna van der Schijff. Hy gaan skool in die plaasskool 
op Vlakpan en matrikuleer aan die Hoërskool Lichtenburg 
in 1959 in die eersteklas met onderskeidings in Wiskunde en 
Natuurwetenskap. Hy was lid van die eerste rugbyspan wat in 
1959 die Administrateursbeker verower het en was ook 'n goeie 
atleet. Hy voltooi die BA, BD studie in 1965. Op 24 April 1965 
tree hy in die huwelik met Monica Lindford. Hy word georden 
op 08 Januarie 1966 en bedien agtereenvolgens die gemeentes 
Vanderbylpark, Sannieshof, Newlands en Zuurfontein. In 1974 
promoveer hy in die Praktiese Teologie met 'n proefskrif Kategese 
as opdrag aan die kerk onder leiding van professor J.I. de Wet. 
In 1982 word hy benoem as direkteur van Kital waar hy voluit 
deel in die opstel en aanbieding van kursusse op wye vlak, veral 
kategese. In die beplanning, ontwerp en skrywe van nuwe 
kategesehandboeke het hy 'n leidende aandeel gehad. Hy was 
vanaf 1978 betrokke by deeltydse dosering in die Departement 
Praktiese teologie waar hy verantwoordelik was vir Kategetiek, 
Liturgiek en Jeugwerk. Oor die tydperk 1982-1989 was hy ook 
pastorale hulp in Parkrand. 


17 Augustus 1988 

Professor C.H. Rautenbach is oorlede. Die begrafnisdiens in die 
kerkgebou van Pretoria-Oos op 20 Augustus 1988 is gelei deur 
J.P. Oberholzer, wat ook namens die Kerk die woord gevoer het. 
Professor ]. Howell, voorsitter van die Raad van die Universiteit 
van Pretoria, het namens die Universiteit gepraat. Die ter aarde 
bestelling is waargeneem deur doktor L.M. le Roux. Rautenbach 
se boekery is na sy dood geskenk aan die Fakulteit Teologie, wat 
dit geplaas het in die Van Selms Leeskamer. 


01 September 1988 
Professor B.J. Engelbrecht gaan op studieverlof tot 17 Oktober 
1988. 


14 September 1988 


Die Kuratorium het in ooreenstemming met sy nuwe beleid ten 
opsigte van die toekenning van beurse na keuring beurslenings 
toegeken aan tien nuwe voornemende teologiese studente, wat 
almal in die evaluering meer as 72% behaal het. Nog 15 studente 
is toegelaat sonder beurslenings. Nege kandidate is nie tot die 
opleiding toegelaat nie. 


23 September 1988 

Die Kommissie van die Algemene Kerkvergadering verkies 
professor T.FJ. Dreyer as vise-skriba in die plek van G.C. 
Velthuysen. 


25 November 1988 

Die Kommissie het vir doktor L.J.S. Steenkamp benoem as 
direkteur by Kital met ingang 01 Januarie 1989. Die Kommissie 
neem kennis dat ‘n jeugkamp te Schoemansdal gereël is as deel 
van die vyf herdenkingsfeeste van die kerk waarin die Groot 
Trek herdenk is. Feeste is beplan te Potchefstroom, Rustenburg, 
Pretoria, Heidelberg en Schoemansdal. 'n Fees gereël deur die 
Kerk, het op Rustenburg plaasgevind op 19 en 20 Maart. J.P. 
Oberholzer het die feesrede gelewer en A.D. Pont het die Sondag 
die erediens gelei. Op Saterdag 17 September was daar by die 
Willem Prinsloo Museum 'n herdenkingsfees, ook deur die Kerk 
gereël, wat om 14:00 begin het met boeresport, boeremusiek, 
en daarna ‘n huldeblyk aan A.W.J. Pretorius. Die aand was daar 
voordrag deur Anna Neethling-Pohl en ‘n aanbieding deur die 
Kultuurraad van Pretoria van Die Dieper Reg van Van Wyk Louw. 

Die volgende dag, Sondag 18 September, het doktor D.J.C. van 
Wyk 'n erediens gelei in die Amfiteater van die Universiteit van 
Pretoria. Op 22 Oktober het J.P. Oberholzer die feesrede gelewer 
by die herdenkingsfees op Bethal. Op die sentrale fees by die 
Voortrekkermonument het J.P. Oberholzer op 11 Desember die 
preek gelewer, en op 16 Desember het hy die Skriflesing gedoen. 


Die koms van die Hugenote in 1688 is eweneens feestelik herdenk. 
Gemeentes is versoek om op 17 of 24 April in die eredienste daaraan 
aandag te gee. Doktor en mevrou D.J.C. van Wyk het die kerk 
verteenwoordig op die hooffees in Franshoek, en J.P. Oberholzer 
het as voorsitter van die Transvaalse Hugenotefeeskomitee die 
leiding geneem op die fees by die Willem Prinsloo Museum. 


31 Desember 1988 


Professor B.J. Engelbrecht aanvaar emeritaat na 37 jaar as 
hoogleraar, dekaan vanaf 1970 tot 1987, senaatsverteenwoordiger 
in die Raad van die Universiteit vanaf 1972 tot 1987 en lid van 
verskillende komitees van die Raad, waaronder die Boukomitee, 
die Finansies- en Eeiendomskomitee, die Studente Dissiplinêre 
en die 
Teologiese Studies, Jaargang 44, aflewering 2, Junie 1988 was ‘n 


Komitee Senior Aanstellingskomitee. Hervormde 
huldigingsbundel met bydraes van kollegas, ook uit ander kerke, 
en promovendi. Die rektor van die Universiteit van Pretoria, 


professor D.M. Joubert, het onder andere geskryf: 


Ben Engelbrecht sal allereers onthou word vir sy onderskeidende 
menseienskappe: wellewendheid, in elke opsig, gekombineer met 
buitengewone gawes van intellek en veelsydigheid. Dit het hom 
trouens ‘n geliefde persoonlikheid gemaak, en ook iemand wie se 
mening oor ‘n saak dikwels ingewin en met vrug gebruik is. 


J.P. Oberholzer het in die huldigingswoord onder andere geskryf: 
Dit spreek van 'n besondere teologiese wydte dat hy vanweë 
besondere omstandighede in die Fakulteit op ‘n tyd doktorale 
leiding kon gee nie alleen in die Sistematiese Teologie nie, maar 
ook in Praktiese Teologie, Nuwe Testamentiese Wetenskap en 
Godsdiens- en Sendingwetenskap. Op 'n stadium het drie van sy 
kollegas in die Fakulteit onder sy promovendi getel. Belangriker as 
die hoeveelheid is die kwaliteit van die werk wat gelewer is, Elke 
wetenskaplike en populêr-wetenskaplike geskrif. elke voordrag 
en advies, elke gesprek was 'n toonbeeld van sistematiese denke, 
analities en sinteties, en van 'n vermoë om te kommunikeer. Dit 
is die rede waarom ook sy stokperdjies wetenskaplike prestasies 
geword het. Ek herinner my goed sy optrede voor die Van der 
Hoff reünie in 1950 oor die onderwerp Eksistensiefilosofie en 
Teologie. Pas bevestig as predikant was die jong geleerde besield 
met die Reformatoriese erfenis soos dit verwoord is deur Karl 
Barth en Emil Brunner. Sy kennismaking in Groningen met 
Van der Leeuw, Haitjema en Van Oyen het hom geprikkel tot 
intense studie van die geskrifte van die Reformatore self, en hy 
het Calvynkenner by uitnemendheid geword; maar voorop het 
steeds gebly die studie van die Heilige Skrif self. Engelbrecht is 'n 
selfstasndige verwoorder van die Bybels-Reformatoriese Teologie, 
en het op unieke wyse die denkwêreld van die Nederduitsch 
Hervormde Kerk, en ook van Suid-Afrika, bevrug en verryk. Oor 
die jare 1964 tot 1983 het hy as lid en later vise-skriba van die 
Kommissie van die Algemene Kerkvergadering 'n groot aandeel 
gehad in die besluitneming en regering van die Nederduitsch 
Hervormde Kerk, maar ook daarvoor en daarna het hy deur 
middel van grondige adviese oor 'n wye verskeidenheid van sake 
die kerk gedien. As lid en soms as voorsitter van verskillende 
kerklike liggame het hy leiding geneem en deel gehad aan 
belangrike projekte. Hy was vir agtien jaar 'n gewaardeerde 
deelnemer aan die gesprekke op die Interkerklike Kommissie. Sy 
deelname aan die radioprogram Wat sê die Bybel oor 'n tydperk 
van meer as veertien jaar het by ‘n groot luisteraarspubliek byval 


gevind. Hier is 'n man wat sy gawes vrylik beskikbaar gestel het 
oor 'n wye veld, en wat in nederige diens, teologiese diepte en 
eenvoud ‘n warme en egte mens gebly het. 


'n Onvolledige lys van Engelbrecht se publikasies volg daarop. 
Die huldigingsbundel is oorhandig deur die voorsitter van die 
Algemene Kerkvergadering by geleentheid van ‘n ‘n afskeidsete 
op 22 November 1988, waar die rektor en die voorsitter van die 
Kuratorium ook die woord gevoer en oorhandigings gedoen het. 
J.H. Koekemoer het in ‘n artikel ‘Dogmatiek en Christelike Etiek 
aan die Universiteit van Pretoria’ in 1992 in die Feesbundel ter 
herdenking van die 75 jarige bestaan van die Fakulteit Teologie 
Afdeling A. aan die Universiteit van Pretoria 'n oorsig gegee van 
die denke en betekenis van Engelbrecht as vestiger en uitbouer 
van die Departement Dogmatiek en Christelike Etiek. 


ea 1989 
07 Februarie 1989 


Die Dosentevergadering besluit op ‘n spesiale byeenkoms: 

1. Die vergadering neem met leedwese kennis van die 
egskeidingsgeding waarin die egpaar Pelser betrokke geraak 
het asook van professor Pelser se bedanking uit die amp van 
herder en leraar van die Nederduitsch Hervormde Kerk wat 
tot gevolg sal hé dat hy sy pos as hoogleraar en as hoof van 
die Departement Nuwe Testamentiese Wetenskap sal moet 
neerlê. 

2. Die vergadering konstateer weereens sy waardering vir die 
kollegiale en teologies-wetenskaplike hoedanighede van 
professor Pelser. 

3. Die dekaan word opdrag gegee om met die Kuratorium 
te onderhandel dat die pos wat met professor Pelser se 
bedanking vakant gaan word, voorlopig nie gevul word nie. 


14 Maart 1989 

Die Fakulteit neem uit die jaarverslag kennis dat daar 53 
studente ingeskryf was vir BD, 49 vir MDiv en 38 vir DD. 
Kernaantekeninge en die beweging na selfwerksaamheid het die 
tradisionele onderrigpatroon reeds aanmerklik verander. Melding 
is gemaak van die navorsingsaktiwiteite van personeel, hulle 
betrokkenheid by die regering en arbeid in die Kerk, die deelname 
van G.C ‚Velthuysen en na sy bedanking van J.H. Koekemoer 
aan die radioprogram Wat sê die Bybel, die betrokkenheid in 
vakverenigings, en die besoeke van buitelandse akademici. 


Die volgende proefskrifonderwerpe is goedgekeur: M.A. Bothma 
n Krities-realistiese ondersoek in die Sistematiee Teologie na die 
pluraliteit-eenheid van die kerk, P van Staden The essence of life: 
Power and order or meekness and servitude? Structural and social 
relations propagated by the banquet parables in the Travel Narrative 
of the gospel of Luke. 


Die Dosentevergadering neem kennis dat ‘n rekenaarprosedure 
opgestel is waarvolgens artikels en referate aangeteken kan word 
en dat die curriculum vitae van elke dosent op datum gehou sal 
word. ‘n Reéling vir die aanbieding van Praktiese Afrikaans saam 
met Afdeling B is getref. 


16 Maart 1989 


Die Kommissie van die Algemene Kerkvergadering verleen 
toestemming dat doktor J.A. van Biljon, dominees J. Coetzee en 


C.J.A. Simpson spesialistehulp verleen in die SVTT. 


Hierdie vergadering het ook kennis geneem dat professor G.M.M. 
Pelser bedank het as hoogleraar vanweé sy egskeiding. Kennis is 
ook geneem van skrywes van die Ringsraad vir Predikante van 

die Ring van Klerksdorp en die Kommissie van die Ring van 
Klerksdorp waarin hulle vra dat die Kommissie 'n weg moet vind 
om professor Pelser in sy pos te laat aanbly. Die Kommissie was 
egter gebind deur die bepaling in die Kerkwet wat bepaal het 
dat egskeiding en die amp van predikant onverenigbaar is. Die 
Kommissie het derhalwe besluit dat die bedanking van professor 
G.M.M. Pelser aanvaar word met ingang 16 Maart 1989, hy op 
genoemde datum onthef word met verlies van status, sy pligte as 
hoogleraar vanaf genoemde datum dienooreenkomstig beëindig 
word, hy vanaf 16 Maart 1989 vir 'n periode van 3 maande 
getrakteer sal word, en dat die versoek van die Kuratorium dat die 
pos voorlopig nie gevul word nie, ondersteun word. 


12 Junie 1989 

Die Dosentevergadering besluit dat 
ooreenstemming met universiteitsbeleid eksterne eksaminatore 
aangewys sal word vir die BD III eksamen sowel as vir die skripsie. 
Vanaf 1990 sal skripsieseminare aangebied word. Verdienstelike 
skripsies kan onder die gesamentlike outeurskap van die studieleier 
en die kandidaat in die Hervormde Teologiese Studies gepubliseer 
word. 


vanjaar reeds in 


16 Junie 1989 

Die Kommissie benoem doktor L.J.S. Steenkamp as hoofdirekteur 
van Kital. Professor Pelser bedank as dosent by die Universiteit. 
[Hy het na sy uittrede ‘n dosentepos aanvaar by die Didache 
Instituut naby Hammanskraal, waar hy betrokke was by die 
opleiding van leraars vir die groot aantal onafhanklike kerke. ] 


25 Junie 1989 

Die 62ste Algemene Kerkvergadering neem sitting in die Aula van 
die Universiteit van Pretoria. Hierdie vergadering is voorafgegaan 
deur 'n tydperk van intense organsisasie en stemmingwekking 
deur ‘n bepaalde politieke groepering in die kerk, meer bepaald 
die ondersteuners en lede van die H.C.M. Fourie Fonds wat 
om A.D. Pont geskaar was. Die openingsrede na aanleiding van 
Esegiël 33:30-33 en 2 Timotheus 4:1-5 het blyke gegee van groot 
kommer oor die gesindhede in die kerk, maar die betrokkenes het 
dit nie gehoor nie, want hulle het daardie aand elders vergader, 
waarskynlik om saam voor te berei vir die vergadering. Die 
uittredende voorsitter het onder andere gesê: 


(Elk meen dit is vir u duidelik waarom dit vanaand oor 
bierdie nugterheid gaan by die opening van ons Algemene 
Kerkvergadering. Ek wil u vra om hierdie twee skrifgedeeltes te 
oorweeg in die lig van die omstandighede wat ons tans beleef, en 
spesifiek die omstandighede binne die kerk. In die eerste plek die 
woord aan Esegiël bulle hoor wat jy sê maar hulle doen nie wat 
jy sê nie. 'n Mens moet telkens tot jou angswekkende ontsteltenis 
ontdek dat die verkondiging van die evangelie in Suid-Afrika en 
binne ons kerk in die eeue wat verby is nog bloedmin effektiwiteit 
getoon het in dié opsig dat dit werklik verandering bewerk. 
Inteendeel, as n mens soms luister na uitsprake, ernstig en 
ligsinnig, wonder jy of daar ooit iets van die evangelie onder ons 
tereg gekom het. Getroue Bybels-Reformatoriese verkondiging het 
nie altyd gelei tot lewens wat daarmee ooreenstem nie. Hierdie 
saak wil ek spesifiek aan u stel, spesifiek binne die Nederduitsch 
Hervormde Kerk, en vir u vra om ernstig te dink daaroor. As 
prediking oproep tot bekering is, kom daar by ons iets van tereg? 


En dan die ander saak. Het ons werklik sover gekom dat 
ook ons die gesonde leer nie meer kan verdra nie en dat ons 
leermeesters soek wat sê wat ons graag wil hoor? lets wat streel, 
n evangelie wat aangepas is by ons begeertes, ons volksheid, ons 
kultuur, ons vooroordele, ons haat. Nugterheid vereis 'n keuse 
teen bedwelming en verdigsel, maar sekerlik ook die keuse om 


nie verdra te word nie saam met die gesonde leer... Sonder 
nugterheid is daar bedwelming en valsheid, toekomsloosheid en 
ondergang. Wee die dienaar van die Woord wat willens en wetens 
die krag en die suiwerheid van die evangelie verminder ter wille 
van populariteit, of met allerlei mooiklinkende argumente die 
evangelie aanpas by wat hy weet mense wil hoor. Hy is die herder 
wat sy kudde na die dood toe lei. 


Ek kan in hierdie verband nie help om te dink aan die 
openingsrede wat by die Algemene Kerkvergadering van 1961 
deur 'n voorganger uitgespreek is nie. Sy teks was: Want die 
koninkryk van God is nie spys en drank nie maar geregtigheid 
en vrede en blydskap in die Heilige Gees. En hy het dit gebruik 
om die uitsprake van die Cottesloeberaad te bevraagteken en te 
verwerp as 'n ongeoorloofde politieke poging om die evangelie te 
verwring. Byna drie dekades na Cottesloe moet ons, geoordeel aan 
die optrede van bepaalde persone binne die kerk, die vraag stel of 
hierdie selfde teks nie nou van toepassing gemaak moet word op 
ons situasie nie. Daar is persone wat die politiek van die dag ten 
alle koste wil insleep in die kerk en in die evangelieverkondiging. 
Waar dit gebeur , word klippe aangebied in plaas van brood en 
word die bestaan en die waarheid van die kerk self onder 'n wolk 


geplaas. 


Die H.C.M. Fourie Erepenning is toegeken aan meneer Willem 
Mathlener, direkteur van die Konservatorium vir Musiek. Die 
toekenning het geskied op grond van meneer Willem Mathlener 
se besondere persoonlike bydrae wat hy oor 'n tydperk van 40 
jaar gelewer het tot die groei en vooruitgang van kerkmusiek in 
die Nederduitsch Hervormde Kerk. Groeteboodskappe van die 
NG Kerk, die Gereformeerde Kerk en die Hervormde Kerk in 
Suidelike Afrika is oorgedra. Gelukwense is uitgespreek. teenoor 
professor J.A. Loader met die ontvangs van die Teyler prys vir 
Teologie. Hy was die eerste Suid-Afrikaner wat die prys ontvang 
het. 


Nadat J.P. Oberholzer versoek het dat hy nie weer verkies moet 
word nie, is doktor D.J.C. van Wyk as voorsitter verkies. Dominee 
J.C. de Lange is verkies as skriba, professor A.D. Pont as vise- 
voorsitter, professor T.F.J. Dreyer as vise-skriba. As predikantlede 
van die Kommissie van die Algemene Kerkvergadering is verkies 
dominee G.C. van Staden en doktor J.H. Koekemoer. Die 
volgende ordemosie wat aanvaar is, spreek vir homself: 


Die vergadering verwerp met misnoeë die klaarblyklike pogings 
van n bepaalde groep afgevaardigdes om die verkiesing van 
kommissies en rade van die Algemene Kerkvergadering te 
beinvloed deur die sirkulasie van naamlyste. 


Hierdie vergadering het weereens gehandel oor Artikel NI van die 
Kerkwet. Daar was beskrywingspunte van die Ringe van Heidelberg 
en Noord-Kaapland en die Kerkraad van Ermelo wat versoek 
het dar die artikel onveranderd bly. Die Nederlandssprekende 
Gemeente het versoek dat indien Artikel III, wat ‘n aantasting 
is van art 36 van die Nederlandse Geloofsbelydenis, 'n negatiewe 
effek het op die gesamentlike sendingtaak in samewerking met 
die Hervormde Kerk in Suidelike Afrika, en ‘n struikelblok is vir 
die ekumene, behou word, afsonderlike gemeentes nie verplig 
sal word om hulle te hou aan die artikel nie. Die Ring van 
Noordelike Pretoria het versoek dat 'n uitspraak gemaak word oor 
die interpretasie van die artikel. 


Die studiekommissie wat saamgestel is nd die vorige Algemene 
Kerkvergadering, met professor A DD. Breytenbach as voorsitter 
en professor PJ. van der Merwe as sekretaris, het voorgestel dat 
die motiveringsgedeelte van die artikel verval en dat ‘n voetnoot 
geplaas word na Blanke persone wat lui: “Lidmaatskap van die 
Nederduitsch Hervormde Kerk van Afrika moet verstaan word in 


die lig daarvan dat dié kerk 'n Christusbelydende volkskerk is in 


Vol. 66 No.3 


Page 4 of 35 


http://www.hts.org.za 


Rasionalisasie en Optimalisering 1988—1997 


Hoofstuk 9 n 


die geledere van die Afrikanervolk.” Die studiekommissie het ook 
voorgestel dat begin moet word met ‘n grondige hersiening van 
die kerkwet. By so 'n hersiening sal volgens die Studiekommissie 
die volgende sake in ag geneem moet word: 


i Die kerk se denke oor homself en die volkskerkgedagte: 
Die Studiekommissie onderskryf die gedagte dat die 
Nederduitsch Hervormde Kerk ‘n bepaalde gerigtheid het 
en kerk vir die Afrikaner(maw volkskerk) wil wees. Daar 
bestaan egter die volgende probleemvelde wat in die kerk se 
denke oor die volkskerk aandag moet kry: 

e  Misverstande en onduidelikhede by sommige lidmate 
en ampsdraers oor wat die Nederduitsch Hervormde 
Kerk onder volkskerk verstaan en gevare wat uit 
sulke misverstande kan voortvloei (soos byvoorbeeld 
burgerlike godsdiens); 

e Die karikatuurbeeld van die volkskerk binne die 
groter kerklike veld: 

e Die omlyning van die volk vir wie die Nederduitsch 
Hervormde Kerk volkskerk wil wees, kan in ‘n 
toekomstige bedeling probleme oplewer; 

e Die effek van die juridies-sosiaal-politieke omgewing 
waarin die kerk wat homself as ‘n universitas sien, 
deur die landsreg as ‘n societas behandel word. 

ii. Lidmaatskap, lidmate en lede: [...] In die verlede is daar nie 
onderskeid getref tussen die begrippe lidmaatskap’ (van die 
Kerk van Christus) en lidmate (dws van die Nederduitsch 
Hervormde Kerk) nie. Die ordereëling waarvan in Artikel 
III sprake is, funksioneer meer op die kerkgenootskaplike 
vlak as enige ander. [...] Die huidige Artikel III laat dit 
egter lyk of die ordereëling primer op die vlak van die een, 
algemene kerk lê; 

iii. Kerklike eenheid, gemeenskap en die bywoning van ere- 
dienste: Die kerk is een in Jesus Christus. Dit is nie alleen 
n werklikheid nie maar ook D imperatief. Die kerk mag nie 
so leef dat hierdie werklikheid geloënstraf word nie. Daar 
bestaan egter die volgende probleemveldewat in die kerk se 
denke oor kerklike eenheid en gemeenskap aandag moet kry: 
e Die misverstand dat kerklike eenheid ‘n indifferente 

saak is en dat die Nederduitsch Hervormde Kerk hom 
gevolglik in 'n soort ghetto kan terugtrek. 

e Die feit dat nieteenstaande amptelike besluite 
en uitsprake art II steeds gebruik word om 
anderskleuriges , in bona fide gevalle, toegang tot 
besondere kerklike geleenthede te weier. 

iv. Die aanduiding Blanke persone: Die studiekommissie is 
oortuig daarvan dat dat daar (tans in elk geval) nie van 
Afrikaner’ gepraat kan word sonder om sy afsonderlikheidsin 
in aanmerking te neem nie. Dit maak dit vir die huidige 
onvermydelik dat die woord ‘blank’ in 'n ordereëling met 
betrekking tot lidmate opgeneem word. Die probleme wat 
hieruit kan voortspruit, mag in elk geval ook nie misgekyk 
word nie. Die volgende dien as voorbeelde: 

e Die beskuldiging van rassisme teen die Nederduitsch 
Hervormde Kerk sal bly voorbestaan. 

e Lidmate mag hierdeur verlei word om te dink dat die 
Nederduitsch Hervormde Kerk rassisme inderdaad 
kondoneer. 


Die vergadering het besluit dat die artikel in sy huidige vorm 
behou word, die studiekommissie se voorstelle oor wysiging nie 
aanvaar nie, en die voorstel oor die hersiening van die kerkwet as 
geheel aanvaar. Die Nederlandssprekende gemeente is geantwoord 
dat hulle versoek buite orde is in die lig van Artikel II. Verder het 
die vergadering bevestig dat Artikel III oor lidmaatskap handel, en 
in soverre as wat die artikel implikasies het vir die bywoning van 
eredienste, die riglyne bevestig wat die Algemene Kerkvergadering 
in 1979 neergelê het. Verder het die Kommissie opdrag ontvang 
om so gou moontlik in gesprek te tree met die moderamen van die 


HKSA en die kerkraad van die Nederlandssperekende Gemeente 
na aanleiding van die groeteboodskap wat deur dominee ZJ. 
Banda oorgedra is en die besware wat deur doktor Lensink ter 
vergadering uitgespreek is. 


Teenstemme teen die handhawing van die artikel is aangeteken 
deur doktor L.C. Bezuidenhout, professor J.A. Loader, ouderling 
J. van den Eijkel, dominee J.M. Lensink, dominee G.M.J. van 
Wyk, dominee P. Grobler en J.L.P. Wolmarans. Die motivering 


was: 


Artikel III spruit nie voort uit die eise van die Skrif nie, maar 
gee na ons mening uitdrukking aan ‘n bepaalde model van rasse- 
ordening. Die handhawing van art III lei daartoe dat die belange 
van 'n bepaalde bevolkingsgroep gestel word bo die belange van 
die Koninkryk van God. 


Die vergadering het kennis geneem van die huidige samestelling 
van die Fakulteit Teologie (Afdeling A) met nege voltydse, sewe 
deeltydse dosente en twee gasdosente (dominee PL. Steenkamp 
en meneer B.D. Bierman). J.P. Oberholzer het op 09 Oktober 
1987 vir B.J. Engelbrecht opgevolg as dekaan. Nege doktorsgrade 
is oor die tydperk 1986-1988 deur die Fakulteit toegeken, terwyl 
nog drie predikante doktorsgrade elders ontvang het. In 1988 was 
daar 108 studente besig met die BA studie, 54 met BD, 20 met 
MDiv en 27 met DD. Die vergadering het besluit om 'n besluit 
van die vorige Algemene Kerkvergadering oor die benoeming van 
mede-professore te herroep in die lig van die rasionalisasie van die 
Fakulteit en om die Sentrum vir Voortgesette Teologiese Toerusting 
uit te brei om voorsiening te maak vir praktiese opleiding aan BD 
studente sowel as voortgesette teologiese opleiding op wyer vlak. 
Daar is besluit dat, 


[Dliensdoende predikante op onkoste van hulle onderskeie 
opsigliggame opgeroep word om jaarliks gedurende die laaste twee 
weke van Januarie by die Fakulteit Teologie (Afdeling A) aan die 
Universiteit van Pretoria aan te meld vir 'n voortgesette teologiese 
toerustingskursus wat praktykgerig is. As deel van voortgesette 
praktiese toerusting word predikante van sekere geidentifiseerde 
profiel-groepe van tyd tot tyd deur Kital opgeroep om kursusse 
by te woon wat spesifiek vir bepaalde praktykgerigte behoeftes 
ontwerp word. Praktiese opleiding en voortgesette teologiese 
opleiding moet op paslike wys erken word. 


Die minimum vereistes vir toelating tot die BD studie soos 
voorgestel deur die Kuratorium is goedgekeur. Bepalings oor die 
toelating tot die proponentseksamen is gewysig om voorsiening 
te maak vir hospitering aan die Fakulteit Teologie Afdeling A in 
die geval van studente wat die teologiese studie elders voltooi 
het. Die Kuratorium is verkies uit 'n groslys van 19 persone wat 
deur die moderamen voorgelê is en ter vergadering aangevul is. 
Verkies is professor S.J. Botha, dominee W.C.M. de Beer, doktore 
AJ.G. Dreyer, PJ. de Beer, E.C.B. Kotze, TE]. Dreyer en G.C. 
Velthuysen. 


Na aanleiding van beskrywingspunte van die kerkraad van Bergsig 
en die Ring van Bronkhorstspruit het die vergadering besluit om 
nie 'n ondersoek na geheime organisasies te onderneem nie en 
ampsdraers dringend versoek om hulle onvoorwaardelik los te 
maak van vertroulike kulturele-politieke organisasies waarvan 
hulle lede mag wees. In die besonder word jonger broeders 
vermaan om nie lidmaatskap van sodanige organisasies te aanvaar 
nie. Ook die volgende besluit is geneem: 


Die volgende besluite sal by wyse van afkondiging in eredienste, 
deur bespreking op kerkraads- en gemeentevergaderings en tydens 
huisbesoek aan lidmate bekend gemaak word in 'n gesindheid 
van gehoorsaamheid aan die Woord van God en die Heer van 


die Kerk: 


1. Die vergadering spreek sy afkeur uit oor enige drukgroep 
binne of buite die kerk wat ter wille van persoonlike of 

politieke gewin op enige wyse die werk van die kerk op enige 
terrein probeer beïnvloed. 

2. Die vergadering doen ‘n ernstige beroep op al die ampsdraers 
van die Kerk om toe te sien dat geen verdagmakery of 
etikettering van ampsdraers en medegelowiges sal plaasvind 
nie. 

3. Die vergadering roep elke lidmaat van die Kerk op om deur 
woord en daad daartoe mee te werk 

4. Die eenheid in Jesus Christus binne die Nederduitsch 
Hervormde Kerk ongeskonde gehandhaaf word. 

5. Die Nederduitsch Hervormde Kerk onder alle 
omstandighede Kerk van Jesus Christus sal bly 


Hierdie vergadering het ook 'n besluit geneem wat sou lei tot 
drastiese inkorting van sinodale werksaamhede deur middel 
van buitengewone standplase. 'n Voorstel van die Ring van 
Zoutpansberg is aanvaar dat 'n rasionalisasiekomitee van sewe 
kundige persone benoem moet word met die doel dar heffings 
verminder sal word en dat die omvang en standaard van die 
betrokke dienste behou sal word. Insinuasies in die motivering is 
nie ‘in alle opsigte aanvaar nie. 


27 Julie 1989 

Die Kuratorium verkies professor S.J. Botha as voorsitter en 
doktor E.C.B. Kotze as vise-voorsitter. Doktor PJ. de Beer 
en dominee W.C.M. de Beer is verkies om saam met die 
voorsitter en vise-voorsitter op die dagbestuur te dien. Twaalf 
predikante is genomineer om as lede en sekunduslede van die 
eksamenkommissie op te tree. 


01 Augustus 1989 

Die Fakulteit keur die vakkeuses vir DD goed van I.M. Lombard, 
vir MDiv van E.J. Vledder, A.J. Pienaar, R.T.1. Pienaar en PH. 
Viljoen. 


Die missie van die Fakulteit is goedgekeur soos voorgelê 
deur professor PJ. van der Merwe. As adjunkdekaan is 
genomineer TEJ. Dreyer, J.H. Koekemooer en PJ. van der 
Merwe. In ooreenstemming met die besluit van die Algemene 
Kerkvergadering is 'n regulasiewysiging goedgekeur vir die BD 
leerplan. 


03 Augustus 1989 

Die Verklarende Bybel, uitgegee deur Lux Verbi met professor 
A.H. van Zyl as hoofredakteur en J.P. Oberholzer en J.L. Helberg 
as mede-redakteurs word in Kaapstad bekendgestel. Medewerkers 
van Hervormde kant was A.PB. Breytenbach, W.C. van Wyk, 
J.A. Loader, J.P. Oberholzer, PM. Venter, A.J.G. Dreyer, BJ. 
Engelbrecht, G.M.M. Pelser en A.G. van Aarde. 


23 Augustus 1989 

Die Kuratorium neem kennis dat plaasvervangende hulp gereël is 
om lesings in Nuwe Testamentiese Wetenskap waar te neem in die 
plek van professor Pelser. Ag studente is toegelaat tot die studie en 
ontvang beurslenings, en ses is toegelaat sonder finansiële bystand. 
Die Evaluerings/Begeleidingskomitee is opnuut saamgestel met 
sy Akademiese, Sielkundige, Mediese, Maatskaplike en Kerklike 
subkomitees. 


06 September 1989 


A.G. van Aarde neem sitting op die Senaat as departementshoof 
Nuwe Testamentiese Wetenskap. Die Senaat wens professor LEI 
Dreyer geluk met sy verkiesing as vise-skriba, professor J.H. 
Koekemoer met sy verkiesing as lid, en professor A.D. Pont met sy 
verkiesing as vise-voorsitter van die Kommissie van die Algemene 
Kerkvergadering 


22 September 1989 

Die Kommissie van die Algemene Kerkvergadering vergader. 
Die Administrateur en die skriba het opdrag gekry om ‘n 
afskeidsfunksie vir J.P. Oberholzer te reël. Die ampstermyn van 
ouderling J.C. Oelofse as lid van die Raad van die Universiteit 
van Pretoria het verstryk, en die Kommissie het sy voorsitter, 
doktor D.J.C. van Wyk, in sy plek benoem. Kennis is geneem 
van die herstrukturering van Kital in drie departemente, naamlik 
Senior Direkteur, Toerusting en Navorsing. Doktor S.P. Pretorius 
is benoem as direkteur van Kital, toestemming is verleen dat die 
Senior Direkteur, doktor L.J.S. Steenkamp, pastorale hulp verleen 
in Oos-Moot, en doktor PJ. de Beer is benoem as redakteur van 
die beplande gesinstydskrif wat die naam Konteks sou kry. Die 
rasionalisasiekomitee wat benoem is in opdrag van die Algemene 
Kerkvergadering, was J.P. Oberholzer (sameroeper), en ouderlinge 
R. Buitendag en M.E van der Merwe, met reg van koöptering. 


16 Oktober 1989 

Doktor D.J.C. van Wyk neem sitting op die Raad van die 
Universiteit van Pretoria as verteenwoordiger van die Nederduitsch 
Hervormde Kerk. 


24 November 1989 

'n Afskeidsete vir J.P. Oberholzer word aangebied in die kerksaal 
van die gemeente Noordelike Pretoria deur die Kommissie van die 
Algemene Kerkvergadering. 


© 1990 
13 Februarie 1990 


Die Kuratorium besluit om ‘n vorige besluit soos volg te 
wysig: die Kuratorium versoek die Kommissie van die 
Algemene Kerkvergadering dat daar na aanstelling van die 
Proponentseksamenkommissie ‘n gesprek plaasvind tussen die 
Moderamen, Proponentseksamenkommissie, Dosentevergadering 
en Dagbestuur van die Kuratorium, dat die voorsitter van die 
Algemene Kerkvergadering die leiding in die gesprek sal neem, 
dat die dekaan, die sekretaris van die eksamenkommissie en die 
voorsitter van die Kuratorium, of hulle verteenwoordigers, 'n 
memorandum vir die gesprek voorberei, en dat vorige lede van die 
eksamenkommissie betrek word. 


Kennis is geneem dat professor PM. Venter van 01 Februarie tot 
30 Mei met navorsingsverlof sal wees en dat sy lesings waargeneem 
sal word deur dominees G.C. Lindegue en W.C. van Wyk junior. 
Die vorderingsverslae vir die tweede semester 1988 is behandel en 
beurse toegeken. Kennis is geneem dat professore W.S. Vorster 
en J.H. Robberts gedurende die jaar elkeen een seminaar-sessie 
as gasdosente sal waarneem in Nuwe Testamentiese Wetenskap. 
Kennis is ook geneem dat professor J.H. Elliott van San Francisco 
as gasdosent sal optree. Besluit is dat die vergadering geen beswaar 
het teen die hertoelating van professor G.M.M. Pelser as dienaar 
van die Woord nie. Gelukwense is uitgespreek teenoor studente 
Marius Venter en Heloise Lizemore wat albei by hulle onderskeie 
BA gradeplegtighede genoem is as beste presteerders in die 
Fakulteit Lettere en Wysbegeerte. Gelukwense is ook uitgespreek 
teenoor student Kathleen Smith met die ontvangs van die VSR 
Diensmedalje. Verslag is ontvang oor die Oriënteringskursus 
vir BD I studente, wat teen hierdie tyd goed gestruktureer was 
en gestrek het van Sondagaand 28 Januarie tot Vrydagaand 02 
Februarie. Na aanleiding van die taalvaardigheidstoetse is besluit 
dat daar ‘n gesprek moet plaasvind tussen lede van die Fakulteit 
Teologie Afdeling A. en die Fakulteit Letttere en Wysbegeerte. 
Die naam van die Evaluerings/Begeleidingskomitee is verander na 
Begeleidingskomitee. 

Die Kuratorium het kennis geneem van 'n gesprek tussen 
sy voorsitter en die dekaan waar die gedagtes uitgespreek is 
dat daar groter aandrang moet kom dat fakulteitslede moet 
publiseer, doktorale studente aangemoedig moet word om in 
die buiteland te studeer, gasdosente genooi moet word en die 
voordeel wat Unisa het deur die verskeidenheid gasdosente uit 
die buiteland, ondersoek moet word vir benutting. Die dekaan 
het die Kuratorium meegedeel dat hy die indruk het dat die 
Fakulteit wel nog deeglik vergelyk kan word met ander fakulteite 
veral in Suid-Afrika, maar dat vanweë ons isolasie, klein getalle en 
allerlei ander faktore ons nie meer in die voorste ry is nie. Hy het 
verduidelik dat ons ons in 'n posisie bevind waar daar kommer 
bestaan of ons kan byhou op die voorpunt van die wetenskaplike 
beoefening van die teologie, soos wat vir 'n lang tyd die geval was. 
Die Kuratorium het die saak na die Dosentevergadering verwys 
vir aandag en rapport. 


13 Maart 1990 


Die Fakulteit verwelkom professor L.J.S. Steenkamp wat as 
direkteur van die SVTT die vergadering bywoon, wens professor 
J.H. Koekemoer geluk met sy benoeming as adjunkdekaan, 
neem kennis dat die simposium Bybelwetenskappe-Sistematiese 
Wetenskappe goed geslaag het, en spreek ook waardering uit vir 
die kwaliteit van die eerste twee supplementa van die Hervormde 
Teologiese Studies. Die jaarverslag meld dat drie navorsingsassistente 
in die Fakulteit werksaam was, dat die studentegetalle vir BD 59, 
vir MDiv 23 en vir DD 20 was, dat daar 47 gekeurde artikels 
van personeel verskyn het en dat twee simposia met sukses 
plaasgevind het, naamlik Bybelwetenskappe-Sistematiese Teologie 
en Filosofie-Teologie. ‘n Nuwe rooster is in gebruik geneem met 
uur-lange periodes. Gewysigde leerplanne is goedgekeur vir, 


Christelike Etiek 
e Iste jaar: DET400 Fundamentele Etiek, Konkretisering 
van die Etiek. 


Dogmatiek 

e ` Iste jaar: DET 400 Prolegomena, Godsleer, Skeppingsleer, 
Voorsienigheidsleer, Die Mens. 

e 2de jaar: DET500 Christologie, Soteriologie, Pisteologie. 

e 3de jaar: DET600 Pneumatologie, Werklikheidsverstaan, 
Ekklesiologie, Eskatologie. 


Ensiklopedie 

e 2de jaar: ENS500 Inleiding tot die Ensiklopedie, Teologie 
as wetenskap, Die Teologiese Fakulteit en die Kerk, Die 
simbole van die Kerk binne die Teologiese Fakulteit. 


Godsdiens- en Sendingwetenskap 

e Iste jaar: GSW400 Inleiding in die Godsdienswetenskap, 
Godsdiensgeskiedenis, Godsdiensfenomenologie, Inleiding 
in die Sendingwetenskap, Teologie van die Sending. 

e 2de jaar: GSW500 Theologia religionum, Teologie en 
ideologie, Inleiding in die Evangelistiek, Sendingeskiedenis. 

e 3de jaar: GSW600 Godsdiensfilosofie, Fundamentele 
Godsdienswetenskap, Theologia religionis, (Oorsig 
van filosofiese en lewensbeskoulike temas wat kerk en 
teologie raak, Prinsipiële en praktiese vraagstellings in die 
Evangelistiek, Kerk en sending. 


Kerkgeskiedenis en Kerkreg 

e Iste jaar: KGS400 Die geskiedenis en dogmengeskiedenis 
van die algemene Christelike kerk tot einde 14e eeu, 
Suid-Afrikaanse Kerkgeskiedenis: Die geskiedenis van die 
Afrikaanse Kerke tot 1865. 

e 2de jaar: KGS500 Die geskiedenis en dogmengeskiedenis 
van die kerke van die hervorming en die contra- 
reformasie in die 15e tot 17e eeu, Die geskiedenis van die 
Nederduitsch Hervormde Kerk van Afrika van 1865 tot 
1920 met verwysing ook na die geskiedenis van die ander 
twee Afrikaanse kerke, Die historiese agtergronde van die 


kerkreg van die Nederduitsch Hervormde Kerk van Afrika 
1542-1619, Die algemene beginsels van die reformatoriese 
kerklike reg. 

e 3de jaar: KGS600 Die geskiedenis van die Nederlandse 
kerklike wêreld 1400-1950 met verwysing na kerklike 
ontwikkelinge in die res van Europa, ‘n Inleiding tot die 
geskiedenis van die moderne ekumeniese beweging met 
'n inleiding tot die moderne samelewingsteologieë, Die 
historiese agtergronde van die kerkreg van die Nederduitsch 
Hervormde Kerk van Afrika 1652-1950, 'n Inleiding tot 
die kerkbegrip van die kerkwet van die NHKA. 


Nuwe Testamentiese Wetenskap 

e Iste jaar: NTW400 Eksegetiese metodologie en Bybelse 
hermeneutiek I, Inleiding tot die Nuwe Testament: 
Algemene inleiding, Prinsipiële kanoniek, kanongeskiedenis 
en —kritiek, Teksgeskiedenis en —kritiek, Inleidng tot die 
Sinoptiese Evangelies en Handelinge, Eksegese en teologie 
van die Markusevangelie. 

e 2de jaar NTW500 Eksegetiese metodologie en Bybelse 
hermeneutiek IL, Sosiologie van die Nuwe Testament, 
Inleiding tot die Corpus Paulinum, Eksegese en teologie 
van geskrifte uit die Corpus Paulinum, Teologiese temas: 
Christologie, gelykenis- en wonderwerkinterpretasie, 
Teologie van die Nuwe Testament. 

e 3de jaar NTW600 Eksegetiese metodologie en Bybelse 
hermeneutiek III, Inleiding tot die Johannese literatuur, 
Algemene Briewe en Openbaring, Eksegese en teologie 
van gekrifte in hierdie groep, Eksegese en teologie van 
die Matteusevangelie en die Lukaanse korpus, Teologiese 
temas: Pneumatologie, ekklesiologie, etiek en sakramente, 
Bybelse Teologie. 


Ou Testamentiese Wetenskap 

e Iste jaar OTW400 Die agtergrond van die Ou Testament, 
Die geskiedenis van Israel en Juda, Die bronne vir die kennis 
van die agtergrond van die Ou Testament, Argeologie 
van die Ou Testament, Inleiding tot die Ou Testament: 
Inleiding tot die vak, Die geskiedenis van die teks van 
die Ou Testament, Die kanon van die Ou Testament, 
Die boeke Josua tot Konings, Die boeke Kronieke, Esra, 
Nehemia; Eksegese van die Ou Testament: Inleiding tot die 
vak, Eksegese van verhalende literatuur; Ou Testamentiese 
Teologie: Inleiding tot die vak. 

e 2de jaar: OTW500 Inleiding tot die Ou Testament: 
die professoreteboeke, die Psalms; Eksegese van die Ou 
Testament: Eksegese van liedere-lteratuur, Eksegese van 
profete-literatuur, Evaluering van eksegetiese resultate; Ou 
Testamentiese Teologie: Geskiedenis van die vak, Metodiek 
van die vak, Eksegese en Teologie; Hermeneutiek van die 
Ou Testament: Inleidng tot die vak, Skrifbeskouing: Die 
Ou Testament. 

e 3de jaar: OTW600 Inleiding tot die Ou Testament, 
Die boeke Job, Spr, Pred, Hoogl, Rut. Kl, Dan, Est, Die 
boeke Gen tot Deut, Eksegese van die Ou Testamentiese 
Wysheidsliteratuur, Pentateugliteratuur, Apokalitiese 
Literatuur, is evaluering van eksegetiese resultate; Ou 
Testamentiese Teologie: Temas in die Bybelse Teologie; 
Hermeneutiek van die Ou Testament: Skrifbeskouing, 
Hermeneutiek in praktyk. 


Kennis is verder geneem dat die dekaan goedkeuring verleen het 
vir die BA Hons studie deur H. Lizemore, J.C. Marnewick, D. 
Botha, EH. Ras, J.E van der Merwe en A. Brits. 


Die Dosentevergadering het reélings gefinaliseer vir die V.T.T. 
kursus in die lokale van die Fakulteit. 


Daar is besluit dat die inisiatief vir die reëling van ‘n Rautenbach- 
gedenklesing by die Fakulteit, Afdeling A, sal bly en dat die eerste 

lesing georganiseer sal word deur die Departement Dogmatiek en 
Christelike Etiek. As temas vir die 75 jarige fees van die Fakulteit 
is gekies: 'n Historiese terugblik op die Fakulteit en sy lede en 
'n teologiese getuienis ten opsigte van die tyd en omstandighede 
wat hierdie Fakulteit tegemoet gaan. Die eerste simposium 
Bybelwetenskap-Sistematiese Teologie sal plaasvind op 09 Maart 
1990. Die dekaan het gerapporteer dat 'n nuwe reëling getref is 
vir Praktiese Afrikaans en dat professor J.P. Botha van Unisa reeds 
daarmee begin het. 


23 Maart 1990 

Die Kommissie van die Algemene Kerkvergadering keur'n 

kanselboodskap, opgestel deur professor A.D. Pont op vesoek van 

die Moderamen, goed. Daarin kom onder andere die volgende 

voor: 
Vir ons kerk, ons volk, ons land en al sy mense het 'n uiters 
ernstige, beslissende moment in die geskiedenis aangebreek. Van 
alle kante kom die aandrang: Wat sê die kerk? Verdeeldheid en 
verbittering sny diep en seer. Aan weerskante is soms teleurstelling 
oor wat vanuit of namens die kerk gesê word of nie gesê word nie. 
[...] Daar moet nie van die Nederduitsch Hervormde Kerk of die 
kerklike leiding verwag word om, hoe verbloem of openlik ookal, 
partypolitieke keuses te maak nie. Die kerk glo steeds dat as hy sy 
taak van evangelieverkondiging reg vervul, lidmate op grond van 
dié prediking tot eie, volwasse politieke keuses sal kom. Die kerk 
mag nie verlaag word tot net nog 'n politieke party of drukgroep 
nie. Die kerk moet 'n reserwe teenoor elke politieke beleid of stelsel 
behou. Anders kan hy sy roeping as kerk nie meer vervul nie. 
As die kerk hom resloos met ‘n politieke rigting vereenselwig, is 
wat ons hoor nie meer die stem van die kerk in die wêreld nie 
maar die stem van die wêreld in die kerk. Wat in dié tyd wel 
van die kerk verwag kan word, is om kerk te bly en te volhard 
jn prediking en voorbidding: oproep tot daaglikse bekering en 
verootmoediging voor God: vertroosting in alle benoudheid en 
angs. [...] Laat ons alle selfsug afsterf, in ons werk, die kerklike 
en gesinslewe. So ook die partyskap, geskinder en twis. 


[Hierdie Kanselboodskap, gelees binne sy konteks, het as 
agtergrond en ondertoon blykbaar die gedagte weerspieël dat 
die vorige bedeling in die kerk hom ‘resloos met 'n politieke 
rigting vereenselwig het, en nou, nadat 'n groep met bepaalde 
politieke oortuigings en met ‘n goed georganiseerde veldtog 
vóór die Algemene Kerkvergadering suksesvol in die kerkleiding 
gevestig geraak het, nou 'moet die kerk 'n reserwe teen elke 
politieke beleid of stelsel behou.” Dat dit inderdaad so verstaan 
is, minstens by sommige, blyk uit die skrywes van die kerkraad 
van Port Elizabeth en die Ring van Bloemfontein, waarskynlik 
geinstigeer deur dieselfde persoon, wat die Kommissie bedank het 
vir die boodskap wat 'n 'duidelike en eerlike standpuntinname is 
ten opsigte van die nie-deelname van ons kerk in die mengelmoes 
van interkerklike indaba wat dan kwansuis sal lei tot 'n beter Suid- 
Afrika, of volgens die Ring ‘die globale interkerklike staatkundige 
gespreksindaba.” Die kerkrade van Kaapstad en Stellenbosch aan 
die ander kant, het dele van die boodskap gesien as partypolitieke 
uitsprake en nie as 'n herderlike skrywe nie. 


Die volgende Algemene Kerkvergadering het kennis geneem dat 
daar kerkrade is wat nie die kanselboodskap en herderlike skrywe 
laat voorlees het aan die gemeentes nie omdat daar nie met alle 
standpunte saamgestem word nie, en het besluit dat dit wel gedoen 
moet word tydens altwee eredienste op 'n bepaalde Sondag en dat 
besware daarna met die Kommissie opgeneem moet word.] 


Die Kommissie het, nadat kommentaar ontvang is van 'n 
aantal Ringskommissies en die Kerkraad van Meyerspark, 
vir professor G.M.M. Pelser hertoegelaat as predikant en die 


proponentseksamenkommissie opdrag gee om volgens die 
bepalings te handel. Kennis is met instemming geneem dat 
predikante spesialistehulp kan verleen in die Fakulteit. Volgens 
'n opgawe van die dekaan het dominee J.C. van die Merwe 
voorligting gegee oor jeugwerk, meneer B.D. Bierman oor 
kerksang, dominee PL. Steenkamp oor media, dominee W.J. 
Coetzer oor bejaardesorg, dominee J. Coetzee oor siekepastoraat, 
doktor J.G.M. Dreyer oor geloofsbou, doktor S.P. Pretorius oor 
huisbesoek, meneer M. Dreyer oor chemiese afhanklikheid, 
dominee C.J.A. Simpson oor pastorale beraad, mejuffrou 
A Venter oor gemeentelike finansies, meneer L. de Munnik oor 
kerklike administrasie, dominee PA. Geyser oor Kital, dominee 
R.J. Coertze oor diakonale diensgroepe. 


15 Junie 1990 

In die vergadering van die Kommissie van die Algemene 
Kerkvergadering is professor Pelser gelegitimeer en beroepbaar 
gestel. Die Kommissie het die Kuratorium versoek om die tweede 
pos in Nuwe Testamentiese Wetenskap opnuut te evalueer en te 
motiveer. Die vergadering het verslag ontvang van die gesprek 
van die Moderamen met lede van die Dosentevergadering, 
die Kuratorium en die proponentseksamenkommissie en 'n 
reëling vasgestel waarvolgens die senior direkteur van Kital, 
wat ook direkteur van die SVTT is, benoem moet word. Die 
vergadering het ook kennis geneem van die eerste verslag van 
die rasionalisasiekomitee. Hierdie vergadering het ook 'n konsep 
herderlike skrywe goedgekeur met die titel Kerk en Politiek. 
Daarvan is 60 000 eksemplare gedruk en aan gemeentes en 
die pers versprei. [Die stuk het in sy gedrukte vorm 26 bladsye 
beslaan en is in wese 'n samevatting van kerklike uitsprake oor 
die onderwerp oor 'n lang tydperk maar duidelik met die nuanse 
van die ‘ander’ benadering van die kant van die Kommissie in 
vergelyking met sy voorganger] 


23 Julie 1990 

Die Dosentevergadering bespreek ‘n skrywe van die Kuratorium 
wat versoek dat antwoord verskaf word op vrae van die 
Rasionalisasickommissie oor die proses van rasionalisering in die 
Fakulteit en die missie van die Fakulteit. Die vergadering versoek 
dat begin word met die ontvriesing en vulling van die tweede pos 
in Nuwe Testamentiese Wetenskap en neem kennis dat 'n tweede 
Fakulteitsberaad beplan word in die Nasionale Krugerwildtuin vir 
12-15 September 1990. 


31 Julie 1990 

Die Fakulteit ken die Nico Prinslooprys toe aan E.C. Kloppers 
en J.F. van der Merwe gesamentlik, nomineer professore LEI, 
Dreyer en J.H. Koekemoer as plaasvervangende dekaan, en vir 
TEJ. Dreyer, J.H. Koekemoer en J.P Oberholzer as dekaan, 
keur die gewysigde proefskrif-onderwerp van P van Staden goed, 
naamlik Compassion—the essence of life: A social-scientific study of the 
religious symbolical universe in the ideology/theology of Luke, keur 
die vak-keuse van PJ.E. Botha vir DD goed, en ook die gewysigde 
reglement vir die SVTT. 


22 Augustus 1990 


Die Kuratorium besluit om aan te beveel dat die tweede pos in 
Nuwe Testamentiese Wetenskap so gou moontlik ontvries en 
gevul word. Kennis is geneem van ‘n verslag van die dekaan oor 
rasionalisasie in die Fakulteit en van die missie van die Fakulteit. 
Kennis is geneem dat professor T.F.J. Dreyer vanaf 01 Mei 1991 
tot 30 September 1991 op studieverlof sal wees. Volgens 'n 
verslag van die dekaan oor die akademiese jaar 1989 was daar 22 
persone as hulpdosente betrokke en het die personeel altesame 
57 wetenskaplike publikasies gelewer. Kurrikulering vir die BD 
studie en die SVTT program is afgehandel en studiehandleidings 

is in al die departemente in gebruik. Daar was 59 BD studente, 23 
MDiv studente en 20 doktorale studente. Op aanbeveling van die 
Begeleidingskomitee is ag studente toegelaat en beurslenings aan 
hulle toegeken, en ses is toegelaat sonder beurslenings. 


05 September 1990 


Die Senaat herbenoem doktor W.C. van Wyk as verteenwoordiger 
van die Senaat op die Raad en as lid van die Dissiplinêre Komitte 


(Studente). 


14 September 1990 


Die Kurrikulumkomitee vergader in die Oswald Pirow kamp, 
by die Nasionale Kruger Wildtuin. Beleidsuitgangspunte vir 
voortgesette onderwys soos aanvaar deur die Senaat is bespreek. 
Daar is besluit om ‘n kursus in navorsing en navorsingsontwerp 
vir alle M en D studente in te stel en om dit verpligtend te maak. 
J.H. Koekemoer, T.F.J. Dreyer en PJ. van der Merwe is as komitee 
aangewys om ‘n beleidsdokument ‘Riglyne vir Nagraadse Studie’ 
te skryf. Nog 'n komitee is benoem om ondersoek in te stel na 
die finansiering van nagraadse studie. Oor MDiv skripsies en 
DD proefskrifte is besluit dat 'n kandidaat die finale konsep 
van sy skripsie of proefskrif-gebaseerde artikel aan die redaksie 
van Hervormde Teologiese Studies moet voorlê vir oorweging en 
evaluering en dat die evaluering aan die studieleier beskikbaar 
gestel moet word vir voorlegging aan die eksamenpaneel. Besluit 
is ook dat alle vaste dosente die BD skripsieseminare moet 
bywoon. 'n Nuwe rooster is deur die dekaan voorgelê waarvolgens 
die onderskeie departemente se kursusse in blokke afgehandel 
word. Dit is na uitgebreide bespreking aanvaar om vanaf 1991 te 
inplementeer. 


21 September 1990 

Die Kommissie van die Algemene Kerkvergadering besluit dat die 
tweede pos in die Departement Nuwe Testamentiese Wetenskap 
ontvries word en dat die Kuratorium so gou moontlik moet 
vergader om 'n benoeming te maak. [In sy Novembervergadering 
het die Kommissie egter weer besluit dat die pos gevries moet bly.] 


In 'n buitengewone vergadering saam met die Raad van Finansies 
het die Kommissie van die Algemene Kerkvergadering op 
aanbeveling van die Rasionalisasiekomitee besluit om ses sinodale 
standplase op te hef sodra daar vakatures ontstaan. 


22 Oktober 1990 


Die rektor, professor D.M. Joubert, besoek die Dosentevergadering 
en voer 'n lang gespek oor die opleiding, belangstellings en 
navorsingsrigtings in die Fakulteit. 


30 November 1990 


Die vaste dosente sluit die werksaamhede van die jaar gesellig af 
op Rietbokhoek, Vaalwater as gaste van die dekaan en mevrou 


Oberholzer. 


ea 1991 
06 Februarie 1991 


Die Dosentevergadering ontvang verslag van die 
Feessimposiakomitee en besluit dat die Fakulteit ook 'n eie 
simposium moet reël met die tema kerklik-teologiese opleiding 
in Suid-Afrika ná 2000. Kennis is geneem dat mevrou Van Selms 
'n foto van professor Van Selms beskikbaar gestel het vir die Van 
Selms Leeskamer en ook R 2000 daarvoor bygedra het. 


Kennis is geneem dat die VTT kursus in November 1990 
goed verloop het. Die vergadering het verder gewerk aan ‘n 
memorandum oor die keuring, voortgesette evaluering en 

begeleiding van teologiese studente vir voorlegging aan die 
Kuratorium. 


06 Maart 1991 


Die Kuratorium neem kennis dat die Kommissie van die 
Algemene Kerkvergadering besluit het dat die tweede pos in Nuwe 
Testamentiese Wetenskap vir eers nog bevries moet bly. Kennis is 
ook geneem van die verslag van A.D. Pont en J.J. Steenkamp oor 
hulle bywoning van die vyfde vergadering van die Internasionale 
Kongres vir Calvyn-navorsing in Grand Rapids en voorafgaande 
navorsing in Münster, en van A.G. van Aarde oor sy bywoning 
van die konferensie van die Society of Biblical Literature in 
Wenen, waar hy 'n referaat gelewer het. 


Die dekaan het verslag gedoen oor die akademiese program vir 


1991: 


1. Rasionalisasie: Die Fakulteit het uit eie beweging en met 
inagneming van die omstandighede en vooruitskouings ten 
opsigte van die ekonomie, die kerklike demografie en die 
neigings in die tersiêre onderwyssektor, reeds vanaf 1987 
maatreëls getref om met 'n beperkte personeelstaat nogtans 
te beweeg in die rigting van optimalisering van beskikbare 
hulpbronne. Dit het ingesluit: 

1.1 Kurrikulering met as uitgangspunt die profiel van die 
predikant van die Nederduitsch Hervormde Kerk. 

1.2 Studiehandleidings en kernaantekeninge met die oog op 
groter selfwerksaamheid deur studente onder leiding van 
dosente. 

1.3 Verminderde lesingtye en invoering van meer seminare 
en besprekingsklasse. 

1.4 Vermindering van die personeelstaat. 

1.5 Gebruik van hulpdosente op groter skaal. 

1.6 Organisasie van die praktiese opleiding van studente. 

1.7 Vestiging van die Sentrum vir Voortgesette Teologiese 
Toerusting. 

1.8 Organisasie en groter klem op navorsing en wetenskaplike 
publikasies. 

1.9 Uitbouing van die Hervormde Teologiese Studies tot ‘n 
hoogstaande teologiese tyskrif, met supplement. 

1.10 Verhoging van die nagraadse komponent van studente- 
inskrywing. 

1.11 Die instelling van simposia en studiegroepe. 

1.12 Groter deelname aan binnelandse en buitelandse 
vakbyeenkomste. 

2. Herindeling van akademiese jaar: Waar in die verlede feitlik 
die hele Junie, Oktober en November deur tentamens en 
eksamens in beslag geneem is, en die praktiese opleiding ook 
nog elke Vrydag in beslag geneem het, word vanaf 1991 'n 
nuwe rooster gevolg wat die akademiese jaar verleng tot 36 
weke teenoor die ongeveer 24 van vroeër, terwyl eksamens net 
12 dae in beslag neem. 

3. Werklading van dosente: Sowel die rasionaliseringsprogram 
as die nuwe onderrigprogram stel besonder hoë eise aan die 
voltydse dosente. Die klem op selfwerksaamheid van studente 
eis meer tyd van dosente ten opsigte van voorbereiding 
van handleidings, kurrikulering en begeleiding. Die hoë 
nagraadse studentetal en die voortgesette opleiding van 
predikante het bykomende laste gebring wat in sommige 
departemente tot 'n maksimum gevoer is. Die publikasie- 
uitset van ons Fakulteit vergelyk goed met ander, terwyl die 
gehalte van Hervormde Teologiese Studies wye erkenning 
geniet. Die hulp wat deeltydse dosente bied op die vlak 
van onderrig-aanbieding, is van groot waarde maar moet 
steeds beskou word as noodhulp, by gebrek aan meer voltydse 
dosente. 

4. Samevatting: Ek meen dat met die maatreëls wat getref is, 
die Fakulteit op 'n hoë vlak van werkverrigting en produksie 
funksioneer. 

Die onderrigprogram wat by die verslag aangeheg is, het laat blyk 
dat ‘n blokstelsel ingevoer is waarvolgens ‘n vak aan ‘n jaargroep 
volledig aangebied is oor ‘n tydperk van een maand, gevolg deur 
vier dae voorbereiding en daarna twee dae eksamen. Verder 
was daar op die rooster voorsiening vir godsdiensoefening een 
maal per week, ‘n tweeweeklikse dekaansperiode, tweeweeklikse 
Bybelstudie, weeklikse seminare, skripsieseminare en klaspreke, 
en vier tydperke van praktiese opleiding in Januarie, Junie, Julie 
en November. 


12 Maart 1991 


Die jaarverslag van die Fakulteit gee ‘n uitvoerige oorsig van 
werksaamhede. Naas die nege voltydse dosente was as deeltydse 
dosente betrokke in Dogmatiek en Christelike Etiek J. Buitendag, 
R.M. Naude en D.J. Smith, in Godsdiens- en Sendingwetenskap 
E. Engelbrecht, J.D. Gericke, H.G. van der Westhuizen en D.J.C. 
van Wyk, in Kerkgeskiedenis en Kerkreg J.J. Steenkamp, J.P. 
Labuschagne, J.M.G. Storm, S.P. Pretorius en B.J. van Wyk, in 
Nuwe Testamentiese Wetenskap E. van Eck, PA. Geyser, P. van 
Staden en PB. Boshoff, in Ou Testamentiese Wetenskap W.C. 
van Wyk, A.A. da Silva, L.C. Bezuidenhoiut en PM. Venter, 
in Praktiese Teologie M.J. du P. Beukes en J.A. van Biljon. 
Daar was 25 wetenskaplike publikasies, en die proefskrifte van 
P van Staden, G.J.J. Labuschagne, H.J. Botes en B.J. van Wyk 
is aanvaar. Naas plaaslike simposia en kongresse het A.D. Pont 
en J.J. Steenkamp die Vyfde Internasionale Calvynkongres in 
Grand Rapids bygewoon en A.G. van Aarde die SBL in Wenen. 
Daar was ses besoekende dosente. A.G. van Aarde en PJ. van der 
Merwe het as gasdosente elders opgetree en A.G. van Aarde het 
drie toekenningsvan die R.G.N. ontvang. Die studentegetalle het 
gestaan op 69 vir BD, 23 vir MDiv en 24 vir DD. Die vak-keuse 
van D.M. van Zyl vir MDiv is goedgekeur. 


Die Dosentevergadering besluit om ‘n jaarlikse kursus in navorsing 
en navorsingsontwerp in te stel en gee aan A. van Aarde en A.D. 
Pont opdrag om so 'n kursus voor die einde van 1991 te skryf en 
te implementeer. Komitees is aangewys om ‘n beleidsdokument 
Riglyne vir Nagraadse Studie te skryf en om ondersoek in te stel na 
die finansiering van nagraadse onderrig en studie. Die vergadering 
het ook ‘n verslag van professor P.J. van der Merwe bespreek oor 
die uitslag van `n onvoorbereide algemene begripstoets afgeneem 
op 23 April 1990 in die sesdejaarklas. Studente is versoek om 
bepaalde teologiese terme te beskryf. Die uitslag was teleurstellend 
en is deur die Dosentevergadering aanvaar as 'n vingerwysing vir 


die opleiding. 


22 Maart 1991 

Die Kommissie van die Algemene Kerkvergadering besluit dat 
Dominee J.C. de Lange se aansoek om emeritaat vanaf 10 April 
1991 goedgekeur word en dat professor T.F.J. Dreyer hom opvolg 
as skriba, en dat doktor S.P. Pretorius lid word van die Kommissie. 
Doktor Pretorius is verkies as vise-skriba. Die Kommissie het 
ook kennis geneem dat professor Van Aarde uitgenooi is om in 
die VSA aan ‘n studieprojek deel te neem en as gasdosent op te 
tree by die Instituut vir Ekumeniese en Kulturele Navorsing in 
Collegeville, Minnesota. Die Kommissie het hom gelukgewens en 
die Administrateur gevra om vas te stel of daar fondse beskikbaar 
is om Van Aarde finansieel te steun vir die besoek. Die Kommissie 
het verder ‘n besluit van die Moderamen goedgekeur wat beteken 
het dat voortaan slegs 50% van die studiegelde deur 'n beurslening 
befonds sal word. Die Kommissie het ook kennis geneem van die 
beplanning met die oog op die viering van die 75ste bestaansjaar 
van die Fakulteit. Daar is voorts besluit dat onderhandelinge met 
die Universiteit van Pretoria aangeknoop moet word met die oog 
op die moontlike akkredtitering van HTO by die Universiteit. 
‘n Kommissie is benoem om voorlopige onderhandelinge aan te 


knoop. 


25 April 1991 


Die Dosentevergadering bespreek ‘n verslag van die 
Proponentseksamenkommissie en kom tot die gevolgtrekking 
dat daar aandag gegee moet word aan die vraag wat 'n preek 
veronderstel is om te wees, aan die verskillende teologiese en 
vroomheidrigtings in die kerk en die probleem om enigsins 
verandering te bring in die reeds vasgelegde vroomheid van 
studente wat inskryf. Die vergadering het ook die knelpunte en 
voordele van die nuwe onderrigstruktuur bespreek. 


01-02 Mei 1991 


Die Dosentevergadering hou 'n kurrikulêre werksvergadering en 
voer diskussie oor selfevaluering, die toekoms van ons teologie, 
opleidingsmodelle en strategie. Die vise-rektor en aangewese 
rektor, professor Flip Smit, het op uitnodiging die vergadering 
besoek en ‘n oorsig gegee van knelpunte en moontlikhede in die 
universiteitswese. Oor teologie het hy onder andere gesê: 
Wat hom betref, hou die blote konsep van die universiteit in dat 
daar ‘n teologiese fakulteit sal wees. Hy sien dit egter essensieel 
as nie-kerklike opleiding. Die kerke is welkom om maas die 
teologiese opleiding hulle eie afrondingskursusse aan te bied en 
toelatingseksamens te vereis. 


Professor Smit het daarna geantwoord op vrae, en nd sy vertrek 
het die vergadering sy mededelings bespreek. Daar is genoem 
dat rasionalisasie 'n prioriteit sal bly en dat onderrig in hoë mate 
met Afdeling B. gedeel kan word, dat deeltydse opleiding naas 
die voltydse opleiding oorweeg moet word, die beginsel van 
breë gemeenskapsdiens aanvaar moet word, en dat modulering 
dringend nodig is. Wat teikengehoor betref, is gestel dat naas 
kandidate vir bediening in die Nederduitsch Hervormde Kerk vir 
enige buitepersoon voorsiening gemaak moet word. As minimum 
vereistes vir die profiel van die afgestudeerde is gestel akademies 
iemand wat met sy kwalifikasie gelykstaan aan enige vergelykbare 
persoon in die wêreld, kerklik iemand wat op die intreevlak van 
predikantskap in die Nederduitsch Hervormde Kerk kan toetree. 
Wat vorming betref, is genoem ‘n gekonsentreerde vormende 
kursus na afloop van die basiese teologiese kursus. Akkreditering 
en akkomodering van die HTO is ook op die agenda geplaas. 


08 Mei 1991 


Die dagbestuur van die Kuratorium vergader saam met professore 
Oberholzer en Van der Merwe om ‘n memorandum van die 
Dosentevergadering te bespreek oor die toesigverantwoordelikhede 
van die twee liggame, die aanvanklike en voortgesette evaluering 
van studente en die toesig oor die student. 


15 Mei 1991 

Die Senaat verwelkom professor J.J. Engelbrecht as hoof van 
die Departement Bybelkunde vanaf Ol Januarie 1991 en wens 
professor A.D. Pont geluk met die uitnodiging om ‘n referaat te 
lewer op die Internasionale Calvynkongrees in Michigan, VSA. 


16 Mei 1991 

Die Dosentevergadering neem kennis van 'n memorandum 
oor konsepbeleid in verband met die navorsingsmissie van die 
Fakulteit. Onder die hoof ‘Noodsaaklikheid en aktualiteit van 


navorsing” word gestel: 


Die kerk is 'n organisme in die wêreld. Die eiesoortigheid en die 
selfstandigheid van die kerk in onderskeid met ander organismes 
het vanweë onbeheerde sekularisasie vervaag. Predikantswerk, 
bu het in n groot mate naiewe maatskaplike werk geword. 
Die verwagtings wat lidmate aan die predikant stel, veroorsaak 
n diskrepansie tussen akademiese opleiding en praktiese 

rolvervulling. Teologiese praxis het verskuif na bestuurskundigheid 
met die gevolg dat 'n akademiese opleiding van predikante 
sonder die aanleer van toerustingsvaardigheid ontoereikend is. 
Heelwat predikante wat veronderstel is om gesaghebbende draers 
van die evangelie van die Gestuurde van die Gans-Andere te 
wees, is terselfdertyd kultuur-, volks- en nasionaal-ideologiese 
propagandiste en is dikwels selfs net soos die politici wat eerder 
in die verkryging en handhawing van mag geïnteresseerd is 
as in diensknegskap. Baie buitekerklikes en ook kerkmense 
vertrou derhalwe nie meer die kerk nie. Die verkondiging 
van die evangelie word met byklanke gehoor en verloor baie 
aan egtheid. Die kerk beleef n geloofwaardigheidskrisis. Die 
onsekerheidsbeginsel in hedendaagse wetenskapsbeoefening is vir 
die teologie ‘n verleentheid, terwyl die geleenthede wat relatiwiteit, 
relasionaliteit, pluraliteit en ambiguiteit in Bybelinterpretasie 
en in kerklike praxis oor die algemeen bevat, nie geëksploiteer 
en benut word nie. Dié verleentheid mond onder andere uit in 
n godsdienssin wat opgaan in intellektualistiese dogmatisme, 
pragmatistiese metodisme of emosionele evaringsgodsdiens. 
Daar is groot onduidelikheid oor hoe God in sy skepping 
teenwoordig is, hoe geloof ervaar word, watter rol die erediens 
in die geloofsgemeenskap vervul, die roeping en taakvervulling 
van die onderskeie ampte, die inhoud van die priesterskap van 
die gelowiges, die taak en relevansie van die kerk ten opsigte 
van die sosio- en eko-politiek, die plek van die teologie aan die 
universiteit en oor vele sake meer. 


Die vergadering het terugvoering ontvang vanaf die studente oor 
die blok-onderrigstruktuur en het besluit om ‘n dag tussen die 
twee dae van die eksamens in te voeg. 


21 Junie 1991 

Die Kommissie van die Algemene Kerkvergadering neem kennis 
dat drie studente in die 1990 eindksamen nie in al die vakke 
geslaag het nie en keur die besluit van die Kuratorium goed dat 


hulle die vakke moet herhaal asook hulle proefpreke. 


30 Julie 1991 

Die Dosentevergadering neem kennis dat die Raad vir 
Geesteswetenskaplike Navorsing ook die plek van die 
geesteswetenskappe aan die universiteit as kongrestema gekies het 
en besluit om na afloop van daardie kongres weer oor die saak te 
handel. Die inleweringsdatum vir die Hervormde Teologiese Studies 
feesartikels word vasgestel. As gesamentlike navorsingsprojek 
vir 1992 is gekies ‘Die geskiedenis, stand en toekoms van 
teologiebeoefening in die onderskeie departemente van die 
fakulteit.” 


15 Augustus 1991 

Die Dosentevergadering bespreek ‘n uitvoerige memorandum 
van professor L.J.S. Steenkamp oor die vormingstaak van die 
Dosentevergadering ten opsigte van toesig, begeleiding en 
voortgesette evaluering van teologiese studente. Die vergadering 
keur ook 'n konsep beskrywingspunt oor die toekoms van die 
opleiding, opgestel deur J.P. Oberholzer, goed vir deursending na 
die Kuratorium. 'n Beskrywingspunt oor wysiging van Bepaling 
63(a), opgestel deur A.G. van Aarde, is ook goedgekeur vir 
deursending. 


03 September 1991 

Die Kuratorium besluit na oorweging van 'n voorlegging deur die 
dagbestuur om by die Algemene Kerkvergadering aan te beveel 
dat net hoofde van departemente of hulle verteenwoordigers 
sitting op die Kuratorium sal hê en dat die Kuratorium ná ‘n 
vergadering waarop adviserende lede advies uitgebring het, 
kan besluit om afsonderlik te vergader. Kennis is geneem dat 


die Raad van Finansies R4000 bewillig het uit ‘n erflating vir 
aanwending by die toekenning van pryse in die fakulteit, dat die 
voltydse dosente op 03 Mei deur die Kuratorium onthaal is in 
die kerksaal van Philadelphia, dat J.P. Oberholzer vakansie- en 
studieverlof neem van 04 Julie tot 08 November 1991, dat die 
Beurskomitee vorderingsverslae behandel en beurse toegeken 
het, Die Begeleidingskomitee het aanbeveel dar ag studente 
toegelaat word met beurslenings en vyf sonder beurslening. Die 
vergadering het ook gehandel oor 'n beskrywingspunt van die 
Dosentevergadering vir die Algemene Kerkvergadering oor die 
toekoms van die Fakulteit. ‘n Bandopname van die bespreking 
is gemaak en by die Agenda van die vergadering van 22 Januarie 
1992 gevoeg. 


14 Oktober 1991 


Die Raad besluit om die eregraad DD aan professor B.J. 
Engelbrecht toe te ken. 


02 November 1991 

Op die Inligtings- en Besprekingsvergadering het ouderling 
Riekert van Randburg gesê dat onder lidmate van die kerk daar 
ook ander belewenisse van die huidige situasie bestaan as dié wat 
in die herderlike skrywe weerspieël word. 


Die kerk leef en werk in 'n heterogene gemeenskap. Tog gaan 
die kerk in sy bediening selektief te werk. Die apostolaat word 
die voorliefde van 'n klein groepie mense in die kerk , maar is 
nog nie deel van die kerk oor sy hele lewe nie. Artikel III en 
die volkskerkgedagte skep die indruk dat dit gebruik kan word 
om bepaalde doelwitte te bereik. Die kerk beweeg baie naby aan 
die grens om homself diensbaar te stel aan die propagering van 
Afrikaner nasionalisme. 


Die voorsitter het daarop gerageer deur te sê dat hy dit beskou as 
'n mededeling namens andersdenkendes, en hulle moet aantoon 
in watter opsigte daar afgewyk is van die standpunte van die kerk. 


29 November 1991 

Die Kommissie van die Algemene Kerkvergadering het goedgekeur 
dat professorf A.D. Pont en J.P. Oberholzer met vervroegde 
emeritaat mag gaan op 31 Januarie 1992 en as voltyds-tydelike 
dosente sal optree tot einde 1992. Beoogde wetgewing het die 
moontlikheid geskep dat hulle gratifikasie andersins in gedrang 
sou kon kom. 


e 1992 
22 Januarie 1992 


Op ‘n buitengewone vergadering besluit die Kuratorium om die 
beskrywingspunt van die Dosentevergadering oor die toekoms van 
die Fakulteit Teologie aan die Universiteit van Pretoria as voorstel 
te inkorporeer by sy verslag aan die Algemene Kerkvergadering. 


05 Februarie 1992 


Die Dosentevergadering neem kennis van 'n erflating wat vir dié 
doel aangewend kan word en besluit oor pryse vir toekenning 


tydens gradeplegtighede: 


e Beste BD student oor al drie jare, gekoppel aan die naam 
van die erflater 

e Beste student oor drie jaar in Nuwe Testamentiese 
Wetenskap: Die Greyvenstein-prys 

e Beste student oor drie jaar in Praktiese Teologie: Die J.I. 
de Wetprys 

e Beste student oor drie jaar in 
Sendingwetenskap: Die HPWolmaransprys 


Godsdiens- en 

e Beste student oor drie jaar in Dogmatiek en Christelike 
Etiek: Die PJ. Mullerprys 

e Beste student oor drie jaar in Ou Testamentiese Wetenskap: 
Die B. Gemserprys 

e Beste student oor drie jaar in Kerkgeskiedenis — die 
Kerkhistoriese Genootskap moet geraadpleeg word 


Die eerste stap is ook geneem in die rigting van instelling 
van ‘n MDiv graad. Professor T.FJ. Dreyer is versoek om 
‘n memorandum voor te lê. Kennis is geneem dat die BD 
Oriënteringskursus goed verloop het en dat die voorstel oor 
aanbieding van Godsdienswetenskap in die Fakulteit Lettere 
en Wysbegeerte reeds 'n pad geloop het . Daar is besluit dat 
Studentesake voortaan ‘n vaste punt op die agenda sal wees en dat 
die praeses van Vanderhoff en 'n verteenwoordiger uit elke BD 
jaar die betrokke deel van die vergadering moet bywoon. 


25 Februarie 1992 

Die Kuratorium neem kennis dat professor T.F.J. Dreyer met 
studieverlof sal weesvan 24 Augustus tot 27 November 1992 en 
dat sy lesings en praktika waargeneem sal word deur professor 
M.J. du P Beukes en dominee J. Coetzee. Daar is besluit om die 
H.C.M. Fourie Erepenning toe te ken aan professore EJ. van Zyl 
en H.G. van der Westhuizen. 


06 Maart 1992 

Die Kommissie van die Algemene Kerkvergadering besluit dat 
die tweede professoraat in Ou Testamentiese Wetenskap nie gevul 
word nie na die emeritaat van J.P. Oberholzer. 


10 Maart 1992 

Die Fakulteit nomineer professore "LEI, Dreyer en J.H. 
Koekemoer as dekaan in die vakature wat gelaat is deur die 
aftrede van J.P. Oberholzer op 31 Januarie 1992. Daar is kennis 
geneem dat die reglemente vir die volgende pryse deur die 
dekaan goedgekeur is: Nico Prinlooprys vir Ou Testamentiese 
studies, Greyvensteinprys vir Nuwe Testamentiese Wetenskap, 
J.I. deWetprys vir Praktiese Teologie, H.P. Wolmaransprys vir 
Godsdiens- en Sendingwetenskap, PJ. Mullerprys vir Dogmatiek 
en Christelike Etiek, B. Gemserprys vir Ou Testamentiese 
Wetenskap, Dekaansprys vir die beste BD skripsie, A.D. Pont 
prys vir Kerkgeskiedenis. 


Die jaarverslag meld dat naas die elf voltyse dosente (wat SVTT 
en Bybelkunde insluit), die volgende deeltydse dosente werksaam 
was: in Dogmatiek en Christelike Etiek J. Buitendag, 1. W.C. van 
Wyk, M.D. Robbertse, in Godsdiens- en Sendingwetenskap E. 
Engelbrecht, J.D. Gericke, H.G. van der Westhuizen, D.J.C. van 
Wyk, in Kerkgeskiedenis J.J. Steenkamp, J.P. Labuschagne, J.M.G. 
Storm, S.P. Pretorius, B.J. van Wyk, in Nuwe Testamentiese 
Wetenskap E. van Eck, PA. Geyser, P van Staden, PB. Boshoff, 
G.M.M. Pelser, in Ou Testamentiese Wetenskap W.C. van Wyk, 
A.A. da Silva, P.M. Venter, in Praktiese Teologie M.J. du P. Beukes, 
J.A. van Biljon. Die proefskrifte van PB. Boshoff, W.H. Oliver, 
J.H. Breytenbach en FJ. Boshoff is aanvaar. Naas bywoning van 
plaaslike simposia en kongresse deur dosente het A.G. van Aarde 
deelgeneem aan die Context Group Project on the Bible in its 
Cultural Environment in Portland, VSA Daar was 36 MDiv en 
20 DD studente. 


Die Dosentevergadering bespreek reëlings vir die ingebruikneming 
van die Van Selms Leeskamer op 30 April 1992 en die 
Hermeneutiese Studiegroep se beraad op Rietbokhoek 7-9 Mei 
1992. 


30 April 1992 
Die Van Selms Leeskamer word in gebruik geneem in die 
Teologiegebou by die Universiteit van Pretoria. Die boekery 


daarin het ontstaan uit die skenking van Van Selms se volledige 
boekery aan die Merensky Biblioteek, maar wat nie alles daar 
opgeneem kon word nie. Dié wat nie daar opgeneem is nie, is 
toe geplaas in die Leeskamer, en aangevul deur professor C.H. 
Rautenbach se boekversameling en dié van die Van Der Hoff 
Teologiese Vereniging. Die Predikantevergadering het geld 
geskenk vir die inrigting van die lokaal en die bind van tydskrifte 
en oordrukke, en mevrou Van Selms het haar man se tikmasjien 
en woordeboek geskenk asook ‘n ruim kontantbedrag. Die rektor, 
professor P. Smit, het by die ingebruikneming onder andere 
gesê: ‘Ons het hier gekom by ‘n konsep waarin die inspirasie tot 
akademiese voortreflikheid, studieruimte, lees- en seminaarkamer 
en blywende herinneringe aan 'n uitnemende akademikus tot een 
verbind is.” Die kinders van professor Van Selms was teenwoordig 
by die geleentheid. Mevrou Van Selms is oorlede enkele dae voor 
die ingebruikneming. Die boekery in die Leeskamer, wat later 
grotendeels gevestig is in die Barton Keep gebou langs die Dirk 
van der Hoffgebou in Jacob Marestraat, is steeds aangevul deur 
skenkings van uitgetrede dosente. 


Die Dosentevergadering besluit om die beraad van 7-9 Mei 
te verskuif na die kerkgebou van Wapadrant. 'n Mosie van 
roubeklag is aanvaar met die afsterwe van mevrou Van Selms. 
Professore Koekemoer en Breytenbach is benoem om 'n plan 
voor te lê vir die gebruik van die leeskamer en die kontrole oor 
die boekery. Bespreking is gevoer oor die swak bywoning van die 
godsdiensperiode deur studente. Professor S.J. Botha is aanbeveel 
as opvolger van professor A.D. Pont. 


08 Mei 1992 

Die Fakulteitsberaad besluit dat 'n gesamentlike vergadering met 
Afdeling B. se dosente gereël moer word oor die vooruitsigte 
van rasionalisasie, dat modulering aandag moet kry, dat die 
akkreditering van HTO as 'n gemeenskapskollege ondersoek moet 
word, dat SVTT daadwerklik betrek moet word by die Fakulteit 
se missie van gemeenskapsdiens, dat ‘n nuwe navorsingsprojek 
geidentifiseer moet word en dat die Hermeneutiese Studiegroep 
in 1993 sal handel oor 'n basisteorie vir teologiese opleiding. 


15 Mei 1992 

Die redakteur van Die Hervormer skryf in 'n hoofartikel oor die 
dryfkragte agter ons teologiese opleiding en toon aan dat die verset 
teen die Kaapse gees nie net polities was nie, maar ook teologies. 


26 Mei 1992 

Op ‘n buitengewone vergadering het die Kuratorium op 
aanbeveling van die evalueringskomitee ag nuwe studente 
toegelaat met beurslenings en vier sonder beurslening. Professor 
S.J. Botha is eenparig benoem as hoogleraar in Kerkgeskiedenis. 


Schalk Jacobus Botha is gebore op 10 Februarie 1936 te 
Ventersdorp. Hy was die oudste seun van Johannes George 
en Johanna Sophia Botha. Hy gaan skool in die Laerskool 
Sannieshof, die Westdene Afrikaansmedium Laerskool en 
die Helpmekaar Hoërskool waar hy in 1954 in die eersteklas 
matrikuleer met onderskeiding in Geskiedenis. Hy handel die 
teologiese studie af in 1960 en ontvang die BD graad met lof. 
Hy word georden op 29 Julie 1961 en bedien agtereenvolgens 
die gemeentes Primrose, Randpoort, Koedoesrand, Boksburg 
en Philadelphia. In 1975 word hy weermagkapelaan verbonde 
aan Voortrekkerhoogte, en in 1980 word hy benoem as 
hoogleraar in die Fakulteit Teologie aan die Universiteit van 
die Noorde, waar hy werk totdat die opleiding van predikante 
van die Hervormde Kerk in Suidelike Afrika verskuif na die 
HTO op Klipdrif, waar hy hoof en dosent in Kerkgeskiedenis 
word. Hy het in 1979 gepromoveer met die proefskrif Marie 

Joseph Goddefroy 1848-1920: Sy lewe en betekenis onder leiding 
van professor A.D. Pont. Teen die tyd van sy aanstelling by 
die Universiteit van Pretoria was hy reeds 'n deurwinterde 
kerkhistorikus met talle publikasies van hoogstaande gehalte. 
Hy was gasdosent aan die Evangeliese Teologiese Fakulteit in 
Leuven van November 1991 tot Februarie 1992. 


Die 75-jarige bestaan van die Fakulteit Teologie is gedurende 
1992 op verskillende maniere gevier. 'n Redaksionele artikel op 
bladsy 1 van Die Hervormer, 15 Januarie 1992 het dit ingelei. Die 
opskrif was ‘Liefde vir Kerk weerspieël deur liefde vir opleiding’, 
en is vergesel van 'n foto van professore, studente en oudstudente 
in 1927, toe die Fakulteit tien jaar oud was. Dat daar op dieselfde 
bladsy 'n lys van 21 predikante en proponente gepubliseer is wat 
nog op beroepe wag, vertel op eie wyse 'n geskiedenis. In die 
Februarie-uitgawe is op die voorblad weereens 'n redaksionele 
artikel, met opskrif “Teologiese opleiding ‘n hoë prioriteit vir 
die kerk.” Daar word ook saam met fotos van LP Oberholzer 
en A.D. Pont, wat uit die voltydse diens van die Universiteit 
tree, enkele hoogtepunte van die feesvierings aangedui: 20- 
21 Februarie Simposium Bybelwetenskappe en Sistematiese 
Teologie oor 75 jaar Bybelwetenskap aan die Fakulteit, 24 April 
Simposium 'Teologie-Filosofie oor Ekonomie en Kontekstuele 
Teologie, 18-19 Junie Kongres oor kerklik-teologiese opleiding 
aan die Universiteit, 30 Junie Oorhandiging van J.P. Oberholzer 
feesbundel, 02 Julie Oorhandiging van A.D. Pont feesbundel, 23 
Oktober Kongres Hervormde Teologiese Vereniging. In die 01 
Maart uitgawe van Die Hervormer verskyn weer op die voorblad 
'n artikel van professor H.G. van der Westhuizen met opskrif 
‘Die Kerk waardeer sy teologiese opleiding.” 'n Redaksionele 
artikel op bladsay 4 dra die opskrif ‘Kerk en Fakulteit — 
kreatiewe wisselwerking.” In die uitgawe van 15 Maart maak 
emeritusprofessor FJ. van Zyl opmerkings oor ‘Die identiteit van 
ons teologiese fakulteit.” Hy stel onder andere dat die kombinasie 
wetenskaplike Bybelsreformatoriese teologie op besondere wyse 
die identiteit van die Fakulteit tipeer in sy gebondenheid en sy 
vryheid. 
Hierdie oopheid vir wetenskaplike ondersoek word nog verder 
gestimuleer deur die Bybelsreformatoriese opvatting van 
teologie. [...] Volgens die reformatore is daar net mensewoorde 
in die Bybel, maar God laat ons deur sy Gees in en deur die 
mensewoorde verneem wat Hy vir ons wil sê. Omdat hierdie 
eenheid van mensewoord en God se Woord teen alle denke ingaan, 
word dit ‘n paradokse eenheid genoem. (...] Dit het eindelik tot 
die kerk deurgedring dat die wetenskap nie 'n gevaar nie maar 
n hulp vir die geloof kan wees. Langsamerhand het die kerk 
geleer dat die Gees 'n mens juis dan lei om die Skrif te verstaan 
as jy jou verstand tot die uiterste inspan. As voorstander van ‘n 
wetenskaplike Bybelsreformatoriese teologie was ons Fakulteit 
dan ook van die begin af oop vir die ontwikkeling en resultate 
van die moderne Bybelwetenskap, doen ook ywerig daaraan mee 
tot groot voordeel, nie net van studente nie, maar van die hele 


Kerk. 


Op dieselfde bladsy verskyn ook ‘n artikel van professor PS. Dreyer 
onder die opskrif “Ook skadukante rondom ons opleiding’ waarin 
hy interessante brokkies gee oor die agtergronde van spanninge 
in die kerk. Hy noem die verskil in teologiese oriëntering waar 
dominees S. Vermooten en D.F Erasmus tydens hulle studie in 
Utrecht sterk beïnvloed is deur professor Visscher, ‘n stigter van die 
Gereformeerde Bond, terwyl professor S.P. Engelbrecht aansluiting 
gevind het by die etiese rigting. Hy noem ook dat mevrouens 
Engelbrecht en Greyvenstein vir mevrou Vermooten as van laer 
stand beskou het en nie met haar omgegaan het nie (al drie was 
Hollanders), en dat hulle albei deur die spiritisme beïnvloed was 
en in 'n mate aktief daarin was, terwyl mevrou Greyvenstein ook 
nog 'n sterk mistiese inslag gehad het soos blyk uit haar jarelange 


rubriek in Die Christelike Vrou onder die opskrif “Gedachten 
naar boven.” Dominees Vermooten en Erasmus het albei na die 
Hervormde Kerk oorgekom, en professor Engelbrecht het op 
die Algemene Kerkvergadering van 1922 gepraat van predikante 
van ‘niet Hervormd origine’, iets wat dominee Vermooten nooit 
vergeet het nie. In 'n opvolgende artikel in Die Hervormer van 
01 April skryf professor Dreyer oor doktor H.C.M. Fourie en 
moontlike redes waarom hy nie professor geword het nie. Hy 
noem egter ook die vyandige houding van mevrou Greyvestein 
teenoor doktor Fourie, wat te doen gehad het daarmee dat doktor 
Fourie bewus was daarvan dar mevrou Greyvenstein se broer, 
dominee Ruysch van Dugteren, die leerstellige kwessie as rede vir 
sy afskeid van die predikantsamp voorgehou het terwyl die regte 
rede 'n buite-egtelike liefdesverhouding was. 


Die Hervormer van 15 April 1992 het op die voorblad 'n berig 
oor die toekenning van ‘n eregraad aan professor B.J. Engelbrecht, 
‘n “veelsydige geleerde, asook ‘n wellewende, geliefde en 
gerespekteerde mens,’ met aanhaling van die motivering daarvoor 
soos in die program van die gradeplegtigheid op 03 April 1992. 


Professor B.J. Engelbrecht het in Die Hervormer van Mei en 
Junie 1992 ‘n belangwekkende reeks artikels geskryf met opskrif 
‘Die Teologie van ons Fakulteit ná 1950, later ‘Aksente in ons 
Teologiese opleiding ná 1950.” Hy sluit die reeks af met hierdie 
woorde: 


As ek op die huidige tydstip na ons Fakulteit kyk, dan is ek 
gerus. Ek is oortuig daarvan dat dit nou beter toegerus is om 
Hervormde predikante op te lei vir bulle taak in die huidige tyd, 


as ooit tevore. 


03 Junie 1992 
Die Vaste Komitee van die Raad keur die aanstelling van professor 


J.H. Koekemoer as tydelik-deeltydse dekaan goed. 


17 Junie 1992 

Die Dosentevergadering hou ‘n samespreking met dosente van 
die HTO oor die moontlikhede van samewerking en nouer 
koppeling. 'n Komitee is benoem om aanbevelings te maak. 


28 Junie 1992 

Die 63ste Algemene Kerkvergadering kom byeen in die Aula van 
die Universiteit van Pretoria. Die uittredende voorsitter, doktor 
D.J.C. van Wyk, het sy openingsrede na aanleiding van Fillipense 
1:27 — 2:18 soos volg begin: 


Dit is nóg uit verwaandheid, nóg uit moedswilligheid dat op 
hierdie Skrifgedeelte vir hierdie openingsrede besluit is. Fil 
2:6-11 is immers die gedeelte waarom dit gegaan het in die één 
dwaalleersaak teen 'n hoogleraar van die Kerk wat in die 75 
jaar van die Telogiese Fakulteit se bestaan voorgekom het. Vir 
dié keuse is daar grondige motivering. Dit bied geleentheid om 
n greep terug in die geskiedenis van die Teologiese Fakulteit te 
maak en om die Kerk se erns met die beoefening van die teologie 
as wetenskap aan ‘n universiteit te beklemtoon en die kerk se 
verset teen enige vorm van leerdwaling in te skerp. Dit bied 
egter ook geleentheid om na aanleiding van wat Paulus vir die 
gemeente in Filippi skryf. die Woord te verkondig in ons eie 
situasie van verdeeldheid en twis, neerslagtigheid oor die toekoms, 
hooghartigheid en eiebelang wat ‘n aaklige wig tussen gelowiges 
indryf. ons eersugtigheid wat die eer van God aantas, ons selfsug 
wat die eer van ons naaste aantas. 


Ná die openingsrede is die H.C.M. Fourie Erepenning toegeken 
aan professor F.J. van Zyl en professor H.G. van der Westhuizen. 

Die voorsitter van die Kuratorium, professor S.J. Botha het onder 
andere van professor Van Zyl gesê: 


Professor van Zyl is 'n uitstaande akademikus soos veral blyk uit 
sy proefskrif. Dáár aan die woord is n deurwinterde en deurdagte 
teoloog in die Barthiaanse tradisie. Tipies Barthiaans sien hy die 
teologie geheel en al in diens van die kerk en die kerk se roeping. 
Daarom wend hy al sy teologiese vaardigheid in diens van die 
Nederduitsch Hervormde Kerk aan. 


Oor professor Van Der Westhuizen het professor Botha onder 
andere gesê: 


Op alle terreine van die Bybels-Reformatoriese Teologie het sy 
studie en navorsing groot indruk gemaak. Op die vakgebied 
van die Sendingwetenskap is sy bydrae van onberekenbare 
waarde en staan hy met reg as dié sendingwetenskaplike van die 
Nederduitsch Hervormde Kerk bekend. Binne bierdie verband 
het hy daarin geslaag om aan die volkskerkgedagte so gestalte 
te gee dat die Kuyperiaanse en piëtistiese karikature daarvan 
teëgewerk word. |...] H.G. van der Westhuizen is 'n kerkmens vir 
wie die herkoms, wese en toekoms van sy Kerk na aan die hart lê. 


Nadat groeteboodskappe oorgedra is van die NG Kerk, 
Gereformeerde Kerk en die Hervormde Kerk in Suidelike 
Afrika, is ook gelukwense aan die Fakulteit Teologie (Afdeling 
A) uitgespreek deur die rektor, professor P. Smit, die dekaan van 
Afdeling B, professor W.S. Prinsloo, en die uittredende voorsitter 
van die Algemene Kerkvergadering, doktor D.J.C. van Wyk. 


Na konstituering is doktor D.J.C. van Wyk verkies as voorsitter 
en doktor S.P. Pretorius as skriba. Professor T:EJ. Dreyer is as 
vise-voorsitter en doktor J.M.G. Storm as vise-skriba verkies. As 
predikantlede van die Kommissie is verkies dominee G.C. van 
Staden en professor H.G. van der Westhuizen. 


Omdat daar 'n beroep op die Algemene Kerkvergadering teen ‘n 
uitspraak van die Kommissie was, is vir die behandeling van die 
beroep 'n ander Moderamen verkies, naamlik professor S.J. Botha 
as voorsitter, professor A.PB. Breytenbach as skriba, professor 
H.G. van der Westhuizen as vise-voorsitter, en dominee J.PJ. 
Wagenaar as vise-skriba. 


Lidmatestatistiek het getoon dat daar nog wel ‘n toename was in 
belydende lede, maar ‘n afname in totale lidmate, naamlik 193 
561 in 1992. Die hoogtepunt vir die lidmatetal was in 1987 
toe dit op 196 323 gestaan het. Die predikantetal in 1992 was 
332 voltyds en 31 deeltyds in gemeentes, wat 'n gemiddeld gee 
van ongeveer 363 belydende lede per predikant. Daarbenewens 
was daar 13 dosente, 18 dienspligkapelane, 15 predikante met 
besondere opdrag, 12 sonder standplaas en 8 wat verder studeer. 


Die feesbundel van die Fakulteit Teologie (Afdeling A) wat tegelyk 
ook diens moes dien as huldigingsbundel vir J.P. Oberholzer, is in 
die Algemene Kerkvergadering op 30 Junie aan hom oorhandig 
deur die dekaan, professor J.H. Koekemoer, wat onder andere gesê 
het: ‘Bart Oberholzer, kerklike teoloog, is solidêr met sy kerk maar 
nie onkrities nie. Miskien moet die Nederduitsch Hervormde 
Kerk sy woorde meer ernstig neem. Die Hervormde Kerk het 
sedert die sestigerjare in 'n hoek gaan staan waar hy teologies 
nie tuis hoort nie, 'n staanplek in die teologie wat baie naby aan 
burgerlike godsdiens kom. Die etiese aspek van Christenwees is 
verwaarloos. Dit blyk nie net uit 'n slordige lewenswandel nie maar 
ook uit die houding van ampsdraers en lidmate teenoor politieke 
opponente. ‘Ek voel my steeds solidêr met die Ou Voortrekkers 
se ideale, sê hy. “Maar daar het vandag iets fanaties bygekom en 
‘n stuk menslikheid het verdwyn. Dit bemoeilik die verdediging 
van ons integriteit.” As akademikus lewer hy uitstekende werk, 
as dekaan ‘n bydrae van onskatbare waarde tot die uitbouing van 
die fakulteit en die verbeterde aanbiedieng van die teologiese 
kurrikulum. Onder sy leiding verdiep teologiebeoefening, kry 


dosering ‘n nuwe dimensie, en word teologiese navorsing ‘n 
dimensie spel. Dit hinder hom dat die feesbundel, jaargang 48, 
aflewering 1-2 van Hervormde Teologiese Studies, is die resultaat 
van ‘n navorsingsprojek van voltydse sowel as deeltydse lede van 
die Fakulteit. Daarin is omvattend gehandel met die geskiedenis 
van elke departement en is gepoog om die bydrae van elke dosent 
te peil en te waardeer. J.P. Oberholzer het 'n oorsig gegee van die 
dosering van Ou Testamentiese Wetenskap, en die figure Van 
Selms en Gemser behandel. A. PB. Breytenbach het oor Mulder 
en PM. Venter het oor Oberholzer gehandel. A.G. van Aarde 
het wat Nuwe Testamentiese Wetenskap betref, oor die figure 
Greyvenstein en Geyser gehandel, J.J. Engelbrecht oor Van 
Rensburg, PB. Boshoff oor Pelser, en E. van Eck oor Van Aarde. 
A.D. Pont het die dosering van Kerkgeskiedenis behandel, J.J. 
Steenkamp het oor die teologiese gerigtheid van die Departement 
Kerkgeskiedenis gehandel, en B.J. van Wyk oor Kerkreg. J.H. 
Koekemoer het ‘n oorsig gegee van die dosering van Dogmatiek 
en Christelike Etiek, PJ. van der Merwe en D. Crafford (van 
Afdeling B) het die dosering in Godsdiens- en Sendingwetenskap 
behandel, FJ. van Zyl het geskryf oor Wolmarans, PJ. van der 
Merwe en D.J.C. van Wyk oor Van Zyl, en PJ. van der Merwe 
het ook oor die resente geskiedenis en ontwikkeling in die 
departement geskryf. TE]. Dreyer het ten opsigte van Praktiese 
Teologie oor die De Wet era en daarna gehandel, J.J. Engelbrecht 
en PM. Venter oor Bybelkunde, L.J.S. Steenkamp en M.J. du P. 
Beukes oor die Sentrum vir Voortgesette Teologiese Toerusting. 
J.P. Oberholzer het afgesluit met ‘n artikel ‘Die Fakulteit Teologie 
(Afdeling A) aan die Universiteit van Pretoria: Vrae oor sy 
identiteit en problematiek’. Aan die einde noem hy sake wat 
hulleself aan die orde stel: 


1. 'n Volledige, indringende verkenning van die kontoere aan 
die band van die relevante kerklike en teologiese literatuur. 

2. D Eerlike selfondersoek ten opsigte van die politieke en sosio- 
ekonomiese konteks wat in ons houdings en oortuigings 
meespeel. 

3. a Pastorale bewoënheid wat die menslike nood van tyd en 
situasie nie sal verbygaan nie. 

4. ‘n Gehoorsaamheid wat ons sal leer om nie by die ekumeniese 
aard van die kerk verby te kyk nie. 

5. `n Etiese verantwoordelikheid wat die praktykgebondenheid 
van ons geloof toenemend sal beklemtoon. 

6. n Wetenskaplike verantwoordelikheid wat ons sal dwing 
tot vogehoue, intensiewe ondersoek en denke in gesprek met 
vakgenote oor die wye akademiese spektrum. 


Dat die feesbundel opgedra is aan J.P. Oberholzer by aanvaarding 
van emeritaat, het gelei tot ‘n Deel I wat 'n Huldigingswoord van 
die rektor en 'n Waardering deur die voorsitter van die Algemene 
Kerkvergadering bevat. Die rektor, professor P. Smit, het sy bydrae 
afgesluit met die woorde: 
Dit is 'n voorreg om in 'n voorwoord hulde te bring aan 'n vriend, 
n man met n onkreukbare karakter wat onvoorwaardelik bereid 
is om te dien en wat oor baie jare uitnemend diens aan sy kerk, sy 
land, sy alma mater en die breë gemeenskap gelewer het. 
Die voorsitter van die Algemene Kerkvergadering, doktor 
D.J.C. van Wyk, het gehandel oor die jubilaris as kerk- en 


gemeenskapsleier. 


In dié unieke tydperk in die Hervormde Kerk se geskiedenis kon 
hy as uitsonderlik begaafde n ewe unieke rol speel. Hy het dié 
geleentheid benut en 'n bydrae gelewer wat die eer van God en 
die heil van die kerk gedien het. Daar is nie 'n leiersposisie in 
die Hervormde Kerk wat hy nie beklee het nie. [...] Daarby 
kon hy 'n prominente rol speel as medewerker aan die tweede 
vertaling van die Bybel in Afrikaans. As daar soms gevoel is dat 
sy invloed as mens in die Nederduitsch Hervormde Kerk vanweë 
al dié posisies groter is as wat vir die kerk gesond is, dan is dit 

eenvoudig omdat hy die bekwaamheid daartoe gehad het en in 
intellek, ewewig, werkkrag en teologiese insig ver bokant dié 
rondom hom uitgestyg het. 


Die Vergadering het besluit om die bepaling oor die sitting van 
dosente op die Kuratorium (60.3) soos volg te wysig: 


1. Die hoofde van departemente van die Teologiese Fakulteit Afeling 
A of bulle verteenwoordigers, het sitting met adviserende stem op 
die Kuratorium. 

2. Die Kuratorium kan, nadat ‘n vergadering plaasgevind het waarop 
adviserende lede hulle advies gelewer het, besluit om sonder die 


adviserende lede te vergader. 
Oor die toekoms van die Fakulteit het die vergadering besluit: 


1. Die Algemene Kerkvergadering gee aan die Kuratorium opdrag om 
noukeurig kennis te neem van veranderings en ontwikkelings op die 
gebied van die universiteitswese (en) in die lig van die te verwagte 
situasie, die opleiding en vorming van predikante en die teologiese 
arbeid van die Kerk te reël, indien en wanneer nodig. 

2. Die Algemene Kerkvergadering magtig die Kuratorium en die 
Kommissie van die Algemene Kerkvergadering om die nodige 


maatreëls te tref ter uitvoering van die opdrag. 


Die studente statistiek het getoon dat daar 'n drastiese afname was. 
In 1992 was daar 42 BA studente en 58 BD studente. As lede van 
die Kuratorium is verkies doktore T.EJ. Dreyer (Magaliesburg), 
AJ.G. Dreyer, dominee W.C.M. de Beer, doktore E.C.B. Kotze, 
J.H. Breytenbach, dominee J.PJ. Wagenaar en professor S.J.L. 
Gouws. 


Die A.D. Pont Huldigingsbundel van die Hervormde Teologiese 
Studies (Jaargang 48, aflewering 3-4) is aan hom oorhandig deur 
die voorsitter van die Algemene Kerkvergadering, doktor D.J.C. 
van Wyk, op 03 Julie 1992. Doktor van Wyk het onder andere 
melding gemaak van die vol, ryk en geskakeerde lewe van Pont 
en hom bedank vir sy integriteit en lojaliteit as visevoorsitter van 
die Kommissie van die Algemene Kerkvergadering die afgelope 
drie jaar. 


Die opregtheid waarmee hy bereid was om as visevoorsitter hom 
te skik onder die leiding van 'n veel jonger man as voorsitter sal 
altyd onthou word. [...] Sy adviese as kenner van die Kerkreg was 
vir die Kommissie goud werd en sal gemis word. As hoogleraar 
in die Kerkgeskiedenis en Kerkreg het hy sy teologie beoefen 
vanuit die bodem van die Bybels-Reformatoriese Teologie. [...] 
In sy prediking was daar net een tema: God, sy dade en heil vir 
mense. Die verhouding tussen God en mens rus net op een basis: 
die verbond. Dat, te midde van soveel moderner, subjektiewe 
strominge in die teologie, die Nederduitsch Hervormde Kerk die 
krag van dié eensydigheid in die Fakulteit Teologie (Afdeling A.) 
sal moet ontbeer, stem tot kommer. [...] Hy is in die volle sin 
van die woord `n reformatoriese teoloog, kerkman en volksman. 
Sy onbuigsaamheid op al dié terreine het daartoe gelei dat hy 
nie altyd by almal populêr was nie. [...] Professor Pont is veral 
as skrywer geneig om aggressief, selfs moedswillig te wees. Hy 
het altyd met homself moeite as hy die liberales, wat hy sien as 
bedreiging vir kerk en volk, aanvat. Maar belangriker as dit is 
die feit dat hy besef en erken dat hy ook foute gemaak het. Hy 
het hoogte- en laagtepunte geken. Rondom sy persoon het soms 
ernstige konflik en onmin gewoed. Hy maak melding van seer 
wat hy aangedoen is. Maar baie belangriker as dié verwyt , is 
dat hy raakgesien het dat die Hervormde Kerk ook teenoor hom 
met groot liefde en geduld opgetree het. Daarom is daar by hom 
by emeritaat-aanvaarding geen verbittering nie. Daarvoor is ons 


dankbaar. 


In die bundel self het doktor van Wyk ‘n uitvoerige waardering 
van die lewe en werk van Pont bygedra. Daarin het hy ruim 


gebruik gemaak van herinneringe wat Pont self neergeskryf het en 
kry 'n mens ook insig in Pont se interpretasie van gebeure. Daarop 
volg ‘n lys van Pont se veelvuldige publikasies, wat meer as 34 
bladsye in beslag neem. 

Die dekaan, professor J.H. Koekemoer het in 'n voorwoord 
geskryf: 


Professor A.D. Pont het diep spore in die Nederduitsch Hervormde 
Kerk en aan die Universiteit van Pretoria getrap. Sy teologiese 
paradigma het aangetrek en omstredenheid gewek. Die ywer en 
deeglikheid waarmee hy sy teologie beoefen, het bewondering by 
student en kollega, volgeling en kritikus afgedwing. Hy maak 
skerp skeiding tussen openbaringsteologie en antroposentriese 
teologie, tussen objektiewe teologie en subjektiewe teologie. So 
bring sy teenwoordigheid en werk hierdie krisis in die teologie 
opnuut na vore. |...] Ons dank aan professor Pont wat in lewe en 
werk bierdie krisis vir dié wat dit wou raaksien, nogeens opgeroep 


het. 


Die ander bydraes in die bundel is gelewer deur kollegas in die 
Fakulteit, vakgenote aan ander universiteite in Suid-Afrika, en 'n 
beduidende aantal uit die buiteland, en deur 'n aantal promovendi 
van Pont. Oor Pont self is daar ook nog die bydrae van H.J. Botes 
oor ‘Die verbondsmatige kerkbeskouing van A.D. Pont’ waarin sy 
opvattinge oor die kerk as volkskerk belig word. 


Die Algemene Kerkvergadering het ‘n totale begroting van R10 
367 292 aanvaar. Daarvan was 8.6% vir teologiese opleiding. 


01 Julie 1992 

In Die Hervormer het professor PJ. van der Merwe ‘n verslag 
geskryf oor die feessimposium op 18 en 19 Junie, die hoogtepunt 
van die feesvieringe. Voordragte is gelewer deur doktor 
H.R. Balzer van die Vrye Lutherse Seminarie oor teologiese 
opleiding soos dit gestalte gevind het tydens die reformasie, 
professor A.D. Pont oor die historiese ontwikkeling van ons eie 
opleiding, professor E. Brown van die Teologiese Kweekskool op 
Stellenbosch oor die ervaring van die Nederduitse Gereformeerde 
Kerk met die ontwikkeling van die kweekskool na ‘n fakulteit, 
professor F. Deist van Unisa oor die vraag of teologiese opleiding 
kerklik-konfessioneel moet wees, en professor J.P. Oberholzer oor 
tendense in teologiese opleiding — die pad vorentoe. 


21 Julie 1992 

Die Fakulteit neem kennis dat J.H. Koekemoer as dekaan 
aangestel is, en benoem is as lid van die keurkomitee vir die 
Pieter van Drimmelenmedalje van die Suid-Afrikaanse Akademie 
vir Wetenskap en Kuns, en dat A.G. van Aarde vir een jaar as 
gasdosent aan die St John’s Universiteit in Minnesota, VSA, sal 
optree. As plaasvervangende dekaan is A.PB. Breytenbach en 
PJ. van der Merwe genomineer. Die inskrywing van J. Otto, 
B.J. Erasmus, G.J. Volschenk, C.A.P. van Tonder, en C.M. van 
den Berg vir MDiv is goedgekeur, en die volgende onderwerpe 
vir proefskrifte is goedgekeur: WA. Dreyer Kerk en owerheid in 
die ZAR met besondere verwysing na die 1858 grondwet, D.M. van 
Zyl Die tug in die Nederduitsch Hervormde Kerk en die toepassing 
daarvan — empiries en teologies nagegaan. 


Die Dosentevergadering voer ‘n gesprek met die 
studenteverteenwoordigers oor die feesblad van Vanderhoff en 
oor die praktiese opleiding. Die vergadering het professor Pont 
afgevaardig om in Potchefstroom deel te neem aan 'n eendaagse 
simposium oor Kuyper in die kerklike lewe van die vorige eeu. 


27 Julie 1992 

Die Kuratorium verkies doktor E.C.B. Kotze as voorsitter en 
doktor T.F]. Dreyer (Magaliesburg) as vise-voorsitter. Op die 
dagbestuur is verkies dominee W.C.M. de Beer en professor S.J.L. 

Gouws om saam met die voorsitter, vise-voorsitter en skriba te dien. 
Die Beurskomitee en Evaluerings komitee is opnuut saamgestel. 
Die vraag oor tweede professorate in Ou en Nuwe Testamentiese 
Wetenskap is na die Dosentevergadering verwys vir 'n omvattende 
memorandum. Lede van die Proponentseksamenkommissie is 
genomineer. 


20 Augustus 1992 

Die Dosentevergadering verneem van die dekaan dar vir elke 
jaargroep ‘n dosente- en studentevoog aangestel sal word. Professor 
PM. Venter is aanbeveel vir die tweede pos in Ou Testament 
en professor G.M.M. Pelser vir Nuwe Testament. Doktor L.C. 
Bezuidenhout is aanbeveel vir die Bybelkundepos wat vakant sal 
raak deur die benoeming van professor Venter. As navorsingstema 
vir 1992 is gekies: Basisteorie vir teologiese opleiding. Die 
Hermeneutiese studiegroep sal handel oor “Wat is teologie?’. 


25 Augustus 1992 

Die Kuratorium neem kennis dat professor A.G. van Aarde deur 
die Universiteit benoem is as ‘n uitnemende/presteerder, en wens 
hom in sy afwesigheid geluk. Kennis is ook geneem dat professor 
A.PB. Breytenbach as plaasvervangende dekaan benoem is. ‘n 
Memorandum van die Dosentevergadering is behandel waarin 
gestel word dat die vulling van die tweede professoraatposte in 
Ou en Nuwe Testamentiese Wetenskap van wesenlike belang 
is. Die Kuratorium het besluit dat benoeming nog nie gedoen 
word nie en dat die Kuratorium, die Dosentevergadering, en 
die HTO 'n werkswinkel moet hou met dominee PA. Geyser 
as fasiliteerder, en dat die Kuratorium, die Kommissie van die 
Algemene Kerkvergadering en die Raad van Finansies saam oor 
die saak moet besluit. Reglemente is aanvaar vir die toekennings 
aan studente by gradeplegtighede. Die verslag van die dekaan oor 
die fakulteitsberaad op 07-08 Mei en die feessimposium op 18— 
19 Junie is behandel en die Fakulteit gelukgewens met die afloop 
van die geleenthede. Die verslag het onder andere gemeld dat 
groot erns gemaak sal moet word met die sake genoem deur J.P. 
Oberholzer in sy afsluitende artikel in die Fakulteitsfeesbundel. 
Die vergadering het ook besluit om Kuratoriumdag af te skaf. 


08 September 1992 

Die Predikantevergadering van dié datum was een van die laaste 
funksies ter viering van die Fakulteit se 75-jarige bestaan. A.D. 
Pont en J.P. Oberholzer het voordragte gehou. 

Die Hervormer het op 15 Oktober 1992 berig dat A.D. Pont op 
die Internasionale Calvynkongres op 18-19 Augustus in Budapest 
as lid van die presidium gekies is. 


07-08 Oktober 1992 

'n Strategiese oefening oor toekomstige teologiese opeliding vind 
plaas in die Gemeentesentrum van Villieria. Teenwoordig was die 
lede van die Kuratorium, Moderamen, Raad van Finansies, die 
dosente van die Fakulteit, Afdeling A, en van die HTO, en die 
Superintendent van Sending. 


12 Oktober 1992 
Die Raad wens doktor D.J.C. van Wyk geluk met sy herkiesing as 
voorsitter van die Algemene Kerkvergadering. 


04 November 1992 

Die Kuratorium handel oor die 
Dosentevergaering oor die medeprofessorate in Ou en Nuwe 
Testamentiese Wetenskap en besluit om G.M.M. Pelser vir Nuwe 
Testamentiese Wetenskap en PM. Venter vir Ou Testamentiese 
Wetenskap te benoem. Dit is deur die Kommissie van die 
Algemene Kerkvergadering bekragtig op 27 November 1992. 


aanbevelings van die 


15 November 1992 

Die redakteur van Die Hervormer, ook voorsitter van die Algemene 
Kerkvergadering, gee blyke van sy onrus rondom kerk en teologie. 
Hy sluit ‘n voorbladartikel oor Hervormingsfees af met hierdie 
woorde: 


Gedurende die feesjaar van die Teologiese Fakulteit het ook 
die verwagtings wat in die Kerk van die predikant en sy 
opleiding gekoester word, ter sprake gekom. En ook baie van dié 
verwagtings sal hervorm moet word! Baie lidmate verwag dat 
die Kerk verstokte, outydse prediking en liturgiese vorme ten 
alle koste moet handhaaf. Alle pogings tot vernuwing word as 
onhervormd ervaar en veroordeel. Ander se totale verwagting van 
die Kerk is vervul as die Kerk n bolwerk vir konserwatisme en n 
bastion vir die volk is. Ander is baie tevrede en in hulle skik as 
die Kerk instrument is in die bande van liberale magte wat alle 
bestaande ordes wil omverwerp. Sommige verhef Artikel III van 
die Kerkwet tot dié norm waaraan die Kerk se standvastigheid 
getoets word. Nog ander beskou die charismatiese as norm vir 
ware geloof en kerkwees. 


Ook op die voorblad skryf hy oor kwaadpratery teen die Kerk in 

die media en sluit af met hierdie woorde: 
Dat daar venyn en kwaadwilligheid teen die Hervormde Kerk 
bestaan, is waar. Ons het in ons geskiedenis daaraan gewoon 
geraak. Maar ons ampsdraers en lidmate moet ook leer om krities 
na onsself te kyk in die lig van die uitsprake hierbo. Waarom 
word daar van ons kwaadgepraat? Is dit omdat ons goed doen? 
Kan ons dit opreg voor God en mens verklaar? Of is dit dalk 
omdat ons kwaad doen? Soos byvoorbeeld die hartelose optrede 
van sommiges teen ander mense in en rondom Hervormde 
kerkgeboue? 


In die hoofartikel verwys hy na die gesprek oor ons teologiese 
idioom en kerklike etos. Nadat hy beklemtoon het dat daar 
wesenlik net een eis en kenmerk is wat aan die Kerk gestel en van 
die Kerk geverg kan word, naamlik om draer van die Evangelie 
van Jesus Christus te wees, skryf hy verder: 


Tydens die Teologiese Fakulteit se driekwarteeufeesvieringe die 
afgelope jaar het die kwessie van 'n eie Hervormde teologiese 
idioom en kerklike etos meermale na vore gekom. Is dit, in die 
lig van wat hierbo gesê is, verkeerd? Telkens wanneer dit ter 
sprake gekom het, is deur teoloë van die Kerk ernstig gewaarsku 
teen sisteemvorming of die neiging om die eie kerklike idioom 
en kenmerke tot 'n soort onaantasbare belydenis te verhef. Dié 
waarskuwings is nodig, want die gevaar bly wesenlik dat ons 
alles oor óns Kerk mooi in begrippe geformuleer en vasgelê kan 
hê, maar dat die Heer se oordeel kan wees dat dit nie meer sy 
lewende liggaam is wat in die wêreld dien en leef nie, maar 
n geraamte. Maar as ons al die wesenlike gevare uitgespel het, 
lyk dit tog nie oorbodig en verkeerd dat die Kerk na 75 jaar 
se teologiese opleiding ‘n keer deeglik voorraad opneem van wat 
die Teologiese Fakulteit se bydrae tot onder andere die vorming 
van 'n eie teologiese idioom en kerklike etos was nie. Want dat 
die Nederduitsch Hervormde Kerk 'n eie teologiese idioom en 
kerklike gedragswyses bet, is onmiskenbaar so. As dit nie so is 
nie, waarom wil ons so graag as Kerk voortbestaan? Waarom dan 
nie mére toegee aan die verbete eis om met die ander Afrikaanse 
kerke te verenig of sommer in hulle op te gaan nie? Ons moet 
waarsku teen die verafgoding van ons Hervormdwees. Ons moet 
met krag protesteer teen elke poging om die lewende liggaam 
van Christus te verstar tot 'n sisteem van menslike denke en 
formulerings. Dit is ook goed en wel om te sê 'n eie Hervormde 
teologiese idioom en keklike etos bestaan, maar dit moet nie in 
dooie begrippe vasgevang word nie. Die vraag is: Dra ons dit 
hoegenaamd nog op ons studente oor? Hoe word dit gedoen? Die 
Fakulteit se opdrag is om nie net teoloë nie maar ook predikante 
vir die Nederduitsch Hervormde Kerk op te lei, bier en nou in 

Suid-Afrika vanaf 1993 en verder. Die Kerk bestaan en preek 
nie in 'n leë ruimte nie. Ons hoef vir die volgende 75 jaar nie 
weer oor teologiese idioom en kerklike etos te praat nie. Maar 
kom ons maak seker dat ons predikante oplei wat vanuit bierdie 
deel van die Kerk van die Here hulle werk goed en reg sal doen. 
Wie net voortdurend wil ontken en negeer dat daar op dié terrein 
ernstige en toenemende probleme na vore tree, handel ook nie 
verantwoordelik genoeg nie. 


19 November 1992 

A.PB. Breytenbach hou sy intreerede as hoof van die Departement 
Ou Testamentiese Wetenskap in die kerkgebou van Pretoria. Die 
dekaan, professor J.H. Koekemoer, het in Die Hervormer van 15 
Desember 'n kort verslag gegee. Hy skryf onder andere: 


Jn sy intreerede slaag professor Breytenbach daarin om kerkmens 
en akademikus aan te spreek. Hy verwoord iets van ons bestaan 
voor God en ons worsteling met die spreke van God in die Ou 
Testament. Sy taalgebruik vertoon iets van sy meesterlikheid, sy 
argumente iets van sy akademiese bekwaamheid en sy erns iets 
van sy geloof in die lewende God. Teologie is vir hom nie net ‘n 
kliniese saak nie, dit is ‘n lewenswyse. Hy verwoord die onsébare, 
hy kan nie anders as om te verwoord waartoe hy geroep is nie. 


25 November 1992 

Die Kuratorium en die Fakulteit neem afskeid van A.D. Pont 
en J.P Oberholzer. By dié geleentheid het volgens A.PB. 
Breytenbach in Die Hervormer van 15 Desember, die voorsitter 
van die Algemene Kerkvergadering, doktor D.J.C. van Wyk, 
met waardering verwys na die hoë standaard en stiptelikheid wat 
professor Pont as kerkhistorikus en kenner van die kerkreg bly 
handhaaf het in sy doseerwerk en in rapporte en memoranda 
vir kerklike rade en kommissies en as lid van die Kommissie van 
die Algemene Kerkvergadering. Hy het ook daarna verwys dat 
Pont as teoloog deurgaans die objektiewe heil in Jesus Christus 
beklemtoon het. Die dekaan, professor J.H. Koekemoer, het oor 
die teologiese werk van Pont gesê dat dit 'n mens altyd tot nadenke 
en keuse gedwing het. Daarby het Pont tot aan die einde van sy 
loopbaan bly presteer en steeds nuwe dinge onder die aandag van 
kollegas en studente gebring. 


Teenoor Oberholzer het doktor van Wyk waardering betoon vir 
die hoë standaard wat hy gestel het as voorsitter van die Algemene 
Kerkvergadering, en die integriteit en harde werk in die byna 
onoorsienbare hoeveelheid take wat hy op hoë vlak moes verrig. 


Doktor van Wyk het verwys na professor Oberholzer se kommer 
oor die teologiese rigting wat by sommige ampsdraers en lidmate 
na vore kom en gevra of die Kerk werklik professor Oberholzer se 
oproep tot bekering in dié verband gehoor het. 


Die dekaan het Oberholzer se liefde vir en kennis van die 
Afrikanerkultuur vermeld. 


As teoloog was hy nederige dienskneg van die Here by wie ‘n 
mens kon leer hoe om teologie te bedryf. Hy het aan die Fakulteit 
Teologie 'n vernuwing gebring en 'n navorsingskultuur gevestig 
wat baie belofte inbou vir die toekoms. 


Die rektor, professor D Smit, het daarop gewys dat Pont diep spore 
getrap het in die akademiese wêreld en dat Oberholzer as dekaan 
‘n voorbeeld was van uitnemendheid en dat hy almal beindruk 
het met sy opregte geloof, diepe insig, gebalanseerde kritiese gees, 
ongelooflike werkvermoë en bereidheid tot diens. 


O1 Desember 1992 

PM. Venter het in Die Hervormer `n uitstekende terugblik op die 
feesvieringe en die gedagtes wat daarin tevoorskyn gekom het, 
gegee. Hy skryf daar onder andere: 


Die saak wat by herhaling by al die verrigtinge en in al die 
publikasies voorgekom het, is die vraag na die aard en wese van 


die Fakulteit en sy teologie. [...] Hierdie tendens van kritiese 
selfondersoek is tekenend van ‘n tyd in die geskiedenis waarin 

daar in die wetenskaplike kenteorie na die verantwoording van 

jou denkparadigma gevra word. Dit is ook kenmerkend van 

n tyd van sosio-politieke verandering waarin elke rolspeler sy 
identiteit en die waardes waarvoor hy staan, moet verklaar om 

sy Posisie en sy eie voortbestaan in die gemeenskap te verseker. 

[...] Reeds op die fakulteitsberaad van 7-8 Mei het dit duidelik 
geword dat die Bybels-Reformatoriese Teologie wat in die 
Fakulteit beoefen is, ook weer 'n eiesoortige stempel dra. Die 
kerklik-verantwoordelike teologiebeoefening van die Fakulteit 
het uit die aard van die saak 'n konfessionele karakter gedra 
en wel een met ‘n baie sterk Calvinistiese inslag. ‘n Dialektiese 
benadering waarin Woordopenbaring baie sterk beklemtoon 
word, het in die vyftigerjare in die Fakulteit in 'n dialektiese 
teologie met Barthiaanse stempel begin uitkristalliseer. Dit is 
moontlik hierdie konfessioneel-dialektiese kombinasie en veral 
die beklemtoning van fakulteitslede van een van die twee pole 
in hulle teologiebeoefening, wat dit makliker maak om vandag 
te sé wat die teologie van die Hervormde Kerk nie is nie, as om 
presies te sé wat dit wel is. Die beklemtoning in die dialektiese 
teologie van die voorlopige aard van alle teologiese uitsprake, dra 
grootliks daartoe by dat die skyn gewek word en dat daar by meer 
as een geleentheid gedurende die jaar gesê is dat die Kerk nie 'n 
identifiseerbare teologie het nie. Die mening is egter by meer as een 
geleentheid gedurende die jaar uitgespreek dat die benadering van 
die dialektiese teologie die beste model is waarmee die Fakulteit 
die eise van die tyd en die toekoms tegemoet sal kan gaan. Die 
huidige omstandighede in die land het 'n besliste rol in die jaar se 
feesvieringe gespeel. Die vraag na die toekoms van die Fakulteit 
het in die lig van rasionalisasie, stilstand en self agteruitgang 
in lidmaat- en studentetal, veranderings in die universiteitswese 
en die opkoms van 'n pluralistiese gemeenskap, telkens maar 
weer opgeduik. Die totstandkoming van ‘n Teologiese Fakulteit 
75 jaar gelede ten spyte van haglike na-oorlogse omstandighede, 

die noodsaak van ‘n teologiese opleiding vir die Kerk en die 
waardering vir die lewe en werk van die professore van die Kerk, 

het telkens die somberheid oor die toekoms van die Fakulteit 
getemper. Die aftrede van twee lede van die Fakulteit in die 
feesjaar, die oorhandiging van die fakulteitsbundel aan professor 
J.R Oberholzer op 30 Junie en 'n huldigingbundel aan professor 
A.D. Pont op 03 Julie, was nie sonder betekenis nie. Die dank en 
waardering vir die enorme werk wat hierdie twee manne in die 
Kerk en die Fakulteit oor baie jare gedoen het, het baie bygedra 
tot die gees van dankbaarheid wat die feesjaar gekenmerk het. 

Aan die ander kant is bulle afskeidsgeselligheid op 25 November 
ook die afsluiting van 'n era in die geskiedenis van die Fakulteit. 

n Tydperk begin daarna wat, na analogie van die artikels in die 
Almanak van 1992, as die tyd van die vyfde fakulteit beskryf 


kan word. 


a 1993 
02 Februarie 1993 


Die Dosentevergadering neem kennis dat 'n Voogdekomitee 
aangewys is met die oog op studentebegeleiding en dat ‘n 
ooreenkoms tussen die Universiteit en die Kerk oor HTO byna 
gereed is vir ondertekening. 


23 Februarie 1993 

Die Kuratorium verwelkom professor S.J. Botha en professor 
G.M.M. Pelser. Benoeming van die volgende hulpdosente is 
goedgekeur: J. Buitendag, I.W.C. van Wyk en M. Robbertze 
in Dogmatiek en Christelike Etiek, J.A. van Biljon in Praktiese 
Teologie, J.D. Gericke, H.G. van der Westhuizen, D.J.C. van 
Wyk en E. Engelbrecht in Godsdiens- en Sendingwetenskap, PB. 
Boshoff, PA. Geyser, E. van Eck, P van Staden en PJ. van Staden in 
Nuwe Testamentiese Wetenskap, W.C. van Wyk en A.A. da Silva 

Oberholzer 


in Ou Testamentiese Wetenskap , J.J. Steenkamp, J.P. Labuschagne 
en J.M.G. Storm in Kerkgeskiedenis. Vorderingsverslae soos deur 
die Beurskomitee behandel is kennis van geneem. 


16 Maart 1993 


Die Fakulteit wens professor PM. Venter geluk met die 
uitnodiging om die S.B.L. kongres in Duitsland toe te spreek, 
en keur die instelling van ‘n PhD graad goed, asook die 
samewerkingsooreenkoms tussen die HTO en die Universiteit. 


26 Maart 1993 

Die Kommissie van die Algemene Kerkvergadering het in ‘n 
buitengewone vergadering vir dominee G.C. van Staden verkies 
as vise-skriba nadat doktor S.P. Pretorius benoem is as sekretaris 
in die kantoor van die Kommissie en sy plek as skriba deur doktor 
J.M.G. Storm ingeneem is wat vise-skriba was. Professor A.PB. 
Breytenbach, as sekundus vir doktor Pretorius, het sitting op die 
Kommissie geneem. Kennis is geneem dat die Universiteit van 
Pretoria in die proses van rasionalisasie nie meer verteenwoordigers 
van die Nederduitse Gereformeerd sowel as Hervormde Kerke op 
sy Raad kan hê nie, maar net een namens altwee kerke. 


25 Mei 1993 

Die Kuratorium verleen toestemming vir die studieverlof van 
professor T.F.J. Dreyer van 16 Augustus tot 16 November 1993. 
Die aanbeveling van die Evalueringskomitee oor die toelating van 
tien nuwe studente met beurslenings en een sonder beurslening is 
goedgekeur. Die dekaansverslag oor die jaar 1992 het vermeld dat 
daar 62 BD studente was, 26 MDiv studente en 23 DD studente. 
Daarby het die Fakulteit saam met Afdeling B. dosering voorsien 
aan 141 BA studente in Bybelkunde, 2 BA Hons, 8 MA en 4 
DPil. Professor Van Aarde is verkies as volle lid van die Societas 
Novi Testamenti Studiorum en is weer deur die Universiteit van 
Pretoria vereer as uitnemende presteerder. Talle vakkongresse is 
deur personeellede bygewoon. Die Fakulteit het ses besoekende 
dosente ontvang en fakulteitslede het as gasdosente elders opgetree. 
Aan professor B.J. Engelbrecht is ‘n eredoktoraat toegeken. 


16 Junie 1993 

Die Kuratorium het in 'n buitengewone vergadering op 
aanbeveling van die Dosentevergadering vir doktor L.C. 
Bezuidenhout benoem as dosent in Bybelkunde. Doktor J.H. 
Breytenbach het hom gedistansieer van die besluit. 


Louis Christiaan Bezuidenhout is gebore op 09 Julie as 
middelste van die drie kinders van dominee en mevrou W.J. 
Bezuidenhout. Hy gaan skool in die laerskole Eloffsdal, 
Hermanstad, Simon Bekker, Naboomspruit en die hoërskole 
Brits en Hartswater, matrikuleer in 1972 in die eersteklas met 
onderskeidings in vyf vakke. Hy behaal die grade BA, BA 
Hons, BD en MA (Semitiese Tale) almal met lof en promoveer 
in 1989 in Ou Testamentiese Wetenskap met die proefskrif 
Struktuur en Strekking van die Boek Job. Tydens sy studiejare 
speel hy ‘n leiersrol in studentesake en is hy ook lid van die VSR 
In 1977 ontvang hy Dux erekleure en in 1978 die Abe Bailey 
studiebeurs. Hy word georden as dienspligkapelaan in 1978 en 
bedien ná sy dienspligtydperk die gemeentes Suid-Oos Witbank 
en Kensington deeltyds en word in 1990 voltydse predikant 
van Stellenbosch. Hy was junior dosent in die Departement 
Semitiese Tale in 1977-1978, lektor in 1980 en senior lektor 
van 1984 tot 1990. In die Departement Ou Testamentiese 
Wetenskap was hy in 1989 en 1990 deeltydse dosent. Na sy 
verhuising na Stellenbosch in 1990 tree hy by verskillende 
geleenthede op as plaasvervangende dosent in die Departement 
Ou Testamentiese Wetenskap in Stellenbosch en as deeltydse 
dosent aan die Baptist ‘Theological College. 


[Die aanstelling het 'n nadraai gehad. Op 01 Julie skryf die 
sekretaris van die Kommissie van die Algemene Kerkvergadering 
namens die skriba aan die Dosentevergadering en noem dat 'n 
minderheidsverslag van doktor J.H. Breytenbach ook ontvang en 


behandel is: 


Die Kerk aanvaar geen verskuilde, geimpliseerde , nuwe of 
enige ander finansiële verantwoordelikheid vanweë moontlike 
verwikkelinge van enige aard ten opsigte van die Departement 
Bybelkunde nie. Die Kommissie spreek sy misnoeë uit oor die 
wyse waarop die saak hanteer is. Die Dosentevergadering word 
versoek om skriftelik te verantwoord waarom daar op so 'n 
onaaanvaarbare wyse te werk gegaan is. 


Daarop reageer die sekretaris van die Dosentevergadering op 13 
Julie soos volg: 


Ten einde my in staat te stel om die tweede saak wat in u brief 
aan die orde is, sinvol op die agenda van die Dosentevergadering 
te plaas, versoek ek die volgende inligting: Ek lei af dat die 
Kommissie uiters ongelukkig is maar dit is nie vir my duidelik 
waaroor en teenoor wie nie. Die Dosentevergadering moet 
iets daarmee te doen hé anders sou u nie bogenoemde brief 
aan hierdie vergadering gerig en van dieselfde vergadering ‘n 
skriftelike antwoord vereis nie. Die Dosentevergadering het egter 
wat die vulling van die vakature in Bybelkunde betref, streng 
volgens die letter en gees van die voorgeskrewe prosedure opgetree. 
U verwys na 'n minderheidsverslag van doktor J.H. Breytenbach 
wat voor die Kommissie gedien het. Ongelukkig is nóg ek nóg die 
vergadering op die hoogte van die inhoud van die verslag. Indien 
die Dosentevergadering in die verslag aangekla word, versoek ek 
vriendelik dat n afskrif daarvan aan ons beskikbaar gestel word. 
Ek aanvaar dat die misnoeë van die Kommissie nie daarop 
neerkom dat die Dosentevergadering by voorbaat en sonder 
nakoming van die beginsel ‘audi alterem partem skuldig bevind 
is nie. U moet egter asb vir my verduidelik wat die betrokke 
besluit van die Kommissie beteken. 


'n Gesprek met die Moderamen is aangevra, en dit het plaasgevind 
op 04 Augustus. Die Dosentevergadering het daarna nogtans 
insae gevra in die minderheidsverslag van doktor Breytenbach. 
Die ag-bladsye lang verslag is aan die Dosentevergadering besorg, 
wat die sekretaris opdrag gegee het om ‘n antwoord daarop op te 
stel. [Dit val op dat die Kommissie wat die aanbeveling van die 
Kuratorium ontvang het en waar Breytenbach sy teenstem laat 
aanteken het, by die Kuratorium verbygegaan het met sy misnoeë 
en die Dosentevergadering direk aangespreek het.] 


21 Junie 1993 


Die Raad besluit op 'n samestelling van sy lede wat nie meer 
voorsiening maak vir kerklike verteenwoordigers nie. 


25 Junie 1993 

Die Kommissie van die Algemene Kerkvergadering neem kennis 
dat ouderling Klasie van Rensburg van Bethal R50 000 geskenk 
het vir nagraadse teologiese studie. Besluit is om die fonds te noem 
die Emmie van Rensburgfonds en om die rente vir nagraadse 
studie aan te wend. Die vergadering het ook kennis geneem dat 
daar in die toekoms geen kerklike verteenwoordiging op die Raad 
van die Universiteit van Pretoria sal wees nie. 


27 Julie 1993 

Die Fakulteit neem kennis dat A.G. van Aarde en PM. Venter 
by die S.B.L. kongres is en G.M.M. Pelser by die Nuwe 
Testament Kongres in Nederland. J.H. Koekemoer is eenparig 
genomineer as dekaan en A.PB. Breyenbach as adjunkdekaan. 
Die Dosentevergadering wens A.G. van Aarde in sy afwesigheid 
geluk met sy benoeming as toppresteerder. Onbevredigende 
klasbywoning deur sommge studente en afwesigheid by die 
godsdiens- en dekaansperiodes het aandag geniet. 

04 Augustus 1993 

In ‘n buitengewone vergadering saam met die 
rasionalisasiekommissie het die Kommissie van die Algemene 
Kerkvergadering besluit om die SVTT uit te faseer, gesprek te 
voer met die Dosentevergadering oor deeltydse dosente, en die 
Fakulteit te versoek om self indringend aandag aan rasionalisasie 
te gee. Daar is ook besluit om in te gaan op die moontlikheid dat 
Kital en die Tydskrifafdeling saamsmelt. Die Dosentevergadering 
bespreek ‘n konsep memorandum oor die gebede by Kodesa 
(die onderhandelinge oor ‘n nuwe grondwet vir die land) na 
aanleiding van ‘n versoek van die Kommissie van die Algemene 
Kerkvergadering en finaliseer dit vir deursending aan die 
Kommissie. Kennis is geneem van die aanbieding van die VTT 
vir predikante in die Wes-Kaap, en die voorgenome aanbieding 
van VTT kursusse die res van die jaar. 


31 Augustus 1993 

Die Kuratorium neem kennis dat student Sanri Smith die MA 
graad in Grieks met lof verwerf het binne een jaar na haar 
honneursstudie, en wens haar daarmee geluk. Vorderingsverslae 
is behandel, kennis geneem van staking van studie deur 'n aantal 
studente, en beurse toegeken. Die vergadering het ook kennis 
geneem van die notule van die vergadering van Studentevoogde 
en van die begeleiding van teologiese studente deur die dosente. 


11 Oktober 1993 
Die Raad stel professor J.H. Koekemoer aan as adjunk-dekaan 
van die Fakulteit Teologie. 


09 November 1993 

Die Kuratorium het in samesitting met lede van die 
Dosentevergadering ‘n aantal voorstelle geformuleer. 
Instemming is betuig met besparingsmaatreëls war deur die 
Rasionalisasickommissie voorgestel is en wat onder andere 
beperking van vergoeding aan hulpdosente in die Fakulteit en 
staking van vergoeding aan hulpdosente by die SVTT ingesluit 
het. Verder is voorstelle geformuleer vir ‘n herstrukturering van 
die teologiese opleiding: 


1. Die teologiese opleiding bly aan die Universiteit van Pretoria 
gehuisves. 

2. Die Kerk bevestig sy bereidheid dat die twee fakulteitsafdelings 
saamwerk op voorwaarde dat die essensie van die 
selfstandigheid van die opleiding en die teologiese tradisie 
van die Nederduitsch Hervormde Kerk nie verlore gaan nie. 

3. Die Fakulteit beplan om die volgende graad aan te bied: 
© Indie plek van die huidige BA kom nn BA(Endossement 

Teologie) wat n reeds bestaande graadkursus aan die 
Universiteit van Pretoria is. Wat studente van die 
Nederduitsch Hervormde Kerk betref wat predikante 
wil word, kan die samestelling van n BA(ET) graad 
soos volg daar uitsien: Eerste studiejaar Grieks 110,120, 
Hebreeus 110,120, Ou en Nuwe Testament 110,120, 
Teologie 110,120, 'n Vak van vrye keuse in oorleg met die 
dekaan. Tweede studiejaar: Grieks 210,220, Hebreeus 
210,220, Ou en Nuwe Testament 210,220, Teologie 
210,220. Derde studiejaar: Ou en Nuwe Testament 
310,320, Teologie 310,320, Antieke tale 300 (Grieks 
en Hebreeus gekombineerd). Na voltooiing van BA(ET) 
kan die student verder beweeg in een van twee bane, 
naamlik BD wat kan uitloop op MDiv en DD, of BA 
Hons(ET), MA(ET) en PhD, wat dan die moontlikheid 
skep dat persone of instansies wat nie gesteld is op die 
taalvereiastes nie, geakkomodeer kan word. 


26 November 1993 
Die voorsitter van die Algemene Kerkvergadering, doktor D.J.C. 
van Wyk, het sy prediking by die toelating van teologiese kandidate 


tot die evangeliebediening ingelei met die volgende woorde: 


Wanneer ons op die punt staan om aan die einde van 1993 weer 'n 
hele groep teologiese kandidate te legitimeer en beroepbaar te stel, 
doen ons dit onder ietwat somber omstandighede. Afgesien van 
die somber landsomstandighede, sit ons nou vir die eerste keer met 
die realiteit van 'n hele groot groep jong predikante vir wie daar 
menslik gesproke eintlik nie kans op ‘n beroep na ‘n gemeente is 
nie. Na vanaand sal daar 'n paar in die vyftig beroepafwagtende 
predikante wees, terwyl daar skaars meer as vier of vyf gemeentes 
is wat beroep. ‘n Ander faktor wat ietwat van 'n somberheid 
oor ons bring, is die groeiende en sorgwekkende erosie onder ons 
predikante. Die lang lys predikante wat die bediening verlaat en 
wat in die Almanak weerspieël word, skets 'n droewige verhaal. 
Die grootste oorsaak daarvan is huweliksverbrokkeling. 


27 November 1993 

Die Kommissie besluit om die voorstelle van die Kuratorium oor 
die herstrukturering van die teologiese opleiding te aanvaar en 
steun in beginsel die gedagte dat praktiese opleiding na afloop 
van die BD studie moet plaasvind, en wel onder toesig van die 
Kommissie self. 


va 1994 
14 Januarie 1994 


Die Samewerkingsooreenkoms tussne die Kerk en die Universiteit 
ten opsigte van die HTO word formeel onderteken op ‘n gesellige 
byeenkoms wat deur die rektor aangebied is. 


18 Januarie 1994 

Die Dosentevergadering formuleer voorstelle vir die wysiging van 
regulasies om voorsiening te maak vir die grade BA, BA Hons, 
BD, MA, MDiv, PhD en DD. 


01 Februarie 1994 

Die Dosentevergadering oorhandig die Nico Prinslooprys aan 
Jaco Beyers, neem kennis dat die Akademiese Bestuurskomitee 
prys stel op kantoorteenwoordigheid van dosente, dat eksterne 
eksaminering vir MDiv moet plaasvind, dat PJ. van der Merwe 
in die tweede semester op verlof sal wees en M.J. du P. Beukes van 
07 Maart tot 07 Junie. 


02 Februarie 1994 

Die Kuratorium het ‘n indringende en lang bespreking gevoer 
oor die uitfasering van die SVTT en het besluit dat die SVTT 
gerasionaliseer word om te dien as struktuur waarbinne die 
Fakulteit gemeenskapsdiens verrig, en dat die pos van direkteur 


van SVTT afgeskaf word. 


22 Februarie 1994 

Die Kuratorium neem kennis dat professor S.J.L. Gouw as lid 
bedank het en beveel by die Kommissie van die Algemene 
Kerkvergadering aan dat sy plek gevul word. Die Kommissie 
het doktor J.H. Robbertse benoem. Uit die dekaansverslag het 
geblyk dat daar 52 BD studente was in 1993, 49 MDiv en 23 DD 
studente. Vir Bybelkunde was ingeskryf 680 BA studente, 7 vir 
BA Hons, 8 virMA en 4 vir DPhil. Gedurende die eeste semester 
is die Bybelkundelesings van die kant van die Nederduitsch 
Hervormde Kerk waargeneem deur professor PM. Venter, 
doktor J.H. Breytenbach, en dominees G.C. Lindegue en C. van 
Tonder. Vanaf die tweede semester het doktor L.C. Bezuidenhout 
as voltydse dosent gedien. Fakulteitslede het weereens talle 
kongresse bygewoon, voordragte gehou en publikasies gelewer. 
Die Kuratorium het sy hoë waardering daarvoor betuig. 
Studieverlof is toegestaan aan professor Beukes. Kennis is geneem 

dat die volgende hulpdosente vir 1994 benoem is, sommige 
sonder vergoeding: J. Buitendag, LW.C. van Wyk en M.D. 
Robbertze in Dogmatiek en Christelike Etiek, Kobus van Biljon 
en J.A. Beukes in Praktiese Teologie, J. Buitendag, H.G. van der 
Westhuizen, D.J.C. van Wyk en J.D. Gericke in Godsdiens en 
Sendingwetenskap, P.B. Boshoff, PA. Geyser, E. van Eck en P. van 
Staden in Nuwe Testamentiese Wetenskap, W.C. van Wyk, A.A. 
da Silva, L.C. Bezuidenhout in Ou Testamentiese Wetenskap, en 
J.J. Steenkamp en A.D. Pont in Kerkgeskiedenis. Vir die SVTT 
is as hulpdosente benoem, almal sonder vergoeding: Mevrou 
M. Dreyer, doktor J.A. Beukes, dominee W. Coetzer, meneer 
I. Dreyer, B. Bierman, dominees C.J.A. Simpson, J.C. van der 
Merwe, J. Coetzee. E.C. Kloppers. meneer P. Viviers, dominees 
PA. Geyser, R.J. Coertze, meneer L. de Munnik, doktor H.T. van 
Deventer, mevrou G. Grobler en mejuffrou A.C. Venter. 


15 Maart 1994 


Die Fakulteit keur regulasiewysigings goed met die oog op die 
aanbieding van BA(Teologie) vanaf 1995, toelatingsvereistes vir 
die bestaande BD graad en vakkeusebeperkings in die bestaande 
MDiv graad. Die leergang vir BA(Teol) is soos volg: 


Eerste studiejaar: 

1. Ou en Nuwe Testament 130, 140 of Bybelkunde 110, 
120 

2. Teologie 130, 140 

3. Drie van die volgende vakke: Afrikaans 100,Antropologie 
110, 120, Duits 110, 120 of 112,122, Grieks 110, 120, 
Hebreeus 110, 1230, Kriminologie 110, 120, Latyn 111, 
121 of 101, Noord-Sotho 100, Sielkunde 102, Sosiologie 
110, 120, Tswana 100, Filosofie 110, 120, Zoeloe 100 


Tweede studiejaar: 
1. Ou en Nuwe Testament 230, 240 of Bybelkunde 210, 
2320 
2. Teologie 230, 240 
3. Twee van die drie vakke vroeër gekies 


Derde studiejaar: 
1. Ou en Nuwe Testament 330, 340, of Bybelkunde 310, 
320 
2. Teologie 330, 340 


3. Een van die vakke vroeër gekies 


Die toelatings vereistes vir BD word dan die graad BA(Teol) 
wat die volgende vakke insluit Ou en Nuwe Testament 330, 
340, Teologie 330, 340, Grieks of Hebreeus op 300 vlak en 'n 
leeskennis van Duits. Die toelatingsvereistes vir MDiv is die BD 
graad of ‘n ander graad wat deur die Fakulteit as gelykstaande 
beskou word. Die leerplanne vir BA(Teol) is soos volg: 


Ou en Nuwe Testament: 

ONM130 Inleiding tot die leefwêreld van die Bybel 

ONM 140 Die aard en ontstaan van die Bybel 

ONM230 Die verstaan van die Bybel: Geskiedenis en prin 
siepes, Ontleding van die vertelmateriaal 

ONM 240 Evangelies en Handelinge: Inleiding en teologie; 
Deuteronomistiese Geskiedenis, Inleiding en teologie 

ONM 330 Apokaliptiek; Pauliniese korpus: Inleiding en 
teologie; Wysheidsliteratuur: Inleiding; Professoretiese 
literatuur: Inleiding 

Teologie TEO 130 Inleiding in die kerkgeskiedenis; die 
kerkgeskiedenis van die eerste vyf eeue 

TEO 140 Kerklike diakonaat en presbiteraat 

TEO 230 Inleiding in die Sistematiese Teologie; die 
ekumeniese simbole 

TEO 240 Inleiding in die Godsdienswetenskap, 


Godsdiensfenomenologie en primale godsdienste 


TEO 330 Inleiding in die Etiek; seleksie van belangrike 
hedendaagse vraagstellings 

TEO 340 Inleiding in die godsdienswêreld van Indië met 
spesiale verwysing na die Boedhisme en Hindoeisme. 


Verder is regulasies goedgekeur vir die nuwe grade BA Hons(Teol) 
en MA (Teol). 


Die Fakulteit het ook aanbeveel dat die voorsitter van die Van 
der Hoff Teologiese Huis volle lidmaatskap van die Fakulteitsraad 
verkry. 


15 Maart 1994 


Die Dosentevergadering besluit om J.P. Oberholzer as kandidaat 
vir die eregraad DD te benoem en besluit om hom te beywer 
vir 'n toekenning tydens Teologie se gradeplegtigheid waarmee 
erkenning verleen kan word aan persone wat 'n belangrike bydrae 
gelewer het tot die ontwikkeling van teologie in die Nederduitsch 
Hervormde Kerk. Professor FJ. van Zyl word genoem as eerste 
ontvanger. ‘n Interdissiplinêre Simposium is beplan vir 21-22 
April. Kennis is geneem dat die feesnommer van Hervormde 
Teologiese Studies byna gereed is. 


28-29 April 1994 

Die Dosentevergadering besluit om die SVTT te herstruktureer 
en sy naam te verander na Sentrum vir Teologiese Navorsing en 
Toerusting (S.T.N.T). Gesprek word gevoer met verteenwoordigers 
van die Proponentseksamenkommissie. Die probleme rondom 
Hervormde Teologiese Studies is bespreek. Die rektor, professor P. 
Smit, en vise-rektor J.J. Stadler het die vergadering besoek en 
inligting gegee oor universitêre doelstellings en veranderings in 
beleid. Hy het in vooruitsig gestel dat die Universiteit nog lank 
meer as 80% Afrikaans sal wees. Hy het onder andere gesê: 
‘UP was egter nog nooit ‘n ‘Voortrekkeruniversiteit’ nie en wil 
dit nou ook nie wees nie.” [Die rektor het miskien nie kennis 
gedra daarvan nie dat die Universiteit homself wel op ‘n stadium 
geadverteer het as die volk se universiteit en besonderlik as die 
Voortrekkeruniversiteit, soos byvoorbeeld in die Gedenkuitgawe 
van Die Huisgenoot, Desember 1938.] 


17 Mei 1994 


Die Dosentevergadering wens Jaco Beyers en Sanri Smith geluk 
met hulle aanwysing as toppresteerders in die geheel van die 
Fakulteit Teologie. Celia Nel is aangewys as toppresteerder in 
die Geesteswetenskappe op grond van haar BA Hons in Grieks. 
Kennis is geneem dat die SVTT se Bybelskool suksesvol begin 
het. Besluit is om jaarliks ‘n eie kursus in navorsingsmetodologie 
aan te bied. 


24 Mei 1994 


Die Kuratorium laat op aanbeveling van die Evalueringskomitee 
vyf nuwe studente toe met en twee sonder beurslening. 


20 Junie 1994 
Die Raad benoem professor J.H. Koekemoer op die Appélkomitee 
van die Senaat. 


21 Julie 1994 

Die Fakulteit neem kennis dat professorf W.C. van Wyk en PM. 
Venter in Israel met opgrawings besig is en verwelkom professor 
L.J.S. Steenkamp wat nou in die Fakulteit gehuisves is. Hy sal 
administratief die navorsing in die Fakulteit koërdineer, die 
administratiewe werk van Hervormde Teologiese Studies behartig 
en die SVTT programme in stand hou. 

Lourens Johannes Stephanus Steenkamp is gebore 07 
September 1946. Sy ouers was Pieter Johannes Lodewyk 
Steenkamp en Anna Elizabeth Potgieter. Hy besoek die Laerskool 
Marble Hall en matrikuleer met drie onderskeidings aan die 
Hoërskool Ben Viljoen op Groblersdal waar hy ook hoofseun 
was. Hy ontvang 'n beurs van die destydse departement Suid- 
Afrikaanse Spoorweë en Hawens en skryf in aan die Universiteit 
van Stellenbosch vir die graad BCom in Vervoerekonomie. 
Na twee jaar suksesvolle studie besluit hy egter om Teologie te 
studeer en skryf in 1966 in aan die Universiteit van Pretoria. 
Om sy beursgeld terug te betaal, aanvaar hy diens by die firma 
Agricura. Hy voltooi die teologiese studie in 1972, ontvang die 
Nico Prinslooprys vir Ou Testamentiese Wetenskap, en word 
georden op 27 Januarie 1973, bedien die gemeentes Ogies en 
Villieria, en word in 1989 aangestel as direkteur van Kital. In 
dieselfde jaar word hy hoofdirekteur. In 1990 word hy betrek 
by die werksaamhede van die SVIT en vanaf 1994 word hy 
voluit gehuisves in die Fakulteit en betrek by die werksaamhede 
van die S.T.N.T.. Vanaf 1995 was hy ook hulpdosent in die 
Departement Godsdiens- en Sendingwetenskap. 


04 Oktober 1994 
Die Dosentevergadering neem kennis dat professor L.C. 
Bezuienhout verkies is as voog van die Van der Hoffstudentehuis. 


22 November 1994 

Die Kuratorium neem kennis van die volgende benoemings van 
hulpdosente vir die jaar 1995: J. Buitendag, I.W.C. van Wyk en 
M.D. Robbertze in Dogmatiek en Christelike Etiek, J.A. van 
Biljon in Praktiese Teologie, H.G. van der Westhuizen, D.J.C. 
van Wyk, L.J.S. Steenkamp, E. Engelbrecht in Gosdiens en 
Sendingwetenskap, PB. Boshoff, PA. Geyser, E. van Eck en P. van 
Staden in Nuwe Testamentiese Wetenskap, W.C. van Wyk, A.A. 
da Silva en L.C. Bezuidenhout in Ou Testamentiese Wetenskap, 
H.J. Botes en A.D. Pont in Kerkgeskiedenis. Die hulpdosente vir 
SVTT is behou soos in 1994. Die reglement vir die Sentrum vir 
Teologiese Navorsing en Toerusting wat die SVTT sou vervang, 
is goedgekeur. 


va 1995 
Januarie 1995 


Die leerplanne vir die nuwe kursusse in die Fakulteit verskyn soos 
volg in die Jaarboek van die Universiteit: 


BA(Teologie) 

(ONM 130) Ou en Nuwe Testament 130: Inleiding tot die 
leefwéreld van die Bybel 

(ONM 140) Ou en Nuwe Testament 140: Die aard en 
ontstaan van die Bybel 

(ONM 230) Ou en Nuwe Testament 230: Die verstaan 
van die Bybel: Geskiedenis en prinsipes; ontleding van 
vertelmateriaal 

(ONM 240) Ou en Nuwe Testament 240: Evangelies en 
Handelinge: Inleiding en teologie; Deuteronomistiese 
geskiedenis: Inleiding en teologie 

(ONM 330) Ou en Nuwe Testament 300: Apokaliptiek; 
Pauliniese korpus: Inleiding en teologie; Eksegese van capita 
selecta uit die Nuwe Testament 

(ONM 340) Ou en Nuwe Testament 340: Eksegese van 
poëtiese literatuur; Pentateug: Samestelling en teologie; 


Wysheidsliteratuur: Inleiding; Professoretiese literatuur: 
Inleiding 

(TEO 130) Teologie 130: Inleiding in die Kerkgeskiedenis; 
die kerkgeskiedenis van die eerst vyf eeue 

(TEO 140) Teologie 140: Kerklike diakonaat en presbiteraat 


(TEO 230) Teologie 230: Inleiding in die Sistematiese 
Teologie; die ekumeniese simbole 

(TEO 240) Teologie 240: Inleiding in die Godsdienswetenskap, 
Godsdiensfenomenologie en primale godsdienste 

(TEO 330) Teologie 330: Inleiding in die Etiek; seleksie van 
belangrike hedendaagse vraagstellings 

(TEO 340) Teologie 340: Inleiding in die godsdienswéreld 
van Indië, met spesiale verwysing na die Boeddhisme en 
Hindoeïsme 

Vakkursusse aangebied deur die Fakulteit Lettere en 
Wysbegeerte: Antropologie, Afrikaans, Bybelkunde, Duits, 
Filosofie, Grieks, Hebreeus, Kriminologie, Latyn, Sepedi, 
Sielkunde, Sosiologie, Setswana, isiZulu 


Baccalaureus Divinitatis 
I. Christelike Etiek 

e Eerste jaar: CHE 400 (i) Fundamentele Etiek (ii) 

Konkretisering van die Etiek. 
IL. Dogmatiek 

e Eerste Jaar: DOG 400 (i) Prolegomena (ii) Godsleer 
(iii) Skeppingsleer (iv) Die Mens. 

e Tweede Jaar: DOG 500 (i) Christologie (ii) 
Soteriologie (iii) Geloofsleer. 

e Derde Jaar DOG 600 (i) Pneumatologie (ii) 
Ekklesiologie (iii) Eskatologie. 

II. Ensiklopedie van die Teologie 

e Tweede Jaar: ENS 500 (i) Die Teologiese Wetenskap 
(ii) Die simbole van die kerk binne die Teologiese 
Fakulteit. 

IV. Godsdiens- en Sendingwetenskap 

e Eerste Jaar: Godsdiens- en Sendingwetenskap 
400, (i) Inleiding in die Godsdienswetenskap. (ii) 
Godsdiensgeskiedenis. (iii) Godsdiensfenomenologie. 
(iv) Inleiding in die Sendingwetenskap. (v) Teologie 
van die Sending. 

e Tweede Jaar: Godsdiens- en Sendingwetenskap 
500, (i) Theologia religionum, (ii) Teologie en 
ideologie, (iii)Inleiding in die Evangelistick , (iv) 
Sendingeskiedenis 

e Derde Jaar: Godsdiens- en Sendingwetenskap 
600, (a) Godsdiensfilosofie, (i) Fundamentele, 
Godsdienswetenskap, (ii) Theologia religionis, (iii) 
Oorsig van filosofiese en lewensbeskoulike temas 
wat kerk en teologie raak, (b) Prinsipiéle en praktiese 
vraagstellings in die Evangelistiek, (c) Kerk en 
sending. 

V. Kerkgeskiedenis en Kerkreg 

e Eerste Jaar: KGS 400, (i) Die geskiedenis en die 
dogmengeskiedenis van die algemene Christelike kerk 
tot die einde van die 14de eeu, (ii) Suid-Afrikaandse 
Kerkgeskiedenis — Die geskiedenis van die Afrikaanse 
kerke tot 1865. 

e Tweede Jaar: KGS 500, (a) (i) Die geskiedenis en die 
dogmengeskiedenis van die kerke van die hervorming 
en die contra-reformasie in die 15de tot die 17de eeu, 
(ii) Suid-Afrikaanse Kerkgeskiedenis: die geskiedenis 
van die Nederduitsch Hervormde Kerk van Afrika 
1865-1920 met verwysing ook na die geskiedenis 
van die ander twee Afrikaanse kerke (b) Kerkreg (i) 
Die historiese agtergronde van die kerkreg van die 
Nederduitsch Hervormde Kerk van Afrika 1652- 
1950 (ii) ‘n Inleiding tot die kerkbegrip van die 
kerkwet van die NHKA. 

VI. Nuwe Testamentiese Wetenskap 

e Eerste Jaar: NTW 400, (i) Eksegetiese metodologie 
en Bybelse hermeneutiek, (ii) Inleiding tot die 
Nuwe Testament, (iii) Algemene inleiding, (iv) 
Prinsipiële kanoniek, kanongeskiedenis en —kritiek, 

(v) Teksgeskiedenis en —kritiek , (vi) Inleiding tot die 
sinoptiese Evangelies en Handelinge, (vii) Eksegese 
en teologie van die Markusevangelie. 

e Tweede Jaar: NTW 500, (i) Eksegetiese metodologie 
en Bybelse hermeneutiek, (ii) Sosiologie van die 
Nuwe Testament, (iii) Inleiding tot die Corpus 
Paulinum, (iv) Eksegese en teologie van geskrifte 
uit die Corpus Paulinum, (v)Teologiese temas: 
Christologie, gelykenis- en wonderwerkinterpretasie, 
(vi) Teologie van die Nuwe Testament. 

e Derde Jaar: NTW 600, (i) Eksegetiese metodologie en 
Bybelse hermeneutiek, (ii) Inleiding tot die Johannese 
Literatuur, Algemene Briewe en Openbaring, (iii) 
Eksegese en teologie van geskrifte in (ii) genoem, 
(iv) Eksegese en teologie van die Matteusevangelie 
en die Lukaanse korpus, (v) Teologiese temas: 
Pneumatologie, ekklesiologe, etiek en sakramente, 
(vi) Bybelse Teologie. 

VIL Ou Testamentiese Wetenskap 

e Eerste Jaar: OTW 400, (i) Agtergrond van die 
Ou Testament, (ii) Geskiedenis van Israel en Juda, 
(iii) Bronne vir die kennis van die agtergrond, (iv) 
Argeologie van die Ou Testament, (v) Inleiding tot 
die Ou Testament, (vi) Inleiding tot die vak, (vii) 
Geskiedenis van die teks van die Ou Testament, 
(viii) Kanon van die Ou Testament (ix) Die boeke Jos 
tot Kon (x) Die Boeke Kron, Esra, Neh (xi) Eksegese 
van die Ou Testament (xii) Inleiding tot die vak 
(xiii) Eksegese van die verhalende literatuur (xiv) Ou 
Testamentiese Teologie (xv) Inleiding tot die vak. 

e Tweede Jaar: OTW 500, (i) Inleiding tot die Ou 
Testament, (ii) Die professoreteboeke, (iii) Die 
psalms, (iv) Eksegese van die Ou Testament, (v) 
Eksegese van liedereliteratuur, (vi) Eksegese van 
professoreteliteratuur, (vii) Evaluering van eksegetiese 
resultate, (viii) Ou Testamentiese Teologie (ix) 
Geskiedenis van die vak (x) Metodiek van die vak 
(xi) Eksegese en Teologie (xii) Hermeneutiek van 
die Ou Testament (xiii) Inleiding tot die vak (xiv) 
Skrifbeskouing: Die Ou Testament. 

e Derde Jaar OTW 600, (i) Inleiding tot die 
Ou Testament, (ii) Die boeke Job, Spr, Pred, 
Hel, Rut, Kl, Dan, Est, (iii) Die boeke Gen tot 
Deut, (iv) Eksegese van die Ou Testament, (v) 
Eksegse van Wysheidsliteratuur, (vi) Eksegese van 
Pentateugliteratuur, (vii) Eksegese van Apokaliptiese 
literatuur, (viii) Evaluering van eksegetiese resultate 
(ix) Ou Testamentiese Teologie (x) Temas in die 
Bybelse Teologie (xi) Hermeneutiek van die Ou 
Testament (xii) Skrifbeskouing (xii) Hermeneutiek 
in praktyk. 

VIII. Praktiese Teologie 

e Eerste Jaar: PRT 400 Inleiding tot die Praktiese 
Teologie, (i) Prinsipiële fundering van die objek 
en metode van die Praktiese Teologie, (ii) Die 
Ensiklopedie van die Praktiese Teologie (iii) Die 
geskiedenis van die Praktiese Teologie in die algemeen. 

e Tweede Jaar: PRT 500, (a) Homiletiek , (i) Prinsipiéle 
gedeelte, (ii) Formele gedeelte, (iii) Historiese 
gedeelte, (b) Kategetiek (i) Prinsipiële gedeelte, 
(ii) Formele gedeelte, (iii) Historiese gedeelte (c) 
Liturgiek. 

e Derde Jaar: PRT 600, (a) Homiletiek, (b) Kategetiek, 
(c) Poimeniek. 


30 Januarie 1995 
Die Dosentevergadering benoem die volgende studente- en 
dosentevoogde: BA(Teol) I Chris Liebenberg, Janine Bevolo 


en professor S.J. Botha, BALL Corlien Viviers en professor 
T.EJ. Dreyer, BA III Annerie Conradie en professor A.A. da 
Silva, BD I Riaan Botha en doktor L.C. Bezuidenhout, BD II 
Erik Oosthuizen en professor A.PB. Breytenbach, BD II Sanri 
van Zyl en professor M.J. du P Beukes. Kennis is geneem dat 
die departemente Godsdiens- en Sendingwetenskap van albei 
afdelings ingestem het om Godsdienskunde as komponent van 
Bybelkunde aan te bied 


07 Februarie 1995 

‘n Gesprek vind plaas 
Dosentevergadering en die 
oor teologiese opleiding en vorming, opleiding en navorsing, 
kritiek en normatiwiteit in die Fakulteit, en oor die laaste 


tussen die Kuratorium, die 


Proponentseksamenkommissie 


proponentseksamen. 


28 Februarie 1995 

Die Kuratorium besluit om die H.C.M. Fourie Erepenning aan 
dominee PM. Smith toe te ken. Kennis is geneem dat professor 
PJ. van der Merwe in 'n ernstige motorongeluk betrokke was. 


14 Maart 1995 

Die Fakulteit keur goed dat PM. Mosoeu vir BA Hons(Teol) 
inskryf op grond van sy Hoër Diploma in Teologie aan die 
Universiteit van die Noorde en die samewerkingsooreenkoms met 
HTO. Hierdie vergadering is die eerste keer bygewoon deur twee 
studenteverteenwoordigers. 


22 Junie 1995 

Op 'n spesiale Dosentevergadering word besluit om ‘n advies aan 
die Algemene Kerkvergadering voor te lê oor kerk en kerklike 
lidmaatskap, met die voorstel dar by die bepaling van lidmaatskap 
en ander kerkordende reëlings nie gebruik gemaak sal word 
van formulerings wat strydig is met die wese van die kerk nie. 
Die advies is onderteken deur al die voltydse dosente behawe 
professor S.J. Botha wat geoordeel het dat hy as voorsitter van die 
Kerkwetherskrywingskommissie tegnies verhinder word om die 
advies te onderteken. Die vergadering het verder 'n werkwinkel 
gehou oor die posisie van die afdeling, onderrig vorentoe en 
verwante aangeleenthede. 


26 Junie 1995 

Die 64ste Algemene Kerkvergadering kom byeen in die Aula 
van die Universiteit van Pretoria. Die Agenda is vergesel van 
'n Studiebundel waarin organe van bystand en individue oor 
‘n wye verskeidenheid van onderwerpe advies gegee het.Die 
openingsrede deur die uittredende voorsitter, doktor D.J.C. van 
Wyk, op Maandagaand 26 Junie het Kolosense. 1 as tema gehad 
en het blyke gegee van ‘n teologiese onrus. 


Christus ons hoof — dié tema, so glo ons, is in die branding van 
die jaar 1995 in Suid-Afrika 'n weergawe van die volledige 
inhoud van die kerk se prediking. En dit ongekwalifiseerd, 
onvoorwaardelik, of die kerk het Hom reeds verloën. Hy is 
van die kerk die hoof en die oorsprong. Hy, wat uit die dood 
opgestaan het, is van skepping en herskepping die Eerste. Dr 
is nie net die enigste inhoud van die kerk se prediking nie. Dit 
is ook die enigste hoop van die wêreld en van ons eie land wat 
deur moderne heidendom verbyster en ineengeslaan isl...]. Hier 
ontmoet ons nie 'n aardse historiese Jesus nie, maar ‘n gekruisigde, 
opgestane, verheerlikte Christus. Dit is aan hierdie objektiewe 
werklikheid van heil en vryspraak, versoening en sekerheid dat 
die sestiende eeuse Kerkreformasie en die belydenisskrifte en die 
liedere wat daaruit voortgevloei het, uitdrukking gee. En dit is 
hierdie Christusgeloof wat die huidige vernuwingsteologie resloos 
laat opgaan in antropologie en intermenslike verhoudinge. 


HTS 


(page number not for citation purposes) 


Vol. 66 No.3 


Page 22 of 35 


http://www.hts.org.za 


Rasionalisasie en Optimalisering 1988-1997 


Hoofstuk 9 n 


Derdewêreld-teologieë, soos die Afrika-teologie, Asië-teologie, 
bevrydingsteologie, kontekstuele teologie sê hierdie teologie is 
Westerse teologie, spekulatief en irrelevant. Maar dis nie Westerse 
teologie nie. Dis Bybelse Teologie. [...] Ken en verstaan ons 
hierdie prediking? Leef ons daaruiit? Getuig ons daarvan? Of is 
ons betower deur en verkneg aan tydgees, moderne kultuur en 
konteks? Uitgelewer aan en gehipnotiseer deur magte, ideologieë 
en strukture? Word ons gemanipuleer, verslaaf tot blinde produkte 
van sorge, spanning, vrees en depressie? 1...) Is ons Kerk en teologie 
bereid en in staat tot bierdie verwondering en waagstuk? Of is 
ons so verlam en geintimideer dat ons geen moed en raad meer 
het met hierdie tyd en sy uitdagings nie? En dan verbloem ons 
dit onder mooiklinkende maar vals vroomheid en beskeidenheid 
van: Ons kan eintlik nie oor God en sy Woord en sy waarheid met 
enige sekerheid enigiets sê nie. Om met huiwering, heilige ontsag, 
verwondering en stameling oor God te praat, is een ding. Maar 
ons moet dit nie verwar met moderne skeptisisme en uiteindelike 
ongeloof nie. [...] Dit bly die wonder van die kerk. Dat ons 
kerk is ondanks onsself. Maar dit is ook huiweringwekkende 
verantwoordelikheid! Baie minder ons kerk word, baie meer 
God se kerk word, Ons Hervormers praat te graag en te trots 
oor ons kerk. En dan laat blyk ons dade en woorde inderdaad 
dat ons maar gedink het dis ons kerk. [...] Hierdie vergadering, 
sy besprekings en besluite, sal heenwys na Christus - of dit sal 
TJ Dis smartlik om 
te sê: Maar ons Kerk se lewe vertoon nie altyd n mooi beeld nie; 


die uitsig op Christus verder verdonker. |.. 


die bose agterdog teen mekaar en geskinder van mekaar, die 
politiekery van alle kante, die liefdeloosheid, die weerloosheid in 
versoeking; die afwesigheid van diep, egte, deurleefde godsvrug, 
vroomheid, die wêreldgelykvormigheid. 


Die H.C.M. Fourie Erepenning is oorhandig aan dominee PM. 
Smith. Die voorsitter van die Kuratorium, doktor E.C.B. Kotze, 
het onder andere gesê: die erepenning word toegeken vir dominee 
Smith se besonderde dienswerk in die kerk. 


Gedurende sy ampstermyn as predikant het hy deur geskrif 
persoonlike leiding en optrede 'n beduidende bydrae gelewer tot 
die groei en vooruitgang van die Nederduitsch Hervormde Kerk 
van Afrika. Deur sy eerlike en standvastige arbeid het hy ook 
gesorg vir die bestendiging en uitbouing van die standpunt en 
houding van die kerk. 


Na herstemming tussen doktor D.J.C. van Wyk en professor LEI, 
Dreyer, is doktor van Wyk as voorsitter verkies. Doktor J.M.G. 
Storm is verkies as skriba, professor T.F.J. Dreyer as vise-voorsitter 
en professor A.PB. Breytenbach as vise-skriba. As predikantlede 
van die Kommissie is verkies dominees J.PJ. Wagenaar en G.C. 
van Staden. 


Statistiek wat voor die vergadering gelê is, het laat blyk dat die 
lidmatetal sinds die vorige vergadering ook aan die afneem is 
en dat die getal belydende lede verder gedaal het. Ook die getal 
dopelinge het dramaties gedaal. Betekenisvol is 'n opmerking 
by die gegewens: 'Die Kerk sal beslis baie meer erns met sy 
evangelisasiewerk moet doen om te voorkom dat hy verder kwyn.” 


Na bespreking van die studiestuk Selfstandigheid van landskerke 
van professor H.G. van der Westhuizen waarin hy ‘n wysiging 
van Artikel III voorgestel het, en van voorstelle van die kant 
van die Komitee vir die Herskrywing van die Kerkwet en die 
Dosentevergadering het die Algemene Kerkvergadering besluit 
om ‘n verklaring te maak vir die inligting van lidmate. Daarin is 
onder andere gestel 
e Die Algemene Kerkvergadering bevestig sy standpunt dat 


© Art III van die huidige Kerkwet nie ‘n filosofiese beginsel 
verwoord nie, maar praktiese maatreëls oor lidmaatskap 


tref, 


e Art III van die huidige Kerkwet n reëling ivm 
lidmaatskap van gemeentes van die Kerk is, en dat die 
Artikel nie bywoning van eredienste reël nie, 

e ‘n volkskerk, alhoewel nie die enigste nie, tog die 
vanselfsprekende gestalte van kerkwees is, en dat die 
Nederduitsch Hervormde Kerk van Afrika volkskerk in 
die midde van die Afrikanervolk is. 

e Die vergadering roep alle ampsdraers op om in 
BOD aan Jesus Christus die Hoof van die Kerk 

toe te sien dat alleen die evangelie van Jesus Christus 
deurslaggewend sal wees in al die optredes van die Kerk 

e hulle verantwoordelikheid te aanvaar om die wesenlike 
eenheid van die kerk van Jesus Christus sê te handhaaf 
dat dit in ooreenstemming met die Woord van God en 
tot sy eer sal wees. 

e Die vergadering besluit in beginsel om geen rasmatige 
verwysings in 'n toekomstige kerkorde op te neem nie en gee 
opdrag aan die Komitee vir Herskrywing van die Kerkwet 
om die saak van die volkskerk waaroor dit in Art III 
van die huidige Kerkwet gaan, sê in 'n nuwe Kerkorde te 
verwoord dat die allesoorheersende verbondenheid van die 
Nederduitsch Hervormde Kerk aan Jesus Christus en sy 
versoeningswerk, duidelik sal blyk. 

e By die bepaling van lidmaatskap en ander kerkordende 
reëlings maak die Nederduitsch Hervormde Kerk nie gebruik 
van formulerings wat strydig is met die wese van die kerk nie. 


Die ouderlinge EH. Conradie (Sasolburg), L. Bekker 
(Bloemfontein-Wes), J.PG. Els (Makwassie), W.J. Engelbrecht 
(Carolina), EH. van der Merwe (Chrissiesmeer), L. Stemmet 
(Jeffreysbaai), A.L.G. Strauss (Vredefort), C.C. Viljoen (Pierneef) 
en M.M.J. Basson (Silverton) en dominee J.J. Claassen (Carolina) 
het hulle teenstemme teen hierdie besluit laat aanteken. Later in 
die vergadering het doktor J.J. Steenkamp, dominees G.P. Visser, 
N.C.J. Brayshaw, L.J. Strauss, PD. Rautenbach, J.PJ. Fourie, 
ouderlinge PJ.A. van Niekerk (Sannieshof), J. Kamffer (Stella), 
PJ.P van Zyl (Krugersdorp-Noord) en diaken C.J.S. Kotze 


(Schweizer Reneke) teenstemme laat aanteken. 


Vanaf Maandag 03 Julie is die vergadering voortgesit in 
die kerkgebou van Pretoria-Oos. In die debat rondom die 
Belydenisskrifte het professor G.M.M. Pelser iets oor die 
Belydenisskrifte gesê wat gelei het tot 'n besluit dat die Kommissie 
met hom onder die opsig daaroor ‘n gesprek moet voer. [Ouderling 
J.G. Koekemoer het later daarop gewys dat daar wel so 'n voorstel 
was maar dat die vergadering nie daaroor gestem het nie. Hy 
het persoonlik daarop aangedring dat die voorsitter die voorstel 
tot stemming bring maar dit het nie gebeur nie. Hy het versoek 
dat die saak in die notule reggestel word en dat dit nie in die 
Besluitebundel verskyn nie. Die Kommissie het egter besluit dat 


hy die saak as afgehandel beskou.] 


'n Beskrywingspunt van die Ring van Johannesburg is aanvaar wat 
soos volg lui: 


Die vergadering besluit dat die Kerk nie voorskriftelik sal wees 
oor wie sy eredienste bywoon nie. Daarom spreek hy hom nie 
hieroor uit nie en verval alle besluite en maatreëls wat vantevore 
daaroor getref is. 


Daarteen is 39 teenstemme aangeteken, van dominee PJ. van der 
Merwe (Pietersburg), doktor J.H. Breytenbach, dominees H.G.S. 
Kotze, C.V. van der Merwe, J.J.C. du Plooy, L.J. Meyer senior, J.H. 
Barkhuizen, EJ.C. Oosthuizen, J.H.H. Jacobs, H.N. Kloppers, 
EGJ. Loots, PS. Oberholzer, Z.C. Robberts, W.H. Steyn, J.Z. 
Brits, doktor J.J. Steenkamp, dominee L.C. Alberts, en van 
ouderlinge L. Bekker (Bloemfontein-Wes), C.J. Swart (Belfast), 
C.J. Campher (Odendaalsrus), A.D. Knoetze (Allanridge), E 
Buys (Barberton), J.L.O. Esterhuysen (Zwartruggens), M.E 

Pretorius (Noordrand), C.C. Viljoen (Pierneef), J.D. Marais 
(Vryburg), J.PG. Els (Makwassie), H.N. Kriek (Potchefstroom), 
L.J. Meyer junior (Heilbron), R.J. de Beer (Vliegepoort), PJ. 
Schroeder (Eikenhof). 


Die volgende mosie gee blyke van die reaksie op die besluit in 
verband met professor Pelser: 
Die teologiese studente van die teologiese fakulteit aan die 
Universiteit van Pretoria wat teenwoordig is by die 64ste Algemene 
Kerkvergadering, spreek namens al die teologiese studente dank 
en waardering uit teenoor al die dosente en deeltydse dosente en 
jn die besonder aan professor G.M.M. Pelser vir 


e kwaliteit onderrig, 

e voorbeeld van kerklike lojaliteit, 

e die vorming van die teologiese studente om reggeaarde 
predikante van die Kerk te wees. 


[Geskrewe getuienis oor die roeringe agter die skerms tydens hierdie 
vergadering sou eers aan die lig kom toe doktor J.H. Breytenbach 
op 18 Januarie 1996 op uitnodiging die Predikantevergadering 
toegespreek het. Dit was ná die bekendstelling van ‘n ‘Eietydse 
Getuienis deur ‘n groep wat die voorneme uitgespreek het om 
‘n konfessionele verbond te stig in reaksie op die besluite van 
die Algemene Kerkvergadering en debatte wat daar gevoer is. 
Die loodskomitee was A.D. Pont, H.G. van der Westhuizen, 
G.C. van Staden, S. Gregan, J.J. Steenkamp, H.J. Botes en 
J.H. Breytenbach. Breytenbach het die Predikantevergadering 
meegedeel dat hulle ‘getuienis voortkom uit tendense wat geruime 
tyd al waargeneem is en wat op die Algemene Kerkvergadering 
van 1995 op die spits gedryf is deur besluite na aanleiding van 
‘n ‘propagandaverklaring deur die Dosentevergadering’, die plek 
en funksie van die Belydenisskrifte in die kerk, die uitlating van 
professor Pelser dat daar baie dinge in die Belydenisskrifte is wat 
hy nie kan aanvaar nie, die bespreking en aanvaarding van die 
beskrywingspunt van die Ring van Johannesburg, ens. Hulle het 
tydens die vergadering ‘n byeenkoms gereél vir 14 Augustus 1995, 
bygewoon deur `n baie groot groep predikante en ouderlinge.” 
Op voordrag van professor van der Westhuizen is besluit om 'n 
Konfessionele Verbond op te rig binne die Kerk. 


Daar is ook besluit om deur middel van 'n getuienis die skeiding 
jn teologiese paaie wat besig is om in die kerk plaas te vind, aan te 
dui. Die skeiding spruit voort uit die verskille in waardering van 
die belydenis en belydenisskrifte en mond uit in die onvermoë om 
klinkklaar te getuig [...] n Loodskomitee |...], is benoem om die 
konsep van 'n grondslag en inrigting vir die te stigte Konfessionele 
Verbond en 'n konsep van die getuienis wat gelewer sou word, 
op te stel. Die konsepte is op 'n byeenkoms van 13 September 
bespreek. [...] Die konsepdokumente is nie aanvaar nie maar 
na die Loodskomtee terugverwys. [...] By die vergadering van 
10 Oktober is die dokumente opnuut onder oë geneem. Daar 
is verskillende wysigings aan die getuienis aangebring, terwyl 
afgesien is van die hele gedagte om'n Konfessionele Verbond, 
wat toe al klaar ‘n ander naam gekry het, te wete ‘Die Verbond 
vir die handhawing van die belydenis in die Nederduitsch 
Hervormde Kerk van Afrika,” op te rig. Uitnodigings om die 
Hervormingsdagbyeenkoms op 04 November by te woon en 'n 
ekemplaar van die Eietydse Getuienis is op 21 Oktober aan die 
skriba van elke gemeente en aan al die geordende dienaars van 
die Woord in die Kerk gepos. Op 04 November is die Getuienis 
gelewer in die Goddefroysaal onder voorsitterskap van ouderling 
Esterhuizen. Dit is toegelig deur myself; Professor Pont het die 
getuienis voorgehou; professor van der Westhuizen het die pad 
vorentoe uitgestippel en Doktor Botes het n samevatting van die 
verrigtinge gegee. [Die bewoording van die ‘Eietydse Getuienis’ 


gee blyke van persepsies wat vir hulleself spreek en laat die 
gebalanseerde leser met talle vrae oor die teologie waaraan 
dit uiting wil gee. So word daar byvoorbeeld naief verklaar 
“Ons verstaan die Bybel as die openbaring van die Drie-enige 
God. Die Bybel bestaan uit die Ou Testament en die Nuwe 
Testament, soos dit as kanoniek deur ons belydenis aangedui 
word.” En dan volg daar: 


Ons verwerp die opvatting wat die Woord van God afhanklik 
maak van die menings van mense. Ons verwerp die opvatting dat 
die Ou Testament niks oor Jesus Christus, die ewige Seun van God, 
te sê het nie. Ons aanvaar nie teorieë dat die Nuwe Testament 'n 
versameling van botsende, onbetroubare of oningeligte getuienisse 
oor Jesus van Nasaret sou wees nie. Ons verwerp die opvatting dat 
die Bybel slegs die optekening van menslike ervarings sou wees en 
daarom nie as Woord van God beskou kan word nie. 


Die bewoording skep karikature en polemiseer dan teen die 
karikature. Verder moet in gedagte gehou word dat die groep 
volgens die getuienis van doktor J.H. Breytenbach veral 
aangespoor is deur die besluite van die Algemene Kerkvergadering 
oor lidmaatskap van die kerk en dus 'n sterk rasse-vooroordeel as 
grondslag het.] 


Uit die verslag van die dekaan soos opgeneem in die verslag van 
die Kuratorium aan die Algemene Kerkvergadering van 1995, het 
geblyk dat evaluering van departemente volgens die beleid van die 
Universiteit plaasvind en dat vanaf 1995 daar eksterne evaluering 
plaasvind ter wille van internasionale erkenning. Dosente word 
gereeld deur studente geëvalueer deur middel van gestruktureerde 
vraelyste. Die Fakulteit stel hom ten doel om aan die einde van 
die studie ‘n persoon te lewer wat wetenskaplik gevorm is, wat in 
staat is om krities-analities waar te neem, te interpreteer, sinteties 
te dink, kontak met die wetenskap te behou en voortdurend 
daarheen terug te keer en self sy normatief-evaluerende denke en 
konklusies terug te koppel aan sy wetenskaplike vorming. Met dit 
in gedagte is die Fakulteit tegelyk besig om reggeaarde dienaars 
van die Woord vir die Kerk te vorm. Om dié doel te bereik, is die 
Fakulteit voordurend besig om sy onderrigmodel te evalueer en 
by veranderde omstandighede aan te pas. Navorsingsuitsette in die 
vorm van wetenskaplike publikasies is deur al die departemente 
gelewer. 


Verslag is gedoen van die instelling van die nuwe teologiese graad 
BA(Endossement Teologie) vanaf 1995: 


Hierdie graad is ingestel met die doel om meer studente, ook dié 
van ander kerke, te werf vir teologiese studie en om die Kerk se 
studente vroeër met die teologie kennis te laat maak. 


e Die graadstruktuur vir die BA(ET)graad word so ingerig dat 
dit ter wille van nie-kerklike studente taamlik vry is. Dit 
impliseer dat ‘n persoon selfs sonder Grieks en Hebreeus ‘n 
BA(ET) graad kan behaal. 

e Om die standaard van die BD graad te behou, word die 
toelatingsvereistes vir BD duidelik omskryf Dit impliseer 
dat ‘n persoon minstens Grieks II en Hebreeus II benodig om 
vir BD te registreer. Die Kerk se studente moet verkieslik een 
van die twee tale tot op derdejaarsvlak aanbied. Goedkeuring 
vir die grade BA Hons (Teologie) en MA (Teologie) asook die 
aanbieding van die PhD graad naas die DD graad is reeds 
ontvang. Die grade word vanaf 1995 aangebied. […]Vir 
studente wat predikante in die Nederduitsch Hervormde Kerk 
wil word, kan die BA (ET) graad soos volg saamgestel word: 


Eerste studiejaar: Grieks, Hebreeus, Ou en Nuwe Testament, 
Teologie (Kerkgeskiedenis en Praktiese Teologie) en ‘n vak 
van vrye keuse in oorleg met die dekaan. 

Tweede studiejaar: Grieks, Hebreeus, Ou en Nuwe Testament, 
Teologie (Dogmatiek en Godsdiens- en Sendingwetenskap) 


Derde studiejaar: Ou en Nuwe Testament, Teologie 

(Christelike Etiek en Godsdiens-en Sendingwetenskap), 

Hebreeus of Grieks[…] 
Kandidate wat met BD studie begin, moet oor ‘n leeskennis van 
Duits beskik {...]. Die kursus word ook na-uurs vanaf 17:00 by 
die Universiteit van Pretoria aangebied. Die nuwe graadkursus 
bring mee dat studente van die Nederduitsch Hervormde 
Kerk met ingang 1995 vanaf hulle eerste studiejaar aan die 
Universiteit van Pretoria moet studeer. 


Ingevolge 'n samewerkingsooreenkoms tussen die Kerk en die 
Universiteit waarvolgens die diplomas van die HTO deur die 
Universiteit van Pretoria geëndosseer word, is oor en weer lesings 
aangebied. 


Die Kuratorium het verder verslag gedoen oor die herstrukturering 
van die SVTT, wat herbenaam is tot Sentrum vir Teologiese 
Navorsing en Toerusting (S.T.N.T). 


Professor LJ.S. Steenkamp wat direkteur van Kital en ook 
direkteur by die SVIT is, word voltys geakkomodeer by die 
Universiteit van Pretoria met opdrag om die STNT. maksimaal 
uit te bou. Dit beteken dat hy betrokke raak by die aanbieding 
van alle toerustingsgeleenthede wat by die teologie aansny 
en onder die vaandel van gemeenskapsdiens by die teologiese 
fakulteit aangebied word. Die STNT is dan ook verantwoordelik 
vir die aanbieding van Bybelskole en die koördinering van die 
navorsingsprogram van die Fakulteit. Dié besluite is reeds in 
1994 in werking gestel. ‘n Verdere verwikkeling was die oorplasing 
van die Hervormde Teologiese Studies na die teologiese fakulteit. 
Met die oorplasing van professor Steenkamp na die Fakulteit in 
voltydse hoedanigheid, is die pos van direkteur by Kital nie weer 
gevul nie en het sy funksies ten opsigte van publikasies onder 
doktor P de Beer, direkteur van die Tydskrifafdeling, ingeskuif. 
Die afdelings Kital en Tydskrifie is saamgevoeg onder een 
afdeling met die naam SEAN LE (Sentrum vir Toerusting, 
Inligting en Kommunikasie). As verdere opdrag aan professor 
LJ.S. Steenkamp kom die opdrag om professor A.G. van Aarde 
(redakteur van Hervormde Teologiese Studies) by te staan. 


Die verslag oor die Hervormde Teologiese Studies meld onder 
andere: 


Buitelandse bibliografiese indekse in Italië, Duitsland, 
Kanada en die VSA publiseer opsommings van die artikels in 
Hervormde Teologiese Studies in Engels. Hierbenewens is talle 
universiteitsbiblioteke oor die hele Europa, Noord-Amerika en 
Suid-Afrika op die Hervormde Teologiese Studies ingeteken en 
bestaan daar ook uitruilooreenkomste met ander vaktydskrifte 
in Frankryk, Nederland, Kenia, Hong Kong en met 'n groot 
aantal in Suid-Afrika. Die feit dat universiteite in Suid- 
Afrika sedert die tagtigerjare subsidie van die Departement 
van Nasionale Opvoeding op grond van die publikasie van 
universiteitspersoneellede se navorsingsinsette in geakkredditeerde 
nasionale en internasionale vaktydskrifte ontvang, het sterk 
daartoe bygedra dat Hervormde Teologiese Studies volumegewys 
uitgebrei het. Die teologiese fakulteit het deur middel van 
publikasies die bedrag van R444 815 in 1990 verdien, in 
1991 R350 000 en in 1992 R435 468. Hierdie verdienste 
het regstreeks daartoe bygedra dat die navorsingsfonds van die 
teologiese fakulteit die bedrag van R81 163 vir 1992 ontvang het, 
vir 1993 R73 763 en vir 1994 R106 509. Hervormde Teologiese 
Studies is 'n tydskrif waarin medewerkers van verskillende kerke, 
universiteite en lande wil publiseer. Bladgelde en subsidies wat 
van buite die kring van die Nederduitsch Hervormde Kerk in 
1993 ontvang is, het R45 255 beloop. 


Die vergadering het sy dank betuig aan professor A.G. van Aarde 
vir sy besondere moeite om Hervormde Teologiese Studies een van 
die beste vaktydskrifte in die land te maak. 


Die vergadering het 'n vorige besluit herbevestig naamlik: 


Die Kuratorium kry opdrag om noukeurig kennis te neem 
van veranderings en ontwikkelings op die gebied van die 
universiteitswese in die veranderende situasie in die land en om 
in die lig daarvan die opleiding en vorming van predikante en 
die teologiese arbeid van die Kerk te reël. Die Kommissie van die 
Algemene Kerkvergadering en die Kuratorium word gemagtig om 
die nodige maatreëls te tref om die uitvoering van die opdrag aan 
die Kuratorium moontlik te maak. 


Die studentestatistiek het getoon dat daar in 1994 44 BD 
studente, 22 MDiv studente en 20 DD studente ingeskryf was. 
Oor die drie jaar 1991-1994 is 61 kandidate vir die BA studie 
geëvalueer, waarvan 15 nie aanvaar is nie, 13 sonder beurslening 
en 33 met beurslening aanvaar is. 


As lede van die Kuratorium is verkies doktor PJ. de Beer, dominees 
A.PJ. Beukes, PA. Geyser, doktore A.J.G. Dreyer, H.J. Botes, 
E.C.B. Kotze en professor J.A. Loader. 


Die vergadering het ook besluit dat daar 'n Raad vir Kerk en 
Teologie moet bestaan. 


20 Julie 1995 

Die Fakulteit neem kennis dat professor S.J. Botha as gasdosent 
opgetree het in die Evangeliese Teologiese Fakulteit in Leuven, 
dat professor J.H. Koekemoer verskillende fakulteite in Europa 
as gas besoek het en dat hy verkies is as lid van die International 
Reformed Theological Institute, dat professorf G.M.M. Pelser en 
A.G. van Aarde die Jesus Seminar in Santa Rosa, VSA bygewoon 
het en daarna verskillende universiteite besoek het, dat professor 
TEJ. Dreyer universiteite in Europa besoek het as deel van ‘n 
navorsingsprogram oor teologiese opleiding en dat doktor L.C. 
Bezuidenhout die S.B.L. Kongres in Budapest bywoon. 


20 Julie 1995 

Vise-rektor C.R. de Beer woon die Dosentevergadering by, gee 
inligting en beantwoord vrae oor die taalbeleid, transformasieforum 
en multikulturaliteit en oor teologiese opleiding. Hy onderneem 
om die twee fakulteitsafdelings bymekaar te bring en ‘n gesprek 
te fasiliteer. 


04 Augustus 1995 

Die Kommissie van die Algemene Kerkvergadering voer die 
gesprek onder die opsig met professor Pelser. Op 'n vraag van die 
voorsitter of Pelser onomwonde en sonder voorbehoud kan sê hy 
glo soos die Kerk en saam met die Kerk, het Pelser bevestigend 
geantwoord. Hy het onderneem om in die toekoms sy woorde 
versigtiger te meet. 


17 Augustus 1995 
Die rektor, professor P. Smit, besoek die Dosentevergadering, gee 
inligting en luister na menings. 


29 Augustus 1995 

Reeds tydens die Algemene Kerkvergadering was daar ‘n 
byeenkoms van die verkose lede van die Kuratorium waarop ‘n 
voorsitter en visevoorsitter gekies is, en dominee PA. Geyser 
het hierdie vergadering as voorsitter geopen en gelei. As lede 
van die Dagbestuur saam met die voorsitter en vise-voorsitter 
(dominee A.PJ. Beukes) is professor J.A. Loader en doktor 
PJ. de Beer verkies. Die onderskeie komitees is benoem en 
'n skedule is opgestel vir gesprekke met die teologiese dosente. 

Kennis is geneem dat doktor E.C.B. Kotze bedank het as lid om 
gesondheidsredes. Doktor J.H. Breytenbach is deur die Kommissie 
van die Algemene Kerkvergadering in sy plek benoem, maar het 
nie die benoeming aanvaar nie. Doktor WA. Dreyer is toe deur 
die Kommissie as lid van die Kuratorium benoem. Daar is besluit 
dat professor J.A. Loader en doktor PJ. de Beer die Kuratorium sal 
verteenwoordig op ‘n werkwinkel op 20-21 Oktober met die oog 
op scenariobeplanning vir teologiese opleiding. Kennis is geneem 
van die akademiese prestasies van mevrou Sanri van Zyl en Jaco 
Beyers en hulle is gelukgewens. 


06 September 1995 

Die Dosentevergadering neem kennis van talle opdragte 
vanuit die Algemene Kerkvergadering. oor die Ebenhaezer 
Gemeente as modaliteitsgemeente, oor die belydenis en die 
Proponentsondertekeningsformule, oor die kultuurtaak van die 
kerk en oor 'n kommentaar op die Heidelbergse Kategismus. Die 
vergadering is as geheel lid van die nuutgestigte Raad vir Kerk en 
teologie. 


15 September 1995 

Die Kommissie van die Algemene Kerkvergadering het die 
voorstel van die Kuratorium aanvaar oor die werkwinkwel op 
20-21 Oktober en het vir doktor D.J.C. van Wyk en doktor 
J.M.G. Storm opdrag gegee om die reëlings en agenda saam met 
die Dosentevergadering en die Kuratorium te finaliseer. Besluit 
is ook dat ouderlinge J.L.O. Esterhuizen, G.J.S. Nel en GJ. de 
Beer die werkwinkel moet bywoon. Die vergadering het ook 
kennis geneem van die gesprek tussen die Kuratorium en die 
Dosentevergadering op 24 November 1994 oor die opleiding. 


16 September 1995 

Die Dosentevergadering voer met die Dagbestuur van die 
Kuratorium ‘n gesprek oor die Konfessionele Verbond en besluit 
om aan die Kommissie van die Algemene Kerkvergadering te 
skrywe en sy kommer uit te spreek oor die stigting en te versoek 
dat dit gestuit word. 


Die dosente versoek individuele gesprekke met die Kommissie 
(waartydens die Kuratorium as opsighouers oor die teologiese 
opleiding teenwoordig sal wees) sodat die Kommissie hom van die 
leerstellige regsinnigheid van elkeen kan vergewis. Die dosente 
beskou hulleself egter nie as aangeklaagdes nie en wil ook nie 
graag as sodanig behandel word nie. Die Dosentevergadering 
wil graag via die Kommissie ‘n uitnodiging rig aan almal wat 
betrokke is by die loodsing van die ‘konfessionele verbond’ om 
met die Dosentevergadering in gesprek te tree oor hulle kommer 
vir sover die Fakulteit daardeur geraak word. 


03 Oktober 1995 

Die Dosentevergadering vergader saam met dosente van HTO en 
werk aan 'n scenariobeplanning oor die toekomstige verhouding 
tussen die kerk en teologiese opleidings. 


09 Oktober 1995 

Die Raad keur die toekenning van die eregraad DD aan J.P. 
Oberholzer goed. Die motivering vir die toekenning, opgestel 
deur A.PB. Breytenbach, is opgeneem as Bylae S1122/95 by die 
Agenda van die Senaat 27 Julie 1995. 


18 Oktober 1995 

In ‘n buitengewone vergadering het die Kommissie van die 
Algemene Kerkvergadering gesprek gevoer met die Loodskomitee 
van die ‘belydenisgroep, verteenwoordig deur professor A.D. 
Pont, professor H.G. van der Westhuizen, doktore J.J. Steenkamp 
en J.H. Breytenbach. Die gesprek is woordeliks genotuleer en 


beslaan 22 bladsye. Die Kommissie het ook kennis geneem van ‘n 
skrywe van die Dosentevergadering waarin versoek word dat die 
Kommissie die stigting van ‘n ‘Konfessionele Verbond’ sal stuit 
en dat die Kommissie individuele gesprekke met die dosente sal 
voer, en waarin verder via die Kommissie 'n uitnodoging gerig 
word aan die persone wat die stigting van die verbond wil loods, 
om met die Dosentevergadering in gesprek te tree oor hulle 
kommer vir sover die Fakulteit daardeur geraak word. Opmerklik 
in hierdie gesprek was dat 'n deel van die Kommissie betrokke 
was by die getuienisgroep en dat die voorsitter sterk geluide laat 
hoor het teen dosente, en dat die twee dosente wat lede van die 
Kommissie was, professor T.F.J. Dreyer en A.PB. Breytenbach, 
ook nie eenders gedink het nie. Die Kommissie het besluit: die 
Dosentevergadering word in kennis gestel dat die Kommissie op 
versoek van individuele dosente met hulle gesprek sal voer. 


Die Kommissie voer op 03 November 1995 met al die dosente 
van die Teologiese Fakulteit Afdeling A by die Universiteit van 
Pretoria gesprek oor die belydenis en die Belydenisskrifte en die 
binding daaraan. Die Kuratorium word genooi om die gesprek 
by te woon. 


Die Moderamen finaliseer die skrywe wat gerig word aan al die 
predikante en skribas van die Kerk waarin die volgende duidelik 
gestel word: 


e Die Kommissie het met kommer en onrus kennis geneem 
van die konsep getuienis van die te stigte Verbond vir 
die handhawing van die belydenis in die Nederduitsch 
Hervormde Kerk van Afrika. 

“Op Woensdag 18 Oktober 1995 het die Kommissie op ‘n 
dringende buitengewone vergadering oor die aangeleentheid 
gehandel en met die Loodskomitee van die te stigte Verbond 
in gesprek getree. 

e Die Loodskomitee het die Kommissie verseker dat die 
konsepdokument waarin die getuienis vervat is, verwerp is 
en daarom irrelevant is. 

e ‘n Nuwe getuienis wat as Hervormingsdag getuienis sal 
dien, opgestel is en op Saterdag 4 Nov 1995 gelewer sal 
word. 

e Daar sal geen formele stigting van die Verbond sal plaasvind 
nie. 


20-21 Oktober 1995 

‘n Werkwinkel oor Teologiese Opleiding vind plaas op die 
Universiteit van Pretoria kampus, Hammanskraal. Teenwoordig 
was sewe lede van die Kommissie van die Algemene 
Kerkvergadering, al die lede van die Kuratorium, al die dosente, 
twee lede van die Proponentseksamenkommissie, twee van HTO 
en twee van die Raad van Finansies en die Administrasie. Die 
dekaan het opgetree as voorsitter en dominee PA. Geyser as 
fasiliteerder. Kennis is geneem van die problematiek rondom die 
universiteitswese en die posisie van die Fakulteit. Die elemente 
van 'n missie vir teologiese opleiding van die Kerk is oorweeg. 
Daarna is aandag gegee aan die verskillende moontlike scenarios. 
Die volgende besluite is geneem: 


e Die Dosentevergadering word versoek om met behulp van sy 
subkomitees studie te doen van die verskillende aspekte van 
die blommodel en ‘n verslag daaroor op te stel met die oog op 
die Kuratorium se vergadering in Maart 1996. 

e Die Kuratorium word versoek om die volle omvang en 
implikasies van die seminaarmodel te bestudeer en `n verslag 
daaroor op te stel met die oog op die Kuratorium se vergadering 
jn Masart 1996. 

e Die Kuratorium en die HTO se Raad vir Toesig word versoek 
om die rasionalisasie van die Kerk se totale teologiese opleiding 
te ondersoek. 

e Die Dosentevergadering word versoek om die huidige 
predikantsopleiding van die Fakulteit te heroorweeg in 
terme van sy doelmatigheid. Elemente wat besondere 
aandag verdien, is die blokstelsel, verskillende gewigte in 
kontakure vir verskillende vakke, die kerklike gerigtheid 


van die onderskeie vakke en herkurrikulering. 


02 November 1995 

Die Dosentevergadering en die dosente van HTO vergader 
saam en handel oor die Proponentsondertekeningsformule, die 
binding aan die Belydenisskrifte, die Ebenhaezer Gemeente, en 
die kultuurtaak van die kerk. 


03 November 1995 

In die gesprek met die dosente en Kuratorium was teenwoordig 
al die dosente en vyf lede van die Kuratorium, naamlik doktor 
PJ. de Beer, dominee A.PJ. Beukes, professor J.A. Loader, 
doktor W.A. Dreyer en dominee PA. Geyser. In hierdie gesprek 
het professor PS. Dreyer opgemerk dat die wetenskaplike nooit 
selfstandig kan funksioneer van die gemeenskap waaruit hy 
kom en wat hy dien nie. Teoloë moet die Kerk voortdurend 
in aanmerking neem, anders is daar later geen Fakulteit meer 
nie. Hy het vroeg reeds onder die indruk gekom van die trotse 
geskiedenis van die Fakulteit. Nuwe Testamentiese Wetenskap 
was altyd ‘n blink ster. Selfs van professor Geyser het hy baie 
geleer. Hy kan egter nie sê dat Dogmatiek ooit dieselfde hoogtes 
bereik het nie. Dit was daarom ook nie in staat om die res van 
die teologie goed uit te balanseer nie. [Hierdie opmerking het 
iets verwoord van die eintlike probleem vir sover dit eg oor die 
belydenis gaan, die probleem naamlik dat die ontwikkeling in die 
Bybelwetenskappe die ander teologiese dissiplines verbygesteek 
het. So het professor A.D. Pont byvoorbeeld oor die 1983 
Bybelvertaling die standpunt ingeneem dat die vertaling daarvan 
uitgaan dat die Bybel mensewoord is en nie meer Godswoord nie 
(as sou die 1933 vertaling dan Godswoord wees), en is daar in 
Leer- en Lewenskwessies onomwonde gekies vir terugkeer na die 
Textus Receptus]. Professor A.PB. Breytenbach het in hierdie 
gesprek ook uitgewys dat Pont in die T.K.K. saamgestem het met 
die Nederduitsch Hervormde Kerk se standpunt dat Jesus nie in 
die Ou Testament ingelees kan word nie en dat J.H. Breytenbach 
in sy proefskrif self Bybelwetenskaplike metodes toegepas het. Op 
grond daarvan het professor Breytenbach die motivering vir die 
‘getuienis eerder aan politieke motiewe toegeskryf. Opmerklik 
het die voorsitter vir professor Breytenbach tereggewys omdat hy 
met sy opmerkings leiersfigure in die Loodskomtee geëtiketteer 
het. Na die gesprek is besluit dat die sekretarisse van die Kommissie 
en die Dosentevergadering 'n agenda moet saamstel uit die verslag 
van hierdie vergadering, dat 'n vergadering vroeg in die nuwe jaar 
gereël word vir ‘n voortsetting van die gesprek, dat alle lede van 
die Raad vir Kerk en Teologie, die Kuratorium en die Komitee vir 
Eierydse getuienis na die gesprek genooi word, en dat die verslag 
oor die samesprekings deurgegee word na die Kuratorium. Verder 
is besluit dar die hele aangeleentheid rondom die aktiwiteite van 
die Komitee vir Eietydse Getuienis, die gesprek met die komitee 
en die gesprek met die Dosentevergadering sal dien as agtergrond 
vir die Inligtings- en Besprekingsvergadering op 23 November 
1995. 


23 November 1995 

Die Kommissie van die Algemene Kerkvergadering het 'n gesprek 
gevoer met professor A.G. van Aarde op sy versoek. Die voorsitter 
van die Kuratorium, dominee PA. Geyser, was teenwoordig. 


28 November 1995 

Die Kuratorium verwelkom doktor W.A. Dreyer as lid. Kennis is 
geneem dat die volgende hulpdosente in 1996 in die Fakulteit sal 
optree: J. Buitendag, I.W.C. van Wyk, M.D. Robbertze en R.M. 


Naude in Dogmatiek en Christelike Etiek, J.A. van Biljon in 
Praktiese Teologie, H.G. van der Westhuizen, D.J.C. van Wyk, J.J. 
Kritzinger en PG.J. Meiring (albei uit Afdeling B.) in Godsdiens 
en Sendingwetenskap, PB. Boshoff, PA. Geyser, E. van Eck 
en P van Staden in Nuwe Testamentiese Wetenskap, W.C. van 
Wyk, A.A. da Silva en L.C. Bezuidenhout in Ou Testamentiese 
Wetenskap, H.J. Botes, A.D. Pont en J.P Labuschagne in 
Kerkgeskiedenis. Kennis is geneem dat professor M.J. Borg van 
Oregon State University die departement Nuwe Testamentiese 
Wetenskap besoek het as S.W.O.-navorsingsgenoot van professor 
van Aarde. Hy het in sy verslag onder andere geskryf: 


Among the faculty I was especially impressed with professor van 
Aarde, whom I have known for several years. A world-class 
scholar, he is certainly the best known South African historical 
Jesus scholar in North America. 


Kennis is geneem dat doktor L.C. Bezuidenhout vanaf 01 Januarie 
1996 bevorder is tot professor in Bybelkunde. Die vergadering het 
verder kennis geneem van ‘n verslag oor ‘n samespreking tussen 
die Kommissie van die Algemene Kerkvergadering en lede van 
die Dosentevergadering en die Kuratorium op 03 November 
1995 oor die ‘Konfessionele Verbond’ en die aktiwiteite van die 
Loodskomitee. Die vergadering het besluit dat met die dosente 
afsonderlik en met die Dosentevergadering as geheel 'n gesprek 
gevoer moet word. 


va 1996 
17 en 29 Januarie 1996 


Die Dosentevergadering handel verder oor die opdragte 
vanuit die Algemene Kerkvergadering. Memoranda oor die 
Proponentsondertekeningsformule, die aard en binding van 
ampsdraers en lidmate aan die Belydenisskrifte en die Kultuurtaak 
van die kerk is reeds gelewer. Kennis is geneem van 'n skrywe van 
die Proponentseksamenkommissie waarin waardering uitgespreek 
word vir die hoë gehalte werk wat deur die Fakulteit gelewer 
word. Ook die skriba van die Kommissie van die Algemene 
Kerkvergadering het algemene waardering uitgespreek vir die 
hardwerkendheid en opoffering van die teologiese dosente asook 
die hoop dat die onstuimigheid rondom die Belydenisskrifte 
weldra sal bedaar en dat die Fakulteit weer kalm en bestendig met 
sy normale werk sal kan voortgaan. 


01 Februarie 1996 

Die Kuratorium voer 'n gesprek met die dosente ter voorbereiding 
van die volgende dag se gesprek met die Kommissie van die 
Algemene Kerkvergadering. Die volgende besluite is daar geneem: 


1. Die gesamentlike verklaring van die dosente en die dosente 
van die HTO oor die proponentsondertekeningsformule 
moet so spoedig moontlik aan die Kommissie van die 
Algemene Kerkvergadering besorg word asook in die wyer 
verband van die kerk bekendgemaak word. 

2. Die dosente moet so gou as moontlik aan die gesamentlike 
verklaring oor die belydenis en enkele ander knelpunte 
begin werk en probeer om dit teen einde Februarie gereed 
te hê. 

3. Die studiehandleidings moet by die dekaan gekry word en 
so spoedig moontlik deur die Kuratorium deurgewerk word, 
Dit kan ook moontlik vorentoe die agenda vir hierdie 
gesamentlike gesprek bepaal. 

4. Die resultate van die werkwinkel wat in 1995 gehou is, 
moet konkreet opgevolg word. Die opleiding moet dringend 
aandag kry. 'n Komitee wat uit die dosente saamgestel is, sal 
hieraan aandag gee. 

5. Dit moet aan ampsdraers en lidmate bekend gemaak word 
hoekom ons wetenskaplike teologie beoefen. Die dinge wat 

reeds gesê is asook die nuwe dinge moet bekendgestel word, 
eerstens in Die Hervormer maar moonlik ook in brosjures. 
Doktor WA. Dreyer is die persoon hiervoor verantwoordelik. 


02 Februarie 1996 

Die Kommissie van die Algemene Kerkvergadering het 
in ‘n buitengewone vergadering ‘n gesprek gevoer met die 
Kuratorium na aanleiding van die 'Eietydse Getuienis wat 
gelewer is en gesprekke wat voorheen met die Loodskomitee en 
Dosentevergadering plaas gevind het. Teenwoordig van die kant 
van die Kuratorium was dominees PA. Geyser, A.PJ. Beukes, 
doktore W.A. Dreyer, A.J.G. Dreyer, J.A. Loader en PJ. de Beer. 
Van die dosente was teenwoordig professore P.J. van der Merwe, 
G.M.M. Pelser en J.H. Koekemoer. [Die Dosentevergadering 
het op 12 Maart 1996 verslag ontvang wat gemeld het dat 
die konsultasie oorheers is deur 'n striemende aanval van die 
voorsitter, doktor D.J.C. van Wyk, op professor Pelser oor wat 
hy beskou as onsensiwiteit en moedswilligheid ten opsigte van 
die belydeniskwessie, asook professor Pelser se heftige reaksie op 
die aanval.] Die gesprek het daarop uitgeloop dat 'n suggestie van 
professor Loader aanvaar is dat die gesprek aan die gang moet 
kom sodat vrae in die gemoedere van die dosente en lede van die 
Kommissie uit die weg geruim kan word. Die voorsitter het gereël 
dat die Kuratorium op 15 Februarie ‘n voorlegging moet maak. 


21 Februarie 1996 

'n Spesiale Dosentevergadering bespreek ‘n memorandum van 
professor A.G. van Aarde wat 'n konsepverklaring oor die kerklike 
belydenis aanbied. Van Aarde is versoek om ná sy terugkeer uit 
die VSA die memorandum oor te skryf om die konsensus van die 
vergadering te weerspieël. 


12 Maart 1996 

Die Fakulteit keur die Reglement vir die toekenning van die 
Fakulteitsmedalje van die Fakulteit Teologie (Afdeling A) 
goed. Die toekenning bestaan uit die medalje tesame met 'n 
kontantbedrag soos jaarliks bepaal, en word toegeken aan enige 
persoon wat na die oordeel van die Fakulteit uitnemende prestasie 
op die terrein van die teologiese wetenskap en/of 'n besondere 
bydrae tot die uitbou van die teologie gelewer het. 


Die volgende onderwerpe vir proefskrifte is goedgekeur: G.S. 
Botha Die optimale betrokkenheid van die laerskoolkind in die 
erediens en W.A. Dreyer: ‘Kerk, Volk en Owerheid. n Hervormde 
Perspektief. M.J. Manala is toegelaat tot die studie vir die graad 
BA(Hons) Teologie. 


19 Maart 1996 

Die Kuratorium neem kennis van die Dekaansverslag oor die jaar 
1995.Daar was ses studente ingeskryf vir BA(Teol) en 23 vir BD, 
drie vir BA Hons(Teol), een vir MA (Teol), 25 vir MDiv, twee 
vir PhD en 22 vir DD. Paragraaf 7 van die verslag, Besinning 
oor Teologiese Opleiding, is na die Dosentevergadering terugv 
erwys om dit in so 'n toeganklike taal as moontlik vir die Kerk 
te vertaal. Die verklaring met instemming van al die dosente 
moet gereed wees om voor die Kuratoriumvergadering van 21 
Mei 1996 te dien, en moet in Die Hervormer gepubliseer word. 
Die vergadering het verder besluit om die MA (Teol) graad as 'n 
teologiegraad te erken en dit in aanmerking te neem vir beurse vir 
nagraadse studie, en het kennis geneem dat de moontlikheid van 
befondsing van nagraadse studie vir studente van HTO ondersoek 
word. 


27 Maart 1996 
Die Kommissie van die Algemene Kerkvergadering het kennis 
geneem van 'n skrywe van die Kerkraad van Volksrust (predikant 


P. Buitendag) waarin aangevoer is dat die teologiese dosente op die 
Algemene Kerkvergadering die besluitneming beïnvloed het , dat 
professor Pelser en ander teoloë die kerk se Belydenisskrifte verdag 
gemaak het, dat die verklaring oor lidmaatskap tot onrus stem, dat 
daar ingrypende besluite geneem is wat die predikantstatus losmaak 
van ‘n standplaas, en dat die besluiit oor multikulturele bediening 
'n ondermyning is van die volkskerkgedagte. In die bespreking 
oor hierdie skrywe het ouderling M.F. Pretorius die mening 
uitgespreek dat die dosente met hulle optrede verantwoordelik is 
dat daar kritiek van dié aard uitgespreek word, en die voorsitter, 
doktor D.J.C. van Wyk, het daarby aangesluit en beweer dat die 
dosente verantwoordelik is vir die opvatting wat tans in die Kerk 
bestaan dat die dosente die Algemene Kerkvergadering in 'n mate 
gemanipuleer het. 


Die dosente moet selfondersoek toepas en krities teenoor bulle 
optrede gaan staan. Hulle moet sorg dra dat daar nie weer in 
die toekoms so opgetree word dat daar agterdog teenoor bulle 
ontstaan nie. 


Dat professor A.PB. Breytenbach vir ouderling Pretorius 
weerspreek het, het die voorsitter nie daarvan weerhou om hierdie 
uitspraak te maak nie. Inderdaad het die Kommissie besluit dat 
die Kerkraad bedank word vir hulle skrywe en dat die lid van die 
Kommissie wat die Ringsvergadering van Noord-Natal bywoon, 
gesprek moet voer met die Kerkraad. Bowendien is die redakteur 
van Die Hervormer versoek om aan die optrede van die dosente as 
adviseurs by die Algemene Kerkvergadering in ‘n artikel aandag 
te gee. [!!!] 


Die Kommissie het in hierdie vergadering ook kennis geneem 
van die onderwerpe wat deur die Raad vir Kerk en Teologie 
geïdentifiseer is vir studie en bespreking en het die versoek 
toegestaan dat 'n verkleinde raad saamgestel word. As lede is 
benoem professor S.J. Botha (sameroeper), J.H. Koekemoer, H.G. 
van der Westhuizen, A.G. van Aarde, doktor J.H. Breytenbach, 
dominees W.C.M. de Beer, A.T. McDonald, en ouderlinge J.L.O. 


Esterhuizen en M.F. Pretorius. 


Kennis is geneem van 'n verslag van die Dosentevergadering oor 
die binding van ampsdraers en lidmate aan die Belydenisskrifte 
wat soos volg lui: 


e Die vergadering vereenselwig hom met die standpunte 
uitgespreek in die Nederduitsch Hervormde Kerk se 
memorandum oor Skrif en Belydenis aan die Tussenkerklike 
Kommissie, soos aanvaar deur die 62ste Algemene 
Kerkvergadering en herbevestig deur die 64ste Algemene 
Kerkvergadering. 

e Die vergadering meen dat die saak van openbaarmaking, 
soos in dieselfde memorandum bespreek, en die verband 
daarvan met akademiese vryheid ‘n toekomstige studietema 
kan wees. 


Na aanleiding van 'n skrywe van dominee S. Visser en doktor J.H. 
Breytenbach oor stellings van doktor PB. Boshoff en professor 
A.G. van Aarde in die studiemateriaal van die afgelope V.T.T. 
kursus, het die Kommissie besluit: 


a Professor Koekemoer word versoek om ernstig aandag te 
gee dat die aanbieders van die VTT. kursus nie die kursus 
gebruik om persoonlike, afwykende standpunte te stel nie. 

b Ernstige vermaning in die verband moet aan die aanbieders 
van die VTT. kursus gerig word. 


Die Kommissie het kennis geneem van 'n verslag van die 
werkwinkel oor teologiese opleiding wat op 20-21 Oktober 1995 
plaasgevind het. 

16 en 22 April 1996 

Die Dosentevergadering verneem dat die HSV-Van der Hoff- 
konserttoer baie suksesvol verloop het. Die vergadering het ‘n 
verslag oor die Ebenhaezer-Kerk gefinaliseer. 


21 Mei 1996 

Die Kuratorium het op aanbeveling van die Evaluasiekomitee nege 
studente as studente van die kerk erken en aan hulle beurslenings 
toegeken. Die Verklaring van die Dosentevergadering is met dank 
aanvaar en daar is besluit om dit deur te stuur na die Kommissie 
van die Algemene Kerkvergadering. Dit lui soos volg: 


Sedert die bekendmaking van die Hervormingsdaggetuienis het 
die teologiese debat binne die kerk in felheid toegeneem. Omdat 
die teologiebeoefening in die Fakulteit ook hierdeur aangespreek 
word, het die dosente nie alleen aan die debat deelgeneem nie, 
maar ook binne die Fakulteit indringende debat gevoer. Daar 
bestaan by die dosente eenstemmigheid oor hulle onderskrywing 
van die kerklike belydenis en hulle identifisering met die kerk 
se belydenistradisie. Teologie is vir die dosente kerklike teologie. 
Hoewel dit wetenskaplike denkarbeid veronderstel, staan dit vir 
ons nooit los van die Heilge Skrif en die kerklike belydenisskrifte 
nie. Dit word ook nie in n vakuum beoefen nie, maar is ten 
dienste van die verkondiging van die evangelie deur die Kerk 
in die wêreld. Dit is waar dat ons in die Fakulteit ons afgegrens 
het teen fundamentalistiese en liberalistiese denksrukture. In ‘n 
keuse van ‘n teologiese idioom voel die lede van die Fakulteit 
hulle tuis binne 'n teologie waar dit om die verwoording van die 
onmoeting tussen God en mens gaan. Ons wil dit duidelik stel dat 
hier nie van subjektiewe willekeur sprake is nie. Ons leef binne 
n bepaalde geloof- en belydenistradisie. Daarom is teologie vir 
ons denkarbeid ten dienste van die kerklike verkondiging wat 
die Kerk se belydenistradisie ernstig neem. Immers, die belydenis 
funksioneer vir ons primer in die Kerk as norm en reël van die 
prediking. Die kerklike leer is dus vir ons belangrik, omdat dit 
geplaas word binne die onmoetingsgebeure met God ten dienste 
van 'n nuwe ontmoeting. 
Vir ons vorm die reformatoriese belydenisskrifte, waarin 
die ekumeniese simbole opgeneem is, die bakermat van die 
Nederduitsch Hervormde Kerk. Daarom behoort hierdie geskrifte 
nie in die vergetelheid te verdwyn nie. Sedert die Kerkhervorming 
is hierdie dokumente immers die getuienis van 'n kerklike tradisie 
waarvan ons onlosmaaklik deel is. 
Die Dosentevergadering wil die Kerk opnuut van die volgende 
verseker: 
e Die dosente staan nog steeds by hulle ondertekening van die 
Proponents-ondertekeningsformule 
e Die geloofsoortuiging wat in die artikels oor die maagdelike 
geboorte en die opstanding van Christus in die belydenisskrifte 
verwoord word, is vir alle dosente 'n saak van erns wat 
ons in die onderrig van studente en in die prediking met 
vrymoedigheid verkondig 
e In ons kritiese teologiebeoefening poog ons steeds om die 
geloofsoortuiging van die belydenisskrifte vir ons eie tyd te 
verwoord. 


18 en 21 Junie 1996 

Die Kommissie van die Algemene Kerkvergadering neem kennis 
dat die Raad vir Kerk en Teologie gekonstitueer het met professor 
S.J. Botha as voorsitter, ouderling M.F. Pretorius as visevoorsitter 
en professor A.G. van Aarde as sekretaris. Die Raad het in 'n 
skrywe die Kommissie geadviseer om met die formele inhoud 
van 'n skrywe van professor S.J. Botha saam te stem en het sy 
mening onderskryf dat 'n predikant tegnies sy binding aan die 
Proponentsondertekeningsformule opskort indien hy openlik 
verklaar dat die leer soos uitgedruk in die Belydenisskrifte nie 


meer aanvaar word nie. Die Kommissie het ook bespreking 
gevoer oor die verklaring van die dosente en oor die aktwiteite 
van die Loodskomitee van die ‘Verbond.’ ‘n Verslag van die 
Dosentevergadering oor die Eben Haëzerkerk en die beginsel 
van modaliteite in die kerk is bespreek. Die Eben Haézerkerk het 
by die 64ste Algemene Kerkvergadering aansoek gedoen om as 
'n Gereformeerde Bondsgemeente binne die Kerk opgeneem te 
word. Die Dosentevergadering het aanbeveel dat die gemeente 
nie as ‘n modaliteitsgemeente nie maar as ‘n buitengewone 
gemeente in die Kerk geakkomodeer moet word met die duidelike 
verstandhouding dat assimilasie as doel nagestreef word, en die 
Kommissie het dit so aanvaar. Die Kommissie het egter nie die 
aanbeveling aanvaar dat die modaliteisverskynsel sterk teengestaan 
moet word nie. Kennis is ook geneem van ‘n uitvoerige studie 
van professor S.J. Botha oor die historiese agtergrond van die 
modaliteitsverskynsel. 


18 Julie 1996 

Doktor VE. Hesse, voorsitter van die Raad, woon die 
Fakulteitsvergadering by en oorhandig die langdienstoekenning 
aan professor A.PB. Breytenbach. Die dekaan het melding gemaak 
van Breytenbach se intellektuele vermoëns en sy leierseienskappe, 
sy formuleringsvermoë en deurdagte teologie. Doktor Hesse het 
gemeld dat Breytenbach ook baie vir die studentegemeenskap 
beteken het. Die Fakulteit het J.H. Koekemoer genomineer 
as dekaan en A.PB. Breytenbach as plaasvervangende dekaan. 
J.M.M. Motlaba is toegelaat tot die studie vir die BA(Hons) 
Teologie. 


23 Julie 1996 

In ‘n buitengewone vergadering van die Kommissie van die 
Algemene Kerkvergadering is bespreking gevoer oor die finansiële 
krisis in die Kerk en is besluit om nie die heffingsbedrag te verhoog 
nie. Wat die Fakulteit Teologie (Afdeling A) betref, is bevind dat 


die personeelstaat met vier poste verminder behoort te word. 


13 Augustus 1996 

Die Dosentevergadering besluit dat indringende herkurrikulering 
onverwyld aandag moet kry, dat van die blokstelsel wegbeweeg 
moet word en dat ‘n fakulteitsberaad belê moet word vir 17-19 
Oktober 1996 waar gehandel sal word oor die belydenis en oor 'n 
nuwe kurrikulum. 


21 Augustus 1996 

Die Dosentevergadering hou ‘n spesiale byeenkoms met 
die voorsitter van die Kuratorium, dominee PA. Geyser, en 
die Administrateur, mnr L. de Munnik, ook teenwoordig. 
Eenstemmigheid word bereik oor 'n besparing in 1997 van 
R278 000. Verslag is ontvang van 'n samespreking met 'n 
verteenwoordiger van Nasionale Kolleges oor 'n projek om 
korrespondensiekursusse in teologie daar te stel en die dekaan 
en waarnemende dekaan word benoem op ‘n komitee om saam 
met Afdeling B. in te gaan op die moontlikheid van akademiese 
en gemeenskapskursusse. Die instelling van 'n nuwe rooster is 
uitgestel tot 1998. 


27 Augustus 1996 

Die Kuratorium het 'n voorgestelde rasionalisasieprogram van 
die Dosentevergadering goedgekeur. Dit het onder andere 
behels dat met professor J.J. Engelbrecht onderhandel word oor 
vervroegde aftrede, dat professor G.M.M. Pelser oorgeplaas word 
na Bybelkunde en dat professor L.J.S. Steenkamp as hulpdosent 
betrek word vir Godsdiensfilosofie. ‘n Begroting van R1174 

834 is goedgekeur vir voorlegging aan die Kommissie van die 
Algemene Kerkvergadering. Kennis is geneem van die notule van 
‘n gesamentlike vergadering van die Dosentevergadering en die 
Kuratorium op 01 Februarie 1996. 'n Memorandum van professor 
Loader oor teologiese onderrig is aanvaar om deel te word van die 
deurlopende gesprek oor die herkurrikuleringsprogram. 


11 September 1996 

Die Kommissie van die Algemene Kerkvergadering en die Raad 
van Finansies het in 'n gesamentlike sitting besluit om die 
besparingsvoorstelle van die Kuratorium te aanvaar, naamlik 
dat professor J.J. Engelbrecht met volle pensioen vervroegde 
emeritaat aanvaar, dat professor G.M.M. Pelser oorgeplaas word 
na Bybelkunde, dar dominee PA. Geyser as tydelik-deeltydse 
dosent met die dosering van Bybelkunde sal help en dat die 
vergoeding van die redakteur van Hervormde Teologiese Studies 
verminder word. 


19-20 September 1996 

Die Kommissie van die Algemene Kerkvergadering besluit om 
nie die bedanking van professor G.M.M. Pelser van die Raad vir 
Belydenis- en Liturgiese Geskrifte te aanvaar nie en om met hom 
in gesprek te tree. Op ‘n navraag van die kerkraad van Makwassie 
oor Pelser se uitlatings op die vorige Algemene Kerkvergadering, 
het die Kommissie geantwoord dat hy herhaaldelik onder opsig 
met professor Pelser gehandel het en hom vermaan het, die 
Kuratorium en Dosentevergadering het ook met hom gesprek 
gevoer oor die aangeleentheid. Die Kommissie is tevrede dat 
professor Pelser hom aan die Kerk se belydenis onderwerp en 
die Belydenisskrifte aanvaar. Die Kommissie beskou die saak as 


afgehandel. 


07 Oktober 1996 

Die Raad keur goed dat in elk van die twee afdelings van die 
Fakulteit Teologie ‘n dekaan aangestel word, dat dit soortgelyk 
aan die aanstelling van ander dekane gehanteer sal word, en 
dat professor J.H. Koekemoer as dekaan en professor A.PB. 
Breytenbach as adjunk-dekaan van Afdeling A aangestel word. 


Die Raad benoem professor W.C. van Wyk as lid van die Vaste 
Komitee van die Raad. 


08 Oktober 1996 

Die Dosentevergadering wens professor Johan van Zyl geluk 
met sy aanwysing as rektor en verwelkom professore Beukes en 
Steenkamp terug na 'n studiereis in Europa. 'n Finale verslag oor 
die kultuuropdrag van die kerk is aanvaar. Kennis is geneem dat 
‘n dekanekomitee tussen die twee Fakulteitsafdelings gevorm is 
en dat dié ‘n komitee benoem het bestaan uit professore van der 
Merwe, van Aarde, Muller en de Villiers. Kennis is ook geneem van 
'n skrywe van die Kommissie van die Algemene Kerkvergadering 
wat meld dat die verklaring van die Dosentevergadering oor sy 
binding aan die Belydenisskrifte met instemming behandel is. 


17-18 Oktober 1996 

‘n  Fakulteitsberaad word gehou in die 
Konferensiesentrum, Warmbad. Onder die belangrikste besluite 
is die volgende: 


Aventura 


1. Die Missie vir kerklike teologiese opleiding moet behoorlik 
geformuleer word en daarnaas ook 'n Visie. 

2. Die opleiding behoort in die medium termyn by Universiteit 
van Pretoria te bly 

3. Die kurrikulum word herevalueer aan die hand van die 
nuwe situasie, nuwe behoeftes en eise. 


4. Die profiel beskrywing van die predikant moet aangepas en vir 
vroulike sowel as manlike predikante geld. 

5. BA (Teol) moet in samewerking met Afdeling B herkurrikuleer 
en moduleer word, met die oog op gemeenskaplike leerplanne 
en teologiese korresondensiekursusse. 

6. Praktiese Opleiding moet behoorlik kurrikuleer word. 

7. Die Kuratorium en die Kommissie van die Algemene 
Kerkvergadering moet oor alles ingelig word. 


07 November 1996 

Die Dosentevergadering neem kennis dat professor J.J. 
Engelbrecht einde Februarie 1997 sal aftree. Professor PJ. van 
der Merwe is aangewys as waarnemende dekaan in 1997 wanneer 
professor A.PB. Breytenbach met lang- en studieverlof sal wees. 


21-22 November 1996 

Die Kommissie van die Algemene Kerkvergadering besluit 
op aanbeveling van die dekaan dat professor Pelser in die 
Departement Nuwe Testamentiese Wetenskap aanbly en dat die 
pos in Bybelkunde gevul word deur die aanstelling van ‘n senior 
lektor. Professor PS. Dreyer wat sedert Mei 1954 onafgebroke 
ouderlinglid van die Kommissie was, het as sodanig bedank 
vanweë sy doofheid. 


25 November 1996 
Die Dosentevergadering bespreek die derde konsep van die 
voorgestelde nuwe kerkorde en maak voorstelle vir wysiging. 


ea 1997 
27 Januarie 1997 


Die Dosentevergadering verwelkom professor L.C. Bezuidenhout 
terug na sy rugoperasie en siekteverlof in 1996. Kennis is 
geneem dat professor C.R. de Beer aangewys is as vise-rektor vir 
Teologie. Dominee PA. Geyser is aanbeveel vir benoeming in die 
Bybelkunde-pos wat vakant geraak het. Rasionalisering by H.T.O. 
het daartoe gelei dat net professor L.W.C. van Wyk oorgebly het 
van die voltydse dosente, wat beteken dat die grootste deel van 
die onderrig daar ook deur hierdie Fakulteit onderneem moet 
word. Kennis is geneem van die verslag van professore Beukes 
en Steenkamp oor hulle studiereis, waartydens hulle sentra in 
Nederland, Duitsland, Skotland en Switserland besoek het wat 
te doen het met die praktiese opleiding van predikante. Kennis is 
geneem dat rekenaar-apparaat gesteel is en dat diefwering voor die 
vensters geïnstalleer sal word. 


11 Maart 1997 

Die Fakulteit aanvaar die hersiene reglement van die SVTT, nou 
die Sentrum vir Teologiese Navorsing en Toerusting (STNT) met 
as personeel ‘n Direkteur Navorsing en Voortgesette Teologiese 
Toerusting en 'n Direkteur Praktiese Toerusting. Kennis is geneem 
dat professore Van Aarde en Venter in die hospitaal is, en dat die 
S.P. Engelbrecht —Erepenning toegeken is aan W.A. Dreyer en in 
brons aan J. de Bruin. L.B. Madikizela is toegelaat tot die studie 
vir BA (Hons) Teologie. 


Die Dosentevergadering neem kennis dat professor Van Aarde 
opgeneem is in die hospitaal en dat 'n benoemde komitee 
bestaande uit professore Beukes en Dreyer en twee BD studente 
'n nuwe onderrigrooster voorgestel het. 


18 Maart 1997 

Die Kuratorium verwelkom die nuwe Administrateur, meneer 
J.E Viljoen, en so ook professor L.C. Bezuidenhout wat 
departementshoof geword het na die uittrede van professor 
J.J. Engelbrecht. Op aanbeveling van die Dosentevergadering 

is dominee PA. Geyser as senior lektor benoem in die vakante 


Bybelkunde-pos. 


Petrus Albertus Geyser is gebore op 14 Januarie 1944. Sy ouers 
was Gabriel Jacobus Geyser en Petronella Jacoba Steyn. Hy 
besoek die Laerskool Auckland Park en matrikuleer in 1961 aan 
die Hoër Seunskool Helpmekaar in Johannesburg, behaal die 
BA-graad met lof in 1965, BD in 1968, BA Hons in Grieks met 
lof in 1970. Hy word georden op 18 Februarie 1968 en bedien 
agtereenvolgens die gemeentes Pretoria-Suid, Delareyville, 
Pollakpark-Springs en Noordelike Pretoria. In 1980 word hy 
benoem as direkteur van Kital waar hy sewentien jaar lank 
besondere diens lewer as kursusaanbieder en fasiliteerder. Hy 
dien op verskillende kerklike rade, onder andere die Kuratorium, 
waarvan hy voorsitter was in 1995-1997. Vanaf 1975 tot 1978 
is hy deeltydse dosent in Bybelkunde, en vanaf 1979 tot 1996 
deeltydse dosent in Nuwe Testamentiese Wetenskap. Hy lei 
twee buitelandse argeologiese toere, en is lid van die Nuwe 
Testamentiese Werkgemeenskap van Suid-Afrika. Teen die tyd 
van hierdie benoeming was hy ‘n ervare teoloog wat reeds erlike 
wetenskaplike artikels in Hervormde Teologiese Studies en talle 
populêr-wetenskaplike bydraes in Die Hervormer gelewer het. 


Die visevoorsitter van die Kuratorium, dominee A.PJ. Beukes, 
het die voorsitterstoel ingeneem ná die benoeming van dominee 
PA. Geyser as dosent. Die Kuratorium het verder kennis geneem 
van die verslag van die Dekaan oor die jaar 1996 waarby ingesluit 
was 'n verslag oor die fakulteitsberaad op Warmbad, en het onder 
andere besluit dat die Administrateur moet vasstel wat dit die 
Kerk sal kos om die hele opleiding vir sy rekening te neem. Kennis 
is ook geneem van 'n verslag oor die navorsingsreis van professor 
Beukes en Steenkamp. 


Vorderingsverslae is behandel en beurse toegeken op aanbeveling 
van die Beurskomitee. 


20 Maart 1997 

Die Kommissie het kennis geneem van ‘n gesprek tussen die 
Moderamen en professor A.G. van Aarde na aanleiding van 
opmerkings wat hy gemaak het tydens 'n vergadering van die 
Raad vir Kerk en Teologie. 'n Geredigeerde bandopname van die 
gesprek in 21 bladsye, wat op 30 Januarie 1997 plaasgevind het, is 
as bylae by die agenda van die Kommissie-vergadering opgeneem. 
Daarvolgens het Van Aarde sy verduidelikings ingelui met wat hy 
genoem het 'n paar sterk stellings: 


Ek glo nie in die opstanding van die vlees nie. Ek meen nie 
dat Maria geboorte gegee het sonder seksuele gemeenskap nie. Ek 
beskou nie die kanon as die ‘eerste’ outoriteit van die kerk nie. 


Daardie gesprek het geëindig met opdragte aan doktor J.H. 
Breytenbach om vir die volgende vergadering `n memorandum 
voor te berei oor die vraag na moontlike strominge in die Kerk 
met betrekking tot die verhouding kerk-kultuur, en aan professor 
van Aarde om 'n memorandum na aanleiding van sy mondelinge 
redevoering op te stel. 


In die gesprek tussen Van Aarde en die Moderamen het professor 
T.EJ. Dreyer gesê dat die betrokke opmerkings van Van Aarde 
die indruk wek dat hy reeds buite die belydenis staan en dat die 
Kommissie daaraan aandag moet gee. Van Aarde het verklaar dat 
hy homself nie buite die belydenis van die Kerk ag nie, hom neerlê 
by die ondertekening van die Proponentsondertekeningsformule 
en saam met die Kerk en soos die Kerk bely. Hy het verder gesê 
dat hy saam met die belydenis van die opstanding van die vlees 
as apologie aan die Gnostiek stem en wat betref die maagdelike 
geboorte vanuit die eksegese moet kyk of die belydenis nagesê 


kan word. Die Nuwe Testament bely nie die maagdelike geboorte 
nie. Die belydenis het eers in die tweede eeu gekom. Hy het in 
dié verband verwys na sy artikel in Hervormde Teologiese Studies 
Jaargang 56/4 “Besinning oor die interpretasie van die geloof wat 
in die belydenis van die maagdelike verwekking van Jesus geleer 
word.” Die Kommissie het besluit dat die memorandum van Van 
Aarde afgewag word, en die Raad vir Kerk en Teologie is versoek 
om verslag te lewer oor die memorandum en advies aan die 
Kommissie te gee. 


Die Kommissie het ook aandag gegee aan 'n finale verslag van die 
Dosentevergadering oor Kerk en Kultuur, met paragrawe oor Die 
begrip kultuur en aanverwante begrippe, Kultuur dieper betrag, 
Kerk as kultuurverskynsel en as liggaam van Christus, Kultuur, 
identiteit, volk en volkskerk, Burgerlike godsdiens en burgerlike 
teologie. Die verslag sluit af met 'n Ten Slotte: 


Die kerk is op 'n intieme wyse met kultuur verweef en kan 
hom net so min daaraan ontstrengel as wat 'n mens van sy eie 
skaduwee kan ontsnap. Saam met Barth moet die goddelike aard 
van die kerk se roeping bely word, ten spyte daarvan dat die kerk 
wel as religie en kultuurverskynsel onderken word. Die roeping 
van die kerk teenoor volk en kultuur is apostolêr en profeties, hoe 
moeilik dit ook mag wees. 


Die Kommissie het besluit dat die gesprek oor Kerk en Kultuur 
voortgesit word en dat hy hom vereenselwig met die samevatting 
aan die einde van die verslag. Die benoeming van dominee PA. 
Geyser in die Bybelkunde-pos is goedgekeur, en toestemming 
is verleen dat doktor J.A. van Biljon en dominee J. Coetzee 
spesialistehulp in die Fakulteit kan verleen. 


Die Kommissie het in hierdie vergadering 'n herderlike skrywe, 
opgestel dur die voorsitter, doktor D.J.C. van Wyk, goedgekeur 
wat hoofsaaklik oor Skrifbeskouing handel. Daarin word die 
fundamentalistiese standpunt en die modernisme (Modernisties- 
kritiese metode?) afgewys en word as positiewe formulering van 
wat die Kerk oor die Bybel as die Woord van God verstaan en bely, 
aangehaal uit die notule van die 61ste Algemene Kerkvergadering 
(1986) waar die Tussenkerklike Kommissie se uitspraak oor die 
Bybel as Woord van God met instemming opgeneem is. 


13 Mei 1997 

Die Dosentevergadering verwelkom professor van Aarde 
terug na sy enrstige en lang siekte. ‘n Nuwe onderrigrooster is 
aanvaar waarvolgens Ou Testamentiese Wetenskap en Nuwe 
Testamentiese Wetenskap deur die jaar plek sal hê en die 
ander vakke steeds bloksgewys aangebied sal word. Besluit is 
dat professor Steenkamp vir professor van Aarde sal vervang 
op die Gesamentlike Onderrigkomitee, as voorsitter van die 
Hermeneutiese Studiegroep en as organiseerder van simposia 


14 Mei 1997 

Die Senaat keur die Reglement vir die Sentrum vir Teologiese 
Navorsing en Toerusting in die Fakulteit Teologie Nederduitsch 
Hervormde Kerk (STNT) goed. 


15 Mei 1997 


Professor L.C. Bezuidenhout hou sy intreerede. 


27 Mei 1997 

Die Fakulteit keur ‘n stuk oor die bestuur van veeltaligheid 
aan die Universiteit goed vir deursending aan die Senaat en 
ondersteun voorstelle oor herstrukturering van die Akademiese 
Beplanningskomitee en die Senaat. 


29 Mei 1997 
'n Samespreking tussen lede van die Dosentevergadering, 
Sendingraad, Kuratorium en Raad van Finansies vind plaas met 

die doel om die dekaan van inligting en standpunte te voorsien 
met die oog op die samestelling van ‘n strategiese dokument wat 
hy moet opstel oor die Fakulteit se visie en beplanning vir die 
volgende 5-6 jaar. 


19-20 Junie 1997 
Die Kommissie van die Algemene Kerkvergadering benoem 
dominee W.S. Prinsloo as lid van die Kuratorium in die plek van 
dominee PA. Geyser. 


30 Junie — 04 Julie 1997 

Die 64ste Algemene Kerkvergadering het 'n buitengewone sitting 
gehou vir behandeling van 'n konsep Kerkorde wat vanaf 1989 sy 
ontstaan gehad het. Professor S.J. Botha, voorsitter van die Komitee 
vir Herskrywing van die Kerkwet, kon om gesondheidsredes nie 
teenwoordig wees nie en het ‘n skrywe aan die vergadering gerig 
waarin hy onder andere die volgende gestel het: 


Hierdie is 'n eerlike en opregte poging om aan die Nederduitsch 
Hervormde Kerk 'n Kerkorde voor te lé wat in die eerste plek 
Skriftuurlik verantwoord, tweedens belydenisgebonde en derdens 
in lyn met die verlede is. |...) Die Konsep Kerkorde is verder ‘n 
poging om aan ons kerkbegrip gestalte, organisasie of struktuur 
te gee. |...) Die Konsep wat aan u voorgelê word, is die produk 
van indringende en langdurige besinning en debat wat op 'n 
verantwoordelike en eerbare wyse gevoer is. 


Onder die groeteboodskappe wat ontvang is, was daar ook een van 
die “Vrye Republikeinse Beweging.” In vergelyking met die Wet 
en Bepalings van die Nederduitsch Hervormde Kerk van Afrika 
wat sinds 1951 telkens met wysigings gedien het, verteenwoordig 
hierdie Kerkorde ‘n drastiese verandering in die kerklike 
selfbeskouing. Opvallend is eerstens die terminologie. Waar daar 
vroeër sprake was van 'n kerkwet met artikels en bepalings, het 
dit nou geword ‘n kerkorde met ordereëls en ordinansies. Wat 
betref die opleiding en vorming van dienaars van die Woord, lees 
Ordinansie 2 (Ampte) soos volg: 


Dienaars van die Woord: Opleiding en vorming van dienaars 
van die Woord 

Voornemende predikante van die Kerk word aan die Fakulteit 
Teologie (Afdeling A.) aan die Universiteit van Pretoria opgelei. 


2.1.1.1 Kuratorium 

(a) Die Algemene Kerkvergadering benoem n Kuratorium en 
sekundi. 

(b) Die Kuratorium hou toesig oor die teologiese opleiding van 
die Kerk 

(c) n Tussentydse vakature word deur die Kommissie van die 
Algemene Kerkvergadering gevul 

i. Samestelling 

Die Kuratorium bestaan uit 

(a) sewe lede waarvan ten minste vyf predikante moet wees 

(b) die volgende adviserende lede: 
e die hoofde van die departemente van die Fakulteit 

Teologie (Afdeling A.) of hulle verteenwoordigers 
e n voltydse dosent van die Kerk by HTO. 
e dosente, deeltydse dosente in teologie, studentepredikante 
en die Administrateur op uitnodiging 

ii. Werkopdrag 

Die Kuratorium 

(a) benoem, in opdrag van die Kommissie van die Algemene 
Kerkvergadering, dosente in die teologie soos bepaal deur die 
Kerkorde 

(b) sien toe dat studente van die Kerk wat tot die opleiding 
toegelaat word aan die vereistes voldoen 

(c) hou opsig oor die onderrig deur teologiese dosente en oor die 
vordering en gedrag van teologiese studente van die Kerk 


(d) adviseer die Kommissie van die Algemene Kerkvergadering 
oor die vergoeding van teologiese dosente 

(e) adviseer die Raad van Finansies oor finansiële hulp aan 
studente van die Kerk 

(f) lewer na afloop van die akademiese jaar verslag aan die 
Kommissie van die Algemene Kerkvergadering oor sy 
werksaamhede 

(el lewer verslag aan die gewone Algemene Kerkvergadering oor 
sy werksaamhede 

(h) adviseer die Kommissie van die Algemene Kerkvergadering oor 
die benoeming van lede vir die Proponentseksamenkommissie 

(i) dien n naamlys van kandidate wat aan die vereistes vir die 
proponentseksamen van die Kerk voldoen by die Kommissie 
van die Algemene Kerkvergadering in 

iii. Werkwyse 

Die Kuratorium 

(a) benoem by sy eerste sitting ‘n voorsitter en visevoorsitter uit 
die verkose lede 

(b) benoem n dagbestuur bestaande uit die voorsitter, 
visevoorsitter en twee lede 

(c) bepaal die orde waarvolgens hy werk, en vergader minstens 
twee keer per jaar 

(d) kan sonder die adviserende lede 
omstandighede dit vereis 

(e) se sekretariaat word behartig deur die kantoor van die 
Administrateur 


vergader indien 


2.1.1.2 Prosedure by toelating tot die opleiding 

(1) 'n Aansoek om toelating word skriftelik by die Administrateur 
gedoen 

(ii) Die volgende stukke word saam met die aansoek ingedien: 

(a) bewys van lidmaatskap 

(b) getuigskrif van die kerkraad onder wie se sorg die aansoeker 
die voorafgaande twee jaar gestaan het 

(c) bewys dat aan die toelatingsvereistes van die Universiteit 
voldoen is 

(d) mediese sertifikaat 


(e) aansoek om keuring deur die Kuratorium 


2.1.1.3 Toelating as dienaar van die Woord 

(i) Proponentseksamen 

(a) 'n Proponentseksamen word afgelê deur elke kandidaat wat 
toegelaat wil word as dienaar van die Woord 

(b) Die Kommissie van die Algemene Kerkvergadering maak 
gebruik van ‘n Proponentseksamenkommissie 

(c) Die proponentseksamen bestaan uit n proefpreek en 
mondelinge eksaminering 

(ii) Proefpreek 

(a) Die dekaan van die Fakulteit teologie gee die name van die 
kandidate wat proefpreke hou aan die Kuratorium deur 

(b) Die skriba van die Kuratorium stuur die name aan die 
Kommissie van die Algemene Kerkvergadering 

(c) Die voorsitter en sekretaris van die 
Proponentseksamenkommissie bepaal die datum, tyd en plek 
van proefpreke en stel die skriba van die Kommissie van die 
Algemene Kerkvergadering minstens 'n maand voor die tyd 
daarvan in kennis 

(d) n Teologiese student lewer minstens twee maande voor 
die datum waarop die proefpreek gehou word, veertien 
kopieë van die proefpreek by die sekretaris van die 
Proponentseksamenkommissie in, en lewer een maand 
voor die datum waarop die proefpreek gehou word, kopieë 
van die proefpreek soos ooreengekom met die skriba, by die 
Kommissie van die Algemene Kerkvergadering in 

(e) D Proefpreek word in ‘n erediens gehou en minstens twee lede 
van die Proponentseksamenkommissie , sowel as 'n predikant 
en 'n ouderling benoem deur die Ringskommissie waar die 
proefpreek gehou word, woon dit by 

(P) Na die proefpreek word die proefpreek volledig met die 
kandidaat bespreek 

(iti) Mondelinge eksaminering 
(a) Voor die mondelinge eksaminering word die volgende stukke by die 
skriba van die Kuratorium ingedien: 
© bewys van lidmaatskap 
e bewys dat aan al die vereistes vir die BD graad aan die 
Fakulteit Teologie (Afdeling A.) voldoen is, of n bewys 
dat die vereiste hospitering aan dieselfde fakulteit voltooi 
is 

e getuigskrif van die dekaan van die Fakulteit Teologie 

e getuigskrif van die opsighouende kerkraad van die 
kandidaat oor kerklike betrokkenheid 

e sertifikaat van praktiese opleiding 

(b) Die Kuratorium gaan hierdie stukke na en lê 'n verslag wat die 
volgende bevat aan die Kommissie van die Algemene Kerkvergadering 
voor 
© die name van die kandidate vir eksaminering 
`n verklaring dat die vereiste stukke in orde is en dat die 

kandidate bevoeg is om ondervra te word 
(c) Die datum van die mondelinge eksamen word bepaal deur die 
voorsitter en sekretaris van die proponentseksamenkommissie 
in oorleg met die skriba van die Kommissie van die Algemene 
Kerkvergadering 
(d) In die mondelinge eksamen word ‘n gesprek met elke kandidaat 
afsonderlik gevoer oor die dienswerk van die predikant. In die 
gesprek word onder meer 
© bepaal of die kandidaat voldoende kennis van die Bybel, 
die belydenisskrifte en die Kerkorde het om predikant 
te word 

e vasgestel of die kandidaat se gesindheid en lewenswandel 
gedurende die opleiding so gevorm is dat die kandidaat 
vir die predikantsamp geskik is 

(iv) Afwysing van kandidate 

(a) Indien die dosente na gesprek met ‘n student van oordeel is 
dat die betrokke student nie geskik is om predikant te word 
nie, stel die dekaan die Kuratorium skriftelik daarvan in 
kennis met opgaaf van redes. Indien die Kuratorium na so 
n gesprek tot dieselfde bevinding kom, of op eie inisiatief 
tot 'n negatiewe bevinding kom, stel hy die student skrifielik 
daarvan in kennis. 

(b) 'n Student kan 'n beroep doen op die Kommissie van die 
Algemene Kerkvergadering en versoek dat die beslissing van 
die Kuratorium heroorweeg word. Indien die Kommissie van 
die Algemene Kerkvergadering die beslissing handhaaf en 
die student dan nog nie tevrede is nie, kan 'n beroep op die 
Algemene Kerkvergadering gedoen word, soos bepaal deur die 
Kerkorde. 


Daar is verder ook nog voorskrifte vir teologiese studente uit 
ander kerke, vir proponente en predikante uit ander kerke, en oor 
die voorrregte van 'n proponent 


Wat die teologiese dosente betref, bepaal ordinansie 2.1.17.1 die 
volgende: 
Predikante wat teologie doseer 


(i) Teologiese dosente wat teologie doseer, word deur die 
Kuratorium vir ‘n bepaalde vakoprag en opleidingsentrum 
benoem uit predikante van die Kerk wat reeds in die teologie 
gepromoveer het 

(ii) Die benoeming(s) word aan die Kommissie van die Algemene 
Kerkvergadering voorgelê vir bekragtiging, en waar van 
toepassing, vir voorlegging aan die Universiteit van Pretoria 

(iii) Indien die Kommissie van die Algemene Kerkvergadering 
die benoeming(s) nie goedkeur nie, word die saak na die 
Kuratorium terugverwys 

(iv) Indien ooreenstemming nog nie bereik word nie, vergader 
die Kommissie van die Algemene Kerkvergadering en die 
Kuratorium saam onder leiding van die voorsitter van die 
Kuratorium, en maak dan 'n benoeming 


(v) Die Kuratorium kan in oorleg met alle betrokkenes en 
met bekragtiging van die Kommissie van die Algemene 
Kerkvergadering die vakopdrag en opleidingsentrum 
waaraan ‘n teologiese dosent verbonde is, verander. 


Ander voorskrifte in die nuwe Kerkorde wat opval, is 
1.1 Die leer van die kerk soos verwoord in die belydenisskrifte 
geld vir ons as 
114 maatstaf vir teologiese onderrig en uitsprake 
213 (vi) n Predikant of proponent wat n vakature laat 
ontstaan deur 'n beroep te aanvaar, of wat 'n vakature laat 
voortduur deur ‘n beroep te bedank, is nie weer na daardie 
vakante standplaas beroepbaar nie 


219 (i) Emeritaat kan op versoek verleen word na (a) 25 jaar 
diens, of (b) bereiking van die ouderdom van 55 jaar 
3.10.1 (ii) met die oog op rotasie dien geen ampsdraer vir langer 


as twee termyne op die Kommissie nie. 


Hierdie Kerkorde het ook voorsiening gemaak vir afsonderlike 
ouderling-en diakenvergaderings naas die kerkraadsvergadering, vir 
Ringsdiakensvergaderings en vir ‘n Algemene Diakenvergadering. 
Ringsvergaderings word saamgestel uit predikante en twee 
ouderlinge uit elke gemeente, die Algemene Kerkvergadering uit 
predikante en een ouderling uit elke gemeente. 


In Ordereël 4word ter inleiding oor die gemeente gestel: 


n Gemeente is: 
n Gemeenskap van gelowiges wat selfstandig georganiseer is 
en deur die eenheid in geloof en belydenis saam met al die 
ander gemeentes die Kerk is, 


die wyse waarop die Kerk op ‘n bepaalde plek bestaan. 


Die Kerk is: 
n volkskerk met sy eie kerklike kultuur, geskiedenis, taal en 
tradisie wat geroepe is tot die verkondiging van die evangelie 
van Jesus Christus aan die Afrikanervolk en tegelyk aan alle 


mense. 


[Gelees saam met die inleidende bewoording vooraan die 
Kerkorde, roep hierdie bewoording ernstige vrae op. Daar word 
gestel: Die roeping van die kerk is om die blye boodskap van Jesus 
Christus, die gekruisigde en opgestane Heer, as die enigste Verlosser 
te bely en in die wêreld te verkondig. Die ‘in die wêreld’ word in 
Ordereël 4 ingeperk tot ‘aan die Afrikanervolk en tegelyk aan alle 
mense’ sonder dat die tegelyk” verklaar word.] 


'n Teenstem teen aanvaarding van die genoemde inleiding tot 
Ordereël 4 is aangeteken deur professor L.C. Bezuidenhout. Teen 
die aanvaarding van ordinansie 4.2 oor andersoortige gemeentes 
is teenstemme aangeteken deur doktor J.J.Steenkamp, dominee 
G.J.M. Wolmarans, doktor J.H. Breytenbach, dominee S. Visser, 
ouderling PJ.A. van Niekerk (Sannieshof), dominee R.L. van der 
Westhuizen en ouderling J.P. du Plessis (Lichtenburg-Oos). 


17 Julie 1997 


Die Fakulteit neem kennis dat professor A.PB. Breytenbach met 
studieverlof is, dat professor A.G. van Aarde oorsee is en dat 
professor S.J. Botha siek is. Die onderwerp vir die proefskrif van 
J. Otto is goedgekeur, naamlik ‘Chalcedon op pad na die 21e eeu. 'n 
Soeke na 'n eietydse formulering van die twee nature leer.” 


Die Dosentevergadering neem kennis dat student Thomas Dreyer 
nasionale kleure in lewensredding verwerf het en lid is van 'n 
nasionale span wat in Augustus in Finland gaan kompeteer. Die 
Dosentevergadering neem verder kennis van ‘n gesprek van die 
dekaan en die sekretaris met die Kommissie van die Algemene 
Kerkvergadering waar besluit is dat die Moderamen in die 
toekoms liewer persoonlik met die sekretaris en moontlik die 

dekaan gesprek sal voer ter wille van goeie kommunikasie oor 
sensitiewe sake. Die gevoel van die Dosentevergadering is ook 
oorgedra dat in die gees van Bepaling 81 die herderlike skrywe aan 
die Dosentevergadering voorgelê moes gewees het vir pre-advies, 
en dat hulle bepaalde probleme met die skrywe het. Besluit is 
dat 'n afvaardiging van die Dosentevergadering genooi sal word 
om met die Kommissie oor Skrifbeskouing gesprek te voer in 
September. 


Die Dosentevergadering het verder 'n uitvoerige memorandum 
van die Gesamentlike Onderrigkomitee behandel. Die komitee 
het verkennende gesprekke gevoer met Lutherse kerke en die 
Presbiteriaanse Kerk en het na verdere beraadslaging en konsultasie 
bevind dat die volgende aan kerke aangebied kan word: 


e ‘n Driejarige graad- en diplomakursus in Teologie wat 
residensieel sowel as oor afstand aangebied kan word, 

e ‘n Hele program van nagraadse studie in Teologie: 
honneurs, magister en doktoraal 

e Kundige en ervare dosente in al die teologiese dissiplines 

e Dialogies kerklike opleiding wat aan die opleidingsbehoeftes 
van deelnemende kerke voldoen, maar ook aan die studente 
ekumeniese blootstelling bied. 

e Die moontlikheid dat voltydse of deeltydse dosente uit 
eie kerklike geledere aan die Fakulteit aangestel word, 
gedeeltelik deur die kerke self vergoed 

e Die geleentheid om verteenwoordigers op `n advieskomitee 
of —raad van die ekumeniese afdeling van die Fakulteit te 
benoem. 


Die komitee het ook 'n konsep kurrikulum vir 'n Diploma in 
Teologie en BA(Teol) voorgelê. Die Dosentevergadering het 
besluit om sy globale ondersteuning vir die dokument uit te 
spreek, vir professor L.C. Bezuidenhout benoem as verdere lid 
van die komitee en aanbeveel dat 'n gesamentlike vergadering of 
werkswinkel met Afdeling B. gehou word oor die voorstelle. 


12 Augustus 1997 

Die Hervormde Teologiese Studies-supplementum Immanuel Kant: 
Fundering vir die Metafisika van die Sedelikheid deur professor PS. 
Dreyer word aan hom oorhandig by 'n funksie in die Van Selms- 
Leeskamer. 


Die Dosentevergadering het besluit dat die dekaan en sekretaris 
die vergadering se misnoeë met die tussentydse taalbeleid van 
die Universiteit aan die rektor moet oordra. Dit is gedoen in die 
volgende bewoording: 


1. Daar word met teleurstelling kennis geneem van die 
feit dat in die taalbeleid afstand gedoen word van die 
kulturele agtergrond van die Universiteit. Dat taal net as 
kommuniksiemedium gesien word en niks weerspieël van dit 
wat bierdie universiteit gemaak het wat hy is nie, is moeilik 
aanvaarbaar. Dat n universiteit nie D bydrae tot kulturele 
vorming bet waarvan taal 'n uitdrukkingsvorm is nie, is vir 
ons teleursellend. 

2. Die interim taalbeleid, sonder die erkenning van Universiteit 
van Pretoria se kulturele tradisie kan op niks anders uitloop 
as die uiteindelike verdwyning van Afrikaans nie. 

3. Ons sou n meer positiewe houding oor UP se 
verantwoordelikeheid tot die uitbouing van Afrikaans as 
wetenskapstaal wou sien, sonder om eksklusief Afrikaans te 
wees. 

4. Om Engels as onderrig- en wetenskapstaal te erken en inklusief 
te hanteer, beteken vir ons nie om jou eie agtergrond te 
ontken nie. Net vanuit eie tradisie kan die toekoms tegemoet 
getree word. 


5. Die dosente verklaar graag hulle lojaliteit teenoor hulle alma 
mater in diens van die wetenskap. Ons kan egter net vir 
ander iets beteken as onsself nie in die proses op die altaar 
tot niet gaan nie. 


14 Augustus 1997 

Die Kuratorium neem kennis dat professor J.A. Loader 'n 
aanstelling ontvang het in die Protestantse Teologiese Fakulteit in 
Wenen, Oostenryk, en wens hom geluk. Kennis is geneem dat die 
Kommissie van die Algemene Kerkvergadering vir dominee W.P. 
Prinsloo benoem het as lid van die Kuratorium in die plek van 
dominee PA. Geyser. Die Kuratorium het verder aanbeveel dat 
dominee Yolanda Dreyer in die plek van professor Loader as lid 
benoem word. 


11 September 1997 

Die rektor, professor J. van Zyl, besoek die Dosentevergadering 
en voer gesprek oor die interim-taalbeleid en die begroting vir 
1998. Op 'n vraag oor die toekoms van teologie aan Universiteit 
van Pretoria het hy geantwoord dat dit onwaarskynlik lyk dat die 
staat vir teologie se toekoms omgee. Topbestuur beskou teologie 
se posisie aan Universiteit van Pretoria egter as belangrik en wil dit 
graag in die stelsel verskans. Die feit dat kerke as vennote betrokke 
is, versterk ons posisie. Unisa se Fakulteit Teologie wou al die jare 
onafhanklik bly, maar dit beteken nou dat hulle alleen staan. 
Aan die ander kant is dit egter belangrik dat die huidige kerklike 
vennote nie eksklusiewe posisies probeer handhaaf nie. Dit sal die 
situasie juis vererger. Hy het ook aangekondig dat hy professor 
T.EJ. Dreyer se aansoek om ongeskiktheidspensioen goedgekeur 
het. Die dekaan het gereël dat die pos voorlopig nie gevul sal word 
nie en dat hyself as hoof van die Departement Praktiese Teologie 
sal optree. 


19 September 1997 

Die Kommissie van die Algemene Kerkvergadering benoem 
doktor J.P. Labuschagne as lid van die Kuratorium in die plek 
van professor J.A. Loader. Daar is verder kennis geneem van ‘n 
skrywe van die Raad vir Kerk en Teologie met bylaes bestaande uit 
‘Konform die Belydenis van die Opstanding en die Maagdelike 
geboorte’ deur A.G. van Aarde, “Teologiese strominge binne 
die NHKA deur TEJ. Dreyer, ‘Kultuurimperialisme as ‘n 
hermeneutiese dilemma’ deur A.G. van Aarde en ‘Die aard 
en gewig van die verskille in die NHKA deur A.G. van Aarde. 
Die Kommissie se probleem was dat Van Aarde nie op die man 
af antwoord op vrae wat aan hom gestel is nie, dat hy vaag en 
ontwykend is, en het besluit om hom te nooi vir ‘n gesprek sodra 
hy terug is in die land. In hierdie vergadering het die Kommissie 
ook van die Raad vir Prediking en Erediens die nuwe Diensboek 
in ontvangs geneem. Nadat dominee A.PJ. Beukes lid van die 
Kommissie geword het en sy lidmaatskap van die Kuratorium 
verval het, is ouderling Gert Myburg van Louis Trichardt in sy 
plek op die Kuratorium benoem. 


Die Dekanekomitee het op dieselfde dag sy eerste byeenkoms 
gehad. Die komitee is saamgestel uit die dekane van die twee 
fakulteitsafdelings en twee verteenwoordigers uit elk van die 
afdelings. Teenwoordig was van Afdeling A professore J.H. 
Koekemoer, PJ. van der Merwe en A.G. van Aarde, van Afdeling 
B. professore C.J. Wethmar, C.J.A. Vos en W.S. Prinsloo. Die 
konklusie soos saamgevat deur die voorsitter, professor Wethmar, 
was: 


e Die twee afdelings is bereid om saam te werk. 

e Hierdie Fakulteit rig hom primêr op opleidingsprogramme 
vir die kerklike bediening en daarmee saam op programme 
wat die wyer gemeenskap dien. 

e Die rektoraat moet versoek word om inligting te verskaf 
wat vir hierdie ondersoek en samesprekings relevant is en 
ons ook die nodige tyd gee om die proses af te handel. 

Die Dekanekomitee het weer vergader op 19 September, 22 
September, 29 September en 06 Oktober 1997 en gekom tot 'n 
verklaring van voorneme. 


14 Oktober 1997 


Die Dosentevergadering neem kennis van die Verklaring van 
Voorneme soos gefinaliseer deur die Dekanekomitee: 


1. Die Fakulteit rig bom primêr op programme vir die kerklike 
bediening en ook op programme wat die Universiteit en die 
gemeenskap dien 

2. Die programme wat met die oog op kerklike bediening 
aangebied word, word sowel gerig op die besondere behoeftes 
van die deelnemende kerke as op behoeftes wat oor die grense 
van kerke strek 

3. ‘n Programgerige benadering sal strukturele en institusionele 
implikasies hê. Die Fakulteit ondersoek tans hierdie 
implikasies en is bereid om hulle, indien verantwoordbaar, 
te implementeer 

4. By die bepaling van nuwe institusionele strukture moet 
twee uitgangspunte met mekaar in ewewig gebring word: 
bestaande ooreenkomste met kerke, personeel en studente én 
proporsionaliteit wat tussen die deelnmende kerke bestaan 
ten opsigte van dosent-student-verhouding, finansiële posisie 
en aandele aan programme. Die konkrete implikasies 
hiervan word in onderhandelinge bepaal 

5. In die nuwe model word kerklike identiteit beskerm en 
paslike strukture en meganismes word gevind om dit te 
verseker 

6. Die Fakulteit is bereid om ander godsdienste se aansprake te 
akkomodeer in toepaslike programme 

7. Die omvangryke herstrukturering wat voorsien word, 
sal 'n billike en realistiese oorgangstyd verg, veral teen die 
agtergrond van gevestigde belange. ‘n Tydskaal wat vir kort, 
medium- en langtermyndoelwitte voorsiening maak, sal 
opgestel word. 


Die vise-rektor, professor de Beer, was gunstig beindruk met die 
verklaring en het versoek dat 'n uitgewerkte model aanstaande jaar 
op tafel moet wees vir implementering in 1999. 


17 Oktober 1997 

‘n Gesamentlike vergadering van die Kuratorium, die Kommissie 
van die Algemene Kerkvergadering en die dosente het die situasie 
rondom die opleiding bespreek in die lig van die ontwikkelings op 
die gebied van die hoër onderwys. 


November 1997 
Die November-uitgawe van Konteks is gewy aan die 80-jarige 
bestaan van die Fakulteit. 


Die redakteur, doktor PJ. de Beer, skryf onder die opskrif 'n Goue 
tagtig onder andere: 


Miskien is dit ‘n baie oppervlakkige waarneming, maar dit wil 
voorkom asof vorige verjaardae van ons Fakulteit met baie groter 
geesdrif gevier is as die huidige verjaardag wat getuig van tagtig 
goue jare wat agter die rug lê. Die atmosfeer is egter beslis meer 
somber en neerslagtig |...] Die vrae van vyf jaar gelede soek nou 
dringend na antwoorde en oplossings. Dit wat toe reeds vermoed 
en aangevoel is, het nou 'n koue saaklike werklikheid geword. Die 
byl lê aan die wortel. 


Na bespreking van die universitêre en kerklike situasie noem hy 
dan twee voordelige, gerusstellende sake, naamlik dar die kerk 
in sy ganse geskiedenis nie so goed toegerus was om die huidige 
netelige situasie aan te pak nie, en dat die Fakulteit in sy teologiese 
arbeid 'n besondere standaard van uitnemendheid bereik het. 


Ons kan hierdie manne vertrou om vir die Kerk in die toekoms 
n bedeling te skep wat aan die hoë eise wat die Heilige skrif, die 
Kerk en tyd vra, te voldoen. 


Daar volg dan artikels oor die onderskeie vakgebiede en 
werksaamhede van die Fakulteit en die studentebedrywighede met 
foto's. In die Christelike Vrou wat by dieselfde Konteks ingebind 
is, volg dan Vroue in die Fakulteit Teologie, waaronder die eerste 
vrouestudent sowel as eerste vrouedosent, Yolanda Dreyer, die 
eerste vroue-praeses van Van der Hoff, Jonanda Klopper, die twee 
sekretaresses, Hannie Pretorius en Adri Goosen, die vrou agter die 
dekaan, Issie Koekemoer, en foto's van ‘n aantal vrouepredikante 
by die jongste Predikantevergadering. 


06 November 1997 
Die Dosentevergadering neem kennis dar Jonanda Klopper 
verkies is as eerste vroulike praeses van Van der Hoff. 


25 November 1997 

Die Kuratorium het kennis geneem dat die Universiteit van die 
Fakulteit Teologie (Afdeling A) verwag dat sy begroting vir 1998 met 
R200 000 besnoei moet word. Daar is besluit dat 'n buitengewone 
vergadering belê moet word om ‘n besluit te neem. Kennis is 
geneem dat doktor J.P. Labuschagne as lid van die Kuratorium 
benoem is ipv professor Loader. Goedkeuring is verleen vir die 
benoeming van die volgende deeltydse dosente vir 1998: I.W.C. 
van Wyk, J. Otto en J. Buitendag vir Dogmatiek en Christelike 
Etiek, D.J.C. van Wyk vir Godsdiens- en Sendingwetenskap, J.A. 
van Biljon, J. Coetzee en Y. Dreyer vir Praktiese Teologie, WA. 
Dreyer en H.J. Botes vir Kerkgeskiedenis, W.C. van Wyk en A.A. 
da Silva vir Ou Testamentiese Wetenskap, dominee D.J.C. van 
Wyk, professor J.J. Engelbrecht, PB. Boshoff, J. Strydom, G. Nel 
en E. van Eck vir Nuwe Testamentiese Wetenskap, en J.C. van der 
Merwe, J. Coetzee, R.J. Coertze, M. Dreyer, mevrou M. Dreyer, 
B. Bierman, professor TE), Dreyer en dominee PA. Geyser vir 
Praktiese Opleiding. 


Na die uittrede van dominee A.PJ. Beukes is doktor PJ. de Beer 
as voorsitter en doktor A.J.G. Dreyer as visevoorsitter van die 
Kuratorium verkies. 


28 November 1997 
Die Kommissie van die Algemene Kerkvergadering bespreek 
verwikkelinge by die Fakulteit en besluit: 


1. Die ideaal om aan ‘n universiteit verbonde te bly, word steeds 
gehandhaaf. 

2. Die Dosentevergadering gaan onverwyld voort met die ondersoek na 
die blommodel sonder om die Kerk enigsins met die onderhandelinge 
te kompromitteer. Die Kerk wil steeds die reg voorbehou om sy eie 
weg te loop. 

3. Die Kommissie besluit finaal oor die deelname aan die blommodel 
ná die voorlegging van die Kuratorium wat voortspruit uit die 
aanbevelings van die Dosentevergadering. 

4. Die Administrateur, dekaan en voorsitter van die Kuratorium werk 
saam aan 'n wetenskaplike berekening van die koste van 'n private 
opleidingsmodel en lê die resultaat aan die Kommissie voor. 

5. Die Kommissie het verder die Fakulteit versoek om teen Junie 
1998 minstens een dosentepos uit te faseer met die oog op die 
begrotingstekort. 


04 Desember 1997 

Op die legitimasieplegtigheid is aangekondig dat PJ. Roets al die 
toekennings ontvang het as beste student in elk van die vakke en 
ook nog vir die beste BD skripsie. 


səpn}ş [eolbojoeu | /seipms esolbojoer SLH 


http://www.hts.org.za 


Vol. 66 No.3 Page 35 of 35 


HTS 


(page number not for citation purposes) 


VEG SIV 


a | Dosente en Studente 1916-2009 


DOSENTE EN STUDENTE 


+1920-1931 | Voor links: Prof 


Dosente en Studente 1916-2009 
HTS Teologiese Studies/Theological Studies 


IN 


Links: P.J.J. 


HTS 


(page number not for citation purposes) 


es 


mn 


essor Greyvenstein | Voor regs: Professor Macmillan | Agter links: Professor S.P. Engelbrecht 
Agter regs: Professor B. Gemser 


€ e 


Venter, eerste alumnus | Regs: C.W. du Toit, eerste voorsitter van Kuratorium 


Vol. 66 No.3 Page 1of3 http://www.hts.org.za 


Dosente en Studente 1916-2009 =a 


Een mac BE ml E. IE Ee 
+1921-1922 | Voor: Professor S.P. Engelbrecht, Professor J.H. Greyvenstein, en student H.P. Wolmarans 
Afgter: Studente M. Grobler, A.J.G. Oosthuizen, T.F.J. Dreyer, J.G.M. Dreyer, S.J. Strydom 


= 
— 
o 
sl 
o 9 
O 
a 9 
2. 2 
e 2 
o 9 
Qa 
S S 
= Oo 
2 oe 
n 
5 2 
SEN 
o 9 
O 
a? 
O N 
D © 
— ø 
o © 
GE 
C 
2 
oO 
n 


Teologiese studente: +1919-1921 
Van links: H.P. Wolmarans, P.S. Grobler, I.F. Brits, T.F.J. Dreyer, J.G.M. Dreyer 


http://www.hts.org.za Vol.66 No.3 Page 2 of 3 HTS 


(page number not for citation purposes) 


a Dosente en Studente 1916—2009 


Dosente en Studente 1916-2009 
HTS Teologiese Studies/Theological Studies 


HTS 


(page number not for citation purposes) 


Onthulling van die plaat by Witfontein buite Bronkhorstpruit in 1986 


ef 


Professore van die 1940's 


Vol. 66 No.3 Page3of3 


http://www.hts.org.za 


Hoofstuk 10 ba. 


Hoofstuk 10 


struktuur. 


Terug by een ekumeniese fakulteit 1998-2009 


Na versigtige onderhandeling en migrasie word die twee fakulteits afdelings opgehef en beweeg dit na 'n veelkerklike 


Sitasie: Oberholzer, J.P, 2010, “Terug by een ekumeniese fakulteit 1998-2009’, in ‘Honderd Jaar Kerk en Teologiese Opleiding: ‘n Kroniek van die Hervormde 
Kerk’, HTS Teologiese Studies/ Theological Studies, suppl. 9, 663), Art. #110, 31 pages. DOI: 104102/hts.v66i3.110 


salpnyg [eolbojoeu | /seipms esolbojoer SLH 


(page number not for citation purposes) 


Er) 
wa 1998 en M.B. Maloma word toegelaat tot die studie vir BA(Hons). 
26 Januarie 1998 'n Diploma kursus in Teologie is aanvaar vir voorlegging aan die 
Die Dosentevergadering neem kennis dat (1) 'n aansoek van Senaat en Raad. 
professor TE]. Dreyer om siektepensioen te ontvang deur die 
verskeringsmaatskappy afgekeur is, (2) dosentevoogde is benoem, 19 Maart 1998 
en (3) die Kommissie van die Algemene Kerkvergadering, spreek Die Kommissie van die Algemene Kerkvergadering neem kennis 
sy dank uit teenoor die dosente in 'n skrywe: van 'n skrywe van die Raad vir Kerk en Teologie met daarby 
Dit is nie moontlik om naastenby op te noem wat deur die dosente ingesluit: 
gedoen is nie. Elke dosent is wel deeglik bewus wat hy verrig het © n Kommentaar op die dosenteverklaring soos dit verskyn het 
in belang van die opleiding van die Kerk se studente en in belang in Die Hervormer van 01 Junie 1996, deur H.G. van der 
van die Kerk. Wat gedoen is, is deeglik gedoen. Die Kerk is trots Westhuizen. 
op die gehalte van sy teologiese opleiding en op sy dosente. e n Stuk oor moontlike teologiese strominge in die Kerk met 
betrekking tot die verhouding Kerk-Kultuur, deur J.H. 
Die Gesamentlike Onderrigkomitee ontwerp ‘n profiel van die Breytenbach. 
kandidaat wat deur die nuwe BA(Teol) kursus as eindproduk * ‘n Memorandum oor Kerkbeskouing deur H.G. van der 
beoog word en dit sluit in akademies/intellektuele vorming, Westhuizen waarby ingesluit was n artikel van A.G. van 
beroepsvorming en persoonlike vorming. Aarde oor die menslikheid van die kerk en die verskeidenheid 
in die Kerk. 
04 Februarie 1998 en Notule van die vergadering van die Raad op 29 Oktober 
Die buitengewone vergadering van die Kuratorium besluit na 1997. 
deurtastende bespreking dat (1) twee poste van die Sentrum Die Kommissie het na bespreking die betrokke studiemateriaal 
vir Teologiese Navorsing en Toerusting (STNT) teen Junie en 'n skrywe van ouderling C.C. Viljoen, waarin hy beswaar 
1998 uitgefaseer moet word, (2) twee poste in Ou en Nuwe maak oor die aanbieding van professor Pelser by 'n Voortgesette 
Testamentiese Wetenskap teen Desember 1998 uitgefaseer moet Teologiese Toerusting (VTT) kursus, na die Kuratorium verwys 
word, en (2) die betrokke dosente wie se poste uitgefaseer word vir 'n gesprek met die dosente. 
weer beroepbaar moet word. 
i ; ; Bae WM 23 Maart 1998 
Verder is ‘n bespreking gevoer oor die moontlikheid van ‘n de Die Dekanekomitee bespreek 'n grondmodel vir implimenteering 
op leiding. Die Administrateur het na ‘n voorlopige studie tot die binne die Fakulteit. 'n Dokument wat oor herstrukturering handel 
bevinding gekom het dat met ses dosente volgens die huidige word na die twee dekane verwys vir finalisering, 
koste, dit ongeveer R1.3 miljoen jaarliks sal verg. 
24 1 
As lede van die dagbestuur is verkies, doktore H.J. Botes, WA. eech nen EE 
Dreyer en J.P. Labuschagne saam met die voorsitter. Doktor W.A. f Geen se, P 
; ; 8 . . 04 Februarie 1998, waarop die datums van uitfasering van die 
Dreyer is benoem as voorsitter van die Evalueringskomitee. E ap i 
relevante poste as verval aangekondig is. Op hierdie vergadering 
16 Februarie 1998 het die dosent van die Hervormde Teologiese Opleiding (HTO), 
. 8 . doktor I.W.C. van Wyk sitting geneem as adviserende lid soos die 
Die Dekanekomitee bespreek die volgende sake: voorraadopname, 

8 f nuwe Kerkorde bepaal. Doktor J.P. Labuschagne ontvang opdrag 
pios. "gp, ee ON ed id dia dea vanuit die Kuratorium om oor 'n fondsinsamelingsprojek met die 
institusionele strukture, graadstrukture, akademiese programme, ST 

E E Moderamen gesprek te voer. 

bestuurstrukture,  proporsionaliteit, wedersyse bestaande 

belange, kerklike betrokkenheid, betrokkenheid by ander kerke, Die H.C.M. Fourie-Erepenning word toegeken aan doktor D.J.C. 

samewerkingsooreenkomste, werkstyle, roosters, finansiële beleid, van Wyk, doktor A.J.G. Dreyer en professor S.J. Botha. 

navorsingsuitsette, navorsingsverlof, tussentydse samewerking, 

telematiese onderrig, opleiding aan ander godienste, plek en rol 19 Mei 1998 

van Bybelkunde en die plek en rol van Godienswetenskap. Die Dekanekomitee aanvaar as agenda: vasstelling van sake 
waaroor ooreenstemming bereik is, evaluering van die gesprek 

17 Maart 1998 met die viserektor op 02 April 1998, personeelsamestelling, 

Die Fakulteit verwelkom dominee E. Mahlangu, dosent in implementeringstempo, graadstrukture, bepaling van verhouding 

Bybelkunde. Die lidmate B.B. Duma, T. Leema, C.D. Lubisi met kerke, aanstellingsprosedures, inspraak in kurrikulum, 

identifisering van akademiese programme, interimsamewerking en 
Gesamentlike Onderrigkomitee. 


09 Junie 1998 

Die Dekanekomitee verkry, (1) konsensus oor die basiese struktuur 
van die nuwe fakulteit, (2) versoek die dekane om gesaghebbende 
definisies van bepaalde terme te kry en (3) versoek elke afdeling 
om ‘n voorlegging te maak oor programme, onderrig-aktwiteite 
ensovoorts - wat nodig is om predikante op te lei. 


29 Junie 1998 

Die Dekanekomitee bespreek ‘n memorandum van ‘n taakgroep 
van Afdeling A oor ‘n grondplan vir teologiese opleiding in die 
Nederduitsch Hervormde Kerk. 


28 Julie 1998 

Die Dekanekomitee aanvaar die gedagte van ‘n Kollege en 
benoem die twee dekane wat saam met C.J.A. Vos en T.EJ. Dreyer 
‘n ontwerpverslag aan Topbestuur moet voordra. 


30 Julie 1998 

Die Fakulteit neem kennis van die Diploma in Teologie soos 
voorgelê aan die Departement Onderwys en Kultuur. Die 
Dosentevergadering bespreek 'n erflating van R688 333.16 aan 
die kerk ‘wat aangewend kan word vir opleiding van predikante’ 
uit die boedel van mevrou G.G. Johnson (gebore Williams). 


Kennis word geneem dat in die week 02-07 Augustus 1999 'n 
internasionale Nuwe Testamentiese kongres in die Fakulteit gehou 
word. Die lesings vir daardie week is opgeskort. 


Indringende bespreking word gevoer oor die verslag van die 
taakgroep wat 'n grondplan moes ontwerp vir die bekostiging en 
infasering van ‘n teologiese opleiding met net ses dosente. Dit het 
ingesluit die (1) vervroegde aftrede van professore J.H. Koekemoer, 
S.J. Botha en G.M.M. Pelser, (2) opheffing van die poste van 
professore Beukes en Steenkamp, en (3) die verskuiwing, van 
departementshoofde sodat PJ. van der Merwe programbestuurder 
Godsdienswetenskap, A.PB. Breytenbach programbestuurder 
in Ou Testamentiese Wetenskap, TEJ. Dreyer hoof van die 
Teologiese Kollege en A.G. van Aarde programbestuurder in 
Navorsingsbestuur sal word. Die posisie van L.C. Bezuidenhout 
het oorgestaan met die oog op onderhandelinge oor Bybelkunde. 


Kennis word geneem dat die proefskrif van G.J. Malan op 04 
Augustus 1998 en die proefskrifte van Y. Dreyer en J.M. Strydom 
op 01 Oktober 1998 verdedig sal word. 


31 Julie 1998 

Die Verwysingsbybel wat die resultaat was van 'n projek wat 
gestrek het van 27 Januarie 1992 tot 04 Desember 1996, word 
bekendgestel in Kaapstad. Die Redaksionele Komitee het bestaan 
uit LP Oberholzer, voorsitter, PA. Verhoef, ondervoorsitter, 
J.P. Louw, H.C. van Zyl en J.J.J. van Rensburg. Medewerkers 
betrokke van die Hervormde kant was A.PB. Breytenbach (Lev, 
Hos), J.P. Oberholzer (Num, Eseg), J.H. Breyetenbach (2 Kron), 
J.A. Loader (Est, Spr), L.C. Bezuidenhout (Job), FJ. Boshoff 
(Ob), PM. Venter (Miga), A.A. da Silva (Nah), G.M.M. Pelser (2 
Kor), P van Staden (Fil). 


Die werk bevat (1) die teks van die 1983-vertaling, (2) voetnote 
met kruisverwysings en aantekeninge, (3) 'n woordelys, (4) ‘n 
lys van plekname, (5) 'n kernkonkordansie, en (6) 'n stel kaarte. 
Eksemplare is onder andere oorhandig aan die Hoofsekretaris, 
dominee G. Kritzinger, en aan drie vorige hoofsekretarisse, 
naamlik dominees Gerit van der Merwe, Sep Boshoff en Donald 
Tolmie. 


05 Augustus 1998 
Die Dekanekomitee bespreek ‘n 
herstrukturering van die Fakulteit Teologie wat moet dien by 


voorlegging oor die 


ontmoeting met die Hoofbestuur. Na terugvoering oor die 
ontmoeting met die Hoofbestuur is herstrukturering weer 


bespreek op 17 Augustus 1999. 


20 Augustus 1998 

Die Dosentevergadering besluit om die rooster so te verander dat 
seminare en evaluasies op Maandae, blokonderrig op Dinsdae en 
Woensdae, praktiese vorming op Woensdae en die Bybelvakke op 
Vrydag aangebied word. Daar is ook besluit om die blokonderrig 
so in te rig dat die dosente wat vroeg moet aftree, hulle studieverlof 
en opgehoopte verlof kan neem. Die vergadering het ook ‘n 
verdere verslag oor die herstrukturering van die Fakulteit ontvang 
en bespreek. 


25 Augustus 1998 

Die Kuratorium neem kennis van voorstelle oor die 
herstrukturering en rasionalisasie van die Fakulteit wat deur 
die Dosentevergadering voorgelê is na samesprekings by die 
Universiteit. Daar is besluit dat 'n samevattende dokument 
opgestel moet word met die oog op die beraad oor teologiese 


opleiding op 28 Augustus 1998. 


28 Augustus 1998 

'n Beraad oor die teologiese opleiding in die kerksentrum 
van Villieria, bespreek ‘n samevattende verslag oor (1) die 
herstrukturering van die Fakulteit Teologie Afdeling A, (2) 
die beplanning van 'n Kollege vir HTO, (3) memorandums 
oor fondsinsameling, (4) ander bedieningsmoontlikhede vir 
predikante, en (5) hersiening en aanbieding van Kital-kursusse. 


14 September 1998 

Die Dekanekomitee bespreek die reaksies van die kerke op die 
herstrukureringsplan, aanstellingsprosedures, graadstrukture en 
besluit om die Diploma in Teologie te implementeer vanaf 2000. 


17-18 September 1998 

Die Kommissie van die Algemene Kerkvergadering het kennis 
geneem van 'n verslag van die voorsitter van die Kuratorium, 
doktor PJ. de Beer, oor die stukke van die Raad vir Kerk en Teologie 
en die skrywe van ouderling C.C. Viljoen wat na die Kuratorium 
verwys is. Die Kommissie het besluit om die antwoord van die 
Kuratorium te aanvaar en het die saak as afgehandel beskou. Die 
Kommissie het verder kennis geneem van die notule van die beraad 
oor teologiese opleiding op 28 Augustus 1998. Hulle het besluit 
dat die voorgelegde dokument deur die Kuratorium gefinaliseer 
moet word vir voorlegging aan die Algemene Kerkvergadering en 
dat die twee poste by STNT op 31 Desember 1998 uitgefaseer 
moet word. 


04 Oktober 1998 

Die 65ste Algemene Kerkvergadering het sitting geneem in die 
Aula van die Universiteit van Pretoria. Die uittredende voorsitter, 
doktor D.J.C. van Wyk, het die openingsrede uitgespreek aan die 
hand van Hebreërs 6. Hy het onder andere gesê: 


Eg in die gees van ons tyd sal daar waarskynlik op die sterk klanke 
hierbo, naamlik oor ons welversekerde, veilige geloofsbesit wat ons 
in Christus Jesus het en wat ons in werklikheid is en weet, reaksies 
kom van: Dit is gearriveerdheid, dit is selfgenoegsaamheid. Maar 
dit is nie. Dit is die boodskasp van die Hebreërbrief. Waaroor, 
buitendien, sou die Hervomde Kerk van alle kerke op aarde, 
eintlik selfgenoegsaam en gearriveerd kon wees? Ons sterk 

apostolaatsbewussyn, ons ywer in sending en evangelisasie? Of sou 
dit miskien kon wees oor ons ywerige kerkbesoek? Of sou ons dalk 
selfvoldaan kon wees oor ons groot erns met die heiligmaking, ‘n 
Christelike lewenswandel, ons onderlinge eenheid en liefde? Nee, 
liewe broers en susters, oor al die dinge staan ons kaal en rooi 
van skaamte voor God. Ons onwilligheid en verskoningsoekery 
vir bykans 'n eeu lank om nie kragdadig met bierdie geheim van 
God se liefde na nasies, heidene, die hele wêreld toe te gaan nie; 
nou al waarskynlik baie meer as die helfte van die kerk se lidmate 
wat selde en selfs nooit die Woord hoor en sakramente gebruik 
nie; slordige lewenswandel, liefdeloosheid, groepvorming na alle 
kante toe, 'n voortdurende geskinder en verspreiding van valshede 
wat die lewe van die kerk ontsier; brutale uitdaging van kerklike 
besluite en kerklike orde waaraan predikante lustig deelneem, selfs 
die voortou neem... Ons staan in die verskriklikste verwonding 
voor God. Maar nogtans, deur die geloof in Jesus Christus het 
ons alles, is ons tot alles in staat, weet ons ons is veilig en geborge 
en behoue. 
In bierdie dialektiese spanning en paradokse van die geloof het die 
Hervormde Kerk oor die afgelope eeu en verder terug, sy kerkwees 
beleef en sy teologie beoefen. Ons ken die krag daarvan. En ons 
wil op geen wyse daarvan vervreem word nie. Daarom protesteer 
ons teen enige en elke poging, openlik en verbloem, om die kerk 
en die teologie af te trek in allerlei flirtasies en eksperimente met 
goedkoop en oppervlakkige charismatiese uitinge en belewinge 
wat nie Bybelse vernuwing tot gevolg het nie, maar bloot gerig is 
op die bevrediging van menslike emosies en begeertes... 
Maar ons protesteer ewe sterk teen alle verskynsels wat as 
ortodoksisties herkenbaar raak en waar ons alleen-deur- 
Christus-verdiende kosbare geloofsbesit tot menslike oormoed 
en selfvoldaanheid lei; of waar die kerk en die teologie voor die 
politieke karretjies ingespan word soos dit onder andere blyk uit 
sommiges se knaende onrus oor 'n nuwe Bybelvertaling: of die 
houding van alles-bly-soos-dit-is met ‘n prinsipiële verset teen 
alle vernuwing; of waar daar so burgerlik met voorkeur gepraat 
word van ons kerk ipv die Kerk van die Here. Die gevaar van 
selfvoldaanheid en burgerlike godsiens is inderdaad nie altyd 
denkbeeldig nie. 
Maar ons protesteer net so sterk teen alle vorms van liberalisme, 
rasionalisme, modernisme; waar willose, kritieklose saamloop 
met politieke ideologieë van die dag , baie keer net omdat dit die 
rigting van die meerderheid is, net so veelvuldig voorkom as by 
ortodokses, maar dalk net meer skynheilig en geraffineerd met die 
houding van: Ons siening, dit is teologie, julle sn is politiek; of 
waar die kerk en teologie slaaf en gevangene van die wetenskap 
en heersende filosofie word; waar die wetenskaplike teologie 
beoefening 'n doel in homself raak, vervreem van die kerk en 
nie meer primêr in die diens van die kerk, die verkondiging van 
die kerk en opleiding van predikante staan nie; of waar kritiese 
teologie beoefening so ver gevoer word dat studente verwar, en die 
kerk se kosbare geloofsbesit gerelativeer word, en dit in tye waarin 
massale geloofsafvalligheid opnuut dreig en waarin ons mense alle 
geloofsversekerdheid nodig het om staande te bly en die oorgange 
na nuwe pradigmas van bestaan, lewe en kerkwees, te verwerk. 
Die H.C.M. Fourie Erepenning is oorhandig aan professor 
S.J. Botha, doktor A.J.G. Dreyer en doktor D.J.C. van Wyk. 
Die voorsitter van die Kuratorium, doktor PJ. de Beer, het van 
professor Botha gesê: 


Prof Schalk Botha het hom as akademikus, dosent en kerkhistoriese 
navorser in die besonder onderskei deur sy deeglikheid en 
sorgvuldigheid.… Dit is verder van besondere waarde dat prof 
Botha in sy studie, navorsing en publikasie die uitgangspunt 
vashou dat die Kerk ‘n geloofsgemeenskap is wat die Here van 
die Kerk vir Homself vergader het. Daarom was sy aandag nie 
net gevestig op die historiese sy van ons kerkgeskiedenis nie, maar 
ook op die dogmenhistoriese implikasies in die mensopvattings en 


lewensbeskouing van spesifiek die Afrikanervolk in wie se midde 
ons Kerk bestaan. 


Hy het van doktor A.J.G. Dreyer die volgende gesê: 


Sy bediening as predikant was altyd op die voorposte van 
die kerk waar Hervormde lidmate oor uitgestrekte gebiede yl 
versprei was... Hy sal altyd daarvoor onthou word dat hy die 
predikant was wat die gemeentes van die Hervormde Kerk in 
Natal en veral in die Wes-Kaap gevestig het. Dit is egter veral 
op die terreine van sending en evangelisasie waar dr Dreyer 
se insette in Kaapstad van onskatbare waarde is. Hy het die 
inisiatief geneem om die moontlikheid van sendingwerk 
onder die Kleurlinge te ondersoek en te inisieer. Deur sy 
toedoen is daar ook met sending in Khayelitsha begin. Dr 
Dreyer het ook betrokke geraak by hawesending... Uit hierdie 
werk het die Christelike Seemansorganisasie waarvan hy die 
afgelope 15 jaar as voorsitter dien, gegroei. 


Hy het oor doktor Van Wyk gesê dat hy die erepenning 
ontvang vir sy ‘bydrae tot die uitbouing en bestendiging van die 
Bybels-Reformatoriese geloof en teologie, en dan veral met sy 
‘ontwikkeling van die kerklike joernalistiek” en sy ‘leierskap in die 
Kerk’ oor etlike dekades. 


Gedurende sy tyd as redakteur (van Die Hervormer, vanaf 1977 
tot 1992) skryf hy self die meeste hoofartikels en versorg gereeld 
verskeie ander artikels... Dit lei daartoe dat sy lewensbeskoulike, 
teologiese en kerklike denke meer bekend geword het as die van 
enige ander persoon in die Hervormde Kerk. Sy behoudende 
benadering gee rigting in ‘n tyd van storm en drang....Met sy styl 
van eerlikheid, openhartigheid, lojaliteit en geloofsvertroue in die 
Heer van die Kerk het hy... veel gedoen om koers en rigting aan 
te dui, en die vrede en samehorigheid in die Kerk te bewaar... 
Dr Van Wyk het hom ook as 'n goeie akademikus onderskei... Hy 
openbaar verder 'n buitengewone belangstelling en kundigheid in 
die kerkmusiek. 


Groeteboodskappe is oorgebring deur verteenwoordigers van 
die Hervormde Kerk in Suidelike Afrika, die Nederduitse 
Gereformeerde Kerk in Suid-Afrika, en die Presbiteriaanse Kerk 
van Suider-Afrika. 


Met konstituering is die vergadering saamgestel uit 311 predikante 
en 266 ouderlinge met stemreg. Professor T.FJ. Dreyer is as 
voorsitter en doktor J.M.G. Storm as skriba verkies, professor 
A.PB. Breytenbach as vise-voorsitter en dominee A.PJ. Beukes 
as vise-skriba. As predikantelede van die Kommissie is verkies 
dominee J.P.J. Wagenaar en dominee PA. Geyser. 


Die vergadering het sy werksaamhede begin met ‘n bespreking 
oor die Belydenisskrifte en het besluit (1) standpunte wat van 
die belydenis afwyk, gehanteer sal word soos voorgeskryf in 
die Kerkorde, en (2) dat geen afwykende en dubbelsinnige 
interpretasie van hierdie belydenis as standpunt toelaatbaar is in 
die verkondiging in die Kerk nie. 


Ook die Fakulteit Teologie het vroeg aan die orde gekom. Die 
vergadering het kennis geneem van die verslae van die Kuratorium 
en die Dosentevergaderig waaruit die volgende aanhalings vir 
hulleself spreek: 
Daar is besluit om die karakter en identiteit van die Fakulteit as 
n dinamies toekomsgerigte instansie, sistematies uit te bou sodat 
by 'n openbare rolvervulling uitgekom kan word en in kerklike 
vorming wetenskaplike uitnemendheid nagestreef kan word, 


Die veranderings wat die afgelope aantal jare in Suid-Afrika 
plaasgevind het, het die Nederduitsch Hervormde Kerk mie 
onaangeroer gelaat nie. Die harde werklikheid is dat daar op 

feitlik elke vlak van die Kerk se lewe nuut gedink en beplan moet 

word, Hierdie nuwe denke en beplanning waartoe omstandighede 
in die land ons dwing, het die woorde van ons Heer dat ons nie 
van die wêreld is nie maar dat ons tog in die wêreld is, weer 
duidelik in ons gemoed ingeprent. Die vergaderings van die Kerk 
wat verantwoordelik is vir en gemoeid is met teologiese opleiding, 
het die afgelope aantal jare gedink en beplan vir die situasie 
waarin ons verkeer. … In hierdie beplanning is uitgangspunte wat 
vir die Kerk ononderhandelbaar is, geidentifiseer. Daarby is die 
saak van beweeglikheid, naamlik dat die Kerk steeds moet kan 
kies hoe teologiese opleiding moet geskied indien omstandighede 
verder versleg of dalk verbeter, deur die beplanners as 'n 
beginselsaak aanvaar... Uitgangspunte wat vir die Nederduitsch 
Hervormde Kerk van Afrika ononderhandelbaar is: 


Article #110 
HTS Teologiese Studies/Theological Studies 


Oberholzer 


Teologiese opleiding van predikante aan ‘n universiteit is 
noodsaaklik vir al die wesenlike funksies van die Kerk. 

Die opleiding moet, om reggeaarde dienaars van die Woord 
te lewer, so ver as moontlik onder kerklike beheer staan. 
Aspekte van die opleiding wat die etos van die Kerk raak, 
moet onder die volle beheer van die Kerk staan. 

In die opleiding moet ‘n hoë akademiese standaard 
gehandhaaf word wat gerugsteun word deur navorsing in 
die teologiese wetenskap en wat wêreldwyd erkenning geniet. 
Naas die algemene vormende onderrig aan 'n universiteit 
moet toegespitste opleiding en afronding voornemende 
predikante toerus vir bulle dienswerk. 


Vaste gegewenhede: 


Die Kerk kan in die huidige omstandighede nie meer die hoë 

koste van sy teologiese opleiding bekostig nie. 

Die staat is nie meer bereid om uiniversiteitsoplelding wat ‘n 

bepaalde geloofsgroep of kerk bedien, te subsidieer nie. 

Die teologiese opleiding van die Kerk kan dus nie meer in sy 

huidige vorm voortbestaan nie. 

Die Universiteit van Pretoria het hom sterk uitgespreek vir 

die behoud van die Fakulteit Teologie. 

Die Fakulteit Teologie moet egter omskep word in ‘n fakulteit 

van die Universiteit wat nie onder beheer van die Kerk staan 

nie. 

Verteenwoordigers van die Dosentevergadering het onder 

leiding van die dekaan en met die medewete van die 

Kuratorium, die afgelope jaar samesprekings gevoer met lede 

van die Rektoraat en met verteenwoordigers van Afdeling B. 

Uit hierdie samesprekings het die volgende belangrike sake 

na vore gekom: 

o Die universiteitsowerhede het hulle bereid verklaar om 
die kerklike belangegroepe wat gehelp het om: 

° teologiese opleiding die afgelope dekades in stand te 
hou, geleentheid te gee om vanaf 01 Januaire 2000 
oor 'n tydperk van vyf jaar te migreer na 'n enkele 
universiteitsfakulteit. 

e ooreenkomste te sluit met rolspelers wat verkies 
om self bepaalde aspekte van hulle opleiding in 
geakkrediteerde kolleges aan te bied 

e tot 31 Desember 2004 nie druk uit te oefen op die 
twee deelnemende kerke om 'n groter finansiële bydrae 
te maak tot teologiese opleiding as waartoe daar 
kontraktueeel ooreengekom word op Ol Januarie 
2000 nie 

nie dosente wat op 31 Desember 2004 aan die Fakulteit 

Teologie verbonde is, voortydig uit diens te stel nie. 

die herrangskikking van ‘n vaste aantal poste deur die 

kuratoria van die deelnemende kerke gedurende die 

migrasietydperk toe te laat. 

o Hierdie toegewings is egter onderworpe aan die volgende 
voorwaardes: 


e Die verteenwoordiger van die huidige twee afdelings van 
die Fakulteit Teologie moet tot ‘n vergelyk kom oor die 
struktuur van die Fakulteit vanaf 01 Januarie 2000 tot 31 
Desember 2004. 

e Die twee afdelings moet bewys lewer dat hulle ernstig 
is met die herstrukturering en rasionalisering van die 
Fakulteit. 

e Vanweë huidige studentegetalle kan die Nederduitsch 
Hervormde Kerk van Afrika met slegs ses poste toetree tot 
die nuwe Fakulteit Teologie op Ol Januarie 2000. 

e Alhoewel die twee deelnemende kerke tot 31 Desember 
2004 nog betekenisvolle inspraak sal hé in die Fakulteit, 
moet nuwe prsosedure vir aanstellings reeds vanaf Ol 
Januarie 2000 geld by die Fakulteit. 

o Teen die agtergrond van die voorafgaande inligting is dit 
in belang van die Kerk om die volgende stappe te neem: 

e Die Kerk tree op Ol Januarie 2000 met ses poste toe tot die 
nuwe bedeling van teologiese opleiding aan die Universiteit 
van Pretoria. 

e Op 01 Januarie 2000 vestig die Kerk sy eie Teologiese Kollege 
wat in ‘n geakkrediteerde verhouding met die Universiteit 
van Pretoria staan, maar wat volledig deur die Kerk beheer, 
bestuur en bekostig word. Hierdie Teologiese Kollege word 
aanvanklik bedryf met een voltydse hoof en 'n sekretariële 
diens. Die dienste van deeltydse dosente wat ook by die 
Fakulteit kan klasgee, word in die vestigingstyd ingekoop. Die 
Kuratorium kan besluit om later meer voltydse aanstellings te 
maak, of die personeel en programme van die Kollege aan te 
pas soos wat dit tot die Kerk se beste voordeel is. Dosente wat 
by die Fakulteit aangestel is, kan vanselfsprekend gebruik 
word om doseerwerk by die Kollege te behartig. Hervormde 
Teologiese Studies word ook uit die Kollege beheer en bedryf. 

e Die poste by STNT word uitgefaseer teen 31 Desember 
1998... 

e Vervroegde aftrede van professore wat pensioenbare leeftyd 
bereik het, word oorweeg met die oog op die verkleining van 
Afdeling A tot ses poste teen 31 Desember 1999. 


Die vergadering het besluit: 
e Die vestiging van 'n enkele teologiese fakulteit onder beheer 
van die Universiteit van Pretoria word in beginsel aanvaar. 
e Die opheffing van die STNT word aanvaar. 
e Die Kuratorium kry opdrag om in oorleg met die Kommissie 
van die Algemene Kerkvergadering: 
o Die gunstigste moontlike posisie vir die Kerk se teologiese 
opleiding by die Universiteit van Pretoria te beding. 
o Voorkeur te verleen aan die vestiging en inbedryfstelling 
van die Kerk se eie Teologiese Kollege op Ol Januarie 
2000. 

© Poste by die Fakulteit Teologie vanaf 01 Januarie 
2000 tot 31 Desember 2004 sê te herrangskik dat 
al ses tradisionele vakdissiplines teen die jaar 2004 
verteenwoordig sal wees en dit tot die beste voordeel 
van die Kerk sal wees. 

e Die rasionalisering van die Fakulteit Teologie 
(Afdeling A) sê te bestuur dat dit met die minste 
ontwrigting en verlies van die huidige dosente verloop. 

e Die uitdiensstelling van teologiese dosente en ander pedikante 
met besondere opdrag word omskryf en gereël analoog aan die 
uitdiensstelling van gemeentepredikante. 


Kennis is geneem van die studentestatistiek waarvolgens daar 
in 1998, 34 BA studente en 23 BD studente ingeskryf was. 
Oor die jare 1995-1997 is 41 kandidate vir toelating tot die 
studie geëvalueer, waarvan 38 met beurslenings en een sonder 
‘n beurslening toegelaat is, terwyl twee nie aanvaar is nie. Daar 
was twaalf voltydse en 17 deeltydse dosente en twee sekretaresses 

aan die Fakulteit verbonde. Daar was 69 studente met nagraadse 
studie besig. 


Die vergadering het hom ook uitgespreek ten gunste van 'n 
besondere poging tot fondsinsameling vir teologiese opleiding. 
Daaruit is later die nuwe Teologiese Opleidingsfonds gebore. 
Lede van die Kuratorium is verkies, naamlik doktore: PJ. de Beer, 
D.J.C. van Wyk, WA. Dreyer, H.J. Botes, J.H. Breytenbach, J.C. 
van der Merwe en Y. Dreyer 


13 Oktober 1998 
Die Dosentevergadering neem met waardering kennis van die 


volgende skrywe van die BD III klas: 


Aan ons geagte dosente: Dit is die werk van akademici om 
hulle met moeilike dinge besig te hou — gewoonlik om uit 
nuuskierigheid te krap waar dit nie jeuk nie. Maar vir ons 
teologie fakulteit is dinge nou anders. As ons sê dat daar dinge is 
wat jeuk en wat gekrap moet word, dan is dit 'n manier om te sê 
dat ons as studente ook besef dat daar iets onder die oppervlakte 
is wat nie goed gaan nie. En soos 'n kindjie voor sy siek moeder, 
voel ons onseker en ook magteloos, omdat bier dinge op die spel is 
wat ons nie heeltemal verstaan nie en waaraan ons ook nie kan 
help krap nie. Hierdie brief is 'n manier hoe ons probeer om vir 
julle te onderskraag. Nou is dit nie belangrik wat ons mening 
oor enigeen van julle se klasse is nie, dit is nie nou belangrik 
om te onthou van wie ons baie keer verskil het nie, dit is nie ter 
sprake vir wie elkeen van ons afsonderlik beskou as die voorbeeld 
wat nagevolg moet word nie, want vir al hierdie dinge is die 
omstandighede waarin die fakulteit gedompel is in elk geval 
blind. Watter geheue het die kragte wat die veranderinge afdwing 
van die ure se ongesiende arbeid? Maar ons sien iets daarvan. 
Ons sien dosente wat elke dag weer vriendelik groet. Ons sien 
mense wat moeite doen. Ons sien persone saam met wie ons as 
mede-gelowiges kan leef. Ons raai watter laat nagte harde werk, 
frustrasie, kommer, onsekerheid, teleurstelling, daar dikwels en 
veral nou agter dit alles sit. En ons weet nie wat die volgende jaar 
of dalk maande gaan meebring nie. As ons besef dat 'n professor 
in teologie ook met sy hande in sy hare kan sit, dan sê ons dit met 
die grootste deernis. Die brief wil nie ‘n goedkoop trosie opdis 
nie. Ons wil hiermee vir julle aanmoedig om, hoe raaiselagtig 
dinge ookal lyk, te midde daarvan te bly klou aan die Hoop vir 
Wie ons leef en met die oog op Hom soos Ester sê: Miskien is dit 
met die oog op ‘n tyd soos hierdie … Van julle susters en broers AJ 
Hattingh, LH Kruger, I Zybrands, J Klopper, / Havenga, Ernst 
Wolff, Johnny Young. 


Die sekretaris van die Dosentevergadering, professor PJ. van der 
Merwe, het die waardering van die dosente soos volg oorgedra: 


Ja, dit is waar, die Fakulteit is besig om deur moelike en selfs 
traumatiese tye te beweeg. Dit is byvoorbeeld nie aangenaam om 

kollegas wat vanweë hulle ouderdom nie maklik weer 'n beroep of 
n dergelike aanstelling sal kry nie, uit te faseer nie. Ons treur ook 
oor die Fakulteit wat was en wat nou so goed as verby is. Aan die 
ander kant glo ons tog dat die derde fase in die geskiedenis van 

die Fakulteit Teologie sy eie positiewe ontwikkeling gaan hé. Ons 
besef dat dit besondere uitdagings aan ons gaan stel, maar as ons 
dit gesamentlik met ‘n gelowige en biddende gesindheid aanpak 
en almal hulle bes doen om sukses te verseker, is ons oortuig dat 
die toekoms straks beter as die verlede gaan wees. Intussen gaan 

dit en is dit trouens besig om groot opofferings van ons te vra. 

Daarom die waardering vir julle brief. 


16 November 1998 
Die Dekanekomitee ontvang rapport oor die kerklike besluite en 
bespreek die posisie van programbestuurders. 


Hoofstuk 10 ba. 


25 November 1998 

Die Kuratorium vergader. Doktor PJ. de Beer is tydens 
die Algemene Kerkvergadering gekies as voorsitter van die 
Kuratorium en doktor A.J.G. Dreyer as vise-voorsitter. Die 
dagbestuurslede word verkies, dit is doktore H.J. Botes, J.H. 
Breytenbach en Y. Dreyer. Die vergadering het doktor Yolanda 
Dreyer gelukgewens met haar doktorsgraad. Sy was dus nie net 
die eerste teologiese vrouestudent van die Fakulteit nie maar ook 
die eerste vrou wat daar gepromoveer het. Die vergadering het 
besluit om die Kommissie van die Algemene Kerkvergadering te 
versoek om doktor J.P. Labuschagne in beheer te plaas van die 
fondsinsamelingsprojek vir die Teologiese Opleidingsfonds. Die 
reglement vir die fonds het bepaal: 


Die Teologiese Opleidingsfonds van die Nederduitsch Hervormde 
Kerk stel sigself ten doel om ‘n fonds daar te stel ter ondersteuning 
van 'n teologiese opleiding wat getrou sal wees aan die teologiese 
etos van die Hervormde Kerk. Die oogmerk van die fonds is 
om uiteindelik voldoende kapitale reserwes op te bou sodat die 
renteopbrengs van die fonds voldoende sal wees om genoemde 


doelstelling te bereik. 


Verder het die Kuratorium besluit om die Dosentevergadering 
te versoek om die ondersoek na ‘n eie inrigting vir teologiese 
opleiding verder te voer en om die wenslikheid van telematiese 
onderrig te ondersoek en het toestemming verleen dat professor 
A.PB. Breytenbach as konsultant mag optree vir die vertaling van 
die Bybel in isiNdebele. 


27 November 1998 

Die Kommissie van die Algemene Kerkvergadering vergader. By 
die legitimasieplegtigheid is kennis geneem dat Ernst Wolff die 
toekennings as beste student ontvang het oor die drie jaar studie 
wat bestaan het uit die bestudering van die Ou Testament, Nuwe 
Testament, Godsdiens- en Sendingwetenskap, Kerkgeskiedenis en 
hy het ook die beste BD skripsie. Jonanda Kloppers het met hom 
die toekenning vir Nuwe Testament gedeel en ook die toekenning 
ontvang as beste student in Praktiese Teologie. 


04 Desember 1998 

Die Kuratorium besluit in 'n buitengewone vergadering om met 
professor M.J. du P. Beukes te onderhandel oor ‘n veranderde 
opdrag vir 1999 en neem kennis dat professor L.J.S. Steenkamp 
met die Universiteit onderhandel oor siekte-emeritaat. Dit is 
ook goedgekeur dat tydens professor Koekemoer se studieverlof 
sy lesings waargeneem sal word deur dominee A. Groenewald, 
professor I.W.C. van Wyk, doktor J. Otto, dominee M. 
Robbertze, doktor J. Buitendag en doktor A. Botma. Kennis is 
geneem dat (1) in die Departement Kerkgeskiedenis doktore H.J. 
Botes, WA. Dreyer, J.P. Labuschagne en professor A.D. Pont, (2) 
in die Departement Godsdiens- en Sendingwetenskap doktor 
D.J.C. van Wyk en professor L.J.S. Steenkamp, en (3) in die 
Departement Ou Testamentiese Wetenskap professore W.C. van 
Wyk en A.A. da Silva as hulpdosente in 1999 sal dien. Met die 
oog op kurrikulering in 1999 is besluit dat 'n tweedaagse beraad 
gereël moet word op 19-20 Januarie 1999 oor die ontwerp van 
‘n profiel van ‘n predikant en kurrikulering. Professor T.FJ. 
Dreyer het opdrag ontvang om vroeg in 1999 te begin met die 
voorbereidende werk vir die vestiging van 'n eie kollege. 


e3 1999 


Die publikasie 20ste eeu Hervormde Teologie verskyn met D.J.C. 
van Wyk as redakteur, en T.FJ. Dreyer, A.PB. Breytenbach en 
J.M.G. Storm as lede van die Redaksie. Daarin is opgeneem 37 
artikels van teoloë van die Kerk, afgesluit met 'n oordenking van 
J.A. Loader. Die redakteur wys in 'n voorwoord op die wye en 
interessante verskeidenheid aksente, nuanses en perspektiewe: 

Article #110 

Oberholzer 


Die Redaksie meen dis eg en eie aan wat ons juis in ons teologie 
wil wees: oop en ontvanklik daarvoor om aanhoudend vanuit die 
Woord in die rede geval te word, gekorrigeer te word, opnuut te 
luister, alles weer oor en nuut te probeer sê, nuut te bely. 


25 Januarie 1999 

Die Dosentevergadering neem kennis dat dominee PA. Geyser sy 
proefskrif suksesvol verdedig het op 14 Januarie 1999 en dat Paula 
Eksteen Bybelkunde Honneurs met lof geslaag het. Professor S.J. 
Botha sal van 05 Januarie tot 31 Oktober, J.H. Koekemoer van 
01 Februarie tot 30 Augustus en G.M.M. Pelser van 05 Januarie 
tot 30 Augustus op verlof sal wees. Professor Beukes se pos het 
opgehou om te bestaan, maar hy sal as eksterne dosent voorgaan 
om sekere onderrigfunksies te verrig. Hy word op Sondag 31 
Januarie bevestig as deelsorgpredikant van Villieria. Professor 
Steenkamp doen aansoek om medies-ongeskiktheidspensioen en 
is intussen op siekteverlof. 


04 Februarie 1999 

Die Dekanekomitee kry 'n verslag oor die konsultasies met 
kerklike liggame en bespreek ‘n tydskedule vir werksaamhede, 
graadstruktuur, profiel van die kandidaat, modulering, 
werkverdeling in departemente en programme, die rooster, 
navorsing, personeelsake, funksionering van die kollege, die 
fakulteitsraad, die ekumeniese adviesraad, kerklike dosenterade, 
aanstellingsprosedures, komitees, dekanaat, departemente, 
departementshoofde, programbestuurders, sekretariële en 
administratiewe personeel, integrasie van fakulteitstrukture, 
verrykingsprogramme, Bybelkunde, finansies, fisiese fasiliteite, 
studentewerwing en samewerkingsooreenkomste. Daar is besluit 
dat, (1) die aangeleentheid van dosentevoorsiening na die 
onderskeie dosentevergaderings verwys word vir deurvoering na 
die verskillende departemente, (2) dat afsonderlike departemente 
vakgewys moet ontmoet en modules saamstel, (3) dar Ou 
Testamentiese Wetenskap en Nuwe Testamentiese Wetenskap 
moontlike samesmelting moet bespreek, en (4) dat departemente 
moet beplan vir die voorgestelde graadstrukture. 


12 Februarie 1999 

In ‘n buitengewone vergadering van die Kommissie van die 
Algemene Kerkvergadering te Hammanskraal is besluit om 
professor. FJ. van Zyl by herdenking van sy sestigste ampsjubileum 
te nooi om saam met die Kommissie te eet op 10 Junie 1999. 
'n Werkwyse van die Rasionalisasiekommissie is goedgekeur en 
vier persone is benoem om die onderhandelinge in dié verband 
te hanteer. 


24 Februarie 1999 

Die Dosentevergadering bespreek voorstelle oor die 
herstrukturering van fakulteite aan die Universiteit, 
prestasiebestuur, die posisie van Bybelkunde in die beoogde 
nuwe fakulteit Teologie, en besluit om ‘n uitgawe van Hervormde 
Teologiese Studies te wy aan professore Beukes en Steenkamp. 


11 Maart 1999 

Die Dekanekomitee aanvaar die vierjarige BTh-struktuur 
en bespreek die MTh wat oor twee jaar versprei word, 
Gemeentepraktyk wat daarna uitloop op 'n diploma en 'n 
Gevorderde diploma in Teologie na BTh of MTh. Die Komitee 
het verder vergader op 22 April, 03 Mei, 17 Mei , 26 Mei, 03 
Junie, 14 Junie, 23 Julie en aandag is gegee aan die talle sake 
waaroor rigting gevind moes word. 


16 Maart 1999 
Die Dosentevergadering neem kennis van 'n skenking van 
R1300 aan die ‘Nederduitsch Hervormde Kerkbeursfonds’ deur 


D.J. du Toit van Wingate Park. Die vergadering het voorstelle 
aan die Kuratorium geformuleer oor tydige optrede ten opsigte 
van die postestruktuur en dit het ook gehandel oor die plek 
van Gemeentepraktyk in die MTh kursus. Die voogdekomitee 
is hersaamgestel en doktor PA. Geyser is aangewys om die BD 
oriëntering te organiseer. 


18 Maart 1999 

Die Kommissie van die Algemene Kerkvergadering handel oor die 
voorgenome stigting van ‘n Kollege en besluit dat professor. T.F.J. 
Dreyer voortgaan met die voorbereidings. Daar is goedgekeur dat 
doktor J.A. van Biljon spesialistehulp in die Fakulteit mag verleen. 


23 Maart 1999 

Die Kuratorium neem kennis van 'n verslag oor die beraad op 
19-20 Januarie 1999, opgestel deur professor. PJ. van der Merwe. 
Daarin is ook die ontwerp van die profiel van ‘n predikant met 
kognitiewe, vaardigheids- en affektiewe aspekte opgeneem. Ander 
bylaes by die agenda was: 


“n Dekaansverslag oor die jaar 1998. 

e ` a Ooreenkoms tussen die twee fakulteitsafdelings oor die 
herstrukturering van die Fakulteit Teologie. 

“n Grondplan vir teologiese opleiding in die Nederduitsch 
Hervormde Kerk. 

e ` a Ontwerp van Teologiese Opleiding aan die Universiteit 
van Pretoria in die nuwe bedeling met ‘n addendum oor 
Herstrukturering en rasionalisering ensovoorts. 


Die Herstrukturering soos ooreengekom op die Dekanekomitee, 
het onder andere bepaal dat (1) die Fakulteit sal funksioneer as 'n 
veelkerklike fakulteit, (2) dat 'n kerk op eie koste 'n Kollege kan 
vestig, (3) dat die postestruktuur sal wees ses vir die Nederduitsch 
Hervormde Kerk, 11 vir die Nederduits Gereformeerde Kerk 
en voorlopig een vir `n ander denominasie. Om die doelwit van 
ses poste vir die Nederduitsch Hervormde Kerk te bereik, is die 
volgende maatreëls getref: (1) die aftreedatum van professor J.H. 
Koekemoer, S.J. Botha en G.M.M. Pelser word vervroeg tot 31 
Desember 1999, (2) die poste van professor M.J. du P. Beukes 
en LJ.S. Steenkamp word einde 1998 uitgefaseer [Beukes het 
emeritaat aanvaar en Steenkamp het siekte-emeritaat ontvang], 
en (3) professor T.F.J. Dreyer word oorgeplaas na die Kollege vir 
HTO. 

Die hergestruktureerde Fakulteit word op 01 Januarie 2000 soos 
volg saamgestel: 


e Ou Testamentiese Wetenskap: A.PB. Breytenbach - 
hoof, PM. Venter, J.H. le Roux, L.C. Bezuidenhout, D. 
Human. 

e Nuwe Testamentiese Wetenskap: J.G. van der Watt - hoof, 
S.J. Joubert, A.G. van Aarde, P.A. Geyser, E. Mahlangu. 

e Dogmatiek en Christelike Etiek: C.J. Wethmar - hoof, 
D.E. de Villiers en een vakant. 

e Godsdiens- en Sendingwetenskap: PJ. van der Merwe - 
hoof, J.J. Kritzinger, PG.J. Meiring. 

e Praktiese Teologie: C.J.A. Vos - hoof, J.C. Muller en een 
vakant. 

e Kerkgeskiedenis: J.W. Hofmeyer - hoof. 

e Kollege vir HTO: T.FJ. Dreyer - hoof. 

e Bestuurder Verrykingsprogramme: PG.]. Meiring. 

e Bestuurder Navorsingsontwikkeling en —programme: 
A.G. van Aarde. 

e Bestuurder Telematiese onderrig: J.H. le Roux. 


Die graadbevoegdheid van die Fakulteit is vasgestel op ‘n (1) 
vierjarige BTh-graad, of ‘n driejarige BA(Teol) graad, (2) ‘n 
eenjarige BA Hons graad, (3) `n tweejarige MTh of ‘n BD graad, 
(4) MDiv, (5) MA (Teol), en (6) PhD of DD graad. Wat die 


onderrig betref, is bepaal dat dit bestaan uit programme, studie- 

eenhede en modules. Die Nederduitsch Hervormde Kerk verkies 
‘n vierjarige BTh gevolg deur ‘n tweejarige MTh. 


30 Maart 1999 

Die Fakulteit Teologie Afdeling A keur die voorgestelde BTh- 
kursus goed. Die volgende onderwerpe vir die DD-proefskrif 
is goedgekeur: J.M. Strydom, An evaluation of John Dominic 
Crossan’s construct of the historical Jesus: the Baptist as test case; PA. 
Geyser, Die hermeneutiese uitgangspunte in die nuwe historiese 
benadering tot Jesus-studies, en vir die M-verhandeling: M. Meyer, 
‘n Prakties-teologiese ondersoek na motiveringsprinsipes in die opbou 
van n gemeente, en K.D. Papp, Die lewe en werk van ds Kalman 


Papp IL, stamvader van die familie Papp in Suid-Afrika. 


25 Mei 1999 

Die Dosentevergadering besluit om die fakulteitsmedalje toe te 
ken aan professor FJ. van Zyl en A.D. Pont. Die vergadering 
keur 'n konsep-ooreenkoms met die School of Divinity, St Mary's 
College, University of St Andrews in Skotland goed en besluit dat 
dit op 'n spesiale funksie onderteken sal word. Kennis is geneem 
van die vordering in die Dekanekomitee oor die infasering 
van nuwe kursusse en die uitfasering van bestaande kursusse. 
Indringende bespreking is gevoer met doktor Zenda Ofr oor die 
bestuur van navorsing. 


09 Junie 1999 

Die Kommissie van die Algemene Kerkvergadering en die 
Kuratorium vergader saam. Daar is kennis geneem van die 
nuutste verwikkelinge rondom die teologiese opleiding, die 
voorgestelde notariële ooreenkoms met die Universiteit van 
Pretoria, die personeelbeleid van die Universiteit, die voorgestelde 
reglement vir die Hervormde 'Teologiese Kollege, en die 
samewerkingsooreenkoms tussen die Kerk en die Universiteit met 
betrekking tot die Kollege. Die volgende besluite is bekragtig: 


1. Die Notariële ooreenkoms word in besginsel aanvaar. 

2. Redaksionele wysigings soos voorgestel, word aangebring 
en voorgestelde wysigings word verder met die Universiteit 
onderhandel. 

3. Die dagbestuur van die Kuratorium en die Moderamen 
finaliseer die ooreenkoms en handel dit af. 

4. Die volgende dosente word in die ses poste wat aan die Kerk 
toegeken is, gehandhaaf: 
© Ou Testament: A.PB. Breytenbach, PM. Venter, L.C. 

Bezuidenhout. 

© Nuwe Testament: A.G. van Aarde en PA. Geyser. 

© Godsdiens- en Sendingwetenskap: PJ. van der Merwe. 

e Die kerklike vakke Dogmatiek en Christelike Etiek, 
Praktiese Teologie en Kerkgeskiedenis en Kerkreg is 
vakant en sal gevul word soos wat dosente in die ander 
departemente uittree... 

5. Die Administrateur onderhandel en finaliseer so gou 
moontlik in oorleg met die Universiteit van Pretoria die 
vervroegde aftredes van professore J.H. Koekemoer, G.M.M. 
Pelser en S.J. Botha. 

6. Die dienste van Koekemoer, Pelser en Botha word teruggekoop 
by wyse van kontrakaanstellings...ensovoorts. 


Die voorstel van die Dekanekomitee oor die beleid rondom 
Hervormde Teologiese Studies is goedgekeur waarvolgens die 
Hervormde Teologiese Studies administratief onder beheer 
van die Kollege sal staan. Die reglement vir die HTK en die 
samewerkingsooreenkoms is in beginsel goedgekeur. 


15 Julie 1999 

Dit blyk dat die reglement vir die fakulteitsmedalje bepaal 
dat net een persoon die medalje op 'n slag kan ontvang. Die 
Dosentevergadering besluit om professor Van Zyl te nomineer. 


28 Julie 1999 

Die Kuratorium se dagbestuur het die ooreenkoms met die 
Universiteit goedgekeur na enkele wysigings en besluit dat die 
finale konsep op 30 Julie 1999 deur die Kommissie van die 
Algemene Kerkvergadering goedgekeur sal word. 


29 Julie 1999 

Die Fakulteit Afdeling A keur die leerplanwysigings vir 
Bybelkunde vir implementering vanaf 2000 goed, asook die M Th 
vir voorlegging aan die Senaat en die Raad. Daar is kennis geneem 
dat die Fakulteitsmedalje toegeken sal word aan professor FJ. van 
Zyl. Die Dosentevergadering neem kennis dat die ondertekening 
van die ooreenkoms met St. Andrews gereël is vir 03 Augustus in 
die rektor se onthaalkamer. 


30 Julie 1999 

Die Kommissie van die Algemene Kerkvergadering gee 
toestemming dat die ooreenkoms met die Universiteit van Pretoria 
onderteken word. Die ooreenkoms het onder andere bepaal: 


e Die bestaande twee fakulteitsafdelings word opgehef en 
saamgevoeg in een universiteitsfakulteit met veelkerklike 
betrokkenheid. Die kerntaak van die fakuklteit is die 
beoefening van die teologiese wetenskap en die opleiding van 
ampdsraers vir kerke. 

e Onderrig aan die fakulteit word sodanig gestruktureer dat 
dit binne die Nasionale kwalifikasieraamwerk beantwoord 
aan die beleid oor tersiêre onderrig en word programgewys 
georganiseer. 

e Formele akademiese programme van die fakulteit sal 
saamgestel word uit gemeenskaplike en kerkspesifieke 
komponente met die oog daarop om die opleiding van 
ampsdraers van alle kerklike vennote moontlik te maak, 
met dien verstande dat kerkspesifieke komponente deur die 
Fakulteitsraad en Senaat goedgekeur moet word en met 
dien verstande verder dat die partye daarna sal streef om die 
grootste moontlike deel van die program uit gemeenskaplike 
komponente saam te stel, 

e Nie-formele onderwysprogramme van die fakulteit, waarby 
kerkeie programme ingesluit is, word saamgestel en aangebied 
in ooreenstemming met die toepaslike reëls en reglemente van 
die Universiteit. 

e Die belange van kerklike vennote word in die fakulteit deur 
die Kuratorium (of soortgelyke liggaam) van elke vennoot 
behartig. 

e Die partye kom ooreen dat 'n Ekumeniese Adviesraad ingestel 
sal word waarop alle kerklike vennote sitting sal hé. 

e Die dosente van elke kerklike vennoot vorm n Dosenteraad 
wat in oorleg met die fakulteitsraad die kerkspesifieke 
program van daardie kerk behartig... 

e Die Fakulteitsraad word in ooreenstemming met die 
tersaaklike reglement van die Universiteit saamgestel 
op so 'n wyse dat die posteverdeling tussen die bestaande 
kerklike vennote gehandhaaf word met dien verstande 
dat fakulteitsraadslede vanuit ander kerklike vennote ook 
addisioneel benoem kan word. 

e Die Fakulteitsraad kies ‘n dekaan en adjunk-dekaan op so 
n wyse dat wanneer die dekaan uit die geledere van een van 
die bestaande kerklike vennote kom, die adjunk-dekaan uit 
die geledere van ‘n ander bestaande kerklike vennoot gekies 
sal word. 

e Met die oog op die implementering van die 
herstruktureringsprogram word 6 poste aan die Kerk toegeken 
vir die duur van bierdie ooveeenkoms. 

e Die partye kom ooreen dat ten opsigte van die poste in par 
5.1 en vir die duur van hierdie ooreenkoms, die Universiteit 
70% van die koste en die Kerk 30% daarvan sal finansier... 

e Die Universiteit onderneem om bo en behalwe die befondsing 

in par 6.1.hierbo, n bedrag gelykstaande aan 30% van die 
uitgawes verbonde aan die gemelde poste, jaarliks aan die 
fakulteit beskikbaar te stel... 

e Kerkeie programme is die uitsluitlke verantwoordelikheid 
van die Kerk. 

© Die partye kom ooreen dat die Kerk op eie koste ‘n Kollege vir 
teologiese opleiding vestig, wat na onderhandeling gedeeltelik 
of volledig gebruik kan maak van die infrastruktuur van die 
Universiteit. 

e Hierdie ooreenkoms tree in werking op Ol Januarie 2000 en 
duur... tot 31 Desember 2004. 


12 Augustus 1999 

Die laaste Dosentevergadering volgens die uitgaande struktuur 
word gehou. Teenwoordig is A.PB. Breytenbach, T.EJ. Dreyer, 
PA. Geyser, A.G. van Aarde, PJ. van der Merwe en PM. Venter. 
Professor. L.C. Bezuidenhout is in sy afwesigheid bedank vir die 
belangrike rol wat hy gespeel het om die ooreenkoms met St. 
Andrews te fasiliteer. Die wens is uitgespreek dat die fondse wat 
nog onder die naam van die STNT gehou word, oorgeplaas word 


na die HTK. 


17 Augustus 1999 

Die ooreenkoms tussen die Kerk en die Universiteit word 
onderteken. Die dagbestuur van die Kuratorium en die lede 
van die Moderamen was teenwoordig. Die voorsitter van die 
Kuratorium, doktor PJ. de Beer, het namens die Kerk die woord 
gevoer. 


Die nuwe Fakulteit Teologie word gekonstitueer op 
'n buitengewone vergadering in die Raadsaal in die 
Administrasiegebou. Teenwoordig was die rektor, professor 
Johan van Zyl, wat as voorsitter opgetree het, die waarnemende 
registrateur, doktor D.D. Marais, die volgende volle lede van 
die Fakulteit: L.C. Bezuidenhout, A.PB. Breytenbach, D.E. de 
Villiers, PA. Geyser, J.W. Hofmeyer, D.J. Human, S.J. Joubert, 
E. Mahlangu, PG]. Meiring, J.H. le Roux, J.C. Muller, A.G. van 
Aarde, PJ. van der Merwe, J.G. van der Watt, P.M. Venter, C.J.A. 
Vos en C.J. Wethmar, die studenteverteenwoordigers mejuffrou 
P Eksteen en meneer J. Kok en die sekretaresse mejuffrou T.H. 
Otto. Die voorsitter het die Fakulteit gekonstitueer in die lig van 
die ooreenkomste tussen die Universiteit en die twee bestaande 
kerklike vennote. Daar is aanbeveel is dat C.J.A. Vos as dekaan en 
A.PB. Breytenbach as adjunk-dekaan aangestel moet word. Daar 
is ook kennis geneem dat die Aanstellingsadvieskomitee moet 
bestaan uit die dekaan en adjunk-dekaan, twee Fakulteitsraadslede 
van die betrokke deelnemende kerk, twee Kuratoriumlede van 
die betrokke deelnemende kerk, die departementshoof van die 
dissipline waar die vakature bestaan of sy verteen woordiger en 'n 
vakkundige persoon. Dit is besluit om aan te beveel dat die graad 
MPhil in Toegepaste Teologie ingestel word. 


24 Augustus 1999 

Die Kuratorium neem kennis dat die samewerkingsooreenkoms 
tussen die Nederduitsch Hervormde Kerk en die Universiteit 
van Pretoria op 17 Augustus onderteken is. Daar is kennis ook 
geneem dat professor A.PB. Breytenbach as adjuk-dekaan verkies 
is. Professor A.G. van Aarde het navorsingsverlof ontvang van 01 
September 1999 tot 31 Augustus 2000 en is gelukgewens met die 
verwerwing van die graad PhD in antieke tale. Die vergadering 
het die maksimumbedrag vir boekaankope verhoog tot R13 200 
per student vir ses studiejare. 


30 Augustus 1999 

Die Dekanekomitee het vergader en weer op 20 September 
en 04 Oktober, waar aandag gegee is aan 'n verskeidenheid 
organisatoriese sake, onder andere die werkverdeling tussen die 


Fakulteitsraad, Algemene Dosenteraad en kerklike dosenterade. 
Daar is van die eerste byeenkoms op 19 September 1997, in 
totaal, 31 vergaderings gehou. Die sekretariaat is grotendeels 
deur professor PJ. van der Merwe behartig. Dit was 'n veeleisende 
tyd vir alle betrokkenes, veral as in gedagte gehou word dat die 
gewone akademiese werksaamhede onverpoosd voortgegaan het. 


16-17 September 1999 

Die Kommissie van die Algemene Kerkvergadering het kennis 
geneem dat die ooreenkoms met die Universiteit van Pretoria 
afgehandel en onderteken is op 17 Augustus 1999. Daar is ook 
besluit om goed te keur dat die Fakulteitsmedalje toegeken word 
en dat die totale koste (ingesluit die geldelike toekenning) nie 
R5000 moet oorskry nie en verhaal moet word uit die Teologiese 
Opleidingsfonds. Kennis is geneem van ‘n skrywe van professor 
L.C. Bezuidenhout waarin hy sy bedanking as dosent aankondig 
en meedeel dat hy in 'n gemeente van die Kerk van Skotland sal 
begin werk. 


21 September 1999 

Die Fakulteitsraad neem in ‘n buitengewone vergadering kennis 
van die regulasies soos vervat in die ontwerp-jaarboek 2000 en 
keur die stigting van die Sentrum vir Teologie en Samelewing 


goed. 
05 Oktober 1999 


Die Kuratorium het in 'n buitengewone byeenkoms bespreking 
gevoer oor die aanstellingsprosedures en besluit dat hy op geen 
wyse sy seggenskap oor enige aanstellings van Hervormde lidmate 
opsê nie en aanbeveel dat professor T.FJ. Dreyer se dienste 
ingekoop word om in die Fakulteit Praktiese Teologie te doseer. Die 
Kuratorium het die reg voorbehou om te besluit by wie studente 
van die Kerk lesings ontvang en het die samewerkingsooreenkoms 
ten opsigte van die Kollege goedgekeur vir ondertekening deur die 
Kommissie van die Algemene Kerkvergadering. Die Kommissie is 
versoek om na ondertekening van die ooreenkoms vir professor 
T.EJ. Dreyer aan te stel as hoof van die Kollege. Hulle het ook 
goedgekeur dat doktore M.J. du P. Beukes, Y. Dreyer, C. van der 
Merwe, J.A. van Biljon en dominee J. Coetzee aangewend kan 
word in die Fakulteit en die Kollege. 


07 Oktober 1999 

Die Kommissie van die Algemene Kerkvergadering het in ‘n 
buitengewone sitting kommer uitgespreek oor die groot werklas 
van professor T.EJ. Dreyer en versoek dat aandag gegee word 
aan groter besoldiging vir hom. Die samewerkingsooreenkoms is 
goedgekeur en die Kuratorium is versoek om die beheerraad van 
die HTK daar te stel. 


11 Oktober 1999 
Die Raad neem kennis dat professor C.J.A. Vos as dekaan en 
professor A DD. Breytenbach as adjunk-dekaan van die Fakulteit 
Teologie aangestel is. 


12 Oktober 1999 

Die Hervormde Dosentevergadering hou sy eerste vergadering. 
Teenwoordig was J.H. Koekemoer, A.PB. Breytenbach, TEL 
Dreyer, G.M.M. Pelser, PJ. van der Merwe, PA. Geyser, PM. 
Venter en L.C. Bezuidenhout. Afskeid is geneem van professor 
L.C. Bezuidenhout wat reeds einde November na Skodand 
verhuis. Kennis is geneem dar die Kuratorium vir professor 
Beukes versoek het om die oriënteringskamp en —kursus te reel 
vir studente wat in 2000 die oorgangshonneurs gaan volg. Die 
gedagte is aanvaar dat die nuweling teologiese studente inskakel 
by die eerstejaarskamp van die gemeente Philadelphia. Kennis 
is geneem dat die kongres van die Societas Novi Testamenti 

Studiorum baie goed verloop het. Kennis is verder geneem van die 
komitees wat deur die Fakulteitsvergadering van 21 September 
benoem is, van die reëlings oor kantoorbesetting en fondse en van 
'n daglange beplanningsvergadering op 04 November. 


04 November 1999 

Die Hervormde Dosentevergadering keur die beplanning goed 
vir (1) die opening van die Hervormde Teologiese Kollege op 01 
Februarie 2000, (2) die samestelling en eerste byeenkoms van die 
Toesighoudende Raad, (3) die beplanning vir Praktykvorming, en 
(4) die reëlings oor die aanbied van lesings in Praktiese Teologie 
deur professor Dreyer. Dit is besluit om 'n werkswinkel te reel 
vir die beplanning van die VIT in 2000 en om die voogdestelsel 
vir studentebegeleiding voort te sit. 'n Dosentevoog vir elke 
jaargroep is aangewys en kennis is geneem dat G.M.M. Pelser 
as huisvader van Van der Hoff aangewys is. Daar is besluit 
om die Fakulteitsmedalje te verander in ‘n Kollegemedalje 
en om Akademiese pryse in hersiening te neem. Kennis is 
geneem dat die Fakulteit soos ‘n skool bestuur sal word met die 
volgende bestuursliggame: Dekanaat, Dagbestuur (Dekanaat, 
navorsingsbestuurder en programbestuurder), Bestuurskomitee 
(Dekanaat, departementshoofde), Fakulteitsraad, Algemene 
Dosenteraad, Kerklike dosenterade. Professor Van der Merwe is as 
programbestuurder verkies deur die Bestuurskomitee. 


24 November 1999 

Die Kuratorium keur die samewerkingsooreenkoms ten opsigte 
van die Kollege goed en onderbreek sy verrigtinge vir die 
ondertekening daarvan deur professor T.FJ. Dreyer namens die 
Kerk en professor C.R. de Beer namens die Universiteit. Die 
ooreenkoms bevat onder andere die volgende bepalings: 


Aangesien die Nederduitsch Hervormde Kerk van Afrika 
besluit bet om met ingang 1 Jan 2000 'n Kollege, bekend as die 
Hervormde Teologiese Kollege, te stig wat deels vir die akademiese 
opleiding van teologiese studente van die Nederduitsch 
Hervormde Kerk van Afrika verantwoordelik sal wees, en 
aangesien die Kerk begerig is dat die studente van die te stigte 
Kollege onderrig van n hoë standaard en kwaliteit sal ontvang 
en dit bereik kan word deur samewerking met die Universiteit, 
en aangesien die Kerk oortuig is dat die akademiese standaarde 
van die Universiteit noodsaaklik is vir die bevordering van 
die studies en ontwikkeling van die teologiese studente soos 
deur die Kerk in vooruitsig gestel, en aangesien die Minister 
van Onderwys riglyne waarbinne sodanige samewerking 
tussen Universiteite en inrigtings geskied, neergelê het en albei 
partye wens dat die wyse, metodes en terme waarvolgens die 
samewerking geskied, op skrif gestel sal word, en aangesien die 
Universiteit sy verantwoorelikheid ingevolge genoemde riglyne vir 
leiding in verband met akademiese standaarde wil nakom deur 
die goedkeuring van onderrigmetodes, kurrikula en sillabusse en 
deur die moderering van eksamenvraestelle, nou derhalwe kom 
die partye soos volg ooreen: 


1. Woordomskrywings … 
2. Algemene bepalings 
2.1 Die Kollege is 'n administratiewe en akademiese 
eenheid, afsonderlik van die Universiteit, wat deur die 
Kerk beheer, bestuur en gefinansier word. Behoudens 
die bepalings van paragraaf 3 oefen die Kerk die beheer, 
bestuur en finansiering van die Kollege uit deur die 
Beheerraad Die Hoof of sy verteenwoordiger neem op 
uitnodiging sitting op die Fakulteitsraad Teologie 
3. Akademiese standaarde 
3.1 Die Toesighoudende Raad word saamgestel uit die hoof 
van die Kollege, die Dekaan of sy verteenwoordiger, die 


voorsitter van die Kuratorium vir Teologiese Opleiding 
van die Kerk en een lid van die Fakulteitsraad van die 
Fakulteit Teologie. Die Toesighoudende Raad kies uit eie 
geledere 'n voorsitter vir 'n termyn van een jaar. 

3.2 Die Toesighoudende Raad monitor besluite, verslae en 
voorskrifie wat op studente of kursusse in terme van 
hierdie ooreenkoms van toepassing mag wees 

3.3 Die Toesighoudende Raad oefen beheer uit oor die 
akkreditering van dosente, die samestelling van die 
leergange en leerplanne sowel as die wyse van onderrig 
en eksaminering van die kursusse wat deur die Kollege 
aangebied word. Kursusse wat deur die Universiteit 
aangbied word, val buite die jurisdiksie van die 
Toesighoudende Raad. 

3.4 Die lede van die Toesighoudende Raad wat die 
Universiteit verteenwoordig, doen jaarliks aan die 
Universiteit verslag oor die akademiese standaard van 
die kursusse deur die Kollege aangebied, met die oog op 
die voortsetting van hierdie samewerkingsooreenkoms 

3.5 Die Toesighoudende Raad vergader minstens een keer 
per jaar vir bespreking van die akkreditering van dosente 
sowel as die akademiese standaarde van die kursusse wat 
deur die Kollege, vir akademiese programme van die 
Universiteit, in samwerking met die Kollege, aangebied 
word. 

3.6 Die kworum vir die vergadering van die Toesighoudende 
Raad is die helfte plus een en die gemelde Raad neem 
besluite met ‘n gewone meerderheid van stemme van 
teenwoordige lede. By 'n staking van stemme het die 
Voorsitter 'n beslissende stem. 

4. Grade, Diplomas en Sertifikate 
5. Personeel 
6. Fasiliteite 

6.3 Die partye bevestig dat die inhoud van die biblioteek 
soos tans gehuisves in die Van Selms Leeskamer, die 
eiendom van die Kollege is. 

6.4 Die vaktydskrif Hervormde Teologiese Studies … val 
onder beheer van die Kollege... 

6.5 Die partye bevestig dat die Kollege die finansiéle voordeel 
sal toeval wat verkry word uit die publikasie van die 
navorsingsuitsette van die personeel van die Kollege in 
Finansies 

7. Inwerkingtreding en duur van ooreenkoms 

7.1 Hierdie ooreenkoms tree in werking op 1 Jan 2000 
en duur, onderhewig aan die bepalings in klousule 10, 
onbepaald voort totdat dit deur enige party hiertoe 
beëindig word met een akademise jaar skrifteklike 
voorafkennisgewing aan die ander party 

8. Beëindiging en kontrakbreukMediasie 

9. Wysiging 

10.  'Toegewings 
11. Kennisgewings en domicilia 


Die vergadering het verder die Reglement vir die HIK 
goedgekeur vir voorlegging aan die Kommissie van die Algemene 
Kerkvergadering. Daar is ook kennis geneem van die bedanking 
van professor L.C. Bezuidenhout en hy is bedank vir die jare van 
getroue dienswerk wat hy in die Kerk verrig het. 


25-26 November 1999 

Die Kommissie van die Algemene Kerkvergadering het twee 
wysigings aan die samewerkingsooreenkoms aanvaar en daar is 
kennis geneem dat dit afgehandel is. Professor Dreyer is sterkte 
toegewens met sy taak as Hoof van die Kollege. Daar is besluit 
dat die seketaris en die voorsitter die reglement vir die Kollege 
moet finaliseer. 

01 Desember 1999 

Professor PS. Dreyer is oorlede. Die begrafnisdiens op 06 
Desember in Pretoria-Oos is gelei deur doktor H.T. van Deventer 
en die teraardebestelling is waargeneem deur dominee PM. Smith. 
Die voorsitter van die Algemene Kerkvergadering, professor TEL. 
Dreyer, het namens die Kerk die woord gevoer. Die Hervormer 
van 15 Januarie 2000 is byna in geheel aan die nagedagtenis van 
PS. Dreyer gewy. Onder die hoof ‘So onthou ons prof Piet Dreyer 
is daar “n rots van n man’ deur M.W. Pretorius, “Piet as student- so 
onthou ek hom’ deur Thomas Dreyer, ‘Kollega en vriend deur A.D. 
Pont en ‘Hy het sy studente geleer om te lees’ deur Gafie van Wyk. 
Onder “Historiese Kalender het Riek van Rensburg geskryf oor 
Professor PS. Dreyer. Verder is daar ‘PS. Dreyer — D lewenskets’, 
anoniem, en ‘PS. Dreyer die filosoof deur A.J. Antonites. In die 
Almanak 2001 het die redakteur, doktor J.M.G. Storm, ‘n kort 
huldeblyk geskryf. 


e 2000 

Januarie 2000 

Die verenigde Fakulteit Teologie het volgens die Jaarboek die 
volgende personeel: 


e Dekaan professor C.J.A. Vos BA DD (Pret), Adjunkdekaan 
professor A.PB. Breytenbach BA(Hons) DD (Pret). 

e Departement Dogmatiek en Christelike Etiek: C.J. 
Wethmar BA (Hons)Fil MA(Grieks) BTh Lis Teol (Stell) 
- hoof, D.E. de Villiers MA BTh Lis Teol (Stell) ThD 
(Amsterdam). 

e Departement Godsdiens- en Sendingwetenskap: PJ. 
van der Merwe BA(Hons) DD (Pret) DTO Hoof, J.J. 
Kritzinger BSc DD (Pret), PG]. Meiring BA Drs Theol 
(Vrije Univ, Amsterdam) DD (Pret). 

e Departement Kerkgeskiedenis en Kerkreg: J.W. Hofmeyer 
BA (hons) BD (Pret) ThD (Kampen) - hoof. 

e Departement Nuwe Testamentiese Wetenskap: J.G. 
van der Watt BA(UPE) DLitt DD (Pret) Nagr Dipl 
Teol - hoof, S.J. Joubert BA DD (Pret), A.G. van Aarde 
MA DD(Pret), PA. Geyser BA(Hons) DD (Pret), E. 
Mahlangu MA (Unisa). 

e Departement Ou Testamentiese Wetenskap: A.PB. 
Breytenbach - hoof, D.J. Human MA (RAU) DD (Pret) 
J.H. le Roux MA (Pret) DD DTh (Unisa) , PM. Venter 
BA(Hons) DD (Pret). 

e Departement Praktiese Teologie: J.C. Muller BA DD 
(Pret) - hoof (waarnemend). 

e Instituut vir Sendingwetenskapike 
Kritzinger - direkteur. 

e Sentrum vir Beroepsetiek: D.E. de Villiers - direkteur. 

e Navorsing: A.G. van Aarde - Bestuurder. 

e Telematiese Onderrig: J.H. le Roux - bestuurder. 

e  Bybelkunde-program: D.J. Human - bestuurder. 

e Verrykingsprogramme: P.G.J. Meiring - bestuurder. 

e  Eie-kerklike programme 

e Hervormde Teologiese Kollege: "LEI. Dreyer BA, BD 
(Pret), DTheol(Utrecht) — hoof. 

e Sentrum vir Voortgesette Teologiese Opleiding: PG.J. 
Meiring - direkteur. 


Navorsing: J.J. 


22 Februarie 2000 

Die Hervormde Dosentevergadering kom byeen. Teenwoordig 
was professor A DD. Breytenbach (voorsitter), S.J. Botha, T.EJ. 
Dreyer, J.H. Koekemoer, G.M.M. Pelser, PJ. van der Merwe en 
PM. Venter. Professor A.G. van Aarde was met langverlof in die 
buiteland en professor PA. Geyser was siek. Kennis is geneem dat 
PA. Geyser as medeprofessor in Nuwe Testamentiese Wetenskap 
aangestel is vanaf O1 Januarie 2000. Die aanpassing van studente 


by die nuwe stelsel is bespreek. Kennis is geneem van die notule 
van die Toesighoudende Raad van die HTK wat gekonstitueer 
het op 07 Februarie, saamgestel uit die dekaan, die voorsitter van 
die Kuratorium, 'n lid van die Fakulteitsraad en die hoof van die 
Kollege. Professor Breytenbach is ook daar as voorsitter gekies en 
die name van die deeltydse dosente M.J. du P. Beukes, Y. Dreyer 
en J.C. van der Merwe is voorgedra vir akkreditering. Kennis is 
geneem dat die Kollege in 2000 net kerkspesifieke modules sal 
doseer, dat die gedifferensieerde MDiv 600 vanaf 2002 aangebied 
sal word en dat Praktykvorming ook vanuit die kollege aangebied 
sal word. 'n Diploma in Kerklike Bediening is in vooruitsig gestel. 
Die Dosentevergadering het verder 'n konsepreglement vir 
toekenning van die Kollegemedalje, wat die Fakulteitsmedalje 
vervang, goedgekeur, besluit dat die Akademiese pryse net 
toegeken sal word vir prestasie bo 75% en dat die gepaste 
geleentheid daarvoor die legitimasieplegtigheid sal wees en dat 
die oriënteringskamp verskuif moet word na die begin van die 
tweede jaar. 'n Voorlopige lys van tydelik en deeltydse dosente is 
saamgestel, wat bestaan uit A.J. Groenewald vir Dogmatiek en 
Christelike Etiek, E. Wolff vir Godsdiensfilosofie in BTh, J.P. 
Labuschagne en W.A. Dreyer in Kerkgeskiedenis en E. van Eck 
en G.C.J. Nel in Nuwe Testamentiese Wetenskap vir BTh, Hons 
en BD. 


14 Maart 2000 

Op sy eerste gewone vergadering onder die nuwe bedeling het 
die Fakulteit kennis geneem van 'n samewerkingsooreenkoms met 
die International College of Bible and Missions, die dagbestuur is 
opdrag gegee om samesprekings met verteenwoordigers van HTO 
te hou om samewerkingsmoontlikhede te verken. Reglemente 
is goedgekeur vir die Onderrig- en Programmekomitee en die 
Navorsingseenheid vir die bestudering van die Ou Testament en 
verwante literatuur, leergangwysigings vir BTh, nuwe modules vir 
Bybel- en Godsdienskunde en vir die graadprogram BA(Teol) is 
goedgekeur. Professor D.J. Human, J.H. le Roux, P.G.J. Meiring 
en A.G. van Aarde is as volle lede van die Senaat benoem en 
biskop M. Dandala as honorêre professor. Verder is regulasies vir 
nagraadse diplomas in Pastorale Traumagebeleiding en Pastorale 
Terapie goedgekeur. Die naamsverandering van Bybelkunde na 
Bybel- en Godsdienskunde is formeel goedgekeur vir voorlegging 
aan die Senaat en Raad. 


16-17 Maart 2000 
Die Kommissie van die Algemene Kerkvergadering het emeritaat 
verleen aan professor W.C. van Wyk. 


20 Maart 2000 

Die Kuratorium neem kennis van die werksaamhede en 
beplanning van die HTK. Dit het ingesluit vier preekwerkwinkels, 
'n Teologiese forumgesprek oor Homoseksualiteit, 'n Kollegedag 
met die tema ‘Die Hervormde Kerk oor 20 jaar’, twee VIT 
aanbiedings oor Geskiedenis en geloof, twee modules oor 
Gemeentebou, ‘n oriënteringskursus vir die vierdejaars, 182 
periodes in Praktykvorming. Verder is kennis geneem dat 
professor Dreyer 96 lesings in die Departement Praktiese Teologie 
sal waarneem en dat hy verantwoordelik is vir die begeleiding van 
5 MATeol studente en 2 PhD studente. Die notule van die eerste 
vergadering van die Toesighoudende Raad van die HTK is aan die 
Kuratorium voorgelê. Die lede is die dekaan, professor C.J.A. Vos, 
die voorsitter van die Kuratorium, doktor PJ. de Beer, 'n lid van 
die Fakulteitsraad, professor A.P.B. Breytenbach en die Hoof van 
die Kollege, professor T.F]. Dreyer. Professor Breytenbach is as 
voorsitter verkies. Deeltydse dosente aan die Kollege is professor 
M.J. du P. Beukes, doktor J.C. van der Merwe en doktor Y. Dreyer. 
Die Administrateur het gerapporteer dat professor Dreyer as 

hoof van die Kollege op die posvlak van ‘n dekaan vergoed sal 
word. Die Kuratorium het ook kennis geneem van ‘n skrywe van 
professor EJ. van Zyl na aanleiding van die toekenning van die 
Fakulteitsmedalje aan hom. 


Kennis is verder geneem van die lys van tydelik-deelrydse 
dosente: A.J. Groenewald in Dogmatiek en Christelike Etiek, 
E. Wolf in Godsdiensfilosofie, J.P Labuschagne en WA. 
Dreyer in Kerkgeskiedenis, E. van Eck en G.C.J. Nel in Nuwe 
Testamentiese Wetenskap; LEI, Dreyer, Y. Dreyer, J.C. van der 
Merwe en M.J. du P. Beukes in Praktiese Teologie. Die Teologiese 
Opleidingsfonds het volgens 'n verslag van doktor J.P. Labuschagne 
‘n netto inkomste vir die maande Augustus-Desember 1999 van 
R98 616.74 gehad. Uit die verslag van die waarnemende dekaan 
in 1999 die volgende: 


Die onderhandelings oor nuwe strukture vir die Fakulteit 
Teologie was besonder moeilik. Wedersydse wantroue tussen 
die verteenwoordigers van Afdeling A en B moes oorwin word. 
Die vrese van die twee deelnemende kerke moes tegelyk besweer 
word en daar moes voldoen word aan die eise om vernuwing 
wat deur die universiteitsbestwur gestel is met betrekking tot 
nuwe fakulteitstrukture en sake soos uitkomsgebaseerde onderrig, 
kwaliteitsversekering en prestasiebestuur. Die Fakulteit Teologie 
het eers in 1999 die eerste treë gegee vir die aanpassing by die 
nuwe politieke, ekonomiese en sosiale paradigma waartoe Suid- 
Afrika in 1994 reeds oorgegaan het. Dit moes gedoen word met 
die behoud van die goeie gesindheid van die kuratoria van die 
twee deelnemende kerke. Die begrip wat Hoofbestuur, en veral 
prof C.R. de Beer geopenbaar het, het baie bygedra om dit wat 
vyf jaar gelede byna ondenkbaar was, moontlik te maak. Die 
geslaagde onderhandelings oor die HTK het in die geledere van 
die Nederduitsch Hervormde Kerk ook gemoedsrus gebring. 
… Die lede van die Fakulteit het verskillende vakkongresse 
bygewoon. Die belangrikste hiervan was die kongres van die 
Studiorom Novi Testamenti Societas, ‘n internasionale kongres 
wat by die Universiteit van Pretoria aangebied is en wat Nuwe 
Testamentici van oor die hele wêreld getrek het. .. Dieselfde geld 
vir ‘n gesamentlike kongres van die OTWSA en die Nederlandse 
Oud Testamentiese Werkgeselschap. … Internasionale skakeling is 
verder uitgebrei met 'n uitnodiging aan prof AG van Aarde om 
vanaf Sept tot Des 1999 doseer- en navorsingswerk te doen by die 
Hebrew University in Israel. Hy en dr PA Geyser het ook die Jesus 
Seminar in Sonoma Valley, San Francisco bygewoon. 


16 Mei 2000 

Die Hervormde Dosentevergadering neem kennis dat vier 
godsdiensoefeninge vir die res van die jaar beplan word op 
Dinsdae om 18:00. Kennis is ook geneem van die aanbod van ‘n 
diversiteits aanstelling in die Fakulteit en van die beplanning om 
’n bundel van Old Testament Essays aan professor W.C. van Wyk 
te wy met sy aftrede en die redakteur van Hervormde Teologiese 
Studies is versoek om ‘n gedenkbundel vir professor Van Wyk te 
oorweeg. 


30 Mei 2000 

Die Kuratorium wens doktor Y. Dreyer geluk met 'n tweede 
proefskrif en professor Van Aarde met 'n verdere doktorsgraad. 
Professor T.F.J. Dreyer het onder die aandag gebring dat klasgelde 
drasties gestyg het van R7000 na R12 000 per jaar. Uit 'n verslag 
van professor A.P.B. Breytenbach het geblyk dat die oorskakeling 
in die Fakulteit na 'n modulestelsel en programaanbieding erge 
probleme opgelewer het. As professor PJ. van der Merwe ‘nie 
besondere aandag gegee het aan die inwerkingstelling van die 
nuwe onderrigstelsel nie, sou die toestand waarskynlik chaoties 
gewees het.” Verder is gemeld dat die afname in studentetal 
kommerwekkend is, uit 38 eerstejaarstudente is net vyf van die 
Hervormde Kerk. Die evalueringskomitee het gerapporteer dat 


tien nuwelinge toegelaat is as studente van die kerk en dar al tien 
beurse moet ontvang. 


Die Kuratorium het ook kennis geneem van die 
diversiteitsaanstelling van doktor Y. Dreyer in die Departement 
Praktiese Teologie. Dit het geskied in terme van die statutêre 
raamwerk wat deur die Employment Equity Act van 1998 
daargestel is. Die Universiteit het versoek dat die aanstelling vanaf 
Januarie 2005 deel van die Kerk se dosentetal sal word. 


Yolanda Dreyer is die dogter van Thomas Frederik Dreyer en 
Elizabeth Catharina Kellermann en is gebore op 01 Desember 
1956. Sy matrikuleer aan die Hoërskool Jan van Riebeeck in 
Kaapstad in 1974. Sy skryf in by die Universiteit van Pretoria 
in 1975 as eerste vroulike student van die Nederduitsch 
Hervormde Kerk en voltooi die studie in 1980. Sy word 
georden op 18 Januarie 1981 en bedien die studentegemeente 
Fonteinedal en, saam met haar man, dominee Kalman Papp 
jnr, Nelspruit. Hierdie huwelik het in egskeiding geëindig en 
gevolglike ontheffing uit die amp gelei. Sy behaal die MTh 
graad in Pastoraat aan die Princeton Theological Seminary in 
1990. Na hertoelating tot die bediening in 1994 bedien sy die 
Nederlandssprekende Gemeente in Johannesburg. Sy promoveer 
aan die Universiteit van Pretoria in Praktiese Teologie in 1998 
en ontvang ook die PhD in Nuwe Testamentiese Wetenskap in 
2000. Sy was 'n vryskut-aanbieder van godsdiensprogramme by 
die SAUK en MNet in die jare 1984-2002. Teen die tyd van 
haar aanstelling het sy reeds sowat tien artikels in Hervormde 
Teologiese Studies gepubliseer. Sy het ná haar aanstelling haar 
verbintenis met die Nederlandssprekende Gemeente behou. 


Die Kuratorium het verder ook besluit dat die 
aanstellingsprosedure vir die benoeming van ‘n professor in 


Dogmatiek en Christelike Etiek begin moet word. 


Junie 2000 

Hervormde Teologiese Studies jaargang 56 aflewering 2-3 is opgedra 
aan professor J.H. Koekemoer. In ‘n Inleidende Woord skryf PJ. 
van der Merwe oor professor J.H. Koekemoer as kerkman en 
akademikus en gee hy naas 'n deeglike oorsig van Koekemoer 
se loopbaan tegelyk ‘n baie waardevolle weergawe van die 
ontwikkelinge wat gelei het tot die verenigde Fakulteit Teologie, 
waarin Koekemoer as dekaan 'n leidende rol gespreel het. Die 
ander artikels in die bundel is van kollegas in die Fakulteit en 
Kerk en in ander teologiese fakulteite 


08 Junie 2000 

Die Kommissie van die Algemene Kerkvergadering het kennis 
geneem van 'n beklaging teen doktor Y. Dreyer na aanleiding 
van 'n standpunt wat sy uitgespreek het in Beeld van 03 April 
2000. Daar is besluit om haar en die Ringskommissie van Noord- 
Kaapland op te roep vir 'n gesprek. 


21 Augustus 2000 

Die Hervormde Dosentevergadering neem kennis dat professor 
A.A. da Silva oorlede is. Besluit is om doktor J. Buitendag aan te 
beveel as professor in Dogmatiek en Christelike Etiek en om die 
Kollegemedalje toe te ken aan professor A.D. Pont. 


22 Augustus 2000 

Die Kuratorium het in beginsel goedgekeur dat ‘n prys ingestel 
word vir die beste proefskrif. Die vergadering het ook per geslote 
stembrief ‘n kandidaat aangewys vir die vakante pos in Dogmatiek 
en Christelike Etiek. Professor S.J. Botha is op kontrakbasis vir 
2001 aangestel in Kerkgeskiedenis. 

24 Augustus 2000 

Die Fakulteit keur die volgende onderwerpe vir DD proefskrifte 
goed: C.J. Beukes - ‘n Postmoderne redekritiek vir kerk en teologie, 
Y. Dreyer - Jnstitutionalisation of authority and titles used for 
Jesus, J. Nel - Die effek van ‘n miskraam op die sisteem van ‘n 
huisgesin — D pastorale strategie, D.J.C. van Wyk - Die relevansie 
van historiese Jesus-navorsing vir kerk en teologie: n Hermeneutiese 
vraagstelling. Kennis is geneem van die lys kwalifikasies wat in 
die Fakulteit aangebied word en by SAKO ingehandig is: Dip 
Theol, BA(Theol), BA(Theol) (sems), BTh, Ba(Hons)(Theol), 
MPhil(Applied Theology), Postgr Dipl PTC, Postgr Dipl Past 
Ther, Poster Dipl Theol, BD, MA(Theol), MDiv, MTh, PhD 
en DD. Die instelling van die Desmond Tutu-Leerstoel as 
‘n gesamentlike onderneming van die Fakulteit Teologie, die 
Fakulteit Ekonomiese en Bestuurswetenskappe en die Leadership 
Network for Southern Africa is in beginsel goedgekeur. 


25 Augustus 2000 

Op ‘n buitengewone vergadering het die Kommissie van die 
Algemene Kerkvergadering besluit om kennis te neem van die 
diversiteitsaanstelling van doktor Y. Dreyer in die Departement 
Praktiese Teologie en om ter wille van goeie verhoudinge twee van 
die Kerk se verteenwoordigers op die Aanstellingskeurkomitee te 
laat dien. Die benoeming van doktor J. Buitendag as professor 
in Dogmatiek en Christelike Etiek is met algemene stemme 
goedgekeur. Daar is besluit om ‘n werkwinkel op 03 November 
2000 te hou vir beplanning met die oog op die situasie van die 
Fakulteit in 2004. 


Johan Buitendag is gebore op 20 November 1953. Sy ouers was 
Roelof Adriaan Buitendag en Ivy Becker. Hy matrikuleer in die 
eersteklas aan die Hoërskool Menlo Park, Pretoria, voltooi die 
BA BD Studie aan die Universiteit van Pretoria in 1977 en word 
georden as dienspligkapelaan op 27 November 1977. Daarna 
bedien hy die gemeentes Parkrand en Randburg. In 1984 bring 
hy 'n tyd deur aan die Universiteit van Erlangen vir studie onder 
professor F. Mildenberger. In 1985 promoveer hy onder leiding 
van professor B.J. Engelbrecht met die proefskrif Skepping en 
Ekologie, 'n ondersoek na die teologiese verstaan van die werklikheid. 
Vanaf 1985 tot met sy voltydse aanstelling dien hy as deeltydse 
dosent in die Departement Dogmatiek en Christelike Etiek. In 
1989 word hy aangestel as hoof van godsdiensprogramme by die 
Suid-Afrikaanse Uitsaaikorporasie. In 1994 keer hy terug na die 
bediening en bedien die gemeente Stellenbosch.Terwyl hy daar 
is, verwerf hy ook die graad MCom in 1995. 


14-15 September 2000 

Die Kommissie van die Algemene Kerkvergadering het 
kennis geneem dat die volgende persone hulle proefskrifte 
suksesvol verdedig het en hulle grade ontvang het op die 
Lentedagpromosiepelgtigheid van die Universiteit van Pretoria. 


e CJ. Beukes - n Postmoderne redekritiek vir kerk en teologie, 
promotor A.G. van Aarde. 

s DJ.C. van Wyk jnr - Die relevansie van die historiese 
Jesus navorsing vir kerk en teologie: 'n Hermeneutiese 
vraagstelling, promotor A.G. van Aarde. 

e Y. Dreyer - Institutionalization of authority and titles used 
for Jesuas, promotor A.G. van Aarde. 

e AG. van Aarde - Historization of Myth: The metaphor 
Jesus- Child of God’ and its Hellenistic-Semitic and Graeco- 
Roman background, promotor H.E Stander. 


Die Kommissie het kennis geneem dat die gesprek tussen die 
Ringskommissie van Noord-Kaapland en doktor Y. Dreyer 
plaasgevind het en dat die saak afgehandel is. 


03 November 2000 

Die Kuratorium en die Kommissie van die Algemene 
Kerkvergadering vergader saam. Aandag is onder andere gegee aan 
'n netelige situasie wat ontstaan het as gevolg van uitlatings van 
dosente in die media, meer spesifiek professor A.G. van Aarde. 
Besluit is dat die Kommissie moet voortgaan met sy gesprek met 
Van Aarde en dat die Kuratorium ook sy opsigtaak moet voortsit. 


24 November 2000 

'n Buitengewone vergadering van die Fakulteit neem kennis van 
die konsep ooreenkoms tussen die Universiteit en die HTO en 
van die versoek om formulering van regulasies vir assessering. 
Doktor Y. Dreyer het vir die eerste keer sitting geneem op die 
Fakulteitsraad as volle lid. 


29 November 2000 

Die Hervormde Dosentevergadering besluit dat die dosente- en 
studentevoogde soos volg sal dien: J. Buitendag en S. Hoffman vir 
BTh I, T.FJ. Dreyer en Mariaan Basson vir BTh II, PM. Venter 
en Paula Eksteen vir BTh III, Y. Dreyer en C. Viljoen vir BTh IV, 
PA. Geyser en J. Dippenaar vir MDiv I, PJ. van der Merwe en J. 
Dippenaar vir BD III. 


Toe die Kuratorium vergader, is kennis geneem dat daar nagelaat 
is om vir professor J.H. Koekemoer 'n afskeidsfunksie te reël en 
daar is verskoning daarvoor aangebied. 


Kennis is geneem van 'n verslag van professor PJ. van der Merwe 
oor klagtes van studente wat voortspruit uit die veranderde situasie 
aan die Fakulteit. Daar is besluit dat die aanstellingsperiode van 
professor G.M.M. Pelser verleng moet word tot 31 Januarie 2001. 
Daarna sal hy dan as buitengewone dosent sonder vergoeding 
optree. Die vergadering het verder kennis geneem van 'n verslag 
van doktor W.A. Dreyer oor 'n besoek aan die Wêreldraad van 
Kerke in Geneve. Die vergadering het hom positief uitgespreek 
oor die stigting van ‘n Instituut vir Kerkgeskiedenis. Die voorsitter 
het opdrag ontvang om te antwoord op 'n skrywe van die Ring 
van Middelburg waarin kommer uitgespreek word oor bepaalde 
uitlatings van professore in die media. Doktor J.P. Labuschagne 
is bedank vir sy werk aan die Teologiese Opleidingsfonds wat 
reeds meer as R200 000 beloop. ‘n Reglement vir die deurlopende 
evaluering van teologiese studente is goedgekeur. Daar is ook 
kennis geneem dat die A.D. Pontprys, die Greyvensteinprys, die B. 
Gemserprys en die W.P. Brouwerprys toegeken is aan G.PJ. Stoltz, 
en die PJ. Mullerprys, die J.I. deWetprys en die Kuratoriumprys 
(nuwe benaming van die Dekaansprys) aan T.F. Dreyer. 


e3 2001 
06 Februarie 2001 


Die Hervormde Dosentevergadering verwelkom professor J. 
Buitendag as lid en neem kennis van die afsterwe van doktor 
AJ.G. Dreyer. Die adjunk-dekaan, professor A.PB. Breytenbach, 
oorhandig 'n goue oorlosie aan professor G.M.M. Pelser namens 
die Universiteit vir 25 jaar getroue diens. 


01 Maart 2001 

Professor J. Buitendag en M.J. Masango word verwelkom as 
lede van die Fakulteitsraad. Kennis is geneem dat professor 
G.M.M. Pelser die langdienstoekenning ontvang het op 'n 
private geleentheid. Die DD proefskrif-onderwerpe is soos volg 
goedgekeur: G.S. de Bruin, Die antieke ruimtevaarder-teorie — 
'n godsdienswetenskaplike studie en J. Ludeke, Die opbou van 
Afrika Onafhanklike kerke deur die opleiding van leraars en 
profete. 


15-16 Maart 2001 
Die Kommissie van die Algemene Kerkvergadering behandel ‘n 
skrywe van die Ouderlingvergadering van Volksrust (predikant P. 

Buitendag) waarin beswaar aangeteken word oor uitlatings van 
professor A.G. van Aarde, PA. Geyser en Y. Dreyer. Dit is besluit 
om die antwoord wat reeds op dergelike skrywes gegee is, ook aan 
hulle te stuur. Kennis is geneem dat professor S.J. Botha emeritaat 
aanvaar op Sondag 13 Mei 2001. 'n Gesprek met professor A.G. 
van Aarde oor sy besluit om sy huwelik te beëindig, is gevoer en 
hy is van sy ampspligte onthef vir die tydperk 16 Maart-30 Junie 
2001. 


19 Maart 2001 

Die Kuratorium verwelkom professor Y. Dreyer en J. Buitendag 
as dosente en adviserende lede. Kennis is geneem dat die volgende 
departementshoofde of verteenwoordigers van departemente 
as adviserende lede sitting sal neem op die Kuratorium: J. 
Buitendag, verteenwoordiger Dogmatiek en Christelike Etiek, 
PJ. van der Merwe, hoof Godsdiens- en Sendingwetenskap, S.J. 
Botha verteenwoordiger Kerkgeskiedenis en Kerkreg, A.G. van 
Aarde verteenwoordiger Nuwe Testamentiese Wetenskap, A.PB. 
Breytenbach Hoof Ou Testamentiese Wetenskap, Y. Dreyer 
verteenwoordiger Praktiese Teologie, I.W.C. van Wyk hoof HTO, 
en TEJ. Dreyer hoof HTK. Die vergadering moes reëlings tref 
vir die situasie wat ontstaan het as gevolg van professor van Aarde 
se egskeiding, as gevolg waarvan hy deur die Kommissie van die 
Algemene Kerkvergadering onthef is vir die tydperk 16 Maart-30 
Junie 2001. Kennis is geneem dat dominee W.P. Prinsloo deur die 
Kommissie van die Algemene Kerkvergadering benoem is op die 
Kuratorium. 


13 Mei 2001 

Professor S.J. Botha ontvang emeritaat by geleentheid van 'n 
erediens in Grootvlei deur hom gelei. Hervormde Teologiese 
Studies jaargang 57 aflewering 3-4 is aan hom opgedra. Die 
huldigingswoord en cur vit is deur A.PB. Breytenbach en 'n 
waardering is deur S.P. Pretorius gelewer. Breytenbach skryf onder 
andere: 


Schalk Botha is n persoon wat op 'n stil en netjiese manier sy 
werk gedoen het. Hy is D uitmuntende kollega en laat by ‘n mens 
die blywende ervaring van betroubaarheid en toewyding. Hy stel 
in alles die kerk se belange eerste en beskou homself as n dienaar 
van Christus. 


Pretorius gee ‘n volledige en deeglike oorsig van die lewe en werk 
van S.J. Botha en sluit af met ‘n waardering, waaruit die volgende 
aangehaal word: 


Die beeld van professor Schalk Botha by elkeen wat hom ken, is 
die van 'n nederige, beskeie, opregte en liefdevolle mens... Die 
Hervormde Kerk is dankbaar vir so 'n deeglike en bekwame 
persoon wat in die voetspore van uitmuntende voorgangers kon 
volg. 
Naas die bydraes van kollegas in die Fakulteit en Kerk, verskyn 
in die huldigingsbundel bydraes van vakgenote soos G. Bos, 
A.D. Pont, J.W. Hofmeyer, P. Strauss, Kobus Labuschagne, WA. 
Dreyer, H.J. Botes en C. Pretorius. 


15 Mei 2001 

Die Hervormde Dosentevergadering finaliseer die kurrikulum 
vir MDiv IL wys T.E]. Dreyer aan as oorhoofse bestuurder en 
koërdineerder van die program en wys die bestuurders aan van die 
onderskeie modules A.G. van Aarde vir TEO 871, J. Buitendag 
vir TEO II en TEJ. Dreyer vir TEO III. 


29 Mei 2001 

Die Kuratorium het kennis geneem van die buitengewone druk 
wat studente beleef en het besluit dat ‘n volle dag gebruik moet 
word om met hulle gesprek te voer. 'n Onderhandelingspan is 
aangewys om saam met verteenwoordigers van die Nederduits 


Gereformeerde Kerk en die Universiteit te beplan vir die nuwe 
samewerkingsooreenkoms wat in 2005 in werking moet tree. 
Die Adjunk-dekaan het gerapporteer dat in die jaar 2000 as 
hulpdosente gedien het E. van Eck, WA. Dreyer, J.P. Labuschagne, 
TJ.E Dreyer, J.C. van der Merwe, M.J. du P. Beukes, Y. Dreyer 
en A.J. Groenewald. Toestemming is verleen dat doktor E. van 
Eck in die derde kwartaal lesings sal waarneem in die plek van 
professor Van Aarde. 


Kennis is geneem van ‘n verslag van professor T.FJ. Dreyer oor 
die opleiding van predikante in die lig van die dalende lidmatetal. 
Daarin stel hy onder andere: 


Die kerk leef uit die geloof dat God self sy kerk in stand hou en 
dikwels teen alle verwagtings in wonders kan laat plaasvind. Die 
hoop bestaan dat die Hervormde Kerk kan losbreek uit sy na- 
binne-gerigtheid en vanuit die missio Dei in beweging sal kom 
na die wêreld. Dit kan alle projeksies van moontlike scenarios 
as dwaasheid bewys. Daarop hoop ons en daarvoor bid ons! Dit 
sou egter ook dwaas wees om nie oor die korttermyn rekening 
te hou met statistieke en projeksies nie. Om studente te probeer 
werf ter wille van die teologiese fakulteit en om deur die aanbod 
van beurslenings (10 per jaar) verwagtings by studente te skep, 
is onverantwoordelik. Gegrond in die hoop van ons geloof; en 
met inagneming van realiteite kan ons myns insiens nie meer as 
4 studente per jaar by wyse van beurslenings as studente van die 
Kerk keur nie. Dit is reeds 'n geloofsuitspraak! 


Kennis is geneem dat vanaf 2002 finalejaar studente ‘n verdere drie 
maande praktiese opleiding moet deurloop en dit is besluit dat 
ondersoek gedoen moet word na bykomende finansiële hulp vir 
die betrokke studente. Op aanbeveling van die Evalueringskomitee 
is besluit om agt studente as studente van die Kerk te erken, met 
beurslenings. 


23 Julie 2001 

Die Fakulteit neem kennis dat die onderwerpe vir DD proefskrifte 
van G.J. Volschenk Exegetical-methodological presuppositions of the 
study of the economy in the world of Matthew: Applied to land, land 
tenancy and the jubilee en G.C. Lindeque Die boek Josua gelees teen 
n eksiliese agtergrond goedgekeur is. 


24 Julie 2001 

Die Hervormde Dosentevergadering neem kennis dat professor 
J. Buitendag pas terug is na bywoning van 'n kongres oor 
sistematiese teologie in Princeton en professor Y. Dreyer 'n kongres 
oor Homiletiek in Hydepark, Nederland gaan bywoon, asook 
dat professor van Aarde besoek sal aflê in Amerika en Europa, 
professor Geyser in Amerika, professor Breytenbach en Venter op 
'n Ou Testamentiese Kongres in Europa referate sal lewer en dat 
professor Y. Dreyer lesings gaan gee in Utrecht. Besluit is dat met 
die oog op internasionalisering die naam van Hervormde Teologiese 
Studies verander word na HTS Teologiese Studies Theological 
Studies. 


28 Augustus 2001 

Die Kuratorium neem kennis van die gesprek met die studente 
en besluit dat die NH Dosenteraad die saak rondom die behoefte 
van die studente vir meer Christologie moet ondersoek. 'n 
Beskrywingspunt na die Algemene Kerkvergadering is goedgekeur 
vir begroting vir 'n pos in Kerkgeskiedenis in die HTK. Besluit 
is om die H.C.M. Fourie Erepenning toe te ken aan professor 
J.H. Koekemoer. Professor Breytenbach het beswaar gemaak teen 
'n redaksionele artikel in Die Hervormer van 15 Augustus 2001, 
waarin verwys is na die probleme wat studente ondervind en gesê 
word: 


In sigself is akademiese uitnemendheid en hardwerkendheid iets 
wat ons baie positief beoordeel. Maar as dit naderhand ten koste 

van die vreugde is, ten koste van die mens wat daarmee besig 
is? Dan word dit akademiese breingimnastiek... Dan word dit 
sleurwerk ... 


Doktor PJ. de Beer en H.J. Botes is benoem as die Kuratorium se 
verteenwoordigers op die Beheerraad van die HTK en die Kosmos 
Instituut. 


20 September 2001 

Die Kommissie van die Algemene Kerkvergadering het 
goedgekeur dat professor G.M.M. Pelser emeritaat aanvaar 
vanaf 20 September 2001. Dit is aan hom oorhandig tydens die 
middag-ete op dieselfde dag. Hervormde Teologiese Studies jaargang 
57, Aflewering 1-2 is aan hom opgedra. Die huldigingswoord en 
cur vit is deur die adjunkdekaan, professor A.PB. Breytenbach 
gelewer, wat onder andere skryf: 


Gert Pelser sal deur sy kollegas onthou word as 'n lojale, 
hardwerkende persoon. Hy was 'n perfeksionis in alle opsigte, en 
alle opdragte wat aan hom gegee is, het hy nougeset uitgevoer. Hy 
was onder sy kollegas bekend daarvoor dat hy kritiese vrae kon 
vra, dat hy inderdaad, soos dit ‘n goeie wetenskaplike betaam, 
meer vrae as antwoorde gehad het. 


Onder die titel "a Oop en vry teologiese debat met werklike diepgang 
voer A.G. van Aarde gesprek met Pelser oor uitsprake wat hy deur 
die jare gemaak het oor ‘n groot verskeidenheid van onderwerpe 
en sy huidige standpunte oor dieselfde onderwerpe. Daarin kom 
‘n duidelike beeld van Pelser se teologie en wêreldbeskouing na 
vore. Ander artikels in die bundel is naas dié van kollegas in 
die Fakulteit en Kerk, van die hand van 'n beduidende aantal 
vakgenote in Suid-Afrika en die buiteland, asook van leerlinge. 


30 September 2001 

Die 66ste Algemene Kerkvergadering kom byeen in die Aula van 
die Universiteit van Pretoria. Die uittredende voorsitter, professor 
TE]. Dreyer, het die openingsrede uitgepreek na aanleiding van 
Sagaria 7:1-14; 8:18-19. Weer kon afgelei word watter spanninge 
daar in die Kerk bestaan: 


Maar voordat ons praat en stem — onthou, ons is in die eerste 
plek hier omdat ons glo dat God ons geroep het. Daarom het 
ons profetiese verantwoordelikheid om die woord van God te 
laat spreek — al is dit teen ons eie ‘liberale of ‘konserwatiewe 
opvattings. Daarom moet ons dieper kyk as bloot na uiterlike 
godsdienstige gebruike en tradisies. Ons moet elkeen pynlik eerlik 
vra na ons motiewe. Wat skuil agter ons mooiklinkende teologiese 
argumente? Wat is my persoonlike motiewe en die dryfveer ager 
my standpunte? Is dit dalk my eie politieke siening? Wil ek 
miskien graag bekend staan as 'n behoudende teoloog, of wil ek 
hê dat mense my moet beskou as 'n verligte post-moderne denker? 
In watter mate is my houding 'n reaksie op groepsdruk? Word my 
denke gekleur deur my verlange na 'n ou bedeling in Suid-Afrika, 
of word ek meegesleur deur die gewaande politieke optimisme van 
n nuwe Suid-Afrika? Gebruik ek selektief teksverse uit die Bybel 
om Goddelike sanksie aan my argumente te verleen, of gebruik 
ek dalk krities-wetenskaplike argumente om die aanspraak van 
God se Woord te omseil? Die Woord van God vra van ons elkeen 
eerlike, persoonlike selfondersoek... Mag ons by die waarheid bly 


en mag daar vrede onder ons wees. 


Groeteboodskappe is oorgedra deur dominee B.A. Zuba van die 
HKSA, dominee J.C. Carstens van die Nederduits Gereformeerde 
Kerk, professor D.G. Breed van die Gereformeerde Kerke, doktor 
Z.P le Roux van die Verenigde Presbiteriaanse Kerk. 


Die H.C.M. Fourie erepenning is oorhandig aan professor J.H. 
Koekemoer deur die voorsitter van die Kuratorium, doktor PJ. 
de Beer: 


Dit dien vermeld te word dat een van die belangrikste bydraes 
wat prof Koekemoer vir die bestendiging van die Bybels- 
reformatoriese teologie gemaak het, juis hierdie hernieude 
waardering en verstaan van die kerklike konfessies is. Hy sien die 
teoloog se verhouding met die konfessies as D normatiewe binding 
gepaardgaande met n hermeneutiese verantwoordelikheid... 

Prof Koekemoer word in 1978 as eerste direkteur van Kital 
aangestel en in 1984 bevorder tot senior direkteur. Sy effektiewe 
organisasie- en bestuursvermoë plaas hierdie instituut uit die 
staanspoor op 'n stewige basies... Sy doseer-verbintenis met die 
Universiteit van Pretoria gaan terug na 1978 toe hy as tydelik- 
deeltydse dosent aangestel is. Hierdie taak verrig hy ononderbroke 
vir die volgende elf jaar totdat hy in 1989 as hoogleraar aangestel 
word. Die vertroue wat hy by mede-dosente ingeboesem het, 

blyk daaruit dat hy reeds in 1992 as dekaan.. aangewys is... In 
die samespreking met die toe nog toekomstige vennote het prof 
Koekemoer respek met sy realisme en regverdigheid, asook met 
sy lojaliteit teenoor sowel die Nederduitsch Hervormde Kerk as 
die Universiteit van Pretoria afgedwing. Deur sy vergesig en ook 
bemiddeling kom die Hervormde Teologiese Kollege eventueel tot 
stand. 


Volgens die registrasie was daar 329 predikante en 275 ouderlinge 
met stemreg teenwoordig. Professor LEI. Dreyer is as voorsitter 
en doktor J.M.G. Storm as skriba verkies. Na 'n herstemming 
tussen professor PA. Geyser, dominee A.P.J. Beukes en doktor J.J. 
Steenkamp en ‘n tweede herstemmimg tussen professor PA. Geyser 
en dominee A.PJ. Beukes is dominee Beukes as vise-voorsitter 
verkies. Na ‘n herstemming tussen professor J. Buitendag, doktore 
W.A. Dreyer, J.J. Steenkamp, J.C. van der Merwe en dominee S. 
Hoffman en 'n tweede herstemming tussen professor J. Buitendag 
en doktor W.A. Dreyer is doktor Dreyer as vise-skriba verkies. Na 
‘n herstemming tussen professor J. Buitendag, doktore J.C. van 
der Merwe, D.J.C. van Wyk jnr, J.J. Steenkamp en dominee S. 
Hoffman is as predikantelede van die Kommissie verkies professor 
J. Buitendag en doktor J.C. van der Merwe. 


Na aanleiding van ‘n beskrywingspunt van die Ring van Zeerust 
is besluit: 


Teen die agtergrond van vorige besluite van die Kerk dat die 
Algemene Kerkvergadering in die laaste instansie die belydenis 
interpreteer, dra die vergadering dit aan die Kommissie op om 
studiewerk te doen en te laat doen en aan die 67ste Algemene 
Kerkvergadering 'n voorlegging te maak oor 'n eietydse interpretasie 
van die kernsake van die Kerk se belydenis, soos onder andere die 
maagdelike verwekking van Jesus, die opstanding, die Godheid 
van Jesus en dies meer. Sodanige voorlegging hou rekening met 
die historiese ontstaan en ontwikkeling van die kernsake van die 
belydenis, met resente ontwikkeling op die onderskeie terreine 
van die teologie, dui moontlike duldbare nuanseverskille aan 
ten opsigte van 'n eietydse interpretasie van die kernsake van die 
Kerk se belydenis, dui fasette van onduldbare interpretasie van 
die belydenis aan. Tot tyd en wyl die Algemene Kerkvergadering 
die belydenis sodanig geinterpreteer het, geld die belydenis van 
die Kerk onverkort. Die Algemene Kerkvergadering bevestig dat 
God in sy almag tot enige iets in staat is, en bevestig daarmee die 
waarheid in die Bybel oor God soos onder andere verwoord in 
die Apostolicum. 


Die verslag van die Kuratorium het laat blyk dat daar in 1999, 34 
BA studente en 21 BD studente van die Kerk was en dat twee die 
MDiv studie en een die DD studie voltooi het. In 'n inleidende 
opmerking word gestel: 


Die jare 1998 en 1999 sal in die geskiedenis van die Fakulteit 
Teologie (Afd A) bekend staan as 'n tydperk van onderhandeling 
met die oog op ‘n totaal nuwe bedeling. Dit was in vele opsigte 
traumaties om die dwang tot rasionalisering van binne die Kerk 
en die aandrang op aanpassings by 'n nuwe bedeling in die land, 
só te hanteer dat die waardes wat die Kerk graag gevestig sien 

jn sy teologiese opleiding nie verlore sou gaan nie. Dit was veral 
traumaties om die voortydige aflegging van lojale dosente tot 
uitvoer te bring. 


Wat navorsing betref, meld die verslag dat in die jaar 1998 daar 
29 geakkrediteerde tydskrifartikels deur voltydse dosente gelewer 
is, in 1999 ook 29, en in 2000 was daar 49, 'n besondere prestasie 
waaraan professor A.G. van Aarde die grootste aandeel gehad het: 


Die onderhandelinge met die oog op ‘n geamalgameerde fakulteit 
Teologie is hoofsaaklik gevoer deur die dekanekomitee wat 
saamgestel was uit 'n gelyke getal dosente van die Nederduitsch 
Hervormde Kerk en die Ned Geref Kerk. Die belangrikste 
resultaat wat vir die Nederduitsch Hervormde Kerk bereik is 
met die oog op die migrasietydperk (2000 tot 2004) en wat in 
n ooreenkoms met die Universiteit van Pretoria vasgelê is, is 
dat die Nederduitsch Hervormde Kerk 6 dosenteposte sou hê in 
die nuwe fakulteit, nieteenstaande die feit dat die Kerk volgens 
studentegetalle slegs op 4 aanspraak kon maak. Die Kerk sou 
30% van die koste van 6 poste bekostig en die Universiteit sou nie 
verdere finansiële druk plaas op die Kerk in geval van moontlike 
tekorte nie. 


Oor die nuwe Fakulteit Teologie lui die verslag: 


Op die eerste werksdag van 2000 het die nuut saamgestelde 
Fakulteit Teologie amptelik begin funksioneer. Dit was in vele 
opsigte 'n dramatiese verandering nd meer as 80 jaar waarin 
die Kuratorium van die Nederduitsch Hervormde Kerk 'n 
beduidende seggenskap gehad het oor die aard en inhoud van 
die opleiding van sy teologiese studente aan die Universiteit 
van Pretoria. Die nuwe bedeling wat deur verskillende faktore 
meegebring is, het werklik ‘n nuwe denkparadigma gevra en talle 
nuwe eise gestel. 


Die strukture wat deur die samesmelting tot stand gekom het, 
is 'n Fakulteitsraad bestaande uit 6 lede van die Nederduitsch 
Hervormde Kerk en 11 lede van die Nederduits Gereformeerde 
Kerk, 'n Algemene Dosenteraad, 'n Hervormde Dosenteraad en 'n 
Ekumeniese Adviesraad wat bestaan uit verteenwoordigers van die 
kerklike kuratoria wat ooreenkomste met die Universiteit gesluit 


het. 


Daar is ‘n hele aantal staande komitees in die lewe geroep, naamlik ‘n 
Dagbestuur (dekaan, adjunkdekaan en professor PJ. van der Merwe), 
Bestuurskomitee (dekaan, adjunkdekaan, departementshoode en 
programbestuurders), Onderrig- en Programkomitee, Telematiese 
Onderrigkomitee, Akademiese tafelgesprekke, Navorsingskomitee, 
Verrykingsprogrammekomitee, Bemarkingskomitee, Ekumeniese 
skakeling, 


Aanstellingskeurkomitee, Rekenaarkomitee, Programkoërdinering, 


Samewerkingsooreenkomste, Internasionalisering, 
Nagraadse komitee. Promosiekommissies uit al die doserende 
personeellede behartig die verdediging van doktorale proefskrifte. 
Sentrums in die nuwe fakulteit is die Sentrum vir Beroepsetiek, 
die Instituut vir Sendingwetenskaplike Navorsing en die Sentrum 
vir Teologie en Gemeenskap. 


Die Hervormde Teologiese Kollege (HTK) wat vanaf 1 Jan 2000 
in bedryf is, hanteer kerkeie en kerkspesifieke sake in belang 
van die Nederduitsch Hervormde Kerk aan die Fakulteit. Die 
finale studiejaar van die Hervormde studente (MDiv 2) word 
byvoorbeeld volledig vanuit die HTK aangebied. Die Ned Geref 
Dosentevergadering en SEVTO hanteer kerkeie en kerkspesifieke 
sake in belang van die NG Kerk. 


Nadat professor L.C. Bezuidenhout hom in Skotland gaan vestig 
het, was slegs vyf van die kerk se poste beset en is die dienste 
van professore S.J. Botha, J.H. Koekemoer en G.M.M. Pelser 
bekom om hulp te verleen. As sesde voltydse dosent is doktor J. 
Buitendag benoem. 


Kommer is in die verslag uitgespreek oor studentegetalle, want in 
2000 het slegs vyf nuwelinge aangemeld. Die verslag eindig met 
'n vermelding van die byna bomenslike eise wat aan dosente gestel 
is ten opsigte van die nuwe fakulteit en die nuwe paradigma van 
die Universiteit. Daarby kan gevoeg word die hele tydperk van 
onderhandeling en voorbereiding. 


Na aanleiding van 'n beskrywingspunt van die Ring van 
Bloemfontein is besluit: 


Die Kuratorium en die Kommissie van die Algemene 
Kerkvergadering ondersoek die moontlikheid en wenslikheid om 
die opleiding van sy dienaars van die Woord nd 2005 selfstandig 
en onafhanklik te bedryf, met akkreditasie aan D universiteit. 


Daarnaas is besluit: 


Die huidige reëling in verband met teologiese opleiding aan die 
Universiteit van Pretoria word gekontinueeer. Die Hervormde 
Teologiese Kollege as opleidingsinstansie van die Kerk word 
uitgebrei en versterk. 


Die Dosentevergadering het versoek dat die besluit van die vorige 
vergadering oor die eweredige verspreiding van poste herroep 
word en dat die Kuratorium opdrag kry om die saak so te bestuur 
dat die belange van die teologiese opleiding ten beste gedien word. 
Dit is aanvaar en daar is verder besluit: 


In ag genome die situasie wat mag ontstaan op pad na 2004 
en daarna, word dit aan die Kuratorium in oorleg met die 
Kommissie van die Algemene Kerkvergadering opgedra om soos 
en wanneer nodig, die Kollege stelselmatig uit te bou. 

Die uitbouing word aanvanklik (vanaf 2002) op 'n deeltydse 
basis gedoen, by wyse van kontrakaanstellings deur persone te 
benoem, of later indien wenslik, 'n voltydse aanstelling te maak. 
Die persoon of persone moet aan die vogende profiel voldoen: 
Die dosering van Suid-Afrikaanse Kerkgeskiedenis en Kerkreg 
(Toegespits op die kerkregtelike praktyk binne die Hervormde 
Kerk) 120 lesings per jaar... 

Die fasilitering, ontwerp en aanbieding van programme met die 
oog op die verryking van gemeentelike bediening — bereken teen 
60 lesings per jaar... 

Die daarstel van toerustingskursusse vir ampsdraers en lidmate 
(in samwerking met kerklike rade) en die opleiding van 
aanbieders — bereken teen 60 lesings per jaar... 

Die koördinering en inisiëring van die studiewerk van rade in die 
vorm van navorsingsprojeRte... 

Die Algemene Kerkvergadering begroot in beginsel R100 000 of 
ongeveer RI per lidmaat vir die HTK. 


Die vergadering het verder besluit om ‘n instituut vir Hervormde 
Kerkgeskiedenis verbonde aan die HTK te vestig in samewerking 
met SENTIK en om telematiese onderrig vir teologiese opleiding 
te ondersoek. 


‘n Afsonderlike verslag van die hoof van die HTK, professor TE]. 
Dreyer, is behandel: 


Met die oprigting van die HTK is as doelwitte uiteengesit dat 
die teologiese etos van die Hervormde Kerk binne ‘n veelkerklike 
teologiese opleiding behoue sal bly, die Kollege aan die Universiteit 
van Pretoria akkreditering sou verkry om sodoende te waarborg 
dat, indien die situasie aan die Fakulteit in der mate sou 
verander dat die Kerk ‘n groter deel van die opleiding selfstandig 
wil hanteer, sodanige opleiding die nodige akademiese erkenning 
sou geniet, die praktykvorming van teologiese studente met die 
oog op die bediening in die Hervormde Kerk voortaan onder die 
Kollege sou ressorteer, sekere funksies van die vroeëre STNT soos 
die jaarlikse voortgesette toerusting van predikante, die kursus in 
gemeentebou en toerustingskursusse vir ampsdraers en lidmate, 

vanuit die Kollege hanteer moes word die Kollege met die reél 
van aktualiteitsdae ‘n teologiese forum moes bied vir debat en 
teologiese refleksie, die dosente van die Kollege verantwoordelik 
sal wees vir die aanbieding van kerkspesifieke lesings binne die 
Departement Praktiese Teologie asook vir die kursusse wat nog 
volgens die ou stelsel moet uitfaseer die Kollege verantwoordelik 
sou wees vir die kurrikulering van die gedifferensieerde MDiv 
600 kursus vir Hervormde studente... 

n Diploma in kerklike bediening gekurrikuleer moet word wat 
as voorvereiste sou geld vir toelating to die Proponentseksamen, 
wetenskaplike navorsing en publikasies vanuit die Kollege beplan 
en georganiseer moet word, die studente-voogstelsel vanuit die 
Kollege georganiseer moes word, n oriënteringskursus vir 4de jaar 
studente aangebied moet word 'n ‘retreat vir predikante beplan 
en aangebied moet word, die Hervormde Teologiese Studies 
voortaan onder die Kollege sal funksioneer en verder uitgebou 
word tot 'n wetenskaplike tydskrif van internasionale gehalte. 


Professor Dreyer is bedank vir sy uitmuntende leiding met die 
vestiging van die HIK, en dosente wat behulpsaam was met 
onderrig in die Kollege is bedank vir die wyse waarop die Kerk se 
studente onderrig word. Ordinansie 2.1.1 Opleiding en vorming 
van dienaars van die Woord is gewysig om voorsiening te maak vir 
die bestaan en funksie van die HTK. 


‘n Verslag van die redakteur van Hervormde Teologiese Studies, 
professor A.G. van Aarde, is behandel en hy en die sekretaresse 
is bedank vir uitmuntende werk. Dit het geblyk dat vir die 
akademiese jaar 2001 die Universiteit van Pretoria 'n subsidie- 
bedrag van R1 581 735 ontvang het, waarvan die Fakulteit 
R526 470 vir navorsing kon aanwend. 


Doktor J.P. Labuschagne het gerapporteer oor die Teologiese 
Opleidingsfonds, waarvoor in 1999 vanaf Augustus R106 849 en 
in 2000, R205 049 ontvang is. 


Die Ring van Makwassie het die volgende beskrywingspunt 
ingestuur en die vergadering het dit aanvaar: 


Die ringsvergadering spreek sy diepe kommer uit oor afwykende 
tendense wat van tyd tot tyd vanuit die teologiese opleiding 
verneem word, Die vergadering wil die Kerk oproep om 
dringend erns te maak met die missie en visie van die Teologiese 


Opleidingsfonds, sodat die fonds te alle tye verskans kan word 


Kennis is geneem van die ander werksaamhede van die Kuratorium, 
onder andere dat sinds die vorige Algemene Kerkvergadering 41 
nuwelinge tot die studie toegelaat is met beurslenings en dat een 
nie as student aanvaar is nie. 


Die vergadering het hierdie deel van sy werksaamhede afgesluit 
met besondere dank aan die dosente wat gebuk gaan onder ‘n 
groot werklas en die afgelope drie jaar groot onsekerheid gehad 
het en baie moes opoffer rondom die samesmelting van die twee 
teologiese fakulteite. Wat predikante betref, het die vergadering 
kennis geneem van die toelating of hertoelating van 33 persone, 
die emeritering van 18, die dood van 11 en die ontheffing van 26. 


As lede van die Kuratorium is verkies doktor H.J. Botes, dominee 
J. Coetzee, doktor PJ. de Beer, dominee A.C. Kuyper, doktor E. 
van Eck, doktor D.J.C. van Wyk snr en doktor D.J.C. van Wyk 
jar. Op ‘n konstitueringsvergadering is verkies as voorsitter doktor 
PJ. de Beer, as visevoorssitter doktor E. van Eck en as lede van die 
Dagbestuur doktor H.J. Botes en dominee. A.C. Kuyper. 


28 November 2001 

Die Kuratorium verwelkom Professor Y. Dreyer terug na haar 
besoek aan Nederland. Die volgende wysiging van die reglement 
vir toekenning van die H.C.M. Fourie Erepenning is goedgekeur: 


Die penning word aan die ontvanger toegeken as bekroning van: 
gepubliseerde werk wat berus op selfstandige navorsing, studie 
en eie insig, en waardeur 'n positiewe bydrae gelewer is tot die 
bestendiging en uitbouing van die Bybels-Reformatoriese Teologie 
en die Nederduitsch Hervormde Kerk van Afrika. 


Wat betref samewerking met die Kosmos Instituut is besluit dat 
dit liewer moet geskied deur middel van 'n Skakelliggaam. Die 
Kuratorium se betrokkenheid by die samewerking word beperk 
tot die terrein van die opsig oor die opleiding van studente 
van die kerk. Kennis is geneem van die Diploma in Kerklike 
Bediening en van die eerste twee uitruilstudente wat in 2002 
in Wenen sal studeer, naamlik Thinus van Staden en Heinrich 
Botha. Kennis is ook geneem van die volgende toekennings: H.P. 
Wolmaransprys aan C. Viljoen, A.D. Pontprys, Greyvensteinprys 
B. Gemserprys, J.I. de Wetprys, en W.P. Brouwerprys aan M. 
Basson, PJ. Mullerprys aan S. Hoffman, en Kuratoriumprys aan 
P Eksteen. Die name van twaalf predikante is aan die Kommissie 
van die Algemene Kerkvergadering voorgelê vir benoeming van 
die Proponentseksamenkommissie. 


29 November 2001 

Die Kommissie van die Algemene Kerkvergadering neem kennis 
dat professor A.G. van Aarde nie sy benoeming as lid van die 
Studiekomitee oor Belydenisaangeleenthede en die Raad vir 
Ekumene aanvaar nie en besluit om met hom daaroor ‘n gesprek 
te voer. Tydens die legitimasieplegtigheid is verneem dat studente 
Basson, Eksteen en Hoffman die BD graad met lof ontvang het. 


ed 2002 
19 Februarie 2002 


Die Hervormde Dosentevergadering keur die volgende 
dosentevoogde goed: PJ. van der Merwe BTh I, J. Buitendag BTh 
IL T-EJ. Dreyer BTh II, PM. Venter BTh IV, Y. Dreyer MDiv I, 
PA. Geyser MDiv II. Besluit is dat godsdiensoefening maandeliks 
sal plaasvind van 12:15 tot 12:35. Kennis is geneem dat die Van 
Selms Leeskamer na kamer 1—34 sal verskuif, wat ook sal dien as 
seminaarkamer vir HTK, en ook die fotogalery wat in 1-38 was, 
sal huisves. Dit is besluit dat sake met duidelik kerklike karakter in 
die toekoms deur die Dosentevergadering van die HTK gehanteer 
moet word. 


28 Februarie 2002 

Die Fakulteit neem kennis dat die volgende onderwerpe vir 
die DD proefskrif goegekeur is: D.N. Reinstorf, Metaphorical 
Stories in Luke's narrative world: A challenge to a conventional 
worldview, en C. Pretorius, dominee Jac van Belkum: Nestor van 
die Nederduitsch Hervormde Kerk — ‘n Teologies-historiese studie 
en vir MA (Teol), K.D. Papp met Die historiese agtergronde van 
die Hongaars-Afrikaans predikante-familie Papp. Die reglement 
vir die Sentrum vir Teologie en Gemeenskap is goedgekeur. 


21 Mei 2002 

Die Hervormde Dosentevergadering neem kennis dat professor 
LWC. van Wyk van HTO Swede besoek het van 15-24 Maart 
waarin hy ‘n openbare lesing gehou het aan die Universiteit van 
Karlskrona, ‘n seminaar gelei het aan die Universiteit van Lund en 
waardevolle kontakte opgebou het. 


28 Mei 2002 

Die Kuratorium het kennis geneem dat professor en mevrou 
Van Aarde weer getroud is en hulle gelukgewens. Professor 
A.PB. Breytenbach is gelukgewens met die uitnodiging om aan 
die Universiteit van Utrecht lesings te gee. Lede is versoek om 
op die hoogte te kom van die Regulasies en Leerplanne van die 

Universiteit van Pretoria vir 2002 wat tot hulle beskikking gestel 
is. Op aanbeveling van die Evaluasiekomitee is sewe nuwelinge as 
studente van die Kerk erken. 


06-07 Junie 2002 

Die Kommissie van die Algemene Kerkvergadering het kennis 
geneem van 'n memorandum van professor PA. Geyser oor die 
Skrifbeskouing van die Kerk en het besluit om dit te finaliseer 
en beskikbaar te stel in die Kerk. Na aanleiding van ‘n artikel in 
Beeld van 17 April 2002 deur professor J.L.P. Wolmarans, dosent 
aan die RAU en predikant van die Kerk, het die Kommissie ‘n 
verklaring opgestel wat deur professor T.FJ. Dreyer goedgekeur 
is vir publikasie in Die Hervormer. Dit het verskyn in die uitgawe 
van 15 Julie 2002. Daarin word gestel: 


Die Hervormde Kerk staan onverkort by die leer soos wat dit in die 
belydeniskrifte tot uiting kom: Ons bely dat Jesus Christus tegelyk 
God en mens is. Die wetenskap kan met historiese navorsing iets 
oor Jesus van Nasaret as mens sê. Hierdie navorsingsresultate het 
n groot bydrae gelewer in ons verstaan van die mens: Jesus van 
Nasaret — méér as dit sal bulle nooit kan sê nie. Die wetenskap 
kan slegs iets navors wat met menslike wetenskaplike metodes 
waargeneem kan word. Hier lê die grens van die wetenskap. Jesus 
Christus is tegelyk ook God! Dat Hy God is, oorskry die grense 
van menslike denke en wetenskap, dit kan nie nagevors of bewys 
word nie. Ons bely dit in die geloof omdat ons in die ontmoeting 
met God deur sy Woord en Gees deur die Waarheid oorweldig 
word. Die Waarheid (Jesus Christus) wat ons bely is groter as 
ons. Die wetenskap, menslike denke, selfs belydenisformules, kan 
die Waarheid nie begrens of finaal onder woorde bring nie... Ons 
besef egter tegelykertyd dat die spreekwyse van die belydenisskrifte 
tiperend is van die tyd waarin hulle ontstaan het... Ons tyd vra 
na 'n eietydse vertolking van die inhoude van die belydenisskrifte. 
Dit moet egter nie die indruk skep dat ons afstand doen van 
die geloofsinhude wat in die belydenisskrifte verwoord word nie, 
of dat daar nou ruiimte is vir 'n ongebonde leervryheid nie... 
Die Kerk kan met reg van sy teoloé verwag om die resultate 
van wetenskaplike navorsing so te verwerk en te vertolk dat dit 
mense help om hulle geloof in God met groter oorgawe te bely. 
Die teologie moet nie misbruik word om mense te verwar nie... 
Die Kerk kan met reg die verwagting koester dat sy predikante en 
dosente met hulle teologiese navorsing die verkondiging van Jesus 
Christus die Here moet dien... 


Die Kommissie het verder besluit dat die dosente gereeld genooi 


sal word vir gesprekke. 
06 Augustus 2002 


Die Hervormde Dosentevergadering neem kennis dat professor 
P.M. Venter pas ‘n kongres in Leuven bygewoon het, professor van 
Aarde het reeds na Europa vertrek het vir ‘n kongres en professor 
Y. Dreyer binnekort na Skandinawié vertrek vir ‘n kongres. Dit 
is besluit om aan te beveel dat professor S.J. Botha, doktore 
J.P. Labuschagne, W.A. Dreyer en C.J. Beukes die onderrig in 
Kerkgeskiedenis en Kerkreg sal hanteer in 2003. 


27 Augustus 2002 

Die Kuratorium het vir professor S.J. Botha gevra om ‘n 
werkswinkel te reél oor die moontlikheid van ‘n Instituut vir 
Kerkgeskiedenis. Op professor Botha se aanbeveling is aanvaar dat 
studente in hulle derdejaar met Suid-Afrikaanse Kerkgeskiedenis 
kan begin en dit dan weer in die vyfde jaar kan voortsit. Kennis 
is geneem dat professore Breytenbach en Van der Merwe met 
navorsingsverlof in die vierde kwartaal sal wees. 


November 2002 

Hervormde Teologiese Studies jaargang 58 aflewering 4 is ‘n 
huldigingsbundel vir professore W.C. van Wyk, A.A. da Silva 
en L.C. Bezuidenhout. L.C. Bezuidenhout was by sy vertrek na 
Skotland professor in en hoof van die Departement Bybelkunde. 


Wouter Cornelis van Wyk is gebore op 23 Februarie 1937 in 
Germiston en word groot in Alberton. Hy matrikuleer in 1954 
aan die Afrikaanse Hoér Seunskool in Germiston met vier 
onderskeidings. Hy behaal die graad BA in 1958, BD in 1962, 
MA in 1964 en DD in 1967, almal met lof. Op 01 Januarie 
1961 word hy aangestel as junior lektor in Semitiese Tale , in 
1965 bevorder tot lektor en in 1968 tot senior lektor. Op 01 
Julie 1971 word hy professor in en hoof van die Departement 
Semitiese Tale. In dieselfde jaar word hy dosent in Argeologie 
in die Departement Ou Testamentiese Wetenskap. Tydens die 
proses van die Nuwe Afrikaanse Bybelvertaling was hy betrokke 
as vertaler van die Koningsboeke en Jeremia en as medevertaler 
van die Psalms en het hy ook hulp verleen met lesings in Ou 
Testamentiese Wetenskap. Hy het met verloop van tyd talle 
wetenskaplike artikels en populêr-wetenskaplike artikels geskryf 
en was onder andere ‘n tyd lank redakteur van Old Testament 
Essays. Van sy nagraadse studente het etlikes dosente aan Suid- 
Afrikaanse universiteite geword. Nadat hy as waarnemende 
dekaan en as plaasvervangende dekaan gedien het, word hy 
op 01 Julie 1983 permanent-voltydse dekaan van die Fakulteit 
Lettere en Wysbegeerte, waar hy op 30 April 2000 afgetree het. 
Hy is op 28 Junie 1970 georden en het as deeltydse predikant 
van Pretoria-Oos gedien tot met sy kerklike emeritaat. 


Andrew Anthony da Silva is gebore op 27 Julie 1943 in 
Krugersdorp en matrikuleer in 1960 aan die Hoérskool 
Monument. Hy behaal die graad BA in 1963 met lof in Grieks, 
BD in 1966 met lof, BA Hons in 1973 met lof en promoveer in 
1987 met die proefskrif Die funksie van die skeppingstradisie in 
die boek Jeremia. In 1994 behaal hy ook nog die graad MA in 
Semitiese Tale met lof nadat hy ‘n tyd lank navorsing gedoen het 
aan die Universiteit van Edinburgh. In 1998 skryf hy ook in vir 
die graad MDiv in Praktiese Teologie, wat posthuum aan hom 
toegeken word in 2000. Hy is georden op 28 Januarie 1967 en 
bedien agtereenvolgens die gemeentes Johannesburg en Pretoria- 
Wes. Nadat hy in 1976 as tydelik-deeltydse dosent in Semitiese 
tale gewerk het, word hy vanaf 01 Januarie 1977 aangestel as 
voltydse lektor en verlaat hy die voltydse kerklike bediening, 
maar bedien nog deeltyds die gemeentes: Polisiekollege, 
Wonderboom, Hartebeeshoek, Witfontein en Pretoria-Wes. Op 
01 Julie 1980 is hy bevorder tot Senior Lektor, en op 01 Januarie 
1993 tot mede-professor. Hy tree ook op as deeltydse dosent 
in die Departement Ou Testamentiese Wetenskap en aan die 
HTO. In Desember 1995 tot Februarie 1996 was hy gasdosent 
aan die Evangelisch-Theologische Fakulteit in Leuven. Da Silva 
het talle wetenskaplike en populér-wetenskaplike publikasies 


gelewer. Hy is oorlede op 15 Junie 2000. 


28-29 November 2002 

Die Kommissie van die Algemene Kerkvergadering besluit om 
professor J.L.P. Wolmrans uit te nooi vir ‘n gesprek na aanleiding 
van sy artikel in Beeld en die korrespondensie daarna. Hy het 
daarop reageer met ‘n aantal voorwaardes, waarop die Kommissie 
op 13 Maart 2003 besluit het om hom op te roep vir 'n gesprek 
onder die opsig. Hy het steeds negatief reageer. Uiteindelik is ‘n 
klag teen hom geformuleer, waarop hy reageer met die bedanking 
as lid van die Kerk. 


e3 2003 
18 Februarie 2003 


Die Hervormde Dosentevergadering benoem professor PM. 
Venter as sekretaris in die plek van professor PJ. van der Merwe 
wat oor baie jare die sekretariaat behartig het. Kennis is geneem 
dat professor PA. Geyser op navorsingsverlof sal wees in die 
tweede kwartaal van 2003. 

27 Februarie 2003 
Die Fakulteit neem kennis dat professor PM. Venter gedurende 
die eerste semester met studieverlof is. 


13 Maart 2003 

By die legitimasie plegtigheid is aangekondig dat Werner Mans al 
die pryse ontvang het behalwe twee, wat aan Marike Oosthuizen 
toegeken is. Die Kuratorium het op 27 Mei 2003 kennis geneem 
dat die Evalueringkomitee agt nuwelinge aanbeveel vir studie en 
het dit goedgekeur. 


16 Julie 2003 

Die Hervormde Dosentevergadering neem kennis dat professor 
A.G. van Aarde genooi is om lesings te gee aan die Protestantse 
afdeling van die Universiteit van Kairo. 


29 Julie 2003 

Die Fakulteit neem kennis dat professor A DD. Breytenbach met 
studieverlof is van Ol Julie 2003 tot 15 Januarie 2004 en dat 
die volgende onderwerpe vir proefskrifte goedgekeur is: B.J. van 
Wyk, Die kerkorde van die Nederduitsch Hervormde Kerk van 
Afrika in hedendaagse verband, en DLC. van Wyk, doktor A.J.G. 
Oosthuizen se rol en invloed in die Nederduitsch Hervormde 


Kerk 1948-1964 — 'n kritiese beoordeling. 


18-19 September 2003 

Die Kommissie van die Algemene Kerkvergadering besluit om 
professor PA. Geyser, wat op 60-jarige ouderdom emeritaat moes 
aanvaar by die Universiteit van Pretoria, op kontrakbasis aan te 
stel in die HTK vir die ontwikkeling en aanbieding van kursusse 
vir die periode 01 Januarie-31 Desember 2004. 


27 November 2003 

Die Kommissie van die Algemene Kerkvergadering aanvaar ‘n 
Reglement vir die Kerkhistoriese Werkgroep, neem kennis van die 
verdeling van werkopdragte en wens vir doktor W.A. Dreyer geluk 
met sy verkiesing as voorsitter van die Werkgroep. 


Desember 2003 

In Konteks verskyn kort huldigingsartikels oor professor B.J. 
Engelbrecht wat sy 80ste verjaarsdag op 01 Augustus gevier het, 
geskryf deur professor J.H. Koekemoer en oor professor EJ. van 
Zyl wat sy 90ste verjaarsdag gevier het op 06 Mei, geskryf deur 
professor PJ. van der Merwe. 


© 2004 
16 Februarie 2004 


Die Hervormde Dosentevergadering neem kennis dat professor 
PA. Geyser afgetree het op 31 Januarie, dat professor A.PB. 
Breytenbach met vervroegde pensoen aftree op 31 Maart en dat 
professor Y. Dreyer bevorder is tot ‘n vol professor. 


04 Maart 2004 

Die waarnemende voorsitter van die Raad, professor Esme du 
Plessis, is teenwoordig in die vergadering van die Fakulteitsraad 
en oorhandig die langdienstoekenning aan professor PJ. van der 
Merwe. 


25 Maart 2004 

Tydens die legitimasiepligtigheid is aangekondig dat die W.P. 
Brouwerprys, die A.D. Pontprys, die PJ. Mullerprys, die H.P. 
Wolmaransprys en die B. Gemserprys almal toegeken is aan 
PR. Schoeman, die Greyvensteinprys aan H.J. Boshoff, die J.I. 
de Wetprys aan Anneke Viljoen en die Kuratoriumprys aan J.H. 
Botha. H.J. Boshoff, PR. Schoeman, J.M. van Staden en A. 
Viljoen het die MDiv graad met lof ontvang. 


31 Maart 2004 
Professor A.PB. Breytenbach tree af. 


Junie 2004 

Hervormde Teologiese Studies jaargang 60 aflewering 1-2 is opgedra 
aan professor PA. Geyser. Die huldigingswoord is deur die hoof 
van die HTK, professor T.F.J. Dreyer. Hy skryf onder andere: 


Piet Geyser beskik oor 'n skerp intellek, 'n besondere insig 
om groter teologiese verbande raak te sien en ten dienste van 
die kerk onder woorde te bring. Hy het die aanvoeling om 
so fyn te formuleer dat moeilike teologiese konsepte ook vir 
lidmate toeganklik is. Dit is waarskynlik die rede waarom hy 
uiters geslaagd en gewild was met die aanbieding van lesings, 
kursusse en seminare... Sy empatiese betrokkenheid by ander, 
gekombineer met sy fyn teologiese insig en egte geloof het van 
hom 'n gewaardeerde raadgewer en pastor gemaak 


Die huldigingswoord word gevolg deur 'n bondige cur vit en 'n 
opgawe van akademiese lesings en publikasies. Onder die titel Om 
nie te dink bo wat in die Skrif geskrywe staan nie — konsistensie en 
ontwikkeling in die teologie van Piet Geyser het A.G. van Aarde 
by wyse van gesprek met Geyser die kontoere van sy teologie 
beskryf. Ander bydraes in die bundel is van kollegas en vakgenote 
in die Kerk, die Fakulteit en ander fakulteite in Suid-Afrika en 


oorsee. 


10-11 Junie 2004 

Die Kommissie het in teenwoordigheid van die lede van die 
Kuratorium die finale memorandum van ooreenkoms met die 
Universiteit van Pretoria goedgekeur. Dit is onderteken op 24 
Junie 2004 deur professor T.FJ. Dreyer en die rektor, professor 
C.W.L Pistorius. Die ooreenkoms strek tot 31 Desember 2009. 
Die belangrikste verskille met die vorige ooreenkoms is: 


e Die kerntaak van die fakulteit is die beoefening van die 
teologiese wetenskap en die opleiding van persone met die oog 
op kerklike bediening. Die konteks waarin die fakulteit sy 
kerntaak uitvoer, is die samewerking tussen die Universiteit 
en verskillende kerke. Hierdie kerke handhaaf onderling ‘n 
multilaterale gespreksverhouding. 

e Die fakulteit bestaan uit die volgende departemente 
waarbinne programme in Bybel — en Godsdienskunde 
aangebied word. … 

e Die fakulteit bedryf n interdissiplinêre program in Bybel — 
en Godsdienskunde. 

e Die Universiteit kan die strukturering van die Departemente 
binne die Fakulteit Teologie, sowel as die samestelling van 
die akademiese programme wat deur die fakulteit aangebied 
word, na oorleg met die kerklike vennoot in terme van sy eie 
beleid en prosedures wysig. 

e ... Kerkeie programme van die Kerk word gereël deur die 
Hervormde Teologiese Kollege. 

e Die Kerklike Dosenteraad kan, na oorleg met die Algemene 
Dsoeenteraad, aanbevelings aan die Fakulteitsraad maak ten 
aansien van teologiese opleiding en studente-aangeleenthede. 

e Die Fakulteitsraad word in ooreenstemming met die 
tersaaklike reglement van die Universiteit saamgestel op so 
n wyse dat die posteverdeling in hierdie ooreenkoms en in 
dié tussen die Universiteit en die NG Kerk van Transvaal 
ooreengekom, weerspieël word, met dien verstande dat 
fakulteitsraadslede vanuit ander kerklike vennote addisioneel 
benoem kan word. 

e Die Fakulteitsraad maak die nodige aanbevelings ten aansien 
van die aanstelling van die dekaan en adjunk-dekaan .. met 
dien verstande dat die dekaan en adjunk-dekaan uit die 
geledere van verskillende kerklike vennote kom. 


e n Ekumeniese Adviesraad word saamgestel uit 

verteenwoordigers van al die kerklike vennote. Die funksies 
en bevoegdhede van die Ekumeniese Adviesraad word per 
reglement deur die fakulteitsraad bepaal. Die kerntaak van 
die Ekumeniese Adviesraad is on die fakulteit te adviseer oor 
aangeleenthede wat verband hou met die akademiese profiel 
van studente en die verhouding tussen algemeen kerklike en 
kerkspesifieke opleiding 

© ` Vif poste word aan die Kerk as bydraende kerklike vennoot 
toegeken vir die duur van hierdie ooreenkoms … 

e Permanent- voltydse aanstellings in poste wat nie aan 
kerklike vennote toegeken is nie, geskied nadat die dekaan 
oorleg gepleeg het met die verteenwoordigers van die kerklike 
vennote, 

e Kontrakaanstellings ten aansien van gemeenskaplike en 
kerkspesifieke programme vind jaarliks plaas... 

e Die Kerk kan, in oorleg met die dekaan en die kerklike 
Dosenteraad, personeel geakkrediteer deur die fakulteitsraad 
en verbonde aan die HIK aanwend om goedgekeurde 
kerkspesifieke kursusse aan te bied, met dien verstande 
dat die aanstelling van personeel waar van toepassing op 
die diensstaat van die Universiteit moet plaasvind. Die 
Universiteit erken die bydrae wat die Hervormde Teologiese 
Studies tot die finansiering van die fakulteit op die terrein 
van navorsing maak. 

e Hierdie ooreenkoms tree in werking op Ol Januarie 2005 en 
duur... tot 31 Des 2009. 


19 Julie 2004 

Kennisword deur die Fakulteitgeneem dat die proefskrifonderwerp 
van A.J. Groenewald goedgekeur is, naamlik Nietzsche’s impulse 
towards the development as a concept of God that transcends 
modern atheism and theism: a philopsophical theological study. 


26 September 2004 

Die 67ste Algemene Kerkvergadering kom byeen in die Aula van 
die Universiteit van Pretoria. Die uittredende voorsitter, professor 
T.EJ. Dreyer, het die openingsrede uitgespreek na aanleiding van 
Handelinge 7:48. Sy rede gee insig in die gesprek, of eerder stryd, 
in die Kerk rondom die belydenis: 


Wanneer 'n credo 'n vaste, geykte betekenis los van tyd en kultuur 
geword het, begin dit die gesag van 'n dogma verkry. ‘n Dogmatiese 
leerstuk veronderstel die oordrag van ‘n tydlose waarheid wat 
jou dwing tot kognitiewe instemming. Dogma verteenwoordig 
n distansiëring van die oorspronklike individuele belydenis. 
Wanneer belydenis ‘n dogma geword het, ‘n leerstuk, 'n sisteem, ‘n 
skema waarbinne God moet inpas, word die teregwysing van ons 
teks relevant: ‘God, die Allerhoogste, woon nie in mensgemaakte 
konstruksies nie.” 

Die Bybel as die Woord van God kom na ons toe onder die 
leiding van die Heilige Gees, in die vorm van die belydenis van 
gelowiges. Hierdie fundamentele belydenis van mense word aan 
ons meegedeel in metaforiese, of analogiese taal, in ‘n poging 
om die Onsé-bare te sê. Die gemeenskap van gelowiges, of die 
kerk, kan nie anders as om oor hulle geloof te praat en dit te bely 
in terme van die geykte woorde, beelde en formules, wat deur 
medegelowiges gedeel word nie — dit word 'n geloofsbelydenis van 
die kerk! 

Die veronderstelling is egter dat wanneer ons bierdie belydenis 
saam met die kerk van alle eeue uitspreek, dit vir ons telkens 
weer 'n individuele belydenis word in die besef dat dit hoogstens 
n poging kan wees om iets van my geloof onder woorde te bring. 
Dit is nie 'n dogma waarmee jy verstandelik instem omdat dit 
n tydlose waarheid is nie, maar ‘n belydenis wat iets verwoord 
van jou fundamentele ervaring van God se teenwoordigheid in 
jou lewe... 

Die Hervormde Kerk het daarom, tereg, altyd na haarself verwys 
as 'n belydende kerk en nie 'n belydeniskerk nie. Dit gaan nie 


vir die Kerk om die proklamering van tydlose waarhede nie, 
maar om mense te bring tot ‘n eksistensiële belydenis van hulle 
geloof in die allerhoogste God wat nie in mensgemaakte strukture 
vasgevang kan word nie. As ons belydenisse tydlose, dogmatiese 
waarhede was, is dit mos nie nodig om ons teologiese studente aan 
n universiteit op te lei nie... Die Hervormde Kerk se standpunt 
was nog altyd dat predikante aan ‘n universiteit akademies 
geskool moet word. Langs die moeisame weg van eksegese, die 
kennis van die brontale, die kritiese omgaan met historiese tekste 
en kontekste, moet die prediker in geloof en deur die gebed om 
verligting deur die Heilioge Gees, hermeneuties poog om God se 
Woord vir vandag opnuut te hoor en te vertolk, want God die 
Allerhoogste kan nie in mensgemaakte strukture vasgevang word 
nie... 

As ek bely dat ek glo in God die Vader, die Almagtige, die Skepper 
van hemel en aarde … dan maak ek nie daarmee ‘n finale, 
wetenskaplike, tydlose uitspraak oor God en die presiese verloop 
van die skepping in ses dae nie. Te midde van wetenskaplike 
bevindings dat die hemel waarskynlik 12 miljard jaar oud is 
en met 'n groot knal ontstaan het, bely ek daarmee, saam met 
ander skeppingsverhale in Genesis, dat agter dit alles daar die 
Allerhoogste God is wat dit alles moontlik gemaak het. 

As ek bely dat ek glo in Jesus Christus: wat ontvang is van 
die Heilige Gees, gebore is uit die maagd Maria,” dan is dit 
nie 'n wetenskaplike stelling gebaseer op fisiologiese en mediese 
navorsing van konsepsie en geboorte nie. Dit is ‘n geloofsbelydenis 
saam met die kerk van alle eeue, dat die ewige en almagtige God 
op 'n wonderbaarlike manier, wat my verstand te bowe gaan, ‘n 
mens geword het en onder ons kom woon het. … 

As ek bely dat ek glo dat Hy: op die derde dag weer opgestaan 
het uit die dode, dan gee ek nie daarmee verslag van 'n mediese 
deurbraak nie, maar dit is 'n geloofsbelydenis dat Jesus Christus 
lewe, omdat Hy, die Onverganklike, nie aan die verganklikheid 
onderworpe is nie. 

As ek bely dat ek glo: <. in die vergewing van sondes, dan is dit 
nie 'n juridiese vonnis wat my wil oortuig dat daar voldoende 
betaling en vergelding was vir sonde nie, maar D belydenis dat 
God se liefde so onbeskryflik groot is dat Hy my onvoorwaardelik 
vergewe, asof daar nooit enige iets was wat ons verhouding 
geskend het nie. 

As ek bely dat ek glo in: die opstanding van die vlees en die 
ewige lewe, dan bely ek dat my lewe nie deur die kategorieë van 
tyd en ruimte begrens is nie, maar dat Jesus Christus ook vir my 
die begrensing van die verganklikheid deur die onverganklikheid 
deurbreek het. 


Groete is oorgebring namens die Hervormde Kerk in Suidelike 
Afrika, die Nederduits Gereformeerde Kerk, die Gereformeerde 
Kerke in Suid-Afrika en die Reformed Churches of Australia. 
Daar was by die opening ook verteenwoordigers van die Prairie 
Reformed Church in Kanada, die Afrikaanse Protestantse Kerk en 
die Presbiteriaanse Kerk in Suid-Afrika. 


Die H.C.M. Fourie Erepenning is deur die vise-voorsitter van die 
Kuratorium, doktor E. van Eck, oorhandig aan professor A.PB. 
Breytenbach en doktor PJ. de Beer. Oor professor Breytenbach 
lui die oorkonde onder andere: ‘In sy persoon en arbeid is die 
Reformatoriese Teologie en die Nederduitsch Hervormde Kerk op 
heel besondere wyse verryk.” Sy akademiese loopbaan, sy aandeel 
in Bybelvertaling en in die totstandkoming van die Liedboek 
van die Kerk en sy kerklike diens is in besonder genoem. Oor 
doktor De Beer: ‘Dr Paul Jacobus de Beer het die Kerk en die 
Heer van die Kerk met passie, harde werk en integriteit gedien.” 
In besonder is vermeld sy diens in gemeentes, as eerste redakteur 
van Konteks en hoof van die Tydskrifafdeling, later SENTIK, as 
voorsitter of sekretaris of lid van verskillende kerklike liggame, as 
onderhandelaar namens die Kerk met die oorgang na die nuwe 
bedeling by die Universiteit van Pretoria en met die publikasie 


van die Liedboek. 

Na ‘n herstemming tussen professor J. Buitendag en doktor J.C. 
van der Merwe is doktor Buitendag as voorsitter verkies, na ‘n 
herstemming tussen doktor W.A. Dreyer en doktor J.C. van der 
Merwe is doktor Dreyer as skriba verkies. Doktor J.C. van der 
Merwe is as vise-voorsitter en na ‘n herstemming tussen doktore 
H.J. Botes, J.H Breytenbach, E. van Eck, N.J.S. Steenkamp 
en E.G. Fourie is doktor van Eck as vise-skriba verkies. As 
predikantlede van die Kommissie is na herstemming tussen di 
E.G. Fourie, A.C. Kuyper, RJ. Coertze en doktor H.J. Botes 
verkies dominees A.C. Kuyper en R.J. Coertze. 


Hierdie Algemene Kerkvergadering het die dokument oor die 
Skrifbeskouing van die Kerk, voorgelê deur die Kommissie, met 
enkele wysigings in sy geheel aanvaar as 'n riglyn. Die volgende 
uittreksels kan ‘n idee gee van die inhoud daarvan: 


Die Bybel as grond en norm van ons geloof 

Die Bybel het uit die lewendige verkondiging van God se Woord 
ontstaan. Die Bybel is die vernaamste middel waardeur die 
verkondiging van geslag tot geslag oorgelewer word. .Die Bybel 
het uit die verkondiging van die kerk ontstaan en die geskrewe 
Woord gee weer aanleiding tot voortgaande verkondiging. 

Die kerk aanvaar die Bybel as die bron en die norm vir die 
kerklike verkondiging en daarom is dit ook die belangrikste teks 
van die teologie. Die Bybel moet in ons tyd nie net met die beste 
metode waaroor die taalwetenskap beskik, geanaliseer word nie, 

maar dit moet ook teologies deur die kerk geinterpreteer word. 

Trouens, die Bybel moet op so 'n wyse verstaan word dat God self 
aan die woord kom. Dit gaan vir die kerk oor die verstaan van 

die Woord asook oor die verstaan van die mens en die werklikheid 
waarin hylsy leef. 

Die Bybel is deur God geinspireer 

Dat die Bybel deur ‘n groeiproses ontstaan het, neem niks weg van 

die gesag van die Woord nie. Inteendeel, dit bevestig op ‘n vreemde 
manier hoe God in menselewens ingegryp het, hoe Hy met mense 
besig was en mense gevorm het om oor Hom te getuig. En die 
wonder is dat daardie getuienis uit ‘n vergange wêreld vandag 
nog met mense praat en deur die Gees hulle in 'n verhouding met 
God bring!..In God se Woord gaan dit nie om die verkondiging 
van algemene waarhede, ewige sedewette of wêreldbeskouings 
nie, maar om ‘n appél aan die mens om in waarheid en vryheid 
verantwoording te doen oor sylhaar eie menswees (2Kor 5:20). 

Die mens word as persoon deur God se Woord uitgedaag om sy/ 
haar ou sondige bestaan ten gunste van 'n nuwe lewe in Christus 
prys te gee. Die nuwe wat deur die geloof opdaag, is méér as net 
n nuwe selfverstaan van die mens. Dit is die nuwe bedeling wat 
God self laat aanbreek... 

Die Bybel as God se Woord 

Ons kan op geen manier aantoon dat die Bybel God se Woord 
is nie. Wie egter die verkondiging van die evangelie boor en dit 
glo, bely dat dit die Woord van God is (1 Tess 2:14). Ons het geen 

ander kriterium as die aanspraak van God se Woord op ons aan 

die band waarvan ons kan toets of die Woord wel God se Woord 
is nie. Ons glo dus nie die boodskap van verlossing net omdat dit 
jn die Bybel opgeteken staan nie, maar omdat ons die lewende 
God se stem in die Bybel hoor. Ons bely dus dat ons God se Woord 
deur die Bybel verneem. Die gesag van die Woord is in die blye 
boodskap van die Bybel gegrond. 

Die verskeidenheid in die Bybel 

Die Bybel, of die verskillende boeke van die Bybel, het nie uit die 
hemel geval’ nie, of dit is ook nie op ‘n bonatuurlike manier aan 

mense gedikteer wat dit maar net so woordeliks neergeskryf het 
nie. Elke boek in die Bybel het ‘n unieke ontstaansgeskiedenis. Die 
boodskap van God is in baie gevalle eers mondelings oorgelewer en 

dit het meestal deur verskillende faaes gegaan waarin dit telkens 
oorvertel is. Omdat die proses waarin die Woord oorgelewer is, 

hand aan hand met die Aktuele verkondiging van die Woord 
verloop het, is daarop uitgebrei of selfs dele daarvan weggelaat. 


Sodoende is dit telkens weer vir die volgende geslag en onder die 
nuwe omstandighede aktueel vertolk. Later is die verkondiging 
gedeeltelik of in groter dele op skrif gestel en bierdie skriftelike 
oorlewering is ook telkens tydens die opskrifstelling hervertolk 
en teologies geinterpreteer tot by ‘n laaste fase toe die boeke 
redaksioneel versorg is. Die verskillende boeke van die Bybel is 
vir 'n baie lang tyd met die hand oorgeskryf. Alhoewel ons in 
geen enkele geval die heel oorspronklike teks meer het nie, het 
werklik baie van hierdie afskrifte vir ons behoue gebly. Later het 
versamelings van Bybelboeke ontstaan. Oor ‘n lang tyd het die 
Bybel gegroei tot die boek wat ons vandag het. 

Die Bybel is 'n biblioteek van wyd uiteenlopende boeke uit 
verskillende tye en kontekste. Nietemin is die Bybel — met sy 
vesrkillende soorte literatuur en waar elke boek boonop 'n 
besondere boodskap het — prinsipieel die Woord van God en 
daarom 'n baie kragtige boek. Ons hoef nie botsende uitsprake 
in die Bybel te probeer wegredeneer of met rasionele spronge met 
mekaar te probeer versoen nie. Ons wil aanvaar dat die Bybel, 
as 'n verskeidenheid van boeke, die wyse is waarop God kies om 
te kommunikeer met mense onder bepaalde omstandighede, met 
hulle besondere wêreldbeeld, hulle eie verstaan van geskiedenis 
en die werklikheid. Die Bybel is dus God se Woorde en kom in 
mensewoorde na ons toe... 

Die eenheid van die Bybel 

Die Bybel bestaan uit 'n diversiteit van boeke. Gevolglik vind 
ons ook 'n verskeidenheid van teologieë in die Bybel, Daar word 
egter 'n eenheid in die Bybel te midde van die verskeidenheid 
veronderstel. Ons sou die veronderstelde eenheid die Woord kon 
noem. Woorde in die meervoud wat dus Woord in die enkelvoud 
word. Die reddende handeling van God loop soos 'n goue draad 
deur die hele Bybel. Die eenheid van die Bybel is daarom ten 
diepste in die eenheid van die reddende God self gegrond. Die 
eenheid van die Bybel kan deur die kerk bely word, net soos wat 
die kerk ook die eenheid van God en die eenheid van die kerk 
bely. Met verwysing na die kerklike verkondiging sou ons kon sê: 
Dit is nie losstaande tekste wat verkondig moet word wanneer 
die evangelie verkondig word nie. God se Woord moet eerder 
verkondig word, en dié Woord is een. 

Die eenheid van die evangelie staan in diens van die kerklike 
verkondiging van die Woord van God en die sendingwerk van 
die kerk. Vanuit die eenheid van die Bybel kan ons selfs kritiese 
opmerkings oor sekere uitsprake in die Bybel maak. Sake wat in 
die Bybel ter sprake kom, maar in kontras staan met die sentrale 
boodskappe van die Bybel, kan tog nie vir die gelowiges dieselfde 
gewig dra as die wesentlike boodskap van die Bybel nie. Ons laat 
ons immers in die uitleg van die Bybel ook deur die evangelie self 
lei. Die Bybel het vir ons dus die gestalte van God wat deur sy 
Seun Jesus Christus tot spreke kom. Hier setel die sinvolle eenheid 
van die Bybel. 

Die waarheid van die Woord 

Hoewel die Bybel oor die grense van plek en tyd 'n boodskap vir 
alle mense het en die waarheid van die Bybel nooit uitgedien raak 
nie, kan dit nie altyd reglynig op ons eie situasie toegepas word 
mie. Daar is 'n verskil in kontekste toe en nou en 'n kloof van 
eeue se geskiedenis wat in ag geneem moet word. Dit vra van ons 
vertolking en uitleg om die boodskap van tóé ook vir ons tyd te 
verstaan en toe te pas en om die groot gaping in tyd tussen ons en 
die Bybelskrywers sinvol te oorbrug. Ons verkondig dus vandag 
mie die Bybel se wêreldbeeld of verstaan van die geskiedenis 
aardrykskunde, sterrebeelde of natuurstudie nie. Die Bybel is 
nie bedoel om op enige van daardie gebiede n gesaghebbende 
handboek te wees nie. Ons hoef nie byvoorbeeld die verskillende 
skeppingsverhale met insigte uit die wetenskap te probeer versoen 
nie. Veral hoef ons nie ons geloofsekerheid in die historiese 
feitelikhede te probeer vind nie. Die Bybelse boodskap is veranker 
in God se konkrete handeling in die geskiedenis van Israel, Jesus 
en die kerk. Die Bybel is daarom nie bloot dokumentasie van 
geskiedenis nie. Die Bybel is verkondiging en daarom is die Bybel 

self ook eerder ‘n vertolking- en daarom boodskap van wat gebeur 
het en nie blote beriggewing van wat gebeur het nie. Ons moet 
nie ons heil soek in historiese feite agter die boodskap nie, want 
die heil word in die boodskap self gevind. Die waarheid van die 
Woord het nie met die feitlike korrektheid, akkurate beriggewing, 
of teenspraakloosheid van die Bybel te make nie, maar met die 
feit dat die Woord ons voor 'n beslissende keuse oor die sin en 
betekenis van ons eie lewe plaas... 
Slot 
Daar lê nie n gevaar in ‘n kritiese worsteling met die Bybel nie, 
maar daar skuil wel 'n groot gevaar enersyds in ons wegkruip agter 
‘n paar groot uitsprake oor die Bybel sonder dat die Bybel in ons 
lewens enige rol speel en andersyds in 'n skromelike verwaarlosing 
van ons omgang met die Bybel. 
Die Bybel moet altyd ‘n kritiese funksie in die kerk en onder die 
gelowiges vervul. Die kerk moet haarself gedurig aan die Woord 
meet. Net so moet elke gelowige homself/haarself ook voortdurend 
deur die Woord laat aanspreek... 
Die Bybel het nie alleen oor 'n lang tyd in diverse kontekste 
ontstaan nie, maar dit word ook al oor 'n lang tyd onder 
uiteenlopende omstandighede gelees. Die kerk en die teologiese 
gemeenskap is die vertolkingsgemeenskappe wat in die eerste plek 
verantwoordelik is vir die interpretasie ( (en in die geval van die 
kerk ook die verkondiging) van die Woord. Ons eie Kerk behoort 
daarom altyd ernstig te besin oor kritiese vrae wat deur sowel 
die kerklike tradisie, die wêreldwye kerklike gemeenskap, as die 
teologie by ons wakker gemaak word oor ons eie verstaan van die 
Bybel. Geen kerk kan te selfversekerd wees dat sy die waarheid 
van God se Woord finaal verstaan nie. Ons moet altyd bereid wees 
om opnuut na die Woord te luister en dit te gehoorsaam. 


Die verslag van die adjunk-dekaan van die Fakulteit Teologie, 
professor A.PB. Breytenbach, het vermeld: ‘In die algemeen 
kan vermeld word dat die nuwe bedeling bepaalde groeipyne 
meegebring het, maar dat dit oorkom is en dat dit goed gaan 
met die Fakulteit.” Die dosentekorps van die kant van die 
Hervormde Kerk het bestaan uit: A.PB. Breytenbach, PM. Venter 
(Ou Testamentiese Wetenskap), J. Buitendag (Dogmatiek en 
Christelike Etiek), Y. Dreyer (Praktiese Teologie), A.G. van Aarde 
(Nuwe Testamentiese Wetenskap), PA. Geyser (Bybelkunde) en 
PJ. van der Merwe (Godsdiens- en Sendingwetenskap). Daar 
was in 2003, 24 Hervormde studente besig met BTh, en 20 met 
MDiv. Hulle het maar 'n klein deel uitgemaak van die totale 
studentetal van die Fakulteit, wat in 2003 sowat 202 voorgraadse 
en 527 nagraadse studente gehad het. Die Uniting Presbyterian 
Church het ‘n derde vennoot in die Fakulteit geword en daar 
was ooreenkomste met 'n aantal Kolleges wie se sillabusse deur 
die Fakulteit gemodereer word. In 2004 sou ook die Evangelical 
Presbyterian Church in South Africa toetree. 'n Hele aantal 
modules word ook in Engels aangebied en dit het meegebring 
dat die doseerlas op dosente baie swaar geword het. Die finale 
studiejaar van die Hervormde studente word volledig deur die 
HTK behartig. Dit is van besondere belang dat die ooreenkomste 
met teologiese fakulteite en departemente in Europa, Amerika 
en selfs Rusland. Een van die ooreenkomste is dié met die 
Protestantse Fakulteit in Wenen, Oostenryk, waar professor J.A. 
Loader dosent is. ‘Dit bied aan studente van die Kerk geleentheid 
om teen minimale koste vir 'n kort tydperk in Europa te studeer as 
deel van hulle kursus aan die Universiteit van Pretoria.” 


Vir die tydperk 2005-2009 is ‘n nuwe ooreenkoms met die 
Universiteit gesluit. Daarvolgens sal die Hervormde Kerk vyf 
professore en die Nederduits Gereformeerde Kerk tien kan 
hê. Nuwe aanstellings geskied volgens universiteitsregulasies 
en 'n prosedure is aanvaar wat bepaal dat 'n betrokke kerk die 
meerderheidstem in die Fakulteitsraad sal hê in geval van ‘n 
vakature in sy geledere. Die HTK se plek en funksie is erken. Die 
Kollege se dosente word deur die Fakulteitsraad goedgekeur en 
deur die Universiteit geakkrediteer. Die substansiële bydrae wat 


die Hervormde Teologiese Studies tot die Fakulteit maak, is erken. 
Die 30% bydrae wat elke kerk tot die salarisse van sy dosente 
maak, word gehandhaaf. 


Daar was steeds teenstand teen die gedagte van ‘n gesamentlike 
teologiese opleiding. Beskrywingspunte is behandel van die 
Ring van Noord-Kaapland en die Ring van Port Elizabeth wat 
aangedring het op eie opleiding. Die Algemene Kerkvergadering 
het albei verwerp maar tog aan die Kommissie opdrag gegee om 
die ondersoek na 'n eie opleidingsinstansie voort te sit. 


Die vergadering het ook kennis geneem van die verslag van die 
hoof van die Hervormde Teologiese Kollege. Ter inleiding is die 
oorwegings vir die vestiging van die Kollege uiteengesit: 


e Naas die algemeen-kerklike modules binne die teologiese 
kurrikulum moes daar ruimte wees vir kerkspesifieke 
modules wat vanuit die Kollege deur geakkrediteerde dosente 
aangebied kan word. 

e Die Kollege moet buite-kurrikulêre programme ontwikkel 
wat vanaf die vierde studiejaar aangebied word, bestaande 
uit kerkeie modules, afgestem op die bedieningspraktyk van 
die Hervormde Kerk. 

e Die genoemde kerkeie praktykvorming moet uitloop op die 
verkryging van 'n Diploma in Kerklike Bediening wat, naas 
die vereiste akademiese kwalifikasies, ook as voorwaarde sal 
geld vir toelating tot die proponentseksamen. 

e Die Kollege moet deur middel van die kerkspesifieke en 
kerkeie modules asook deur ‘n dosentevoogstelsel probeer 
toesien dat die kerklike etos van die Hervormde Kerk en 'n 
gesonde spiritualiteit onder die studente bevorder sal word. 

e Die Kollege moet deur die aanbieding van jaarlikse 
toerustingskursusse sorg vir die voortgesette teologiese 
toerusting van predikante. 

e  Toerustingskursusse vir ampsdraers en lidmate , wat in die 
verlede deur Kital geinisieer was, moes deur die Kollege 
geaktiveer word, 

e Die vestiging van n geakkrediteerde Kollege moes aan die 
Kerk die moontlikheid bied om, indien kerklike teologiese 
opleiding aan ‘n universiteit problematies sou word, via die 
Kollege tot 'n groter mate self studente te kan oplei... 


Kerkspesifieke modules 

Bepaalde modules in Dogmatiek, Kerkgeskiedenis en Kerkreg 
is geidentifiseer as kerkspesifiek. Modules in Kerkgeskiedenis 
is later bygevoeg as keusemodules wat vir Hervormde studente 
verpligtend is... Wat Praktiese Teologie betref, word die aspekte 
van die opleiding wat kerkeie aksente verlang, in die program 
vir die Diploma in Kerklke Bediening geinkorporeer. Vanaf 
die begin van 2004 is daar ten opsigte van Kerkgeskiedenis 'n 
Werkgroep vir Kerkgeskiedenis gevorm wat die belange van 
Kerkgeskiedenis in die opleiding, asook navorsing moet behartig... 
Gedurende 2002 is die MDiv 2009 wat gedifferensieerd as 'n 
kerkspesifieke program vanuit die Kollege aangebied word, 
volledig geimplementeer. Kerklike dosente aan die Fakulteit 
asook geakkrediteerde dosente van die Kollege, bied die onderskeie 
modules aan... Die program bestaan uit vier modules waarvan 
die skripsies een module uitmaak. Die ander drie modules 
word interdissiplinér aangebied en fokus op die integrering en 
internalisering van teologiese kennis...” 

Diploma in kerklike bediening 

Die finalejaargroepe van 2002 en 2003 was die eerste groepe wat, 
naas die praktykvorming tydens die laaste drie studiejare, vir drie 
maande praktiese werk in gemeentes van die Kerk gedoen het... 
Daar is veral gefokus op selfinsig, roepingsverstaan, spiritualiteit 
en persoonlike groei... Dit is die oortuiging dat studente aan die 
Kerk gelewer is wat beter toegerus en gemotiveer is... 
Studentebegeleiding en vorming 

Die begeleiding van studente vind op formele en informele 

vlakke plaas. Formeel is daar die voogstelsel waar die kerklike 
dosente aan die onderskeie jaargroepe as voogde toegewys is. 
Gereelde kontaksessies is op die rooster van die praktykvorming 
geskeduleer... Die jaarlikse oriénteringskursus is nou verskuif na 
studente aan die begin van die tweede jaar. Godsdiensoefeninge 
wat deur Hervormde dosente gelei word, word maandeliks 
tydens die eerste drie kwartale gehou... Gedurende die vierde 
kwartaal woon studente die klaspreke en besprekings van die 
vyfdejaarstudente op ‘n weeklikse basis by. Op informele vlak 
vind talle gesprekke tussen studente en dosente plaas.” 


Kursusse 

Die VTT kursus word jaarliks vir predikante in Junie en 
November aangebied. In 2001 was die tema Kerklike leierskap 
en —bestuur. In 2002 was dit Die Hervormde Kerk — relevant 
vandag en hoop vir môre. In 2003 was dit Die storie van die 
Hervormde Kerk — 'n narratiewe strategie... 

Mettergaan word die prentjie oor ander kursusse duideliker. 
Daar is twee fasette wat uitkristalliseer. Die een faset is 
toerustingskursusse vir predikante en gemeentes wat fokus 
op bedieningsverryking en gemeentebou. Hierdie faset word 
aangebied in samewerking met Kosmos Instituut... Die ander 
faset sentreer rondom die werk van die onderskeie rade van die 


Kerk. 


Uit die verslag oor Hervormde Teologiese Studies het geblyk dat 
Hervormde dosente oor die tydperk 2001-2003, 120 artikels 
in Hervormde Teologiese Studies gepubliseer het en dat die blad ‘n 
ruim bedrag verdien het: 


Samevattend beteken dit dat die Nederduitsch Hervormde 
Kerk met die Hervormde Teologiese Studies-begroting ‘n bedrag 
beskikbaar stel wat gelykstaande is aan ‘n driekwart pos. Wanneer 
die vyf poste se kerklike bydrae verreken word, verteenwoordig 
dit n een en n halwe pos, en beteken dit dat in totaal die 
Nederduitsch Hervormde Kerk indirek maar vir knap meer as 
twee poste betaal, terwyl die Kerk vyf kry! 


Oor nasionale en internasionale erkenning lui die verslag: 


Ekserpte van navorsingsartikels word in nege internasionale 
bibliografiese indekstydskrifte in Kanada, die VSA, Duitsland, 
Italië en België gepubliseer. SABINET hanteer Hervormde 
Teologiese Studies se elektroniese verspreiding in SA en die 
buiteland. 


Uit die verslag oor die Teologiese Opleidingsfonds het geblyk dat 
daar in 2003, R1 093 470 op belegging was. Kennis is geneem 
dat in 2003 daar beurslenings aan studente gemaak is ten bedrae 
van R347 165 en bykomende finansiële hulp ten bedrae van 
R33 450 Oor die tydperk 2001-2004 is 23 studente toegelaat 


met beurslenings. 


'n Reglement vir die toekenning van die Nederduitsch Hervormde 
Kerk van Afrika se erepenning vir besondere dienslewering is 
goedgekeur. 

Wat die predikantestatistiek betref, het die vergadering kennis 
geneem dat die getal standplase met volle versorging afgeneem 
het met 21, dié met deelversorging met 44, terwyl predikante 
in deeltydse standplase toegeneem het met 50. Vyf predikante is 
oorlede en 17 is onthef. As lede van die Kuratorium is verkies 
dominee G. van R. Els, L. Geel, doktore G.C. Lindeque, J. Otto, 
D.J.C van Wyk jnr, meneer B.D. Bierman en professor A.J.G. 
Oosthuizen. 


Oktober 2004 

Huldigingsbundels van Hervormde Teologiese Studies word 
oorhandig aan professore A.PB. Breytenbach en PA. Geyser. 
Jaargang 60, aflewering 3, Junie 2004 is opgedra aan Breytenbach. 
Die huldigingswoord is geskryf deur Johan Buitendag. Hy skryf 
onder andere: 


Andries is ‘n uiters veelsydige persoon. Die twee kenmerke van hom 
wat ‘n mens dadelik opval, is sy intellek en sy vertelvaardigheid. 
Hierdie kombinasie het gevolglik ook ‘n besonder suksesvolle 
dosent van hom gemaak... Die laaste aantal jare het hy hom 
graag deur die teologie van Dietrich Bonnhoeffer laat bedien en 
het laasgenoemde se gedagte van kruisdissipelskap Andries diep 


aangegryp. 


Daarop volg ‘n cur vit wat 'n insig gee in Breytenbach se 
indrukwekkende loopbaan as ampsdraer in die Kerk en as 
akademikus. Die artikels is van die hand van kollegas in die 
Fakulteit en in ander fakulteite aan die Universiteit van Pretoria 
en ander universiteite. Opmerklik is die bydrae van die digteres 
en letterkundige Lina Spies met opskrif ‘Die Bybel in geding: teks 
versus dogma’. 


08 November 2004 
Professor PM. Venter lewer sy intreerede as hoof van die 
Departement Ou Testamentiese Wetenskap. 


17 November 2004 

Die Hervormde Dosentevergadering neem kennis dat professor 
A.G. van Aarde afwesig is omdat hy in Egipte as gasdosent optree 
en dat professor PM. Venter sy intreerede as departemenshoof op 
08 November, gehou het. 


22 November 2004 

Die Kuratorium verkies doktor DLC. van Wyk jnr as voorsitter, 
doktor J. Otto as vise-voorsitter en doktor G.C. Lindeque 
en dominee G. van R. Els as lede van die Dagbestuur. ‘n 
Evalueringskomitee is verkies en 12 predikante is aanbeveel vir 
die Proponentseksamenkommissie. Op versoek van die dekaan 
van die Fakulteit, professor C.J.A. Vos, is R20 000 bewillig vir 
die stigting van 'n webwerf vir die Fakulteit. Die bedrag van 
R102 000 wat deur die Algemene Kerkvergadering begroot is 
vir Kerkgeskiedenis en Kerkreg is toegewys aan vergoeding van 
die dosente, C. Pretorius en W.A. Dreyer, materiaalkoste en die 
gemeente Horison vir die dienste van doktor WA. Dreyer. Daar 
was twee uitruilstudente in Wenen, naamlik Petri van Rooyen en 
Louis Venter. Die aansoek van Tanya van Wyk om ook na Wenen 
toe te gaan, is goedgekeur. Student Zarina Lotz het toestemming 
ontvang om haar BTh studies deur middel van afstandsonderrig 
te voltooi. 


26 November 2004 
Die Fakulteitsraad beveel professor J. Buitendag aan as adjunk- 
dekaan. 


e3 2005 


03-04 Maart 2005 

Tydens die legitimasieplegtigheid is die B. Gemserprys oorhandig 
aan M.M. van der Berg, die Kuratoriumprys aan P de K. 
Fürstenberg en al die ander pryse behalwe die Greyvensteinprys 
wat nie toegeken is nie, aan Anette Dreyer. Van der Berg en 
Dreyer het die MDiv graad met lof geslaag. Op 15 Maart 2005 
het die Kuratorium vir professor PM. Vanter en doktor J. Otto 
gelukgewens met die voltooiing van die Argus-fietswedren. 
Professor van Aarde is verbetering in gesondheid toegewens. 
Kennis is geneem dat die webwerf van die Fakulteit in werking is 
http://www.teo.co.za en dat telematiese onderrig voortgang kan 
hê. 'n Reglement vir Kerkgeskiedenis en Kerkreg is goedgekeur. 
Kennis is geneem dat doktor W.A. Dreyer nie voortgaan met 
die lesings nie. Kennis is ook geneem van die toekennings aan 
studente. Carusta van der Merwe het toestemming ontvang om 
in Wenen te studeer. 

10 Maart 2005 

Die Fakulteit neem kennis dat die volgende onderwerpe 
vir poefskrifte goedgekeur is: I.-C. Shin Matthews inclusive 
community. A narratological and social scientific reading en, PJ.W. 
Schutte se Jesus — a Kerugma to live by. A postmodern understanding 
of myth, resurrection and canon. Kennis is verder geneem dat die 
HTO se naam verander is na Afrika Instituut vir Missiologie 
(AIM) en van die reglement vir die Instituut. 


12 April 2005 

Die Hervormde Dosentevergadering aanvaar ‘n Reglement van 
Orde vir die Werkgroep Kerkgeskiedenis en Kerkreg en ook die 
herstrukturering van die Werkgroep. 


17 Mei 2005 

Die Hervormde Dosentevergadering neem kennis dat professor 
Van Aarde afwesig is met siekteverlof en dat hy op 18 Mei ‘n 
operasie ondergaan. Doktor J.P. Labuschagne het inligting 
gegee oor die doel en groei van die Teologiese Opleidingsfonds. 
Professor T.F.J. Dreyer is bedank vir die inisiatief en reëling van die 
dosenteberaad op die Harlow Wildplaas naby Roedtan op 28-30 
April. Kennis is geneem dat doktore D.J.C. van Wyk jnr en E. 
van Eck lesings in Nuwe Testamentiese Wetenskap sal waarneem 
tydens professor van Aarde se siekteverlof. `n Reglement vir die 
HTK Fonds wat die VTT fonds vervang, is goedgekeur. 


24 Mei 2005 

Die Kuratorium neem kennis dat professor Van Aarde steeds 
in die hospitaal is. Hy was op siekteverlof tot 18 Julie 2005. 
Sy lesings is waargeneem deur doktore D.J.C. van Wyk jnr en 
E. van Eck. Die gewysigde reglement vir Kerkgeskiedenis en 
Kerkreg is aanvaar. Kennis is geneem van die verslag oor die 
werkswinkel van die Kuratorium en dosente vir strategiese 
beplanning op die Harlow Wildplaas by Roedtan. ‘n Reglement 
vir die Teologiese Opleidingsfonds is goedgekeur en kennis is 
geneem van die jaarverslag van die fonds, wat reeds R1 611 151 
op belegging gehad het. Die Evaluasiekomitee se aanbeveling oor 
die aanvaarding van 11 nuwe studente is aanvaar. Onder hulle was 
kleinseuns van professore PS. Dreyer en W.C. van Wyk. Student 
Maryke Pretorius (Potgieter) is toegelaat om MTh op deeltydse 
basis aan die Universiteit van Pretoria vanuit Londen te doen. 
Kennis is geneem van 'n berig in Rapport wat refleksie werp op 
die opleiding, en vertroue in die dosente is uitgespreek. 


03 Augustus 2005 

Die Hervormde Dosentevergadering neem kennis dat professor 
A.G. van Aarde steeds ernstig siek is en dat hy aansoek gedoen 
het om medies ongeskik verklaar te word. Hy het ook onlangs sy 
derde proefskrif oor die kindheidsevangelie van Tomas suksesvol 
verdedig. 


23 Augustus 2005 
Die Kuratorium neem kennis dat dit nie goed gaan met professor 
Van Aarde nie. 


22-23 September 2005 

Die Kommissie van die Algemene Kerkvergadering keur die 
aansoek van professor A.G. van Aarde om emeritaat op grond van 
mediese ongeskiktheid goed. Die Kuratorium het opdrag ontvang 
om die onderhandelinge oor die vulling van die vakature so gou 
moontlik te begin. Professor van Aarde het op 30 September 2005 
uit diens getree. Daarmee het 'n skitterende akademiese loopbaan 
wat gestrek het oor 22 jaar tot 'n einde gekom. In Die Hervormer 
van 15 November 2005 het die redakteur 'n oorsig gegee oor van 
Aarde se prestasies en lewenshouding. Hy skryf onder andere: 


Prof Van Aarde is 'n student en akademikus in murg en been. 
Hy het sewe grade waarvan drie doktorsgrade is. Hy het menige 


kursusse in die Bybelwetenskappe, veral die Nuwe Testamentiese 
Wetenskap maar ook in die Ou Testament en op die terrein van 
die taalwetenskap, by die Universiteit van Pretoria, wyer in Suid- 
Afrika en aan oorsese universiteite geskryf en gedoseer. Hy het 
minstens 13 keer formeel aan buitelandse universiteite klasgegee. 
Hy is lid van sewe nasionale en internasionale akademiese 
liggame, waar hy tussen 1984 en 2005 41 internasionale 
konferensies en kongresse bygewoon en 19 referate gelewer het. 
Hy het 95 wetenskaplike navorsingsartikels in geakkrediteerde 
tyskrifte gepubliseer (van 'n verder 44 was hy medeskrywer saam 
met van sy studente.) Hy het 22 hoofstukke in internasionale 
boeke geskryf en was skrywer, redakteur of mederedakteur van 14 
boeke wat onder sy naam verskyn het. Daarby het hy ongeveer 70 
Populêre artikels geskryf. Hy tree as promotor vir 15 studente se 
doktorsgrade op en vir drie as medepromotor ('n verder 10 studente 
is steeds besig met M- of D-grade onder sy leiding.) Prof Van Aarde 
se briljantheid as akademikus en sy enorme werksvermoë dwing 
nie net in Suid-Afrika nie, maar ook internasionaal agting af... 
Prof Van Aarde wou nooit net akademikus wees nie, altyd ook 
kerkman. Naas die tydperk wat hy voltyds in gemeentes gewerk 
het, is hy sedert 1980 toe hy die akademie voltyds betree het, 
steeds permanent in gemeentes betrokke, soms as pastorale hulp, 
soms as hulpprediker, en veral by Bybelstudieprogramme... Maar 
prof Van Aarde was nie net akademikus en kerkman nie. Hy 
het nooit met die akademie en kerksake omgegaan sonder dat sy 
diepe spiritualiteit jou opgeval het nie. Hierdeur het hy dit vir sy 
studente moontlik gemaak om, ten spyte van soms kontroversiële 
standpunte wat hy gehandhaaf het (hoewel hy dit nooit op sy 
studente afgedwing het nie) met hom saam te dink oor diepe 
geloofsbeginsels... Vanweë sy sterk persoonlikheid en as navorser 
en akademikus by uitnemdheid, het prof Van Aarde ongetwyfeld 
met gevestigde kerklike oortuigings gebots, en veral vanweë die 
spesifieke terreine waarop hy gewerk het, ook met beskouings oor 
die Skrif en die kerklike belydenis. Die tyd het egter uitgewys dat, 
hoewel hy met integriteit en eerlikheid sy standpunte gestel het, 
hy steeds solidêr met die kerk en die kerklike belydenis kon bly 
Dit het egter nie verhoed dat agterdog jeens hom en sy teologie en 
die gevolglike isolasie waarin hy hom by tye bevind het, veral in 
die tyd toe daar spanning tussen bom en die kerklike leiding en 
botsings met kollegas was, hom seergemaak en ontstel het nie... 
Prof Van Aarde het met besondere vaardighede en toewyding die 
akademie, die kerk en die Here gedien. Die invloed wat hy op 
mense se lewens in die lewe van die kerk en die teologie gehad het, 
sal moeilik oorskat kan word. 


13 Oktober 2005 
Die Hervormde Dosentevergadering neem kennis dat professor 
A.G. van Aarde emeritaat aanvaar het op 30 September 2005. Hy 
sal voortgaan met die redaksie van die Hervormde Teologiese Studies 
en sy kantoor behou. 


Professor J.J. Engelbrecht is oorlede op 09 Oktober 2005. Die 
roudiens in die kerkgebou van Zuurfontein op 13 Oktober is 
gelei deur J.P. Oberholzer. Professor J. Buitendag, voorsitter van 
die Algemene Kerkvergadering, het namens die Kerk die woord 
gevoer. In Die Hervormer van 15 Desember 2005 het professor 
G.M.M. Pelser Engelbrecht se lewe en werk in oënskou geneem 
en onder andere geskryf: 


Ek kan my min dienaars van die Woord herinner wat bulle werk 
in die gemeente met soveel erns en oorgawe gedoen het as hy... 
Wat my altyd opgeval het wanneer ek hom hoor preek het, is nie 
alleen die goeie voorbereiding en aanbieding daarvan nie, maar 
ook die oortuiging waarmee hy die evangelie verkondig het... Wat 
sy loopbaan as dosent in Bybelkunde aan die Universiteit van 
Pretoria betref; het ek die voorreg gehad om etlike jare saam met 
hom in die Departement Nuwe Testamentiese Wetenskap te werk. 
Ek kyk met aangename herinneringe terug op daardie jare... Hy 
het inderdaad die hoogste premie geplaas op die eer van God en 

sy diens aan God deur die teologie... As ‘n mens sou wou weet hoe 
die persoon en lewe van ‘n Christen daar moet uitsien, hoef jy nie 
verder as hierdie mens te gesoek het nie. 


20 Oktober 2005 

Die Hervormde Dosentevergadering beveel aan dat professor 
PA. Geyser in die eerste kwartaal van 2006 lesings in Nuwe 
Testamentiese Wetenskap sal waarneem. 


01 Desember 2005 

Die Kuratorium het kennis geneem dat professor A.J.G. 
Oosthuizen besig is om te herstel van 'n hartaanval en dat 
professor Van Aarde geëmeriteer het. Professor J. Buitendag, was 
verskeie kere oorsee vir besoeke aan Nederland en Engeland. 'n 
Opgedateerde verslag van professor T.F.J. Dreyer oor ‘n projeksie 
tot 2010 het steeds gelui dat nie meer as vier studente per jaar met 
beurslenings toegelaat behoort te word nie... Kennis is geneem dat 
professor van Aarde die openingsrede van die HTK sal lewer op 
31 Januarie 2006. 


Die Kommissie van die Algemene Kerkvergadering het op 02 
Desember 2005 in ‘n buitengewone byeenkoms goedgekeur dat 
doktor E. van Eck aanbeveel word vir die vakante pos in Nuwe 
Testamentiese Wetenskap. Professor P.A. Geyser het die lesings in 
Nuwe Testamentiese Wetenskap waargeneem totdat Van Eck op 
O1 Julie 2006 in die pos kon begin. 


Ernest van Eck is gebore te Merriespruit, OVS op 13 Mei 1960. 
Sy ouers was Gerrit van Eck en Cecilia Jacomina Putter. Hy 
gaan skool in die laerskole Merriespruit, Rustenburg-Noord en 
Thabazimbi en matrikuleer aan die Hoërskool Frikkie Meyer op 
Thabazimbi in 1978 met vyf onderskeidings. Hy behaal die BA 
graad met lof in 1981 aan die Universiteit van Stellenbosch, BA 
Hon in Grieks aan die Universiteit van Pretoria in 1984 en BD 
met lof in 1985. Hy is georden as dienspligkapelaan op 25 April 
1985. Gedurende 1982-1983 was hy navorsingsassistent in die 
Departement Bybelkunde, in 1984 in die Departement Nuwe 
Testamentiese Wetenskap, en van 1985-1996 deeltydse dosent 
in Nuwe Testamentiese Wetenskap. Hy bedien die gemeentes 
Wapadrant en Marikana in deeltydse hoedanigheid en daarna 
die gemeentes Fonteinedal en Oos-Moot. Hy gaan voort met 
gevorderde studie en behaal die MDiv in 1989 en die MA 
Grieks in 1990, albei met lof. Hy het doktorale studie gedoen 
aan die Graduate Theological Union in Berkeley, California 
en sy proefskrif voltooi onder leiding van professore Herman 
Waetjen en Andries van Aarde, en ontvang die DD graad aan 
die Universiteit van Pretoria in 1993. Vanaf 1997 is hy tydelik- 
deeltydse dosent in Nuwe Testamentiese Wetenskap aan die 
Universiteit van Pretoria, die HTO en later die HTK. Vanaf 
2000 is hy ook redakteur van die webblad van die Nederduitsch 
Hervormde Kerk. Hy word in 2004 verkies as vise-skriba van 
die Algemene Kerkvergadering. Teen die tyd van sy aanstelling 
as mede-professor het hy reeds talle wetenskaplike artikels 
gepubliseer. 


von 2006 
14 Maart 2006 


Die Kuratorium het vergader. Die jaarverslag van die HTK het ‘n 
uiteensetting gegee van die Diploma in Kerklike Bediening. Die 
programdoel is soos volg geformuleer: 


Die verwagte uitkoms is dat die studente na afloop van die 
program 

e in staat sal wees om die teologiese kennis wat hulle in die BTh 
en MDiv grade verwerf het, te kan toepas en integreer binne 
die bedieningspraktyk van die Hervormde Kerk 


“n pastorale identiteit en spiritualiteit binne die etos van die 
Hervormde Kerk sal internaliseer 

° oor basiese vaardighede sal beskik om die versskillende fasette 
van die bediening op ‘n professionele wyse te hanteer 

e die vermoë tot persoonlike introspeksie en groei sal integreer. 


Die verskillende modules is genoem tesame met die doelstelling van 
elke module en die dosent. Vir DKB 300 was dit: Gesinsbediening 
(M.J. du D Beukes), Diakonale organe van bystand (Doktor 
J. Engelbrecht), Chemiese afhanklikheid (Meneer 1. Dreyer), 
Bybelkennis en Vaardigheid Ou Testament (G.C. Lindeque) 
en Klaspreke (Professor TEJ. en mevrou M. Dreyer). Vir 
DKB400: Bedieningspraktyk (TEJ. Dreyer), Bybelkennis en 
Vaardigheid Nuwe Testament (E. van Eck), Teks na Preek CELL 
Dreyer), Belydenisgeskrifte (J. Buitendag), Huisbesoek (M.J. 
du P Beukes), Bejaardesorg (W.J. Coetzer), Jeugbediening (T. 
Moller), Klaspreke (Professor T.F.J. en mevrou M. Dreyer). Vir 
DKB500: Preekstrategie (TEJ. Dreyer), Spiritualiteitsvorming 
(PA. Geyser), Preekvoorbereiding (Professor T.F]. en mevrou M. 
Dreyer), Liturgiese Praktyk (E. Kloppers), Pastorale Bearbeiding 
(J. Coetzee), Siekepastoraat (J. Coetzee), Kerklied in die erediens 
(E. Kloppers), Klaspreke CT EI. Dreyer). DKB 600: Kerklied in 
praktyk (B.D. Bierman), Sendingpraktyk (PJ. van der Merwe), 
Missionaat (J.C. van der Merwe), Visuele verkondiging (W.C. 
Kloppers), Kerkreg (B.J. van Wyk), Gemeentebou en kerkbestuur 
(J.C. van der Merwe) Klaspreke (T.FJ. Dreyer). 


Daarby kom vier modules vir addisionele Praktykvorming 
(Psigiatriese pastoraat, Bejaardesorg, Sterwensbegeleiding en 
Rousmart, HIV of Vigs begeleiding). Dan volg drie maande 
praktiese werk in gemeentes en 'n afrondingskursus in intra- en 
interpersoonlike vaardighede (PJ. Botha), pastorale intervensie 
(J.C. van der Merwe), samestelling en bevoegdheid van die 
amptelike vergaderings (W.A. Dreyer), diakonaat (W.J. Coetzer), 
NHSV (M. Fourie) en Finansiële Bestuur (Administrateur). 


Die jaarverslae van die Hervormde Teologiese Studies, die Fakulteit 
en die Teologiese Opleidingsfonds is behandel. Die Kuratorium 
het positief kennis geneem van 'n verslag van die Werkgroep 
Kerkgeskiedenis en Kerkreg waarin aanbeveel word dat daar ‘n 
permanent-deeltydse dosent aangestel word. 


07-09 April 2006 

Die Kommissie van die Algemene Kerkvergadering het ‘n 
colloquium oor strategiese beplanning, gelei op Hammanskraal. 
Sowat 120 lidmate en ampsdraers was daarby betrokke. Die finale 
dokument is deur die Kommissie goedgekeur in sy vergadering 
van 09-10 Junie 2005 en die rade van die Kerk is versoek om 
teen November 2005 doelwitte voor te lê vir realistiese uitkomste 
vir die res van die termyn. In Die Hervormer van 01 Junie 2006 
verskyn die gesamentlike verklaring van voorneme, 'n kort berig 
oor ‘n onderhoud met die voorsitter, professor J. Buitendag, 
kommentaar van deelnemers en ‘n redaksionele kommentaar. 


Professor Buitendag het onder andere die volgende inligting 
verskaf: 


Ten einde die nuwe denke oor die kerk en die roeping en identiteit 
van die kerk te fasiliteer en te stimuleer, is die afgevaardigdes in 
sewe kleingroepe ingedeel wat die volgende onderwerpe in diepte 
bespreek het: roeping, kerk, wêreld, ander kerke, die HKSA, 
belydenis en teologie... Van die sake wat uit die besprekings 
na vore gekom het, en wat in die verklaring van voorneme 
prominent is, is dat gekyk moet word na maniere waarop die 
NHKA en die HKSA nader aan mekaar kan beweeg; dat die 
Hervormde Kerk meer aktief ekumenies moet uitreik na ander 
kerke; dat die diversiteit van kerke, gemeentes en individue binne 
die totale kerk van Christus nie 'n bedreiging is nie maar ook nie 
toegelaat mag word om die evangeliese eis van eenheid te laat 

ontspoor nie; en dat die kerk daadwerklik betrokke moet wees 
daarby om die maatskaplike nood van mense binne en buite die 


kerk te help verlig. 


Die redakteur, doktor D.J.C. van Wyk jnr, sluit sy kommentaar 
met die volgende woorde af: 


As daar een ding is wat die colloguium hopelik in die kerk 
wakker gemaak het, is dit entoesiasme. Die tyd vir saam praat is 
reeds hier. Dit sal nie help om negatief of agterdogtig te wees nie. 
Dit sal wel help om die moeilike kwessies van kerkwees wat op die 
tafel gekom het in die oë te kyk en die uitdaging te aanvaar om 
dit te hanteer. Die tyd gaan al ons krag en energie vra om kerk te 
wees. Dat aanpassing ten opsigte van die tradisionele modelle van 
kerkwees nodig is, is duidelik. Dat ons identiteit as Hervormde 
Kerk met ons eiesoortige spiritualiteit ononderhandelbaar is, is 
met so duidelik. Die groot uitdaging gaan wees dat almal in die 
kerk, ongeag die onderlinge geskille, saam op die pad bly. 


Dit sou gou blyk dat die Kerk as geheel en veral bepaalde 
groeperinge in die kerk, byvoorbaat enige sprake van vernuwing 
met agterdog en wantroue bejeën. Dit is verhoog deur die besoek 
van ‘n afvaardiging van die Wêreldbond van Hervormde Kerke 
van 05-08 Junie 2006 en die beriggewing daaroor in die dagpers. 
Die verdagmaking van die colloguium en die verklaring van 
voorneme is onder andere geloods deur 'n lang skrywe van die 
jong predikant PR. Schoeman in Die Hervormer van 01 Julie 
2006 en voortgesit deur die publikasie van ‘n verklaring van die 
H.C.M. Fourie Stigting in Die Hervormer van 01 Augustus 2006, 
wat afsluit met hierdie woorde: 


Die nasionale colloquium... se grondslag en modus operandi 
is strydig met ons Bybels-Reformatoriese Teologie en ons 
kerkordelike bestel. Die uitkomste van die colloquium, soos in 
die Gesamentlike Verklaring van Voorneme vervat, is vir ons in 
geheel onaanvaarbaar. (Nota: Bybels-Reformatories in hierdie 
idioom is blykbaar gelyk aan die selfbegrip van die H.C.M. 
Fourie Stigting. Uittreksel uit die verklaring van die H.C.M. 
Fourie Stigting in Die Hervormer] 


In Die Hervormer van 01 November 2006 lewer doktor J.M.G. 
Storm op versoek van die redakteur kommentaar op die 
Colloquium se stelling dat die Hervormde Kerk ‘n belydende kerk 
en nie ‘n belydeniskerk is nie. 


01 Augustus 2006 

Die Hervormde Dosentevergadering neem kennis dat doktor E. 
van Eck met ingang 01 Julie aangestel is as mede-professor in 
Nuwe Testamentiese Wetenskap en dat professor PA. Geyser 
intussen die klasse waargeneem het. Professor PM. Venter het 'n 
langdienstoekenning ontvang. 


22 Augustus 2006 

Die Kuratorium het vir professor Van Eck as adviserende lid 
verwelkom en vir doktor J. Otto gelukgewens met sy opname in 
die galery van sportsterre van die Universiteit van Pretoria. 


21 November 2006 

Die Kuratorium het kennis geneem dat doktor Adriaan Neele van 
die gemeente Eben Haezer deeltydse dosent in die Departement 
Kerkgeskiedenis is. Kennis is verder geneem van die voorgestelde 
Cules Boshoff Erepenning, in gestel ter gedagtenis van proponent 
H.J. Boshoff wat in 'n vliegongeluk oorlede is pas nadat hy 
'n beroep na Bronkhorstspruit aanvaar het. Die reglement 
vermeld dat die toekenning bestaan uit 'n gegraveerde penning, 
'n oorkonde en R1000 kontant, en wat toegeken word aan 'n 
finalejaar student wat op akademiese gebied uitnemend presteer 
het, hom as leier in die studentelewe onderskei het en binne Van 
der Hoff Teologiese Huis aktief was Kennis is geneem dat by die 
legitimasieplegtigheid op 06 Maart 2008 toekennings gemaak is 


van die Kuratoriumprys (gedeel), die B. Gemserprys, die W.P. 
Brouwerprys, die PJ. Mullerprysa, die J.I. de Wetprys, die H.P. 
Wolmaransprys en die Greyvensteinprys aan Tanya van Wyk, die 
Kuratoriumprys (gedeel) en die Cules Boshoff Erepenning aan 
Larry van der Walt. Voorbereiding is gedoen vir die werkwinkel 
oor die toekoms van die Fakulteit op 29 Mei 2008. 


9 2007 
07 Maart 2007 


Die Kommissie van die Algemene Kerkvergadering het kennis 
geneem dat doktor G.C. Velthuysen oorlede is en dat professor J. 
Buitendag 'n groot rugoperasie moet ondergaan. Die Kommissie 
het verlof verleen aan student H. Breytenbach om voltyds verder 
te studeer in die buiteland. Tydens die legitimasieplegtigheid het 
doktor EJ. Boshoff die Cules Boshoffprys ter herinnering aan 
sy seun proponent H.J. Boshoff bekendgestel. Daar is bekend 
gemaak dat Mari du Plessis-Manders al die pryse ontvang behalwe 
die A.D. Pont- en Cules Boshoffpryse waarvoor nie toekennings 
gemaak is nie. Studente M.S. Venter en W. Dykema het in Wenen 
elk twee semestermodules afgehandel. ‘n Rentevrye lening van 
R10 000 is toegestaan aan D. Labuschagne vir studie in Wenen. 


13 Maart 2007 

Die Kuratorium het kennis geneem dat professor PM. Venter 
‘n operasie ondergaan het en dat hy aan sy veertiende Argus- 
fietswedren deelgeneem het. Die vergadering het bekragtig dat 
'n student via 'n Diploma in Teologie uiteindelik 'n MDiv graad 
kan behaal. Kennis is geneem van die verslae van die Fakulteit, 
HTK, Hervormde Teologiese Studies, die Kuratorium en Teologiese 
Opleidingsfonds aan die komende Algemene Kerkvergadering. 
Besluit is dat aan elke dosent R10 000 per jaar beskikbaar gestel 
word vir die begeleiding van opkomende akademici van die Kerk. 


29 Mei 2007 

Die Kuratorium neem kennis dat die herkurrikulering van die 
profiel van die teologiese student saam met die Kuratorium 
van die Nederduitse Gereformeerde Kerk afgehandel is. Vir 
Kerkgeskiedenis en Kerkreg is besluit dat 'n termynpos tot 2009 
onderhandel word en dat R120 000 aan die pos gekoppel word. 
Die benoeming van doktor J.P. Labuschagne vir die pos is aanvaar. 
Bedoeling was dat die pos uitgebou sou word en dat die Kerk 
eventueeel sou instaan vir die volle koste van die pos. Studente 
kon dus met nagraadse studie in Kerkgeskiedenis en Kerkreg 
begin onder leiding van ‘n Hervormde dosent. Op aanbeveling 
van die Evaluasiekomitee is vir 2007 vyf studente en vir 2008 
vier studente as studente van die Kerk erken met beurslenings. 
Student Aart van der Elst wat ingeskryf is vir die DipTeol is ook 
erken, en ‘n rentevrye lening is aan hom toegeken. 


06-07 Junie 2007 

Die Kommissie van die Algemene Kerkvergadering het besluit 
om die Erepenning vir besondere dienslewering toe te ken aan 
dominee C.L. Badenhorst. 


28 Augustus 2007 

Die Kuratorium het kennis geneem dat die gesondheidstoestand 
van professor Van Aarde steeds nie stabiel is nie, en dat student 
E. le Roux verkies is as lid van die Studenteraad en benoem is vir 


‘n Rhodesbeurs. 


05-06 September 2007 
Die Kommissie van die Algemene Kerkvergadering het besluit 
om die benoeming van doktor Labuschagne as dosent in 

Kerkgeskiedenis goed te keur en ook om sy aansoek om opheffing 
van sy emeritaat goed te keur. 


Jacobus Petrus Labuschagne is gebore op 04 Januarie 1945 in 
Johannesburg. Sy ouers was Petrus Jacob Labuschagne en Clara 
Dina Magdalena Swart. Hy besoek die Laerskool Gustav Preller 
in Discovery en matrikuleer in 1962 aan die Florida Hoérskool. 
Hy het die BA, BD studie voltooi in 1968, is georden op 
18 Januarie 1969 en bedien agtereenvolgens die gemeentes 
Kroonstad, Leeudoringstad en Alberton-Wes. In 1979 ontvang 
hy die graad BA Hon in Wysbegeerte met lof. In die jare 1980— 
1986 is hy sekretaris in kerkverband by die Bybelgenootskap 
van Suid-Afrika. Hy sluit sy loopbaan by die Bybelgenootskap af 
as streeksekretaris in die Johannesburg-streek, en na ‘n tydperk 
van verdere studie aanvaar hy in 1987 ‘n beroep na Rustenburg. 
In 1988 promoveer hy met die proefskrif Die historiese konteks 
van 20ste eeuse samelewingsteologieë onder leiding van professor 
A.D. Pont. Vanaf 1989 is hy tydelik-deeltydse dosent in die 
Departement Kerkgeskiedenis en Kerkreg. In 1997 word hy 
benoem as lid van die Kuratorium en in 1998 kry hy opdrag 
om die Teologiese Opelidingsfonds te vestig en uit te bou. Hy 
aanvaar vervroegde emeritaat en vestig hom in Garsfontein, 
Pretoria. Sy aanstelling was 'n kontrakaanstelling as tydelik- 
deeltydse Senior Lektor vir die tydperk 15 September 2007 tot 
31 Desember 2009. 


23 September 2007 

Die 68ste Algemene Kerkvergadering het sitting geneem. Die 
uittredende voorsitter, professor J. Buitendag, het die openingsrede 
gehou na aanleiding van 2 Korintieërs 10:3—4, 17-18. As tema 
het hy aangekondig: “Oor maskers, identiteit en die roeping van 
die kerk’. Hy het afgesluit: 


Die Hervormde Kerk staan in hierdie tyd voor 'n uitdaging soos 
waarskynlik nog nooit tevore in ons geskiedenis nie. In haas al ons 
debatte die afgelope paar jaar en in soveel beskrywingspunte gaan 
dit ten diepste eintlik maar om die een saak, te wete ons verstaan 
van kerkwees. Die Hervormde Kerk se ekklesiologie is duidelik in 
die brandpunt. 


e Ons kan die ‘eenheid’ van die kerk nie verstaan asof dit net 
agter ons is, afgehandel en onsigbaar is nie. Eenheid is nie 
staties nie. Dit gebeur. En so word dit sigbaar. Meer as dit. 
Dit móét ook gbeur. Dit is 'n gegewe, maar tegelyk ook 'n eis. 

e Ons kan die heiligheid’ van die kerk nie verstaan asof dit die 
kerk afsonder en isoleer nie. Die heiligheid van die kerk laat 
ons stry teen die sonde en verdeeldheid van bierdie wêreld, 
laat ons bekering verkondig en laat ons uitstrek na wat voor 
is. Ons aanvaar die roeping om alleen die heiligheid van 
Gód te laat blyk en bid dat die gemarginaliseerdes van die 
samelewing in die kerk kan tuiskom... 

e Ons kan die ‘algemeenheid’ van die kerk nie verstaan asof 
dit niks met die eenheid van die kerk te doen het nie. Die 
algemeenheid van die kerk voorkom selfgenoegsaamheid, 
oorstyg wêreldse grense en bind die plaaslike kerk aan die 
kerk van alle eeue. Dit maak die plaaslike kerk sensitief 
teenoor ander kerke van ander plekke en ander tye. 

e Ons kan die apostolisiteit’ van die kerk nie anders verstaan 
asof dit maar net 'n sydelingse saak is wat die kerk verrig nie. 
Die sending van die kerk setel in die wese van God self en 
soos die Vader die Seun gestuur het, so het die Seun sy dissipels 
gestuur en word ons ook vandag in die wêreld gestuur... 
Omdat die kerk op die verkondiging van profete en apostels 
gebou is, moet ons hierdie taak voortsit deur die evangelie 
publiek te maak en kerke te laat ontluik... 

Christus is die gesig van God. En die opdrag van die kerk is nou 

om ‘hierdie gesig aan die wêreld te wys … 


Soos wat 'n masker die aangesig van God kan verberg, kan dit 
natuurlik ook die werklike gesig van my medemens wegsteek... 
Wanneer ons van aangesig tot aangesig met ‘n ander verkeer... 
verdwyn ons selfheheptheid en agterdog en in die gesig van die 
ander sien ons die spore van die transendente. Dit is hier waar 
ons roeping lê. 
Die H.C.M. Fourie Erepenning is oorhandig aan proffesore LEI, 
Dreyer en A.G. van Aarde. Die voorsitter van die Kuratorium, 
doktor D.J.C. van Wyk jnr, het verwys na professor Dreyer se 
akademiese loopbaan as hoogleraar in die Praktiese Teologie 
en hoof van die HTK, sy groot invloed op die vorming van 
predikante en sy leierskap in die Kerk. 


Wat professor Van Aarde betref, het doktor Van Wyk verwys 
na professor Van Aarde se skitterende akademiese loopbaan as 
student, dosent en navorser, sy internasionale bekendheid, sy 
uitbouing van die Hervormde Teologiese Studies tot een van die 
beste internasionale vaktydskrifte, sy diens en kritiese solidariteit 
met die Kerk. 


Groeteboodskappe is oorgedra deur verteenwoordigers van die 
Maranatha Reformed Church of Christ (voorheen die Hervormde 
Kerk in Suidelike Afrika), die Gereformeerde Kerke in Suid- 
Afrika, en die Nederduitse Gereformeerde Kerk, dominee G. 
van Schie van die Christian Reformed Churches in Australia, en 


doktor A. Boesak van die WARC. 


'n Mosie van roubeklag is aanvaar met die afsterwe van 13 
predikante sinds die vorige vergadering. Gelukwense is uitgespreek 
teenoor professor J. Buitendag wat benoem is as adjunk-dekaan 
van die Fakulteit Teologie en as lid van die Raad van die Suid- 
Afrikaanse Akademie vir Wetenskap en Kuns, doktor J.P. 
Labuschagne wat benoem is as deeltydse lektor in Kerkgeskiedenis 
en professor E. van Eck wat benoem is as mede-professor in Nuwe 
Testamentiese Wetenskap. 


Akademiese prestasie van predikante is vermeld, wo 11 MA 
Teologie, 7 MTh, 1 MA Diakonologie, 1 MA Lettere en 
Wysbegeerte, 4 PhD, 2 DD, 1 DMus, 1 DTheol, 1 DLitt Grieks, 
en 1 MBA. 


Na ‘n herstemming tussen professor T.FJ. Dreyer en doktor 
J.M.G. Storm is professor Dreyer as voorsitter verkies. Na ‘n 
herstemming tussen doktor J.M.G. Storm, professor E. van Eck 
en dominee N.J.S. Steenekamp, en ‘n tweede herstemming tuusen 
Storm en Van Eck, is doktor J.M.G. Storm as skriba verkies. Na ‘n 
herstemming tussen dominee A.PJ. Beukes, professor E. van Eck 
en doktor D.J.C. van Wyk jnr, en 'n tweede herstemming tussen 
Beukes en Van Wyk, is doktor D.J.C. van Wyk as visevoorsitter 
verkies. As vise-skriba is professor E. van Eck verkies. Dominees 
A.PJ. Beukes en A.C. Kuyper is as predikantlede van die 
Kommissie verkies. 


Na lang en heftige bespreking oor ekumeniese aangeleenthede is 
besluit om deelname aan die werksaamhede van die Tussenkerklike 
Raad en die Konvent van Reformatoriese Kerke voort te sit, 
waarnemerstatus by die Suid-Afrikaanse Raad van Kerke op te 
neem, wye en omvattende studie te doen oor die standpunte wat die 
Kerk in die verlede oor ekumene en lidmaatskap van ekumeniese 
organisasies ingeneem het en dit nuut te evalueer, voort te gaan 
met die gesprek met die WARC, gemeentes aangemoedig om in 
vennootskap met gemeentes van die MRCC missionêr uit te reik 
na die wêreld, en die Kommissie opdrag gegee om met die proses 
van gestruktureerde samewerking met die MRCC voor te gaan. 
Teen die laasgenoemde het doktor J.J. Steenkamp en dominee S. 
Visser hulle teenstem laat aanteken. 

Wat die belydenis betref, is onder andere besluit dat die studie 
en gesprek oor die belydenis van Jesus se opstanding, voortgesit 
word, 'n eietydse vertaling van die Belydenisskrifte voortgesit 
word saam met die TKR, die studie oor die descensus in die 
Apostolicum en Athanasianum voortgesit word, en 'n Komitee vir 
Kerk en Teologie tot stand gebring word. 'n Hersiene Diensboek 
is aanvaar. Wisselformuliere vir Nagmaal, Doop, Bevestiging van 
ouderlinge en diakens, Huwelik en Aflegging van belydenis van 
geloof is aanvaar. 


Na aanleiding van 'n beskrywingspunt van die Ring van 
Swellendam oor die werksaamhede van die H.C.M. Fourie- 
stigting, is besluit: 


In die Kerk word steeds ruimte geskep vir verskillende standpunte. 
Daar is egter nie binne die Kerk ruimte vir modaliteite nie. 

Die vergadering neem kennis van die kommer van lede van 
die HCM Fourie Stigting. Die Stigting word versoek om ook 
kennis te neem van die kommer van die vergadering oor die 
werksaamhede van die Stigting. 

Aangesien die Kerk lankal reeds afskeid geneem het van 
rasmatigheid, kan geen rasseskeiding gepropageer word deur 
ampsdraers en lidmate van die Kerk, waarby die Kerk betrek 
word nie. 


Die HCM Fourie Stigting word dringend versoek om te ontbind. 


Die vergadering het na inligting oor moontlike scenarios oor 
teologiese opleiding besluit om die status guo te handhaaf, 
naamlik opleiding aan die Universiteit van Pretoria met die HTK 
wat spesifieke sake hanteer. Verslae van die Fakulteit, HTK en 
Hervormde Teologiese Studies en die Teologiese Opleidingsfonds is 
behandel en daar is kennis geneem dat dit voorspoedig gaan. 'n 
Begroting van R2 967 077 vir Teologiese Opleiding is aanvaar. 


As lede van die Kuratorium is verkies doktore J. Otto, G.C. 
Lindeque, B.J. van Wyk, dominees L. Geel, W.J.J. Kok, proffesore 
A.PB. Breytenbach en PA. Geyser. Tydens die vergadering is as 
voorsitter doktor J. Otto, as vise-voorsitter doktor G.C. Lindeque 
en as dagbestuurslede dominee L. Geel en doktor B.J. van Wyk 
verkies. 


Op 27 September 2007 is tydens die aandsitting van die Algemene 
Kerkvergadering die Toekenning vir Besondere Diens gemaak aan 
dominee C.L. Badenhorst vir sy verdienstelike werk ten opsigte 
van die Raad van Finansies, die Pensioenraad en die Sakebedrywe. 


Die vergadering het as Engelse vertaling van die naam van die 
Kerk aanvaar: Netherdutch Reformed Church in Africa. 


08-09 November 2007 

Die Kommissie van die Algemene Kerkvergadering neem kennis 
van dokumentasie oor ‘n lastereis van professor A.D. Pont teen 
professor A.G. van Aarde. 


© 2008 
16 Januarie 2008 


Die Kommissie van die Algemene Kerkvergadering verwys ‘n 
beswaar van ouderling A.J.P. Burger teen professor Y. Dreyer in 
verband met ‘n skrywe van haar in Beeld 26 November 2007 oor 
die Algemene Kerkvergadering se hantering van die gay vraagstuk, 
na die Ouderlingvergadering van die Nederlandssprekende 
Gemeente. 


03 Februarie 2008 

Die Afrikaanse Bybel vir Dowes word bekendgestel in die 
kerkgebou van die Nederduitse Gereformeerde gemeente 
Worcester De la Bat op die terrein van die Skool vir Dowes in 


Worcester, in 'n erediens waarin dominee S.W. Viljoen die 
verwelkoming en Skriflesing gedoen het en J.P. Oberholzer die 
prediking. Die Uitvoerende hoof van die Bybelgenootskap, 
dominee Gerrtit Kritzinger het eksemplare oorhandig aan die 
vertalers en aan verteenwoordigers van gemeentes vir dowes. Die 
vertaling is afgehandel van 17 Januarie 1997 tot 08 September 
2005. Vertalers was J.P. Oberholzer Ou Testament, met adviseur 
doktor C. van der Merwe van Stellenbosch, Nuwe Testament 
proffesore H.J.B. Combrink van Stellenbosch, H.C. van Zyl en 
E Tolmie van Bloemfontein. Die dowetaalkundiges was doktor R. 
Hough, predikant van die Nederduitse Gereformeerde Gemeente 
De la Bat vir Dowes in Bellville en mejuffrou Elmine Roux, wat 
haar hele loopbaan as onderwyseres in Afrikaans aan die Skool 
vir Dowes op Worcester deurgebring het. Die advies van dowe 
persone is ook telkens ingewin. 


08 Februarie 2008 

Die Universiteit van Pretoria vier sy eeufees met 'n akademiese 
prosessie, groeteboodskappe, musiek en ‘n onthaal. Hervormde 
Teologiese Studies Jaargang 64 aflewering 1 is 'n feesbundel wat 
die honderdjarige bestaan van die Universiteit vier. Dit is opgedra 
aan die vise-rektor gemoeid met Teologie, professor C.R. de Beer. 
Die huldigingsvoorwoord is geskryf deur die Adjunk-dekaan, 
professor J. Buitendag, en die gelukwense van die Kerk deur die 
voorsitter van die Algemene Kerkvergadering, professor TEL 
Dreyer. Geleentheidsartikels is “n Oorsig oor die geskiedenis 
en beplanning van die tydskrifte Hervormde Teologiese Studies 
en Verbum et Ecclesia’ deur proffesore A.G. van Aarde en D.J. 
Human, ‘The contribution of the Netherdutch Reformed Church of 
Africa (NHKA) to theological training at the TUC, deur professor 
PJ. van der Merwe, “Early Presbyterian influences at the University 
of Pretoria deur professor G.A. Duncan, en ‘Voices carry: An 
archaeology of the Hervormd approach deur doktor Johan Beukes. 
Die laasgenoemde artikel gee ‘n indringende ontleding van die 
teologiese benaderings en aksente in die Nederduitsch Hervormde 


Kerk. 
26 Februarie 2008 


Die Hervormde Dosentevergadering neem kennis dat A.G. van 
Aarde aangestel is as honorére professor in die Fakulteit Teologie 
en dat hy die Pieter van Drimmelenprys van die Suid-Afrikaanse 
Akademie sal ontvang. Kennis is ook geneem dat die foto’s van 
vroeére dosente verklein is en aangebring is in die Van Selms 
Leeskamer. Besluit is dat die feesbundel van Hervormde Teologiese 
Studies aan professor C.R. de Beer opgedra en op 09 Junie 2008 
aan hom oorhandig sal word. 


06-07 Maart 2008 

Die Kommissie van die Algemene Kerkvergadering het 
sekunduslede vir die Kuratorium benoem op voorstel van die 
Kuratorium. Benoem is professor A.G. van Aarde, dominees 
S. Hoffman snr, J.F van der Merwe, G. van R Els, ouderling 
B. Bierman, doktore G.M.J. van Wyk, H.J. Botes en CJ. 
Beukes. By die legitimasieplegtigheid is kennis geneem dat die 
Kuratoriumprys toegeken is aan proponent C.P. van der Walt en 
al die ander pryse aan Tanya van Wyk. Hulle het ook altwee die 
MDiv graad met lof ontvang. 


Die Kommissie het as onderhandelingspan met die Universiteit 
benoem professor T.FJ. Dreyer, doktor D.J.C. van Wyk jnr, 
doktor J. Otto, professore J. Buitendag en E. van Eck. 


Die Kommissie het ook kennis geneem dat dominee PJ. van der 
Merwe ‘n lastereis teen doktor J.C. van der Merwe wil instel en 
het besluit: 


Die Kommissie neem met leedwese en hartseer kennis dat 
predikante van die Kerk lasteraksies teen kollegas beoog deur 

hulle tot die gereg te wend om uitsluitsel te bereik en in die proses 
die kerklike weé te ignorer. 


11 Maart 2008 

Die Kuratorium het kennis geneem dat professor A.G. van 
Aarde aangestel is as honorére professor en hy is uitgenooi om 
vergaderings by te woon. Besluit is om doktor Paul de Beer te 
versoek om die geskiedenis van die Kuratorium, wat in 2009 
honderd jaar sal bestaan, te boekstaaf. Kennis is geneem van die 
studieresultate van Zelda Kotze en Dirk Labuschagne in Wenen, 
en dat Elritia le Roux en Lisa-Mari Swanepoel gekeur is om na 
Wenen te gaan. Kennis is geneem dat by die legitimasieplegtigheid 
op 06 Maart 2008 toekennings gemaak is van die Kuratoriumprys 
(gedeel), die B. Gemserprys, die W.P Brouwerprys, die PJ. 
Mullerprysa, die J.I. de Wetprys, die H.P. Wolmaransprys en 
die Greyvensteinprys aan Tanya van Wyk, die Kuratoriumprys 
(gedeel) en die Cules Boshoff Erepenning aan Larry van der Walt. 
Voorbereiding is gedoen vir die werkwinkel oor die toekoms van 
die Fakulteit op 29 Mei 2008. 


26 Maart 2008 

As deel van sy eeufeesviering vereer die Universiteit van Pretoria, 
100 van die grootste presteerders op akademiese gebied wat 
aan die Universiteit van Pretoria verbonde was. Onder hulle is 
professore B. Gemser, A. van Selms en J.A. Loader. “Afgesien van 
oorspronklike navorsing en publikasies van elke kandidaat, is ook 
gelet op die persoon se wetenskaplike impak en internasionale 
aansien.” Die Hervormer van Mei 2008 berig: ‘Die Kerk is trots op 
professor Loader en sy twee voorgangers — Aldrie Hebraici en Ou- 
Testamentici en boonop verteenwoordigers van die sogenaamde 
Etiese Teologie … Op dieselfde bladsy berig Die Hervormer dat 
professor A.G. van Aarde dié Pieter van Drimmelenmedalje van 
die Suid-Afrikaanse Akademie vir Wetenskap en Kuns sal ontvang 
en word daarby vermeld dat hy reeds by vyf geleenthede deur die 
Universiteit as uitnemende presteerder bekroon is. 


20 Mei 2008 

Die Kuratorium het kennis geneem dat professor PJ. van der 
Merwe behandeling ontvang het vir sy hartare. Doktor B.J. van 
Wyk is benoem as sekretaris van die Teologiese Opleidingsfonds 
Uit jaarverslag van die Fonds blyk dat meer as R3 miljoen 
beskikbaar is. Op aanbeveling van die Evaluasiekomitee is 16 
matrikulante en nege BTh-graad studente gekeur met beurslenings. 


05-06 Junie 2008 

Die Kommissie van die Algemene Kerkvergadering besluit dat hy 
die saak tussen A.D. Pont en A.G. van Aarde as afgehandel beskou 
en versoek professor T.FJ. Dreyer en doktor J.M.G. Storm om 
op dieselfde wyse as bemiddelaars op te tree in die saak tussen 
dominee PJ. van der Merwe en doktor J.C. van der Merwe. 


15 Julie 2008 

Die Dosentevergadering neem kennis van aantygings van doktor 
J.H. Breytenbach in ‘n memorandum oor Skrifinterpretasie 
en in die motivering van 'n beskrywingspunt van die NHSV 
Premiermyn vir die NHSV kongres. Hy besluit om teenoor 
die Kommissie van die Algemene Kerkvergadering sy misnoeë 
hieroor uit te spreek. Die vergadering het ook aandag gegee aan 
dokumente wat na hom verwys is en hy het sy bereidwilligheid 
verklaar om met doktor D.J.C. van Wyk snr in gesprek te tree oor 
‘sake waaroor daar onrus in die kerk bestaan.” 


19 Augustus 2008 

Die Kuratorium het kennis geneem dat J.P. Oberholzer aangewys 
is as projekleier in verband met die eeufees van die Kuratorium 
(nadat doktor Paul de Beer nie die opdrag wou aanvaar nie). 
Dit is besluit dat dit verkieslik 'n gedenkalbum sal wees, dat die 


dagbestuur die saak verder sal bestuur en dat die span uitgebrei 
en kundiges betrek sal word. Na aanleiding van die verslag van 
die Evalueringskomitee se werkwinkel op 30 Julie 2008 is onder 
andere besluit dat aandag gegee moet word aan die verskynsel van 
agressie by studente. Verslag is steeds ontvang van die kerklike 
meelewing van teologiese studente en van voogdosente 


29-31 Augustus 2008 

Die 75ste bestaansjaar van die Bybel in Afrikaans is in 
Bloemfontein gevier by wyse van 'n simposium oor Bybelvertaling, 
'n feesdinee en 'n erediens die Sondag gelei deur die uitvoerende 
hoof van die Bybelgenootskap van Suid-Afrika, dominee Gerrit 
Kritzinger. Twee lede van die Eindredaksie van die 1983-vertaling, 
J.L. Helberg en J.P. Oberholzer, was teenwoordig. 


11-12 September 2008 
Die Kommissie van die Algemene Kerkvergadering besluit na 
aanleiding van die skrywe van die Dosentevergadering: 


Die Kommissie sal so ver moontlik poog om verdagmaking teen 
die teologiese fakulteit teen te werk. Die saak is onder meer reeds 
deur die voorsitter met die NHSV opgeneem. Die aangeleentheid 
word by die beplande opedag as agendapunt opgeneem vir 
bespreking. Die Dosentevergadering word versoek om die saak na 
die Fakulteitsraad te verwys vir bespreking. 


Wat betref die skrywe van doktor D.J.C. van Wyk snr het die 
Kommissie versoek dat die Dosentevergadering met hom daaroor 
in gesprek tree. 


Die Kommissie het verder besluit om die Redaksie van Hervormde 
Teologiese Studies geluk te wens met die akkreditasie van die 
tydskrif as 'n ISI (International Scientific Index) publikasie. 


06 Oktober 2008 
Die Hervormde Dosentevergadering neem kennis dat professor J. 
Buitendag aangestel is as hoof van die Departement Dogmatiek 


en Christelike Etiek. 


18 November 2008 

Die Kuratorium het professor L. van den Brom verwelkom, 
professor in Dogmatiek en Christelike Etiek in Utrecht. Professor J. 
Buitendag is gelukgewens met sy aanstelling as departementshoof 
en doktor G.C. Lindeque met sy aanstelling as redakteur van 
Die Hervormer. Kennis is geneem van die verslag oor die HIK 
vir die tydperk Ol Maart 2007 tot 31 September 2008 en van 
enkele veranderings in personeel en die inhoud. Uit die verslag 
van Hervormde Teologiese Studies het geblyk dat van 2007 af die 
tydskrif deur International Scientific Information geakkrediteer 
is en dat gevolglik alle artikels wat van 2007 af gepubliseer 
word, geabstraheer en geïndekseer word deur Thomson Reuters. 
Kontrakte is gesluit vir die elektroniese beskikbaarstelling 
van artikels. Die Kerk het in 2008, R416 612 bewillig vir 
produksiekoste en instandhouding van die infrastruktuur. 
Die vergadering het kennis geneem dat vanaf 2009 Hervormde 
Teologiese Studies elektronies aanlyn sal verskyn. 


c3 2009 


O1 Februarie 2009 

Professor PA. Geyser ontvang kerklike emeritaat by geleentheid 
van 'n erediens wat deur hom gelei is, in Pretoria-Oos. Die akte is 
oorhandig deur die voorsitter van die Algemene Kerkvergadering, 
professor T.FJ. Dreyer. Professor Geyser het na sewejarige diens 
in die Departement Nuwe Testamentiese Wetenskap ook nog vyf 

jaar lank gedien in die Departement Bybel- en Godsdienskunde. 
Hy het sy herdersloopbaan afgesluit met twee jaar deeltydse 
bediening in Pretoria-Oos en het daarna die gemeente bly versorg 
totdat 'n opvolger vir doktor Hennie van Deventer, wat emeritaat 
aanvaar het, bevestig is. 


Maart 2009 

Konteks dra ‘n bylaag oor ‘Die Kuratorium 1909-2009 
eenhonderd jaar’ met boodskappe van die voorsitters van die 
Algemene Kerkvergadering en die Kuratorium, artikels oor ‘Die 
Kuratorium”, ‘Die debat in 1909’, “Van Kweekskool tot Fakulteit, 
“Die voorkeur: Universiteit of kweekskool’, asook foto's. 


02 Maart 2009 

In dieselfde jaar waarin die honderdjarige bestaan van die 
Kuratorium herdenk word, het die tydskrif van die Fakulteit, 
Hervormde Teologiese Studies, nou HTS Teologiese Studies/ 
Theological Studies, ‘n aanlyn tydskrif geword (sien http://www. 
hts.org.za). Hierdie tydskrif het, hoofsaaklik deur die bestuur 
en dryfkrag van professor A.G. van Aarde, gevestig geraak as 'n 
wêreldbekende en gerekende teologiese tydskrif met 'n aansienlike 
getal buitelandse medewerkers. Dit was egter die fakulteitslede, 
voltyds sowel as deeltyds, wat die meeste gedoen het om gereelde 
verskyning moontlik te maak, van hierdie fakulteitslede het 
artikels gelewer lank voordat hulle tot die Fakulteit toegetree het. 


Fakulteitslede en hul bydraes tot die tydskrif word as volg 


opgesom: 


11 jaargange: Y. Dreyer (30 bydraes), M.J. du P Beukes (22 
bydraes), D.J.C. van Wyk (19 bydraes), J.A. Loader (18 bydraes), 
H.G. van der Westhuizen (18 bydraes), E. van Eck (18 bydraes), 
PS. Dreyer (17 bydraes), PJ.T. Koekemoer (16 bydraes), J.J. 
Engelbrecht (14 bydraes), PA. Geyser (13 bydraes), L.C. 
Bezuidenhout (11 bydraes), G.C. Velthuysen (11 bydraes) 

16 jaargange: Van Selms (26 bydraes), A.S. Geyser (19 bydraes), 
E.S. Mulder (9 bydraes) 

17 jaargange: S.P. Engelbrecht (33 bydraes), Gemser (26 bydraes), 
J.I. de Wet (17 bydraes) 

21 jaargange: A.PB. Breytenbach (22 bydraes) 

23 jaargange: J. Buitendag (19 bydraes) 

25 jaargange: PJ. van der Merwe (17 bydraes), S.PJ.J. van 
Rensburg (7 bydraes), TE]. Dreyer (25 bydraes) 

31 jaargange: A.G. van Aarde (78 bydraes) 

34 jaargange: J.H. Koekemoer (23 bydraes) 

38 jaargange: J.P. Oberholzer (38 bydraes) 

40 jaargange: S.J. Botha (31 bydraes) 

41 jaargange: B.J. Engelbrecht (34 bydraes) 

47 jaargange: A.D. Pont (75 bydraes) 

54 jaargange: FJ. van Zyl (25 bydraes) 


Nog bydraes het gekom van Greyvenstein (3 bydraes), Rautenbach 
(3 bydraes), en H.P. Wolmarans (4 bydraes). Elk van hierdie 
bydraes het gehelp om die tydskrif in stand te hou. 


Wat die verskillende departemente betref, was die bydrae van die 
kant van Ou Testamentiese Wetenskap die grootste, naamlik 193, 
gevolg deur Kerkgeskiedenis 171, Nuwe Testamentiese Wetenskap 
170, Dogmatiek en Christelike Etiek 116, Praktiese Teologie 103 
en Godsdiens- en Sendingwetenskap 78. 


Deur die jare het nuwe onderwerpe bygekom en uitdrukkings soos 
Eksistensieteologie, Swart Teologie, Nuwe Teologie, Postliberale 
teologie, Postmodernisme, Publieke teologie, Dekonstruksie, 
Ekologie, Aktante, Belangeruimte, Intertekstualiteit, Narratief- 
kritiese eksegese, Oraliteit, Sosiaal-wetenskaplike kritiese eksegese, 


Sosiaal-retoriese interpretasie, Vertelde ruimte en koddige 
samestellings soos Andogogie, Heteronormatiwiteit, Homofobie 
en Sarkofobie het hulle verskyning gemaak. Onder die mees 
behandelde temas in die tydskrif is Prediking, Hermeneutiek 
en Kanon. Van besondere waarde is die biografiese materiaal 
wat van die eerste aflewering af plek gekry het en ‘n waardevolle 
naslaanbron geword het. 


Die Hervormde Dosentevergadering het op 02 Maart 2009 vir 
professor Y. Dreyer aangewys as assosiaat-redakteur, vir professor 
G. Duncan op die kernredaksie benoem en vier internasionale 
akademici as redaksielede benoem. 


05 Mei 2009 

'n Oop gesprek, gereël deur die Raad vir Pastoraat en Presbiteraat 
en die HTK, vind plaas in die kerkgebou van Montana. Doktor 
D.J.C. van Wyk snr het ‘n inleiding gelewer oor skuldbelydenis 
ten opsigte van apartheid, professor PA. Geyser oor kerkeenheid 
en die verhouding met die MRCC en J.P. Oberholzer oor die 
volkskerk-gedagte. Die Suid-Afrikaanse koerant, Beeld het ‘n berig 
gehad oor die toesprake van Van Wyk en Geyser, maar dié van 
Oberholzer ‘verswyg’. [Afgesien hiervan, was die dag vir skrywer 
hiervan 'n groot teleurstelling wat betref die kleingroepbespreking 
oor volkskerk. Dit was pynlik om 'n ouderling te hoor verwys 
na die bepaling in Deuteronomiun 23:2 soos dit voorkom in 
die 1933-1953 vertaling, en 'n ander ouderling na Matteus 
15:24 as regverdiging van die volkskerkgedagte, en dan ook nog 
'n jong predikant wat aangevoer het dat in Handelinge 2:5-11 
na talle verskillende volke verwys word. Dit het geillustreer dat 
misbruik van die Bybel steeds 'n skrikwekkende werklikheid is en 
bowendien dat die volkskerk in bepaalde kerklike kringe bloot 


maar 'n vervanging van art III is, verstaan as 'n uitsluit-artikel] 


08 Julie 2009 

Die nuutste ooreenkoms met die Universiteit van Pretoria word 
geteken deur die voorsitter van die Algemene Kerkvergadering, 
professor T.F.J. Dreyer en die viserektor van die Universiteit, 
professor C.R. de Beer. Die ‘migrasietydperk’ was verby en hierdie 
ooreenkoms vertoon dan ook aanmerklike verskille met die 
voriges. Die belangrikste daarvan is die volgende: 


Die kerntaak van die Fakulteit is die beoefening van die teologiese 
wetenskap. 

Die konteks waarin die Fakulteit sy kerntaak uitvoer, is die 
strategiese plan van die Universiteit en diesamewerkingsraamwerk 
geskep deur hierdie ooreenkoms en dié met ander kerklike vennote. 
Die Fakulteit is veelkerklik... 

Die Fakulteit bedryf tans ‘n interdissiplinére program in 
Godsdiensstudies (Bybel- en Godsdienskunde)... 

Kerkeie programme, waarby voortgesette kerklike opleiding 
ingesluit is, vorm nie deel van die formele akadmiese program van 
die Fakulteit nie. Die Kerk onderhandel 'n ooreenkoms met die 
Universiteit om 'n institusionele struktuur aan die Universiteit 
te vestig, wat op eie koste die kerkeie program behartig. Dit kan 
ook dien ter ondersteuning en aanvulling van die progamme van 
die Fakulteit. 

Die Dekaan en die Adjunkdekaan(e) van die Fakulteit word 
ingevolge die toepaslike reglement van die Universiteit van Pretoria 
aangewys, met dien verstande dat lidmaatskap en legitimasie van 
n kerklike vennoot nie as vereiste vir die aanstelling gestel word 
nie en met dien verstande verder dat vermelde ampsdraers van 
verskillende kerklike groeperinge moet wees. 

Die hoof van die HTK of sylhaar verteenwoordiger, het sitting op 
die Algemene Dosenteraad. 

Die rol van die Ekumeniese Adviesraad is om die kerklike vennote, 
vanuit die onderskeie kerklike perspektiewe en met inagneming 
van die verwagtinge van die kerklike vennote ten aansien van 

predikantsopleiding, inspraak te gee in die samestelling en 
inhoud van formele opleidingsprogramme van die Fakulteit die 
ekumeniese gesprek tussen kerklike vennote onderling asook met 
ander rolspelers te fasiliteer ten einde wesenlike inhoud te gee aan 
die veelkerkliheid en toeganklikheid van die Fakulteit. 

Die werkswyse en funksionering van die Ekumeniese Adviesraad 
word deur die Adviesraad self bepaal … 

Vyf poste word aan die Nederduitsch Hervormde Kerk van Afrika 
ingevolge hierdie ooreenkoms toegeken... met dien verstand 
dat die partye op grond van ‘n wesenlike verandering van die 
studenteprofiel en/of hulpbronvoorsiening op ‘n wysiging van die 
aantal toegekende poste kan ooreenkom. 

Die persoon wat deur die Kerk aangestel word as hoof van 
die HTK moet volgens die betrokke reglement van die 
Universiteit aanstelbaar wees op minstens die vlak van senior 
lektor. Buitengewone of honorére aanstelling van die hoof 
van die HTK kan op versoek van die NHKA en met die 
ondersteuning van die Fakulteitskeurkomitee deur die Dekaan 
of Senior Aanstellingskomitee van die Universiteit, na gelang 
van die geval, gemaak word ingevolge die toepaslike reglement en 
aanstellingskriteria van die Universiteit. 

Die Universiteit kan geakkrediteerde personeel verbonde aan die 
kerkeie opleidingsinstansie aanstel om goedgekeurde kursusse in 
die akademiese program aan te bied, met dien verstande dat die 
aanstelling van sodanige peosneel slegs geskied met die goekeuring 
van die NHKA... 

Die partye kom ooreen dat ten opsigte van die poste (aan die Kerk 
toegeken) vir die duur van hierdie ooeenkoms, die Universiteit 
70% en die Kerk 30% van die uitgawes daaraan verbonde sal 
finansier... 

Partye kom ooreen dat die voorbestaan van die vakwetenskaplike 
tydskrifte Hervormde Teologiese Studies en Verbum et Ecclesia in 
wedersydse belang is en die voortbestaan daarvan afhanklik is 
van die voortgesette finansiële ondersteuning van die Universiteit. 
Hierdie ooreenkoms tree in werking op 1 Januarie 2010 en 
kan beëindig word deur enige van die partye met drie jaar 
kennisgewing, met inagneming van bestaande dosente se 
diensooreenkomste met die Universiteit. 


09 September 2009 

Tydens die Predikantevergadering oorhandig doktor D.J.C. 
van Wyk jnr namens die Kommissie van die Algemene 
Kerkvergadering ‘n oorkonde aan J.P. Oberholzer waarin veral sy 
werk aan Bybelvertaling beklemtoon word. Tydens ‘n middag-ete 
saam met die Kommissie die volgende dag het professor A.PB. 
Breytenbach ‘n oorsig gegee van Oberholzer se lewe en werk en 
het die Kommissie aan hom ‘n geskenk oorhandig. 


11 September 2009 

Professor PJ. van der Merwe ontvang kerklike emeritaat by ‘n 
aansit geleentheid (middag-ete) saam met die Kommissie van die 
Algemene Kerkvergadering. Die akte is op sy versoek aan hom 
oorhandig deur J.P. Oberholzer, wat ‘n oorsig gegee het van sy diens 
in die Fakulteit en Kerk. Met sy toetrede as opvolger van professor 
FJ. van Zyl, het Van der Merwe na sy 7 jaar diens in die Fakulteit 
Teologie van UNISA kennis en vaardighede saamgebring wat 
die opleiding ten goede gekom het. Boonop het hy die Diploma 
in Tersiére Onderwys verwerf en hom voluit op hoogte gebring 
van die terrein van voorgraadse en nagraadse onderrig. Hy het 
die leiding geneem met kurrikulumontwerp en die oorgang vanaf 
diktaatlesings na kernaantekeninge en studieleiding. As sekretaris 
van die Dosentevergadering van 1987 af het hy die ordelike en 
goeie voortgang van die werk in die Fakulteit begelei. Hy was 'n 
bedrewe akademikus en 'n kenner van sy vak, maar sy ingebore 
nederigheid het hy nooit verloor nie. Na 'n lewe as vrygesel staan 
hy nou op troue en wens die Kerk hom en sy aanstaande vrou 
geluk en seën toe. 


Oktober 2009 

In Konteks verskyn in die rubriek, In gesprek, ‘n artikel ‘Die 
essensie van professor Bart Oberholzer deur Louise Geyser, asook 
‘Die vertaling van die Bybel vir Dowes waarin opgeneem is ‘n 
weergawe van professor F. Tolmie oor Oberholzer se aandeel aan 
die vertaling. 


05 November 2009 

Die Kommissie van die Algemene Kerkvergadering benoem 
doktor Jaco Beyers vir 'n permanent-voltydse aanstelling in 
Godsdiens- en Sendingwetenskap in die plek van professor 
PJ. van der Merwe. Doktor Beyers het om finansiële redes nie 
die pos aanvaar nie. Doktor W.A. Dreyer word benoem vir die 
deeltydse termynpos in Kerkgeskiedenis in die plek van doktor 
J.P. Labuschagne. 


Willem Akkerhuys Dreyer is gebore op 09 Oktober 1958 as 
jongste kind van professor Petrus Secundus Dreyer en Maria 
Levina Akkerhuys. Hy gaan skool in die Laerskool Pretoria-Oos 
en Afrikaanse Hoër Seunskool in Pretoria en matrikuleer in 
1976 met onderskeiding in Engels. Hy voltooi die BA-studie in 
1979, tree in die huwelik met Gertruida Johanna Jacobs in 1980, 
voltooi BA Hons in Wysbegeerte in 1981 en BD in 1982. Hy 
het erekleure vir akademie en sport verwerf en hom besonderlik 
onderskei in die skermkuns. Hy ontvang ‘n eretoekenning 
van die Internasionale Olimpiese Komitee (‘For a remarkable 
contribution to the development of sport and olympism and 
the promotion of friendship and solidarity amongst peoples’), 
Hy word georden op 24 April 1983 waarna hy die gemeentes 
Magaliesmoot, Vliegepoort, Balfour en Horison bedien. Hy 
promoveer in 1995 met die proefskrif Kerk, Volk en Owerheid 
- ‘n Hervormde Perspektief onder leiding van professor A.D. 
Pont, en ontvang die S.P. Engelbrecht Erepenning in 1996. Van 
1995 tot 2001 is hy lid van die Kuratorium, waar hy van 1998 af 
as voorsitter van die Evaluasiekomitee gedien het. In November 
1999 bring hy 'n besoek aan die Wereldraad van Kerke in Geneve. 
In die jare 1996-2001 is hy redakteur van Die Hervormer, en 
in 2001-2005 voorsitter van die werkgroep Kerkgeskiedenis. 
Van 1995 tot 2005 is hy deeltydse dosent in Kerkgeskiedenis, 
van 2001 af in die HTK en van 2005 af in die AIM. Hy neem 
in 2000 deel aan die Internasionale Kongres vir Geskiedenis 
in Oslo, die Werkwinkel van die Kerkhistoriese Instituut van 
Zurich, en die Kerkhistoriese Instituut van Geneve. In 2005 
word hy benoem in die voltydse pos Sekretaris vir Apostolaat. 
In 2007 besoek hy ook die werkwinkel Kerk in Actie, en die 
werkwinkel Kraemer Sendinginstituut in Utrecht. Hy was vise- 
skriba van die Kommissie van die Algemene Kerkvergadering 
van 2001 tot 2003 en skriba van 2004 tot 2007. Teen die tyd 
van sy benoeming was hy 'n leidende en gerespekteerde dienaar 
van die Woord en akademikus met talle publikasies onder sy 
naam. 


06 November 2009 

Die Fakulteit neem afskeid van professor PJ. van der Merwe by 
'n aansit geleentheid (middag-ete) in die ou Klubsaal, waar die 
adjunk-dekaan en dekaan die woord aanvoer. Die geleentheid 
is deur fakulteitslede, die professor se verloofde en ‘n paar 
persoonlike gaste bygewoon waar 'n geskenk aan professor Van 
der Merwe oorhandig is. 


Desember 2009 

Volgens die opgawes van die kantoor van die skriba van die 
Algemene Kerkvergadering vir die Almaaak 2010 was daar 
343 predikante en 7 dosente werksaam. Van hulle was 203 in 
volsorg standplase, 28 in deelsorg standplase en 51 in deeltydse 
bediening. Ses was in benoemde poste, ses in standplase met 
besondere opdrag, vyf in administratiewe poste, twee besig met 

verdere studie en twee met preekvergunning. Tien was in die 
buiteland met behoud van ampsvoorreg. In vergelyking met 
hulle manlikke kollegas was die 61 vroulike predikante in 'n 
minder gunstige posisie. Nege was in volsorg standplase, elf in 
deelsorg, 19 in deeltydse en twee in benoemde poste. Dertien was 
beroepafwagtend. Een was ‘n predikant met besondere opdrag en 
vier was in die buiteland. 


Sinds die begin (1916-2009) van Teologiese opleiding, was daar 
1208 inskrywings en 696 wat die studie suksesvol voltooi het, 'n 
iets meer as 57%. ‘n Sorgwekkende verskynsel is die verlies aan 
predikante nadat hulle vir korter of langer duur in die bediening 
is, tot op hede het 117 predikante die bediening verlaat, waarvan 
die redes strek van (1) ontheffing, (2) verandering van lewenstaat 
en (3) oorgang na ‘n ander kerk. 

